
„În ochii nebunilor, căile lor sunt drepte, 
dar înțeleptul ascultă de sfaturi”. - 
(Proverbele lui Solomon: 12,16) 

Argument. 


La elaborarea prezentei lucrări am pornit de la situația în care se află 
candidaţii pentru admiterea în magistratură, cărora li se cere să susțină 
un interviu în faţa unei comisii fără a li se indica o tematică sau o biblio- 
grafie pentru pregătirea acestei probe de concurs. De altfel, ar fi și greu 
de identificat o astfel de tematică, deoarece domeniul eticii profesiei de 
magistrat nu poate fi epuizat într-un tratat, oricât de cuprinzător ar fi aces- 
ta. Situaţiile în care magistratul poate fi pus în faţa unei dileme de natură 
etică sunt atât de variate încât ar fi imposibil de întocmit „un rețetar” de 
conduite etice. 


în lucrare sunt redate sub formă de speţe, după modelul celor de la 
admiterea la Institutul Naţional al Magistraturii, o serie de cazuri con- 
crete în care s-ar impune adoptarea de către profesionistul dreptului 
a unei decizii de natură etică. Consider însă că singura posibilitate pe 
“care o are profesionistul dreptului pentru rezolvarea cât mai corectă a 
acestor dileme de natură etică este aceea de a dobândi un mod de a fi 
care să coincidă cu așteptările pe care societatea le are de la el, de a-și 
„dezvolta singur capacitatea de a reflecta asupra problemelor și valo- 
rilor profesiilor juridice. De aceea, lucrarea conţine și o serie de citate 
și aforisme, grupate pe cât posibil în jurul temelor abordate, care au 
scopul de a-l ajuta pe profesionist să dobândească mai ușor această 
capacitate de reflecţie. 


Din păcate, învățământul nostru juridic, cu mici excepții, nu pare să re- 
zoneze cu această nevoie reală a sistemului judiciar de a avea profesioniști 
capabili să facă față problemelor din ce în ce mai complexe de natură eti- - 
că. Într-un raport asupra sistemului judiciar din România s-a spus că, „deși 
România duce o campanie națională de combatere a corupției în sistemul 
juridic, puţine sunt facultăţile care tratează subiecte de etică juridică și re- 
zolvare a dilemelor profesionale. Lipsa cursurilor de etică din curricula uni- 
versitară îi împiedică, cel mai adesea, pe absolvenții de drept să identifice și 
să conștientizeze factorii de presiune și conflictele de interese pe care, voit 

sau nevoit, le întâlnesc în practică”!l. Așadar, lucrarea de față reprezintă o 
încercare de împlinire a acestei necesități a învățământului superior juridic 
și este destinată, în special, studenților facultăților de drept. 


Într-o exprimare foarte succintă, s-a spus că unui judecător i se cere, 
în principal, să fie independent, imparţial și integru (cei trei „i”?), con- 
siderându-se că aceste atribute ar constitui esenţa eticii profesiei de 
judecător. Ele nu sunt de natură să lămurească însă o multitudine de 
probleme concrete în fața cărora este pus judecătorul și pe care acesta 
ar trebui să le soluţioneze în activitatea sa. De pildă, nu-i spun judecăto- 
rului dacă în luarea unei decizii ar trebui să dea prioritate legii sau echi- 
tăţii, atunci când acestea par a fi în opoziție una cu cealaltă, și nici nu-i 
spun ce rol ar trebui să joace conștiința în activitatea sa. De asemenea, 
cele trei concepte nu par să-l lămurească prea bine pe judecător nici cu 
privire la modul în care ar trebui să se poarte în ședința de judecată, cu 
participanţii sau cu avocaţii, ori în afara ședinței de judecată, cu prietenii 
sau cu vecinii. 


În cazul procurorului lucrurile sunt și mai neclare în ceea ce privește 
etica profesională, deoarece rolul său în societate pare să nu fie foarte 
bine conturat, oscilând de la statutul de magistrat la cel de funcționar. 
Dacă procurorul este subordonat ierarhic, mai poate el să-și îndeplineas- 
că în mod corespunzător rolul de apărător al legalității? Cum ar trebui 
procurorul să-i asigure suspectului sau inculpatului dreptul la apărare în 
cursul urmăririi penale? Cât de ambițios ar trebui să fie un procuror? 
Sunt doar câteva dintre chestiunile de etică a profesiei de procuror 
care ar trebui să-și găsească un răspuns cât mai larg acceptat în rândul 
practicienilor. 


Referitor la profesia de avocat, dezbaterile actuale din jurul asigurării 
imunităţi și secretului profesional ale avocatului sunt argumente în favoa- 
rea necesității abordării acestor probleme din perspectiva eticii profesio- 
nale. Până unde ar trebui să meargă avocatul cu loialitatea față de client? 
Poate avocatul să folosească minciuna sau manipularea pentru a apăra in- 
teresele acestuia? Când poate fi limitat timpul de pledoarie al avocatului? 
Sunt alte întrebări care își așteaptă încă răspunsurile de la profesioniștii din 
domeniu. 


“Deși pare a fi într-o criză de identitate, profesia de consilier juridic are 
multe provocări, inclusiv de natură etică. La fel și profesia de notar, mai 
ales că sunt multe situații în care se poate ajunge la răspunderea penală a 
notarului pentru acte efectuate în exercitarea profesiei. 


Ul Raport independent asupra sistemului juridic din România, SoJust.ro, București, 2007, P. 128. 


Argument | IX 


Dacă profesioniștii dreptului ar fi făcut mai demult efortul de a-și stabili 
reguli de conduită etică poate nu s-ar fi ajuns la impasul actual, când fiecare 
categorie profesională pare că trăiește într-o izolare aproape totală faţă de 
celelalte. Or, având în vedere că toate profesiile juridice sunt obligate să 
lucreze împreună pentru înfăptuirea actului de justiție, mentalitatea izola- 
ționistă a acestora este foarte dăunătoare. UI 


Adoptarea codurilor etice pentru fiecare profesie juridică reprezintă un 
demers important pentru creșterea încrederii publicului în actul de justi- 
tie, dar nu este suficient doar atât. Oricât de bune ar fi aceste conduri de 
conduită, dacă ele vor rămâne doar la nivel de teorie și nu vor fi însușite 
și aplicate de fiecare persoană care își desfășoară activitatea în domeniul 
profesiilor juridice, lucrurile nu se vor îmbunătăţi semnificativ. De aceea 
partea cea mai grea este aceea de a-l convinge pe fiecare profesionist în 
parte să creadă în aceste valori profesionale comune, iar acest lucru nu 
poate fi făcut decât printr-un efort comun al tuturor celor interesaţi de a 
avea o justiție mai bună. va 

1. Este nevoie de o probă de etică la admiterea 
în profesiile juridice? | 


Potrivit art. 23 alin. (1) din Regulamentul de organizare a examenului 
de admitere la Institutul Naţional al Magistraturii, candidații susțin un in- 
terviu în faţa comisiei de examinare formate dintr-un psiholog, un jude- 
cător, un procuror, un cadru didactic universitar selectat, de regulă, din 
rândul celor care au gradul didactic de profesor universitar și un pedagog, 
desemnaţi de Consiliul Superior al Magistraturii, la propunerea Institutului 
Naţional al Magistraturii. | | 


în continuare se arată în același alineat al art. 23 că numărul comisiilor 
de interviu se stabilește în funcţie de numărul candidaților declaraţi admiși 
după prima etapă eliminatorie. Aceasta creează posibilitatea desemnării 
mai multor comisii, care vor examina candidaţii în paralel, fapt ce poate 
conduce la inechităţi, având în vedere modalitatea orală de examinare și 
caracterul destul de ridicat de subiectivitate al notelor acordate la o astfel 
de modalitate de examinare. Pentru înlăturarea oricărei discuții cu privi-. 
re la posibilele înechităţi ce ar putea apărea în această probă ar fi fost de 
preferat ca toți candidații să fie examinaţi de aceeași comisie, chiar dacă 
durata de timp în care s-ar fi desfășurat proba ar fi fost considerabil mai 
mare. Deși ponderea acestei note nu este la fel de mare ca notele obținute 
la celelalte probe, ea poate face totuși diferența între un candidat admis și 
unul respins, mai ales că este instituit un prag minim de punctaj sub care 
“ candidatul este respins indiferent de punctajul obținut la celelalte două 
probe. | 


Proba interviului la admiterea în profesia de magistrat presupune un 
grad mai ridicat de subiectivitate decât celelalte două probe, care sunt cât 
se poate de obiective. Se știe că au fost candidaţi care au obținut rezultate 
foarte bune la proba de cunoștințe juridice și la proba de logică, dar au că- 
zut la proba interviului, în cadrul căreia se analizează în principal probleme 
de etică a profesiei, dar nu numai. 


Prin această probă comisia de interviu urmărește și capacitatea candi- 
datului de a reflecta asupra fenomenului dreptului, deși această aptitudine 
nu se dezvoltă în prezent în școlile noastre de drept. Așa cum s-a spus, în 
facultăţile noastre de drept s-a dezvoltat „o manieră de învăţare a drep- 
tului centrată aproape exclusiv pe pregătirea viitorului practician, a profe- 
sionistului de carieră, preocupat de interpretarea și tehnica de aplicare a 


i — 


i Publicat pe http://www.inm-lex.ro. 

normei juridice. Ce se întâmplă, însă, cu latura, tot atât, dacă nu chiar mai 
importantă, a formării juristului de reflecţie și analiză asupra fenomenu- - 
lui juridic, a celui care urmează să activeze în laboratoarele de elaborare a 
strategiilor, politicilor și legislaţiei, a întreţinerii unui minimum de cercetare 
științifică fundamentală și știință a dreptului? Asumându-și o atare misiune 
formativă, de a livra pieţei juridice tehnicianul deja apt să exercite o profe- 
sie, universitatea, facultatea devenită școală de drept, în mod evident nu-și 
mai poate îndeplini o atare responsabilitate. Ca o prelungire a obiectivului 
încredinţat în mod absolut la catedră și cercetarea auxiliară ei poate face 
cel mult doctrină și, în orice caz, nu știință juridică autentică”lil. 


Faţă de aceste afirmații cât se poate de pertinente, se pune întrebarea 
ce ar fi de făcut pentru a veni în întâmpinarea acestei necesități a sistemu- 
lui judiciar român de a avea profesioniști pregătiți nu doar sub aspectul teh- 
nico-juridic, ci și sub aspectul etico-moral? Un proaspăt admis la Institutul 
Naţional al Magistraturii, când a fost întrebat ce ar putea face facultăţile 
de drept pentru cei care vor să devină magistrați, a răspuns că acestea ar 
trebui să introducă în programă Etica profesiilor juridice, văzută ca o mate- 
rie care să nu se rezume doar la regulile deontologice, ci care să lărgească 
sfera de studiu către filozofie, psihologie, sociologie, teologie, beletristi- 
căi], O astfel de abordare ar fi necesară pentru toţi cei care vor să acceadă 
într-o profesie juridică, nu doar pentru candidaţii la profesia de magistrat, 
deoarece toţi se vor confrunta cu aceleași probleme de practică, chiar dacă 
le vor aborda din perspectivă diferită. i | 


Referitor la modul de abordare a probei interviului, principala întrebare 
pe care ar trebui să și-o pună candidatul la admiterea în magistratură este 
„De ce vreau să devin magistrat?”, pentru că această motivaţie subiectivă 
relevă mult din caracterul persoanei, respectiv dacă este un om ambițios, 
dacă urmărește câștigul material ori dacă are într-adevăr vocaţie pentru 
această profesie. Resortul interior al fiecăruia nu poate fi cunoscut decât 
de el, dar, prin educaţie și prin învățare, se poate dobândi un mod de rapor- 
tare etic la exigenţele profesiei. l | 


Mai trebuie subliniat că, la proba interviului pentru admiterea la 
Institutul Național al Magistraturii, examinatorii au în vedere următoarele 
criterii, care sunt notate distinct: 


Criteriul Aptitudini”, pentru care se acordă maxim 50 de puncte, la care 
se analizează următoarele subcriterii: capacitatea de comunicare eficientă, 


„IM. DUŢU, Pentru o nouă pedagogie de învățare a dreptului, articol publicat pe http://revista. 
universuljuridic.ro/pentru-o-noua-pedagogie-de-invatare-a-dreptului/, ultima vizualizare la 25 aprilie 
2017. 

[2 B. GuBic!, Magistraţii români îmi plac, interviu publicat pe www.juridice.ro, ultima vizualizare 
` la 8 decembrie 2016. 

capacitatea de gândire autonomă, capacitatea de rezolvare de probleme 
și de cooperare, înțelegerea realităților sociale și utilizarea corectă a limbii 
române, fiecare subcriteriu primind câte 10 puncte. 


Criteriul „Motivatia pentru a accede în profesia de magistrat”, la care se 
analizează motivaţia intrinsecă și extrinsecă și pentru care se acordă 10 
puncte. 


Criteriul „Elemente de etică specifice profesiei - pe baza analizei unei spe- 
te”, pentru care se acordă maxim 40 de puncte, analizându-se următoarele 
subcriterii: identificarea problemelor de etică specifice profesiei, identifica- 
rea opţiunilor și analiza acestora, alegerea și motivarea soluției și implica- 
rea în elaborarea răspunsurilor, fiecare subcriteriu primind câte 10 puncte. 


în legătură cu această probă, într-o conferință dedicată acestui subiect, 
unul dintre vorbitori arăta că aptitudinile specifice pentru profesia de ma- 
gistrat înseamnă „să comunicaţi eficient, să gândiţi autonom, să aveți ca- 
pacitatea de a rezolva probleme și de a coopera cu cei din fața voastră, de 
a înţelege realităţile sociale, utilizarea corectă a limbii române”; motivația 
pentru a accede în profesia de magistrat privește atât aspectele intrinseci, 
cât și extrinseci; elementele de etică specifice profesiei de judecător sau pro- 
curor presupun „capacitatea de a identifica problemele; analiza opțiunilor 
posibile; alegerea și motivarea soluției; implicarea voastră în elaborarea 
răspunsului”!il. în ceea ce privește speța de etică, același vorbitor sublinia 
că „nu vă cerem să daţi un răspuns bun la o speţă. Ne interesează să vedem 
modul în care gândiţi și mai ales să croiți, să faceţi un teren pe care comisia 
să vină apoi să vadă dacă îl stăpâniți. De la anumite afirmaţii, argumente 
ale dumneavoastră, comisia începe să dezvolte și chiar să facă scenarii, ple- 
când de la un răspuns pe care dumneavoastră îl puteți da bun, sau ne-bun, 
adică potrivit cu ceea ce așteaptă comisia, sau nu”el, 


În ceea ce privește abordarea acestei probe de concurs, s-a mai spus că 
„nu e simplu, sunt niște chestiuni la care trebuie să te gândești foarte bine, 
să dai un răspuns foarte argumentat. Eu cred că este important într-un ast- 
` fel de interviu să îți expui dilemele morale, să fii onest, să arăţi ce se petre- 
ce în tine atunci când ești pus într-o astfel de situaţie” Dl. Într-adevăr, proba 
trebuie să fie în primul rând una de sinceritate a candidatului cu sine însuși 
și cu ceilalți. Într-o întâlnire cu studenții, unul dintre membrii în funcţie ai 
Consiliului Superior al Magistraturii a atras atenția viitorilor candidaţi cu 
privire la obligativitatea ca aceștia să fie sinceri în cadrul interviului, că prin 


[1 C. DĂNILEŢ, Conferința „Interviul I.N.M. — Misiune imposibilă?!”, conferință publicată pe www. 
universuljuridic.ro, ultima vizualizare la 26 aprilie 2016. 

2] Ibidem. | 

(3! A. CHIȘ, Interviu cu Andrea CHiș, o judecătoare nonconformistă, interviu publicat pe www. 
juridice.ro, ultima vizualizare la 25 aprilie 2017. hai isi 

această probă se urmărește obţinerea unor răspunsuri sincere din partea 
candidaţilor, nu capacitatea acestora de a simula anumite situații sau stări: 
„prin proba interviului se urmărește calitatea umană a persoanei, capaci- 
tatea de a înţelege și percepe fenomenele sociale, modul în care acesta se 
raportează la societate și la oameni în general. 


Toate acestea sunt suficiente pentru ca fiecare candidat să-și formeze 
o părere despre cerinţele probei de etică, introdusă la admiterea în magis- 
tratură. ! 


în ciuda tuturor criticilor, mai mult sau mai puţin întemeiate, era nevoie 
de o astfel de abordare a admiterii în profesie, pentru că modalitatea de ad- 
_mitere de până acum, bazată exclusiv pe verificarea cunoștințelor teoreti- 
ce, a condus la concluzia că „noua generație s-a trezit dintr-odată plonjând 
în capitalismul sălbatic. Pare o perpetuă generaţie de sacrificiu. Mulţi plea- 
că împreună la drum de pe băncile facultăților. Unii aleg puterea și devin 
judecători, alţii caută libertatea și devin avocați. Puţini sunt cei care întreză- 
resc și responsabilităţile profesiei. Motivaţiile lor sunt de cele mai multe ori 
instinctuale”E2]. Este nevoie ca tinerii profesioniști ai dreptului să cunoască 
de la început care sunt așteptările de la un profesionist și care sunt căile 
prin care pot ajunge la împlinirea lor în profesie. Altfel, riscă să fie dezamă- 
giţi, să se lovească în activitatea lor de probleme pe care nu le-au prevăzut 
ori, mai rău, să-și găsească false modele care îi pot face să-și piardă definitiv 
valorile profesionale și umane cu care au intrat în profesie. l 


Din aceste motive au fost și opinii care au susținut că o astfel de exami-. 
nare ar trebui extinsă și la magistraţii din profesie, precum și la celelalte ca- 
tegorii din cadrul profesiilor juridice. „Este nevoie în egală măsură atât de 
un profil al candidatului, cât și de un profil al actualului magistrat. Curajul 
Institutului Naţional al Magistraturii rămâne o faptă minoră, dacă se rezu- 
mă la această abordare statică, aplicabilă doar candidatului, și nu identifi- 
că și profilul magistratului din ziua de astăzi, întrucât doar acest din urmă 
profil permite măsurarea gradului de eficacitate al sistemului de justiție. De 
asemenea, acest exemplu dat de Consiliul Superior al Magistraturii trebuie 
urmat și de avocaţi, respectiv, de restul entităților implicate în realizarea 
actului de justiție”I2l. Va fi greu de introdus o astfel de probă pe care să o 
susțină periodic magistraţii în funcţie, deoarece ea ar deschide ușa pentru 


i Procuror gen. adj. PCA Cluj: „mediatizarea cazurilor este nocivă”. Vicepreședinte CSM: „presiunea 
media uneori poate fi benefică”, conferinţă publicată pe https://www.clujust.ro/procuror- 
gen-adj-pca-cluj-mediatizarea-cazurilor-este-nociva-vicepresedinte-csm-presiunea-media- 
uneori-poate-fi-benefica/, ultima vizualizare la 25 aprilie 2017. 

[2] C. PAMUC, Justiţie fără iubire, articol publicat pe www.universuljuridic.ro, ultima vizualizare 
la 6 octombrie 2016. 

(31 M. NICULEASA, Justiţia devine din ce în ce mai subiectivă, articol publicat pe http://revista. 
universuljuridic.roljustitia-devine-din-ce-in-ce-mai-subiectiva|, ultima vizualizare la 1 ianuarie 2016. 

înlăturarea subiectivă a acestora din sistem, fapt care este de natură să 
aducă atingere independenţei magistratului. În ce privește celelalte pro- 
fesii juridice, în special cea de avocat, acest lucru va fi și mai greu de făcut, 
având în vedere caracterul liberal al acestei profesii. Singura posibilitate 
viabilă pentru magistraţii și avocaţii în funcţie va fi determinarea acestora, 
prin convingere, să-și însușească regulile de conduită deontologică, prin 
participarea la cursuri de formare profesională în domeniul eticii. 


` Necesitatea instruirii profesioniştilor dreptului în domeniul eticii profe- 
sionale este abordată și în Opinia nr. 7 (2005) a Consiliului Consultativ al 
Judecătorilor Europeni (C.C.J.E.) privind „justiţia și societatea”, adoptată 
în cadrul celei de-a șasea reuniuni (Strasbourg, 23-25 noiembrie 2005), care 
subliniază cu privire la pregătirea deontologică a judecătorilor, personalu- 
lui auxiliar, avocaţilor etc. că „unele programe de pregătire profesională 
sunt menite să se asigure că instanțele sunt văzute, sub toate aspectele 
comportamentului lor, ca tratând toate părțile în același mod, adică cu im- 
parţialitate și fără nici o discriminare bazată pe rasă, sex, religie, origine 
etnică sau statut social. Judecătorii și personalul auxiliar sunt instruiți să 
recunoască situaţiile în care unele persoane pot simți că există sau pare a 
exista părtinire, și să rezolve acest gen de situaţii într-un mod care sporește 
încrederea și respectul față de instanțe. Avocaţii se organizează și primesc 
pregătire deontologică specială pentru a nu contribui, intenționat sau nu, 
la neîncrederea în sistemul judiciar”. 


Profesionistul dreptului trebuie stimulat în permanență să-și pună între- 
bări cu privire la știința dreptului, la valorile dreptății, adevărului, la scopul 
urmărit în activitatea sa etc. Eugen Petit, fost consilier la Înalta Curte de 
Casaţie (1934), sublinia că „tânărul licenţiat învaţă la facultate abia modul 
cum să descifreze cărți de drept. Faimoasele rezumate, învățate pe de rost 
în două, trei nopți de insomnie, sunt departe de a putea pregăti pe avocat 
sau magistrat în cariera lui (... ). După decenii de muncă intensă, juristul care 
se autoexaminează vede cât de puțin știe și câte are încă de învățat. El află 
zilnic lucruri noi și abia către sfârșitul carierei constată, cu destulă mâhnire, 
ca și Faust din legendă, că nu știe nimic. Și dacă un asemenea avocat sau 
magistrat, care a muncit o viață întreagă, mai poate greși uneori, ce să mai 
zicem de un începător, care culcându-se pe laurii celor câtorva bile albe-roșii 
(notele bune de atunci — n.n. C.G.) de la examen, nu-și mai dă în urmă nicio 
osteneală (...). Ca să rezolvi o problemă de drept, trebuie mai întâi să cu- 
noști principiile generale, pe lângă modul interpretării vechilor texte, ceea 
ce se învață numai din cărți. Judecata nu se poate face în mod empiric”, 


“l Publicată pe https:]wcd.coe.int/NiewDoc.jsp2p=8id=1212317&Site=COE&direct=true. 
[21 V.M. CIOBANU, Profesorul Viorel Mihai Ciobanu la 65 de ani, interviu publicat pe www.juridice.ro, 
ultima vizualizare la 25 aprilie 2017. 

2. Este nevoie de dezbateri . 
asupra problemelor etice din justiție? 


Înainte de orice demers în domeniul eticii juridice ar trebui pusă în dis- 
cuție problema necesității dezbaterilor publice asupra aspectelor de etică. 
a profesiilor juridice. Pot fi aceste aspecte supuse dezbaterii publice sau 
ele țin exclusiv de intimitatea persoanei, de convingerile sale, de viața sa 
privată? Nu cumva prin supunerea lor dezbaterii publice s-ar ajunge la o 
„obligare” a tuturor profesioniştilor din domeniul juridic să îmbrăţișeze 
punctele de vedere majoritare? Dar aceste puncte de vedere majoritare 
asupra diferitelor aspecte de etică ale cui sunt, în realitate, și de unde știm 
că ele sunt corecte? Doar nu se face un referendum printre profesioniști 
pentru a se stabili care sunt opiniile larg acceptate asupra diferitelor pro- 
bleme de etică? Nu cumva opiniile acestea aparțin unui grup restrâns de 
persoane care au reușit, prin diferite metode de manipulare, să le impună 
majorităţii? | i 

Dezbateri de genul acesta nu sunt noi în spațiul public, ci ele au măcinat 
diversele categorii de persoane de-a lungul timpului. Pentru o expunere 
a argumentelor pro și contra voi folosi, ca bază de plecare, argumentele 
expuse cu privire la rolul dezbaterilor publice în spaţiul cultural. 


Într-o direcţie, expusă de scriitorul Thomas Mann în romanul său 
Muntele Vrăjit, se susține că dezbaterile publice asupra diferitelor probleme 
sunt necesare pentru că în felul acesta persoanele devin mai responsabile, 
nu se rup de viaţa reală, nu se închid într-un „turn de fildeș” care repre- 
zintă, în esență, expresia unor preocupări egoiste ale persoanei. Astfel, 
personajul Hans Castorp, din romanul lui Thomas Mann, după ce s-a for- 
mat la „școala vieţii” de la sanatoriul Davos, prin discuţii cu prietenii săi 
spirituali Naphtha și Settembrini, dobândind astfel deprinderea de a se 
exprima cu eleganţă și precizie în public, se eschivează de la discuțiile le- 
jere cu diverși pacienţi din sanatoriu. Prietenul său Settembrini îl atenţio- 
nează imediat că „tăcerea lui nu este un semn de elecțiune superioară, ci 
un refuz răsfățat de a lua parte, în mod responsabil, la conversațiile vie- 
ţii. Incomunicabilitatea pretențioasă la care recurge Castorp este o moda- 
litate de a se rupe de viața reală, comunitară sau intersubiectivă, închizân- 
du-se în interioritatea propriilor preocupări egoiste”l?l. De câte ori nu sunt 
tentaţi și magistraţii să se izoleze de lume, fiind preocupați prea mult de 
problemele juridice văzute doar în mod abstract, separat de persoanele 


"l A se vedea N. SZABO, Cultura non-normativă și spațiul public. Două exemple: Thomas Mann și 
Martin Walser, în |. COPOERU, N. SZABO (coord.), Etică și cultură profesională, Ed. Casa Cărții de Știință, 
Cluj-Napoca, 2008, p. 66-71. 

(2! Idem, p. 68. 

concrete care le-au generat? Ca și în mediul ideologiilor politice, excesul 
de abstractizare în domeniul juridic, fără a ţine seama de persoana concre- 
tă, poate duce la soluţii inacceptabile din punct de vedere uman (summum 
jus, summa injuria). 


Într-o altă direcție, scriitorul Martin Walser este apărătorul dreptului 
fiecărei persoane de a deroga, în spațiul său privat, de la prescripțiile publi- 
ce. Discutarea problemelor în spaţiul public conduce la conturarea unui 
punct de vedere majoritar asupra problemei respective și acest lucru ac- 
ţionează ca o veritabilă normă, chiar dacă nu este reglementată printr-o 
lege. Fiind laureat de către Uniunea Librarilor și Editorilor Germani la pre- 
stigiosul Premiu al Păcii, scriitorul Martin Walser a ţinut un discurs contro- 
versat în anul 1998, în legătură cu modalitățile simbolice și mediatice de 
rememorare a Holocaustului, puse în practică de către societatea germa- 
nă. Walser a susținut că acest lucru prescrie conștiinței personale felul con- 
cret de a-și aminti și asuma crimele nazismului, iar el refuză energic orice 
prescripţii exterioare și revendică „dreptul și libertatea de a-și construi o 
memorie personală a istoriei celor mai teribile fapte”!'l. Același lucru se 
poate spune și în legătură cu multe dintre normele etice, care sunt larg 
acceptate de majoritatea persoanelor, dar care constrâng într-un fel con- 
știința celor puțini, care ţin să-și păstreze modul propriu de a vedea lucruri- 
le. Poţi să-i impui unui profesionist al dreptului modul general acceptat de 
a se raporta la diferitele norme etice de conduită, fără ca acest lucru să acți- 
oneze asupra conștiinței lui în mod constrângător? Mai ales trebuie lămurit 
până unde se poate merge cu impunerea normelor de conduită etică astfel 
încât acest lucru să nu constituie un atentat inacceptabil la viața privată a 
individului, la libertatea conștiinței acestuia? 


Revenind la profesiile juridice, rostul dezbaterilor în domeniul etic este 
indiscutabil, în opinia noastră, având în vedere impasul în care a ajuns socie- 
tatea actuală în legătură cu exercitarea profesiilor juridice. Pentru cei care își 
desfășoară activitatea de zi cu zi în acest domeniu se resimte acest impas, 
care dectirge în primul rând din lipsa unor valori personale comune pe care 
să le adopte toți cei care exercită profesii juridice. Nu sunt clarificate nici 
valorile comune tuturor profesiilor juridice și nici valorile specifice fiecă- 
rei profesii în parte, respectiv ale judecătorilor, ale procurorilor, avocaților 
ș.a.m.d. Or, acțiunile profesionale ale acestora sunt impregnate cu stan- 
dardul etic al fiecărei persoane care exercită profesia juridică, iar acesta. 
poate fi diferit de la o persoană la alta. De aceea, profesioniștii nu vor pu- 
tea ajunge niciodată la un limbaj comun decât prin dezbaterea diferitelor 
puncte de divergență între diferitele profesii juridice, precum și între cei 
din cadrul aceleiași profesii. | 


ül Idem, p. 69. 

3. Ce este etica? 


Deși sunt și opinii potrivit cărora termenii „etic” și „„moral” ar fi diferiți, 
în general se acceptă că aceștia ar fi identici în conținut, fapt care ne aju- 
tă la definirea conţinutului comportamentului etic în domeniul profesiilor 
juridice. Chiar etimologic vorbind, cei doi termeni au același înțeles, atât 
grecescul „€thicos” (6thos), cât și latinescul „mores” (prin care s-a tradus 


în latină termenul grecesc) având semnificaţia de moravuri”. La început, 


termenul grecesc (etică) desemna orice fel de obicei, bun sau rău, dar cu 
timpul a căpătat un sens moral. Vom folosi, așadar, cei doi termeni ca fiind 
sinonimi, fără a acorda vreo importanță deosebirilor de conţinut c care au 
fost identificate de-a lungul timpului între aceștia, 


Morala a fost definită ca fiind un ansamblu de judecăţi ce privesc binele și 


: răul, destinate să conducă comportamentul oamenilor. Într-o altă opinie, 


moralul consistă într-o dispoziţie interioară de a recunoaște legea, a i se 
supune și a o împlini), iar această afirmaţie este valabilă în ceea ce privește 
atât legea pozitivă, adoptată de legiuitor, cât și legea morală, care nu are o. 
consacrare într-un act normativ. 


într-o încercare de a defini știința eticii s-a spus că aceasta este o discipli- 
nă socio-umană, îndrumătoare și prescriptivă, bazată pe principiile delibe- 
rării și alegerii, vizând natura personalității și vieţii, formarea caracterului, 
studiul moravurilori?l. | 


De aici deducem că etica nu este o știință descriptivă, care descrie feno- 
menele din natură așa cum sunt, de exemplu, biologia, chimia, fizica etc., 
ci este o știință normativă, care descrie viața omenească așa cum ar trebui 
să fie (ca și dreptul). 


Sunt normele etice universal valabile? Constantin Noica era de. părere 
că normele etice nu sunt absolute și universal valabile, în orice spațiu și în 
orice timp, considerând că această idee și-ar avea originea în „prejudecata 
mai adâncă a unei ordini prestabilite, dar pierdute, cu valori imuabile care 
ar putea fi regăsite prin norme cu valabilitate universală”, când, în realitate, 


1] De pildă, s-a susținut că etica este morala filozofilor, ea este filozofică, în timp ce morala a 
apărut strâns legată de filozofie la început; etica își are izvorul în natura umană și organul de 
cunoaștere în rațiunea umană, în timp ce morala își are izvorul și cunoașterea în Revelație, subliniindu-se 
superioritatea moralei, îi întrucât rațiunea singură nu poate ajunge la o descoperire, cunoaștere totală 
a legilor morale - a se vedea N. MLADIN, Poruncă și libertate. Prelegeri de morală ortodoxă, 
Ed. Renașterea, Cluj-Napoca, 2013, p. 45-49. 

(2 CH. LE BIHAN, Marile probleme ale eticii, Ed. Institutul European, lași, 1999, p. 4. 

BiG. FONSEGRIVE, La morale contemporaine, în Revue des deux mondes, August, 1911, p. 812, 
apud |. BUNEA, Fenomenologia conștiinței morale, ed. a 2-a, Ed. Limes, Cluj-Napoca, 2010, p. 8. 

(4) C. COZMA, L. MĂGURIANU, în M.-M. PIVNICERU, C. LUCA (coord.), Depgtojonja profesiei de 
magistrat. Repere contemporane, Ed. Hamangiu, București, 2008, p. 2. . 

„domeniul de valabilitate al normei este relativ la subiect și la contextul ac- 
tului etic, căci statutul de fapt al normei este acela de a fi circumstanțială 
și nu absolută”. Filozoful român se detașează astfel de Kant, care credea 
într-o normă etică universal valabilă (imperativul categoric), susținând că 

„O lege etică poate fi bună pentru unii și inadecvată pentru alții, eficientă 
înti-un context și ineficientă în altul, potrivită acum și nepotrivită mai târziu 
etc. le, | 


4. Ce diferenţă este între etică și deontologie judiciară? 


S-a afirmat că „există o distincție, atât etimologică, cât și de conţinut, 
între etică și deontologie: deontologia reprezintă acea parte a eticii care 
studiază normele și obligațiile specifice unei activități profesionale, pe 
când noţiunea de etică are o sferă mai largă, înglobând atât studiul nor- 
melor și obligațiilor, cât și pe cel al noțiunilor primare care justifică institui- 
rea acestor norme și obligaţii. Etica presupune, în plus, o asumare de către 
corpul juridic al standardelor și normelor înscrise, și nu o edictare a lor de 
către un organism statal ca în cazul celor deontologice. Tot astfel, încălca- 
rea normelor etice atrage o răspundere morală, pe când încălcarea celor 
deontologice atrage o răspundere juridică, și anume disciplinară”, 


S-a mai arătat că „un cod de conduită deontologică este un mijloc de 
corecție impus de «sus în jos», care «proscrie» comportamentele inaccep- 
tabile, iar sancţiunile sunt negative, disciplinare”, în timp ce „un cod etic 
are rolul de a stimula comportamentul dorit chiar de corpul profesional, 
ar trebui ca «sancţiunile» să fie pozitive (cum ar fi premii, decorații, avan- 
sări) pentru atingerea sau depășirea obiectivelor. Singura sancțiune reală 
trebuie să fie blamul, deteriorarea reputației în sânul corpului profesional, 
eventual excluderea din asociația profesională”!“l, | | 


Din aceste motive preferăm denumirea de „etică” a profesiilor juridice, 
față de cea de „deontologie”, pentru că prima pune accentul pe căutarea 
și împlinirea binelui, în timp ce aceasta din urmă pune accentul pe împli- 
nirea datoriei. Conceptul „deontologie” își are rădăcina în grecescul 5£ov/ 
deon, care înseamnă „ceea ce trebuie, ce se cade, ce se cuvine”; pe scurt, 
„datorie”, care în conjuncţie cu Aoyoc/logos — studiu, teorie, disciplină de 


OL, PAMFIL, Etica retrospecţiei la Constantin Noica, între metafizica greacă și i forimalismul kantian, 
în |. COPOERU, N. SZABO (coord.), Dileme morale și autonomie în contextul democratizării și al integrării 
europene, Ed. Casa Cărţii de Știință, Cluj-Napoca, 2007, p. 90. 

2! 1dem, p. 92. 

(3 C. DĂNILEŢ, |. COPOERU, Între sancțiune disciplinară și convingere morală. Instrumente și proceduri 
etice în sistemul judiciar din România, p. 20, articol publicat pe cj. md/uploads/danilet-copoeru_ 
sanctiune-disciplinara-si-convingere-morala1.pdf, ultima vizualizare la 25 aprilie 2017. 

1 Idem, p. 21. 

studiu — formează cuvântul „deontologie”, care ar desemna teoria datoriei; 
mai exact, teoria îndatoririlor, deci a obligațiilor conștientizate, interioriza- 
te, asumate, în baza cărora omul are a se manifestal!l. Or, omul, în general, 
asociază datoria cu ceva neplăcut, pe când binele este asociat cu ceva plă- 
cut, ceea ce face preferabilă denumirea de etică (știința binelui), față de 
cea de deontologie (ştiinţa datoriei). 


În plus, s-a mai spus că deontologia este o știință particulară, desprinsă 
din etică, axată pe morală și moralitate, antrenând și elemente de legalita- 
te; în sens restrâns, ea acoperă cadrul de investigare și interpretare a drep- 
turilor, îndatoririlor și etaloanelor de acțiune, de apreciere și comportare 
într-un domeniu al vieţii social-utile?l. Or, prezentul demers nu se rezumă 
doar la aspectele reglementate î în legi sau reguli scrise ori nescrise, cum 
ar fi cele din codurile deontologice ale profesiilor juridice, ci este extins 
și la alte aspecte legate de valorile profesiilor juridice. Acesta este un alt 
motiv pentru care optăm pentru folosirea conceptului mai larg de „etică” 
a profesiilor juridice, care nu exclude în totalitate noţiunile de morală” sau 
„deontologie”. În ciuda acestor diferențe de nuanţă, nu poate fi exclusă 
în totalitate folosirea acestor termeni pentru a exprima același concept, 
motiv pentru care în prezenta lucrare nu se va face o distincţie foarte rigu- 
roasă din acest punct de vedere. 


5, Ce este etica profesiilor juridice? 


Etica este un domeniu al filozofiei, mai exact al filozofiei morale. Se 
pune atunci întrebarea de ce ar interesa ea un domeniul specializat, cum 
este cel al dreptului? Răspunsul este că și profesionistul dreptului trebu- 
ie să urmărească binele în activitatea sa profesională, ca în orice activitate 
umană, pentru a putea fi în acord cu „rostul” său. Doar în felul acesta ac- 
tivitatea sa poate fi considerată una morală sau etică. Altfel, dacă el ar ur- 
mări numai una din celelalte valori (de pildă, adevărul), dar nu va avea în 
vedere valoarea binelui, nu se poate spune că el a realizat un act moral, 
deoarece valorile nu pot fi luate decât împreună (perspectiva integralistă a 
valorilor, iar nu ierarhică). | 


Trebuie subliniat însă că, în prezent, în cadrul eticii profesiilor juridice nu 
se dezbat (doar) probleme abstracte, pur teoretice, ci în special probleme 
de etică aplicată în domeniul profesiilor juridice. Așa cum s-a spus, filozofia 
morală a fost marcată în ultimii ani de dezvoltarea singulară a subdome- 
niului ei cunoscut sub denumirea de „etici aplicate”, care are tendinţa de 
a se prezenta ca o nouă paradigmă în cadrul filozofiei practice, ca un nou 


„n Idem, p. 3. 
13] Ibidem. 

model de concepere a moralității, alături de și uneori în competiţie cu mo- 
delele deontologice și teologicel!. Întrucât morala a făcut obiectul atâtor 
dezbateri teologice și filozofice: de-a lungul timpului, concluziile acestor 
dezbateri nu pot fi ignorate în cadrul eticii, fie ea și una aplicată strict la 
profesiile juridice. 


Etica profesiilor juridice decurge așadar din aceeași nevoie a omului de 
a căuta binele, care îl animă în majoritatea acţiunilor sale. De data aceasta, 
este vorba de căutarea binelui în exercitarea profesiei juridice. 


Nu considerăm că etica profesiilor juridice ar avea ca resort o nevoie de 
recunoaștere profesională a indivizilor și că nevoia de recunoaștere ar fi una 
din forţele care se află în spatele mișcărilor politice din lumea contempora- 
nă, așa cum a susținut un filozof canadian contemporantl. Recunoașterea 
acestui resort al eticii profesionale ar însemna să i se reţină ca fundament 
egoismul persoanei, ceea ce ar veni în contradicție cu fundamentul mo- 
ralei, care este așezată pe baze altruiste. Așadar, resortul care stă la baza 
însușirii eticii profesiilor juridice nu poate fi nevoia profesionistului de a ob- 
ţine recunoașterea în profesie, ci realizarea binelui. 


"Este adevărat că în perioada comunistă, prin care a trecut și socie- 
tatea noastră, au stagnat orice demersuri în ce privește dezvoltarea fi- 
lozofiei morale și, implicit, a laturii acesteia constând în etica profesio- 
nală. Nu a făcut excepţie nici domeniul eticii profesiilor juridice, despre 
care a început să se vorbească doar de puţin timp, când s-a pus proble- 
ma adoptării unor coduri deontologice ale magistraților. Lipsa discutării 
serioase a problemelor de etică a profesiilor juridice a făcut ca practici 
sedimentate în anii regimului comunist să se perpetueze în diferite for- 
me și după 1989, iar, pe de altă parte, arbitrariul și managementul de- 
fectuos ori de-a dreptul rău intenţionat să-și facă loc cu ușurință în viața 
profesionalălil. 


Acum nu mai poate fi însă amânată discuţia despre etica sau deonto- 
logia profesiilor juridice, pentru că fiecare categorie a profesiilor juridice 
își revendică drepturile, uitând însă de obligaţii. Așa cum s-a spus, „exis- 
tă o tendință umană inevitabilă de a se justifica și afirma drepturile îna- 
intea obligaţiilor. Deontologia restabilește acest echilibru, axându-se, cu 
precădere, pe obligaţiile profesionale, atât prin afirmarea regulilor. ide- 
al-generale profesionale, dar, mai ales, pe afirmarea regulilor de urmat 
în situaţii de excepție sau în situaţii dilematic-controversate. Diversitatea 


(11|. COPOERU, N. SZABO, în |. COPOERU, N. SZABO (coord.), Dileme morale..., p. 8. 

(2) CH. TAYLOR, Multiculturalisme. Difference et democratie, Flammarion, 1994, apud I. COPOERU, 
N. SZABO, Dileme morale... , p. 9. TE) | 

[3] |. COPOERU, N. SZABO, Societatea românească post-totalitară: resemnificarea autonomiei 
individuale și a practicilor morale în profesii, în |. COPOERU, N. SZABO (coord.), Dileme morale... , p. 8- 

situațiilor profesionale obligă la o atare reglementare cu un caracter de 
normă deontologică”™, 


S-ar putea susține, așadar, că etica profesiilor juridice ar însemna știința 
dobândirii unui comportament moral de către reprezentanții acestor profe- 
sii, care presupune ca aceștia să cunoască și să facă binele și să evite, totoda- 
tă, răul. Într-o altă definiţie a eticii profesionale (care se limitează însă doar 
la judecători), etica juridică este văzută ca o sursă pedagogică de a învăța 
să știi, a învăța să faci și a învăţa să fii, ce dau viaţă valorilor juridice și relații- 
lor judecător-lege, judecător-justițiabil și judecător-judecători?]. Desigur că 
aceste valori juridice sunt valabile și pentru celelalte categorii profesionale 
din domeniul juridic. | | i 


6. Care este rolul eticii profesiilor juridice? 


S-a spus că rolul eticii profesiilor juridice este acela de „formator al con- 
științei profesionale, de slujire a adevărului fără a te sluji de el și, astfel, de 
evitare pe plan subiectiv a oricărei disonante dintre performanțele și aspi- 
rațiile profesionale și realitatea concretă pe care o slujește”I2l. Într-adevăr, 
etica îl ajută pe profesionistul din domeniul dreptului să slujească adevărul 
și la nivel faptic, nu doar la nivel teoretic. Deși corectă, aceasta este însă o 
justificare prea generică a eticii profesiilor juridice. | 


într-un mod mai concret, justificarea deontologiei juridice constă, în vi- 
ziunea acelorași autoril“l, în aceea că ea îl ajută pe profesionist la: formarea 
(contribuţia) personalităţii profesionale; realizarea binelui (Valoare juri- 
dică) prin profesiune; satisfacerea aspirațiilor de autodepășire; mediator 
între morală și lege; umanizarea normei juridice prin cunoașterea omului; 
realizarea justiției prin valorile juridice; satisfacerea sentimentului de drep- 
tate; evitarea (contribuie la evitarea) erorilor judiciare; oferă profesiunii 
motivații vocaționale; satisface nevoia de apreciere socială a judecătorului 
și, prin el, a profesiunii; favorizează metadeschiderile profesionale; contri- 
buie la progresul social-comunitar; sesizează și rezolvă abuzurile încălcării 
drepturilor omului; rezolvă conflictele de datorii profesionale, în sensul 
că cele naturale preced pe cele pozitivelsl, cele prohibitive preced pe cele: 


(1 GH. SCRIPCARU, A. CIUCĂ, V.M. CIUCĂ, C. SCRIPCARU, Deontologie judiciară. Syllabus, Ed. Sedcom 
Libris, lași, 2009, p. 232. i 

(2! Idem, p. 33. 

lidem, p. 15. 

„El idem, p. 42. 

[5] Profesionistul are mai întâi datorii naturale, izvorâte din dreptul natural, şi apoi datorii 
prevăzute de lege. De aceea, primele ar trebui să aibă prioritate față de cele din urmă atunci când 
s-ar întâmpla să existe un conflict (aparent) între ele. ` 

afirmative", cele certe preced pe cele incerteP!, cele de echitate preced pe 
cele de dreptatell. | 


Din aceste motive, apreciem că doar prin cultivarea valorilor eticii pro- 
fesionale se poate ajunge la promovarea în soluţiile adoptate de organele 
judiciare a principiilor ce stau la baza științei dreptului. 


Etica profesiilor juridice contribuie totodată la sporirea prestigiului jus- 
tiţiei, asigurând astfel eficiența statului de drept. Cum justiția se plasează 
deasupra celorlalte puteri sistematizate de Montesquieu (puterea legisla- 
tivă și puterea executivă), doar dacă nimeni nu va fi deasupra legii (în fața 
căreia toți trebuie să fie egali) și doar atunci când distribuirea justiției va 
fi făcută într-un mod integru și corect, va fi instituită ordinea de drept în 
societate; reciproca este, de asemenea, valabilă, în sensul că pierderea au- 
torității justiției duce la rândul ei la dezordine socialălt], 


însușirea eticii profesionale de către cei care practică profesiile juridice 
mai are rolul de a asigurara o egalitate reală a tuturor în fața legii, deoare- 
ce „deontologia susţine nevoia constituțională a unei justiții egale pentru 
toţi, nimeni nefiind deasupra legii care, în calitate de autoritate a justiției 
în societate, se realizează prin autoritatea etică a judecătorului, aceea de 
a fi în afara influențelor politice, sociale, familiale și, mai presus de toate, 
incoruptibil”l5l, | A 


în sfârșit, etica profesiilor juridice contribuie la înlăturarea conduitelor 
lipsite de etică, înrădăcinate în cultura profesională din neștiință, ceea ce 
contribuie în final la eradicarea corupției. Acest rol al eticii profesiilor ju- 
ridice a fost subliniat și în Ghidul practic de etică și deontologie judiciară 
pentru magistraţii din Românial“l, unde se arată că „foarte adesea suntem 
afectați de «orbire etică». Este posibil să sesizăm problema etică, dar să o 
neglijăm - adesea ca urmare a faptului că este atât de normală neglijarea 
ei. Apoi este dificilă identificarea chestiunii drept problemă etică. De ace- 
ea, corupţia este uneori atât de dificil de eradicat. Aceasta face parte din 
cultura încetățenită. Provocarea este, prin urmare, să fim conștienți de 
o astfel de orbire, astfel încât să putem acționa în conformitate cu stan- 


(1! Maiîntâiexistă datoria de a nu face ceva rău şi apoi datoria de a face binele. Dacă s-ar întâmpla 
ca cele două datorii să vină într-un conflict (aparent), profesionistul dreptului ar trebui să o aleagă 
pe prima. 1 : 

ZÎntreo datorie certă, sigură, și una incertă, care există poate doar în închipuirea profesionistului, 
acesta din urmă ar trebui să o aleagă pe prima. ași se mă 

(2! în viziunea autorilor dreptatea este valoarea juridică esenţială, în timp ce echitatea este 
valoarea morală esenţială (idem, p. 36). De aici deducem că, în caz de conflict între cele două valori, 
valoarea morală a echităţii ar avea prioritate față de valoarea juridică a dreptății. 

[4] GH. SCRIPCARU ș.a., Op. cit., p. 232. 

(5! Idem, p. 19. | 

EI Proiectul Institutului Național al Magistraturii, Întărirea capacității sistemului judiciar românesc 
de a răspunde provocărilor noilor schimbări legislative și instituționale, București, 2016. | 

dardele etice. Este crucial ca problemele etice să facă parte din discuțiile 
cotidiene dintre judecători și procurori și să existe o cultură încetățenită 
pentru a înțelege și a conștientiza existența acestor probleme, iar acestea 
trebuie discutate de judecători și procurori. Dacă există dubii cu privire 
la modul în care trebuie acţionat, trebuie să ne punem întotdeauna aces- 
te întrebări cruciale: Mi-am îndeplinit îndatoririle și obligațiile ca magis- 
trat? M-am simțit în forul interior o persoană morală? Cum va fi percepută 
aceasta de public?” 


7. Care este scopul eticii profesiilor juridice? 


S-ar putea pune întrebarea dacă toate discuţiile despre etica profesiilor 
juridice au vreo finalitate concretă ori acestea sunt doar pur teoretice? 


Scopul acestor discuţii este acela de a-i pregăti pe viitorii sau actualii pro- 
fesioniști ai dreptului pentru a fi fericiţi în profesia pe care și-au ales-o. Nu 
este puţin lucru, având în vedere că aceștia sunt oameni, fiind caracterizați 
prin aceleași virtuți sau slăbiciuni ca toți ceilalți. Așa cum reiese din cele de 
mai sus, țelul suprem al oricărui om este dobândirea fericirii, iar împăcarea 
acestui deziderat cu neplăcerile și neajunsurile pe care le presupune exerci- 
tarea unei profesii juridice nu va fi ușor de făcut. Dacă alții au reușit înaintea 
noastră să traseze niște jaloane care ar putea conduce la atingerea acestei 
ţinte, ar trebui să ținem cont de acestea. Altfel riscăm să ne facem viața 
neplăcută, atât nouă, cât și celor cu care intrăm în contact în exercitarea 
profesiei. - 


Este adevărat că, de cele mai multe ori, vorbele nu sunt de ajuns pentru 
a atinge această ţintă, fiind știut că drumul cel mai lung este cel de la vorbă 
la faptă. Dar, așa cum spunea Aristotel, vorbele „sunt ce-i drept în stare să 
devină pentru tineri cu suflet nobil un imbold și îndemn și să lege de virtute 
un caracter nobil și aplecat cu adevărat spre ceea ce-i frumos, dar ele nu 
pot câștiga mulțimea pentru frumos și bine”. 


Pentru cei care nu pot fi convinși de valorile profesiei, s-a născut necesi- 
tatea codurilor deontologice, care să-i determine să aleagă ce este bine în 
profesia lor. Căci „e însă greu ca cineva să primească din tinereţe o condu- 
cere morală potrivită, dacă nu este educat sub legi corespunzătoare. Căci 
a trăi cumpătat și călit nu este după gustul mulțimii, și cel mai puțin după 
gustul tineretului. De aceea, educația și ocupația tineretului trebuie regle- 
mentată prin legi. Căci ceea ce a devenit pentru cineva obișnuință nu-i mai 
face în urmă nicio greutate”Pl, 


UJ ARISTOTEL, Etica nicomahică, TR. BRĂILEANU (trad.), Ed. Antet, 2007, p. 215- 
I Idem, p. 216. 

8. Este nevoie de coduri etice în domeniul profesiilor juridice? 


Problemele etice sau morale ale profesiilor juridice nu sunt legate doar 
de deciziile pe care reprezentanţii acestora le au de luat în activitatea lor 
profesională, ci și de deciziile luate în diferite contexte din viaţa privată, 
care pot interfera în vreun fel cu activitatea lor profesională ori se pot răs- 
frânge asupra acesteia. De pildă, în ce condiţii este acceptabil pentru un 
judecător sau procuror să frecventeze medii care ar putea fi considerate ca 
inadecvate cu statutul profesiei? Poate un avocat să se implice în activități 
extraprofesionale de natură să aducă atingere prestigiului profesiei? 


Acestea și multe altele sunt probleme cu care profesionistul dreptului 
se confruntă foarte des și pentru soluționarea cărora are nevoie de niște 
repere. De aceea s-a pus problema dacă pentru sprijinirea reprezentanților 
profesiilor juridice în luarea celor mai bune decizii, în cazul în care se ridică 
astfel.de dileme etice, nu ar trebui elaborate niște coduri etice ale acestor 
profesii. | 


Împotriva adoptării unor coduri etice în profesiile juridice s-au adus 
mai multe argumente. 


Neajunsul acestora, ca, de altfel, al tuturor legilor, este acela că ele nu 
pot reglementa toate situaţiile concrete ce se ivesc în viața de zi cu zi. Viața 
este mult prea complexă ca să poată fi înglobată în totalitate într-un cod, 
indiferent de capacitatea de sinteză a legiuitorului. Oricât ar fi de amplu un 
cod de etică el nu va putea acoperi toate relațiile în care vor intra destina- 
tarii acestuia, iar acest lucru ar putea crea falsa impresie că aspectele care 
nu sunt reglementate în cod ar fi permise. Or, dimpotrivă, în aceste cazuri 
nereglementate profesioniștii din domeniul dreptului vor fi puși în situația 
de a-și soluţiona singuri dilemele etice în fața cărora vor fi puși. 


În plus, fiecare persoană are propria filozofie de viaţă, care poate să nu 
fie asemănătoare cu a celorlalte persoane, chiar dacă acestea exercită ace- 
eași profesie. Activitatea profesională este doar unul din aspectele perso- 
nalității unui individ și nu s-ar putea spune nici măcar că acesta este cel mai 
important din viața lui. Dacă la începutul carierei aspectul profesional ocu- 
pă un rol mai important decât altele în viaţa fiecăruia, pe măsura trecerii 
timpului el scade ca importanţă, locul său fiind luat de alte aspecte. 


în plus, codurile etice nu fac decât să reglementeze niște principii gene- 
rale, rezultate din problemele etice mai frecvente cu care s-au confruntat 
practicienii de-a lungul timpului și asupra cărora s-a căzut de acord cu privi- 
re la soluția optimă. Ele pot fi utile dacă practicianul se va întâlni cu situații 
punctuale reglementate în cod, însă problemele noi care se vor ivi ori cele 
asupra cărora nu s-a ajuns la o soluţie îmbrățișată de o majoritate mai largă 

a reprezentanților piani respective nu vor putea fi soluționate decât 
prin folosirea principiilor generale etice ale profesiei respective. Aplicarea 
în cazul concret a acestora o va face însă persoana pusă în fața dilemei 
etice, iar dificultatea pentru aceasta este mai ridicată atunci când în același 
caz ar veni în conflict două sau mai multe astfel de principii etice. i 


Pe de altă parte, principiile etice nu acționează ca niște legi implacabile, 
care să nu permită nicio derogare de la ele, ci situația concretă în care se 
află profesionistul poate impune ca acesta să acționeze în sens contrar, 
pentru respectarea unui interes superior ori a unui alt principiu etic care 
primează în acel context. De aceea, Aristotel a spus că „trebuie să rămână 
de înainte îngăduit, că orice teorie a moralității nu poate expune decât în 
linii generale și nimic cu exactitate necondiționată”ti, 


Codurile sunt, așadar, destul de generale, instituind niște reguli largi, 
iar aplicarea lor în practică se face cu destulă dificultate. De aceea, s-a spus - 
că deontologia profesională poate fi practicată doar atunci când virtuțile : 
umane și regulile etice vor determina atitudinea și deciziile magistratului, 
aceste virtuţi fiind: conștiinciozitate și responsabilitate, simţul datoriei, in- 
tegritate, stăpânire (propriety), onestitate, practicarea neutralității, î însuși- 
rea egalității (handling of eqality)™. 


Astfel, ideal ar fi ca profesionistul dreptului să își formeze deprinderea 
de a acţiona moral în orice situaţie ar fi pus, fie profesională, fie în afara 
profesiei, fapt care ar ușura mult menirea eticii profesiilor juridice. Având 
în vedere legătura intrinsecă dintre drept și morală, s-ar putea susține că 
menirea omului legii, incluzându-se aici orice persoană care are datoria de 
a interpreta și aplica legea, este aceea de a deveni un om moral. Așa cum 
omul de artă își realizează valoarea cu literele, sunetele, culorile, materia 
de sculptat etc., omul politic se realizează cu ajutorul oamenilor, prin forţă, 

omul economic cu valori economice, tot așa omul moral se realizează prin 
el însuși; capodopera sa este el însuși, capodopera aceasta este cea mai 
măreață, dar și cea mai greabl, 


în ciuda acestor neajunsuri, în favoarea adoptării unor coduri etice în 
profesiile juridice, s-ar putea aduce Ei sia mai convingătoare. | 


Având în vedere că idealul moral este greu de atins de unul singur, cea 
mai plauzibilă soluție rămâne cea a adoptării codurilor etice, care să cuprin- 
dă pe lângă principiile etice ale profesiilor juridice și reglementarea princi- 
palelor situații întâlnite în practica acestora. 


Ul ARISTOTEL, op. A p. 38. 
„PIH. PROETEL, Fair trial. Application of ethics A human rights in proceedings, în 1. COPOERU, 
N. . SZABO (coord.), Etică și cultură..., p. 151. 
“BIN. MLADIN, op. cit., p. 42. 

În plus, adoptarea unor coduri etice în domeniul: profesiilor juridice 
contribuie la creşterea încrederii publicului în justiție și a respectului pen- 
tru aceasta, întrucât profesioniștii dreptului pot să vadă care trebuie să fie 
standardul lor profesional pe care să-l atingă, iar cei din afara profesiei pot 
să cunoască acest standard și să pretindă respectarea lui. De altfel, realiza- 
rea încrederii publicului în justiție este scopul final al adoptării codurilor eti- 
ce în domeniul profesiilor juridice, întrucât „încrederea publicului în justiţie 
este etalonul de măsură a încălcărilor deontologice privitoare la justiţie, 
adevăr, libertate”. 


O altă problemă care s-a pus, a fost aceea dacă ar trebui să existe un 
singur cod etic pentru toate profesiile juridice sau fiecare profesie juridi- 
` că ar trebui să-și adopte propriul cod de conduită. În ce privește judecă- 
torii și procurorii, într-o opinie s-a spus că un astfel de set de principii și 
norme speciale trebuie să fie comun pentru judecători și procurori, deoa- 
rece asemănările de statut și funcţie socială sunt mai mari și mai impor- 
tante decât deosebirile, iar noţiunea de „magistrat”, deși uneori pusă în 
discuţie, înglobează, în datele ei esenţiale, ambele categorii profesiona- 
let]. într-o altă opinie s-a susținut că activitatea profesională diferită a ju- 
decătorilor și procurorilor ar impune adoptarea unor coduri de conduită 
diferite pentru fiecare categorie profesionalăll. În sistemul nostru judici- 
ar s-a adoptat un singur cod deontologic pentru judecători și procurori, 
considerându-se că aceste categorii profesionale au, în principiu, valori 
etice comune. 


9. Contribuie codurile etice la combaterea corupției | 
în profesiile juridice? 


Se acceptă în general că unul din rolurile codurilor etice în domeniul 
profesiilor juridice este acela de a contribui la prevenirea și înlăturarea 
situațiilor care ar putea genera corupţie în sistemul judiciar. Corupţia nu 
este văzută aici, neapărat, ca având în vedere săvârșirea unor infracţiuni 
de corupție, ci ca orice conduită care ar putea avea ca rezultat obținerea 
oricărui avantaj necuvenit de către persoana care își desfășoară activitatea 
în cadrul sistemului judiciar. Din această perspectivă ar putea fi privite ca 
acte de corupție orice interferenţă între activitatea funcţionarului și obți- 
nerea unui avantaj pentru o persoană, altfel decât în cadrul legal și normal 
(de exemplu, favorizarea unui prieten al judecătorului în cadrul depunerii 


[1] P, NOREAU, CH. ROBERGE, Emergence de principes généraux en matière de déontologie judiciaire: 
éléments d'une théorie générale, p. 489, https://papyrus.bib.umontreal.ca/dspace/bitstream/1866/701/1/ 
Noreau_03.pdf, apud M.-M. PIVNICERU, C. LUCA, op. cit., p. 42. 

12) F, COSTINIU, în M.-M. PIVNICERU, C. LUCA (coord.), op. cit., p- 137. 

8) Raport independent asupra sistemului juridic din România, op. cit. 

cererilor administrative la instanţă prin evitarea de către acesta a statului 
la rând a arhivă etc.).. - | 


Deși actul nu se situează în zona infracțiunilor de corupție din Codul pe- 
nal, el poate fi perceput de terți ca fiind un act de corupție. De altfel, în sens 
etimologic, cuvântul corupție provine din latinescul corruptio, -onis, care se 
traduce prin „a strica, a rupe, a ruina”, putând fi înţeles ca „ceva ce rupe 
ritmul normal al unei activităţi”, adică ceva situat în afara unui curs normal 
de desfășurare a unei activități. i. 


S-a spus că „există corupţie și în sistemul judiciar pentru că și acesta 
este compus din oameni. Oamenii în genere presupun și slăbiciuni, cunosc 
nevoi, unele nesatisfăcute, ce se cer a fi împăcate. Uneori mijloacele pre- 
văzute de lege nu sunt suficiente pentru satisfacerea diverselor nevoi. În 
acest moment, cei neîmpăcaţi cu opţiunea făcută (pentru un mod de viață 
social, moral, pentru profesia de magistrat, grefier), fie pășesc în afara legii 
(corupţie sporadică/ocazională), fie acumulează frustrare”. 


Mai degrabă s-ar putea spune că pericolul corupţiei din sistemul judi- 
ciar provine din cultivarea și menţinerea unor relaţii nedeontologice dintre 
personalul din sistemul judiciar și terțe persoane, decât din tentaţiile la 
care ar fi supuse primele din cauza frustrărilor. De aceea, pentru evitarea 
corupţiei este foarte importantă și trasarea unor reguli de conduită refe- 
ritoare la limitele în care se pot desfășura aceste relații între funcţionarii 
din justiţie și terțele persoane. Din punct de vedere penal, normele de 
conduită sunt reglementate deja și cad în competența organelor de ur- 
mărire penală, fiind cele mai grave forme de corupție, dar, pentru preve- 
nirea lor, este nevoie să fie înlăturate căile și posibilitățile de a se ajunge 
aici. i 

O modalitate foarte eficientă de înlăturare a acestor posibilități de a 
se ajunge la actele de corupţie reglementate de legea penală este crea- 
rea unor mecanisme interne de control al respectării de către magistrați și 
personalul auxiliar a eticii profesionale. Așa cum s-a arătat, „deși corupţia 
face obiectul unor pasionante schimburi de opinie și poartă o încărcătură 
etică aparte, prevenirea ei necesită o strategie calculată la rece, ca pentru 
orice schimbare majoră a politicii sau metodelor de administraţie munici- 
pală. Strategia trebuie să treacă dincolo de disputa moralizatoare, chițibu- 
șurile legislative sau platitudinile care susțin că, dacă ne-am face cu toții 
datoria, corupţia n-ar mai exista”ll. | 


(% A.M. PUIU, Corupţia văzută din interior, în 1. COPOERU, N. SZABO (coord.), Etică și cultură... 
P-A y mi Sima: 

[2] R. KLITGAARD, R. MACLEAN-ABAROA, H.L. PARRIS, Orașe corupte, Ghid practic de tratament și 
prevenire, Ed. Humanitas, București, 2000, p. 9, apud A.M. PUIU, în |. COPOERU, N. SZABO (coord.), 
Etică și cultură... , p. 214. 

10. Un cod etic trebuie să conţină 
norme obligatorii sau facultative? 


Din această perspectivă, o întrebare care se ridică în mod frecvent 
este aceea cât de inflexibil ar trebui să fie profesionistul, în aplicarea nor- 
melor etice? Dacă un judecător sau un procuror își propune să nu facă 
niciodată vreo derogare'de la principiile etice, indiferent care ar fi situația. 
concretă în care acesta este pus, el'riscă să fie catalogat ca fiind inflexi- 
bil, rigid, fixist sau chiar îngust în gândire. Dacă derogă prea des de la 
acestea, el va fi considerat ca fiind neserios, neprincipial, inadecvat în 
comportament ș.a.m.d. Același lucru s-ar putea susţine și în legătură cu 
ceilalţi reprezentanţi ai profesiilor juridice (avocaţi, consilieri juridici, no- 
tari ș.a.), chiar dacă în rândul acestora nu ar fi atât de vizibil un astfel de 
comportament. 


` Cine va'stabili cât de inflexibil ar trebui să fie un profesionist într-o situ- 
aţie dată, în care sunt în conflict două sau mai multe norme etice? Cum va 
reuși să stabilească profesionistul căreia dintre acestea îi va da prioritate în 
cazul concret? E greu de dat niște soluții cu valabilitate generală. Fiecare si- 
tuatie de viață în care acesta va fi pus necesită un răspuns propriu, în func- 
ţie de toate circumstanţele incidente. Sunt cazuri în care acesta va trebui 
să încalce în mod deliberat anumite principii de etică, pentru a putea aplica 
alte norme de etică mai importante, cu care primele vin în conflict în situ- 
aţia dată. Totul este ca profesionistul să-și păstreze anumite repere, anu- 
mite limite pe care să-și propună să nu le depășească. Totuși, întotdeauna 
bunul simţ va juca un'rol important în alegerea conduitei profesionistului, 
fără a exista un risc prea mare de greșeală din partea acestuia. „Totul cu 
măsură” ar trebui să fie o deviză importantă în viaţa unui profesionist al 
dreptului și ea poate fi avută în vedere și într-o astfel de situație de conflict 
între două sau mai multe principii etice. 


Mulţi înțeleg prin etica profesională o serie de interdicții pentru per- 
soanele care desfășoară o activitate într-un domeniu. De pildă, se pune 
accent îndeosebi pe ceea ce nu este etic pentru un judecător sau procu- 
ror: să nu soluţioneze cauze în care sunt implicate persoane cu care se 
află într-o relaţie ce presupune afectarea imparțialității sale, să nu fie im- 
plicat în activități publice care afectează imaginea profesiei, să nu facă un 
act care i-ar putea atrage o formă de răspundere penală, disciplinară sau 
civilă etc. Pentru aceste persoane motivația comportamentului etic deri- 
vă în principal din teama de a nu fi sancționați disciplinar sau penal, de a. 
nu fi daţi în judecată pentru răspundere civilă sau de a nu face obiectul 
unei campanii negative de presă. De aceea s-a folosit pentru a defini acest 
mod de abordare denumirea de etică plafonată, care include acele acțiuni 
care se concentrează pe obligaţiile minime - respectarea reţinerii de la un 

număr de acțiuni interzise sau realizarea altora obligatorii, în timpul des- 
fășurării activității profesionale. De pildă, un astfel de mod de abordare 
a eticii poate conduce la un exces de precauţie din partea magistraţilor de 
a relaționa în mod normal cu reprezentanții altor categorii ale profesiilor 
juridice (avocaţi, consilieri juridici, etc.). Sunt dese reproșurile adresate ju- 
decătorilor sau procurorilor de către avocaţi că după ce au ocupat aceste 
funcţii nu au mai răspuns la salut pe holul instanţei, motivul fiind probabil 
acela de a nu fi suspectați de parțialitate în cauzele în care sunt implicați 
acești avocați. . 


Acest mod de abordare etică a mai fost criticat pentru că, deși un ase- 
menea comportament poate fi considerat etic într-un sens tehnic, acesta 
reflectă o atitudine care nu îi încurajează pe profesioniști să analizeze sen- 
timentele lor proprii sau să se gândească la modul în care deciziile lor pot 
fi corelate cu principiile etice generale’. De aceea s-a propus un alt mod 
de abordare a problemelor etice, prin perspectiva eticii pozitive, care caută 
să găsească o relație mai potrivită între reguli, reglementări și standardele 
care ne guvernează munca, pe de o parte, și idealurile etice generale sau 
aspiraţionale, pe de altă partebl. Cu alte cuvinte, etica pozitivă presupune 
ca profesionistul aflat într-o dilemă etică să-și pună întrebarea „Cum pot 
ajuta eu mai bine oamenii în situația asta?”, în timp ce etica plafonată pre- 
supune ca acesta să-și pună întrebarea „Cum să acționez în situaţia asta ca 
să nu dau de necaz?” 


În felul acesta profesionistul rezolvă dilemele etice într-un mod mai 
apropiat de standardele societății actuale, care pune tot mai mult accent 
pe „bucuria de a face”, decât pe „datoria de a face”. Un judecător care se 
simte împlinit în activitatea sa profesională și care cultivă binele în relaţiile 
cu cei din jur este de preferat față de un judecător care se izolează de so- 
cietate, de teamă că orice contact ar uit să-i afecteze imparțialitatea în 
luarea deciziilor. 


Un astfel de sad lu de acţiune etică pozitivă este cel al unei jude- 
cătoare din România, care a ieșit din „tiparul” unui judecător obişnuit, 
atunci când a avut de soluționat o cauză care implica destinul unui co- 
pil. Comportamentul judecătoarei a fost relatat într-un text publicat în me- 
diul virtual de avocatul uneia dintre părți și a primit foarte multe aprecieri 
din partea cititorilor, fapt care dovedește superioritatea acestui mod de a 
abordare a unei probleme din Perspestiva eticii pozitive 


[11$.J. KNAPP; M.C. GOTTLIEB, M.M. HANDELSMAN, Dileme etice în psihoterapie. Abordări popii 
ale procesului decizional, Ed. Trei, București, 2016, p. 21. 

2] Ibidem. 

(3) Idem, p. 22. 

{4 M. SCUTELNICU, text publicat pe https://www.facebook. comjlucamada|posts/ pole e lie 
ultima vizualizare la 25 aprilie 2017. 

„Doamna cu pantofi albaștri 


Ora 8:45 ... Clienta mea, mama a unui băiețel de aproape 8 ani, își zărește 
copilul dosit de taică-său, într-un colţ al Judecătoriei. Nu l-a mai văzut pe R. de 
1anși 6 luni. 


Mama izbucnește în plâns și merge ţintă către puștiul ei, se apleacă până 
ajunge perfect egală cu înălțimea lui, și-i șoptește cu inima: «R.! Vaaaai, ce 
mare ai crescut! O mai știi pe mama? Dă-mi mânuțele, să ţi le pupe mama:» 
Fostul şot al femeii își bruschează fiul și-l trage tare, mai aproape de el, urlând 
spre clienta mea să plece de unde a venit, că ei doi, băieţii, se descurcă sin- 
guri. Se ridică tonul, copilul începe să plângă, apare jandarmul, îi spun că nu-i 
niciun risc de scandal, dispare jandarmul. 


Ora 8:55... Reușesc, într-un final, să o liniștesc pe mama copilului, care s-a 
lăsat aproape fără viaţă în banca din sala de judecată, având sufletul sfâșiat și 
privirea pierdută undeva, departe... tare departe. 


Ora 9:00 ... Reușesc și eu, cu mare greutate, să-mi țin în frâu lacrimile... aș 
fi plâns în hohote, dar nu-mi permiteam luxul ăsta ... aveam nevoie de con- 
centrare maximă pentru audierea a 4 martori și luarea interogatoriului tată- 
lui copilului, probe de care eram conștientă că va depinde, de-acum încolo, 
legătura mamă-fiu. Nu-i ușor deloc să fii responsabil de așa ceva, credeți-mă! 


Orele 9:05 — 10:45 ... Se audiază cei 4 martori, tatăl băiatului răspunde la 
cele 9 întrebări care am avut grijă să fie «capcană». 


Speţa e asta: în timp ce clienta mea era în străinătate, la muncă, soțul a 
obținut și divorțul, și custodia exclusivă asupra copilului. Am văzut dosarul: 
proces făcut repede, cu hei-rup-ul, să dea bine la bilanț. 


Reîntoarsă în ţară, femeia a găsit totul ferecat. Ușa locuinţei. Inima fiului 
ei, ţinută sub lăcat de către fostul soţ. Martorii noștri au arătat că, de nenu- 
mărate ori, mama a venit să-și vadă copilul, i-a adus plase cu daruri, l-a sunat 
încontinuu, individul interzicându-i total fostei soții orice formă de acces la 
minor. Așa, de-a naibii! Martorii lui au spus lecţia dinainte învățată: nu tatăl e 
cauza, ci copilul, dom'le, care nici nu vrea să audă de mamă. 


Ora 10:46 ... Instanţa dispune audierea minorului. De-aici încolo, începe 
mesajul pe care vreau să-l transmit prin scriitura asta ... 


O doamnă judecător, în jur de 40 de ani, cere jandarmului să-i fie adus copi- 
lul în sală. Când îl vede pe puști, magistratul coboară de pe podium, parcurge 
sala până aproape de ușă, se apropie de micuț și-i spune, făcând un gest larg 
cu mâna: «Vezi, R., am pantofi albaștri! Tu ai pantofiori albaștri? Uite, am și 
pelerină! Dă-mi mânuţa și hai cu mine, să-ți arăt cât de maaare e castelul ăsta!». 
Copilul, cu ochii mari, negri, și extrem de trişti, se uita când la doamna, când la 
taică-su, de care stătea lipit, până ce acesta îi dă ok-ul să meargă cu doamna. 

Ora 11:20 ... Se deschide ușa de acces a instanţei, magistratul intră în sală, 
de mână cu copilul, î îi spune să coboare atent de pe podium, să nu se lovească, 
și-l trimite la mami sau la tati, unde vrea el. Băieţelul trece pe lângă mama sa, 
care hohotea de plâns în prima bancă, își trece ușor mânuța peste piciorul ei 
drept, ca din întâmplare, după care fuge către tata și-i caută acestuia privirea, 
să nu cumva să-l fi supărat că s-a dezlipit de lângă el. Se disputa din nou, 
evacuarea minorului din sală. 


Ora 11:25 ... Instanţa ne citește, pe scurt, ce a declarat copilul în cursul au- 
dierii și ne dă să lecturăm, mie și avocatului părţii adverse, cele câteva cuvinte 
scrise pe o foaie de către băiețel: «Mama... tata zice să scăpam de tine. R.»... 


Se închide cercetarea judecătorească, ni se dă cuvântul final, pe fondul 
cauzei. Eu mă lupt pentru ca mama să obțină dreptul de a-și vedea copilul, 
de a-l lua la ea în weekenduri și în vacanțe. Ceilalţi se luptă ca mama să nu-și 
poată vedea fiul decât în prezenţa tatălui său, și doar î în locuinţa acestuia. Un 
fel de arest la domiciliu, ce mai! 


Ora 11:40 ... Magistratul închide dosarul, cade pe gânduri preţ de câteva 
secunde și spune: «Instanţa suspendă ședința 15 minute!». 


Si doamna judecător cu pantofi albaștri coboară de pe podium, traver- 
sează sala, iese pe ușa destinată oamenilor obișnuiți, și, ajunsă în hol, întin- 
de mana stângă către clienta mea, iar cea dreaptă către copil. Uite așa, toți 
trei, ca într-o poveste din cea mai frumoasă carte, intră în camera destinată 
Arhivei și nu mai ies de acolo decât după un sfert de ceas. Ce camere i 

“sunt în castelul acesta! — îmi zic în gând. 


I 


De-acum, nu mai aveamnevoie de niciun pic de concentrare, așa că mi-am 
permis să plâng în hohote, fără să-mi pese că oamenii cu robă nu trebuie să 
lăcrimeze din cauza problemelor clienţilor... și, în niciun caz, nu plâng nicioda- 
tă în faţa acestora... dă-le-ncolo de reguli! 


M-am prăvălit pe un scaun de la prima terasă, colț cu Judecătoria, și-am 
așteptat-o pe femeia pentru care m-am luptat azi, ca o leoaică. Am bătut re- 
cordul la nicotină pe secundă, până a venit. Clienta mea a apărut radiind de 
fericire, pentru că avusese șansa să-ți tină copilul î în brațe, dupe 1an juma- 
te... fix optsprezece luni. 


„Ce dialog au avut mama și i copilul, sub ochii doamnei judecător cu to 
albaștri? «Te iubesc, mami! Am nevoie de ochelari noi, că tati nu mi-a cum- 
părat, și ăștia sunt rupți! Să vii la mine! Să mă iei la tine, mami: Te iubesc, 
mami!» 


Cânda scăpat de sub influenta total iraţională a tatălui, copilul s-a cuibărit 
în braţele mamei sale, ca și cum nu ar fi fost despărțiți nici măcar o secun- 
dă. Asta a vrut să verifice magistratul, pentru a fi sigur că va da o soluție 

corectă, că-și va pune semnătura pe o hotărâre corectă, că va putea dor- 
mi împăcat, că a decis corect și nu s-a jucat de-a justiţia, cu viețile oameni- 
lor. Doamne, ce ființe nemaiîntâlnite or fi în castelul ăsta?! 


- «Vreti o bomboană, doamna avocat?» 
— «Aaaa...» 


- «Doamna judecător i-a dat lui R. un pumn de bomboane, iar înainte să 
plec, copilul mi-a dat și mie câteva...» 


- «Și... a văzut doamna judecător gestul ăsta?» 
- «Daaa, păi, cum să nu? Staţi să vă arăt, că ne-a făcut și poză, mie și lui R.» 
- «Cine? Doamna judecător?» - 


- „Daaa. Păi, am scos telefonul și i-am zis lui R. să zâmbească, să-i fac o 
poză, să am amintire. Și, imediat, doamna ne-a spus să trecem unul lângă 
altul, să ne facă una la amândoi. Uitaţi poza! Doamne, am poza cu R., nu-mi 
vine să cred!» 


- «Eu, gata, sunt praf! Nici mie nu-mi vine să cred!» 


- «Daaa. Și, știți, eu mi-am cerut scuze față de doamna, că stătea după 
noi... aveam atâtea de vorbit cu R., după un 1 an jumate... da' doamna a zis că 
pentru ea nu e nicio grabă... Nu vreţi o bombonică de la R., doamna avocat?». 


N-am trait așa ceva în 10 ani de avocatură. Am văzut magistrați pentru 
care audierea minorului însemna următorul dialog, purtat fix în faţa ușii sălii 
de judecată, așa, din voleu, cum ar veni:« — Câţi ani ai, cu cine vrei să stai, cu 
mama sau cu tata? Bine, pa!». 


Doamna cu pantofi albaștri a alocat 3 ore cauzei noastre, fiind conștientă 
că lucrează cu destinele oamenilor, cu sufletele lor, iar nu cu chei de 14. 


Domnilor magistrați, permiteţi-mi o sugestie: cumpăraţi-vă pantofi albaș- 
tri, poate în asta stă magia! Nu există nici castel, și nici pelerină, fără un strop 
de magie, nu-i așa?” 


Deși modul de abordare al eticii pozitive este superior, trebuie sub- 
liniat și faptul că cercetarea din psihologia experimentală a arătat că 
evenimentele negative tind să aibă un efect mai puternic asupra com- 
portamentului uman decât evenimentele pozitive corelative; de exem- 
plu, participanții la un studiu de cercetare au depus mai mult efort pen- 
tru a evita pierderea de bani decât pentru a câștiga o sumă echivalentă 
de banil. Altfel spus, mulți profesioniști vor fi mai înclinați să respecte 
normele de etică de teama unor sancţiuni, decât dacă ar fi stimulaţi de, 


[1] S.J. KNAPP, M.C. GOTTLIEB, M.M. HANDELSMAN, Op. Cit., p. 23. 

satisfacţiile profesionale obținute ca urmare a recunoașterii din partea. 
celorlalți a comportamentului lor etic. Este în firea egoistă a omului să 
acorde o atenţie mai mare temerii de sancţiune, decât preocupării de a 
face binele pentru valoarea pe care acesta o reprezintă în sine. Pentru a 
depăși acest stadiu etic, profesionistul are nevoie de un efort suplimen- 
tar de a-și disciplina conduita, de a-și depăși înclinația naturală de a pune 
accent pe evenimentele negative decât pe cele pozitive. De unde își poa- 
te lua profesionistul din domeniul juridic forța de a lupta cu această în- 
clinaţie naturală, esenţial egoistă? Rămâne o întrebare deschisă, la care 
fiecare va trebui să caute răspunsul. l 


Din această cauză, pentru că cele mai multe persoane nu pot fi capabile 
să devină „eroi” și nici nu li se poate cere acest lucru, comportamentul etic 
pozitiv rămâne doar un deziderat nereglementat în vreun cod etic profe- 
sional, iar standardele etice obligatorii sunt fixate la o limită minimă, care 
poate fi atinsă de toți reprezentanții profesiilor juridice. 


11. Este nevoie de un cod etic al judecătorilor și procurorilor? 


Până la adoptarea Codului deontologic al judecătorilor și procurorilor din 
anul 2005, un standard al comportamentului profesional a fost descris doar 
în linii generale, dar nu îndeajuns de explicit încât să-l cheme pe judecă- 
tor la o mai profundă reflecţie asupra conduitei morale adecvată fiecărui 
moment al exerciţiului profesional; judecătorul s-a apropiat cu mai mare 
ușurință de o reflecţie asupra aplicării normelor legale și rigorilor pe care 
acestea le stabilesc, considerând că e suficient să obțină doar convingerea 
intimă că este imparţial când soluţionează o cauză, susținându-se că este 
necesar să se elaboreze un nou sistem de evaluare a judecătorului care 
trebuie să reflecte îndeplinirea criteriilor descrise în profilul profesional al 
acestuia, în care sunt incorporate, în mod explicit, conținuturile morale ale 
acestei profesiil!l. 


în urma unui studiu efectuat de echipa ProEtica din cadrul 
Departamentului de filosofie al Universității Babeș-Bolyai din Cluj-Napoca, 
s-a concluzionat că, „în ciuda unui interes general în creștere pentru te- 
mele etico-morale, mai ales în rândul tinerilor judecători, reflecția morală 
este insuficient mobilizată, mai ales în activitatea propriu-zisă de judeca- 
tă, aceasta fiind de cele mai multe ori (incorect) asociată cu o activitate 
rutinieră de aplicare a legilor, în care responsabilitatea propriilor decizii și 
gesturi nu aparţine în mod esenţial individului, ci unui complex instituțional 


i A. RĂDULESCU, Independenţa și imparțialitatea judecătorului ca standarde profesionale în 
procesul civil, în |. COPOERU, N. SZABO (coord.), Dileme morale..., p. 214. Lucrarea se regăsește și pe 
http://www.alexandrina-radulescu-csm.ro/docs/lucrare-independenta-impartialitate.pdf, ultima 
vizualizare la 25 aprilie 2017. 

_supra-individual. În mod corelativ, capacitatea de schimbare, atât la nivel in- 
dividual, cât și la nivel colectiv (instituțional) rămâne încă scăzută în raport 
cu provocările care stau în fața profesiei juridice în perioada de post-adera- 
re a România la Uniunea Europeană”, 


Codul deontologic al magistratului a fost criticat pentru faptul că „cei 
care au elaborat și aprobat acest cod au aderat la viziunea - foarte răs- 
pândită și puternic înrădăcinată în doctrina juridică din țara noastră - care 
spune că morala și dreptul se exclud reciproc, că chestiunile etice, între- 
bările cu caracter moral trebuie să rămână în sfera privată a conștiinței in- 
dividului. Este omniprezentă, de aceea, o confuzie între judecata în sens 
juridic și judecata morală, codul deontologic fiind asociat unei reglementări 
legale și tratat ca atare (de altfel, confuzia este întreţinută și de referirile 
la reglementări legale și suprapunerile lui cu acestea). Această situație are 
drept consecinţă tendinţa judecătorilor de a interpreta codul ca pe o lege 
pozitivă și neluarea în considerare a posibilității schimbării lui în funcţie de 
reflecţia lor personală, de experiența lor profesională și în acord cu vizi- 
unea care se formează în profesie sau în societate la un moment dat cu 
privire la valorile de urmat în activitatea profesională și în viața privată”ll, 


în literatura de specialitate s-a susținut că accentul nu ar trebui să cadă 
asupra redactării unor noi coduri deontologice în care să se prevadă re- 
guli de conduită impuse din afară, ci „mai ales asupra mecanismelor prin 
care are loc conștientizarea problemelor, de care depinde în mod esențial 
dezvoltarea unei culturi profesionale mature, capabile să le soluţioneze 
și să modifice din interior cadrele normative, etice sau juridice, în care se 
desfășoară viaţa profesională”, menţionându-se că aceasta este tendința 
actuală în domeniul deontologiei magistratului]. Dar, fiindcă numărul si- 
tuaţiilor concrete în care poate fi pus un magistrat în viața sa este indeter- 
minat, acestea nici nu ar putea fi imaginate vreodată de cineva, care să le 
reglementeze într-un cod. Eventual ar putea fi trecute cele mai frecvente 
situații, dar toate situațiile în care i se pun judecătorului sau procurorului 
probleme de etică nu ar putea fi trecute într-un cod. De aceea „codul etic 
sau de conduită trebuie, mai ales, să contribuie la formarea unei practici 
interioare a judecătorului, a unei modalități eminamente subiective de ma- 
nifestare a responsabilității cu privire la modul de exercitare a funcției”, 


Cu toate acestea, în societatea actuală, unde preocuparea pentru for- 
marea interioară a omului e mai redusă, sunt necesare codurile etice pentru 
magistrați pentru că, „dacă etica dă în mod curent o normativitate plată, 


[1] C. DĂNILEȚ, |. COPOERU, loc. cit., p. 15. 
[2] Idem, p. 16 : 
(idem, p.17. 

14l Idem, p. 19. 

- În dreptul comparat reglementările sunt diferite de la un stat la altul în 
ceea ce privește codificarea normelor de etică pentru magistrați și caracte- 
rul obligatoriu al acestora". 


În Letonia a fost adoptat în cadrul Conferinţei Judecătorilor Letoni din 
20 aprilie 1995, un Cod Etic al Judecătorilor. Aici funcționează o Comisie 
de Etică a Judecătorilor, al cărei scop principal este de a oferi avize cu pri- 
vire la interpretarea și încălcările normelor etice ale judecătorilor și de a 
explica standardele etice ale judecătorilor. Acesta emite avizele respective 
la solicitarea organului competent să inițieze o acțiune disciplinară sau la 
solicitarea unei instanţe disciplinare și poate consilia judecătorii cu privire 
la problemele de etică juridică. Încălcările de etică sunt păstrate în dosarul 
profesional al judecătorului. Poate constitui abatere disciplinară comiterea 
unor acte dezonorante ori abaterile grave de la Codul Etic al Judecătorilor. 


În Polonia există Standarde Profesionale de Etică ale Judecătorilor, 
adoptate de Consiliul Naţional Judiciar. 


În Ungaria, Consiliul Judiciar Naţional a adoptat un Cod de conduită al 
judecătorilor, în vigoare începând cu data de 1 ianuarie 2015, care se aplică 
tuturor judecătorilor. Acesta nu prevede consecințele încălcării sale, dar 
legea prevede ca abatere disciplinară comiterea unor acte de natură să 
aducă atingere prestigiului sistemului judiciar. Sancţiunile disciplinare sunt 
păstrate la dosarul profesional al judecătorului. 


În Anglia există un Ghid privind conduita judiciară, aplicabil judecătorilor, 
a cărui încălcare este investigată de Biroul de Investigaţii privind Conduita 
Judiciară, care îl sprijină pe Lord Chancellor și pe Lord Chief Justice (cel mai 
înalt funcţionar al sistemului judiciar în Anglia și Țara Galilor) în activitatea 
lor comună pe linia disciplinei judiciare. Abaterile disciplinare se pot finaliza 
cu o îndrumare oficială, un avertisment oficial ori cu mustrare, iar cele mai 
grave cu suspendarea ori îndepărtarea din funcție. 


În Scoţia există un Cod etic profesional pentru judecători, emis de Lord 
President (conducătorul sistemului judiciar din Scoţia). Tot acesta este res- 
ponsabil de investigarea oricărei abateri de la etica profesională, sesizân- 
du-se din oficiu ori în urma unei plângeri făcute potrivit Regulilor privind 
Plângerile la Sistemul Judiciar din 2016. Potrivit acestor reguli, Biroul Judiciar 
va examina plângerea și, dacă o va găsi întemeiată, o va înainta unui jude- 
cător competent în materie disciplinară. Dacă acesta din urmă consideră că 
se impune o cercetare mai amănunțită, va fi desemnat un judecător investi- 
gator, care va investiga faptele reclamate și va întocmi un raport. Abaterile 
disciplinare se pot finaliza cu o îndrumare oficială, un avertisment oficial ori 


1 Date preluate dintr-un chestionar privind statutul magistraţilor, întocmit de Forumul 
Judecătorilor din România și publicat pe www.juridice.ro, ultima vizualizare la 10 aprilie 2017. 

cu mustrare. În cazul în care Lord President consideră că se impune înde- 
părtarea din funcţie, acesta sesizează Parlamentul Scoției, care desemnea- 
ză un tribunal care să investigheze problema. Acest tribunal întocmește un. 
raport ce va fi înaintat Parlamentului Scoției, iar acesta din urmă votează cu 
privire la îndepărtarea din magistratură a judecătorului respectiv. Dacă vo- 
tează pentru îndepărtarea din magistratură, Președintele Parlamentului va 
face o recomandare în acest sens Majestății Sale Regina, aceasta din urmă: 
dispunând eliberarea din funcţie a judecătorului. 


12. Care este sancţiunea încălcării Codului deontologic 
al judecătorilor și procurorilor? 


Într-o opinie s-a susținut că „orice Cod deontologic este edictat de au- 
torităţi pentru a reglementa principiile și regulile generale care caracteri- 
zează o profesie, așadar standardele minime necesare și obligatorii pen- 
tru exercitarea ei. Încălcarea regulilor deontologice poate și trebuie să fie ; 
sancţionată disciplinar, de regulă chiar de aceste autorităţi”! 


Preferăm un alt punct de vedere], reflectat în Avizul nr. 3 al Consiliului 
Consultativ al Judecătorilor Europeni (C.C.J.E.) asupra principiilor și reguli- 
lor privind imperativele profesionale aplicabile judecătorilor și în mod de- 
osebit a deontologiei, comportamentelor incompatibile și imparțialității, 
în care se arată că judecătorii trebuie să se ghideze în activitatea lor pe 
principii de conduită profesională care să le ofere soluții pentru a depăși 
dificultățile pe care le înfruntă în acest domeniu; principiile trebuie să fie 
redactate deî înșiși judecători și să fie complet separate de sistemul discipli- 
naral judecătorilor; este de dorit să se înființeze în fiecare ţară unul sau mai. 
multe organisme sau persoane în cadrul sistemului juridic care să sfătuias- 
că judecătorii ce se confruntă cu probleme legate de etica profesională sau 
de compatibilitatea unor activități non-juridice cu statutul lori, 


În susținerea acestui din urmă punct de vedere s-a arătat că „răspun- 
derea disciplinară poate fi antrenată doar pentru abaterea de la. lege, nu 
și de la normele etice. Inclusiv în Principiile de la Bangalore, așa cum am 
arătat, se precizează că pentru încălcări ale conduitei trebuie să existe un 
organism distinct de cel menit să aplice sancțiuni disciplinare: acesta poate 
fi un senat al unei asociaţii profesionale sau un alt organism de reglemen-. 
tare internă al profesiei, iar încălcarea să atragă doar sancțiuni la nivelul 


McA. DOMOCOȘ, Consideraţii HIN infracțiunea de violenţă î în familie prevăzută de art. 199 
C. pen. Aspecte deontologice comune profesiei de judecător și de avocat, articol publica: R WWW, : 
universuljuridic.ro, ultima vizualizare la 16 decembrie 2015. 

(2) Avizul nr. 3 din 19 noiembrie 2002 al C.C.J.E., Strasbourg, publicat pe https://wcd.coe. el 
ViewDoc.jsp?p=&id=1212265&direct=true. 

BI C. DĂNILEȚ, |. COPOERU, loc. cit., p. 8. 

profesiei, cum ar fi oprobriul asociaţiei sau excluderea din asociație. Din 
acest punct de vedere, stabilirea de către secţiile C.S.M. (organ esențial- 
mente disciplinar) a unor încălcări ale comportamentului etic și notarea lor 
în dosarul profesional al magistratului pentru a se ține seama la evaluare 
apar nu doar lipsite de temei legal, ci chiar ca o încălcare a principiilor eticii 
și a independenţei magistratului”. | i 


Sub acest aspect, în dreptul comparat reglementările sunt diferite de 
la un stat la altul]. 


În Suedia au fost publicate în anul 2011 trei documente de bune practici 
judiciare, care sunt destinate să asigure îndrumare și ajutor în rezolvarea 
unor probleme de etică și să aducă la cunoștința publicului punctul de vede- 
re al judecătorilor cu privire la aceste probleme de etică. Ele conţin, printre 
altele, peste o sută de întrebări, sunt utilizate în programele de pregătire 
ale judecătorilor și servesc ca bază de discuţii între judecători cu privire la 
problemele de etică și bunele practici judiciare. Întrucât aceste documente 
au caracter de recomandare, nu există o autoritate care să constate încăl- 
carea lor și nici nu se ţine o evidenţă a încălcărilor. Pentru procurori situația 
este similară, cu deosebirea că Procurorul General este cel care a stabilit 
orientările etice pentru procurori. 


În Finlanda sunt publicate niște principii etice pentru judecători. În ma- 
terie disciplinară, acestora li se aplică aceeași procedură ca oricărui funcțio- 
nar, putând fi sancţionați de președintele instanţei, neexistând un comitet 
de disciplină sau un alt organism similar. Cancelarul de justiție al Guvernului 
și Avocatul Poporului din cadrul Parlamentului trebuie să se asigure că in- 
stanţele judecătorești și personalul acestora respectă legea și își îndepli- 
nesc obligaţiile legale. Aceștia supraveghează respectarea drepturilor și a 
libertăților fundamentale ale omului și au dreptul să pună sub acuzare un 
judecător pentru conduita ilicită în exercițiul funcţiei sale. 


În Germania nu există o enumerare completă a obligaţiilor judecătoru- 
lui, făcută într-un Cod de conduită al acestora. La fel este și în cazul procu- 
rorilor. Prevederi privind standarde etice și obligaţiile pe care trebuie să 
le îndeplinească judecătorii sunt prevăzute în diferite legi, care reglemen- 
tează diferite aspecte (Constituţia, Codul de procedură penală, Codul de 
procedură civilă, Legea privind organizarea judiciară etc.). Acest mod de 
abordare are avantajul că normele respective reglementează fiecare do- 
meniu de activitate, oferind soluţii pentru problemele de natură etică le- 
' gate de domeniul respectiv. Procurorii sunt funcţionari publici și lor li se 
aplică dispoziţiile generale privind funcţionarii publici, inclusiv în ceea ce 


1] idem, p. 11. | l 
(2! Date preluate dintr-un chestionar privind statutul magistraților, întocmit de Forumul 
Judecătorilor din România, publicat pe www.juridice.ro, ultima vizualizare la 10 aprilie 2017. 

profesiei, cum ar fi oprobriul asociaţiei sau excluderea din asociație. Din 
acest punct de vedere, stabilirea de către secţiile C.S.M. (organ esențial- 
mente disciplinar) a unor încălcări ale comportamentului etic și notarea lor 
în dosarul profesional al magistratului pentru a se ține seama la evaluare 
apar nu doar lipsite de temei legal, ci chiar ca o încălcare a principiilor eticii 
și a independenţei magistratului”, i 


Sub acest aspect, în dreptul comparat reglementările sunt diferite de 
la un stat la altull2]. 


În Suedia au fost publicate în anul 2011 trei documente de bune practici 
judiciare, care sunt destinate să asigure îndrumare și ajutor în rezolvarea 
unor probleme de etică și să aducă la cunoștința publicului punctul de vede- 
re al judecătorilor cu privire la aceste probleme de etică. Ele conţin, printre 
altele, peste o sută de întrebări, sunt utilizate în programele de pregătire 
ale judecătorilor și servesc ca bază de discuţii între judecători cu privire la 
problemele de etică și bunele practici judiciare. Întrucât aceste documente 
au caracter de recomandare, nu există o autoritate care să constate încăl- 
carea lor și nici nu se ţine o evidenţă a încălcărilor. Pentru procurori situația 
este similară, cu deosebirea că Procurorul General este cel care a stabilit 
orientările etice pentru procurori. 


În Finlanda sunt publicate niște principii etice pentru judecători. În ma- 
terie disciplinară, acestora li se aplică aceeași procedură ca oricărui funcţio- 
nar, putând fi sancţionați de președintele instanţei, neexistând un comitet 
de disciplină sau un alt organism similar. Cancelarul de justiție al Guvernului 
și Avocatul Poporului din cadrul Parlamentului trebuie să se asigure că in- 
stanţele judecătorești și personalul acestora respectă legea și își îndepli- 
nesc obligaţiile legale. Aceștia supraveghează respectarea drepturilor ș și a 
libertăților fundamentale ale omului și au dreptul să pună sub acuzare un 
judecător pentru conduita ilicită în exerciţiul funcției sale. | 


În Germania nu există o enumerare completă a obligaţiilor judecătoru- 
lui, făcută într-un Cod de conduită al acestora. La fel este și în cazul procu- 
rorilor. Prevederi privind standarde etice și obligaţiile pe care trebuie să 
le îndeplinească judecătorii sunt prevăzute în diferite legi, care reglemen- 
tează diferite aspecte (Constituţia, Codul de procedură penală, Codul de 
procedură civilă, Legea privind organizarea judiciară etc.). Acest mod de 
abordare are avantajul că normele respective reglementează fiecare do- 
meniu de activitate, oferind soluții pentru problemele de natură etică le- 
gate de domeniul respectiv. Procurorii sunt funcţionari publici și lor li se 
aplică dispozițiile generale privind funcționarii publici, inclusiv în ceea ce 


"idem, p. 11. 
12] Date preluate dintr-un chestionar privind statutul magistraților, întocmit de Forumul 
Judecătorilor din România, publicat pe www.juridice.ro, ultima vizualizare la 10 aprilie 2017. 

privește posibilitatea lor de a desfășura activități politice, însă cu respec- 
tarea statutului și a obligaţiilor pe care le au. Asociația germană a judecă- 
torilor a elaborat un document intitulat „Etica judiciară în Germania ~+ Teze 
pentru o dezbatere despre etica profesională a judecătorilor și procurori- 
lor în cadrul Asociaţiei germane a judecătorilor” și a întocmit o colecţie de 
spete în acest domeniu. Controlul activităţii judecătorilor este permis doar 
dacă nu încalcă independenţa acestora și poate fi făcut de președintele 
instanței și, în ultimă instanţă, de ministrul justiției. Poate constitui abatere 
disciplinară încălcarea obligaţiilor și a atribuţiilor de serviciu, dar și o con- 
duită din afara serviciului, care afectează încrederea în independenţa aces- 
tuia. Investigaţiile preliminare privind cercetarea abaterii disciplinare sunt 
făcute de superiorul judecătorului, care poate aplica și sancţiunea mustră- 
rii. Cele mai grave, cum sunt destituirea sau retragerea dreptului la pen- 
sie, pot fi aplicate de instanța competentă în materie disciplinară (Curtea 
Disciplinară Federală sau instanţele disciplinare ale landurilor). 


v 


13. Cum poate fi îmbunătăţi tă imaginea justiţiei? 


Este de netăgăduit că imaginea justiției din România nu este în momen- 
tul de față una foarte bună. Cauzele unei scăderi a încrederii populaţiei: 
în justiţie sunt multiple și va fi foarte greu să le analizăm obiectiv. Cei din 
sistemul judiciar vor încerca să identifice cauzele externe pentru aceas- 
tă situaţie (calitatea legilor, lipsa resurselor materiale și umane etc.), iar 
cei din afara sistemului judiciar se vor limita la a acuza persoanele care își 
desfășoară activitatea în acest sistem, în special pe judecători și pe procu- 
rori. Mai rar au fost aduse acuzații altor categorii din profesionale (avocați, 
consilieri juridici, etc.) pentru această situaţie, probabil pentru faptul că 
se consideră că nu aceștia iau hotărâri obligatorii, ci judecătorii și procuro- 
rii. Având în vedere specificul activităţii judiciare, care implică de multe ori 
patimi și încrâncenări, orgolii și slăbiciuni, iar în final nemulțumiri pentru cel 
puţin una dintre părți, imaginea justiţiei nici nu poate fi una foarte bună, 
comparativ cu cea a altor instituții a căror activitate are un alt specific. 


În nenumărate rânduri s-a încercat identificarea unor posibile cauze ce 
tin de sistemul judiciar și luarea unor măsuri pentru a crește încrederea 
populaţiei în justiție. 


Desigur că prima măsură ce poate fi luată pentru ti pice pre- 
stigiului justiției este instituirea unor norme de etică pentru magistrați și . 
a unor mecanisme eficiente de însușire a lor și de verificare a respectării . 
acestora. Am menţionat doar magistrații, pentru că în principal ei sunt con- 
siderați reprezentanţi ai justiţiei, deși avocații și ceilalţi profesioniști ai drep- 
tului nu pot fi excluși de la acest demers. Instituirea unor norme etice pen- 
tru avocați și pentru ceilalți profesioniști ai dreptului este, de asemenea, 

importantă pentru îmbunătăţirea imaginii justiţiei, pentru că publicul larg îi 
asociază în mod corect și pe aceștia cu sistemul judiciar. Toţi profesioniștii 
dreptului pot promova prin conduita lor imaginea justiției, contribuind prin 


aceasta la însușirea valorilor ei de către ceilalți membri ai societății. 


= Oaltă măsură eficientă pentru îmbunătăţirea imaginii justiției este și co- 
municarea în mediul judiciar, mai ales din partea celor care sunt percepuți 
ca fiind reprezentanți ai justiției, respectiv din partea magistraţilor. S-a sus- 
ținut că, dacă izvorul problemei îl constituie contactul cu justiţia, înseamnă 
că avem de-a face cu o problemă de comunicare și soluția ar fi să îmbună- 
tățim comunicareal!l. Autorii nu se referă doar la comunicarea magistra- 
ţilor cu publicul, ci și la comunicarea lor cu celelalte categorii profesiona- 
le. Astfel, în ce privește comunicarea dintre judecători și avocaţi, concluzia 
la care au ajuns autorii este aceea că „o comunicare interprofesională nu 
diferă prea mult de comunicarea interpersonală, fiind necesară o mai bună 
înţelegere a celuilalt și, în special, o mai bună înţelegere a modului în care 
suntem receptaţi de cealaltă categorie profesională”tl. 


Credem că aceasta este cheia succesului pentru o bună comunicare a 
tuturor celor care iau parte la un act de justiţie, respectiv avocaţi, părți, 
procurori, judecători, pornind, bineînțeles, de la aceștia din urmă. Dacă și 
avocații ar face eforturi pentru a se pune în locul judecătorului sau procu- 
rorului, dacă și procurorii ar face acest efort pentru a se pune în locul avo- 
caţilor, în sfârșit, dacă toţi participanții ar face acest efort, pentru a se pune 
în locul celor pe care îi consideră ostili sau adversari, în mod cert atmosfera 
în sălile de judecată, starea de spirit a tuturor și chiar imaginea justiției ar fi 
alta decât cea de acum. 


Un alt instrument util pentru creșterea încrederii publicului în actul de 
justiție a fost instituirea unui sistem aleatoriu de distribuire a cauzelor de 
judecată, potrivit Principiului 1, pct. 2 lit. e) din Recomandarea R (94)12 a 
Comitetului Miniştriloril, judecătorul odată însărcinat cu judecarea unei 
cauze, neputându-se desărcina de soluționarea ei, cu excepția cazurilor 
prevăzute expres de lege, această desărcinare poate fi realizată doar de 
către o autoritate care se bucură de aceeași independenţă pe plan judiciar l 
ca și judecătorii“. Astfel, componența unui complet de judecată poate fi 
schimbată doar de către colegiul de conducere al instanței, pentru moti- 
ve temeinic justificate, cum ar fi degrevarea unui anumit judecător de o 
ședință de judecată, caz în care cauzele repartizate inițial acestuia trebuie 
preluate de un alt judecător. 


PN 


a 


(1) A.A. Criş, F.I. MOȚU, Comunicarea profesională în justiţie. Aparența de imparțialitate în contextul 
comunicării dintre judecători și avocați, în |. COPOERU, N. SZABO (coord.), Etică și cultură... p- 167. 

12) Idem, p. 168. 

(3 Publicat pe www.coe.int/legalprof. 

(4 M.-M. PIVNICERU, C. LUCA, Op. cit., p. 58. 

îmbunătăţirea imaginii justiţiei nu este însă o obligaţie doar a magis- 
traţilor, ci întreaga societate are obligaţia de a contribui la acest lucru, în 
scopul menţinerii încrederii populației în justiție. De aceea în documentele 
internaţionale referitoare la justiţie se prevede că statele au obligaţia de a 
promova și menţine încrederea publicului în sistemul judiciar și consolida- 
rea puterii judecătorești ca garant al respectării drepturilor fundamentale 
ale omului. De pildă, ceilalți reprezentanți ai statului (aparţinând puterii 
executive sau puterii legislative) ar putea să promoveze încrederea în justi- 
ţie în primul rând prin respectarea hotărârilor judecătorești și prin rezervă 
în criticarea în public a acestor hotărâri definitive. 


Nu în ultimul rând, prestigiul justiţiei trebuie asigurat și prin instituirea 
“unor reguli clare privind dezbaterea în presă a deciziilor organelor judiciare și 
a protejării reputației reprezentanților acestora. În acest caz, vin în conflict 
două interese importante, cum sunt interesul informării corecte a publicu- 
lui și interesul protejării prestigiului autorității judecătorești. Care ar tre- - 
bui să aibă prioritate? În cauza Barfod c. Danemarceill, Curtea Europeană a 
Drepturilor Omului a stabilit un nivel mai scăzut de protecţie a presei atunci 
când afirmaţiile publice făcute ating „protejarea reputației altuia și indirect 
însăși apărarea autorităţii puterii judecătorești”. În această cauză, Curtea a 
analizat criticile aduse în presă hotărârii judecătorești care confirma lega- 
litatea unei decizii luate de o colectivitate locală, întemeiate pe faptul că 
doi dintre cei trei magistrați nu erau judecători profesioniști, ci erau anga- 
jaţi de către colectivitatea locală, organ care apărea în cauză în calitate de 
pârât. Concluzia la care s-a ajuns în această cauză a fost aceea că primează 
apărarea autorității judecătorești. Desigur că această concluzie a fost va- 
labilă pentru speța analizată de curte, nefiind aplicabilă în toate cauzele în 
care vin în conflict cele două interese menţionate anterior, dar ea constitu- 
ie un reper care ar trebui avut în vedere într-o astfel de situaţie. i 


14. Cum se poate ajunge la o justiție performantă? 


| întrebat ce crede că ar trebui făcut pentru o justiție performantă, profe- 
sorul Valerius Ciucă a răspuns că nu știe ce înseamnă o justiţie performan- 
tă, arătând că apreciază actul de justiţie „în naturalețea lui, în adecvarea 
dintre rațiunea comună, populară, în sensul sociologic consacrat de siste- 
mele naturale, precum în common law, și rațiunea judecătorului”bl. 


it! Idem, p. 48. | 
_ PlHotărârea din 22 februarie 1989, disponibilă în limbile engleză și franceză pe portalul ECHR 
F http://cmiskp.echr.coe-int/tkp197/search.asp?skin=hudoc-en, apud S. LUCA, D.M. BULANCEA, în 
M.-M. PIVNICERU, C. LUCA (coord.), op. cit., p. 80. | 
BIy,M. Ciucă, Valerius M. Ciucă în dialog cu Andrei Săvescu, Despre judecători, învățământul juridic 
și Justiţie, interviu publicat pe www.juridice.ro, ultima vizualizare la 25 aprilie 2017. 

Totuși, sunt trasate câteva coordonate ale unei bune justiţii, care con- 
stau în lipsa unor deosebiri frapante între soluţiile din fond, apel și casa-. 
ție, în observarea cu scrupulozitate a aspectelor științifice ale dreptului, 
rămânând ca diferenţele dintre soluţii să existe doar în planul temeiniciei 
soluţiilor, acolo unde înțelepciunea (uneori și puterea), curajul, cultura și 
profunzimea judecătorului fac diferența, și adăugând la toate acestea cele- 
ritatea (nu ca scop în sine). 


Pentru aceasta, recrutările sunt cele mai importante, dar și resursele 
financiare sunt determinante, fiind necesară identificarea unor mijloace al- 
ternative de soluţionare a diferendelor, urmând ca pe rolul judecătorilor să 
ajungă doar cauzele cele mai complexet?l. 


CITATE RELEVANTE 


Despre fericire 


Faptele trebuie să aducă fericirea. Dar unde nu e dreptate, nu e nici ferici- 
re. Fă deci ceea ce e drept. 


Rareori omului i se dă deodată și fericire, și bun simţ. (Titus Livius, 59 
Î.Hr.-17 d.Hr.) 


Fericirea nu constă în orice fel de plăcere, ci doar în cele cinstite și nobile. 
(Thomas More, 1477]1478-1535) 


Principiul moralei este fericirea, însă nu o astfel de fericire care se bazează 
pe una și aceeași persoană, ci fericirea care se distribuie între diferiţi indi-. 
vizi. (Ludwig Andreas Feuerbach, 1804-1872) 


Inima răufăcătorului e neclintită la fericire și moale în nenorocire; inima 
celui drept e moale la fericire și neclintită în nenorocire. 


Despre morală 
Cei răi sunt peste tot în majoritate. (Bias din Priene — 642-577 Î.Hr.) 


E în firea virtuţii, nu și a viciului, să fugă de nedreptate. (Cleobulos din 
Lindos, 538-470 î.Hr.) 


Oamenii nobili trăiesc în înţelegere cu ceilalți oameni, dar nu se conduc 
după ei, oamenii fără valoare se conduc după ceilalţi, dar nu trăiesc în înțele- 
gere cu ei. (Confucius, 551-479 Hr) 


Dacă omul nu este înzestrat cu omenie, ce să mai vorbim de etică și de 
muzică? (Confucius, 551-479 î.Hr.) bulă 
ANTE STEP ar! 

(1 Ibidem. 

2) Ibidem. | 

t3] Extrase din Enciclopedia înțelepciunii, Ed. Roossa, lași, 2013, și grupate pe temele de interes. 

„Să mori de foame e o întâmplare neînsemnată, dar să-ți pierzi morala e o 
nenorocire. (Confucius, 551-479 Î.Hr.) 


Omul sporește Calea, nu Calea îl sporește pe Om. 


Nu te strădui să dobândești cunoașterea supremă: din toate știin- 
tele. Probabil că știința moralei e cea mai necesară, dar ea nu se înva- 
tă. (Pitagora, 576-496 î.Hr.) - | 

Opinia adevărată ne conduce la acțiuni corecte nu mai puţin decât rațiu- 
nea. (Platon, 428-347 Î.Hr.) 


ignoranta totală nu e cel mai mare rău: acumularea de cunoștințe prost 
asimilate e și mai rea. (Platon, 428-347 î.Hr.) 


Toţi oamenii sunt înclinați să săvârșească lucruri nepermise atât în via- 
ta privată, cât și în cea publică, și nicio lege nu-i poate împiedica. Statele au 
verificat toate modalităţile de pedepsire, înăsprindu-le mereu. (...) Cu tim- 
pul, toate pedepsele au fost înlocuite de pedeapsa cu moartea. (...) Dar nici 
această măsură nu a reușit să reducă numărul fărădelegilor. Astfel, răufăcă- 
torul nu se teme de nicio pedeapsă. Răufăcătorul nu se teme de nicio pedeap- 
să. (Tucidide, cca. 460-400 î.Hr.) | 
Orice virtute este mijlocul dintre două extreme opuse. (Aristotel, 384-322 
î.Hr.) | | 

Tot ce este omul în virtualitate, faptele lui arată în realitate. (Aristotel, 
384-322 î.Hr.) | | 

Nu poţi trăi plăcut netrăind rațional, etic și drept, și, invers, nu poți trăi 
rațional, etic și drept, netrăind plăcut. (Epicur, 341-270 RHG PI A | 

Om drept nu e acela care nu săvârșește nedreptăţi, ci acela care, având 
posibilitatea să fie nedrept, nu dorește să fie astfel. (Menandru, cca. 343-291 
î.Hr.) aay ETT 

Noi nu avem puterea să suportăm nici propriile noastre vicii și nici leacul 
împotriva lor. (Titus Livius, 59 î.Hr.-17 d.Hr.) | 

Preocupările își pun amprenta pe caracter. [Ovidiu (Publius Ovidius Naso), 
43 î.Hr.-18 d.Hr.] | 


Unde au fost vicii sunt acum obiceiuri. [Seneca cel Tânăr (Lucius Annaeus 
Seneca), cca. 4 î.Hr.-65 d.Hr.] 


Experienţa este cel mai bun educator. [Vergiliu (Publius Vereiulius Maro), | 
70-19 î.Hr.] a 

Uneori, obiceiul prost se capătă și se consolidează împreună cu cel 
bun. (Roger Bacon, cca. 1214-1294) 


Dacă nu te întristează suferințele celorlalți, nu te poţi numi om. [Saadi 
(Abu Muslih bin Abdallah Shirazi), 1207-1291] 0i 

Cine are multevvicii, acela are mulţi stăpâni. (Francesco Petrarca, 1304-1374) 


Omul nu se războiește cu omul, ci cu sine însuși, iar inamicul se năpustește 
mereu asupra noastră tocmai din lăuntrul propriei noastre firi. (Erasmus din 
Rotterdam, 1469-1536) 


Nebunia creează statul, susţine puterea, religia, cârmuirea și justiția. Ce 
altceva să fie întreaga viață a omului dacă nu un joc al nebuniei? (Erasmus din 
Rotterdam, 1469-1536) i 


Natura omenească e în așa fel alcătuită încât nimeni nu e ferit de vicii gre- 
le. (Erasmus din Rotterdam, 1469-1536) | 


Nepăsarea e izvorul tuturor nenorocirilor. [Jami (Nur ad-Din Abd ar-Ah- 
man Jami), 1414-1492] 


Omul nu se înnobilează și nici nu se înalţă prin rang, ci rangul, mulțumită 
omului, devine nobil și înalt. [Jami (Nur ad-Din Abd ar-Ahman Jami), 1414-1492] 


- Orgoliul și setea de faimă deșartă și de putere, iată șarpele otrăvit care, 
odată ce a pătruns în inimile demnitarilor, își face acolo casă până când dis- 
truge totul, prin izolare și învrăjbire; fiindcă fiecare tinde să fie, mai întâi, al 
doilea după primul, pe urmă egalul celui dintâi și, în cele din urmă, cel mai 
important și mai presus ca primul. (Thomas More, 1477/1478-1535) 


Sub numele de morală noi înțelegem nu numai buna-cuviință exterioa- 
ră, dar și întregul fundament lăuntric al pornirilor. [Comenius (Jan Amos 
Komensky), 1592-1670] | 


Mintea luminează calea voinţei, iar voința comandă faptelor. [Comenius 
(Jan Amos Komensky], 1592-1670] 


Există rău în bine, există bine-n rău. (William Shakespeare, 1564-1616) 


Elanul se naște din suflet, 

Fapta, din pieptul curajos, 

Curajul, din forţa lăuntrică, 
Mândria, din gândurile de taină, 
Fermitatea, din dorinţa arzătoare, 
Entuziasmul, din speranță, 
Dârzenia, din puterea spiritului, 
Înverșunarea, din iritare, 

Firea sociabilă, din cumpătare, 
Neînfricarea, din îngâmfare, 
Blândeţea, din firea nobilă, 
Îndrăgostirea, din farmecul obiectului, 
Bunăvoinţa, din cordialitate, 
Disperarea, din uitarea de sine, 
Firea prietenoasă, din dragoste, 

lar ameninţarea, din gelozia inimii. 
[Lope De Vega (Felix Lope de Vega Y Carpio), 1562- 635] 


Națiunea este ca o lentilă cu care aprinzi focul și care, deși se înfierbântă, 
rămâne tot rece. (Rene Descartes, 1596-1650) 


Încerc să însufleţesc morala cu ajutorul ingeniozității $ și să temperez inge- 
- niozitatea'cu ajutorul moralei. (Joseph Addison, 1672-1719) 


Dacă plăcerea pentru săvârșirea binelui nu reprezintă ea însăși o înclinaţie 
bună și veritabilă, atunci nu știu dacă este în general posibilă bunătatea sau 
virtutea. (Anthony Ashley-Cooper, conte de Shaftesbury, 1671-1713) 


Acela care a trăit în cinste toată viața, cu greu poate îndura rușinea. (Pierre 
Corneille, 1606-1684) 


Omul are mai multe defecte de caracter decât de gândire. (Francois de La 
Rochefoucauld, 1613-1680) 


Mintea și inima omului, ca și vorbirea lui, păstrează amprenta t țării în are 
acesta s-a născut. (François de La Rochefoucauld, 1613-1680) 


Trufia este mai degrabă semnul micimii decât al măreției. onanan swift, 
1667-1745) 


Orice reformă, în afară de cea morală, este inutila, (Thomas: Carlyle, 
1795-1881) 


Autoperfecționarea prin intermediul influenţei libere a celorlalți asupra 
noastră și perfecționarea altora prin intermediul influenţei noastre asupra lor 
în calitate de fiinţe libere — iată care e menirea noastră în societate. (Johann 
Gottlieb Fichte, 1762-1814) 


În ochii oamenilor care gândesc, omul cinstit, dar fără rang înalt, este o 
persoană respectabilă: virtutea poate înlocui orice, dar nimic nu poate înlocui 
virtutea. (Denis Ivanovici Fonvizin, 1745-1792) 


Știința aflată în mâinile omului viciat este o armă cumplită pentru săvâr- 
șirea răului. Educaţia înalță doar sufletul virtuos. (Denis Ivanovici Fonvizin, 
1745-1792) | ike l 

Omul se cunoaște doar în măsura în care cunoaște lumea. (Johann 
Wolfgang Von Goethe, 1749-1832). | 


Înţelepciunea presupune ca beneficiul propriu să nu fie văzut drept tel 
al conduitei morale, deși poate fi o consecință a. acesteia. (Georg Wilhelm 
Friedrich Hegel, 1770- 1831) 


Morala e raţiunea voinței. (Georg Wilhelm Friedrich Hegel, 1770- ni 


Ce este datoria? Deocamdată nu avem un alt:răspuns, decât următorul: 
faptul de a realiza ceva corect și de a avea grijă de binele propriu; și de al celor- 
lalți. (Georg Wilhelm Friedrich Hegel, 1770- 11831) 

Pentru ca fapta mea să aibă o valoare morală, încrederea mea trebuie să 
fie legată de ea. Nu este morală fapta realizată din frica de a fi pedepsit sau 
din dorinţa de a crea o impresie bună despre sine. ji (Goţe Wilhelm Friedrich 
Hegel, 1770-1831) i 


Morala este rațiunea inimii. (Heinrich Heine, 1797-1856) 


Justețea opiniilor și d faptelor noastre este întotdeauna o coincidență re- 
ușită a intereselor noastre cu interesele societăţii. (Claude Adrien Helvetius, 
1715-1771) 

Ce este morala? Știința despre înțelegerile stabilite de oameni pentru a trăi 
în comun într-un mod cât se poate de fericit. Scopul real al acestei științe e feri- 
cirea unui număr cât mai mare de oameni. (Claude Adrien Helvetius, 1715-1771) 


Afirmând că idealurile morale sunt înnăscute sau reprezintă rezultatul 
instinctului este la fel cu a afirma că omul poate citi fără a cunoaște litere- 
le. (Paul Henri Thiry D’ Holbach, 1723-1789) 


Morala a apărut odată cu viciul. (Alexander Von Humboldt, 1769-1859) 


Lanţurile obiceiului sunt în genere prea slabe pentru a fi simţite, până 
în momentul în care devin prea puternice pentru a mai fi rupte. (Samuel 
Johnson, 1709-1784) 


Etica este filozofia convingerii. (Immanuel Kant, 1724-1804) 


Bunăstarea statului și dezvoltarea acestuia se bazează pe moravuri bune, 
dar moravurile bune depind î în mare măsură de educaţie. aa Ivanovici 
Novikov, 1744-1818) 


Adevărata morală este nemijlocit poetică, iar poezia, la rândul său, este 
mijlocit morală. [Jean Paul (Johann Paul Friedrich Richter), 1763-1825] 


Numesc virtute obiceiul de a acționa într-un mod folositor pentru întrea- 
ga societate. (Aleksandr Nikolaevici Radișcev, 1749- -1802) 


Toată moralitatea omului stă în intențiile lui. (Jean-Jacques Rousseau, 
1712-1778) | 
Vointa este o trăsătură distinctă a neamului omenesc, jar rațiunea este 


norma prin care se stăpânește voința. (Johann Christoph Friedrich Von 
Schiller, 1759-1805). 


Orice imoralitate provine dintr-un conflict dintre bun și plăcut, dintre pa- 
timi și rațiune — și are drept sursă puterea impulsurilor senzoriale și slăbiciu- 
nea voinței morale. (Johann Christoph Friedrich Von Schiller, 1759- 1805) 


Morala adevărată se învaţă numai la școala nenorocirilor; fericirea per- 
manentă poate deveni ușor un abis fatal pentru virtute. (Johann Christoph 
Friedrich Von Schiller, 1759-1805) 


O rațiune luminată înnobilează sentimentele morale; apii trebuie să se- 
ducă inima. (Johann Christoph Friedrich Von Schiller, 1759- -1805) 

Cu cât moralitatea noastră este mai întâmplătoare, cu atât mai necesar 
este să ne îngrijim de lege. (Johann Christoph Friedrich Von Schiller, 1759-1805) 


Majoritatea oamenilor, în loc să aspire către bine, sunt însetaţi de feri- 
cire, strălucire și stabilitate, fiind asemenea unor actori proști care vor să 
joace întotdeauna roluri mari, strălucite și nobile, nedându-și seama că mai 
important este nu ce și cât de mult joci, ci cum n joci. (Arthur Schopenhauer, 

1788-1860) 


Chestiunea realității moralității se reduce la faptul dacă există într-ade- 
văr un principiu fundamentat, opus principiului de egoism. Deoarece ego- 
ismul solicită bunăstare doar pentru un singur individ, principiul contrar 
ar trebui să extindă această cerinţă la toți ceilalți. (Arthur Schopenhauer, 
1788-1860) | LU 


Este ușor de predicat morala, dar este dificil de justificat. (Arthur 
Schopenhauer, 1788-1860) 


Compasiunea este temeiul întregii morale. (Arthur PE a 
1788-1860) 


“Simţul datoriei este respectul nostru faţă de normele morale comu- 
ne. (Adam Smith, 1723-1790) 


Orice se poate dobândi în singurătate — afară Gr caracter. (Beni: -Marie 
Beyle Stendhal, 1783-1842) 


Sunt oameni care vorbesc despre morală cum „vorbesc unii aoned des- 
pre case: pe primul plan pun comoditatea. (Luc de Clapiers Vauvenargues, 
1715-1747) 

Ceea ce rămâne în noi de la natură este mai neîmblânzit și mai puternic 
decât ceea ce acumulăm prin studii, experienţe și reflecţii, fiindcă orice artă 
destinde chiar și atunci când corectează și desăvârșește. (Luc de Clapiers 
Vauvenargues, 1715-1747) 


Virtuţile pot fi și dăunătoare, dacă nu sunt luminate de rațiune. (Honore 
de Balzac, 1799-1850) 


Fără un sentiment profund moral, omul nu poate avea parte nici de iu- 
bire, nici de onestitate — nimic din ceea ce îl face pe om adevărat. (Vissarion 
Grigorievici Belinski, 1811-1848) 


„Adevărata moralitate crește din inimă, ajutată de razele luminoase a rațiu- 
nii. Măsura ei nu o dau cuvintele, ci activitățile practice. (Vissarion Grigorievici 
Belinski, 1811-1848) 


În științele morale există răspunsuri teoretice pentru aproape toate ; pro- 
blemele importante din viață, dar, în mai multe cazuri, oamenii nu dispun 
de mijloace pentru punerea în practică a acelor lucruri pe care le indică teo- 
ria. (Nikolai Gavrilovici Cernișevski, 1828-1889) . 

Oamenii virtuoși își extrag puterea chiar și din slăbiciuni și defecte. (Ralph 
Waldo Emerson, 1803-1882) 

Moralitatea este îndreptarea voinţei spre obiective comune, universa- 
le. Este imoral acela are acţionează din interes propriu. Este moral acela al 


cărui scop poate deveni scop al tuturor ființelor raţionale. (Ralph Waldo 
Emerson, 1803-1882) 


Abstractizarea e moartea eticii, deoarece etica e o atitudine vie față de 
viață. (Albert Schweitzer, 1875-1965) 


Afieticeste ceva mai mult decât a fi altruist! (Albert Schweitzer, 1875-1965) 


Cunoașterea fără o temelie morală nu înseamnă nimic. (Lev Nikolaevici 
Tolstoi, 1828-1910) 

1. Ce este moral și ce este imoral? 


Lucrurile nu sunt atât de simple cu privire la calea morală, pentru că 
noi înșine nu știm de multe ori ce este etic sau moral, în diferite acte ale 
noastre, și ce nu este. 


în lucrarea sa Etica nicomahicătil, printre primele lucrări importante din 
domeniul eticii, Aristotel (384-322 î.Hr.) spunea că scopul oricărei acțiuni 
omenești este obţinerea binelui, identificată de el cu fericirea. Așadar, un 
act etic sau moral este unul care conduce la realizarea binelui, iar o altă 
definiție mai bună pentru ceea ce este moral, cu greu ar putea fi accep- 
tată. 


Trebuie subliniat însă aici că nu este vorba doar de un bine personal, 
care este alterat de multe ori de natura egoistă a omului, ci de înfăptuirea 
binelui pentru comunitate, adică în principal pentru ceilalți, „căci, deși acest 
bine este același pentru individ și pentru comunitate totuși lucru mai mare 
și mai perfect trebuie să fie a întemeia și păstra binele comunității. Firește 
că cineva poate fi mulțumit chiar când îl poate ajuta pe un singur om să 
dobândească adevărata bunăstare, dar mai frumos și mai divin este to- 
tuși, când poate înfăptui aceasta pentru un popor sau pentru un Stat. Spre 
această ţintă se îndreaptă disciplina de față, ea fiind o parte a doctrinei 
politice”lzl. 


Pentru Aristotel etica este o disciplină ce aparţine, în primul rând, ști- 
inței politice, cea care se ocupă de treburile publice, de treburile „cetă- 
ţii” (gr. polis — cetate). Acest lucru este cu atât mai mult valabil în ceea 
ce priveşte etica profesiilor juridice, având în vedere că justiţia reprezintă 
un serviciu public, aflat în slujba binelui cetății. Așadar, el credea că binele 
trebuie văzut nu în mod individual, egoist, ca referindu-se doar la binele 
personal, ci prin raportare la ceilalți, adică se referă la binele comun. Doar 
prin obţinerea binelui comun se poate obţine și binele personal al fiecăruia 
în parte. 


Tot de acest bine comun (iar nu personal) este legată și valoarea su- 
premă a juriștilor, respectiv dreptatea, despre care s-a spus că „este o «da- 
torie» pentru a satisface «drepturile» nu doar personale, ci (mai ales) ale 
semenilor, pentru a le respecta și, în cazul încălcării acestora, pentru o cu- 
venită corectare”lăl. | 


i —————_— 


(1) ARISTOTEL, op. cit., p. 16. 
2) Idem, p. 19. 
(3) C. COZMA, L. MĂGURIANU, în M.-M. PIVNICERU, C. LUCA (coord.), op. cit., p. 13. 

În alte opinii, morala nu se limitează doar la valoarea binelui, ci ea ope- 
rează cu categorii sau valori precum binele, demnitatea umană, datoria 
morală, altruismul și alteritatea, empatia, generozitatea, responsabilitatea, 
onestitatea, loialitatea, devoţiunea etc. toate, odată realizate, contribuind 
la progresul moral al unei comunități umane", În realitate, toate aceste 
valori sunt cuprinse în ceea ce îndeobște este definit ca fiind binele. 


Cu toată noblețea acestor idei, se pare că în prezent „binele” nu mai 
este văzut de majoritatea persoanelor în același mod, ci (aproape) exclusiv 
prin raportare la individ. Au fost și gânditori care l-au văzut ca fiind identi- 
ficat cu egoismul. Herbert Spencer (1820-1903), în morala lui evoluționistă, 
construiește un sistem în care arată că societatea va evolua până acolo 
încât cel ce va lucra pentru interesele sale, eo ipso, va lucra pentru cele ale 
societății și invers. De aceea, el considera că egoismul este la baza tuturor 
faptelor omenești, iar îndestularea necesităților personale este supremul 
bineh, 


Binele nu mai este în prezent raportat preponderent la colectivitate sau 
la ceilalţi (în mod altruist), ci este raportat în principal la sine. S-a spus că 
„(...) formele, de acum învechite, de autoritate, bazate pe valori colectivis- 
te (patriotismul, de exemplu) sunt în declin. Valori individualiste, precum 
fericirea, viața bună, tind să le ia locul. Aceste probleme ale guvernării în 
«era globalizării» se prezintă ca probleme practice, spre deosebire de ve- 
chiul tip de acţiune politică, ce transferă problemele la nivelul întemeierii 
filosofice, ca probleme de legitimare”Bl. Omul nu mai vrea să fie guvernat 
de alţii, nu vrea ca alții să-i impună valorile lor, ci vrea să se autoguverne- 
ze singur, fiind mai preocupat de propria fericire concretă, decât de ideea 
abstractă de bine public. De aici și tendinţa fiecărei categorii profesionale 
de a se autoguverna, de a-și trasa propriile reguli (inclusiv etice) de funcţi- 
onare. De la această tendinţă nu fac excepţie nici persoanele care exercită 
profesii juridice, fie că este vorba de magistrați, fie că este vorba de avo- 
cați, consilieri juridici, notari etc. l 


Este normal ca omul să fie mai mult preocupat de propriul bine, concret, 
decât de binele comun? Nu este această viziune individualistă una în esență 
egoistă? 


„Eul este detestabil”, afirmă Pascal (1623-1662) în reflecţia nr. 455, adi- 
că e nedrept fiindcă raportează totul la sine și tiranic pentru că vrea să le 
impună celorlalți voința sa; „deposedat de sine, omul social este, la drept 
vorbind, înghiţit de pasiunile ce nasc judecăţi ale tuturor despre fiecare 
(invidie, gelozie, ambiţie, glorie etc.). Aceste pasiuni ce folosesc rațiunea 


(1) GH. SCRIPCARU ș.a., Op. cit., p. 30. 
2) N. MLADIN, op. cit., p. 106. 
[3 1, COPOERU, N. SZABO, Dileme morale..., p. 17. 

ca instrument transformă iubirea legitimă pe care orice individ și-o poartă 
sieși într-un egoism calculat ce distruge sentimentul, anulează vocea naturii 
și ameninţă conservarea speciei umane. Hotărât de acum să țină seama de 
sine mai mult decât oricare altul, fiecare se folosește de aproapele său, îi 
dăunează fără să regrete și devine rău fără scrupule, folosindu-se de forţa 
argumentației în sprijinul motivațiilor lipsite de moralitate. Nimeni nu se 
dă înapoi în a profita de propria nedreptate, convins că raţiunea îi oferă 

mijloace sofisticate de a-și justifica atitudinea”. 


O viziune individualistă asupra binelui nu va putea să-l menţină în cadrul 
unei profesii juridice, nici măcar dacă s-ar ajunge la instituirea unor nor- 
me obligatorii foarte detaliate și stricte, care să guverneze etica acestor 
profesii. Niciun cod nu va putea să reglementeze toate problemele ce vor 
apărea în cadrul profesiei, ci doar însușirea unor principii generale și valori 
ce au în vedere binele comun. Promovarea agresivă a individualismului, a 
intereselor individului în detrimentul intereselor societății, a făcut. nece- 
sară adoptarea codurilor etice în diferite domenii de activitate, pentru a 
putea asigura supraviețuirea societății în confruntarea atâtor interese ego- 
iste. „Aceasta, în condiţiile în care societatea modernă tinde a se baza pe 
un cult al spiritului individual și al intereselor, pe o secularizare a moralei 
de către știință, transcendenta cedând locul imanenţei. Se riscă, astfel, o 
pierdere a sensului natural al dreptului, cu tendinţa de superioritate a bine- 
lui individual faţă de cel social, mergând până la o diluare a unor drepturi 
ale omului, astfel că două lucruri afectează viața socială; absenţa libertății 
și egalităţii și egalitatea și libertatea ce nu se oprește la libertatea celuilalt 
(Montesquieu, Rawls)". 


Care sunt cauzele care alimentează socializarea umană? De ce nu poa- 
te omul să fie fericit și singur? De ce ar trebui el să aibă în vedere binele co- 
mun? De ce ar trebui să ţină cont și de ceilalți? Răspunsul la aceste întrebări 
este esenţial pentru a pătrunde esența eticii. Dacă putem găsi răspunsul 
convingător la aceste întrebări, putem să ne convingem că are un sens să 
ne comportăm moral sau etic. Altfel, și-ar pierde mult din substanță dis- 
cuţia despre etică, în general, și despre etica profesiilor juridice, în speci- . 
al. Aceasta s-ar limita doar la niște reguli destinate să facă posibilă convie- 
ţuirea pașnică a persoanelor care sunt obligate să desfășoare o activitate 
împreună. Or, noi spunem că etica este mai mult de atât. 


în psihologie s-a susținutblcă sunt trei mari cauze care alimentează so- 
cializarea umană. Prima cauză are de-a face cu nevoile afective, căutarea 


rr — 


(1 CH. LE BIHAN, op. cit., p. 8 și 12. 

[2] GH. SCRIPCARU ș.a., Op. cit., p. 71. : 

13] A. CURY, Fascinanta construcție a Eu-lui. Cum să dezvoltăm o minte sănătoasă într-o societate 
stresantă, Ed. For You, București, 2013, p. 111-114. i 

de ocrotire și favorizarea supraviețuirii; cooperarea socială, activitățile pro- 
fesionale și relațiile. interpersonale revigorează mecanismele psihologice 
de recompensă: plăcere, siguranță, ocrotire, schimb. A doua mare cauză a 
socializării umane se datorează matricelor de ferestre din centrul conștient 
al memoriei și din periferia inconștientă care fundamentează arhitectura, 
reprezentarea și, în consecinţă, importanța oamenilor; nu stabilim relații 
cu oamenii doar pentru că ei există și sunt concreţi, ci și pentru că sunt 
reprezentați și au o anume semnificaţie în memoria noastră. A treia mare 
categorie de cauze ale socializării se referă la singurătatea socială parado- 
xală a conștiinței virtuale, din cauza căreia suntem aproape de oameni din 
punct de vedere fizic, dar infinit de departe de ei; de aceea părinți și copii, 
profesori și elevi, cupluri, prietenii stabilesc adesea relații nu doar pentru 
a satisface necesităţile afective, de cooperare socială, de supraviețuire sau 
pentru că au reprezentarea lor arhivată în memorie, ci și pentru a sfărâma 
barierele și a depăși distanţa dramatică impusă de conștiința virtuală. - 


Alte teorii au încercat să justifice altruismul prin considerente de natură | 
socială, văzându-l ca fiind izvorât din necesitatea supraviețuirii indivizilor 
(adică și-ar avea sursa tot în egoism). De pildă, Schopenhauer exemplifica 
începutul altruismului prin nevoia instinctivă a oamenilor primitivi de a se 
încălzi, dar numai atât cât să nu se înțepe reciproc. | 


S-a mai spus că individul nu e ca o monadă închisă în sine, ci ca una care 
e în permanentă relaţie cu alții, cu societatea; așadar, societatea și indivi- 
dul sunt realități convergente care se condiționează una pe alta: deci nici 
individualism anarhic, dar nici colectivism tiranic, ci concepție intermediară 
ce echilibrează raportul dintre cei doi factorit?l. Orice tendință de prevalare 
a factorului individual asupra societăţii poate conduce la anarhie, precum 
orice tendință de prevalare a factorului colectiv (a societății) asupra indivi- 
dului poate conduce la dictatură, la tiranie. 


Așadar, se poate discuta și de o morală a societății, nu doar de una a 
individului, pentru că și societatea trebuie să aibă un comportament moral 
față de individ, nu doar acesta din urmă față de societate. De aici decurge 
legitimitatea individului de a pretinde de la societate, de la ceilalți, un com- 
portament moral față de el. De asemenea, de aici decurge și obligativitatea 
legiuitorului de a elabora legi pozitive care să respecte legile morale față 
de fiecare individ. HERE | 


Așadar, atât din punct de vedere psihologic, cât și social, omul are ne- 
voie de ceilalți pentru că nu poate trăi singur. Întrucât fiecare are nevoie 
de ceilalţi, nu se poate conviețui decât prin altruism. Altruismul reprezintă, . 


(1) GH. SCRIPCARU ș.a., Op. Cit., p- 32. 
(2) N. MLADIN, op. cit., p.163-164. 

așadar, normalitatea, iar egoismul este anormalitatea. Or, altruismul nu 
poate fi cultivat decât prin adoptarea unui comportament etic sau moral 
de către fiecare dintre membri societății. 


Se ridică întrebarea ce „câștigă” individul dacă are un comportament al- 
truist sau moral? Se pare că cei din vremea lui Aristotel puteau găsi ferici- 
rea într-un mod de comportare etic, adică într-un comportament care să-i 
aibă în vedere și pe ceilalți și care să urmărească virtutea în raporturile cu 
ceilalți. Ei aveau capacitatea să creadă că „binele uman este activitatea su- 
fletului potrivită cu virtutea”™. Cum s-a spus, virtutea la vechii greci avea 
mai mult un caracter social exterior decât personal lăuntric; erau socotite 
virtuți acelea prin care individul excela în viața publică, în datoriile față de 
stat și prea puțin în virtuțile personale și lăuntricel2]. De altfel, și etimologic 
vorbind, cuvântul virtute trimite tot la astfel de calități benefice în primul 
rând pentru societate, iar nu pentru individ, cuvântul virtuos exprimând 
„puterea bărbătească” (benefică pentru apărarea cetăţii), de la latinescul 
vir, care înseamnă bărbat (de aici cuvântul vechi românesc vârtute, care 
înseamnă putere). 


Trebuie subliniat, așadar, că în etică virtutea nu este un simplu concept 
teoretic, abstract, ci o calitate care poate fi întrupată în persoanele care 
urmăresc dobândirea ei. Nu ar fi suficient însă ca o persoană să acționeze 
etic doar într-o singură acţiune, doar într-un singur context, pentru a putea 
fi considerată virtuoasă. Dacă o persoană a acționat în mod etic doar într-o 
singură situație, iar în restul activităților sale a încălcat toate normele etice, 
ea nu va putea fi considerată o persoană morală. Etica se referă la un com- 
portament permanent al persoanei, omul putând fi considerat virtuos dacă 
ela acţionat etic în mod repetat, în diferite contexte în care a acționat. Este 
adevărat că fiecare acţiune în parte contează, unele mai mult, altele mai 
puţin, dar etica nu se reduce la analiza faptelor singulare. Dimpotrivă, doar 
prin repetarea comportamentului etic de fiecare dată când omul este pus 
în fața dilemelor de această natură, el ajunge să își aproprieze un mod de 
conduită etică. Aceasta e ca o deprindere, care se dobândește doar prin 
exerciţiu continuu și se poate pierde prin neexersate. 


în prezent e destul de greu să convingi pe cineva că binele decurge din 
comportamentul virtuos, pentru că acesta este identificat îndeosebi cu a 
avea o multitudine de lucruri (bani, celebritate, plăceri etc.), iar nu cu a fi 
(moral, virtuos etc.). Dar faptul că cei mai mulți oameni identifică binele 
sau fericirea cu aceste lucruri, nu înseamnă că au dreptate. Dimpotrivă, via- 
ţa dovedește mereu că fericirea” astfel dobândită nu este una statornică 
sau de durată, fiind de multe ori doar o iluzie. 


DN N N 


(1) ARISTOTEL, op. cit., p- 26. 
2] N. MLADIN, op. cit., p. 210. 


II. Valorile fundamentale ale eticii profesiilor juridice 47 


Pentru că s-a dovedit anterior că singura opțiune logică pentru oameni 
este aceea de a adopta un comportament moral, înseamnă că acesta este . 
standardul pe care trebuie să-l atingă fiecare individ. De aceea este ade- 
vărat ce s-a spus, că „morala este, în fond, idealistă, preferându-l pe «a 
trebui să fii» lui «a fi», inteligibilul sensibilului, rațiunea intereselor, idealul 
realului. Ea nu vrea ca oamenii să fie așa cum sunt, ci vrea o altă lume în care - 
aceștia să fie mai buni”. Dacă nu ar exista în om această dorință de perfec- 
țiune, acest idealism, nu ar fi existat nicio evoluţie în societatea omeneas- 
că, ci totul ar fi rămas poate la stadiul omului preistoric. 


Această viziune se opune celei propuse de Spinoza, în etica sa, unde 
susține că nu ar trebui să judecăm oamenii după niște reguli ideale care nu 
există, ci să-i înțelegem așa cum sunt și să-i iubim așa cum sunt, la fel cum 
ar trebui să iubim ceea ce există, nu ceea ce ar trebui să fie. El crede că na- 
tura este nevinovată, că ea nu calculează și nu gândește, că produce fără 
vreo intenţie atât ceea ce ne place, cât și ceea ce ne dăunează, că operele 
sale sunt produsul unei stricte necesități și efectul puterii sale oarbe; așadar, 
noi greșim întrucât concepem ca pe o imperfecţiune ceea ce nu este de- 
cât un fapt, pentru că refuzăm să înțelegem că realul nu este altceva decât 
reall], Deși se poate găsi un oarecare adevăr în această viziune, o astfel 
de etică nu ar folosi la nimic, pentru că ea nu ar ajuta la realizarea binelui 
în societate. Etica profesiilor juridice tocmai aceasta urmărește, realizarea 
binelui în societate, în cadrul exercitării profesiilor juridice. Evident că nu 
ar putea fi aplicată în domeniul eticii profesiilor juridice concepţia despre 
etică a lui Spinoza, pentru că nu ar fi posibilă desfășurarea activităților judi- 
ciare dacă nu am opera cu noţiunile de bine și rău. . 


2. Ce este binele și ce este răul? 


Dacă cineva își pune întrebarea asta, el se află deja pe drumul cel bun, 
pentru că a conștientizat că nu poate defini cu precizie aceste noțiuni. El se 
găsește deja într-o „neliniște morală”, ceea ce reprezintă primul pas spre 
cunoașterea binelui și răului, în general, și în profesie, în special. Cel care 
crede că știe deja aceste lucruri nu are nicio neliniște și, drept urmare, nici 
nu crede că are nevoie să mai caute. Considerând că a ajuns deja unde tre- 
buie, el nici măcar nu a pornit la drum. Or, dobândirea comportamentului 
moral sau etic nu se poate realiza decât printr-o continuă exersare a bine- 
lui, fiind vorba de o cale, iar nu un punct final. Aceste lucruri sunt valabile 
și în ceea ce privește cunoașterea comportamentului bun sau rău în cadrul 
profesiilor juridice. Ép 


MI CH. LE BIHAN, op. cit., p. 45. 
[2] idem, p. 67. 

Când ești pe un drum dificil, ai nevoie de cineva să te îndrume, să te 
înveţe pe unde să mergi, pentru că altfel riști să te rătăcești. De un astfel 
de „îndrumător” au nevoie și cei care exercită profesiile juridice, indiferent 
dacă sunt la început de drum ori au parcurs deja o parte din el, iar cel mai 
la îndemână îndrumător este „etica profesiilor juridice”. Chiar dacă ar cu- 
noaște foarte bine normele legale, cel care profesează în domeniul juridic 
are nevoie și de o înțelepciune practică care să îl înveţe cum trebuie să in- 
terpreteze și să aplice legea în cazurile concrete pe care le are în față: Altfel 
poate să creadă că el aplică în mod corect un text de lege, că face așadar 
„un bine”, fără ca el să-și dea seama măcar că interpretarea respectivă pro- 
duce o mare nedreptate și că, în realitate, „binele” pe care a crezut că îl 
face prin actul său s-a dovedit a fi un mare rău. Vechii romani credeau că, 
de multe ori, chiar prin aplicarea riguroasă a legii se poate realiza o mare 
nedreptate (summum jus, summa injuria). Tocmai de aceea este importan- - 
tă etica, funcţia acesteia fiind, după vechii greci, aceea „dea distinge binele 
adevărat de binele fals”!'l. i 


însă, trebuie subliniat că etica nu este văzută ca o colecţie de cazuri, ci 
ea „va expune regulile generale ale vieții morale, principiile mari după care 
se călăuzește viaţa. În privinţa aplicării în diferitele împrejurări ale vieţii in- 
tră în acţiune puterea individuală a fiecăruia, puterea de creație a fiecăruia, 
conștiința personală”. În occident, sub influenţa teologiei romano-catoli- 
ce, s-au dezvoltat culegeri de cazuistică în materie morală, în care s-au adu- 
nat cazurile concrete de aplicare a normelor morale. S-a spus că aceasta 
s-a datorat faptului că Biserica Romano-Catolică „fiind o împărăție, are ne- 
voie de credincioși disciplinați, care trebuie să asculte, și de aceea trebuie 
să le dea soluții precise pentru toate cazurile. De aici a rezultat cazuistica 
(...). Ortodoxia pretinde spirit creator, să se decidă din proprie inițiativă. Ea 
îi dă omului libertatea și pentru aceasta el trebuie să cunoască principiile 
moralei”I3l. Rămâne de reflectat care dintre cele două modele este mai efi- 
cient în materia eticii profesiilor juridice, având în vedere și scopul oarecum 
diferit urmărit de aceasta, față de cel urmărit de morala teologică. Etica 


PN N N 


Nl dem, p. 6. 

(2) N. MLADIN, Op. Cit., p- 35% 

(3) Idem, p. 36. Autorul mai arată că morala romano-catolică primește două caracteristici: 
raționalismul și caracterul juridic, deoarece creștinismul, îmbrăcat în forma juridică, a dominat în 
țările latine, care au un spirit juridic prin excelenţă; întrucât morala devine lege, rezultă că ea trebuie 
să se transforme într-un cod de legi, care să ofere explicări la toate cele ce se pot întâmpla în viață; 
se mai susține că protestantismul pune accentul pe o morală individualistă deosebită de morala 
juridică (în care colectivitatea are puterea) și de morala raționalistă a romano-catolicismului; din 
pricina individualismului excesiv și a concepţiei pesimiste, protestantismul pune accent pe activitatea” 
cetățenească, profesională, laică a individului, de unde decurge faptul că protestanții sunt popoare 
practice, cu accente religioase; autorul consideră că nu poate exista o etică ortodoxă desăvârșită, 
citoate eticile filozofice nu posedă decât fragmente de adevăr, căci Adevărul deplin nu poate exista - 
decât în Revelația divină care ni-l descoperă și care ne întărește spre a-l putea înțelege (p. 53-54). 

profesiilor juridice urmărește crearea unui comportament bun al profesio- 
niștilor în domeniul juridic în activitatea de zi cu zi, în timp ce morala teo- 
logică urmărește desăvârșirea spirituală a omului, unirea sa cu Dumnezeu. 


Revenind la întrebarea „Ce este binele?”, trebuie precizat că o definiție” 
dincolo de orice discuţii nu s-a putut da acestui concept. Oricine știe când îi 
este bine sau când îi este rău, poate da exemple concrete despre ce e bine 
sau ce e rău, dar nu poate spune cu precizie ce este binele. 


Primul mare filozof care a teoretizat problema aceasta a binelui a fost 
Socrate. El credea că omul face răul doar pentru că este ignorant, pentru că 
nu cunoaște binele; ar fi suficient să cunoască binele pentru a-l realiza. Din 
acest motiv principiul lui era „Cunoaște-te pe tine însuți!”, tocmai pentru 
ca omul să cunoască în acest fel binele și să devină un om moral. Socrate 
mai susține că binele nu constă în satisfacerea tuturor dorințelor ce se tre- 
zesc în firea noastră, ci în reglementarea și ordonarea lor în funcție de vir- 
tutea cumpătării; binele este sinonim cu ordinea, or, statornicirea ordinii 
în viața indivizilor și a colectivităţilor este posibilă numai prin cumpătare, 
măsură și dreptatel“. | 


Platon credea că tot ce există în lumea aceasta materială are un cores- 
pondent într-o altă lume, a ideilor. în această lume a ideilor, ideea supremă 
o reprezintă binele, în timp ce răul este identificat cu lumea aceasta mate- 
rială. | 

Epicurienii identificau binele cu plăcerea și cu desfătarea simţurilor. Din . 
cauza acestei învățături discipolii lui erau numiți „porci” de contemporani, 
spunându-se despre ei că „acesta este porc din turma lui Epicur”l?l. 


Cinicii, dimpotrivă, credeau că la bine se poate ajunge prin renunțarea la 
oricare plăceri și adoptarea unui mod de viaţă cât mai simplu. De exemplu, 
Diogene trăia într-un butoi și nu avea nimic în proprietate. 


Apoi, sub influenţa religiei creștine, mult timp binele a fost identificat cu 
Dumnezeu. 


Utilitariștii englezi au identificat binele cu utilul, considerând că este 
bine ceea ce este util și avantajos din punct de vedere practic pentru cât 
mai multe persoane. | | 


Naturaliștii credeau că idealul moralității este desăvârșirea individului, 
dar nu din punct de vedere spiritual, ci din punct de vedere fizic, biologic, 
înlăturând exemplarele slabe din specia sa. Omul trebuie să-și descătușeze 
toate energiile creatoare și să devină un supra-om (F. Nietzsche). 


(111. BUNEA, op. cit. p. 8-9. 
2] Idem, p. 73. 

Culturaliștii identifică binele cu progresul cultural al omenirii. Ei pun mai 
presus de individ un spirit al lumii, care împinge omenirea către un progres 
cultural. Hegel credea că acest spirit al lumii este întrupat în „stat”, căruia i 
se acordă o importanţă mai mare decât individului. 


Spiritualiștii identifică idealul moral cu perfecționarea din punct de ve- 
dere spiritual a individului, negând importanța biologicului. 


Foarte interesant în discuţia despre definirea conceptului de „bine” 
este că etimologic, la origine, termenul de bun avea în limba greacă sen- 
sul de sentiment de curaj, bărbăţie, iar cel de rău sensul de sentiment de 
fricăti], Această etimologie ne poate duce cu gândul și la faptul că pentru 
a face binele e nevoie de curaj, în timp ce răul se face din frică. E posibil 
ca o cheie a definirii binelui și răului să o găsim în aceste semnificaţii, fapt 
care ar lega comportamentul moral sau imoral de sentimentele de curaj și, 
respectiv, frică. Adică binele să fie legat de o acţiune care necesită curaj, în 
timp de răul de o lipsă a unei acțiuni, provenită din frică. 


Având în vedere toate aceste aspecte legate de definirea binelui, 
putem defini răul drept absența binelui, adică în materie de etică răul 
înseamnă, pe scurt, „a nu face binele pe care poţi să-l faci”l2]. Definiţia 
aceasta a răului este una valabilă doar în sensul etic al noțiunii, nu și în 
sens metafizic, unde discuţiile despre existența și definirea răului sunt 
mai complexe. | 


3. Se pot comite acte imorale prin pasivitate? 


în dreptul penal este acceptat punctul de vedere că se pot comite anu- 
mite infracțiuni prin omisiune, atunci când autorul avea obligaţia de a ieși 
din pasivitate și nu a făcut-o. Același lucru se poate susține și în domeniul 
actelor morale sau imorale. Sunt anumite cazuri în care o persoană trebuie 
să iasă din pasivitate, pentru a comite un act etic, iar însăși rămânerea ei în 
pasivitate reprezintă un act ce contravine eticii. 


S-a spus că „(...) experiența lui lasă este astfel prima formă de răutate. A 
lăsa pe mâine ceea ce poţi face azi și a te trezi că-i prea târziu; a intra, din 
neglijență sau imprudenţă, în situații ireversibile în care nu mai e suficient 
să vrei, cum sunt situațiile concrete în care ne temem de rău ca un efect 
involuntar în care voinţa noastră e totuși implicată. Totul se petrece în apa- 
renţă, ca și cum răul s-ar fi petrecut fără noi, ca și cum n-am fi făcut-o inten- 
ționat. N-am vrut, auzim spunându-se după ce evenimentul s-a produs, și 
totuși am lăsat ca ireparabilul să fie comis, deși știam ce să fac pentru a-l 


n 


(1) Idem, p. 95. 
(2) C. COZMA, L. MĂGURIANU, în M.-M. PIVNICERU, C. LUCA (coord.), op. cit., p. 12. 

evita. Sub această absentă a efortului se ascunde posibilitatea răului”. De 

această tentaţie a lui „lasă că merge și așa” nu scapă nici profesionistul din 

domeniul juridic, care poate găsi multe scuze pentru a adopta acest mod. 
de lucru, începând de la volumul mare de lucru până la calitatea defectu- 

oasă a legilor. 


În profesiile juridice poate fi făcut mult rău prin pasivitate. E suficient 
să ne gândim la un judecător care nu motivează mai repede o hotărâre 
judecătorească, care nu poate fi pusă în executare și generează consecințe 
grave pentru părți, la un procuror care nu dă curs cu celeritate cererii unei 
persoane vătămate de a investiga o infracțiune, atunci când acest fapt poa- 
te produce consecinţe grave, ori la un avocat care nu vrea să se ocupe de 
un caz dramatic al unei persoane, pentru că onorariul pe care aceasta i-l 
poate oferi este sub nivelul onorariilor percepute de el. 


în doctrină s-a susținut că un magistrat poate comite și printr-o inacțiu- 
ne abaterea disciplinară constând în „atitudinile nedemne în timpul exerci- 
tării atribuţiilor de serviciu față de colegi, celălalt personal al instanţei sau al 
parchetului în care funcţionează, inspectori judiciari, avocați, experți, mar- 
tori, justiţiabili ori reprezentanții altor instituţii” reglementată de art. 99 
lit. c) din Legea nr. 303/2004! privind statutul judecătorilor și procurorilor, 
republicată, deoarece astfel de atitudini nedemne pot fi săvârșite și prin 
omisiune. S-a dat ca exemplu judecătorul care, în cadrul unei ședințe de 
judecată, sau procurorul, în cadrul unei anchete penale, nu ia măsurile ne- 
cesare prevăzute de lege atunci când o persoană comite anumite fapte ce 
pot fi caracterizate ca infracţiuni sau contravenţii, omițând sesizarea orga- 
nelor competente (nu anunţă organele de poliție în cazul în care o persoa- 
nă este lovită în sala de judecată, nu anunţă salvarea.dacă unei persoane 
cercetate i se face rău etc.)Bl. Deși aceste exemple sunt valabile ca fapte ce 
contravin eticii profesionale a judecătorului sau procurorului, comise prin 
inacţiune, avem rezerve că ele ar constitui abaterea disciplinară constând 
în atitudini nedemne în timpul exercitării atribuţiilor de serviciu faţă de co- 
legi sau față de alte persoane. . | l 


v 


4. Poţi fi moral fără să știi? 


__ Potrivit principiului de raționalitate. necesară, pentru a putea acţio- 
na în mod moral, ar trebui în primul rând să o facem în urma unei decizii 


i CH. LE BIHAN, op. cit., p. 26. 
(2! Republicată în M. Of. nr. 826 din 13 septembrie 2005. 

"19 1, GÂRBULEȚ, P.A. COȚOVANU, Abaterile disciplinare ale magistraților (Ili). Atitudinile nedemne 
în timpul exercitării atribuțiilor de serviciu față de colegi, celălalt personal al instanței sau al parchetului 
în care funcționează, inspectori judiciari, avocați, experți, martori, justițiabili ori reprezentanții altor 
instituții, articol publicat pe www.juridice.ro, ultima vizualizare la 25 aprilie 2017. 

raţionale, iar pentru a putea lua o decizie rațională ar trebui să elucidăm no- 
țiunile fundamentale care privesc intențiile și acțiunile noastre; altfel spus, 
nu putem să ne comportăm moral decât în cunoștință de cauză], Așadar, 
pentru a putea considera o acțiune ca fiind morală sau imorală, trebuie ca, 
pe lângă dorinţa de a acţiona, să mai existe și o gândire asupra consecințe- 
lor acțiunii; trebuie ca „unul și același lucru să fie afirmat de rațiune și să fie 
dorit de voință”. 


Acţiunile care nu sunt rezultatul unei decizii raționale sunt excluse de la 
o analiză morală, pentru că ele nu pot să ne spună despre persoana care 
le-a promovat nici că este o persoană morală, nici că este una imorală. Un 
judecător care pronunţă o hotărâre care s-a dovedit a fi justă, dar nu pentru 
că el a vrut să facă un act de dreptate, ci pentru că a dorit să dobândească 
o anumită celebritate din aceasta (ori din alte motive care nu au legătură 
cu datoria sa), nu săvârșește un act etic. Avocatul care se luptă pentru a 
convinge instanţa să dispună achitarea nu pentru că el crede în nevinovăția 
inculpatului, ci pentru a încasa un onorariu substanţial, nu săvârșește un 
act etic, chiar dacă în final s-ar dovedi că acesta era într-adevăr nevinovat. 


Aici trebuie făcută, însă, și precizarea că în etica profesiilor juridice nu 
este suficient doar să știi ori doar să vrei să faci un lucru etic, ci trebuie și să 
pui în aplicare această dorință. Dacă ea rămâne doar la nivelul de dorinţă, 
care nu este pusă în aplicare din comoditate, din teamă, ori din alte motive, 
nu valorează aproape nimic din punct de vedere etic. Acest principiu a fost 
enunțat cu privire la morală în general, subliniindu-se că „morala, așadar, 
ori este practică, ori nu este deloc. De aceea, trebuie să se convertească 
într-o etică care să se îngrijească de materializarea principiilor sale”IBl. S-ar 
putea spune chiar că morala nici nu ar putea fi înțeleasă decât de cei care 
încearcă să o practice; pentru ceilalţi ea este un lucru lipsit de sens și de 
neînțeles. 


Pascal biciuia ipocrizia moraliștilor ce găsesc oricărei acțiuni o intenţie 
bună care să o justifice; oricând se poate justifica lipsa de generozitate, de 
exemplu, pretextând că nu trebuie să-i ajutăm pe cei săraci că le încurajăm 
"lenea, iar refuzându-le ajutorul îi determinăm să muncească și să-și recâști- 
ge autonomia pierdută prin acțiunea noastră caritabilă“, 


Se pune însă întrebarea dacă este neștiința o scuză? În felul acesta ar scă- 
pa de răspundere morală atât indolenții, care nu depun suficient efort pen- 
tru a elucida toate circumstanţele în care acționează, cât și proștii, care nu 


RR ———— 


U); VEZEANU, Dificultăţi etice ale clonării reproductive umane, în |. COPOERU, N. SzABO (coord.), 
Etică și cultură... p. 57. 
12] ARISTOTEL, op. cit., p. 119. - 
13] CH. LE BIHAN, op. cit., p. 60. 
(4! Idem, p. 61. | 

au capacitatea de a înțelege contextul în care acționează și a percepe toate 
consecinţele acţiunilor lor. Sunt acestea scuze suficiente pentru comporta- 
mentele care contravin normelor etice sau morale? Mai degrabă răspunsul 
ar fi unul negativ, pentru că atât lenea, cât și prostia sunt greșeli în materie 
morală (nu întotdeauna și din punct de vedere legal). În materie morală 
trebuie să știm întotdeauna ce facem, iar dacă nu știm exact ce consecinţe . 
pot produce acţiunile noastre, atunci trebuie să ne abținem de la acțiu- 
ne. Chiar și în domeniul penal sunt fapte incriminate atunci când sunt comi- 
se din culpă, respectiv, atunci când autorul lor nu a prevăzut că fapta sa va 
produce un rezultat periculos, deși trebuia și putea să prevadă acest lucru 
(de exemplu, uciderea din culpă sau vătămarea corporală din culpă). De 
aceea se vorbește în domeniul eticii și de un principiu de precauție. 


În legătură cu prostia s-ar mai putea spune că este o stare de îngustime 
a minții, care nu mai poate discerne binele de rău, și, implicit, nici conse- 
cințele acţiunilor pe care omul le întreprinde, atât pe termen scurt, cât și 
pe termen lung. Cauzele prostiei sunt însă, cel puțin în parte, imputabile 
omului, pentru că ele se trag atât de la indiferența față de cultivarea vir- 
tutii, din părerea foarte bună despre sine, din ura față de oameni, ori chiar 
din excese care pot să afecteze fizic persoana ~- beţia, mâncarea în exces 
ș.a. Opusul prostiei nu este deșteptăciunea (cum s-ar crede), ci înțelepciu- 
nea, care nu poate fi dobândită decât de cel care face eforturi serioase: 
pentru a o găsi și niciodată de cel care rămâne indiferent. 


5. De ce trebuie să fim morali? 


Mult timp comportamentul etic ori moral a fost legat de ideea de 
scop. Mă comport moral ca să obţin ceva: fie o răsplată în viața de după 
moarte, într-o viziune religioasă, fie o recunoaștere din partea societății, 
într-o viziune laică. Întrucât până în epoca modernă societățile au fost pre- 
ponderent religioase, a predominat explicaţia religioasă a comportamen- 
tului moral. Această viziune are la bază ideea că omul nu face nimic fără 
să urmărească un scop (concepţia teleologică) ori să fie determinat de o 
cauză (concepţia cauzalistă). 


Începând cu secolul al XVIII-lea, ca urmare a scăderii interesului față de 
fenomenul religios, în societate s-a produs o schimbare radicală în aborda- 
rea problematicii moralei, iar promotorul acestei viziuni este filozoful ger- 
man Immanuel Kant. Acesta consideră că nu este adevărat că orice acțiune 
a omului urmărește un scop sau are la bază o cauză anterioară. Omul are o 
voință complet liberă, iar această voință este condusă de rațiune, de inte- 
lect. De aici ideea (adoptată și în drept) că orice acţiune a omului conţine 
un factor intelectiv (ceea ce a gândit omul în momentul efectuării ei) și un 
factor volitiv (ceea ce a vrut omul în momentul efectuării ei), dar factorul 


54 Etica profesiilor juridice 


intelectiv este cel care conduce. Kant consideră că omul are întipărită în el 
legea morală, fiind celebră afirmația sa că sunt două lucruri care îi stârnesc 
admiraţia: „cerul înstelat de deasupra mea și legea morală din mine”. În 
viziunea sa, omul are sădită în el legea morală și face binele în mod auto- 
nom, fără să urmărească un scop, ci pur și simplu pentru că așa trebuie, așa 
impune datoria. 


Se poate spune, așadar, că etica sau morala lui Kant este una a datori- 
ei. Se pune întrebarea atunci cum de există persoane care fac totuși fapte 
imorale? Răspunsul ar fi pentru că oamenii slabi nu reușesc întotdeauna 
să-și învingă slăbiciunile și patimile. Care este instanţa care cenzurează 
acest comportament al omului din perspectiva morală? Conștiința. Care 
este conţinutul acestei legi morale, care este prescripţia ei? Imperativul ca- 
tegoric. Acesta este un concept creat de Kant, care susține că „imperativul 
categoric” înseamnă ca fiecare persoană să se comporte astfel încât com- 
portamentul său să poată fi adoptat ca o lege universală. De pildă, dacă o 
persoană vrea să ia un lucru care nu-i aparține, ea trebuie să se gândească 
dacă această acţiune ar putea deveni o lege universală, pentru toată lu- 
mea; or, acest lucru nu poate fi admis, deoarece în acest caz proprietatea 
nu ar mai fi protejată în niciun fel, de vreme ce este permis ca toate per- 
soanele să ia lucruri care nu le aparțin. E posibil ca filozoful german să fi 
fost influențat în gândirea sa de așa-numita regulă de aur, instituită de lisus- 
Hristos cu mult timp înainte, când a afirmat că „ceea ce voiți să vă facă 
vouă oamenii, faceți și voi lor asemenea”. 


Această concepere a normelor morale ca fiind o datorie a fiecărei per- 
soane tot nu reușește să convingă care ar fi motivul pentru care și-ar impu- 
ne oamenii singuri o astfel de datorie? Edmund Husserl încearcă să explice 
acest lucru ca fiind o datorie liber asumată de oameni, neimpusă din afa- 
ră. El gândea normele morale ca fiind o convenţie a omului cu sine însuși, 
cu privire la parcursul pe care îl va urma în viaţa sa, cu privire la construirea 
propriului caracter. Pentru Husserl „edificarea de sine personală constituie 
punctul nodal al formării unei umanități responsabile. Dacă individul nu-și 
asumă răspunderea propriului proiect de viață, orice normă (socială sau 
comunitară) cade în afara adeziunii lucide, a aproprierii personale și își ra- 
tează ţinta. Moralizarea nu este eficientă în lipsa unei mobilizări individuale 
la ego-responsabilitate”!l. într-adevăr, s-ar putea susține că, dacă persoa- 
na care lucrează în domeniul juridic nu va vrea să urmeze un traseu virtuos 
în carieră, orice norme etice s-ar adopta nu ar putea să o determine să aibă 
un comportament moral. Acesta este un angajament pe care și-l asumă de 
bunăvoie și se străduiește să-l urmeze, ori nu și-l asumă deloc, și atunci va 
simți ca o constrângere orice normă etică impusă din afară. 


PN a 


(11 |, COPOERU, N. SZABO, Dileme morale..., p. 19. 

6. Ce stă la baza moralei? 


Această întrebare este strâns legată de întrebarea ce ne determină să 
căutăm și să adoptăm comportamentul moral? De ce nu ar fi omul mulțumit 
așa cum e, fără să vrea ca el sau lumea din jur să fie altfel? 


într-un prim curent de gândire s-a pus accentul pe sentiment, conside- 
rându-se că în acesta ar trebui căutat criteriul și resortul moralității. 


"Nu a fost, însă, o unanimitate de păreri cu privire la care ar fi acel senti- 
ment în care constă moralitatea. În Antichitate și în Evul mediu, sub influ- 
ența religiei creștine, s-a afirmat că iubirea față de ceilalți ne determină să 
căutăm comportamentul moral. S-a afirmat că omul are sădită în el această 

lege a iubirii, a cărei îndeplinire aduce fericirea, iar încălcarea ei aduce ne- 
fericirea. 


Alţii au considerat că esența moralei este teama de lege, de oprobriul 
societăţii etc. né | 


Adam Smith pune criteriul moral în simpatie, considerând că simpatia 
este transpunerea în situaţia altuia, iar orice act de felul acesta este bun. 


Schopenhauer pune în milă criteriul binelui, considerând că, prin milă, 
ne identificăm cu semenul nostru. A fost criticată această opinie, susținân- 
du-se că nu orice milă este morală, putându-se comite și fapte imorale prin 
milăt'l. într-adevăr, dacă un judecător l-ar achita pe un inculpat care este 
vinovat de săvârșirea unei infracțiuni grave pentru'că i-ar fi milă de el, nu 
s-ar putea susține căel a făcut un act moral. 


Într-un alt curent de opinii se susţine că morala își are izvorul în rațiune, 
nu în sentiment. pati 


Kant credea că un sentiment (chiar și iubirea) nu poate sta la baza com- 
portamentului moral, pentru că el este instabil și imprevizibil. Omul poa- 
te să iubească astăzi pe cineva și să-l urască mai târziu, după cum poate 
face fapte ce contravin eticii din iubire față de cineva. Din acest motiv el 
consideră că nucleul moralității îl reprezintă datoria. Un om virtuos este 
acela care își îndeplinește datoria în orice situație, care face întotdeauna ce 
trebuie, indiferent dacă acest lucru îi face sau nu plăcere, indiferent dacă îl 
face sau nu fericit (virtutea este un imperativ). De aceea, el punea rațiunea 
la baza moralei, iar nu sentimentul. Din acest motiv, Schiller ridiculizează 
rigorismul lui Kant, punând în discuţie un ucenic și un filozof kantian, care-i 
spune că, dacă faci o faptă cu sentiment, nu e destul de morală, dar, dacă 
o faci chiar cu scârbă, atunci e cu adevărat moralătl. 


> 


iN. MLADIN, op. cit., p. 124. 
(2! Idem, p. 127. 

Totuși, gândirea lui Kant a influențat mult etica, mulți gânditori con- 
siderând ‘că nu avem altceva ce să punem la baza acesteia decât dato- 
ria. Aceasta nu este însă văzută ca ceva neplăcut, ci ca cea care „în esenţă, 
sintetizează marile afirmaţii fundamentale - atât din filosofie, cât și din reli- 
gie - ale «bunătăţii», «bunăvoinţei», «nevătămării», ale «protecţiei», «grijii», 
«respectului», ale «iubirii etice» din partea omului față de tot ce e viaţă, în 
toate formele ei: minerală, vegetală, animală, omenească; expresie a nece- 
sității de a [le] acorda cele cuvenite și a refuzului «de a produce suferinţă, 
de a distruge fără să fie nevoie, de a pustii»”t, 


Cu toate acestea, principala critică ce poate fi adusă acestui punct de 
vedere este aceea că el riscă să transforme morala în rigorism; de pildă, 
deși este adevărat că nu trebuie să mințim, că nicio împrejurare nu ne în- 
dreptăţeșşte să sacrificăm rigoarea formalistă a regulilor, dreptatea pare să 
ne ceară uneori să renunțăm la intransigențăľl. Discutabilă este și susține- 
rea că morala este autonomă, în sensul că omul își dă sieși regulile morale, . 
prin rațiune. în realitate, morala provine și din afara omului, fie de la socie- 
tatea care îl învaţă regulile morale, fie dintr-o credință religioasă. 


În plus, se pare că sesizarea valorilor morale nu este nici de natură ex- 
clusiv intelectuală, rațională, dar nici de natură exclusiv sentimentală, afec- 
tivă, ci este un act spiritual în care este angajată persoana umană în întregi- 
mea ei, cu caracteristicile ei adânci și specificell. 


Un al treilea curent de gândire pune morala pe seama societății, consi- 
derând că aceasta constă doar în obiceiurile sau învăţăturile primite de la 
ceilalți. | 


O teorie care pune accent pe rolul societății în formarea moralei o re- 
prezintă concepția utilitaristă. Autorii care susțin această teorie consideră 
că morala își are baza în utilitatea ei. Pentru ca oamenii să poată trăi împre- 
ună, să nu se autodistrugă prin conflicte, aceștia trebuie să își impună niș- 
te reguli de conduită în societate și aceste reguli formează morala. Totuși, 
morala reprezintă mai mult decât niște reguli utile pentru conviețuire, pen- 
tru că pot fi făcute gesturi morale fără ca acestea să aibă vreo utilitate, 
după cum nu tot ce prezintă o anumită utilitate este și moral. 


Cu toate acestea, nu poate fi ignorat rolul societății în formarea moralei 
persoanelor. Se pare că nici teologii nu mai cred acum că omul se naște 
cu idei morale întipărite în sufletul lui, așa cum credeau cu secole în urmă, 
ci consideră că acesta vine în lume cu tabula rasa - din punct de vedere al 


e 


(1 A, COMTE-SPONVILLE, Mic tratat al marilor virtuți, Ed. Univers, București, 1998, p. 208, apud 
C. COSMA, L. MĂGURIANU, în M.-M. PIVNICERU, C. LUCA (coord.), op. cit., p. 16. 

[2] CH. LE BIHAN, op. cit., p. 21. í 

19]. BUNEA, op. cit., p. 17. 

ideilor — dar cu anumite tendințe dinamice; omul se naște cu un complex 
de tendinţe, înclinări, atitudini, impulsiuni, motiv pentru care legea morală 
naturală nu e un complex de idei înnăscute, ci o tendinţă înnăscută, o ati- 
tudine a firii de a distinge între bine și rău, de a înclina spre bine și a evita 
răul, Astfel, omul nu cunoaște de la naștere această lege morală, ci el va 
trebui să o descopere, să o cunoască pe parcursul vieții, folosindu-se de 
rațiune și de conștiință. 


Așa se explică faptul că multe persoane, inclusiv profesioniști ai drep- 
tului, nu ajung să o cunoască niciodată, pentru că nu au avut această pre- 
ocupare de a o descoperi. Pentru aceștia este necesară adoptarea unui 
cod deontologic, care să le arate ce este bine și ce este rău în profesie, 
dar există riscul ca ei să rămână doar la prescripţiile acestuia. Pentru cei 
care s-au preocupat să descopere legea morală, un astfel de cod.nu ar fi 
necesar, deoarece conștiința lor cultivată continuu este cea care le spune 
ce este bine. | 


Așadar, chiar dacă i se poate recunoaște societăţii un anumit rol în dez- 
voltarea unei conștiințe morale la fiecare individ, aceasta rămâne legată 
de trăirea interioară a fiecăruia, esenţa ei fiind eminamente. psihologică, 
iar nu socială. Așa cum s-a spus, „adevărata sursă și adevăratul loc unde se 
plămădesc marile transformări ale vieții morale este în conștiințele indivi- 
duale, care, reunite în societate, lucrează unele asupra altora și de rodnica 
lor colaborare se resimt toate arterele vieţii publice”!l. 


Au fost și autori care au negat existența moralei și au susținut că aceas- 
ta este o invenţie a celor slabi, a lașilor (sofiștii, F. Nietzsche). Nietzsche 
credea că un om puternic ia ce i se cuvine fără să dea socoteală cuiva, fiind 
drept ca el să-i stăpânească pe cei slabi, fără să-și facă probleme de conști- 
ință. Astfel, el susține că „în această sferă, anume a obligațiilor juridice, își 
are sorgintea lumea conceptelor morale de «vină», «conștiință», «datorie», 
«sfințenia datoriei» — iar începuturile ei, ca orice început a ceea ce este mă- 
ret în lume, au fost stropite cu sânge din plin și vreme îndelungată. Și nu 
s-ar putea adăuga oare că de fapt acea lume nu și-a pierdut niciodată pe 
de-a-ntregul un anumit iz de sânge și tortură? (nici chiar la bătrânul Kant: 
imperativul categoric miroase a cruzime)”. “RT 

Majoritatea populației crede, însă, în existența moralei, chiar dacă unii 


cred că omul este creatorul valorilor morale, în timp ce alții cred că el este 
doar descoperitorul lor și că ele provin din altă parte (de la divinitate). 


UN. MLADIN, op. cit., p- 143-144. 

(211. BUNEA, op. cit., p.74- 

[3] FR. NIETZSCHE, Știința voioasă. Genealogia moralei. Amurgul idolilor, L. MICIESEU (trad.), S. DITAILĂ 
(trad. versuri), Ed. Humanitas, București, 1994, p. 343, apud GH. SCRIPCARU Ș.a., Op. cit., p. 14. 

7. Este omul cu adevărat liber să acţioneze moral? 


Problema liberului arbitru al omului este una deosebit de complexă, 
care a suscitat multe discuţii de-a lungul timpului. Unii susțin că omul este 
întotdeauna liber să acţioneze așa cum este moral, în timp ce alții susțin 
că omul nu are niciodată libertatea de a acţiona, ci el este întotdeauna 
constrâns de mediul social, de nevoile personale, de moștenirea genetică 
etc. să acţioneze într-un mod sau altul. Probabil că adevărul este undeva la 
mijloc. Cert este că, indiferent dacă este deplină sau nu, libertatea rămâne 
una din cele mai mari doleanţe ale omului. Ba chiar s-ar putea spune că 
nu doar omul este ghidat de această valoare, ci și întreaga natură, inclusiv 
animalele și plantele. 


Libertatea omului nu este restricționată doar de factori din afara lui, 
respectiv, de către mediul social, profesional, de limitările de natură eco- 
nomică, de timp, de spaţiu etc., ci și de factori din interiorul său, cum ar 
fi instinctele, limitele intelectuale, diferitele sentimente (frica, ura, iubirea 
ș.a.). iu 


Așadar, nu este suficient ca omul să vrea să acționeze moral doar la ni- 
vel teoretic. Dacă ar fi doar atât, marea majoritate a oamenilor chiar ar vrea 
să fie morali, inclusiv mulţi din cei care comit fapte antisociale. Problema 
intervine în cazul în care această voință teoretică de a acționa moral tre- 
buie transpusă în viaţa de zi cu zi, atunci când omul trebuie să acționeze în: 
cazuri concrete de viață. Aici intervin factorii care constrâng voința omului 
să aleagă o cale morală sau una mai puțin morală de a se comporta. La 
acest nivel al faptei concrete se analizează liberul arbitru al omului, iar nu la 
nivelul teoretic de a vrea să fii moral, căci „ești liber nu numai când poți voi, 
ci și când poţi face”lil. De exemplu, un magistrat cunoaște la nivel teoretic: 
faptul că nu este moral să flirteze cu persoanele pe care le are în dosarele 
sale și chiar vrea să nu facă acest lucru, dar, în momentul în care i se ivește 
ocazia, el nu are puterea necesară de a se opune acestei tentaţii. Din punct 
de vedere teoretic el este liber să aleagă un comportament etic, dar, prac- 
tic, nu poate să-l pună în aplicare și, de aceea, libertatea lui nu este deplină 
în astfel de cazuri, fiind îngrădită de factori din interiorul său. | 


Dacă libertatea nu este deplină, cum s-ar putea explica faptul că, în mo- 
mentul în care acţionează în modul neetic, fapta îi este imputabilă individu- 
lui? Dacă nu a putut să acționeze altfel, de ce i s-ar reproșa comportamentul 
lipsit de etică? Răspunsul este dat de faptul că voința poate fi educată, că 
ea poate fi exersată în sensul dobândirii comportamentului etic, fapt care 
îl ajută să dobândească și libertatea deplină de a acționa așa cum trebuie și 
cum își dorește. Așadar, reproșul moral constă în aceea că nu și-a exersat 


Ul N. MLADIN, op. cit., p. 195. 

suficient voința astfel încât să realizeze o deplină concordanță între voința 
de la nivelul teoretic, de a avea un comportament etic, și cea de la nivelul 
practic, de a pune în executare această voinţă. 


Toate acestea sunt valabile pentru cei care chiar își doresc, la nivel teo- 
retic, să aibă un comportament etic și își pun problema punerii în aplicare 
a acestei dorinţe. Pentru cei care nu vor nici măcar la nivel teoretic să aibă 
un comportament etic, lucrurile nu mai stau astfel. În astfel de cazuri doar 
teama de sancțiuni disciplinare ar putea să-i determine să își pună proble- 
ma respectării regulilor de conduită profesională, dar aceasta nu înseamnă 
că ei au dobândit un comportament etic. Atunci când vor crede că nu pot fi 
descoperiţi, ei nu vor ezita să acționeze în mod contrar eticii. 


De aceea, libertatea nu a fost dată omului necondiționat, ci ea este în- 
totdeauna însoțită de responsabilitate. Adică omul este, în principiu, liber 
să facă ce vrea, dar trebuie să răspundă de tot ceea ce face. În aceste con- 
diţii libertatea adevărată este doar aceea de a face binele, pentru că doar în à 
acest caz fapta omului nu este urmată de consecințele negative ale tragerii 
la răspundere pentru ceea ce a făcut. 


De ce este libertatea însoțită întotdeauna de responsabilitate? Pentru că 
„valoarea libertății trebuie identificată, totodată, în relaționarea omului cu 
semenii, cu legile și instituţiile, cu mediul social și natural. În ansamblul in- 
terdependenţei sociale, libertatea individuală cunoaște limite, tocmai pen- 
tru asigurarea convieţuirii, a înțelegerii comune. Este necesară acceptarea 
unor limite de comportament, a unui acord reciproc asupra drepturilor in- 
divizilor liberi care se găsesc legaţi între ei în rețeaua socială”!il, 


Aceleași lucruri se pot spune și despre relaţia dintre libertate și respon- 
sabilitate în exercitarea profesiilor juridice. Un judecător, un procuror, un 
avocat etc. nu pot fi liberi în mod absolut în exercitarea profesiei lor, ci ei 
sunt liberi doar de a acţiona așa cum trebuie. Aceasta este rațiunea pentru 
care se discută tot mai mult de necesitatea adoptării unor coduri deonto- 
logice pentru fiecare profesie în parte. Oamenii și-au dat seama că liberta- 
tea fără responsabilitate în exercitarea acestor profesii poate duce la acte 
absurde, Or, dacă în materie de răspundere disciplinară, penală ori civilă, 
lucrurile sunt destul de clare în profesiile juridice, în materie de răspundere 
deontologică sunt departe de a fi lămurite. 


De aceea, s-a spus că importanţa valorii responsabilităţii în aria eticii și 
deontologiei rezultă și din consacrarea, tot mai clar, a sintagmei „coduri. 
de responsabilitate profesională”; astfel denumite, ele „Sugerează faptul 
că profesiile pot fi ghidate în practica lor de norme speciale care exprimă 
valorile centrale ale fiecărei profesii și care nesocotesc acele considerații ce 


UIC, COZMA, L. MĂGURIANU, în M.-M. PIVNICERU, C. LUCA (coord.), op. cit., p..17- 

ar putea ghida comportamentul neprofesioniștilor în contexte similare de 
conflict sau potenţial conflict”. 


8. Ce este conștiința morală? 


Pentru a lămuri ce este conștiința juridică va trebui mai întâi să lămurim 
ce este conștiința. | 


Conștiinţa a fost numită al șaselea simţ, „simţul intim”, căruia noi îi da- 
torăm cunoașterea vieții noastre interioarel?l.: i 


Trebuie făcută distincţia între conștiința psihologică, care se referă la 
trăirile psihice ale individului, fără a le raporta la noţiunile de bine și rău, și 
conștiința morală, care are în vedere raportarea acţiunilor omului la aceste 
concepte. Conștiința psihologică presupune doar cunoașterea de către in- 
divid a trăirilor sale interioare, în timp ce conștiința morală e ca un martor, | 
ca o terță persoană care „judecă” faptele bune sau rele ale individului (de 
unde denumirea de „cum scio”, respectiv con — împreună și știință - a ști, 
adică a ști împreună cu altcineva). 


împărţirea asta în conștiință psihologică și conștiință morală are însă 
doar un scop pur didactic și teoretic, deoarece în realitate conștiința se 
manifestă ca un întreg, ca un tot unitar. Emblematic pentru deosebirea din- 
tre aceste două feluri ale conștiinței este exemplul dat de Socrate, care a 
imaginat un tribunal compus din copii, în fața căruia un bucătar a chemat 
pe un doctor și l-a acuzat spunând: „acesta-i omul care vă taie, vă arde, vă 
impune regim alimentar, vă dă medicamente amare, vă pune restricții la 
dulciuri etc.”. În nepriceperea lor, copii au dat dreptate bucătarului, osân- 
dind măsurile doctorului, în dauna sănătății lor, știut fiind că, dacă doctorul 
taie, arde sau impune regim alimentar, o face în scopul bun de a salva să- 
nătatea bolnavului). Dacă am pierde din vedere binele urmărit de acțiunile 
umane, adică dacă ne-am orienta doar după conștiința psihologică, am ju- 
deca acţiunile oamenilor precum acești copii. Dacă am avea însă în vedere 
conștiința morală, care filtrează toate acţiunile prin prisma binelui și răului, 
am judeca în alt mod acţiunile noastre și ale celorlalți. 


Despre conștiința morală Juvenalis zice că e un bici ascuns care loveș- 
te ca un călău sufletul, un martor al nelegiuirii ce sălășluiește în inimă zi 
și noapte“; Socrate vorbea de un.daimon lăuntric - un fel de divinitate — 
prin care el știa, era avertizat dacă ceea ce făcea era bine sau nu: ,, ...) am 

în mine ceva divin, un spirit (...). Duhul acesta este sădit în mine încă de 

copil și îmi apare ca un glas și, îndată ce se arată, mă împiedică de la ce. 
am de gând să fac, însă nu mă împiedică niciodată la ceva (... T}; Aristotel 

vede în conștiință elementul caracteristic ce deosebește pe om de animal: 

„căci aceasta este deosebirea particulară a omului de animale, că numai 

ei poartă întrânșii sentimentul de bine și rău, de drept și nedrept și de ce 

e asemenea acestora”l, Cicero spune, referitor la conștiință: „pe fiecare îl 

îngrozesc gândurile rele și mustrările conștiinței. Acestea sunt neadormite, 

furii lăuntrice pentru păcătoși” (Pro. Rosc. 24,67); apostolul Pavel spune, 

de asemenea, că „lucrarea legii este scrisă în inimile lor, căci despre asta. 
le dă mărturie cugetul lor și gândurile lor care sau se învinovățesc sau se 

_dezvinovăţesc între ele” (Romani 2, 15). Așadar, în această concepţie, este 

bine ceea ce aprobă conștiința și este rău ceea ce condamnă conștiința. 


Aceasta nu înseamnă că, în esenţă, conștiința morală ar fi un instinct, 
așa cum credea Rousseau, deoarece: conștiința nu este total înnăscută, ca 
instinctul; conștiința nu este imediat perfectă în funcțiunea ei, ca instinctul, 
ci este perfectibilă și educabilă; conștiința nu este imutabilă sub toate ra- 
porturile, dovadă fiind variațiile ei istorice; conștiința nu este infailibilăt“l. În 
plus, nu conștiința oricărei persoane poate fi un astfel de „instrument de 
măsurare” a binelui și răului, ci doar conștiința oamenilor onești, a celor 
care și-au cultivat valorile de bine, dreptate, echitate etc. Altfel, pentru 
ceilalți, conștiința poate fi și un „martor mincinos”, care să aprobe acte 
contrare moralei. | | 


Kant credea că normele morale sunt tot o creaţie a conștiinței, pe care 

o identifica cu raţiunea practică: „raţiunea pură este în sine practică și dă 
omului o lege universală pe care noi o numim legea morală”l5l, Așa cum am 
arătat, cei mai mulți gânditori nu au fost de acord cu această susținere a. 
lui Kant, că legea morală este o creație a rațiunii, și nici cu susținerea că ori- 
ginea conștiinței ar fi una pur rațională. Conștiinţa joacă mai degrabă rolul 
de „judecător” decât acela de „legiuitor” al legii morale, iar judecătorul nu 
poate fi și legiuitor în același timp, ci el judecă pe baza unor legi care nu Îi 
aparţin, ci sunt date de altcineva. Conștiința este doar un martor al exis- 
„tenței acestor legi morale, care își au sursa în altă parte decât în rațiunea 
omului. Așa cum s-a spus, dacă n-ar exista conștiința, n-ar exista o punte 
de legătură între lege și faptă; de fiecare dată ar trebui să căutăm legea, 


ÜI PLATON, Apărarea lui Socrate, trad., p. 38, apud |. BUNEA, Op. Cit., P- 44. Important de subliniat 
că Socrate susține că, deși îl avertizează, acest „ceva divin” nu îl împiedică să săvârșească răul, adică 
el are liberul arbitru de a comite răul. 

[2] ARISTOTEL, Politica, trad. P. 22, apud |. BUNEA, Op. Cit., p. 45. 

(3) |. SCRIBAN, Curs de teologie morală, Tipografia lon C. Văcărescu, București, 1923, p. 224, apud 
|. BUNEA, op. cit., p. 45. 5 

MIV, IORDĂCHESCU, Filosofia morală. Partea generală, lași, 1939, apud |. BUNEA, Op. cit., p. 85. 

(5 |. KANT, Critica rațiunii practice, D.C. AMZĂR, R. VIŞAN (trad.), p. 31, apud |. BUNEA, Op. cit., p.33. 

să cercetăm dacă trebuie să facem sau nu o faptă, pe când în felul acesta, 
conștiința ne spune îndată dacă o faptă e bună sau null. 


Așadar, cu privire la conștiința morală ar trebui precizat că ea nu este 
exclusiv rezultatul raţiunii, ci la formarea ei contribuie atât raţiunea, cât și 
sentimentul și voinţa, adică toate puterile sufletului omenesc. Rațiunea își 
justifică necesitatea și utilitatea unei acțiuni morale, inima se însuflețește 
și te îndeamnă s-o înfăptuiești, dar piedicile de trecut sunt mari și grele și 
îţi impun anumite renunţări la deprinderi inveterate, de aceea doar o voin- 
tă puternică te ajută să treci peste aceste greutăți și îți asigură realizarea 
moralității!?!. 


Un bun exemplu al afirmației potrivit căreia conștiința morală își are 
izvorul în altă parte decât în rațiune este cel al lui Raskolnikov, eroul ro- 
manului „Crimă și pedeapsă”, scris de Dostoievski. Acesta era un student 
sărac căruia rațiunea i-a spus că poate să omoare o bătrână cămătăreasă, 
pe care o considera „un parazit” inutil pentru societate, ca în felul acesta 
să salveze mii.de vieţi prin binele pe care îl va face ulterior, după ce-și va 
finaliza studiile. Rațiunea îi spune „omoar-o și i-ai banii; cu ajutorul lor o 
să te dedici după aceea slujirii întregii omeniri, cauzei comune (...) Pentru 
o viaţă - mii de vieți salvate din putrezire și descompunere. O singură 
moarte - și sute de vieţi în locul ei (...)”3), Deși părea logic, din punct de 
vedere utilitarist, acest mod de a pune problema, după ce a comis crima 
Raskolnikov a început să fie chinuit de conștiință, care îl determină în final 
să-și mărturisească crima și să-și ispășească pedeapsa. Or, dacă la originea 
conștiinței ar sta doar rațiunea, eroul romanului nu ar fi avut niciun motiv 
să fie mustrat de conștiință pentru crima comisă. Concluzia care poate fi 
trasă de aici, valabilă și pentru profesionistul din domeniul dreptului, este 
aceea că nu întotdeauna rațiunea este infailibilă în materie de judecată 
morală, căci, oricât de logice ar părea argumentele ei, aceasta este supusă 
greșelii. 


Aceasta nu înseamnă că este corect ceea ce susțin evoluționiștii cu privi- 
re la conștiință, respectiv că aceasta ar fi doar o achiziţie târzie a omului, că 
ea ar fi exclusiv rezultatul evoluției societății și al influenței pe care mediul 
social a avut-o asupra individului, adică ar fi ceva învăţat. Există o parte a 
conștiinței care este înnăscută și o parte care este formată ulterior, prin 
evoluţia societății și prin educaţie. Altfel nu ne-am putea explica existența 
unor acte ale conștiinței morale în medii sociale ori în societăți foarte po- 
trivnice acestora, în medii degradante, promiscue etc. 


Lofa ar SIP > 
(1) N. MLADIN, Op. Cit., p. 171. 
12) |, BUNEA, Op. cit., p. 64. 
(3) F.M. DOSTOIEVSCHI, Crimă și pedeapsă, trad. 59-60, apud 1. BUNEA, Op. Cit., p. 23- 

9. Ce este conștiința juridică? 


Există autori, mai cu seamă juriști, pentru care aspectul etic sau moral 
în aplicarea dreptului este cuprins în conceptul de conștiință juridică; se 
consideră că elementele centrale ale conștiinței juridice ar fi ideea și senti- 
mentul de dreptate ale unei clase și că din ea ar emana și dreptul pozitiv, 
adică actele normative adoptate de legiuitor". în ce privește această din 
urmă afirmaţie, realitatea ne dovedește că sunt multe legi care nu par a fi 
izvorâte din ideea de dreptate, ci dintr-o conjunctură de moment ori din 
interesul unei categorii restrânse de persoane. 


Conștiinţa juridică este o variantă a conștiinței morale, fiind o aplicaţie a 
acesteia din urmă în domeniul juridic. Despre conștiința juridică nu se vor- 
beşte de foarte mult timp, dar natura ei și problemele ridicate sunt aceleași 
cu cele ale conștiinței morale. Ea s-a dezvoltat odată cu dezvoltarea statu- 
lui și dreptului, începând cu triburile primitive, când morala era aplicabilă 
doar între membrii aceluiași trib, până în prezent, când aceasta trece din- 
colo de graniţele statelor și dincolo de naţionalităţi, de religii etc. Astfel, 
s-a spus că, la popoarele mai înaintate în civilizaţie, unitatea socială e mai 
mare, națiunea ia locul tribului, deci se lărgește și cercul oamenilor care, 
nu trebuie lezaţi și în felul acesta câștigă tot mai mult teren învățătura, că 
datoriile față de semeni sunt datorii universale, fără restricţii de patrie sau 
rasăl?l. i | 


În toată această evoluție a societăţii, conștiința morală a însoțit proce- 
sul de elaborare a legilor și de aplicare a acestora. Așa cum s-a spus, fără 
îndoială că formulele legilor pozitive vin din afară, constituie sfârșitul unei 
opere legislative ce se desfășoară în afară; au însă rădăcini și mai ales un sol 
admirabil în conștiința moralătl. Că aceasta este un instrument util atât ju- 
decătorului, cât și celorlalți profesioniști ai dreptului și tuturor persoanelor 
rezultă și din cele spuse de J.J. Rousseau despre conștiință că: „în fundul 
sufletelor există un principiu înnăscut de dreptate și de virtute, pe temeiul 
căruia, împotriva propunerilor noastre maxime, judecăm acţiunile noastre 
și ale celorlalţi ca bune sau rele. Acestui principiu i se zice conştiinţă”, 


Dacă ceilalți participanți la proces sunt mai interesați să obțină o solu- 
ție avantajoasă pentru ei decât una dreaptă, iar din cauza aceasta nu aud 
foarte clar glasul conștiinței care le spune ce este drept și ce nu, judecăto- 
rul nu poate să înăbușe glasul acesteia, lăsându-se sedus de oratori. Astfel, 


úl A. SIBANA, Despre etica juridică a practicienilor din domeniul dreptului, în |. COPOERU, N. SZABO 
(coord.), Etică și cultură... p. 194. 

[2] 1, BUNEA, op. cit., p. 80. l 

9! É, MERSCH, L'obligation morale, p. 93, 97, apud |. BUNEA, Op. Cit., p- 38. 

(4 J.J. ROUSSEAU, Émile, vol. II, p- 149, apud l. BUNEA, Op. Cit., p. 46. 


64 “Etica profesiilor juridice 


Eschine (314 î.Hr.), rivalul lui Demosthenes, într-o cuvântare împotriva lui 
Ktesiphon, spune că, dacă judecătorul se lasă mișcat de cuvântarea orato- 
rului, „atunci îl urmărește jurământul pe care l-a făcut înaintea exercitării 
oficiului, și-l chinuiește”, arătând că în Grecia s-au sinucis mulți judecători, 
fiind mustraţi de conștiință pentru sentințele nedrepte pe care le-au dati”. 


Având în vedere cele arătate anterior cu privire la conștiință, se poate 
constata că aceasta este supusă tot timpul unor asalturi prin care se încear- 
că înșelarea ei, fie că ele provin din interiorul individului, fie din afară. Acest 
lucru e valabil cu atât mai mult în cazul judecătorului. Cum s-a spus, „dar 
dacă conștiința poruncește judecătorului această justiţie distributivă care 
constă în a da fiecăruia ceea ce i se cuvine, cât de grea este această sar- 
cină în mijlocul patimilor ce se află în mișcare înaintea tribunalului său și 
atunci iarăși conștiința îi va veni în ajutor, își va da cu părerea fără favoare, 
fără deosebire de persoane'sau de interese; el nu va intra sub nici una din 
aceste priviri particulare care răpesc egalitatea legii pe care el este dator 

“a o da tuturor fără distincţie; el se va sili totdeauna de a se arăta liber de 
prejudecăți, lipsit de patimă căci numai prin aceasta se socotește vrednic 
de a judeca și pe ale celorlalți; el își va da părerea, însă fără iuțeală și după o 
scumpă cercetare pentru că o hotărâre dată în grabă adesea [este] urmată 
de căință; își va aduce aminte că acela care judecă, primejduiește mai mult 
decât cel ce se judecă”Pl. | 


10. Poate fi conștiința juridică alterată? 


Am arătat anterior că nu există o diferență de natură între conștiința 
morală și conștiința juridică, cele două având aceeași substanţă, chiar dacă 
se prezintă în forme diferite. Așadar, despre alterarea conștiinței juridice 
putem vorbi în aceleași situații ca în cazul alterării conștiinței morale. 


_ în concepțiile care consideră conștiința morală ca ceva înnăscut, se con- 
sideră că aceasta nu poate fi alterată niciodată. Cele care cred că ea este 
ceva dobândit, învăţat de la societate, consideră că ea poate fi alterată, 
deoarece societatea poate să considere morale și lucruri care sunt departe 
de ceea ce în mod unanim este astăzi considerat ca fiind moral (de exem- 
plu, societățile primitive care vedeau ca fiind un act moral jertfele umane 
aduse zeilor sau omorârea bătrânilor care nu se mai puteau îngriji singuri). 


în opiniile care văd în conștiință, ca având o parte înnăscută și o parte 
dobândită prin educaţie, aceasta poate fi alterată, dar nu anihilată com- 
plet. Potrivit scriitorului patristic Tertulian, „conștiința poate fi acoperită 


> 


W 
U11. BUNEA, op. cit., p- 48. 


[23 A. AMAN, Logică judecătorească sau tratat de argumente legale urmată de logica conștiinței, 
Ed. Sim Art, Craiova, 2007, p. 59. > 

de întuneric, fiindcă nu este Dumnezeu, dar nu poate fi nimicită, fiindcă e 
de la Dumnezeu’, 


Totuși, nu putem să nu observăm că în materie morală sunt multe di- 
vergente cu privire la ceea ce este moral și ceea ce este imoral. Cum se 
explică aceste divergențe într-un domeniu care ar trebui să normeze viața 
morală a oamenilor? Posibil în același mod în care se explică și divergențele 
între oameni cu privire la ceea ce este drept și ceea ce este nedrept ori cu 
privire la ceea ce este legal și ceea ce este ilegal. Adică răspunsul constă în. 
aceea că legile morale, ca și cele juridice, sunt unele practice, nu teoretice; 
ele urmăresc să impună anumite reguli practice de comportament, nu să 
descrie niște fenomene din natură, așa cum sunt legile științifice despre 
natură (legile fizice, chimice etc.). Așa cum s-a spus „(...) concluziile în ordi- 
nea practică nu au caracter de generalitate, nici de necesitate, așa cum se 
întâmplă în cazul principiilor. Variaţiile în această direcţie sunt pricinuite și 
de perspectiva din care se face cercetarea; dacă cel care o întreprinde este 
stăpânit de anumite prejudecăți sau suferă de incapacitate, cercetarea se 
va solda cu rezultate slabe; unii vor persista în ignoranță, alții se vor împărți 
în tabere opuse, desigur din cauza dificultăților de soluţii particulare rezul- 
tate din delicateţea și complexitatea problemelor”! 


Toate acestea sunt valabile nu doar în domeniul moralei, ci și în ceea ce 
privește cercetarea juridică ori soluționarea problemelor de drept. Este la 
fel de valabilă și pentru conștiința juridică, afirmaţia că „la același om, con- 
știința variază, uneori de la oră la oră, fie datorită pasiunilor, fie unei idei 
fixe, fie oboselii sau unui exces de mâncare și băutură”bl. Important este 
ca juristul să găsească niște repere fixe, după care să se poată ghida întot- 
deauna când are astfel de tendințe contradictorii. Aceste repere fixe nu le 
va găsi decât dacă va cultiva în mod constant adevărurile morale, dacă se 
va informa cu privire la acestea, dacă va reflecta permanent la ele. Dacă nu 
reușesc toţi să ajungă la aceleași concluzii cu privire la diferite probleme 
etice sau morale nu înseamnă că nu ar exista legi morale ori că nu ar exista 
conștiință morală, ci că ei și-au cultivat în mod diferit aceste lucruri. Cum s-a 

“spus, „nu toţi ochii sunt în mod egal deschişi luminii, nu toate voințele sunt 
la fel de docile legii; se poate spune că n-ar fi una și aceeași lumină și n-ar fi 
aceeași lege pentru toți?”™%, A 


Așa se explică și alterarea conștiinței, când elementele achiziționate, 
rezultate dintr-o educaţie greșită, s-au suprapus normelor apriorice ale 


(1 TERTULIAN, apud |. BUNEA, Op. Cit., p. 108. PEW | 

(2 A, CHOLLET, Conscience, în Dictionaire de Theologie Catholique, col. 1167-1168, apud |. BUNEA, 
op. cit., p. 138. : ` 

(3 Ibidem. Mă a 

(4 FR. BOUILLIER, La vraie conscience, Paris, 1992, p- 243-244, apud I. BUNEA, Op. Cit., p. 146. 

conștiinței, covârșindu-le și eclipsându-le, dând astfel o direcție strâmbă 
vieții umaneľ. | | 


11. Există maladii ale conștiinței juridice? 


"Când o conștiință este alterată, dintr-unul din motivele expuse mai sus, 
nu înseamnă că ea este bolnavă, ci doar că nu este capabilă să dezvăluie în 
întregime conținutul legii morale, adică să arate care act este moral și care 
este imoral. În acest caz, prin educare, conștiința poate fi îndreptată. 


"Atunci când conștiința suferă, însă, de anumite tulburări care o împie- 
dică să-și îndeplinească menirea, se poate spune că aceasta este bolnavă, 
iar simpla educare nu mai este suficientă să conducă la însănătoșirea ei. Ca 
toate bolile sufletului, bolile conștiinței se nasc din anumite conflicte, fie de 
natură psihologică, fie de natură biologică ori psiho-socială. 


în doctrină! au fost considerate ca fiind maladii indirecte ale conștiinței: 


- infantilismul moral (oprire în dezvoltarea conștiinței morale, care duce 
la înțelegerea confuză a ideilor morale); 


` — deviația cinică a conștiinței (cinismul extrem al tinerilor răufăcători, 
care adeseori devin criminali); | 


_ insensibilitatea morală sau nebunia morală (este o stare de egoism ab- 
solut, care determină incapacitatea de a deosebi binele de rău și de a simți 
_mustrarea conștiinței pentru faptele rele); 


_ atonia sau ataraxia morală (domnia capriciilor, oscilaţiile către rău — 
rar către bine - au o mare amplitudine, impulsiile fiind foarte puternice); 


- depravarea morală (produsă de impulsuri normale, dar de o intensita- 
te excesiv de mare, care contrabalansează simţul moral și uneori i se sub- 
stituie în întregime). 


Au fost considerate ca fiind maladii directe ale conștiinței morale: scru- 
pulul (scrupulozitatea în ceea ce privește amănuntele, în dauna esenția- 
lului) și laxismul (o anestezie morală care judecă ușor ceea ce este grav, 
permite ceea ce în mod cert este oprit, refuză a vedea binele pentru a nu 
trebui să-l facă). i 


în ceea ce privește maladiile directe ale conștiinței juridice, scrupulul 
îşi are originea în frică (frica exagerată de consecințele greșelii), în timp 
ce laxismul își are originea în cultivarea exagerată a plăcerii (refuzul de a 
renunța la orice plăcere, inclusiv la comoditate). | 
S men a pa e E 

(11 |. BUNEA, op. cit., p- 147- 

12] Idem, p. 165-176. 

în cazul maladiilor indirecte și al maladiilor directe, vindecarea lor nu se 
poate realiza decât prin exerciții repetate de disciplinare a voinţei ori prin 
urmarea unor cursuri de dezvoltare personală ori seminarii de specialitate 
cu sprijin din partea unui psiholog. 


Toate aceste maladii ale conștiinței morale îl pot afecta și pe profesionis- 
tul dreptului, afectându-i în același mod conștiința juridică. Profesionistul 
dreptului poate fi afectat la fel de bine în activitatea sa de infantilism moral 
ori de o deviaţie cinică a conștiinței juridice, după cum poate fi afectat de 
scrupulozitate sau laxism, în judecarea problemelor de natură legală sau 
morală pe care le are de soluţionat. | 


12. Cum se poate ajunge la adevăr într-un proces judiciar? 


Aristotel spunea că lucrurile prin care sufletul omenesc poate ajunge 
la adevăr sunt cinci la număr: arta, știința, prudenţa, înţelepciunea și inte- 
ligenţal!l. Toate acestea sunt valabile și în cazul judecătorului, care urmă- 
rește întotdeauna în cadrul procesului penal sau civil să ajungă la adevăr. 


în primul rând, dreptul este și artă, şi știință, iar judecătorul are nevoie | 
uneori pentru a ajunge la adevărul judiciar atât de un simţ estetic, care să-l 
ajute să înţeleagă frumuseţea adevărului, cât și de o cunoaștere temeini- 
că a științei dreptului. Așa cum spunea Dostoievski, „frumosul va salva lu- 
mea”, iar o latură a acestui „frumos” este menținerea „ordinii” în societa- 
te, în relațiile dintre oameni, acesta fiind atributul justiției. Pot exista soluții 
judecătorești frumoase și pledoarii frumoase, care să constituie adevărate. 
opere de artă și care să convingă în felul acesta de justeţea lor. Din păcate, 
din cauza faptului că școlile de drept pun accent în principal pe știința drep- 
tului, s-a ajuns să se piardă din vedere latura estetică a acestuia, care dă un 
impuls puternic oamenilor de drept să caute adevărul. Altfel, dreptul s-ar 
putea reduce doar la o luptă absurdă între părțile implicate în proces, care 
nu are nimic frumos în sine, nimic valoros și care nu ar merita atâta efort 
pentru a fi teoretizată în cadrul unei științe a dreptului. 


Chiar dacă s-a spus în vechime că dreptul este în principal o artă (ars 
aequi et boni), iar soluţiile juridice frumoase” sunt în principal și cele jus- 
te, nu trebuie pierdut din vedere nici caracterul științific al acestuia, care 
presupune utilizarea în drept a mijloacelor de cunoaștere folosite în ști- 
ințele sociale (observaţia, logica etc.). De aceea, în cadrul științei drep- 
tului, ca la orice știință socială, „cunoașterea pleacă de la observaţie, dar 
ea trebuie argumentată prin experiment, intuiţia și flerul putând duce în 
eroare”lzl. 


(1] ARISTOTEL, op. cit., p. 120. 
12] A se vedea GH. SCRIPCARU ș.a., Op. Cit., p. 99- 

Trebuie subliniate aici obstacolele epistemologiei juridice, identificate în 
doctrină ca fiind adevărate piedici în calea aflării adevărului judiciar: a rea- 
liza faptul că există umbre și în cunoașterea realităţii, de aceea, realul nu 
trebuie să fie ceea ce credem sau intuim; nerecunoașterea faptului că în 
știință nimic nu este dat, ci totul trebuie construit; necunoașterea faptului 
că nu ne putem face opinii despre lucruri pe care nu le cunoaștem clar, nu 
le formulăm clar sau nu le înţelegem; a considera ca adevărate doar ideile 
ce ne servesc (H. Bergson); a lua ca adevărată doar prima experienţă, a 
„argumenta” prin bun simţ sau simţ comun, în loc de a demonstra; a lua ca | 
adevărat ceea ce nu a fost verificat în mod clar, distinct, neîndoielnic (prin- 
cipiul evidenţei, după Descartes); a nu merge în cercetarea adevărului de - 
la simplu la complex, pentru a nu omite nimic (principiul analizei și sintezei, 
după Descartes); a uita că adevărul urcă spre probe, în timp ce eroarea 
coboară spre convingeri (G. Bachelard); a nu degaja intuiţia de impurități". 


"în al doilea rând, pentru a ajunge la adevăr, judecătorul trebuie să deți- 
nă cele trei virtuţi, prudenţă, înțelepciunea și inteligenţa, pentru a putea 
avea garanția că va putea ajunge la adevăr. Nu întâmplător, aceste virtuți 
sunt sculptate și pe clădirea Palatului de Justiţie din București (sediul Curţii 
de Apel București), înfățișate sub forma unor statui cu chipuri de femei 
(substantivele ce le denumesc fiind de genul feminin). 


Foarte importantă, în ceea ce privește virtutea prudenţei, este preciza- 
rea făcută de Aristotel că „bănuiala și părerea pot avea și ceva fals drept 
conținut (și de aceea sunt eliminate aici)”. Cât de ușor poate cădea un 
judecător în eroare, prin bănuială și părere preconcepută, dacă nu va avea 
prudenţa să se ferească de idei preconcepute ori de încrederea prea mare 
în inteligenţa sau înțelepciunea sa. Mecanismul prin care un judecător poa- 
te ajunge să persiste în greșeală, doar pentru că nu este dispus să renunțe 
la părerea sa este descris într-un mod foarte elocvent în următorul pasaj 
scris cu peste 100 de ani în urmă: „rătăcirea se poate îndrepta cu înlesnire 
când ea încă n-a mai prins rădăcină, de vreme ce îndărătnicia ce presupune 
înclinarea spre rătăcire este foarte greu de îndreptat. Buna opinie ce ne- 
știre are despre sine sau dorinţa de a sprijini pe aceea ce cred că ceilalți au 
despre dânsul; supărarea ce simte când i-ar părea că'se îndoiește; rușinea 
ce îmi închipuie că i-ar veni retractându-și părerea dată cu atâta încredere; 
aprinderea unei contradicții, toate acestea te silesc cu o înlesnire foarte 
mare a prezenta de adevăr ceea ce este greșit sau cel puţin îndoios și de 
a susține de bun ceea ce este rău sau fals. În acel minut nu mai vrea să cu- 
noască adevărul decât astfel cum îl înțelege în ideea lui; interesul părților 
sprijinite de dânsul se confundă cu pasiunea ce are de a face să izbutească 

părerea sa; se crede a fi zelat pentru dreptate și nu este zelat decât pentru 
el; și se împotrivește pentru opinia a tot cu acea aprindere care părțile ar 
putea aduce însuși contestaţia lor”, Deși limbajul ușor învechit face mai 
dificil textul, el este foarte elocvent cu privire la pericolul ca un judecător, 
în ambiția de a avea dreptate, poate dobândi aceeași pasiune ca părțile 
din cauză, fapt care îl împiedică în mod cert să mai recunoască adevă- 
rul. Autorul face referire doar la judecător, pentru că decizia acestuia are 
un impact mai mare asupra vieţii sociale, însă cele menționate în legătură 
cu pericolul de a nu vedea adevărul din cauza încrederii exagerate în pro- 
priile idei sunt perfect valabile și cu privire la procuror, avocat, consilier 
juridic etc. | 


De aceea, judecătorul ar trebui să fie atent să nu se închine la falșii „idoli 
ai epistemologiei”, cum ar fi: cel mai mare dușman al cunoașterii științifice 
nu este minciuna, ci convingerile; a aplica principiul in dubio când adevărul 
este în afara îndoielii științifice; a da realității o imagine conformă cu sen- 
timentele cercetătorului; a fi sedus de ceea ce se confirmă și nu de ceea 
ce critică; a cerceta prin convingeri preconcepute, în loc de îndoială rezo- 
nabilă; a cădea victimă diletantismului, neinformării, orgoliului, opacității 
la contra-argumente, sugestiei, convingerilor apriorice, rutinei, a aluneca 
spre ceea ce e ușor de dovedit, încrederea exagerată în forțele proprii etc.Pl 


Legat de aflarea adevărului în procesul judiciar s-au confruntat două 
sisteme de-a lungul timpului, care reflectă două opinii diferite cu privire la 
rolul pe care ar trebui să-l aibă judecătorul într-un proces. Un sistem în care 
judecătorul este un simplu arbitru care cântărește probele aduse de părți în 
faţa sa, și altul în care judecătorul trebuie să iasă din pasivitate și să aibă un 
rol activ în cauză, pentru a afla adevărul, fără a se mulțumi doar cu probele 
aduse de părţi în fața sa. Susţinătorii primului sistem cred că judecătorul 
care are un rol activ prea mare nu mai păstrează aparența de imparțialita- 
te, pentru că se implică prea mult în favoarea unei părți sau a celeilalte. S-a 
răspuns că „din această perspectivă, aparența de imparţialitate, care, dusă 
la extrem, presupune un judecător-arbitru, care, pasiv, cântărește probele: 
aduse de părţi, este și trebuie să fie limitată de imperativul aflării adevăru- 
lui, care se realizează atât prin rolul activ al judecătorului, obligat să admi- 
nistreze toate probele necesare pentru stabilirea stării de fapt corecte în 
cauză, chiar peste voinţa părților, respectiv obligat să comunice cu partea, 
inclusiv prin avocatul acesteia, în scopul de a asigura realizarea integrală a 
drepturilor și intereselor părții”l. Așadar, aflarea adevărului este singura 
excepţie admisă de la neutralitatea și imparţialitatea judecătorului, care. 


il A. AMAN, op. cit., p. 63. 
[2] GH. SCRIPCARU ș.a., Op. cit., p. 120. 
I3] A.A. CHiș, F.I. MOȚU, în |. COPOERU, N. SZABO (coord.), Etică și cultură..., p- 175- 


70 i - Etica profesiilor juridice ` 


are dreptul să facă orice îi stă în putință ca să afle adevărul în cauzele pe 
care le soluţionează, fără să poată fi acuzat că prin aceasta ar încălca apa- 
renta de imparțialitate. | 


Credem că judecătorul nu.poate lăsa loc la confuzii în activitatea de ju- 
decată. Dacă acesta vede că părţile nu au lămurit toate aspectele relevante 
ale cauzei, va trebui să iasă din pasivitate și să le lămurească el însuși, prin 
administrarea de probe din oficiu. Asupra hotărârii lui nu poate plana suspi- 
ciunea că nu ar reflecta adevărul, pentru că nu s-ar fi făcut tot ce era posibil 
pentru administrarea tuturor probelor. 


în ceea ce privește ultimele două virtuți enumerate de Aristotel, înțe- 
lepciunea și inteligența, ordinea în care acestea sunt enumerate nu este 
întâmplătoare, deoarece, în cazul judecătorului, prudența și înțelepciunea 
sunt mai importante decât inteligența. Prudenţa îl conduce spre o anumită 
înțelepciune, spunându-i să se ferească a judeca superficial, după aparen- 
te ori bazându-se prea mult pe experiența sau inteligenţa sa. Inteligența 
fără prudenţă și înțelepciune îl poate împiedica de multe ori să mai ascul- 
te alte puncte de vedere, care i-ar părea la prima vedere neargumenta- 
te. Judecătorul trebuie să înveţe să se îndoiască mai întâi, să-i asculte pe 
ceilalţi și abia după aceea să-și formeze o părere argumentată, folosindu-se 
de propria inteligență. De aceea, cu privire la înțelepciune, Aristotel spune 
că „(...) e lămurit că înțelepciunea este cea mai desăvârșită știință. Așadar, 
înțeleptul trebuie să știe nu numai concluziile din principii, ci să și cunoască 
adevărul cu privire la principii. În consecință, înțelepciunea ar fi inteligență 
și știință, o știință care, pusă așa zicând ca stăpână peste celelalte, cuprin- 
de obiectele cele mai demne”. 


Nu e ușor să ajungă cineva la înțelepciune. Se pot stăpâni cu destulă 
ușurință cunoștințele de drept, se pot face chiar excelente demonstrații 
de logică juridică, dar înțelepciunea vine, de regulă, doar cu timpul și doar 
dacă este căutată. Pentru aceasta „judecătorul trebuie a se mai apleca spre 
a cunoaște înclinarea inimii sale și a întări slabele ei păreri. Cel mai bun mij- 
loc de a se întări asupra acelui punct este de a se convinge de slăbiciunea 
sa. Atunci va vedea că omul este mai doritor de a cunoaște adevărul decât 
capabil de a-l descoperi, să se închidă în sine și a nu lăsa să se conducă de 
mișcările amorului propriu ce încearcă totdeauna a nu-l face să mărturi- 
sească că s-ar fi putut înșela”, 


De aceea, se poate spune că nu sunt indiferente calitățile personale ale 
judecătorului. Pentru ca un judecător să ajungă mai ușor la aflarea adevă- 
rului în cauzele pe care le soluţionează e nevoie ca acesta să fie „un om 

tolerant, senin, un om cu suflet mare, cu teamă de injustiție, un om ce iu-. 
bește viaţa în toate coordonatele ei umane, un om care are încredere în 
sine și investește, pe cale de consecinţă, cu încredere, toate relaţiile uma- 
ne. Lucrurile importante se judecă în deplină conștiință și cu suflet mare”, 


Deși s-a făcut referire expresă doar la judecător, tot ce s-a spus anterior 
în legătură cu aflarea adevărului rămâne valabil pentru orice profesionist. 
al dreptului care intenționează să ajungă la această valoare în cauzele pe 
care le are, fie că este vorba de procuror, avocat, consilier juridic ș.a.m.d. | 


13. Care adevăr ar trebui să primeze în proces? 


Din păcate, experiența ne-a dovedit că judecătorul nu are întotdeauna 
acces la toate probele din care să reiasă adevărul în fiecare cauză. De multe 
ori sunt unele probe în favoarea unei părți și alte probe în favoarea părții 
adverse, lucru valabil atât în cazul proceselor civile, cât și în cazul procese- 
lor penale, unde cele două părţi adverse sunt acuzarea și apărarea. În astfel 
de situaţii după care probe ar trebui să se ghideze judecătorul în adoptarea 
hotărârii? Părţile vor trage fiecare cumpăna de partea sa, încercând să dea 
greutate mai mare probelor care le sunt favorabile și să minimalizeze va- 
loarea probelor părții adverse. 


în acest caz, judecătorul va trebui, în primul rând, să vadă care sunt pro- 
bele sigure pe care se poate baza în adoptarea hotărârii, înlăturându-le pe 
cele care sunt bazate pe simple presupuneri ori pe supoziții. De pildă, unele 
dintre cele mai importante probe în proces sunt declaraţiile persoanelor 
care au cunoștință despre anumite fapte, dar, în evaluarea acestor decla- 
rații, judecătorul trebuie să țină cont-de următoarele aspecte: mărturia in- 
tegrală și fidelă este o excepție; orice martor sincer se poate afla în eroare; 
fidelitatea și întinderea mărturiei scad proporţional cu vechimea faptei, va- 
loarea mărturiei nu este proporţională cu numărul martorilor; cel mai mult 
deformează adevărul martorii anormalit!. 


După ce a stabilit care sunt probele sigure, judecătorul va trebui ca, pe 
baza acestora, să verifice fiecare din versiunile oferite de părțile în cauză, 
astfel încât dintre aceste versiuni să o aleagă pe cea care se potrivește cel 
mai bine cu aceste probe sigure. | 


În final, judecătorul va trebui să găsească o explicație plauzibilă pentru a 
înlătura probele sigure care ar susține cealaltă variantă. 


Aceasta nu înseamnă că judecătorul va trebui să aleagă varianta care 
este susținută de un număr mai mare de probe sau de probe aparent mai 


i] GH. SCRIPCARU ș.a., Op. cit., p- 20. 

solide, ci varianta pe care o va găsi conformă cu adevărul obiectiv. Nu este 
vorba de un arbitrariu din partea judecătorului, ci de faptul că judecătorul 
are datoria de a căuta cu sinceritate adevărul, indiferent cât de ascuns ar 
fi acesta printre probele de la dosar. Din păcate, viața a arătat că nu întot- 
deauna părţile care se prezintă în fața judecătorului caută cu sinceritate 
adevărul, ci uneori acestea încearcă să-și impună propria minciună drept 
adevăr. „Din aceste pricini rezultă că judecătorul este îndatorat de a pre- 
fera acea pretenţie care i se va părea mai bine întemeiată, deși n-ar fi bine 
sprijinită ca cealaltă”! 


Altfel, „în ce fel un judecător ar osândi pe un om pentru că nu [a] știut 
să se apere? Cum l-ar face să-și piardă pricina pentru că avocatul său nu. 
i-a sprijinit dreptul după cuviință. în acest chip, hotărârea unei judecăți ar 
atârna mai mult de la avocat decât de la judecător, dacă avocatul neîngri- 
jind să statornicească dreptul clientului său prin toate mijloacele necesare, 
impunea judecătorului legiuirea de a-și forma părerea întocmai după cele. 
expuse de dânsul. Pe deoparte, ar fi jertfa neglijenţei sau neștiința avocatu- 
lui împotriva îndatoririlor sale, ce ar veni în sprijinul acestei neștiințe, spre a 
face nedreptate. Ar fi orb, ca să zic așa, după voinţa și plăcerea avocatului 
și n-ar mai avea nici o autoritate pe câtă vreme acest din urmă ar vrea să o 
depărteze de clientul său; el n-ar fi decât un privitor nefolositor triumfului 
minciunii pe care ar trebui să o confunde și a depărtării adevărului care ar 
trebui sprijinit”. | 


14. Ce este dreptatea? 


La o primă vedere, ca juriști, suntem tentaţi să considerăm că drepta- 
tea este echivalentă cu legalitatea, adică este drept ceea ce este conform 
cu legea și este nedrept ceea ce vine în contradicţie cu legea. În realita- 
te dreptatea este mai mult decât atât. Ea nu se limitează doar la ceea ce 
prevede legea, pentru că sunt multe aspecte ale vieţii sociale care nu sunt 
reglementate de lege ori care sunt reglementate insuficient. Or, în aceste 
cazuri dreptatea se judecă după alte criterii, pe care diferiți gânditori au 
încercat să le identifice de-a lungul tipului. 


Aristotel, de pildă, nu definea omul drept doar prin raportare la res- 
pectarea legii. El spunea că, pe lângă respectarea legii, dreptatea se mai 
caracterizează și prin respectarea unui principiu al egalității: „prin urmare 
drept este ceea ce-i legal și ceeace corespunde egalităţii, nedrept este 
ceea ce-i ilegal și ceea ce este potrivnic egalității”b], Egalitatea nu este, 

însă, văzută aici în sens matematic, așa cum era ea văzută în unele filozofii 
socialiste, ci în sens de proporţionalitate. Conform teoriei dreptății distribu- 
tive, dacă persoanele „nu sunt egale laolaltă, ele nu trebuie să primească 
egal. Dimpotrivă, certuri și plângeri provin din faptul că sau egali nu pri- 
mesc și consumă egal sau că neegali primesc și consumă egalt, 


Alți gânditori, cum ar fi englezii Th. Hobbes și D. Hume, asociază drept- 
atea cu rezultatul unor negocieri între diferite persoane care își urmăresc 
propriul interes, adică, este drept ceea ce s-a stabilit prin contractele sau 
înțelegerile dintre persoanele care le-au încheiat și care au dobândit astfel, 
un avantaj reciproc. Aceasta este o viziune utilitaristă asupra dreptății, care 
pleacă de la prezumția că oamenii fac înţelegeri sau încheie contracte în 
mod liber, ei stabilindu-și singuri cât este drept să ofere și să primească 
pentru un anumit lucru (teoria dreptăţii ca avantaj reciproc). hrie 


Akii, cum ar fi |. Kant, dimpotrivă, consideră dreptatea ca fiind un prin- 
cipiu ideal, situat deasupra acestor înțelegeri reciproce dintre oameni. Ea 
este un principiu abstract, izvorât din rațiune, și este aceeași pretutindeni, 
nu variază de la o persoană la alta ori de la o regiune la alta. Aceasta este o 
viziune idealistă asupra dreptăţii, asociată cu un soi de imparţialitate abs- 
tractă (teoria dreptății ca împarţialitate).: Ñ 


În opinia unor autori români, dreptatea este distinctă de echitate, prima 
fiind valoarea juridică esențială, în timp ce aceasta din urmă este valoarea 
morală esențială’. De aceea, ei consideră că dreptatea este „Calea de afir- ; 
mare a normelor valorice ale dreptului. Dreptatea devine un act cultural 
spiritual, ca sentiment și semnificație, și un act juridic, ca tehnică juridică 
de realizare”, în timp ce echitatea este „valoarea morală, în baza căreia se 
realizează valoarea de dreptate”3l. Diferenţa dintre ele constă în aceea că 
„dacă dreptatea cere absolutul, echitatea cere înțelegerea” („a înţelege 
înainte de a judeca”, cum spunea A. Malraux). .. 


Faptul că dreptatea este valoarea juridică esenţială nu înseamnă că 
omul legii ar putea să pună întotdeauna dreptatea înaintea legii, adică să” 
înlăture legea atunci când el ar considera că aceasta este nedreaptă. Legea 
trebuie interpretată în conformitate cu spiritul ei, care este dreptatea, dar 
aceasta nu înseamnă că ar fi posibilă și o interpretare împotriva a ceea ce 
spune legea (contra legem). Omul legii nu este un filozof care să își creeze 
sisteme proprii ale dreptăţii, ci el trebuie să se raporteze întotdeauna la in- 
terpretarea legii impusă de doctrina și jurisprudența majoritară. Altfel riscă 
să greșească dacă se va conduce doar după părerea sa. 

E CEE me di 


i Idem, p. 100. 

Chiar dacă aparent are o marjă mare de apreciere în luarea deciziilor, 
„judecătorul vorbește în numele legii, nu al său, fie că e vorba de drepta- 
te distributivă a egalităţii (a aplicării prevederilor legale în raport de fapte 

și în mod egal), dreptate corectivă (a remedierii prejudiciilor produse prin 
încălcarea normelor) sau dreptatea comutativă (a respectării obligaţiilor 
contractuale), pentru că, deși biologic, oamenii sunt inegali, fiind, așadar, 
unicate, iar printr-o justiţie egală, ei își realizează egalitatea în societate”. 


S-a pus deseori problema crizei în care se află justiţia în acest moment, 
vând în vedere că hotărârile judecătorești nu par să exprime de multe ori 
valoarea dreptăţii. Una din cauzele acestei crize a fost identificată în faptul 
că „o hotărâre judecătorească nu se pronunţă în numele dreptăţii ci, «În 
numele legii», adică în numele unei ordini construite de o voinţă politică 
temporară pentru realizarea unor interese, de asemenea, temporare cu- 
fundate în particularitatea lor și de multe ori contrare binelui comun, și nu 
așa cum ar fi firesc în numele ordinii date și nu construite a valorilor ex- 
terioare justiţiei dar care reprezintă adevărul și scopul acesteia. Doctrina 
afirmă că judecătorul pronunţând o hotărâre «spune dreptul». Ar fi bine să 
fie așa, În fapt, de cele mai multe ori, magistratul prin hotărârea judecăto- 
rească pronunţată «spune legea» - atunci când o face - încercând să inclu- 
dă sentinţa sa în ordinea legii, care nu este neapărat și ordinea dreptăţii”l. 


15. Ce legătură există între morală și drept? 


De-a lungul timpului s-au descoperit multe puncte comune între morală 
și drept. în vechime nu' se concepea nici măcar uzarea de propriul drept 
într-un mod care să conducă la un rezultat inacceptabil din punct de vedere 
moral, acest lucru fiind sancţionat ca abuz de drept. Romanii au fost primii 
care au transpus acest mod de gândire în reguli de drept, consacrând ex- 
presii precum summum jus, summa injuria, cea care ne spune că un drept 
extrem constituie o nedreptate, malitiis non indulgendum est, potrivit că- 
reia nu trebuie manifestată indulgență față de cei animați de rea-credință, 
fraus omnia corrumpit, în temeiul căreia sunt sancţionate atât actele juri- 
dice încheiate prin fraudă, cât și toate consecințele lor subsecvente, sau 
male enim nostro iure uti non debemus care ne îndeamnă să nu folosim rău 
dreptul nostru”Bl. Din toate aceste citate latine rezultă obligaţia clară in- 
stituită în dreptul roman de a nu exercita în mod abuziv propriile drepturi, 
adică de a nu le exercita într-un mod care să contravină moralei. 
| da Miu Sp = 

: Midem, p. 123. 

Sub presiunea jurisprudenţei, teoria abuzului de drept a intrat în ter- 
minologia juridică de uz la începutul veacului trecut, ceea ce l-a determi- 
nat pe Raymond Saleilles să propună, prin Raportul prezentat în anul 1905 
Comisiei de revizuire a Codului civil francez, introducerea unei prevederi 
menite să instituie noul principiu de drept prin care să fie interzis abuzul de 
drept și, deși propunerea a fost respinsă cu motivarea că ar moraliza exce- 
siv dreptul, ea a rămas ca un reper important în evoluţia teoriei abuzului de 
drept]. Ceva mai târziu, Georges Ripert, autorul unei lucrări de referință 
vizând interferența regulii morale în obligaţiile civile, are în vedere abuzul 
de drept ca „o greșeală care constă într-un exercițiu anormal al dreptului, 
pentru că impune omului datoria de a nu dăuna altuia”. Or, datoria de 
a nu dăuna altuia este în esență una morală, care are prioritate chiar și în 
fața exercitării unui drept subiectiv. Este ceea ce a spus John Stuart Mill că 
„libertatea mea se termină acolo unde începe libertatea celuilalt”. 


Morala și dreptul mai au un punct comun, anume acela că ambele nu 
sunt ştiinţe descriptive, ci științe normative. Ele nu se mulțumesc doar să 
descrie societatea, ci vor să o facă mai bună. Cum remarca profesorul și 
avocatul Istrate Micescu, spre deosebire de celelalte științe, care „se mul- 
tumesc să constate ceea ce este și să exprime ceea ce constată, dreptul 
are o pretenție în plus: după ce a constatat, după ce a observat, după ce 
a desprins raporturile așa cum sunt, să le judece sub unghiul de privire al 
valorilor morale și, în loc de a privi cu resemnare ceea ce este, să impună cu 
autoritate ceea ce trebuie să fie”bl, | 


Ce se întâmplă însă în cazul în care legea ar contraveni regulilor morale? 


Într-o opinie s-a spus că, trebuind să aleagă între dreptate și lege, adică 
între o valoare morală care este dreptatea și o valoare juridică, reprezen- 
tată de litera legii, judecătorul trebuie să aleagă valoarea morală a dreptă- 
ţii. S-a spus că jurisconsulții romani („oracole ale cetăților”, după Cicero). 
au apreciat că nu legea creează dreptul, ci fiecare caz conflictual în parte 
conţine propriul său drept, ceea ce transformă legea în simplu instrument, 
iar pe judecător în hermeneut, nomolog (cunoscător reputat și legitim al 
legii — jura novit curia), dar și nomotet (creator de interpretări supletive, 
pentru el legea scrisă și, la limită, cea naturală, nefiind lacunară, nefiind sur- 
sa legitimă de denegare de justiţie); ca atare, între cele două riscuri: judecă- 
torul „uzurpator”, transgresiv prin creativitate și cel „dezertor”, obedient 
literei, sub justificarea inexistenței legii, încă din vechime a fost preferat 


(1) Ibidem. Îi zile (e 

(IG. RIPERT, LA RÈGLE MORALE DANS LES OBLIGATIONS CIVILES, Paris, Ed. Librairie Générale de Droit 
et de Jurisprudence, 1925, p. 171, apud S. NECULAESCU, loc. cit. N j 

31 |. MICESCU, Curs de drept civil, Ed. All Beck, București, 2000, apud A. TROANȚĂ REBELEȘ 
TURCULEANU, Dreptul și obligația la pledoarie a avocatului român, articol publicat pe www.juridice. 
ro, ultima vizualizare la 10 decembrie 2016. 

primul, după cum, între cele două valori societale, just și legal, prioritate a 
fost acordată justuluil. 


Credem că acest lucru nu se poate realiza decât pe calea interpretării le- 
 gii, pentru că judecătorul nu poate să ignore legea și să dea soluții exclusiv 
pe baza principiului echităţii. însă interpretarea trebuie să fie una în spiritul 
legii, în funcţie de scopul urmărit de legiuitor la adoptarea ei, fapt care îi 
va permite judecătorului să o interpreteze în acord cu morala. Acest lucru 
nu va fi ușor, deoarece de mai mult de un secol juriștii din Europa au fost 
învățați că judecătorul este doar cel care aplică legea, fără să aibă posibi- 
litatea să o judece, dacă ea este justă sau nu. Așa cum s-a spus, „juristului 
european, după mai mult de un secol de scoală exegetică și după încă o ju- 
mătate de secol de pozitivism pur, îi este foarte dificil să se obișnuiască cu 
metoda teleologică de interpretare, una prin excelenţă jusnaturalistă (de 
la jus naturale — drept natural) și democratică. Multe personalități reputate 
(D. Simon, B. Rüthers, G. Hirsch, A. Vauchez, P: Martens, M. Delmas-Marty) 
au scos în evidență rolul creator al judecătorului și riscurile enorme de-a nu 
avea oameni înţelepţi, independenţi și drepți care să poarte robele grele 
ale unor puteri exorbitante”l?l. 


-În același sens, un alt autor arată că „excesiva cantonare a doctrinei 
juridice contemporane pe analiza interpretativă a normelor juridice, atât 
de necesară de altfel, pe normativism - dreptul înseamnă norme și numai 
atât, poziţie exprimată de H. Kelsen în mod strălucit —, dar refuzul dogma- 
tic al oricărei deschideri și schimbări l-a făcut pe un reputat autor contem- 
poran — Mark van Hoecke -să aprecieze că doctrina juridică actuală se află, 
uneori, într-o «situație schizofrenică»(!) pentru că se cantonează numai în 
textul juridic”Dl. | 


Faptul că interpretarea tradițională a normelor juridice se află în criză o 
dovedesc și rezultatele acesteia, de prea multe ori în raport cu alte tipuri 
de argumentație, puţin previzibile, vulnerabile, fragile, schimbătoare, une- 
ori sub semnul aleatoriului, paradoxului și perplexitățiil"l. Din acest motiv se 
propune o utilizare de către interpretul legii a mijloacelor hermeneuticii, ca 
știință a înţelegerii textelor sau mesajelor (de la Hermes, zeul care transmi- 
tea către muritori mesajele zeilor). i 


Într-o altă opinie s-a susținut că nu se poate da prioritate valorilor mora- 
le atunci când acestea vin în conflict cu legea, ci trebuie aplicată legea. S-a 


UY.M. Ciucă, Valerius M. Ciucă în dialog cu Dan STOICA despre creativitatea judecătorului și rolul 
lui în construcția noii culturi juridice europene, interviu publicat pe www.juridice.ro, ultima vizualizare 
la 25 aprilie 2017. 

2] Ibidem. | y na 

[3] |, CRAIOVEAN, Interpretare și hermeneutică în drept, articol publicat pe wwwuniversuljuridic.ro, 
ultima vizualizare la 25 aprilie 2017. ai 

(4) Ibidem. 

spus că este discutabil „importul axiologiei în domeniul dreptului”, deoare- 
ce „valorile — etice, politice, economice, sociale, culturale — sunt percepute 
și apreciate diferit de la caz la caz”Iil. în argumentarea opiniei sale, acest 
autor arată că „fiecare categorie socio-politică și fiecare epocă își are pro- 
pria grilă și ierarhie de valori; acestea pot foarte bine să coincidă în multe 
privinţe, dar mereu vor fi ordini și priorități diferite în apărarea lor. Factorii . 
de decizie (guvernanţi, parlamentari, judecători) sunt și vor fi tentaţi frec- 
vent să considere propriile lor judecăţi de valoare drept determinări obiec- 
tive ale sensului textului constituțional. În acest sens, limitarea clasică a 
competenţei statului numai cât privește comportamentul exterior al cetă- 
țenilor este alterată prin aceea că autoritățile statului cenzurează modul 
de exercitare a libertăţilor cetățenești în funcție de valorile pe care se cred 
îndreptățite sau chiar obligate să le promoveze. Nu mai puţin, însă, para- 
digma statalității moderne nu pune la dispoziția interpreților nici un criteriu 
obiectiv, verificabil raţional, prin care valori diferite și de multe ori concu- 
rente să poată fi comparate, stabilindu-se astfel o ordine de prioritate a 
acestora, în funcţie de anumite categorii de situații de fapt. Astfel stând lu- 
crurile, a pretinde cetățenilor statului modern atașamentul interior față de. 
valori și principii, oricare ar fi ele, nu înseamnă altceva decât a-l desfiinţa pe 
acesta din urmă ca stat de drept prin instaurarea unei tiranii a valorilor”. 


Din cauza dificultății de departajare dintre drept și morală a fost foarte 
greu de găsit o definiţie a dreptului. Definiția dată dreptului în antichitate 
'de către Publius luventius Celsus pare a fi cea mai sintetică și cuprinzătoare:,: 
„jus est ars boni et aequi” (dreptul este arta binelui și a echităţii). Această 
misiune ideală a dreptului de a asigura binele și echitatea între membrii so- 
cietății a fost considerată destul de utopică, iar pentru a putea fi înfăptuită 
s-a spus că legiuitorul trebuie să facă legile în așa fel încât destinatarii lor să 
și le asume, să le considere ca și când ar fi fost făcute de eib]. S-a subliniat 
însă că legea este doar o parte din drept și anume, proba scrisă a dreptului; 
ea nu este în niciun caz însuși dreptul, rezultând cu prisosință că dreptul 
are o sferă mai largă decât dreptul pozitiv și că departajarea dreptului de 
forță are drept condiţie esenţială existența unui drept natural a cărui meni- 
re este umanizarea dreptului pozitiv și, dacă este cazul, limitarea juit, 


Probabil că acesta este raportul dintre lege și morală, în sensul că le- 
gea pozitivă reprezintă o mică parte vizibilă (vârful icebergului), în timp 


I'M. DuȚu, Statul de drept și valorile sociale, articol publicat pe http://www.wolterskluwer.ro/ 
info/articole/statul-de-drept-si-valorile-sociale/, ultima vizualizare la 17 octombrie 2016, și în Pandectele 
Române nr. 7/2015. i 

(2! Ibidem. 

EI |. DOGARU, O viață dăruită dreptului, interviu publicat pe www.universuljuridic.ro, ultima 
vizualizare la 25 aprilie 2017. 

4! Ibidem. 

ce morala reprezintă partea nevăzută a normelor, care este însă mult mai 
substanţială. 


16. Sunt obligatorii normele morale? 


Am văzut mai sus că, pentru ca un act să fie considerat moral este nevo- 
ie de o acţiune exterioară a omului canalizată spre bine și de participarea 
subiectivă a lui la această acţiune. Din moment ce actul moral este rezul- 
tatul acţiunii omului, ar trebui lămurit dacă el are caracter obligatoriu sau 
nu. S-ar putea vorbi de existenţa unor legi morale, așa cum vorbim de legile fi- 
zice (de exemplu, legea gravitaţiei etc.) sau așa cum vorbim de legile juridice? 


într-o opinie s-a spus că morala este incompatibilă cu noțiunea de lege, 
deoarece ea presupune în mod inerent libertatea celui care acționea- 
ză. Dacă acesta ar face fapta morală constrâns, așa cum se întâmplă cu cei 
care respectă legile juridice, atunci nu ar mai fi vorba de un act moral. În 
plus, în domeniul moralei există situații în care trebuie să se deroge de la o 
anumită regulă considerată morală (de exemplu, de la regula să nu minți). 
Or, dacă ar fi vorba de o lege, ea ar acţiona întotdeauna în același mod și nu 
ar fi permise astfel de drogări. 


Într-o altă opiniel' s-a susținut că se poate vorbi de legi și în domeniul 
moral, însă acestea nu au același înțeles ca cel pe care îl are noţiunea de 
lege în domeniul fizicii. Se arată că legile morale au și ele cele trei carac- 
teristici: constanţă, necesitate și universalitate, la fel ca legile fizice, dar, 
spre deosebire de acestea din urmă, la legile morale efectul scontat poa- 
te să lipsească, deoarece împlinirea lor depinde și de voința omului. În al 
doilea rând, s-a spus că o altă deosebire între cele două categorii de legi . 
constă în aceea că, spre deosebire de legile fizice, în domeniul moral efec- 
tele respectării sau nerespectării lor nu sunt întotdeauna egale cu cauze- 
le. Cauze mici pot avea urmări mari, au reacţii grave, însemnate, ce nu pot 
fi prevăzute: de exemplu, un cuvânt sau un gest mic dă naștere unor lucruri 
maril?]. Într-adevăr, această afirmaţie este valabilă și în domeniul eticii pro- 
fesiilor juridice, unde un act etic din partea unui profesionist al dreptului 
poate naște reacții nesperate într-un justițiabil, după cum se poate și in- 
vers, ca un act imoral al acestuia, nebăgat în seamă de el, să dea naștere 
unor efecte neprevăzute pe plan moral sau chiar juridic. 


Nu pare însă a fi cel mai potrivit termen acela de „lege”, atunci când 
ne referim la morală, având în vedere că el provine din verbul ligare, care 
s-ar traduce cu „a lega, a îndatora, a obliga”, iar obligaţiile morale sunt 


NIN. MLADIN, op. cit., p. 138-139. 
(2) Idem, p. 139. 

mai degrabă asociate cu caracterul facultativ al îndeplinirii lor, iar nu cu o 
obligaţie. Această diminuare a caracterului obligatoriu al datoriei morale a 
apărut însă mai târziu, odată cu relativismul în domeniul moral. În vechime, 
datoriile morale erau văzute la fel de obligatorii ca cele legale, multă vreme 
chiar nici nu s-a făcut vreo distincţie între legile pozitive și cele morale. 


Chiar și în prezent sunt multe opinii care consideră că legile morale au 
un caracter obligatoriu. Ele justifică această susținere prin existenţa unei 
legături strânse între legea morală și datorie, considerând că legea morală 
are un rol practic, acela de a asigura binele în societate. Astfel, „caracteris- 
tica fundamentală a legii morale este următoarea: ea nu constituie un ade- 
văr menit contemplaţiei, ci constituie un adevăr care pretinde imperios să 

„normeze activitatea noastră, adică să fie pus în practică. Instrumentul prin 
care legea morală se înfățișează voinței noastre spre înfăptuire este conști- 
inta morală. Prin intermediul conștiinței morale, legile morale iau un aspect 
psihologic practic. Forma psihologică pe care o îmbracă legea morală ca 
expresie a binelui în conștiința omenească constituie datoria”. | 


În opinia acestui autor, legea morală impune, prin intermediul conștiin- 
tei morale, o datorie în sarcina indivizilor, iar nu o facultate de a acţiona în. 
conformitate cu morala. Această datorie subzistă în om dintr-o nevoie psi- 
hologică de a face binele, iar nu dintr-o frică de pedeapsă (de oprobriul pu- 
blic) ori dintr-un calcul utilitarist al beneficiilor rezultate din acest bine. De 
aceea, în interesul sănătăţii sufletești, conștiința morală trebuie să lucreze 
în acord cu legea morală obiectivă, promovând virtuțile chiar și atunci când 
nu ar fi nimeni de față ori nu ar rezulta niciun câștig din aceasta. Așadar, 
în această viziune, legile morale sunt obligatorii, iar nerespectarea lor ar 
atrage „sancţiuni” pe plan psihologic celui care le-a încălcat. 


Răspunsul la întrebarea: Dacă legile morale au un caracter obligatoriu 
sau nu?, este strâns legat de problema sursei legilor morale. Care este „au- 
toritatea” care a elaborat legile morale? 


Pentru unii, principiile morale sunt rezultatul unei convenții sociale, oa- 
menii stabilind de-a lungul timpului care comportamente sunt etice sau 
morale și care nu. Aici lucrurile sunt însă foarte neclare, pentru că nu există 
opinii unanime decât asupra unor puține comportamente, în ceea ce pri- 
vește caracterul lor imoral. Tot mai promovat în epoca actuală este relati- 
vismul cultural, al cărui cuvânt de ordine este toleranța. În această viziune 
nu se poate face o judecată clară asupra comportamentului moral sau imo- 
ral al unei persoane, în lipsa unor norme raționale (principiul de raţionali- 
tate necesară), iar încălcarea legilor morale de către o persoană nu poate 
atrage o sancțiune. 


(1) |, BUNEA, op. cit., p. 110. 

Pentru alţii, principiile morale nu vin din exteriorul omului, de la socie- 
tate, ci din interiorul lui, din zona sufletească. Omul care acționează imoral 
simte că fapta lui contravine moralei, chiar dacă nu i-a spus nimeni acest 
lucru niciodată și chiar dacă nu există niciun cod, scris sau nescris, care să 
reglementeze comportamentul său. Aici lucrurile sunt și mai nesigure, în 
ceea ce privește judecata comportamentului moral sau imoral al unei per- 
soane, pentru că fiecare persoană are propriul standard moral. 


De aceea s-a spus că ar trebui găsit un principiu de meta-etică, ce se situ- 
ează deasupra tuturor teoriilor etice subiective sau obiective care au fost 
dezvoltate de-a lungul timpului. În societăţile religioase, acest principiu îl 
reprezintă divinitatea (Dumnezeu este sursa legilor morale). În societățile 
non-religioase el a fost căutat în rațiune (rațiunea este sursa legilor mora- 
le). Un astfel de principiu ar permite și găsirea unei sancțiuni unanim accep- 
tate pentru încălcarea normelor morale. 


17. Ce deosebiri există între normele morale și legi? 


În ce privește deosebirea dintre normele juridice și cele etice sau mora- 
le, în prezent este în general acceptat că normele juridice sunt obligatorii, 
pentru aplicarea lor putându-se apela la forța coercitivă a organelor abili- 
tate ale statului, în timp ce normele morale sunt opționale, încălcarea lor 
atrăgând doar o dezaprobare din partea opiniei publice. De aceea, se ad- 
mite în principiu că încălcarea normelor de etică profesională nu ar trebui 
să atragă decât oprobriul din partea opiniei publice și a celorlalți membri ai 
profesiei, în timp ce încălcarea normelor legale ar trebui să atragă sancțiu- 
nile specifice, respectiv sancțiuni penale, civile, disciplinare etc. 


Considerăm că această distincţie este mai corectă decât aceea că dife- 
rența dintre drept și morală ar fi că dreptul se preocupă de fapta externă a in- 
dividului, nu și de intenţia lăuntrică, în timp ce morala se ocupă de intenție, 
de interiorul care duce la o faptă, și abia apoi de faptul exterior". Dreptul 
nu neglijează latura subiectivă, aceasta având un rol important atât în ca- 
drul dreptului penal, cât și în cadrul celorlalte ramuri de drept. De aseme- 
nea, morala sau etica nu se poate ocupa doar de latura interioară a omului, 
doar de gândurile sale, deoarece, în cazul în care acestea nu s-au materiali- . 
zat în vreo acţiune exterioară, ele nici nu ar putea fi cunoscute și analizate 
din punct de vedere moral. 


Tot legat de diferența dintre normele morale și legi s-a mai pus problema 
care dintre acestea au o arie mai largă de aplicabilitate? Într-o opinie se face o 
distincţie netă între normele morale și cele juridice, deoarece morala ține de 


(N. MLADIN, op. cit., p- 43- 

subiectivitatea individului, de sfera privată, și este foarte relativă, diferind 

de la o persoană la.alta, de la un popor la altul. De aceea, se susține că sfera 

moralei nu s-ar intersecta niciodată cu sfera dreptului, care ține de compor- 

tamentul exterior al individului și este, în principiu, destul de uniform, fiind 

impus prin norme aplicabile pe arii destul de extinse. Într-o altă opinie, dim- 

potrivă, se consideră că dreptul este relativ în raport de timp și spațiu, iar 

morala este cea care, de regulă, depășește timpul și spațiul, având tendința , 
de a deveni absolută, universală, datorită și rădăcinilor sale etiologice; ast- 
fel, morala este universală, anterioară dreptului și imuabilă, în timp ce drep- 

tul este temporar, posterior moralei și variabil funcţie de timp și spaţiuli. 


S-a mai spus că o altă deosebire între normele juridice și cele morale, . 
identificată în doctrină, este aceea că dreptul se apreciază după criterii valo- 
rice obiective, în timp ce morala, după criterii valorice subiective (astfel, dacă 
valoarea juridică esenţială este dreptatea, valoarea morală esențială este 
echitatea); de aici, rezultă că dreptul este imperativ în evaluarea compor- 
tamentului uman, în timp ce morala este facultativă; de unde, și sancţiunea 
obligatorie în drept și sancţiunea de conștiință morală proprie în morală; 
aceasta, pentru că dreptul ocrotește raporturi social-juridice externe, iar 
morala operează cu convingeri morale interne (primele sunt obligatorii și 
sancționabile, iar secundele sunt facultative și sancționabile doar de con- 
știința faptelor proprii)’. | | 


S-a mai făcut o distincţie între cele două categorii de norme, consi- 
derându-se că în timp ce etica reprezintă un produs al convieţuirii într-o. 
comunitate, cuprinzând norme de conduită care nu sunt produsul unor 
structuri organizatorice statale, dreptul este produsul direct al structurilor 
organizatorice statale; se arată că faptul că normele juridice trebuie să fie 
„drepte”, echitabile și, de aceea, pătrunse de valorile etice, morale, nu în- 
seamnă că ele vor fi și norme etice, după cum normele etice, prin valorile 
importante pe care le protejează și a căror încălcare va atrage tot o sancţi: 
une (morală, de astă dată), nu înseamnă că ţin de domeniul dreptuluilil. Se 
susține că „ideologia politică face ca, uneori, între etică și drept să se pro- 
ducă o puternică ruptură. Dreptul, adesea aservit intereselor politice, intră: 
în conflict cu etica, cu morala, punându-le în antiteză dureroasă, ridicând 
astfel întrebarea: există o etică juridică sau una este etica și cu totul altceva 
dreptul, adică normele juridice?”14l. A 


Această distincţie ar putea fi justificată prin aceea că, în elaborarea drep- 
tului, se recurge, prin excelenţă, la rațiune, pe când morala se realizează, 


11) GH. SCRIPCARU ș.a., Op. cit., p- 35- 

(2! Idem, p. 36. | 

EI A, SIBANA, în |. COPOERU, N. SZABO (coord.), Etică și cultură..., p. 193- 
(4) Ibidem. 

cu precădere, prin mijlocirea sentimentelor morale și a voinței; astfel, drep- 
tul cere o deschidere publică, iar morala ţine de resortul convingerilor pri- 
vate cu precădere, pentru că dreptul parcurge un drum de la exterior către 
interior, în timp ce morala, un drum invers, de la interior către exterior (din 
acest motiv, morala se asociază cu sentimente de culpă mai accentuate ce 
depășesc, deseori, sentimentul de dreptate sau nedreptate, față de absen- 
ţa culpei la infractorii din obicei), deci ambele se intersectează în conștiința 
normativă a subiectuluili]. 


Majoritatea autorilor consideră că o parte din normele morale devin 
obligatorii atunci când legiuitorul și le însușește și le consacră în norme juri- 
dice. De pildă, atunci când o anumită conduită care ţine de etică este regle- 
mentată printr-un act normativ, care instituie și o sancţiune juridică pentru 
încălcarea normei, acesta dobândește caracter obligatoriu, nemaifiind o 
“simplă normă cu caracter moral. Aceasta nu își pierde însă și statutul de 

normă etică, prin faptul că ea a fost reglementată și juridic. 


Această din urmă opinie pare a fi confirmată și de faptul că istoricii au 
constatat că toate vechile legiuiri conțineau atât norme morale ori religi- 
oase, cât și norme ce reglementau regulile de conviețuire într-o societa- 
te. Ba, mai mult, normele religioase și morale erau mai numeroase și mai. 
importante decât celelalte, sancţiunile pentru încălcarea lor fiind chiar mai 
aspre. 


Astfel, în cel mai vechi monument legislativ cunoscut, Codul lui 
Hammurabi, reglementările enunțate acolo erau definite ca „norme juri- 
dice de echitate”; în dreptul hindus, „Dharma” constituia un ansamblu de 
îndatoriri care reveneau fiecărui individ pentru a fi virtuos; în dreptul vechi, 
chinez, „li” reprezenta un principiu moral, care, la vremea sa, se situa îna- 
intea comandamentului juridic „fa”, acesta din urmă fiindu-i subordonat; 
vechii greci apelau la un „obicei”, care, în timp, a evoluat, sporindu-și rolul, 
devenind normă de comportare (conform obiceiului), iar, mai tărziu, ade- 
văr și dreptate; romanii, prin Cicero, credeau că există ceva „superior”, din- 
colo de viața comună: „raţiunea supremă” ca formă perfecționată a gândi- 
rii noastre și ca morală și conștiințăt:l. De asemenea, la vechii evrei, normele 
regăsite în Vechiul Testament al Bibliei sunt în principal norme morale, iar 
la vechii daci, puţinele izvoare care s-au păstrat relevă tot un caracter pre- 
ponderent moral și religios al normelor. | i 


Despărțirea moralei de drept s-a produs de-abia la sfârșitul evului me- 
diu și începutul epocii moderne, odată cu reducerea rolului creștinismului 
apusean în viața societăţii. 


—————_——— 


U] GH. SCRIPCARU ș.a., Op. cit., p. 36. | 
[2 A, SIBANA, în |. COPOERU, N. SZABO (coord.), Etică și cultură..., p. 195. 

Astfel, Hugo Grotius considera că dreptul, cu normele sale, are o origi- 
ne pur raţională, chiar dacă acestea sunt invadate de principii morale; în 
anul 1705, Christian Thomasius face o distincţie sistematică între drept și 
morală, arătând că dreptul are misiunea de a reglementa raporturile exte- 
rioare prin reglementări care formează obligații perfecte, în timp ce morala 
se ocupă cu viața interioară a conștiinței și desăvârșește, astfel, obligați- 
ile imperfecte negarantate; J.J. Rousseau încearcă să elibereze gândirea 
de presiunile regulilor divine, pretinzând că omul beneficiază de reguli, de 
drepturi ce decurg din natură și care nu pot fi nesocotite de nicio voință. 


În prezent legile nu mai sunt considerate nici măcar ca fiind rezultatul ra- 
tiunii unui legiuitor înțelept, care să le impună tuturor spre binele lor. A trecut 
și epoca în care legile erau impuse tuturor de sus în jos, fără a se face vreo. 
deosebire între cei cărora le erau aplicabile, fiind impusă de regulă voința 
majorității. Perioada actuală poate fi considerată una a drepturilor omului, 
în care fiecare individ are dreptul să fie diferit de ceilalți și, din acest motiv, 
nu mai poate fi constrâns să accepte așa ușor norme care îi îngrădesc aceste 
drepturi. Valorile sunt din ce în ce mai relative, motiv pentru care legiuitorul 
nu mai poate să impună tuturor valorile majorităţii, ci trebuie să țină cont și 
de valorile minorităţilor. Normele pornesc acum de jos în sus, de la indivizi 
spre legiuitor, normele sunt tot mai diversificate, iar grupurile de persoane 
cărora li se aplică acestea sunt din ce în ce mai restrânse. Or, toate aceste gru- 
puri diferite de persoane, care își reglementează diferit regulile de comporta- 
ment, nu pot ajunge să convieţuiască fără să învețe să dialogheze, să accepte | 
că sunt diferiţi și, eventual, să negocieze modalităţile de a trăi unii cu ceilalți. 


Toate acestea sunt valabile și în ceea ce privește diferitele categorii ale 
profesiilor juridice (judecători, procurori, avocați, consilieri juridici, notari 
etc.), care au fiecare propria lege de organizare și propriile coduri de eti- 
că. De aceea s-a spus că „practicile profesionale, ca orice alt regim practic 
în care lumea vieții este trăită de individ, nu se pot lipsi de o formă minimă 
de normativitate, elaborată în comun de către membrii căreia i se adresea- 
ză, prin deschiderea unor spații de comunicare dedicate în mod expres re- . 
vigorării corpului atrofiat al unei reguli deontologice sau inventării integra- 
le a unui nou pachet de parametri normativi cu privire la comportamentul, 
individului într-o anumită situaţie de viață (în speţă, profesională)”l2l. 


În ceea ce priveşte diferențierea dintre normele procedurale și norme- 
le deontologiei profesiei, în doctrina noastrăBl s-au identificat următoarele 
diferenţe: x i 


"l Idem, p.196. 

[2] |, COPOERU, N. SZABO, în Dileme morale... , p. 24. ra 

BIN. COCHINESCU, Introducere în deontologia judiciară, în Dreptul nr. 4h995, p. 6, apud S. LUCA, 
D.M. BULANCEA, în M.-M. PIVNICERU, C. LUCA (coord.), op. cit., p. 111. 

a) normele procedurale sunt norme juridice, iar cele deontologice sunt 
reguli morale; 


b) spre deosebire de normele procedurale, care sunt instituite prin 
lege, normele deontologice se formează, de regulă, pe căi extrajudiciare; 


c) obiectul normelor procedurale îl constituie relaţiile dintre participan- 
ţii la procesul judiciar (magistrați, părți, avocați etc.), în timp ce obiectul 
normelor deontologice judiciare îl constituie relaţiile dintre magistrați, re- 
laţiile dintre magistrați și justițiabili, relaţiile dintre magistrați și alți functio- 
nari ai statului, relațiile dintre magistrați și ceilalți cetățeni; 


d) normele procedurale reglementează drepturile și obligațiile partici- 
panţilor la proces, inclusiv ale magistraţilor, în timp ce normele deonto- 
logiei judiciare reglementează comportamentul magistraților în procesul 
judiciar și în afara cadrului procesual; 


e) încălcarea de către magistrați a normelor de procedură cu rea-cre- 
dință sau din gravă neglijență poate atrage răspunderea disciplinară sau 
penală a acestora. | 


18. Dacă există contradicţie între normele morale 
și legi, care au prioritate? 


„Se poate observa în perioada contemporană o oarecare neîncredere în 
magistrat, fapt care a generat tot mai des exprimarea opiniei că acesta nu 
are dreptul să judece legea prin prisma moralei sau a echităţii, ci el e dator 
să o aplice așa cum a fost adoptată de legiuitor. Cauzele acestei situații nu 
pot fi analizate aici, ci se poate constata doar o oarecare asemănare a aces- 
tor opinii cu ideile care au însuflețit Revoluţia Franceză, în timpul căreia 
puterea judecătorului de apreciere a fost limitată la maxim, probabil și din 
cauza neîncrederii generate de justiția Vechiului Regim. Considerându-se 
însă că judecătorul nu are nimic de apreciat în aplicarea legii, ci el trebuie 
doar să se conformeze voinţei legiuitorului, în timpul Revoluției Franceze 
s-a desfiinţat și ordinul avocaților. Într-o aplicare consecventă a ideii că le- 
giuitorul este singurul care poate să spună prin lege ce este drept și ce nu, 
judecătorul nu mai avea altceva de făcut decât să aplice această lege și nu 
mai era nevoie nici de sprijinul avocaţilor pentru a găsi cea mai justă inter- 
pretare a ei. Se pleca de la prezumția discutabilă că legea nu are nevoie de 
interpretare pentru a fi aplicată. Pentru că o astfel de soluție radicală nu 
avea cum să subziste prea mult timp, s-a revenit apoi asupra acesteia și, 
inevitabil, s-au reluat și discuţiile cu privire raportul dintre lege și morală în 
activitatea magistratului. | 


Într-o direcţie, care își are originea în filozofia idealistă continentală, 
se consideră că legea trebuie aplicată întotdeauna în așa fel încât să fie în 

concordanță cu morala. Această concepție are la bază ideea că omul are 
sădită în el legea morală și că oricine poate cunoaște ce e just și ce este in- 
just. Aceasta nu înseamnă că judecătorul poate să lase deoparte legea și 
să stabilească regulile pe care le crede el juste, ci că el trebuie să interpre- 
teze dispoziţiile legale în spiritul de dreptate și de echitate care trebuie să 
le domine. Altfel cel care aplică legea doar după propria conștiință morală 
riscă să ajungă un tiran, din cauza încrederii prea mare în capacitatea sa 
de a stabili ceea ce este drept și ceea ce este nedrept și își „întemeiază ho- 
tărârea pe niște rațiuni deșarte, lăsând pe cele mai bune; mulțumindu-se 
pe știința ce a dobândit neîngrjindu-se a mai învăța ceea ce nu cunoaște și 


care se cuvine a le ști, se întemeiază pe luminile duhului său și nu dă nicio 
atenţie la a asculta ceea ce este de datoria lui să asculte”! De aceea, 
soluţia este ca judecătorul să se conformeze spiritului legii, fără a crea 
el însuși legi pe care să le considere mai morale decât cele adoptate de 
legiuitor. i 


Într-o altă opinie, care își are originea în sfera gândirii pragmatice an- 
glo-saxone, se susţine că nu interesează conținutul moral al legii, ci rezulta- 
tul aplicării ei. Legea nu este nici bună, nici rea, ci totul depinde de rezul- 
tatul aplicării ei. De altfel, au fost și vor mai fi legi considerate imorale de 
opinia publică și, cu toate acestea, ele s-au aplicat (de exemplu, legile din 
perioada nazismului sau comunismului). Legea nu este decât o abstracţi- 
une, o „profeţie” că dacă cineva (o persoană abstractă) ar face ceva el ar 
putea suferi niște consecințe dezagreabilel?). Se consideră în această opinie 
că modul concret în care legea este aplicată depinde de mai mulți factori, 
de circumstanţe, de nuanţe care vor fi dezvăluite în faţa instanţei de repre- 
zentanții acuzării și ai apărării, iar din acest motiv adevărul se poate stabili 
doar la sfârșitul procesului, nefiind niciodată atât de evident încât să-l poa- 
tă proclama oricine. i palet. 


în al doilea rând, se consideră că luarea unei decizii judiciare nu este 
rezultatul abstract al unei operaţiuni logice de suprapunere a faptelor pes- 
te ipoteza descrisă în textul legii. Holmes arată că decizia juridică nu se ia 
exclusiv pe baze logice, ci depinde de aprecierea (care nu este niciodată 
absolut certă și complet unanimă) a greutății unor temeiuri legale, teme- 
iuri care, la rândul lor, nu fac decât să reflecte obișnuinţele de gândire ale 
opiniei publicel. Obiceiurile și opiniile comunității sunt însă schimbătoa- 
re. Așadar, modul concret în care va fi aplicată legea are întotdeauna o 
doză de relativism. Doar instanţele de judecată, prin hotărârile definitive, 


“IA. AMAN, op.cit., p. 64. ; | 
21 O.W. HOLMES, The Path of the Law, Feinberg, Gross (eds), 1995, p.169, apud. A.P. ILIESCU, 
Influențe ale filosofiei asupra deontologiei juridice. De la ipoteze asupra naturii legii la practica juridică 
și problemele ei etice, în |. COPOERU, N. SZABO (coord.), Etică și cultură..., p. 15. - 
Pl Idem, p. 16. 1 i 

pot stabili conţinutul legii; până atunci acesta este relativ, interpretabil, 
motiv pentru care el și este văzut în mod diferit de acuzare și de apărare. 


Pentru a ilustra diferența de viziune dintre cele două concepții putem 
lua ca exemplu cazul în care o instanţă de judecată are de soluționat o ca- 
uză în care un angajat invocă anumite clauze împovărătoare din contrac- 
tul de muncă. Angajatul susţine că la momentul angajării a fost nevoit să 
semneze contractul de muncă în forma aceasta excesiv de injustă pentru 
el, pentru că altfel nu era angajat, și, în plus, nici nu a prevăzut că în viitor 
contractul va deveni atât de împovărător pentru el. Angajatorul susține că 
dreptatea în această cauză rezultă din respectarea de către ambele părți 
a contractului de muncă încheiat în mod liber de ambele părți; alte nor- 
me aplicabile în cauză nu există, iar o idee abstractă de dreptate nu poate 
sta la baza modificării convenției încheiate de părți. Angajatorul susține că 
drept este ca fiecare parte să-și respecte obligaţiile liber asumate, iar an- 
gajatul susține că obligaţiile sale au devenit excesiv de împovărătoare și, 
prin urmare, respectarea contractului nu mai este justă. În prima concepţie 
enunțată, instanţa ar da câștig de cauză angajatului, pentru că obligațiile 
contractuale asumare ar contraveni ideii de dreptate, în timp ce în cea de-a 
doua concepție ea ar da dreptate angajatorului, pentru că în contractul 
semnat de părţi au fost consemnate obligaţiile fiecăruia. 


„Dacă aplicarea strictă a legii vine în contradicţie cu ceea ce majoritatea 
consideră că ar fi just, ce ar trebui să prevaleze? 


O primă opţiune la această dilemă este aceea că cel care aplică legea să 
considere că datoria sa este doar să o aplice, fără să se mai intereseze de 
consecințele ulterioare ale actului său. Totuși, așa cum s-a spus, în condi- 
tiile conștientizării complexității vieţii profesionale, profesionistul nu mai 
poate rămâne un „executant orb”, insensibil la consecinţele POE ale 
actelor sale pentru sine și pentru ceilalți, 


De exemplu, o persoană sustrage un bun cu o valoare modică în condiții 
în care legea penală nu ar permite decât aplicarea unei pedepse cu închi- 
soarea, cu executarea în regim de detenţie. Este justă aplicarea unei astfel 
de pedepse cu închisoarea pentru o faptă atât de nesemnificativă prin prisma 
pericolului social? Dacă aceasta este singura modalitate prevăzută de lege, ce 
ar putea să facă judecătorul dacă are convingerea că o astfel de pedeapsă ar 
fi injustă? Ar trebui să ţină cont de propria conștiință sau de lege? 


Aceste dileme provin din faptul că doar în epoca modernă dreptul este 
definit ca fiind ceea ce este reglementat în lege (dreptul pozitiv). Pentru 
cei din vechime, ideea de „drept” sau de „just” trimitea totodată la cea 
de „conștiință dreaptă”, așadar, la un concept care era asociat cu ideile 


(1] |, COPOERU, N. SZABO, în Etică și cultură..., p. 16. 

de justiţie, etică și bine; atunci când însă un termen este redus doar la.una 
din accepţiunile sale (în acest caz conceptul de „drept” este redus doar la 
definiţia sa pozitivistă, adică la ceea ce este reglementat în lege), el este 
sărăcit, la fel ca un individ care se închide în două sau trei idei, refuzând să 
- accepte și altă viziune asupra lumii, 


Au' fost exprimate de-a lungul timpului și opinii (John Woolman, 
Mohanadas Gandhi, Martin Luther King jr.) conform cărora oamenii trebu- 
ie să respecte legile, cu excepţia acelor situaţii în care respectarea legilor 
este limitată de circumstanțe; agenţii morali trebuie să încalce legea doar 
dacă acest lucru este necesar pentru a îndeplini un principiu moral impor-. 
tant - și niciodată doar pentru un câștig personal. | 


În antichitate se făcea o distincţie între noţiunea de drept și cea de echi- 
tabil, considerându-se că acolo unde aplicarea dreptului ar conduce la so- 
luții injuste, trebuie aplicată echitatea, pentru că aceasta este mai bună: 
„Dreptul și echitatea sunt deci același lucru, și deși amândouă sunt exce- 
lente și bune, totuși echitatea este un lucru mai bun”bBl, Potrivit acestei 
concepții, dreptul se aplică cu prioritate, dar pentru că acesta nu poate 
reglementa toate situaţiile concrete, nefiind posibilă aplicarea lui în unele 
cazuri, echitatea vine să corecteze această situaţie: „Dacă, prin urmare, 
legea vorbește în general, dar in concreto se ivește cazul care e cuprins în 
dispoziția generală, atunci considerându-se că legiuitorul neglijează acest 
caz, și vorbind în general, a greșit, se făptuiește potrivit când se îndreaptă 
ceea ce s-a neglijat, așa cum legiuitorul însuși, dacă ar avea cazul înaintea 
sa ar face-o, și dacă l-ar fi cunoscut, ar fi hotărât în lege cele necesare. De 
aceea echitabilul este un drept și mai bun decât un anumit drept, dar nu 
mai bun decât dreptul absolut, ci decât acel drept care, deoarece nu cu- 
noaște nicio deosebire, e defectuos. Și aceasta este natura echitabilului: el 
este o corectură a legii, acolo unde aceasta din pricina formulării sale gene- 
rale rămâne defectuoasă”, Această concepţie a lui Aristotel a stat la baza 
formării conceptului de „equity” din dreptul anlgo-saxon și la pronunțarea 
hotărârilor în echitate, de către Curtea Europeană a Drepturilor Omului. 


Pe de altă parte, sunt și opinii în sensul că, „dacă judecătorul încalcă le- 
gea, el poate prejudicia reputația funcţiei sale, poate încuraja nerespecta- 
rea legii, și poate afecta încrederea publicului în integritatea puterii judecă- 
torești însăși. Însă nici această regulă nu poate fi absolută. Un judecător din: 
Germania Nazistă ar. putea să nu încalce principiile justiției prin aplicarea 


11 J.-J. SARFATI, L'&tude du droit positif chez les post-socratiques et les raisons d’être d'un possible 
„declin” contemporain de la pensée sur le droit, în |. COPOERU, N. SZABO (coord.), Etică şi cultură..., 
p. 37. 

(2) S.J. KNAPP, M.C. GOTTLIEB, M.M. HANDELSMAN, Op. cit., p. 28. 

[3] ARISTOTEL, op. cit., p. 115. 

[14 Ibidem. 

mai relaxată a Legii de la Nürnberg privind discriminarea rasială. Același 
lucru ar fi valabil și pentru un judecător din cadrul apartheid-ului din Africa 
de Sud. Uneori judecătorul poate, în funcţie de natura funcţiei sale, să se 
confrunte cu obligaţia de a aplica legi care sunt contrare drepturilor omului 
și demnității umane. În acest caz, judecătorul poate simţi mai degrabă că 

"este obligat să demisioneze din funcţia de judecător, decât să compromită 
obligația judiciară de aplicare a legii. Judecătorul este obligat să aplice le- 
gea. Așadar, el trebuie să nu fie pus într-o situație de conflict în respectarea 
legii. Ceea ce poate părea pentru alţii o încălcare relativ minoră, poate atra- 
ge publicitatea, afectând reputaţia judecătorului și crescând întrebările 
asupra integrităţii lui și a corpului de judecători”!!l. 


Probabil că nici nu se pot găsi soluţii universal valabile pentru aceaste 
dileme și de aceea soluția preferată de-a lungul timpului a fost aceea de a 
le lăsa „la luminile și înțelepciunea judecătorului”. 


19. Care este cauza scăderii încrederii în legi? 


Nu este un secret că majoritatea legilor actuale reușesc să nemulțu- 
mească atât pe cei mai mulți din destinatarii lor, cât și pe cei care sunt che- 
mati să le interpreteze și că le aplice. Cauza acestei nemulțumiri ar trebui 
căutată în primul rând la cel care are atribuţia de a adopta legile, adică la 
legiuitor. 


A. Se pune întrebarea dacă organele ICE le ai au, la rândul lor, niște 
obligații etice și care ar fi acestea? 


În doctrină s-a spus că în concepţia kantiană pot fi identificate următoa- 
rele principii fundamentale pe care se bazează etica legislativă’; 


a) Principiul independenţei vizează luarea deciziilor dezinteresate și co- 
recte; reprezentantul puterii legislative trebuie să țină cont numai de buna 
funcționare a societății și, în afară de imperativele rațiunii, nu trebuie să 
dea ascultare niciunui alt factor de influență; 


b) Principiul-corectitudinii se referă la respectarea pagash jocului; pu- 
terea legislativă trebuie să se achite cu succes de sarcinile primite și, etic, 
nu-i este permis să abuzeze de poziția sa, în sensul că preeminența legisla- 
tivului nu poate „eclipsa” executivul și autoritatea magistraturilor; puterea 


[1] C. DĂNILEŢ (trad.), Comentariu asupra Principiilor de la Bangalore privind conduita judiciară, 
Ed. C.H. Beck, București, 2010, p. 77. 

(21V, PRAHOVEAN, Fundamente kantieneî într-o posibilă etică administrativă, î în l. COPOERU, N. SZABO 
(coord.), Etică și cultură... , p. 28. 

legislativă trebuie să respecte autonomia și interesele specifice ale puterii 
executive și judecătorești; 


c) Potrivit principiului responsabilități, puterea legislativă contribuie, 
în esenţă, la realizarea și menţinerea încrederii în instituţiile publice și, de 
aceea, pentru a întări sentimentul de responsabilitate al celor implicați în 
demersul legislativ, este prevăzut ca aceștia să fie responsabili pentru deci- 
ziile luate și să se confrunte în mod direct cu judecata opiniei publice. 


Cum se poate lesne observa, legiuitorul nu se ghidează întotdeauna 
după principiile acestea în elaborarea legilor, fiind astfel de înțeles unul din 
motivele pentru care a scăzut încrederea în acest instrument important de 
dirijare a comportamentului uman, pe care îl reprezintă legea. 


B. Este însă acesta singurul motiv pentru scăderea încrederii în lege? 


Credem că lucrurile nu sunt atât de simple, ci la originea declinului con- 
temporan asupra gândirii juridice stă modul de a fi și de a gândi al socie- 
tății actuale. Legea a devenit în prezent foarte tehnică și a cuprins toate 
domeniile vieții. Practic, nu a rămas aproape nicio activitate umană care să 
nu fie reglementată prin norme. Or, din moment ce a căzut în sarcina legiu- 
itorului să reglementeze toate domeniile vieții, juriștii nu au mai considerat 
necesar să reflecteze asupra caracterului just sau injust al legilor. Nici nu 
au mai avut timpul necesar, pentru că avalanșa legislativă nu le-a mai dat 
timp nici practicienilor și nici teoreticienilor să reflecteze asupra dreptului 
pozitiv. 


ignorând ideea de just”, practicienii au pierdut un argument consistent 
pentru a se opune unor interpretări greșite, atunci când specializarea nu-i 
ajută întotdeauna să găsească argumente adecvatel!l. Din păcate, această 
carență pornește încă din cadrul facultăților de drept unde fiecare ramură 
a dreptului este învățată ca o disciplină cvasi-independentă, studenții nea- 
jungând să-și formeze o viziune de ansamblu asupra dreptului. Așa cum s-a 
spus în doctrina franceză, „formarea juridică îi învață deseori pe studenţi să 
asimileze răspunsuri și rareori să formuleze întrebări (...) Ea presupune [din 
păcate] că tuturor problemelor juridice nu le corespunde decât un singur 
răspuns corect al legii și că este suficient ca acesta să fie găsit (...)”2]. Chiar 
și sistemul de examinare prin teste grilă, răspândit tot mai mult în învăţă- 
mântul nostru juridic, contribuie la această situație. i 


Această problemă nu este însă doar în învățământul superior juridic, ci 
ea este, cu mici excepții, una a întregului sistem de învățământ. Din păcate, 


MJJ. SARFATI, în |. COPOERU, N. SzABO (coord.), Etică și cultură...., p- 39. 
[2] C, GRZEGORCZYK, în M. TROPER, F. MICHAUT (coord.), L'enseignement de la philosophie du droit, 
Bruylant, LGDJ, 1997, apud J.-J. SARFATI, în |. COPOERU, N. SZABO (coord.), Etică și cultură..., p. 39... 

întreg sistemul de învățământ românesc este axat pe acumulare de infor- 
maţii, deși, în era actuală, acest lucru nu mai reprezintă singurul indicator 
al inteligenţei. În prezent, cam orice calculator poate stoca mai multe in- 
formaţii decât creierul uman, indiferent cât de dotat ar fi acesta. Nu este 
suficient să avem o bază de date mai mare, o scoarță cerebrală cu miliarde 
de date, dacă Eu-l n-a dezvoltat capacitatea de a le accesa și organiza; noi 
ne diferențiem fundamental de mașini prin raționamentul complex/multi- 
focal, și nu prin cel simplu, unifocal, Adică e foarte important ca omul, în 
general, și juristul, în special, să înveţe să gândească, să înveţe să reflecteze 
asupra tuturor lucrurilor, iar nu să ia de-a gata ideile furnizate de alții, indife- 
rent cât ar fi aceștia de credibili. Este inutil să mai subliniem ce importanță 
capitală prezintă pentru un magistrat să înveţe să gândească, să reflecteze, 
să cântărească argumentele, să se îndoiască, iar nu să ia de-a gata niște 
idei sau argumente furnizate de alții. Pentru aceasta, însă, profesionistul în 
domeniul dreptului are o nevoie vitală de a învăța să cultive raționamentul 
abstract, care reprezintă instrumentul intelectual de bază al Eu-lui, pentru a 
se cunoaște pe sine, a se interioriza, a se observa și prospectal?l. Dacă nu va 
învăța să se cunoască mai întâi pe sine, să se analizeze, să-și analizeze resur- 
sele interioare și, mai ales, slăbiciunile, nu va putea nici să judece în mod co- 
rect faptele altora. Din păcate, nici acest tip de raționament nu este cultivat 
îndeajuns, nici în societate și nici în școlile de drept, iar, după cum s-a arătat 
în literatura de specialitate, „cum va face Eu-l o igienă mentală, va proteja 
emoţionalitatea, va gestiona anxietatea, va recicla puterea gândurilor mor- 
bide și a fantasmelor fricii, dacă el nu știe să dezvolte cătuși de puțin rațio- 
namentul abstract? Copiii, adolescenții și tinerii studenți nu știu nici măcar 
că au un Eu care trebuie să dea un șoc de luciditate gândurilor care îi tulbu- 
ră și emoțiilor care-i neliniștesc. Nu se admite ca un elev să arunce gunoiul 
în pupitru sau pe jos, dar nu scoatem o vorbă despre gunoiul psihic pe care 
îl acumulează acesta. S-ar părea că gândurile și emoțiile nesănătoase nu ne 
infectează. Sper, sincer, să nu fiu un glas solitar în teatrul social, și că se vor 
ridica tot mai mulţi specialiști din toate domeniile care vor evidenția aceste 
paradoxuri și vor arăta că omenirea a luat-o pe un drum greșit”ll. Dacă nu 
suntem mulțumiți de felul în care se poartă profesioniștii dreptului în rela- 
tiile cu ceilalți, de felul în care se poartă judecătorul, procurorul, avocatul, 
consilierul juridic etc., este și pentru motivul arătat anterior. Din păcate, 
presa de specialitate abundă în exemple de nemulțumiri ale categoriilor 
profesionale menționate, una față de cealaltă. 


Din moment ce totul este reglementat de lege, legea are aceeași valoa- 
re, indiferent dacă domeniul reglementat este unul important ori unul mai 


1 — PIE E 
îl A. CURY, op. cit., p. 67. 
12] Idem, p. 76. 
13) Ibidem. i 

puțin important. Nu există o ierarhizare a valorilor, în sensul că legea nu ne 
spune care valori sunt mai importante și care sunt mai puțin importante, 
nu ne spune că, atunci când-două valori reglementate prin lege vin în con- 
flict, care dintre acestea ar trebui să primeze. | 


C. Cum s-a ajuns aici? De ce a ajuns legea să devină un scop în sine, în loc să 
fie un mijloc de a face dreptate? 


Răspunsul îl găsim în evoluţia curentelor filozofice de-a lungul timpu- 
lui. Pentru Platon, legile pozitive sunt o reprezentare a „ideilor” perfecte 
dintr-o altă lume, Aristotel le coboară pe pământ, spunând că dreptul pozi- 
tiv are rolul de a-i informa și a-i forma pe cetățeni, în timp ce pentru Epicur, 
dreptatea este relativă, ea depinzând de ceea ce decide majoritatea la un 
moment dat. meri 


în literatura de specialitate s-a susținut că declinul gândirii actuale asu- 
pra dreptului este legat de epicurismul nostru, care poate fi explicat prin 
trei punctelt: | r 


a) Gânditorii englezi care au influențat filozofia politică modernă, 
J. Locke și T. Hobbes, influențați de N. Machiavelli, au considerat că unicul 
scop al dreptului este de a asigura securitatea cetățenilor, acesta neavând. 
și scopul de a-i civiliza. în aceste condiţii, fiind un simplu obiect utilitar, care 
se bazează pe frică, ce rost are o reflecţie asupra lui? 


b) Pentru epicurieni nu înseamnă nimic binele public, ci doar binele per- 
sonal, privat. Or, societatea modernă impregnată de această filozofie, con- 
sideră că, dacă dreptul nu o ajută la găsirea fericirii personale, la ce bun să o 
îl studieze în profunzime? Tinerii nu caută să devină onești, nu caută pacea 
public, ci vor să fie celebri, să devină vedete; 


c) Epicurienii nu cred în existența unui legislator de excepţie, așa cum 
credeau Platon și Aristotel. Or, dacă dreptul este produsul maselor, pentru 
ce să fie studiat? | i 


CITATE RELEVANTE”! 


Despre libertate | 

Nimic nu corespunde mai mult egalității și libertăţii ca posibilitatea de. 
a aduce pe oricine în fața judecătorului, chiar și pe cel mai puternic. (Titus 
Livius, 59 î.Hr.-17 d.Hr.) sa a l | 


t L, STRAUSS, Nihilisme et politique, Rivages Poche, 2004, apud J.-J. SARFATI, în |. COPOERU, 
N. SzABO (coord.), Etică și cultură..., p. 49-53» 
(2 Extrase din lucrarea Enciclopedia înțelepciunii, op. cit., și grupate pe temele de interes. 

Numai proștii își denumesc bunul plac libertate. [Tacit (Gaius Cornelius 
Tacitus), cca. 56-117] | 


Ce este libertatea? O conștiință curată. (Periandru din Coring 666-586 
= î.Hr.) | 

Omul cinstit și cel necinstit se cunosc nu doar după ceea ce fac, ci și după 
ceea ce-și doresc. (Democrit din Abdera, 460-cca. 370 î.Hr.) 


Să nu crezi că dacă ai făcut ceva rău te poți ascunde, fiindcă ascunzându-te 
de alţii, nu te poţi ascunde de propria conștiință.(Isocrate, 436-338 î.Hr.) 


Cel mai de preț rezultat al înfrânării dorințelor este libertatea. (Epicur, 
341-270 î.Hr.) 

Nu-ţi dori nimic ce nu poți realiza tu însuti; realizarea ta supremă e liber- 
tatea. Ea nu te poate face să fii frumos, bogat, respectat, puternic și fericit în 


ochii întregii lumi, ea te poate face doar liber. Ea nu te face stăpânul lucrurilor, 
ci stăpân asupra ta însuţi. (Rene Descartes, 1596-1650) 


Absența libertății e răspunzătoare pentru absența unor moravuri verita- 
bile. (Anthony Ashley-Cooper, conte de Shaftesbury, 1671-1713) 


Oamenii socotesc că sunt liberi numai în măsura în care se supun pasiuni- 
lor lor, iar când sunt nevoiţi să trăiască potrivit legii, ei cred că le sunt încălca- 
te drepturile. (Baruch Spinoza, 1632-1677) 


Libertatea, odată ce a prins rădăcini, crește repede. (George Washington, 
1732-1799) 
Libertatea este dreptul la Nzalitate, (Nikolai Berdeaev, 1874-1948) 


O oaie și un lup înțeleg diferit cuvântul „„libertate”. În aceasta constă 
esența neînțelegerilor care domină societatea umană. (Abraham Lincoln, 
1809-1865) 


Despre adevăr 
Chiar și mintea prostului acceptă adevărul. 
Există o singură cale — calea adevărului, toate celelalte nu sunt căi. 


Glasul adevărului nu este gingaș, gingașă este vorba mincinoasă. Omul 
moral nu e bun de gură, bun de gură este cel mincinos. (Lao Zi, 579-499 î. î.Hr.) 


Nu proclama adevărul î în piața publică: mulțimea îl va folosi pentru a face 
rău. (Pitagora, 576-496 î.Hr.) 


Adevărul există în egală măsură “cu minciuna. (Zi ACA cca. 369-286 
î.Hr.) 


Adevărul poate fi uneori înăbușit, dar nu se stinge niciodată. (Titus Livius, |. 
59 î.Hr.-17 d.Hr.) 


Când viciul e rentabil, adevărul e în declin. (Publius Syrus, sec. I î.Hr.) 

Există rătăciri care au înfățișarea adevărului. [Seneca cel Tânăr (Lucius 
Annaeus Seneca), cca.4 î.Hr.-65 d.Hr.] 


Adevărul se întărește prin mărturii și în timp, iar minciuna prin stg și 
nesiguranță.[ Tacit (Gaius Cornelius Tacitus), cca. 56-117] 


Cine urăște lumea? Aceia care au sfâșiat adevărul. (Fericitul Augustin, ` 
354-430) . 

Nu ieși în re ci întoarce-te în tine însuți: înlăuntrul omului se adăposteș- 
te adevărul. (Fericitul Augustin, 354-430) 


Tăinuirea adevărului este fie o încercare a smereniei noastre, fie o umilire 
a orgoliului. (Fericitul Augustin, 354- -430) 


Adevărul e unica fiică a timpului. (Leonardo Da Vinci, 1452- -1519) 


“Minciuna se încolăcește mereu ca șarpele care nu stă niciodată drept, 
fie că se târăște sau stă liniștit; numai când e POL e drept și nu se prefa- 
ce. (Martin Luther, 1483- 1546) 


Trăiește conform adevărului — iată cea mai bună învățătură. ju: de 
Cervantes Saavedra, 1547-1616) K 


Adevărul uneori se îndoaie, dar niciodată nu se rupe, și iese deasupra min- 
ciunii ca uleiul deasupra apei. (Miguel de Cervantes Saavedra, 1547-1616) 


Mincinosul știe să poarte masca alintului. (William Shakespeare, 1564-1616) 


- Adevărul îl vedem mai des și- -l auzim mai'rar - niciodată în forma sa pură, . 
mai ales când vine de departe: în el se găsește mereu un plus de Pallas care 
a lăsat urme. (Baltasar Graciân y Morales, 1601-1658) 


Există adevăruri în privința cărora nu e suficient să convingi pe cineva, 
fiindcă acestea trebuie simţite; astfel sunt adevărurile moralei. [Monee guie 
(Charles Louis De Secondat, Baron), 1689-1755] 

Ne vom strădui, așadar, să ă gândim bine — iată începutul unei purtări mora- 


le. Nu există o nefericire mai mare ca atunci când omul începe să se teamă de 
adevăr, să nu fie demascat de acesta. (Blaise Pascal, 1623- -1662) 


Adevărul nu e atât de binefăcător, pe cât de nefastă e aparența 
lui. (Francois de la Rochefoucauld, 1613-1680) 


Adevărul nu este lipsit de atribute picante ce care pot fi surprinse dacă ești 
dotat cu genialitate. (Denis Diderot, 1713- -1784) : 


Tinerețea este dezinteresată în gânduri și sentimente; de aceea ea înțele- 
ge și simte adevărul cel mai profund. (Heinrich Heine, 1797-1856) 

Adevărul este ca o vacă ce nu dă lapte scepticilor, dar care le oferă alterna- 
tiva de a mulge taurii. (Samuel Johnson, 1709-1784) 

Ne-am născut să căutăm adevărul, nu să-l posedăm. (Heinrich Mann, 
1871-1950) | | 

"Adevărul e universal, neaparţinându-mi numai mie. Adevărul mă posedă 
pe mine, și nu eu posed adevărul. (Karl Marx, 1818-1883) 


Este aproape monstruos cum au putut oamenii ajunge la o astfel de stare 
a conștiinței, încât în părerea și voia majorității a văzut sursa și criteriul ade- 
vărului! (Nikolai Berdeaev, 1874-1948) 


Adevărul e acel lucru ce nu poate fi demonstrat, adevărul înseamnă sim- 
plitate. (Antoine de Saint-Exupery, 1900-1944) 


Cele neadevărate trec drept adevărate, iar cele adevărate drept neadevă- 
rate, atât de felurită este fiinţa. 


Despre dreptate 
Dreptatea e nemuritoare. 


Șarlatania e incompatibilă cu dreptatea. Flindeă dreptatea triumfă doar 
atunci când măsori totul cu o măsură dreaptă. 

Nu există nicio virtute superioară dreptăţii, nu există viciu mai rău decât 
minciuna. 

Temeiul liniștii în ţară e dreptatea. 

Dreptatea nu e de ajuns pentru a fi de folos altor oameni, dar e suficientă 
ca să faci rău propriei tale vieți. (Yang Zhu, cca. 440-360 î.Hr.) 

Dreptatea este dobândirea unei calități sufletești în temeiul căreia oa- 
menii devin capabili de fapte și de acţiuni juste și de năzuinţa către drepta- 
te. (Aristotel, 384-322 î.Hr.) 

„Omul care a atins cel mai înalt grad de desăvârșire este mai presus de 
toate animalele; dar este mai prejos decât toți dacă trăiește fără legi și fără 
dreptate. Într-adevăr, nu este nimic mai rău decât un om înzestrat, dar ne- 
drept. (Aristotel, 384-322 î.Hr.) 


Justiţia este voința fermă și permanentă de a oferi fiecăruia drepta- 
tea. (Justinian I cel Mare, 482/483-565) | 


Oamenii se nasc virtuoși, iar dreptatea este o calitate intrinsecă a lor, ca și 
existenţa însăși. [Montesquieu (Charles Louis De Secondat, Baron), 1689- 1755] 


De ce lumea preferă majoritatea? Pentru că are dreptate? Nu, pentru că e 
puternică. (Blaise Pascal, 1623-1662) 


În invidie, printre altele, este înrădăcinată și Di: de dreptate. (William 
Hazlitt, 1778-1830) 


Acela care iubește să lupte pentru dreptate, n nu abuzează, de obicei, de 
ea. (William Hazlitt, 1778-1830) 


în lume domneşte nedreptatea. (Paul Henri Thiry D’ Holbach, 1723-1789) 


Justiţia este baza tuturor virtuților sociale. Paul Henri alg D’ Holbach, 
1723-1789) 

Respectul de sine... creează regulile dreptății și este primul motiv pentru 
respectarea acestora din urmă. (David Hume, 1711-1776) 


„Când dreptatea piere, nu mai există nimic ce ar putea da preț vietii omu- 
lui. (Immanuel Kant, 1724- -1804) . 


Politetea și complimentele nu au ce căuta în treburile de care depinde bine- 
le statului, mai ales când triumfă nedreptatea. (Mihail Vasilievici Lomonosov, 
1711-1765) 

Ca să-l înveţi pe om să respecte dreptatea, trebuie să-i arăţi ADI ele 
dreptăţii. (Adam Smith, 1723-1790) 


Lumea va fi mai dreaptă atunci când va fi mai neprihănită. (Henri- -Marie 
Beyle Stendhal, 1783-1842) 


Justiția nu este, desigur, dreptatea. De obicei, ea e socotită chiar o măsură 
de precauție împotriva dreptății adevărate. (Heinrich Mann, 1871- -1950) 


A vorbi despre „justiție naturală” este un nonsens. (Karl Marx, 1818- 1883) 
Dreptatea este adevărul în acțiune. (Benjamin Disraeli, 1804- 1881) - 


Despre lege 


~ Autoritatea asupra poporului e mai mare atunci când legea sperie la felie ca 
un tiran. (Bias din Priene, 642-577 î.Hr.) 


Legile sunt ca pânza de păianjen: pe cel slab îl îi încurcă, iar cel puternic tre- 
ce prin ele. (Solon din Atena, cca. 638-558 î. Hr.) 


lată care e relația dintre conducător și popor: împăratul e vizitiul, functi- 
onarii și legile sunt zăbala și hăţurile, iar poporul - calul. Ca să mâni caii bine, 
trebuie să le pui corect zăbala, să ţii hăţurile drept, trebuie sa potrivești forța 
cailor și să urmărești că cei din urmă aleargă coordonat. În aceste condiții, 
conducătorul nu are nevoie să scoată nici un sunet, nici să plesnească din hă- 
turi și nici să-i îndemne cu vorba - caii vor alerga singuri. Ceai ie 551-479 
i î.Hr.) 


Lume! Înainte să ai legi, străduiește-te să ai obiceiuri bune: obiceiurile 
bune sunt primele legi. (Pitagora, 576-496 î. Hr.) 

Când legile și poruncile se înmulţesc, crește și cifra hotilor și a răufăcători- - 
lor. (Lao Zi, 579-499 î.Hr.) i 


La întrebarea cu ce le sunt filozofii superiori celorlalți oameni, i, Artistippus 
a răspuns: „Dacă toate legile vor fi distruse, numai noi vom trăi ca și până 
acum”. (Artistippus din Cirene, 430-355 î.Hr.) 


Legile sunt o invenție prostească. Legile le fac oamenii, iar natura atomii 
și vidul. (Democrit din Abdera, 460-cca. 370 î.Hr.) 

Oamenilor le sunt necesare chiar și cele mai proaste legi, fiindcă în lipsa lor 
ei s-ar mânca unii pe alţii. (Epicur, 341-270 |. î.Hr.) 

` Nu există lege care să-i mulțumească pe toți. [Cato cel Bătrân (aie 
Porcius), 234-149 î.Hr.] 


Dreptul suprem — supremul neadevăr. (Marcus Tullius Cicero, 106-43 î.Hr.) 
Când vorbesc armele, legile tac. (Marcus Tullius Cicero, 106-43 î.Hr.) 


Ca să fim liberi, ar trebui să ne supunem legilor. (Marcus Tullius Cicero, 
106-43 Î.Hr.) 
` Cea mai mare lipsă de justiţie e acolo unde domnește litera legii. (Marcus 
Tullius Cicero, 106-43 î.Hr.) 


Cârmuitorii sunt legea care vorbește, iar legea este corul cârmuitorilor tă- 
cuti. (Marcus Tullius Cicero, 106-43 î.Hr.) | 


Ce folos au legile aspre acolo unde nu există morală? Ce înseamnă niște 
legi goale fără obiceiuri? [Horaţiu (Quintus Horatius Flaccus), 65-8 î. Hr.] 


Ce sunt legile fără moravuri, ce sunt moravurile fără credinţă? biarațiu 
(Quintus Horatius Flaccus), 65-8 î. Hr.] 


Nicio crimă nu poate avea întemeiere juridică. (Titus Livius, 59 î.Hr.-17 
d.Hr.) 


Orice speranță întemeiată pe merit e lege. [Ovidiu (Publius Ovidius Naso), 
43 î.Hr.-18 d.Hr.] 


Cel vinovat se teme de lege, cel nevinovat — de soartă. (Publius Pe sec. | 
î.Hr.) 


Acolo unde legile sunt sănătoase, ş și poporul e sănătos. (Publius Syrus. sec. | 
î.Hr.) 


Legea trebuie să fie scurtă ca să și-o poată aminti și oamenii igno- 
ranţi. [Seneca cel Tânăr (Lucius Annaeus Seneca), cca. 4 î.Hr.-65 d.Hr.] 


Necesitatea înfrânge toate legile. [Seneca cel Tânăr (Lucius Annaeus 
Seneca), cca. 4 î.Hr.-65 d.Hr.] 


Rușinea interzice uneori ceea ce nu interzic legile. [Seneca cel Tânăr 
(Lucius Annaeus Seneca), cca. 4 î.Hr.-65 d. Hr.] 


O greșeală profundă capătă adesea dimensiunea unei fărădelegi. [Seneca 
cel Tânăr (Lucius Annaeus Seneca), cca. 4 î.Hr.-65 d.Hr.] 


Adevărul, caracterul de lege, virtutea, dreptatea și blândeţea - toate 
acestea pot fi cuprinse în conceptul de „cinste”. [Quintilian (Marcus Fabius 
Quintilianus), cca. 35-96) 


Obiceiurile bune au o putere mai mare decât legile bune. [Tacit (Gaius 
Cornelius Tacitus), cca. 56-117] 


La început, exigenţele legii erau neînduplecate, dar, cum se întâmplă mai” 
întotdeauna, nimeni nu s-a mai preocupat în cele din urmă de respectarea 
cestora. [Tacit (Gaius Cornelius Tacitus), cca. 56-117] , 

Legile bune sunt inspirate de obiceiurile proaste. [Tacit (Gaius Cornelius 
Tacitus), cca. 56-117] l 


A cunoaște legile înseamnă să accepți nu litera, ci conținutul și spiri- 
tul. [Iustinian I (cel Mare), 482/483-5651. i 


Legile se bucură de un respect general nu fiindcă sunt drepte, ci fiindcă 
sunt legi. (Michel De Montaigne, 1533-1592) | | 
= Cruzimea legilor împiedică respectarea lor. [Montesquieu (Charles Louis 
De Secondat, Baron), 1689-1755] 


Nu e nevoie să obţii cu ajutorul legilor ceea ce se poate obține prin îm- 
bunătăţirea moravurilor. [Montesquieu (Charles Louis De Secondat, Baron), 
1689-1755] zi | | 

Libertatea este dreptul de a face tot ce permit legile. Libertatea individu- 
lui și libertatea cetățeanului nu coincid întotdeauna. [Montesquieu (Charles 
Louis De Secondat, Baron), 1689-1755] ue 


Trebuie ca legile și poruncile să fie scrise limpede, ca să nu poată fi răstăl- 
măcite. Adevăr e puţin în inimile oamenilor, iar viclenie e multă. În inimile lor 
sunt atâtea galerii cât sub o fortăreață. [Petru I al Rusiei (cel Mare), 1672-1725] 

Multitudinea de legi într-un stat înseamnă același lucru ca numărul mare 
de doctori: semn de boală și de neputinţă. [Voltaire (François-Marie Arouet), 
1694-1778] j 

Pe lângă legile statului mai există și legile conștiinței, care completează .. 
neajunsurile legislaţiei. (Henry Fielding, 1707-1754) i 

Legile prea blânde sunt rar respectate, legile prea aspre sunt rar puse în 
aplicare. (Benjamin Franklin, 1706-1790) E 

Legea lasă dispoziției o libertate totală. Morala, însă, se referă la dispozi- 
tie și cere ca fapta să fie săvârșită din respect față de datorie. În consecință, 
și felul de a acţiona conform cu legea este moral, dacă este determinat de 
respectul față de lege. (Georg Wilhelm Friedrich Hegel, 1770-1831) 

Să nu te supui nici uneia dintre legi înseamnă să fii lipsit de protecţia cea: 
mai salvatoare, întrucât legile trebuie să ne protejeze nu doar de ceilalți, dar 
și de noi înșine. (Heinrich Heine, 1797-1856) l 

Legile și regulamentele trebuie să meargă mână în mână cu progresul su- 
fletului uman. (Thomas Jefferson, 1743-1826) l ; 

Legile sunt scrise pentru oamenii obișnuiți, de aceea ele ar trebui să se 
bazeze pe normele obișnuite de bun simt. (Thomas Jefferson, 1743-1826) 

Dacă binele public nu face o regulă din dreptatea moralei, atunci poate 
face din lege o armă a tiraniei politice, așa cum s-a și întâmplat foarte ade- 
sea. (Jean-Jacques Rousseau, 1712-1778) 

Cunosc doar trei mijloace cu ajutorul cărora putem influenţa moravuri- 
le poporului: puterea legii, puterea opiniei publice și cai au satisfacţi- 
ei. (Jean-Jacques Rousseau, 1712- -1778) 


Toate normele generale de comportament nu sunt slifiaisătă deoare- 
ce acestea se bazează pe o asumare falsă a egalităţii dintre oameni - asu- 
marea stabilită în sistemul lui Helveţiu; între timp, diferența fundamentală 
între oameni în privința intelectului și a gorici este nemărginită. (Arthur 
Schopenhauer, 1788-1860) 


Dacă legislația nu poate decreta moralitatea, cu atât mai puțin aia de- 
clara imoralitatea drept legală. (Karl Marx, 1818-1883) 


Un legislator trebuie să caute nu adevărul, ci j (Henry Thomas 
Buckle, 1821-1862) 


Legea nu-i poate face pe oameni liberi: oamenii înșiși i trebuie să facă legea 
liberă. (Henry David Thoreau, 1817-1862) 


Așa cum omului mort îi lipsește sufletul (animus), care este esența (forma 
substantialis) î însăși a omului, tot astfel, legea injustă (lex iniqua), lipsită de 
dreapta rațiune (rectitudo rationis), nu este propriu-zis o lege, deși nominal 
ea poartă un astfel de nume. În consecință, echitatea (cequitas) este pentru 
lege ceea ce sufletul (ina) este pentru om: forma substantialis. (Juan de de 
Torquemada, 1388-1468). 


Despre conștiință 


` Martorul nostru este zeul, geag propria conștiință. (Marcus Tullius Cicero, 
106-43 î.Hr.) | 


- Rănile conștiinței nu se cicatrizează niciodata de tot. (Publius mi) sec. | 
î.Hr.) 


De zvonuri se tem Ri dar de conștiință, numai putini. [Pliniu cel Tânăr 
(Gaius Plinius Caecilius Secundus), 61-cca. 114] 


Cel care e bun, e liber, chiar dacă e sclav; cel care e rău, e sclav, chiar dacă 
e rege. (Fericitul Augustin, 354-430) 


Deși noile reguli schimbă conștiința oamenilor, trebuie încercat ca, în sta- 
rea lor modificată, regulile să păstreze cât mai mult din cele vechi. (Nicollo 
Machiaveli, 1469-1527) Jef, 
Conştiințta este cea mai bună carte de morală de care dispunem; e bine să 
ne uităm prin ea cât mai des. (Blaise Pascal, 1623-1662) 
Conștiința, ca un prieten adevărat, previne înainte ca judecătorul să apuce 
să apuce să pedepsească. (Denis Ivanovici Fonvizin, 1745- -1792) 


Moralistului pedant i se poate spune că conștiința este o făclie a moralei, 
care luminează calea cea dreaptă; iar când se abate de la această cale, se stin- 
ge. (Georg Wilhelm Friedrich, Hegel 1770-1831) 

Rușinea este frica față de oameni, conștiința este frica față de 
Dumnezeu. (Samuel Johnson, 1709-1784) 


Tribunalul pe care omul îl simte în el este conștiința. R este 
adaptarea acțiunilor noastre la cerințele acestui tribunal. (Immanuel Kant, 
1724-1804) 

Conştiința omului poate da greș, fără ca prin aceasta omul însuși să fie ne- 
rușinat, la fel cum poate fi lipsit de gust, fără să cadă în prost + [Jean Paul 
(Johann Paul Friedrich Richter), 1763-1825] 


Deoarece voința nu se supune timpului, remușcările de conștiință nu trec 
odată cu timpul, la fel ca toate celelalte suferințe. Răutatea chinuiește con- 
știința chiar și după mulți ani, la fel de dureros ca și imediat după comiterea 
E acesteia. (Arthur Schopenhauer, 1788- -1860) 
m conştiinţa mea nu este altceva decât „Eul” meu care se pune în locul unui 
ab” jignit. (Ludwig Andreas Feuerbach, 1804-1872) 


NESC 


Pet: 
sli No ai 


, Dacă ne-am antrena conștiința, atunci ne va săruta chiar și când ne muș- 
LI „că. (Friedrich Wilhelm Nietzsche, 1844-1900) © 


RA iAutenticitatea, conștiința curată, caracterul evident al adevărului provin 
5 P din zona sentimentelor. (Friedrich Wilhelm Nietzsche, 1844- -1900) 


ca 
moi] Conștiința noastră este un judecător infailibil, până când nu o uci- 
dem. (Honoré de Balzac, 1799-1850) 

Deosebirea cea mai puternică dintre om și animale este sensul moral sau 


conștiința. lar dominația ei se exprimă în cuvântul scurt, dar puternic și foar- 
te expresiv „trebuie”. (Charles Robert Darwin, 1809-1884) 


În mod ideal, conștiința publică trebuie să spună: să pierim noi toţi, dacă 
salvarea noastră depinde numai de un copil chinuit, iar acesta să nu accepte a 
ne salva. (Fiodor Mihailovici Dostoievski, 1821- 1881) 


Ideea nemuririi este viaţa însăși, viața vie, formula ei finală și sursa 
principală de adevăr și de conștiință pentru omenire. (Fiodor Mihailovici 
Dostoievski, 1821-1881) i 

Conștiinţa este un animal cu gheare care îţi zgârie inima. (Aleksandr 
Sergheevici Pușkin, 1799-1837) 


Conștiinţa e un învăţător moral al inimii. (Samuel Smiles, 1812-1904) 

1. Cum se iau deciziile în materie de morală? 


Pentru a înţelege mai bine procesul de alegere a unui mod etic sau ne- 
etic de a acţiona, ar trebui să înțelegem mai întâi care este procesul psiho- 
logic de luare a deciziilor. Deși în mod aparent actul de a gândi este foarte 
simplu, părând că el vine în mod firesc, natural, în realitate acesta este un 
proces psihologic foarte complex, cu multe etape pe parcursul cărora pot 
interveni factori perturbatori. 


În primul rând ar trebui să luăm în considerare că gândul nu reprezintă o 
realitate, ci o virtualitate. Când ne gândim la o persoană aflată departe sau 
care nu mai este, noi nu o vedem, dar o reprezentăm în acel moment doar 
în mintea noastră. Aceeași natură virtuală o are și gândul nostru legat de 
deciziile etice pe care le luăm în viața de zi cu zi ori în profesie. Principala 
capcană în care putem cădea, în ce privește actul de gândire, este aceea de 
a crede că toate gândurile noastre reprezintă întotdeauna adevărul real, 
adică să pierdem din vedere caracterul virtual al acestora. Astfel, este po- 
sibil ca, în luarea unei decizii care ține de exercitarea profesiei, noi să ne 
gândim că ceilalţi vor ceva de la noi, urmăresc ceva ascuns, și să ajungem 
astfel să credem în realitatea acestui fapt, luând deciziile în funcţie de acest 
lucru. De aici atmosfera de suspiciune care se generalizează tot mai mult în 
societatea noastră și care ne împiedică de multe ori să acționăm așa cum ar 
impune etica. Procesul acesta psihologic de deviere a modului normal de a 
acţiona din cauza unui gând nereal a fost descris cu umor și de Caragiale, în 
piesa Conu Leonida față cu reacţiunea, unde se arată că „omul, bunioară, 
de par egzamplu, dintr-un nu știu-ce ori ceva, cum e nevricos, de curiozi- 
tate, intră la o idee; a intrat la o idee? fandacsia e gata; ei! și după aia, din 
fandacsie cade în ipohondrie. Pe urmă, firește, și nimica mișcă”. 


Desigur că omul nu ajunge să acţioneze astfel, în mod brusc, ci el este 
influențat într-o oarecare măsură de moștenirea ereditară, de mediul social, 
cultural etc. Cel mai important însă este că acestea nu sunt determinante, 
ci omul își poate forma singur modul de a gândi și a acţiona, dacă conști- 
entizează aceste capcane ale gândirii. Așa cum s-a arătat, „sunt tineri care 
au crescut în medii agresive și au devenit generoși, și alții care au crescut în 
medii generoase și au devenit agresivi. Aceste paradoxuri nu sunt cauzate 
exclusiv de bagajul genetic, de mediul educaţional sau de ferestrele for- 
mate în memoria centrală și periferică, ci și de modul în care se comportă 
Eu-l ca administrator psihic”; „data viitoare când vom vedea pe cineva că 
judecă sever, că exclude anumite persoane, că dovedește o mare încăpățâ- 
nare, că nu renunţă sub nicio formă la ceea ce gândește, chiar în fața unor 

- dovezi ale contrariului, trebuie să ne gândim la defecte grave în formarea 
și exercitarea rolurilor vitale ale Eu-lui”!']. 


Aspectele acestea sunt foarte importante în viața de zi cu zi, în forma- 
rea relaţiilor personale și profesionale, inclusiv în domeniul profesiilor ju- 
ridice. Cu toate acestea, nu există cursuri sau programe de conștientizare 
a lor, de învăţare a procesului de construcţie a unui Eu capabil să dezvolte 
o gândire armonioasă, să ia decizii fără a fi influenţat de astfel de capcane 
ale gândirii, așa încât să fie evitate desele situaţii generatoare de conflict în 
lumea judiciară. Aceasta este baza formării unui comportament etic, atât 
în mediul profesional, cât și în mediul personal, fără de care este greu de 
însușit valorile etice și, mai ales, este greu de luat deciziile care să fie con- 
forme cu aceste valori. da 


Sunt și autori care susțin că, în realitate, într-o dilemă morală omul nici 
“nu deliberează, ci decizia sa este dinainte luată. Din acest motiv, Jean Paul 
Sartre (1905-1980) crede că orice deliberare morală este falsificată. În reali- 
tate, alegem fără să cântărim prea mult; simulăm ezitarea între motivele sau 
mobilurile cărora le-am conferit dinainte o anumită valoare; hotărârea finală 
nu face decât să confirme această alegere prealabilăl. E destul de discutabil 
acest punct de vedere potrivit căruia, ori de câte ori oamenii au dileme etice, 
în realitate ei doar se prefac că deliberează. Pot fi decizii luate în decursul 
unor lungi deliberări, în cadrul cărora omul trece de la o soluţie la cealaltă, în 
funcţie de analiza unui argument sau a altuia și de capacitatea de reflectare 
asupra acestora. Or, aceasta nu este altceva decât o deliberarea reală. Este 
adevărat că alegem în funcţie de nişte valori pe care ni le-am stabilit anterior 
sau pe care le-a stabilit societatea, dar atunci când avem de ales între două 
sau mai multe valori, noi suntem cei care alegem în urma deliberării. Discuţia 
se poate muta ușor pe terenul problematicii liberului arbitru, cei mai mulți 
gânditori fiind de părere că omul este totuși înzestrat cu liberul arbitru. 


2. Cât de grea este luarea deciziilor în profesiile juridice? 


Prin natura sa, activitatea juridică presupune deseori luarea unor decizii 
care implică de multe ori aspecte morale sau etice. Orice persoană care 
exercită o profesie juridică este pusă deseori, în activitatea sa profesiona- 
lă, în situaţia de a lua decizii susceptibile de interpretări sub aspectul mo- 
ralităţii lor, nu doar persoanele care sunt învestite cu luarea unor decizii cu 
caracter obligatoriu, cum sunt judecătorii sau procurorii. 


Este valabil pentru orice profesionist al dreptului (judecător, procuror, 
avocat, consilier juridic etc.) ceea ce s-a afirmat în legătură cu judecătorul, 
DIA, CURY, op. cit., p. 103. 
- [l CH. LE BIHAN, op. cit., p. 39. 

că, în fiecare caz particular, acesta este obligat să decidă ceea ce este re- 
zonabil, iar procesul de alegere între principii etice concurente în situații 
concrete dezvăluie caracterul complex și ambiguu al majorității judecăților 
etice", 


Chiar dacă deciziile aparținând judecătorilor și procurorilor sunt mai 
des puse în discuţie sub aspectul componentei lor morale, fapt justificat 
de caracterul lor obligatoriu și de implicațiile lor cu privire la drepturile și 
libertățile celorlalți, nici reprezentanții celorlalte profesii juridice nu sunt 
scutiţi de „judecarea” activității lor din această perspectivă. Este mai puţin 
grav sub aspect etic un comportament neadecvat al unui avocat faţă de un 
comportament la fel de neadecvat al unui judecător? Are vreo relevanță sub 
aspect moral faptul că primul ia decizii cu caracter obligatoriu pentru mai 
multe persoane, apte a fi puse în executare prin constrângere, în timp ce al 
doilea ia decizii relevante pentru clientul său ori pentru alte persoane indivi- 
dualizate? În faţa moralei poate fi o diferență substanțială între cei doi? 


în activitatea lor, persoanele aparținând profesiilor juridice, fie că sunt 
judecători, procurori, avocaţi, consilieri juridici etc., trebuie să ia decizii 
care pot afecta vieţile altora, de mule ori deciziile trebuind luate într-un 
timp foarte scurt. De pildă, în materia luării măsurii arestării preventive, 
toţi factorii implicaţi trebuie să decidă foarte repede ce vor face în legătură 
cu această măsură. Dacă, din punct de vedere al consecințelor legale, se 
pare că greutatea deciziei cade pe umerii judecătorului, din punct de vede- 
re al consecinţelor morale, greutatea deciziei cade la fel pe umerii tuturor 
persoanelor implicate în actul de justiţie (procuror, avocat, consilier juridic 
etc.). Procurorul sau avocatul nu se va putea exonera în fața celorlalți și 
în faţa propriei conștiințe de responsabilitatea morală a actului lor, dacă 
acesta a fost unul inadecvat din acest punct de vedere. 


Din acest motiv, reprezentanţii profesiilor juridice se pot simţi adese- 
ori „stresaţi moral” ori nesiguri în legătură cu modul în care ar trebui să 
acţioneze ca să îmbine cel mai adecvat obligaţiile profesionale cu cele 
morale. Astfel, procurorul de ședință poate să nu fie pe deplin convins în 
sinea sa că inculpatul trebuie să fie arestat preventiv pentru infracţiunea 
comisă, însă îndeplinirea atribuţiilor profesionale îi impun să susţină în fața 
judecătorului propunerea de arestare formulată de parchetul din care face 
parte. Or, avocatul poate să fie în sinea sa convins că inculpatul pe care îl 
apără trebuie să fie arestat preventiv, însă îndeplinirea atribuţiilor profe- 
sionale îi impun să susţină în fața judecătorului respingerea propunerii de 
luare a măsurii arestării preventive. Aceste dileme etice ale procurorului 
sau avocatului sunt la fel de dificile ca cea pe care o are judecătorul cauzei 


PI N N N 


„DIA. RĂDULESCU, Unele aspecte privind evaluarea comportamentului judecătorilor din perspectiva 
calitativă, în 1. COPOERU, N. SZABO (coord.), Etică și cultură..., p. 258. aliati 

în legătură cu caracterul just sau injust al hotărârii pe care o va pronunța 
cu privire la propunerea de luare a măsurii arestării preventive. Atât jude- 
cătorul, cât și avocatul sau procurorul pot să nu aibă certitudinea că actul 
lor este unul care împacă într-un mod cât mai adecvat valorile lor persona- 
le și cele profesionale, putându-se confrunta deseori în luarea deciziilor cu 
propriile emoţii foarte puternice, cum ar fi compasiunea, frica sau furia. Ce 
ar trebui să facă judecătorul, procurorul sau avocatul într-un astfel de caz? 
Poate el să facă abstracţie în mod deplin de aceste sentimente, în luarea deci- 
ziei? Care ar fi cel mai adecvat comportament, din punct de vedere etic? | 


Deși ar dori poate de multe ori să nu fie pus în situația de a lua o decizie 
dificilă, cu implicaţii deosebite de natură afectivă, reprezentantul profesiei 
juridice va fi obligat să o facă, pentru că acest lucru intră în atribuţiile sale 
profesionale. Un răspuns banal ar fi acela că acesta trebuie să lase deopar- 
te „povara” afectivă și să ia decizia exclusiv printr-o analiză raţională a cau- 
zei. Aceasta este și imaginea care s-a consacrat în legătură cu „omul legii”, 
care are ca instrument de lucru doar rațiunea, simbolizată prin balanța pe 
care zeița dreptății Themis o ţine în mâna dreaptă. | 


Este adevărat că analiza rațională are un rol important în luarea celor 
mai bune decizii, însă cercetătorii au demonstrat că deciziile etice sunt mai 
complexe, iar cele mai bune decizii se iau atunci când procesele cognitive sunt 
completate cu un grad înalt de conștientizare a factorilor intuitivi, emoționali 
sau a altor factori non-raţionali, inerenţi în deliberările complexe!'l. De multe 
ori, profesionistul nici nu este conștient de prezenţa factorilor non-raţionali 
în luarea deciziei. Raţional pot fi găsite argumente în favoarea multor decizii, 
chiar dacă acestea nu sunt conforme normelor etice sau morale, în timp ce 
afectele nu pot fi la fel de ușor „păcălite”. Sentimentul de disconfort simţit, 
de o persoană care nu a luat cea mai bună decizie din punct de vedere moral 
persistă chiar dacă, din punct de vedere rațional, decizia este justificată. De . 
aceea, nu ar putea fi ignoraţi total acești factori non-raţionali în luarea unor 
decizii care presupun dileme etice în domeniul judiciar. De multe ori, atunci 
când este pus în fața unei dileme etice, profesionistul nici nu conștientizează 
acest lucru. El nu acţionează rațional, ciacționează aproape mecanic, pe baza 
experiențelor acumulate anterior, a educaţiei, a valorilor însușite, a afecte- 
lor și sentimentelor de moment. Așa cum subliniază psihologii, „cercetarea 
comportamentală a arătat că judecata nu este în mod necesar corectă și că 
oamenii, în mod frecvent, nu se comportă rațional. Deciziile nu sunt bazate 
pe starea obiectivă a lumii, ci mai degrabă pe experiențele noastre subiec- 
tive despre lume. La fel și capacitatea umană de raționalizare este finită, iar. 
limitele ei conduc la tendinţe importante și confuzii problematice”l2l. . 


(11 $.. KNAPP, M.C. GOTTLIEB, M.M. HANDELSMAN, Op. Cit., p. 28. l | 
(2 M.D. ROGERSON, M.C. GOTTLIEB, M.M. HANDELSMAN, S. KNAPP, J. YOUNGGREN, Nonrational 
. processes in ethical decision making, American psychologist, http://dx.doi.org/10.1037/a0025215, 

Profesionistul dreptului trebuie să fie conștient că, în materie de mo- 
rală, orice decizie ar lua, el poate greși în alegerea făcută. De multe ori 
este posibil ca decizia luată în astfel de situaţii concrete să fie considera- 
tă ulterior, de alte persoane sau chiar de el însuși, ca fiind una discutabi- 
lă. Important este ca profesionistul că învețe ceva din greșelile făcute, sin- 
ceritatea și atitudinea critică față de adevăr și erorile posibile fiind primele 
îndatoriri ale acestuia". | 


Este posibilă greșeala în luarea deciziilor în primul rând din cauza fap- 
tului că, atunci când sunt puși în fața unei dileme care necesită un răspuns 
urgent (cum sunt multe dintre dilemele morale în fața cărora sunt puși pro- 
fesioniștii dreptului), oamenii au tendinţa de a soluţiona această dilemă în 
mod rapid, fără o analiză foarte detaliată a argumentelor pro și contra. Așa 
cum s-a observat, oamenii sunt mai înclinați să-și diminueze autocontrolul 
atunci când încărcătura cognitivă sau „lățimea de bandă” este suprasolici- 
tată; în consecinţă, sunt mai înclinați să se concentreze prea mult asupra 
problemei imediate și cad pradă impulsurilor lor], De pildă, atunci când 
merge la un salon de coafură, pentru o întâlnire urgentă și foarte importan- 
tă, judecătoarea constată că urmează să fie coafată de o persoană pe care 
a condamnat-o cu puţin timp în urmă, pentru săvârșirea unei infracţiuni de 
violenţă. În acest caz va trebui să ia rapid decizia dacă va rămâne sau nu în 
salon. ae 


De multe ori decizia luată se va dovedi a fi una greșită abia ulterior actu- 
lui, întrucât, la momentul luării ei, profesionistul nu a cunoscut toţi factorii 
implicaţi, toate circumstanțele în care a fost pus să acţioneze. De pildă, 
acesta nu și-a dat seama de unele aspecte care ar fi cântărit decisiv în lua- 
rea deciziei, pentru că în momentul respectiv acestea nu i-au fost aduse la 
cunoștință sau nu i-a trecut prin cap să verifice acest aspect, cum ar fi cazul 
în care un judecător a mers la o nuntă, invitat de un prieten apropiat, care 
nu i-a adus la cunoștință că la acea nuntă va fi invitată și o persoană care are 
calitatea de parte într-un dosar pe care îl are de soluţionat. 


Eroarea în luarea unor decizii survenite în urma unor dileme etice mai 
poate fi cauzată de greșelile de percepție. De pildă, un avocat care a avut o 
experienţă neplăcută cu persoane care aparţin unei anumite etnii, poate fi 
tentat să creadă că toate persoanele care aparțin acestei etnii sunt predis- 
puse la acte similare, motiv pentru care refuză să le asigure apărarea ori nu 
percepe circumstanțele care sunt în favoarea celor pe care îi apără. În acest 
caz, eroarea de percepție survine din extrapolarea unei experienţei proprii 


N EI ag e EN 
articol publicat în octombrie 2011, p. 66, 614-623, apud S.J. KNAPP, M.C. GOTTLIEB, M.M. HANDELSMAN, 
op. cit., p.38. e a E i . 
(1) GH. SCRIPCARU ș.a. Op. cit, p.175. > n i 
[2] S, MULLAINATHAN, E. SAFIR, Scarcity: Why having too little means so much, New York, NY: Times 
Books, 2013, apud S.J. KNAPP, M.C. GOTTLIEB, M.M. HANDELSMAN, Op. cit., p. 38. l 

negative la toate persoanele care aparțin unei etnii, fără a lua în considera- 
re faptul că, statistic, numărul de acte similare comise de persoanele apar- 
ținând etniei respective este egal cu cel al actelor comise de persoanele 
aparținând altor etnii. În mod similar, un judecător în calea de atac poate 
greși acceptând necritic o hotărâre a unui alt judecător de la instanţa infe- 
rioară, pe care o examinează în calea de atac, doar pentru că el crede că 
acesta este o persoană deosebit de competentă („vede ceea ce crede”). 


Astfel de erori pot fi cauzate nu doar de păreri preconcepute pe care pro- 
fesionistul în domeniul juridic le poate avea în anumite situații, ci și de conți- 
nutul afectiv al manifestării pe care o are față de anumite persoane. Astfel, 
acesta este mai predispus să tolereze comportamente de neacceptat, dacă 
are un sentiment pozitiv față de o persoană, după cum este înclinat să res- 
pingă comportamente acceptabile, dacă manifestă un sentiment negativ 
faţă de aceasta. Acest lucru nu este valabil doar pentru judecători sau pro- 
curori, ci și pentru avocați, consilieri juridici, notari etc., chiar dacă impactul 
unui astfel de comportament asupra celorlalți ar fi mai redus. 


La fel, prezenţa unui sentiment de teamă față de o anumită soluţie poate 
determina profesionistul în drept să aleagă o altă soluție la o dilemă etică, 
deși soluția contrară ar fi fost mai potrivită pentru realizarea binelui gene- 
ral. De obicei, în astfel de situații, profesionistul nici nu evaluează corect 
riscurile pe care le-ar putea suporta în cazul luării unei decizii pe care, din 
punct de vedere rațional, ar considera-o cea mai bună, teama făcându-l să 
supraevalueze eventualele riscuri. De pildă, un magistrat poate fi tentat să 
respingă orice gest sau orice acțiune, de teamă să nu fie considerat părtini- 
tor, chiar dacă un astfel de gest sau acţiune ar fi fost necesare în contextul 
respectiv. Un avocat ar fi tentat să renunțe unilateral la contractul încheiat 
cu clienta sa, deși aceasta ar avea nevoie de asistență de specialitate, de. 
teamă ca nu cumva insistențele acesteia de a se întâlni să nu fie interpreta- 
te ca aspecte ale unei relații intime. | 


Trebuie subliniat totuși că sentimentele pot să ajute de multe ori la 
soluționarea unei probleme etice, dacă nu ajung să domine complet rațiu- 
nea. Este benefică o implicare afectivă moderată în soluționarea unei pro- 
bleme, pentru că aceasta poate ajuta la înțelegerea mai bună a situației 
celorlalți (empatie), poate genera motivație pentru înfruntarea obstaco- 
lelor ș.a. Ele nu trebuie, însă, să acapareze total sau preponderent luarea 
deciziei. Dacă un judecător de penal este dominat de sentimente de com- 
pasiune, nu va fi un bun judecător, fie pentru că deseori va fi nevoit să ia de- 
cizii care provoacă suferință inculpatului sau membrilor familiei acestuia, 
fie pentru că va fi.tentat să se identifice cu suferința persoanei vătămate, 
pierzându-și astfel obiectivitatea. S-ar putea susține chiar că lipsa totală a 
sentimentelor în luarea deciziei este de natură să afecteze luarea acesteia, 


pentru că omul este caracterizat și prin latura aceasta afectivă. 

În alte cazuri, greșeala etică este posibilă pentru că persoanele au stan- 
darde etice diferite, iar subiectul putea crede la momentul acțiunii că aceas- | 
ta era una conformă principiilor etice, deși, în realitate, pentru cei mai mulți 
colegi de-ai săi aceasta ar fi contravenit acestor principii. De pildă, pentru 
un judecător cântatul la petrecerile la care participă multe persoane necu- 
noscute poate fi un act conform principiilor eticii profesionale, dacă acesta 
are un grup de prieteni apropiați care se manifestă frecvent în mod similar, 
în timp ce pentru majoritatea colegilor săi acest act ar putea fi considerat 
unul care ar aduce atingere imaginii justiției. Din acest motiv, este reco- 
mandabil ca în situaţii de dileme etice, subiectul să solicite părerea unei 
alte persoane mai experimentate, înainte de luarea deciziei. Chiar dacă 
mândria profesională l-ar putea determina să nu apeleze la părerea unei 
alte persoane, deoarece acest lucru ar putea fi interpretat ca o lipsă a com- 
petențelor profesionale, profesionistul trebuie să aibă responsabilitatea 
asumării dilemei în care se află. . 


Ca o concluzie, se poate prelua afirmaţia că „o diversitate de predis- 
poziţii inerente și naturale influențează procesul de luare a deciziilor eti- 
ce în moduri insidioase și adeseori dăunătoare, care de multe ori scapă 
capacităţii noastre de conștientizare. Acești factori sunt ubicui și nu sunt 
restricționați la anumite situații, nici nu se regăsesc doar la practicienii «ne- 
etici»; acești factori sunt fenomene inerente, ce ţin de funcţionarea minții 
umane”, | | 


- Profesionistul juridic trebuie să fie conștient de următoarele riscuri care 
pot interveni în luarea deciziilor de natură etică sau juridică: încrederea 
exagerată în calitățile proprii; rutina, stereotipia; bănuiala excesivă bazată 
pe idei preconcepute; aroganță sau vulgaritatea în locul sobrietăţii și auto- 
rității; vanitatea și orgoliul datorat rigidităţii de caracter; graba, nervozita- 
tea sau impulsivitateal. | 


Văzând în câte moduri se poate greși, ajungem să ne întrebăm cât de 
greu este să procedăm corect în diferitele situaţii în care viața ne pune pe 
fiecare? Răspunsul la această întrebare a fost dat cu multe secole în urmă 
și el ar trebui să-l pună pe gânduri pe orice profesionist al dreptului: „se 
poate greși în diferite moduri - răul aparține nemărginitului, cum ziceau 
Pitagorienii în chip figurativ, binele însă finitului, — pe când nu se poate făp- 
tui potrivit decât într-un singur mod; de aceea a greși e ușor, dar greu a 
făptui potrivit. Căci e ușor să greșești ținta, dar greu s-o nimerești. Și, din 
această privinţă, prin urmare, exagerarea și lipsa aparțin viciului, mijlocul 
însă virtuții” B3, | sE] 

Jor ei er ak 


[1] $.). KNAPP, M.C. GOTTLIEB, M.M. HANDELSMAN, OP. cit., p. 38. 
[2] A se vedea GH. SCRIPCARU ș.a., Op. cit., p. 173- 
[3] ARISTOTEL, op. cit., p. 44. 

în această din urmă propoziţie Aristotel ne dă și regula de aur, de care să 
ne ţinem pentru a evita pe cât se poate greșelile în domeniul eticii, aceasta 
fiind aceea a păstrării căii de mijloc, văzută ca o cale a virtuţii. Sfatul său 
este cu atât mai mult valabil în.domeniul juridic, definit prin excelenţă ca. - 
fiind unul al echilibrului, al echităţii. Or, soluțiile extreme sunt mai predispu- 
se la a provoca erori, față de cele moderate, indiferent cât de bune ni s-ar 
părea ele la un moment dat. 


Dacă mulţi oameni ar putea să-și dea seama când o soluție este extre- 
mă, pentru că ea este exagerată, puţini sunt cei care reușesc să găsească 
exact soluţia de mijloc, respectiv, cea mai echilibrată în situația dată. Sfatul 
dat de Aristotel pentru a reuși este acela să fugim de plăcere, pentru a fi 
siguri că, în decizia pe care o luăm, nu suntem influențați de aceasta: „mai 
trebuie să considerăm spre ce înclinăm noi înșine cel mai mult, iar în aceas- 
tă privinţă indivizii sunt din capul locului foarte deosebiți. Încotro însă stă 
înclinația noastră, aceasta ne trădează însușirea noastră particulară de a 
simţi plăcere și durere. Așa că trebuie să căutăm a ne da de partea cealaltă 
cu străduință proprie. Căci depărtându-ne astfel cât se poate de mult de 
greșeală, vom ajunge la mijloc, asemănător cum se face pentru a îndrepta 
un lemn încovoiat. În toate aceste lucruri trebuie să ne păzim cel mai mult 
de plăcere și de ceea ce o produce, deoarece aici nu judecăm ca judecători 
nemituiți” t], Nici aceasta nu trebuie să fie, însă, o regulă absolută, deoa- 
rece pot fi lucruri bune care să ne facă plăcere (probabil mai rar) și pot fi 
lucruri rele care să producă acest lucru (probabil mai des). Evident că de 
acestea din urmă ar trebui să fugim, atunci când trebuie să luăm o decizie, 
iar nu de primele. V. ai ` ia 


3. Ce instrumente pot fi folosite pentru rezolvarea 
dilemelor etice în profesiile juridice? 


Pentru rezolvarea dilemelor etice în profesiile juridice pot fi folosite 
instrumentele dezvoltate de-a lungul timpului pentru rezolvarea oricăror 
dileme morale. 


în luarea unor decizii în caz de dileme morale, teologia romano-catoli- 
că a dezvoltat mai multe sisteme care s-au vrut a fi general valabilel:l, ce. 
merită a fi trecute în revistă pentru a vedea câte moduri de gândire pot fi 
adoptate atunci când suntem puși în fața unor dileme de natură morală sau 
etică. În acest mod s-a dezvoltat în teologia romano-catolică cazuistica în 
materie morală, care reprezintă o culegere de cazuri concrete de dileme 
morale și de rezolvare a acestora ce a inspirat probabil adoptarea codurilor 


(1 Idem, p. 49. 
[2] A se vedea |. BUNEA, op. cit., p. 148-149. 


110 Etica profesiilor juridice 


etice de mai târziu. Or, din moment ce pentru soluționarea acestor dileme 
de natură morală s-au dezvoltat o serie de metode de rezolvare, cunoaște- 
rea lorîl poate ajuta pe profesionistul dreptului să rezolve dilemele etice în 
care se va afla. În esenţă, acestea sunt metode sau repere date individului 
pus să aleagă între respectarea literei legii și voința proprie, respectiv, între 
lege și libertate. Deși aceste repere se referă la legi morale, principiile in- 
stituite de ele ar putea fi transpuse la cazurile în care ar fi vorba de norme 
instituite prin legi pozitive ori prin codurile etice adoptate în domeniul pro- 
fesiilor juridice. Noţiunea de „lege” va fi folosită, așadar, în cele ce urmea- 
ză, într-un sens foarte larg. 


Primul sistem a fost denumit tuțiorism (de la opinio tuta), care spunea 
că legea trebuie respectată întotdeauna, fără nicio derogare. Fiind prea ri- 
gid în forma aceasta, s-a spus că totuși este permisă o derogare de la lege 
atunci când aceasta se bazează pe o certitudine morală, adică atunci când 
în mod cert comportamentul contrar legii este cel moral, iar nu cel care ar 
respecta litera legii. 


Pentru că certitudinea este greu de obținut în materie morală, iar cele 
mai multe dileme morale au la bază doar niște supoziții, nişte probabilități, 
s-a dezvoltat un alt sistem, numit probabiliorismul. Acesta permitea dero- 
garea de la litera legii dacă comportamentul contrar legii este mai probabil 
să fie moral decât cel care ar corespunde literei legii. 


Pentru că unii au susţinut că ar trebui să se acorde prioritate libertății 
omului de a acţiona, ei au spus că, și în cazul în care există o probabilitate 
redusă ca un comportament conform voinţei proprii să fie mai moral decât 
cel conform legii, atunci, dacă o persoană ar acționa în conformitate cu 
propria voință și în sens contrar acestei legi, ea tot nu poate fi acuzată de o - 
faptă imorală. Aceasta deoarece vrea să se încurajeze ieșirea din pasivitate 
a persoanelor. De pildă, un judecător care nu știe dacă să facă sau să nu 
facă un gest de consolare a unei rude a victimei, de teamă să nu fie inter- 
pretat ca o dovadă a lipsei de imparţialitate față de inculpat, potrivit aces- 
tui sistem, el este încurajat să facă gestul respectiv, chiar dacă probabilita- 
tea ca el să fie interpretat ca un act ce contravine eticii profesionale este 
mai mare decât aceea ca actul să fie considerat unul moral. Sistemul indicat 
pune pe primul plan libertatea persoanei și voința de a acţiona moral, fără 
să conteze rezultatul efectiv produs, considerând că oamenii greșesc mai 
mult prin inacțiuni decât prin acțiuni. Acest mod de gândire a condus la 
crearea unui sistem foarte permisiv în materie morală, denumit laxism, po- 
trivit căruia comportamentul contrar legii morale este permis chiar dacă ar 
fi foarte puţin probabil ca el să fie considerat unul moral. 


Pentru că acest sistem era unul exagerat, care putea conduce la situații 
absurde, s-a considerat că totuși ar trebui admis modul de acțiune contrar 

legii doar atunci când probabilitatea ca acesta să fie.moral este cel puțin 
egală cu cea pe care ar avea-o acţiunea conformă legii morale, adică atunci 
când există motive egale pentru a opta pentru un comportament contrar 
legii (equiprobabilismul). za) api 


Un alt sistem menit să corecteze neajunsurile probabilismului este com- . 
pensaţionismul, care admite părerea contrară legii, dacă aceasta ar avea 
aceeași probabilitate să fie morală și, în plus, doar dacă s-ar adăuga obți- 
nerea unei compensaţii, adică dacă s-ar obține un folos practic ce poate fi 
considerat moral. PN 


Deși ar putea avea o oarecare utilitate în orientarea comportamentului 
etic al unei persoane, toate aceste sisteme s-au dovedit ineficiente pentru 
că nu s-au bazat pe convingerea intimă a persoanei cu privire la adoptarea 
comportamentului moral, ci pe niște aprecieri foarte generale. Rareori s-ar 
putea „cântări” într-un mod atât de precis care este mai morală, legea sau 
voința proprie a celui care acționează în fiecare caz în parte. . | 


Din acest motiv s-a ajuns la formularea unor reguli de adoptare a de- 
ciziilor în cazuri îndoielnice, care nu se pot încadra într-un sistem coerent 
de gândire care să se dorească a fi universal valabil, ci sunt aplicabile în ca- 
zurile concrete, inclusiv atunci când profesionistul dreptului s-ar afla într-o 
dilemă etică cu privire la modul în care ar trebui să acționeze într-un caz 
concreti!l. i 


a) Dacă ne îndoim asupra obligativității unei fapte, atunci s-o privim ca 
obligatorie și s-o îndeplinim, fiindcă în cazul acesta nu facem nimic dăună- 
tor, ci îndeplinim mai mult decât ne cere legea; | 


b) Dacă ne îndoim asupra neobligativității unei fapte, atunci s-o privim 
ca oprită și s-o săvârșim, fiindcă în felul acesta nu putem veni în conflict cu 
legea; 


'c) Dacă ne îndoim ce datorie să îndeplinim când datoriile ajung în colizi- : 
une, atunci să îndeplinim pe aceea care ni se prezintă mai însemnată, mai 
sigură și mai urgentă (in dubiis para tutior eligenda); 


d) Dacă ar trebui să alegem între două fapte care duc la consecințe rele, 
atunci să o alegem pe cea care provoacă răul cel mai mic. 


Nici aceste reguli nu pot rezolva toate dilemele etice cu care se va con- 
frunta profesionistul dreptului în activitatea sa, ci doar pe cele care s-ar 
încadra în ipotezele descrise. De asemenea, acestea ar avea o oarecare uti- 
litate doar pentru cei care nu și-au cultivat de-a lungul timpului o conștiință 
profesională sigură, ci sunt la stadiul de conștiință îndoielnică. Ele nu vor. 


C 


-ÚA se vedea l. BUNEA, Op. Cit., p- 148. 

avea însă niciun efect pentru cei care nu și-au pus niciodată problema edu- 
cării propriei conștiințe prin auto-reflecție. 


Din acest motiv, cel mai bun instrument pe care profesionistul în dome- 
niul dreptului îl poate folosi pentru luarea deciziilor cu implicații morale sau 
etice este dobândirea capacității de auto-reflecție. Așa cum s-a arătat, o 
componentă centrală a profesionalismului este un angajament din partea 
practicianului respectiv de a se automonitoriza și autoperfecţionali. - 


Atât judecătorul, cât și procurorul, avocatul și ceilalți profesioniști ai 
dreptului.nu pot lua decizii corecte din punct de vedere etic dacă nu vor 
deprinde exercițiul de a reflecta asupra propriei personalități sau asupra 
propriei competențe profesionale. Deși e foarte greu ca o persoană să se 
autoevalueze pe sine în mod obiectiv, un astfel de exercițiu este esențial 
în activitatea profesională a juristului. Altfel, el va fi tentat doar să dea ver- 
dicte, iar nu să asculte argumente și să le cântărească. Acest lucru ar trebui 
să îl facă nu doar judecătorul, ci'și ceilalți participanţi la procesul judiciar, 
pentru că și aceștia trebuie să cântărească argumentele pro și contra punc- 
tului de vedere pe care îl susţin în instanță. În caz contrar, vor ajunge să 
se amăgească crezând în puncte de vedere care sunt total neverosimile și 
susținându-le cu patimă, fapt care le poate atrage multe neplăceri în plan 
profesional. 


"Cel mai mare pericol pe care îl anihilează auto-reflecţia este cel al su- 
praestimării propriei persoane. Este foarte greu să iei decizii corecte atunci 
când ajungi să crezi despre tine că ești foarte bun, că ești foarte compe- 
tent, că ești foarte moral etc. Această autoamăgire sau supraestimare de 
sine, care îi poate lovi la fel de bine pe toți profesioniștii dreptului, dar care 
are implicaţii foarte mari în cazul judecătorilor, este poate cel mai mare 
dușman al unui bun profesionist al dreptului. 


În literatura de specialitate din domeniul psihologiei!!! au fost elaborate 
mai multe întrebări care îl pot ajuta pe profesionist să deprindă exercițiul 
auto-reflecției, exersându-și astfel deprinderile etice. Aceste întrebări pot 
fi folosite cu succes și de către un profesionist din domeniul dreptului, în 
același scop al dobândirii deprinderilor etice care să îl ajute să ia decizia 
corectă atunci când are anumite dileme de această natură. Pentru aceasta, 
în diferite situaţii dificile în care va fi pus să acţioneze, acesta poate să-și 
pună una sau mai multe din următoarele întrebări și să acționeze în funcție 
de răspunsul pe care și-l va da. 


[1T.J. WILKINSON, W.B. WADE, L.D. KNOCK, A blueprint to assess professionalism: results of a 
systematic review, Academic Medicine, articol publicat pe https://Jwww.ncbi.nlm.nih.gov/ 
pubmed/19704185, mai 2009, p. 84, 551-558, apud S.J. KNAPP, M.C. GOTTLIEB, M.M. HANDELSMAN, 
op. cit., p. 102. | 

[2 S.J. KNAPP, M.C. GOTTLIEB, M.M. HANDELSMAN, Op. Cit., p. 160-161. 

Ce aș face dacă persoana în cauză nu ar fi un client (pentru avocaţi) ori un. 
justițiabil, ci ar fi o rudă a mea, un străin de pe stradă, învățătorul copilului 
“ meu, stilistul meu și așa mai departe? 


„Pe baza căror valori (virtuți, principii etc.) funcţionez eu când fac specula- 
tii având la bază diferite prejudecăți, în viața mea de zi cu zi? 


Ce aș înclina să fac dacă nu ar exista niciun fel de repercusiuni personale 
sau profesionale (de pildă, dacă nu ar afla nimeni niciodată ce am făcut)? 


Ce aș face dacă m-aș conforma celei mai stricte Fisa an n a Codului etic 
și a altor norme? 


Ce aș face dacă nu ar exista legi care să îmi restricționeze opțiunile? 


Care sunt motivațiile mele - cele pe care le-aș împărăți altora și cele pe 
care le am, dar nu sunt dispus să le admit în fața altora? 


Ce aș vrea să spună prietenii sau colegii mei despre mine cu privire la 
această problemă? 


Care valori ale profesiei mele se suprapun cu valori pe care le am din fami- 
lia mea, din religia mea, din profesiile mele anterioare și din de arii ale vieții 
mele personale? 


Dacă există un conflict evident între impulsurile mele personale și obligați- 
ile mele profesionale, sunt, în general, mai înclinat să acționez în concordanță 
cu valorile mele personale sau cu cele profesionale? 


În această situaţie, sunt atras către zona personală (separare) sau către 
cea profesională (asimilare)? 


Care ar putea fi cauza care generează acest conflict interior? 


Este o valoare a mea, la care nu m- -am gândit până acum, care ar pu- 
tea justifica acțiunile mele din ambele perspective, personală și profesi- 
onală? 


Există vreo valoare personală la care tin (de pildă, respectul) care ar putea 
fi mai importantă pentru mine decât cea pe care o folosesc acum (de pildă, 
loialitatea faţă de prieteni)? 


Pot încorpora valoarea profesională cu care mă lupt acum într-o valoare 
sau virtute personală pe care o am deja? 


Pot modifica implementarea valorilor mele personale astfel încât acțiunile 
mele să devină mai compatibile cu obligațiile mele profesionale? 


Aceste întrebări îl vor ajuta pe profesionistul dreptului să rezolve în 
mod corect dilemele etice în fața cărora va fi pus, doar dacă va răspunde 
cu sinceritate la ele și dacă va exersa acest lucru cât mai mult, până când va 

ajunge să aleagă în mod firesc conduita recomandabilă din punct de vede- 
re al eticii profesionale și personale. 


4. Modelul procesului etic de luare a deciziilor 


Pentru că un profesionist al dreptului este nevoit aproape zilnic să ia de- 
cizii, iar multe din problemele etice de care se lovește sunt legate de luarea 
acestor decizii, sunt aplicabile și în cazul său aceleași reguli ca la orice ca- 
tegorie profesională confruntată cu același gen de activitate, care implică 
luarea unor decizii importante pentru alte persoane. Din acest motiv con- 
sider că se poate adapta la activitatea juristului modelul procesului etic de 
luare a deciziilor elaborat în teoria psihologică pentru abordarea dilemelor 
etice în psihoterapie., 


'Acesta presupune o abordare a problemei etice în cinci pași, plecând de 
la două curente etice: etica deontologică, axată pe importanţa respectării 
regulilor care stabilesc obligații și interdicții, și utilitarismul, axat pe efec- 
tul pe care decizia o va avea asupra tuturor persoanelor afectate. Curentul 
eticii deontologice consideră că respectarea obligaţiilor și a interdicţiilor de 
natură etică impuse unei persoane (de exemplu, judecător, procuror, avo- 
cat etc.) este suficientă pentru ca acesta să ajungă să aibă un comporta- 
ment etic. Curentul utilitarist consideră că nu este importantă respectarea 
obligaţiilor și a interdicţiilor, ci rezultatul pe care comportamentul persoa- 
nei respective îl va produce asupra altor persoane. Dacă acest rezultat este 
bun, se consideră că actul respectiv a fost unul etic. 


O problemă care se pune în acest din urmă caz este aceea a persoane- 
lor care ar trebui luate în considerare pentru evaluarea rezultatului pro- 
dus. Dacă se iau în considerare doar unele dintre persoane, este posibil ca 
un comportament să producă un efect benefic, în timp ce, dacă se iau în 
considerare alte persoane, este posibil ca același comportament să nu mai 
fie considerat unul etic. De exemplu, dacă un judecător decide să fie foarte 
compătimitor față de victima unei infracţiuni și reușește să o facă pe aceas- 
ta să se simtă înţeleasă, s-ar putea ca acest comportament să nu mai fie la 
fel de etic din punctul de vedere al inculpatului. De aceea, o abordare etică 
nu se poate face doar din punct de vedere al eticii utilitariste, ci trebuie în 
mod obligatoriu ca aceasta să aibă în vedere și etica deontologică. Dar nici 
aceasta din urmă nu poate fi luată în considerare în mod exclusiv, pentru 
că este posibil ca respectarea strictă a obligaţiilor și interdicţiilor deontolo- 
gice să nu producă un efect benefic pentru nicio persoană, ci dimpotrivă, 


U) A se vedea S.J. KNAPP, M.C. GOTTLIEB, M.M. HANDELSMAN, Op. Cit., p. 52-162. Vom dezvolta în 
continuare principalele idei ale acestui model de abordare a problemelor etice complexe, adaptându-l 
la profesiile juridice. 

aceasta să aibă un efect dăunător pentru toată lumea. Dacă un magistrat 
rămâne strict cantonat în respectarea obligaţiilor și interdicţiilor luate în 
mod singular, este posibil ca el să nu mai vadă umanul'din ceilalţi, i iar deci- 
zia lui să nu folosească nimănui, ci, dimpotrivă, să producă mai mult rău în 
societate. ii l 


„De aceea, pentru a putea asigura luarea unei decizii etice, în cadrul aces- 
tui model s-a spus că este necesară parcurgerea a cinci pașii: 


A. Identificarea sau sesizarea problemei presupune identificarea prin- 
cipiilor etice care vin în conflict: de exemplu, în multe situații vine în con- 
flict valoarea imparțţialității magistratului cu valoarea cultivării relaţiei de 

colaborare cu alte categorii profesionale. Pentru aceasta este nevoie mai 
întâi ca profesionistul să aibă niște principii etice după care se ghidează în 
viața sa profesională și privată. Este vorba întotdeauna de existența mai 
multor principii care acţionează concomitent, iar nu de un singur princi- 
piu, oricât ar fi acesta de moral. Profesionistul dreptului nu trebuie să fie - 
omul unui singur principiu, pentru că, în acest caz, în mod sigur va greși 
dacă raportează toate dilemele etice la acesta. Sunt mai multe principii 
care au valoare egală în profesiile juridice, astfel încât profesionistul va 
fi deseori pus în situaţia să aleagă între două sau mai multe principii care 
vin în conflict. | ja l 


B.-Dezvoltarea soluţiilor alternative sau d ipotezelor presupune găsirea 
celor mai multe soluții posibile, ascultarea tuturor persoanelor implicate, 
consultarea altor persoane (de exemplu, consilierul de etică), discutarea 
problemei etice pe forumurile profesionale, consultarea unor baze de 
date, cum ar fi site-ul creat de Consiliul Superior al Magistraturii cu privire 
la imparțialitatea magistraților ș.a. De multe ori simpla expunere a proble- 
mei conduce la obținerea unei soluţii la problema etică cu care persoana 
se confruntă. În felul acesta pot fi evitate și soluțiile în alb sau negru, pu- 
tându-se găsi alte variante de rezolvare a problemei etice, care să îmbine 
într-un mod mai fericit principiile etice aflate în conflict. 


C. Analiza și evaluarea datelor presupune analizarea avantajelor și dez- 
avantajelor fiecărei soluţii ce poate fi adoptată pentru problema etică cu 
care se confruntă subiectul. Sunt și cazuri în care nu există nicio dilemă 
cu privire la comportamentul pe care ar trebui să-l urmeze subiectul. Sunt, 
însă, multe situații în care acesta are de ales între două comportamente 
aparent la fel de justificate, fiecare dintre ele fiind justificat- însă pe baza 
unui alt principiu etic. În aceste situaţii se va pune problema care dintre 
cele două sau mai multe principii etice aflate în conflict ar trebui să pre- 
valeze. Există în cazul profesiilor juridice un principiu. etic suprem, care să 


-“ Mbidem. 

prevaleze în fiecare situație în care acesta vine în conflict cu alte principii? 
Dacă da, care ar putea fi acest principiu etic suprem? Este diferit el în cazul 
magistratului, față de cel al avocatului sau consilierului juridic? | 


S-ar putea considera că un astfel de principiu ar fi cel al apărării drep- 
turilor și libertăților fundamentale ale omului. Ar fi prea simplu, însă, ca 
lucrurile să poată fi clarificate întotdeauna pe baza acestui principiu. În 
primul rând, nimeni nu va susține că restrângerea drepturilor și libertă- 
ilor unei persoane s-a făcut în mod gratuit, ci întotdeauna aceasta va 
avea loc în baza unor alte principii. Chiar Constituția României prevede în 
art. 53 o serie de cazuri în care este permisă restricționarea drepturilor și 
libertăților fundamentale. Problema este dacă profesionistul în domeniul 
dreptului a cântărit bine cele două valori aflate în conflict. De pildă, liber- 
tatea fizică a persoanei este garantată, dar ea poate fi restrânsă atunci 
când acest lucru se impune pentru asigurarea bunei desfășurări a unui 
proces penal, când este permisă restricționarea libertăţii prin luarea unei 
măsuri preventive față de aceasta (arestul preventiv, arestul la domiciliu, 
controlul judiciar, controlul judiciar pe cauţiune sau reținerea). Existența 
sau nu, în concret, a acestui caz care permite restrângerea libertăţii va fi 
stabilită de judecător sau de procuror în fiecare speţă în parte. Acesta nu 
se poate ghida în luarea deciziilor doar după principiul apărării drepturilor 
și libertăților fundamentale ale omului, pentru că el are de judecat tocmai 
incidenţa unui caz de restrângere a dreptului fundamental la libertate și 
siguranță. | 


Același lucru se poate susţine cu privire la orice dilemă etică în care va 
fi pus profesionistul dreptului. De pildă, avocatul va fi pus de multe ori să 
aleagă între respectarea drepturilor și libertăţilor fundamentale ale per- 
soanelor vătămate (dreptul la viață, la integritate corporală, inviolabilita- 
te, patrimoniu etc.) și dreptul la apărare al clientului său, dacă acesta este 
acuzat de săvârșirea unor infracțiuni grave prin care a încălcat aceste drep- 
turi fundamentale ale persoanelor vătămate. El nu se poate ghida după 
principiul apărării drepturilor și libertăților fundamentale și nici măcar nu 
poate face o ierarhizare a drepturilor în funcţie de importanţa lor, pentru 
că întotdeauna va trebui să facă apărarea pentru inculpat, indiferent de 
gravitatea infracțiunii de care acesta este acuzat, indiferent dacă aceasta 
ar fi lezat dreptul la viaţă al altei persoane. 


în plus, vor fi multe cazuri în care poate veni în conflict un principiu etic 
din sfera profesională (de exemplu, imparţialitatea magistratului) cu un 
principiu etic din sfera privată (cultivarea relațiilor sociale). În acest caz, 
se va pune deseori întrebarea care ar trebui să prevaleze între cele două 
principii și va fi greu de susținut că întotdeauna va trebui să prevaleze prin- 
cipiul etic din sfera profesională, pentru că magistratul, avocatul sau ceilalţi: 
profesioniști ai dreptului sunt, înainte de toate, oameni. naamat: 1 

De aceea, ETT cel mai apropiat de adevăr la întrebările puse an-. 


terior va fi acela că, de la caz la caz, profesionistul. dreptului va trebui să 
aleagă principiul etic căruia îi va da prioritate, dintre cele două principii care 
vin în conflict. Întotdeauna el va trebui să caute, însă, pe cât posibil, o so- 
luţie alternativă, care să diminueze consecințele încălcării. celui de-al doilea 
principiu etic. Dacă poate lua anumite măsuri prin care să diminueze con- 
secințele etice ale încălcării celui de-al doilea principiu etic, profesionistul 
va trebui să o facă, pentru a putea spune că decizia luată este una etică. De 
pildă, dacă un judecător a fost invitat la o acţiune publică, unde constată că 
este prezentă și o parte dintr-un dosar de-al său, dacă va alege să rămână 
la acea acţiune va trebui să ia măsuri necesare pentru a nu-i fi afectată în 
vreun fel aparenţa de imparțialitate (de pildă, va evita să stea de vorbă cu 
partea respectivă). | 


Dacă alegerea unuia dintre cele două principii etice care vin în conflict 
nu mai poate produce niciun efect (de exemplu, în situația în care este pus, 
profesionistul realizează că alegerea unuia dintre principii nu poate da ni- 
ciun rezultat) și nu mai poate repara în niciun fel această situație, atunci el 
va trebui să aleagă celălalt principiu etic, chiar dacă, în mod normal, l-ar fi 


ales pe primul. Profesionistul trebuie să aprecieze și dacă acțiunea pe care. 


vrea să o întreprindă are vreo șansă de succes, deoarece nu poate fi justi- 
ficată încălcarea unui principiu etic pentru realizarea unei acțiuni care din 
start nu are nicio șansă de succes. 


D. Acţiunea sau implementarea deciziei presupune activitatea profesi- 
onistului din domeniul juridic de a pune în aplicare decizia luată în urma 
dilemei etice. Se poate întâmpla deseori ca, în urma luării unei decizii etice, 
profesionistul dreptului să nu aibă curajul sau voinţa de a o pune în aplica- 
re. În acest caz toată discuția de până acum rămâne fără obiect. Chiar dacă 
la nivel mental el ar fi procedat corect din punct de vedere etic, adică ar fi 


luat decizia corectă, dacă nu a pus-o în aplicare ori dacă nu a pus-o corect 


în aplicare, decizia rămâne practic fără niciun rezultat. Pot fi decizii etice 
bune, care să fie puse prost în aplicare, după cum pot fi decizii etice proas- 
te, care să fie puse bine în aplicare. În acest din urmă caz rezultatul etic de 
ansamblu al acţiunii profesionistului dreptului poate fi superior celui care 
ar fi obținut în primul caz. | 


Chiar dacă, în momentul punerii în aplicare a deciziei, a em ea va 
simți poate un disconfort psihic, dacă ea a fost luată cu respectarea pașilor 
menţionaţi anterior, adică în.urma unei analize corecte a principiilor etice 
care vin în conflict, în final profesionistul va.-realiza că a.acționat așa cum 
trebuia. Pentru aceasta profesionistul va trebui să-și stabilească î în mod 
clar un set de valori etice, în care să se ancoreze atunci când va fi pus în 
fața unor astfel de dileme etice. Acestea pot fi rezultatul educaţiei școlare, 
religioase, etice ori pot fi rezultatul experienţei de viață sau al lecturilor. 

' De asemenea, profesionistul are nevoie mai întâi de curaj pentru a acţi- 
ona așa cum consideră el că este corect din punct de vedere etic. Aceasta, 
deoarece stă în firea omului să aleagă o cale mai ușoară, care să nu-i dea 
bătăi de cap, și să evite calea care îi aduce disconfort sau neplăceri. 


Aici îşi spune cuvântul și experienţa profesionistului în domeniu, pentru 
că, în timp, acesta reușește să-și formeze deprinderea de a acţiona în con- 
formitate cu principiile etice, dacă a încercat să le practice continuu. Dacă 
le-a neglijat, dacă nu a cultivat aceste preocupări, dacă nu a reflectat deloc 
la aceste aspecte, este posibil ca și un profesionist cu experiență să nu poa- 
tă acţiona etic în caz de dileme de această natură. 


E. Evaluarea rezultatului este ultimul pas al acestui model de soluționare 
a dilemelor etice, care îl face pe profesionist să determine caracterul etic 
sau neetic al actului său, în funcţie de rezultatul final obținut. | 


Ce ar trebui reţinut este că nici acest mod teoretic de rezolvare a di- 
lemelor etice nu este unul care să conducă în mod automat la luarea și 
aplicarea celei mai bune decizii etice. El trebuie văzut, mai degrabă, ca un 
model orientativ de acţiune al unui profesionist aflat în fața unei dileme 
etice, iar nu ca un cod de procedură etică. Pașii de acțiune descriși anterior 
se pot intercala, pot fi omiși, se poate reveni la un pas anterior atunci când 
datele problemei se schimbă ș.a.m.d. La fel, în cazul unei dileme etice, nu 
trebuie neapărat ca profesionistul să aleagă un principiu etic în detrimen- 
tul altuia cu care el vine în conflict, ci poate găsi un mod de acțiune care 
să echilibreze aplicarea celor două sau mai multe principii etice care vin în. 
conflict. Până la urmă, compromisul nu poate fi exclus în activitatea profe- 
sionistului dreptului, dacă nuil face să acționeze în contradicție cu principii 
de la care nu se poate deroga. 


-= Chiar dacă aceste modele de abordare a dilemelor etice în domeniul 
profesiilor juridice cuprind multe aspecte psihologice, acest lucru este în 
acord cu etica lui Aristotel, care considera că omul de Stat trebuie să aibă 
grijă în mod deosebit de virtute, deoarece el urmărește să-i facă pe cetă- 
teni virtuoși și ascultători de legi. Or, el susținea că „prin virtute omenească 
înțelegem însă nu destoinicia trupului, ci pe cea a sufletului, cum doar prin 
fericire înțelegem de asemeni o activitate a sufletului. Dacă este așa, omul 
de Stat și învățătorul de politică trebuie să fie până la un anumit grad fami- 
liarizat în teoria sufletului, chiar așa cum cel ce vrea să vindece ochii sau în 
general o parte a trupului trebuie să cunoască însușirea lor, și anume acela 
încă mai mult decât acesta, deoarece arta politică e cu mult mai demnă și 
mai bună decât arta medicală”!il. Această afirmaţie conduce la asemănarea 
omului de Stat, în special a profesionistului în domeniul juridic, cu un medic 
ce ar avea de tratat „bolile” societăţii. 


1] ARISTOTEL, op. cit., p. 34-35. Gr 

5. Se poate consulta dica d ui cu alte persoane 
în problemele de etică? 


Sunt și opinii, mai ales în rândul magistraţilor, potrivit cărora aceștia 
nu ar trebui să se consulte cu nimeni (nici cu un consilier de etică, nici cu 
un alt coleg) asupra problemelor de etică cu care se confruntă, deoarece 
responsabilitatea deciziei le aparţine în întregime și, în consecinţă, aceasta 
trebuie să fie doar a lor. În acest sens se invocă pct. 1.4 din Principiile de la 
Bangalore, potrivit căruia, „în exercitarea atribuţiilor sale judiciare, judecă- 
torul trebuie să fie independent faţă de colegii săi magistrați în legătură cu 
deciziile sale, pe care el este obligat să le ia independent”. Acest principiu, 
însă, nu se referă la consultarea judecătorului cu colegii săi de încredere ori 
cu mai multă experienţă, cu privire la aspectele asupra cărora acesta are 
dubii. De altfel, în comentariul 39 la Principiile de la Bangalore se arataa 
„deși judecătorul poate găsi uneori că este util să afle părerea unui coleg la 

modul ipotetic totuși procesul decizional judecătoresc este responsabilita- 
tea fiecărui judecător, inclusiv a fiecăruia dintre judecătorii ce fac pass Bai 
același complet de judecată”, - 


Specialiştii în psihologie susțin astfel de consultații private în cazul dile- 
melor etice, deoarece și în cazul profesioniştilor dreptului, ca la orice per- 
soană, uneori sentimentele legate de actele profesionale pot deveni inten- 
se și ele nu ar trebui trecute cu vederea. 


S-a spus că „acești solicitanţi de consultaţie pot avea deficiențe în zona 
capacității de auto-reflecţie și astfel sunt vulnerabili în fața greșelilor de 
natură etică. În consecință, tocmai aceștia sunt cei care au cea mai mare 
nevoie de serviciile de consultanță”. | 


Desigur că decizia finală în problema concretă de etică nu poate fi decât 
a profesionistului care a apelat la consultanţa terței persoane, dar acest 
lucru nu înseamnă că discuţia este inutilă. O astfel de discuţie îl poate ajuta: 
pe profesionist să ia decizia fiind mai informat asupra problemei ridicate. 


Într-o astfel de situație, pentru ca demersul să aibă rezultat, este nece- 
sară respectarea unor reguli, atât de către cel care apelează la consultant, 
cât și de către cel care dă consultaţia. 


Primul ar trebui să ofere toate informaţiile ii poralitai pentru ca sfatul 
să fie dat în cunoștință de cauză, iar nu să ofere doar acele informaţii care 
să-i asigure aula răspunsului pe care îl așteaptă. 


Consultantul, î în cazul în care ar fio persoană apropiată, ar trebui să 
fie cât se poate de onest și de critic în analiza dilemei etice, pentru a evita 


UC, DĂNILEȚ (trad.), Comentariu asupra Principiilor de la Bangalore..., p. 51. 
(2! S.J. KNAPP, M.C. GOTTLIEB, M.M. HANDELSMAN, Op. Cit., p. 117. 

răspunsuri marcate de subiectivism. Așa cum s-a spus, „prietenii apropiaţi 
(care sunt și colegi) pot fi consultanții cei mai buni sau cei mai răi”!il. 


6. Cu cine ar trebui să se consulte profesionistul dreptului | 
în problemele de etică? 


“Dacă nu se poate decide singur în luarea celor mai bune decizii, profe- 
sionistul ar trebui să apeleze la alte persoane, care să-l ajute să ia deciziile 
cele mai bune în materie de etică profesională. 


Pentru judecători, în Avizul nr. 3 al Consiliului Consultativ al Judecătorilor 
Europeni (C.C.J.E.) se arată că ar trebui înființate în țările membre ale 
Consiliului Europei niște organisme speciale sau ar trebui desemnate per- 
soane din cadrul sistemului judiciar care să consilieze judecătorii, atât în 
legătură cu problemele de etică profesională cu care se confruntă aceștia, 
cât și în legătură cu probleme de incompatibilitate a unor activităţi cu sta- 
tutul lor. 


Pentru a nu exista suspiciunea de intruziune în viața privată a magistra- 
tului, s-a sugerat soluția adoptată de sistemul canadian, potrivit cu care so- 
licitarea de consiliere poate fi adresată președintelui Consiliului de Onoare 
sau oricăruia dintre membri săi care au obligația de a prezerva confidențţi- 
alitatea autorului ei; magistratului în chestiune i poate acorda consultan- 
tă, care poate fi formulată și în scris, fiind circumscrisă exclusiv problemei 
supuse atenţiei, fără ca aceasta să constituie în același timp o plângere în- 
dreptată împotriva lui la Consiliul Superior al Magistraturii sau să vizeze o 
problemă ipoteticăl?l, 


În dezvoltarea unui sistem coerent de consiliere a judecătorilor în 
probleme de etică, prin Hotărârea nr. 434 din 17 mai 2016 a Consiliului 
Superior al Magistraturii, Secția pentru Judecătorib, a fost înființată in- 
stituţia consilierului de etică, care are printre atribuţii și consilierea jude- 
cătorilor în diferite probleme de etică, din oficiu sau la cerere, potrivit 
art. 4 lit. e) din hotărâre. Din păcate, această hotărâre nu a fost pusă în 
aplicare până în prezent, fiind contestată de asociaţiile profesionale ale 
pg v alai i 


Celelalte categorii de profesii juridice nu au adoptat un astfel de sistem, 
deși prin el s-ar fi putut evita multe din problemele de astăzi ale profesiilor 
juridice. 


"l idem, p. 118. 

(21 MM. PIVNICERU, C. LUCA, Op. cit., p. 123. 

(3 Hotărârea nr. 434 din 17 mai 2016 a C.S.M., Secţia pentru Judecători, publicată p pe http://www. 
csm1909.ro/csmllinkuri/24_05_2016__80731_ro.pdf, ultima vizualizare la 8 decembrie 2016. 

7. Cu ce probleme etice se confruntă proaspătul intrat. 
într-o profesie juridică?. 


Fiecare persoană care accede într-o profesie juridică vine cu un bagaj de 
reguli morale și cu obiceiuri pe care le-a dobândit din copilărie până la acel 
moment. El are o etică personală, dar nu știe exact care sunt problemele 
de natură etică cu care se va confrunta în viitoarea profesie. Ar fi o iluzie 
să-și închipuie că buna pregătire teoretică în domeniul juridic îl va scăpa din 
orice problemă de natură etică cu care se va confrunta în viitoarea profe- 
sie. Mulţi dintre cei care au absolvit Institutul Naţional al Magistraturii și 
au început activitatea de judecător sau procuror au simțit diferenţa între 
cunoștințele teoretice și problemele cu care s-au confruntat î în profesie, 
multe dintre ele de natură etică. 


De aceea, noul profesionist al dreptului» va trebui să își însușească tt 
profesională în care a intrat, proces care nu este unul foarte ușor. La înce- 
put el poate face unele erori, fie de natură logică, fie de natură juridică, fie 
de natură etică, iar factorii non-raționali pot exercita în această perioadă 
un rol negativ asupra procesului de decizie. 


Pentru a-i ajuta pe începători să depășească mai ușor acest moment, în 
domeniul eticii profesiei de psiholog a fost dezvoltat modelul aculturaţiei 
etice!!], care poate fi transpus și în domeniul profesiilor juridice. Aculturație 
înseamnă dobândirea de către noul intrat în profesie a valorilor acestei 
profesii. Deși acest model se axează în principal pe dobândirea de către 
noul intrat a valorilor profesiei, el nu trebuie să ignore o a doua dimensiune. 
majoră, respectiv, păstrarea culturii de origine a individului, adică măsura. 
în care oamenii își păstrează valorile, obiceiurile și tradițiile și așa mai de-. 
parte, din cultura sau culturile lor anterioare, care pot include familia, reli- 
gia, apartenenţa etnică, educaţională și alte asemenea influențe. 


Tânărul magistrat ori avocat nu își va părăsi prietenii ori colegii de fa- 
cultate odată cu intrarea în profesie, ci el va continua să dezvolte în con- 
tinuare cu aceștia relații similare, adaptându-le, însă, noilor exigenţe ale 
profesiei. Ce va face tânărul judecător care se va întâlni cu un fost coleg de 
facultate, prieten apropiat, care este avocat și acesta îi cere sfatul cu privire 
la o problemă juridică a unui client de-al său, aflată pe rolul unui alt judecător? 
Poate acesta să se comporte ca atunci când cei doi erau colegi de facultate 
sau are niște restricţii impuse de etica profesiei de judecător? Cum s-ar putea 
împăca cultura profesiei de judecător cu cea personală care privește cultiva- 
rea relaţiilor cu prietenii? 


(11 A se vedea S.J. KNAPP, M.C. GOTTLIEB, M.M. HANDELSMAN, op. cit., p. 130-162. Vom dezvolta 
în continuare principalele idei ale acestui model, adaptându-l la profesiile juridice. 
El Idem, p. 132. 

- O primă abordare pe care o poate avea tânărul judecător este aceea de 
a se comporta cu prietenul său, în acest context, la fel ca în facultate. El se 
poate gândi că sunt doar ei doi la discuţie, că sunt prieteni vechi și că nu exis- 
tă niciun impediment de natură profesională să discute cu un prieten proble- 
me de natură juridică, fie ea și una concretă aflată pe rolul unei instanțe. În 
acest caz, judecătorul alege valoarea culturală anterioară intrării în profesie, 
aceea a prieteniei cu colegul de facultate. O astfel de strategie presupune 
o separare completă a celor două culturii, judecătorul considerând că cele 
două culturi, profesională și personală, nu se întrepătrund în acest caz. 


O a doua abordare a problemei poate presupune o asimilare totală a 
culturii noii profesii de judecător și renunțarea completă la valorile perso- 
nale. Astfel, judecătorul s-ar simţi revoltat că este pus în această dilemă, ar 
putea gândi că e mai bine să renunțe la prietenia cu fostul coleg de facul- 
tate, în prezent avocat, pentru a nu mai fi pus în viitor în situația de a lua 
astfel de decizii de natură etică. Se va gândi că, în viitor, fostul coleg poate 
o să aibă cauze și la completul său și ar fi mai bine să nu fie văzuți împreună, 
pentru a nu lăsa loc de discuţii cu privire la imparţialitatea sa. Pe termen 
scurt, o astfel de abordare îl poate ajuta pe tânărul judecător, însă, pe ter- 
men lung, ea îi poate aduce dezavantaje majore, în primul rând pentru că 
îl va face să piardă cu timpul exercițiul cultivării marilor valori umane, cum 
sunt prietenia, solidaritatea, compasiunea etc. 


O altă abordare a problemei este aceea de integrare a valorilor noii pro- 
fesii în cadrul valorilor personale. Judecătorul i-ar putea spune prietenu- 
lui că, dacă i-ar răspunde la întrebare, ar însemna să încalce deontologia 
profesională, că doar judecătorul care are dosarul în față și are acces la 
toate datele problemei poate să ia cea mai bună decizie și că nici colegului 
nu i-ar conveni ca avocatul părții adverse să se consulte cu alți judecători 
cu privire la această cauză. În felul acesta judecătorul ar găsi un echilibru 
între normele etice ale noi profesii și cultivarea valorilor morale anterioare 
intrării în profesie. 


` Cele mai multe persoane care acced într-o profesie juridică au deja for- 
mate niște valori etice personale, dar nu cunosc exact care sunt valorile 
etice ale acestei profesii. Aceștia trebuie să facă un efort iniţial mai mare 
pentru a asimila valorile etice ale noii profesii, dar, cu cât vor face acest 
lucru mai repede, cu atât vor avea mai mult curaj să abordeze cu încredere 
dilemele etice în faţa cărora vor fi puși. Uneori valorile etice ale noii profesii 
vor trebui puse înaintea vechilor valori personale, fiind cazuri în care loia- 
litatea față de profesie să fie pusă deasupra loialității față de prieteni sau 
foștii colegi. Alte valori, cum ar fi cinstea, onestitatea sau conștiinciozita- 
tea, sunt valori personale și, totodată, valori profesionale, nefiind necesar 
un efort suplimentar pentru asimilarea acestora în noua cultură profesio- 
nală juridică. 

Exerciţii utile pentru asimilarea mai ușoară a valorilor etice, potrivite 
noii profesii, pot fi: autobiografia etică, prin care tânărul profesionist își . 
„explorează cunoștințele de etică profesională, conceptele de bine și rău și 
de unde îi vin aceste idei; exerciţiul punctelor tari și slabe, în care acesta va 
trebui să numească trei valori, virtuți, motivații sau principii pe care le con- 
sideră a fi punctele lui tari; răspunsul la întrebarea: „cum sau în ce împreju- 
rări ar putea deveni aceste atribute cele mai mari slăbiciuni ale voastre?”. În 
felul acesta, profesionistul va dobândi exercițiul auto-reflecţiei, esențial în 
dobândirea eticii profesionale, indiferent de vechimea în profesie. 


Aceste exerciţii sunt foarte utile și pentru cei care candidează la o func- 
ţie de magistrat și sunt examinați cu privire la etica acestei profesii. 


8. Cât de important este mediul profesional 
pentru A gauoanra comportamentului etic? 


Discuţia aceasta reprezintă o transpunere în planul eticii profesiilor juri- 
dice a discuţiei privind influența mediului social asupra comportamentului 
moral sau imoral al individului. 


Unii autori au susținut că mediul social nu poate avea o influenţă esen- 
ţială asupra comportamentului moral al unei persoane, pentru că, dacă 
aceasta vrea cu adevărat să adopte un comportament moral în orice si- 
tuaţie, nimic nu o poate împiedica. Alții, dimpotrivă, au susținut că mediul 
social este esenţial în dezvoltarea comportamentului moral al individului, 
deoarece acesta nu se poate ridica mult deasupra mediului din care face 
parte. 


Puțin adevăr există în ambele concepții, însă viața a dovedit că există 
excepții notabile de la fiecare dintre aceste afirmații, astfel că mediul social 
are un anumit rol în dezvoltarea comportamentului moral sau imoral, însă 
doar înainte ca persoana să își definitiveze anumite trăsături ale caracte- 
rului (de exemplu, la tinerețe). După acest moment, comportamentul ce- 
lorlalți nu mai are o influență atât de mare asupra persoanei, din punct de 
vedere moral. i 


La fel stau lucrurile. și în ceea ce privește etica profesională. Dacă un 
judecător tânăr își va începe cariera într-o instanţă în care abaterile de la 
etica profesională sunt repetate, el va fi predispus să se formeze ca pro- 
fesionist în același mod. însă, dacă va avea în cadrul instanței una sau mai 
multe persoane pe care să le poată lua drept model de comportament etic, 
va avea șanse mai mari să își formeze trăsături similare. În mod similar, 
poate fi luat drept exemplu maestrul de către avocatul stagiar. Din păcate, 


Ul idem, p. 147. 

în mediul profesional juridic sunt mici șansele ca un tânăr profesionist să își 
poată alege mediul în care să înceapă să lucreze, pentru că opţiunile sunt 
foarte limitate și, de cele mai multe ori, acesta nici nu are cunoștință în mod 
amănunţit despre felul în care se comportă ceilalţi în activitatea de zi cu zi. 


Dacă mediul de lucru ar fi unul ostil formării unui comportament profe- 
sional etic al tânărului profesionist, acesta nu are la îndemână decât posi- 
bilitatea păstrării legăturii cu persoanele care împărtășesc aceleași valori 
etice profesionale și discutarea periodică cu acestea a problemelor etice 
întâlnite în practică. De asemenea, „ei pot stimula motivaţia etică implicân- 
du-se într-o comunitate sau reţea socială care valorizează reflecția etică 
și susține comportamentul etic. «Precum cărbunii din șemineu, ne putem 
păstra adecvarea etică rămânând în contact unii cu alții»”™, 


Trebuie subliniat însă că, în principiu, rămâne valabilă și reciproca afir- 
maţiei de mai sus, adică, oricât de moral ar fi mediul în care va lucra noul 
intrat în profesie, acest lucru nu va fi suficient pentru ca el să dobândeas- 
că un comportament profesional etic dacă nu va face eforturi pentru a în- 
țelege și a asimila acest comportament. Subiectul moral are, așa-numita 
„forţă de individuatie”, potrivit căreia „chiar dacă idealul lui este furnizat 
în întregime de societatea în care trăiește (...), omul trebuie să înțeleagă 
personal acest ideal; el îl realizează gândindu-l, posedă voința de a face un 
efort personal. Întreaga știință socială nu-i dă mijloacele de a face acest 
efort; singură, morala îl va face să conceapă valori și scopuri, în mare parte 
sociale, dar, înainte de toate, personale, apoi supra-individuale și supra-so- 
ciale; depinde apoi de el de a le accepta sau a le respinge prin acțiune”. 


CITATE RELEVANTE"! 


Zeul îl află pe cel vinovat. (Homer între sec. al XII-VII-lea î.Hr.) 

Să pedepsești nu doar fapta, ci și intenţia. (Periandru din Corint, 666-586 
î.Hr.) 

Când principiile se deosebesc, nu poți găsi un limbaj comun. (Confucius, 
551-479 î.Hr.) 


` Trasul cu arcul ne învaţă cum trebuie să căutăm adevărul. Când arcașul dă 
greș, el nu dă vina pe alţii, ci caută cauza în el însuși. (Confucius, 551-479 î.Hr.) 


Cei care se supun rațiunii se supun zeilor. (Pitagora, 576-496 î.Hr.) | 


Nu forța trupească și banii îi fac pe oameni fericiţi, ci dreptatea și înțelep- 
ciunea. (Democrit din Abdera, 460-cca. 370 î.Hr.) t 


11 $.J. KNAPP, M.C. GOTTLIEB, M.M. HANDELSMAN, Op. cit., p. 105. 
(2] 1. BUNEA, op. cit., p. 69-70. 
(3) Extrase din lucrarea Enciclopedia înțelepciunii, op. cit. 

Puternic este acela care știe să tacă atunci când are dreptate (Platon, 
428-347 î.Hr.) 


Temeiul oricărei înţelepciuni este răbdarea. (Platon, 428-347 î. Hr) 


A te îndoi nu e lipsit de folos. Îndoindu-ne, ajungem la agea y cerce- 
tând, ajungem la adevăr. (Aristotel, 384-322 î.Hr.) 


Mai bine să fii nefericit alături de rațiune, decât jepet și lipsit de rațiu- 
ne. (Epicur, 341-270 î.Hr.) 

Cunoaşterea adevărului ia naştere în noi cu ajutorul simțurilor. (Carus 
Titus Lucretius, 99-55 î.Hr.) 


Îndoiala îl învață pe muritor ce este rațiunea. (Publius Syrus, sec. 1î.Hr.) - 


Judecăţile corecte sunt caracteristice tuturor oamenilor, fiindcă natura însăși 
arată calea către cele cuvenite, dar filozofii se deosebesc de majoritate prin ace- 
ea că la ei, aceste judecăţi se opun împrejurărilor nefavorabile. (Plutarh, 45-127) 

Dacă în privința judecăților pe care le emitem ne-am încrede mai mult în: 
ce vedem decât în rațiune, am fi rămas de mult în urma vulturului în ce priveș- 
te înțelepciunea. [Apuleius (Lucius Apuleius Platonicus), 124-180] 


Sfătuiește-te cu înțelepții, ca să te ferești de prostie și pentru ca faptele 
tale să nu se îndepărteze de calea cea dreaptă. [Al-Samaragandi (Shams Al Din 
Muhammad Ibn Ashraf Al-Husayni Al-Samaragandi), sec. XII] 


Îndoiala îmi oferă nu mai guțină satisfacție decât cunoașterea. (Dante 
Alighieri, 1265-1321) 


Ce folos că știai multe, dacă nu ai fost în n stare să-ți aplici cunoștințele când 
ai avut nevoie? (Francesco Petrarca, 1304-1 374) 


Sfaturile bune, oricine le-ar da, se nasc din înțelepciunea principiilor, dar 
înțelepciunea principiilor nu ia naștere din sfaturile zu (Nicollo Machiaveli, 
1469-1527) ai: 

Dacă poţi fi învățat slujindu-te de știința altora, înţelept nu poți fi decât pe 
cont propriu. (Michel De Montaigne, 1533- -1592) 


Înţelepciunea precară e adesea sclava prostiei bogate. (Maia 
Shakespeare, 1564-1616) 


Înţelepciunea se apucă de treabă cu băgare de seamă, iar cercetașii ei, 
prevederea și judecata, studiază drumul, pentru a se putea înainta fără opre- 
liști. (Baltasar Gracián y Morales 1601-1658) | 


A înţelege viața și a te pricepe la. oameni nu sunt, de departe, același lu- 
= cru. Marea artă constă în a înțelege. caracterele și a percepe stările de spi- 
rit. (Baltasar Graciân y Morales, 1601-1658) 


Rațiunea fără înțelepciune e o dublă nebunie. (Baltasar Graciân y Morales, 
1601- 1658) 

Învăţarea științelor înlesnește dezvoltarea virtuţilor la oamenii cu bune 
aptitudini spirituale; la oamenii care nu sunt înzestrați cu astfel de aptitu- 
dini, ea duce doar la faptul că aceștia devin mai proști și mai neînvăţați. (John 
Locke, 1632-1704) 


Sunt unii care, încercând să înlăture prejudecățile, stârpesc în același timp 
și virtutea și cinstea și religia. (Jonathan Swift, 1667-1745) 


Dacă omul știe ce-i măsura, atunci știe tot. (Thomas Carlyle, 1795-1881) 


Există oameni care își formează inima cu ajutorul raţiunii, iar alții, cu aju- 
torul inimii, își formează rațiunea: cei din urmă reușesc mai mult decât primii, 
pentru că într-un sentiment este mai multă rațiune, decât sentimentele din 
rațiune. (Piotr lakovlevici Ceaadaev, 1794-1856) 


Dacă nu acorzi înțelepciunii atenţie, ea se va răzbuna cu siguranţă pe 
tine. (Benjamin Franklin, 1706-1790) 


Îndrăznesc să spun deschis: rațiunea îl face pe filozof, dragostea pentru 
glorie, pe erou, și doar virtutea, pe înțelept. (Luc de Clapiers Vauvenargues, 
1715-1747) 

În sufletul omenesc sunt două principii: simţul măsurii și simţul nemăr- 
ginirii. Elada antică este simţul măsurii. Patosul romanticului și focul creativ 
al timpului nostru sunt simțul nemărginirii. (Konstantin Dmitrievici Balmont, 
1867-1942) | 

“Nici un fel de rațiune nu e în stare să arate omului calea, dacă el nu vrea să 
o vadă. (Romain Rolland, 1866-1944) 


Nu este nimic mai obositor și mai util decât nehotărârea. (Bertrand 
Russell, 1872-1970) | 


Dacă cunoștințele omului se află într-o formă nesistematizată, atunci, 
cu cât sunt mai numeroase, cu atât judecata acestuia se tulbură mai 
tare. (Herbert Spencer, 1820-1903) 

1. Care sunt faptele prin care magistraţii pot aduce atingere 
probităţii profesionale ori prestigiului justiţiei? 


Conform pct. 2.1. din Declaraţia privind Etica Judiciară de la Londra din 
2010, probitatea impune judecătorului să se abţină de la orice comporta- 
ment lipsit de tact și delicateţe, și nu doar de la cel care este contrar le- 
gii. Este instituită astfel în sarcina magistraţilor o obligație generală de a 
se abţine de la orice fel de fapte care pot aduce atingere probităţii profe- 
sionale ori prestigiului justiţiei, iar îndeplinirea sau neîndeplinirea acestei 
obligaţii urmează a se examina în fiecare caz concret în parte. 


În Ghidul practic de etică și deontologie judiciară pentru magistraţii din 
Românial! se arată că magistratul trebuie să fie conștient de modul în care 
activitatea sa profesională poate fi afectată de anumite comportamente, 
cum ar fi: participarea la emisiuni de televiziune, ca, de exemplu, „Master 
Chef”, „Dansez pentru tine”, „Vocea României” etc.; publicarea unor lu- 
crări literare în care apar diverse ideologii politice/lucrări religioase/lucrări 
literare cu un puternic conţinut erotic; apartenenţa la organizații secrete, 
cum ar fi organizațiile masonice, Clubul Rotary etc.; deținerea unor funcții 
suplimentare, în măsura în care este permisă de lege, poate fi totuși ino- 
portună dacă afectează buna administrare a justiţiei și/sau încrederea în 
justiţie. ahi 


De asemenea, în același Ghid se mai arată că „magistratul trebuie să 
acorde atenţie sporită situațiilor de tipul următor: magistratul este mem- 
bru al unei formaţii de muzică ori trupe de dans care susține frecvent re- 
prezentaţii artistice în orașul în care acesta este judecător sau procuror; 
fiul magistratului merge într-o excursie școlară care este sponsorizată de 
un om de afaceri binecunoscut în oraș; magistratul frecventează un club 
despre care s-a scris în mass-media că este cunoscut pentru droguri și pros- 
tituţie; relații tensionate cu vecinii (certuri, insulte etc.); magistratul discu- 
tă în diferite ocazii (instanță/birou/petreceri/reţele de socializare etc.) des- 
pre pregătirea slabă ori prestația profesională necorespunzătoare a altor 
colegi; violența domestică (verbală sau fizică) la care vecinii sunt martori; 
publicarea unui articol într-un jurnal de specialitate, în care un magistratul 
critică o hotărâre judecătorească pronunțată într-un caz mediatizat pe sca- 
ră largă; magistratul face avansuri sexuale unei femei care este funcţionar 
al instanţei (de exemplu, grefiera); participarea magistratului la diverse 
evenimente la care participă persoane care aparțin unor clanuri interlo- 
pe; consumul de băuturi alcoolice în timpul orelor de serviciu; conflicte cu 


0) Proiectul Institutului Naţional al Magistraturii, op. cit. 

poliția atunci când magistratul este oprit în trafic de agenții rutieri; magis- 
tratul împrumută bani de la mai multe persoane, de obicei avocați, fără să 
îi returneze la timp; magistrații dezbat între ei anumite probleme pe holul 
instanţei sau în locuri accesibile publicului; magistratul nu trebuie «să își 
etaleze» bogăţia în fața celor prezenți în sala de judecată, ca, de exemplu, 
atunci când o judecătoare poartă bijuterii scumpe sau când un procuror 
poartă un ceas foarte scump”. itka, 


Desigur că nu toate aceste comportamente pot atrage răspunderea 
disciplinară a magistratului pentru abaterea disciplinară constând în „ma-- 
nifestările care aduc atingere onoarei sau probității profesionale ori pre- 
stigiului justiției, săvârșite în exercitarea sau în afara exercitării atribuţiilor. 
de serviciu”, reglementată în art. 99 lit. a) din Legea nr. 303/2004 privind 
statutul judecătorilor și procurorilor, republicată și modificată. 


Unele dintre ele ar trebui să constituie doar abateri de la art. 17 din Codul 
deontologic al judecătorilor și procurorilor, conform căruia judecătorii și 
procurorii sunt datori să se abţină de la orice acte sau fapte de natură să 
compromită demnitatea lor în funcţie și în societate. 


În practica din materia deontologiei profesionale, prin Hotărârea nr. 446 
din 9 septembrie 2015, Secţia pentru procurori a Consiliului Superior al 
Magistraturii a constatat încălcarea dispoziţiilor art. 17 și art. 18 din Codul 
deontologic al judecătorilor și procurorilor de către domnul N.D.A., procu- 
rorîn cadrul Parchetului de pe lângă Înalta Curte de Casaţie și Justiţie. Secţia 
a reținut în sarcina domnului procuror N.D.A. un comportament necores- 
punzător statutului de magistrat, concretizat printr-o atitudine nedemnă 
și lipsită de respect față de colegul său, domnul procuror C.C., constând 
în întrebuințarea de expresii jignitoare și acte de violenţă fizică (izbire cu 
umărul), fapte săvârșite în incinta Parchetului de pe lângă Înalta Curte de 
Casaţie și Justiţie. În consecinţă, Secţia a reținut faptul că atitudinea dom- 
nului procuror N.D.A. s-a poziționat în afara standardelor de conduită im-. 
puse de statutul magistratului, fiind depășite limitele unei exprimări permi- 
se, care trebuie să se raporteze la obligaţia de rezervă ce incumbă oricărui 
magistrat. 


De asemenea, prin Hotărârea nr. 646 din 6 noiembrie 2014, Secția pen- 
tru procurori a constatat că doamna A.M.B., procuror în cadrul Parchetului 
de pe lângă Înalta Curte de Casaţie și Justiţie, în prezent suspendată 
din funcţie ca urmare a trimiterii în judecată, a încălcat dispoziţiile art. 9 
alin. (2) din Codul deontologic al judecătorilor și procurorilor, aprobat prin 
Hotărârea Plenului Consiliului Superior al Magistraturii nr. 328 din 24 august 


U Hotărârea nr. 446 din 9 septembrie 2015, Secţia pentru procurori a C.S.M., publicată pe http:// 
integritate.ifep.ro/Jurisprudenta.html, ultima vizualizare la 9 decembrie 2016. | 

2005, prin manifestările publice din perioada în care îndeplinea funcția de 
procuror șef al D.[.[.C.0.T. Secţia a reținut că întâlnirea de la P. din data de 
14 februarie 2014 a doamnei procuror A.M.B. cu doamna deputat și preșe- 
dinte de partid politic E.U., conform unei înțelegeri anterioare, constituie o 
încălcare a normelor deontologice ale magistratului, din perspectiva felului 
în care imaginea procurorului a fost proiectată în zona publică și a efectelor 
pe care această imagine le-a produs în conștiința opiniei publice. Totodată, 
a constatat că, în acord cu reglementările legale în materie, simpla relație 
de prietenie dintre un magistrat și orice altă persoană, inclusiv oameni po- 
litici, nu constituie prin ea însăși o încălcare a normelor de conduită regle- 
mentate de Codul deontologic anterior menţionat” 


Prin Hotărârea nr. 646 din 6 noiembrie 2014, menţinută prin Hotărârea 
Plenului Consiliului Superior al Magistraturii nr. 267 din 19 martie 2015, 
Secţia pentru procurori a constatat că, prin atitudinea și comportamen- 
tul adoptat de domnul procuror P.D., în următoarele împrejurări: la date 
de 28 iunie 2013, în cadrul unei întruniri profesionale cu prim procurorul 
Parchetului de lângă Judecătoria C., prim procurorul Parchetului de lângă 
Tribunalul C. și procurorul-șef secție urmărire penală din cadrul Parchetului 
de lângă Tribunalul C., pe un ton ironic, a afirmat tendenţios că, în acti- 
vitatea de supraveghere, soluţiile sunt cenzurate de către prim procuror, 
în timp ce în activitatea judiciară procurorul de ședință este liber să pună 
concluziile pe care le consideră de cuviință, sugerând explicit că activitatea 
sa ca procuror de instanță nu poate fi cenzurată ierarhic; de asemenea, a 
mai afirmat că doamna procuror B.L. a greșit încadrarea juridică dată în 
cauza asupra căreia se purtau discuțiile, fără a-și argumenta logico-juridic 
poziţia. La data de 18 septembrie 2013, în cadrul unei ședințe la care au 
participat prim procurorul H.M., prim procurorul adjunct P.V.J. și procurorii 
din sectorul judiciar ~ P.D. și S.C., a făcut afirmaţii defăimătoare cu referire 
la activitatea judiciară a Parchetului de pe lângă Judecătoria C., susținând 
că „este debandadă”, „nu are încredere în nimeni” și că „îl deranjează”, cu 
referire la exercitarea atribuţiilor de îndrumare și control ale prim procuro- 
rului adjunct (dubla verificare a soluţiilor dispuse de instanţă și întocmirea 
corespunzătoare a fișelor de ședință după modelul indicat de prim procu- 
rorul adjunct P.). La data de 12 februarie 2014, în cadrul ședinței de lucru 
săptămânale a Parchetului de pe lângă Judecătoria C., a generat un schimb 
de replici cu prim procurorul unității H.M., atmosfera devenind tensiona- 
tă. De asemenea, a întrerupt deseori discursul prim procurorului unității, 
prin solicitări nestatutare. La data de 29 aprilie 2014 a refuzat să semneze 
de luare la cunoștință a dispoziției prim procurorului privind planificarea 
procurorilor din compartimentul judiciar nr. .../2014. La data de 17 iulie 2013 


0) Hotărârea nr. 646 din 6 noiembrie 2014, Secţia pentru procurori a C.S.M., publicată pe http:// 
integritate.ifep.ro]Jurisprudenta.html, ultima vizualizare la 9 decembrie 2016. 

a refuzat să primească și să semneze de primire a Dispoziţiei nr. ... din data 
de 16 iulie 2013, emisă de prim procurorul unităţii. La data de 4 februarie 
2014 nu a respectat rezoluţia prim procurorului unității, refuzând să refacă 
motivarea unor căi de atac, conform noilor prevederi legale intrate în vi- 
goare la 1 februarie 2014 (lucrările nr. .../2013, nr. „++ [2013; nr. ...[2013). Au 
fost încălcate astfel, dispoziţiile art. 18 din Codul deontologic al judecăto- 
rilor și procurorilor, aprobat prin Hotărârea Plenului Consiliului Superior al 
Magistraturii nr. 328 din 24 august 2005". | 


În practica din materie disciplinară, relevante sunt următoarele soluții 
adoptate de Consiliul Superior al Magistraturii sau de instanța supremă în 
urma unor sesizări cu privire la săvârșirea de către magistrați a unor fapte 
prin care s-au adus atingere probităţii profesionale sau prestigiului justiției. 


În ce privește faptele comise de judecători, în practica judiciară s-a reți- 
nut că fapta judecătorului care a atras atenția unei grefiere, în incinta ser- 
viciul registratură, unde se aflau mai multe persoane, să nu înregistreze 
cererile de strămutare pe care le prezentase sora unui alt judecător, nu 
reprezintă o comportare corectă, demnă și rezervată, de natură a menti- 
ne neștirbit prestigiul justiției, întrucât această atitudine a judecătorului a 
avut un mare potenţial de afectare a justiției, ca valoare socială ocrotită 
de lege, având o influenţă negativă asupra încrederii oamenilor în sistemul 
judiciar, inclusiv a magistraţilor. Totodată, s-a mai reținut că refuzul de par- 
ticipare a judecătorului la deliberare în mod direct, transmițând colegilor, 
prin intermediul grefierului, pe o foaie de hârtie, menţiuni cu privire la 'so- 
luția preconizată în cauză, dar care nu îmbracă forma unei minute, situație 
ce a dus la repunerea cauzei pe rol, constituie o manifestare de natură să 
ducă la subminarea demnităţii funcţiei sale și a capacităţii sale de a o exer- 
cita. De asemenea, s-a mai reţinut că, prin prezentarea în ședință publică a 
aspectelor privind activitatea sa și raporturile existente între acesta și con- 
ducerea instanţei, lipsa intranet-ului, împrejurarea că la adresa judecătoru- 
lui au fost făcute insinuări cu privire la existența unei boli psihice, precum 
și prezentarea unor aspecte privind deliberarea dintr-un dosar, acesta a 

încălcat obligaţia de rezervă ce revine fiecărui magistrat. Această obligaţie 
presupune, prin însăși natura sa, moderație și reţinere în ceea ce privește 
prezentarea opiniilor de către magistrați. Prin încălcarea acestei obligații, 
judecătorul și-a asumat riscul de a fi pierdut respectul pentru instanţe și 
încrederea necesară în activitatea acestora, precum și de a se produce. 
consecinţe în privința recunoașterii instanţelor ca unice organe calificate 
a decide în privinţa soluționării proceselor. Prin adoptarea acestei atitudini 
a fost încălcată solemnitatea ședinței de judecată, prezentarea aspectelor - 


Ul Hotărârea Plenului C.S.M. nr. 328 din 24 august 2005, publicată pe http:/integritate.ifep.ro/ 
Jurisprudenta.htmi, ultima vizualizare la 9 decembrie 2016. 

menționate mai sus situându-se în afara cadrului legal ce reglementează 
judecata. Prin comportamentul și acțiunile întreprinse, judecătorul a adus 
atingere principilor morale cum ar fi integritatea, etica și buna credinţă, 
periclitând atât imaginea publică a magistratului, cât și prestigiul justiției, 
prin faptele sale contribuind la scăderea aprecierii publice pozitive asupra 
sistemului judiciar din care face parte. | | K 


Într-o altă cauză s-a reținut că fapta judecătorului care s-a deplasat 
într-un alt birou și, pe un ton imperativ, nepoliticos și inadecvat, a folosit 
expresii nepotrivite în raport cu atitudinea pe care trebuie să o adopte un 
magistrat la locul de muncă, refuzând să părăsească biroul la solicitarea 
expresă a colegilor, precum și folosirea unui ton ironic la adresa vicepreșe- 
dintelui instanţei care a fost chemat să aplaneze confiictul, nu întrunește 
elementele constitutive ale abaterii disciplinare prevăzute de art. 99 lit. a) 
din Legea nr. 303/2004, întrucât fapta s-a petrecut numai în raport cu cole- 
gii judecători, în incinta unui birou din sediul tribunalului, incidentul neajun- 
gând la cunoștința publicului larg]. 


într-o altă speţă s-a reținut că faptele judecătorului care pe parcursul 
a două zile a făcut aprecieri nepotrivite statutului de magistrat la adresa 
unor avocaţi, a intrat într-un magazin din centrul orașului și a făcut repro- 
șuri fără nicio logică unei vânzătoare, iar, la ieșirea din magazin, a lovit 
cu poșeta portiera unei mașini și un afiș publicitar, după care, traversând 
strada, a intrat în sediul poliției, au fost comise fără vinovăție, întrucât ati- 
tudinea judecătorului a fost determinată de o stare de boală cauzată de 
stres, astfel că nu a avut reprezentarea faptelor sale sau nu ar fi putut avea 
posibilitatea reală de a conștientiza, atât din punct de vedere al deciziei de 
săvârșire a faptei, cât și din punct de vedere al urmărilor acesteiall. 


În ce privește faptele comise de procurori, într-o cauză s-a reținut că ma- 
nifestările procurorului constând în citarea în mod repetat a inculpatului la 
sediul unităţii de parchet, în condiţiile în care au existat zile în care acesta 
a fost prezent și nu s-au efectuat acte procedurale, iar, dacă s-au efectuat, 
perioada de timp în care deţinutul a fost prezent în biroul procurorului nu 
justifică complexitatea actului; rămânerea fără pază a inculpatului în biroul 
procurorului, agenţii de escortă fiind invitați să aștepte pe hol; primirea 
acestuia de nenumărate ori în audienţă; purtarea unei vaste corespondențe 


U] Hotărârea nr. 4J din 12 martie 2014, Secţia pentru judecători a C.S.M., publicată pe www. 
csm1909.ro, în |. GÂRBULEŢ, P.A. COȚOVANU, Abaterile disciplinare ale magistraţilor. (1) Manifestările 
care aduc atingere onoarei sau probității profesionale ori prestigiului justiţiei, săvârşite în exercitarea 
sau în afara exercitării atribuţiilor de serviciu, articol publicat pe www.juridice.ro, ultima vizualizare 
la 25 aprilie 2017. i i aa 

(2! Hotărârea nr. 1J din 22 ianuarie 2014, Secția pentru judecători a C.S.M., publicată pe www. 
csm1909.ro, în |. GÂRBULEŢ, P.A; COȚOVANU, Abaterile disciplinare ale magistraților. (1). 

(3) Ibidem. i i 

cu inculpatul prin intermediul mesageriei, de cele mai multe ori inițiată de 
către acesta, în timp ce se afla în stare de deţinere în penitenciar, în ca- 
drul căreia îi dădea detalii cu privire la anumite activităţi procesuale pe care 
urma să le întreprindă, în condiţiile în care cunoștea că este interzisă o ast- 
fel de atitudine, întrunesc elementele constitutive ale abateri disciplinare 
reglementate de art. 99 lit. a) din Legea nr. 303/2004". 


Într-o altă speță s-a reținut că fapta procurorului de a-elabora și semna 
un document, care a fost remis unui ziarist și publicat în presă, nu întru- 
nește elementele constitutive ale abaterii disciplinare prevăzute de art. 99 

lit. a) din Legea nr. 303/2004, întrucât se încadrează în limitele dreptului 
magistratului la liberă exprimare și nu poate conduce la reținerea unei în- 
călcări de rezervă de la orice manifestări care ar aduce atingere onoarei sau 
probităţii profesionale ori prestigiului justiției]. 


într-o altă speţă s-a reținut că afirmaţiile procurorului la un post de tele- 
viziune, în sensul că: tinerii nu se mai duc la sfântul altar, ci stau împreună, 
ca animalele, că se mediatizează vrăjitoria, credința în vrăjitorie, credința 
în horoscoape, că femeia se îmbracă în pantaloni, reprezintă aprecieri de 
ordin personal, care nu au fost de natură să creeze îndoieli cu privire la seri- 
ozitatea, independenţa, imparțialitatea sau integritatea acestuia și, în con- 
secință, nu au adus atingere onoarei, probităţii profesionale și prestigiului . 
justiţiei, nefiind îndeplinite elementele constitutive ale abaterii disciplinare 
prevăzută de art. 99 lit. a) din Legea nr. 303/2004. Prin afirmaţiile sale, pro- 
curorul nu a încălcat obligația de rezervă impusă magistraților, obligație 
care constituie o sinteză a principiilor generale ale deontologiei profesiei. . 


În aceeași cauză s-a reţinut, însă, că fapta procurorului care, în spațiul- 
public, a făcut afirmații referitoare la sistemul de justiţie care, în opinia sa, 
ar fi „prins în propriile nonvalori”, cât și aprecieri privind „starea de leha- 
mite și de dezgust față de un guvern absolut incompetent și ticălos”, s-a. 
adresat celorlalţi magistrați cu îndemnul „de a-i da jos pe acești criminali 
ai țării”, cât și opiniei publice căreia i-a adresat îndemnuri mobilizatoare 
de genul „hai să terminăm odată cu corupţia, cu hoţia și să instaurăm un 
guvern nepătat politic, un guvern cinstit, un guvern de oameni care sunt 
în stare să-și dea și viața pentru cei din jurul lor”, întrunește elementele 
constitutive ale abaterii disciplinare prevăzută de art. 99 lit. a) din Legea 
nr. 303/2004, întrucât afirmaţiile mai sus expuse, făcute în spaţiul public, 
contravin obligaţiei de rezervă impusă magistraţilor în exercitarea libertății 
de exprimare, în considerarea statutului lor, fiind astfel încălcat echilibrul 


H Hotărârea nr. 3P din 3 septembrie 2013, Secţia pentru procurori a C.S.M,, publicată pe www. 
CSM1909.ro, în |. GÂRBULEŢ, P.A. COŢOVANU, Abaterile disciplinare ale magistraților. (l). 

2 Hotărârea nr. 8P din 10 octombrie 2012, Secţia pentru procurori a C.S.M., publicată pe www. 
csm1909.ro, în |. GÂRBULEȚ, P.A. COȚOVANU, Abaterile disciplinare ale magistraților. (1). 

just între dreptul fundamental al individului la respectarea libertăţii de 
exprimare, pe de o parte, și interesul legitim al unui stat democratic de a 
veghea ca funcția publică să se conformeze scopurilor enunțate în art. 10 
parag. 2 din Convenţia europeană a drepturilor omului!" 


În ce priveşte faptele comise de candidaţi pentru funcţia de magistrat, 
într-o cauză soluționată definitiv de Înalta Curte de Casaţie și Justiție], s-a 
reținut că îndeplinește condiția bunei reputații (0) persoană, care în urmă cu 
6 ani a fost sancţionată cu amenda administrativă în cuantum de 20 lei pen- 
tru că ar fi furat din incinta SC M.S. SRL două ciocolate în valoare de 3,08 
lei. Consiliul Superior al Magistraturii — Secţia pentru judecători constatase 
că reclamantul nu îndeplinea condiția bunei reputații pentru a fi numit ma- 
gistrat, deși acesta trecuse examenul de intrare în magistratură, singurul 
motiv fiind acela că fusese sancţionat cu amendă administrativă pentru 
fapta descrisă. Instanța supremă a arătat în motivare că buna reputaţie se 
construiește în timp, printr-un întreg ansamblu de elemente care concură 
la conturarea profilului său uman și profesional, care nu pot fi evaluate în 
mod izolat, scoase din context. Consiliul Superior al Magistraturii trebuia 
să ia în considerare intervalul mare de timp scurs de la data presupusei 
fapte, conduita ulterioară a recurentului-reclamant, aprecierile favorabile 
asupra activităţii desfășurate ca avocat și inexistența, in concreto, a unor 
ecouri publice a faptei reținute prin ordonanța Parchetului. 


În doctrină s-a susţinut că pot intra în sfera abaterii disciplinare, regle- 
mentată în art. 99 lit. a) din Legea nr. 303/2004 privind statutul judecători- 
lor și procurorilor, următoarele comportamente: conduita agresivă (limbaj, 
violențe fizice) a judecătorului/procurorului, de natură a contraria sau in- 
digna opinia publică; frecventarea unor locuri cunoscute ca având o repu- 
taţie îndoielnică; legături cu persoane care au o proastă reputaţie (infrac- 
tori notorii, interlopi etc.); implicarea în controverse publice; denigrarea 
unor persoane; desfășurarea unor activităţi care, prin natura lor, pot crea 
îndoieli în rândul opiniei publice cu privire la seriozitatea, independența, 
imparțialitatea sau integritatea magistratului (șantajarea unor persoane, 
acţionarea în calitate de recuperator, implicarea în licitaţii asupra unor bu- 
nuri aflate în litigiu la instanţa sau parchetul unde își desfășoară activitatea, 
manifestări publice sau exprimarea unor opinii pe site-urile de socializare 
cu conotaţii discriminatorii de rasă, naţionalitate, origine etnică, limbă, re- 
ligie, cultură, sex, orientare săli Seni apartenență politică, rit 


Ul Hotărârea nr. 5P din 2 mai 2012, Secţia pentru procurori a C.S.M. „publicată pe www.csm1909.rO, 
în |. GÂRBULEŢ, P.A. COŢOVANU, Abaterile disciplinare ale magistraților. (I). 

121 |.C.C.)., s. cont. admin. și fisc., dec. nr. 2267 din 30 aprilie 2010, publicată în Revista Forumul 
Judecătorilor nr. 3/2010, p. 255. 

origine sau condiție socială, apariția magistratului în clipuri publicitare sau 
electorale, apariţia în reviste pentru adulţi etc.)™, 


Într-o altă opinie doctrinară s-a susținut că nu constituie manifestări care 
aduc atingere onoarei sau probităţii profesionale ori prestigiului justiţiei ur- 
mătoarele fapte: punerea de către magistrat în discuția publică a unei ches- 
tiuni care privește sistemul judiciar și care ar trebui să fie deschisă unei dez- 
bateri publice; călătoria cu un mijloc de transport în comun în care se află 
și persoane care au diferite afaceri judiciare la instanţa sau parchetul unde 
judecătorul sau procurorul își desfășoară activitatea; participarea magistra- 
tului la un eveniment (nuntă, botez etc.) la care sunt invitate și persoane de 
calitate îndoielnică (persoane cercetate penal, persoane condamnate pe- 
nal, interlopi etc.), în condiţiile în care nu interacționează cu acestea etc]. 


2. Ce presupune obligaţia de rezervă a magistratului? 


Rezerva sau obligaţia de rezervă exprimă o sinteză practică a princi- 
piilor generale ale deontologiei judiciare (independenţă, imparţialitate, 
integritate), cu care se asociază și care poate fi valorizată și în raport. cu 
încrederea publicului în justiție; în substanţa ei, obligația de rezervă repre- 
zintă un comportament cvasi-ireproșabil care se așteaptă de la judecător, . 
ce poate privi exigenţele de prudenţă și moderație asociate cu funcţia de 
judecător, ceea ce înseamnă o obligație de distanţă pentru prezervarea 
imparțialităţii sale ce constă în alte obligaţii de abţinere în raport.cu orice. 
activitate profesională sau dealtă natură estimate ca fiind incompatibile cu 
funcțiunile salell. y 


Nu pot fi enumerate toate situațiile concrete în care magistratul ar tre- 
bui să se abţină de la orice activitate, profesională sau din afara profesi- 
ei, care ar fi incompatibilă cu funcţia. Respectarea sau încălcarea de către 
magistrat a obligaţiei de rezervă se va examina în raport cu fiecare situație 
concretă în care acesta acționează. git 


Obligaţia de rezervă a magistratului, deși poate crea pentru acesta un 
dezavantaj față de restul cetățenilor, în special atunci când acesta este ata- 
cat pe nedrept în spațiul public, își are fundamentul în necesitatea menţi- 
nerii încrederii populaţiei în justiție. igrč 


UT, MANEA, Despre abaterea disciplinară a magistraţilor privind manifestările care aduc atingere 
onoarei sau probităţii profesionale ori prestigiului justiţiei, articol publicat pe www.juridice.ro, ultima 
vizualizare la 25 aprilie 2017. 

[2 |. GÂRBULEȚ, P.A. COȚOVANU, Abaterile disciplinare ale magistraţilor. (I) Manifestările care aduc 
atingere onoarei sau probității profesionale ori prestigiului justiției, săvârșite în exercitarea sau în afara 
exercitării atribuţiilor de serviciu, articol publicat pe www.juridice.ro, ultima vizualizare la 25 aprilie 2017. - 

[3] M.-M. PIVNICERU, C. Luca (coord.), Deontologia profesiei de magistrat. Repere contemporane, 
Ed. Hamangiu, Bucureşti, 2008, p. 38, apud C.A. DOMOCOȘ, loc. cit. 

“ Totuși, „obligaţia de discreție nu impune izolarea magistratului de so- 
cietate și de celelalte profesii juridice, ci doar limitează sfera libertăţii sale 
de exprimare, lăsând actele judiciare pe care le întocmește și hotărârile 
judecătorești pe care le pronunţă «să vorbească» de la sine atunci când 
procedurile se vor fi finalizat. Este firesc'să fie așa, limitarea libertăţii de 
exprimare a magistratului prin impunerea obligaţiei de rezervă, respectiv, 
a interdicției de a discuta despre dosare aflate pe rolul său sau de a-și justi- 
fica în mod public soluţiile pronunţate constituind una dintre cele mai pu- 
ternice garanţii de protecţie a drepturilor și intereselor justiţiabililor, dar și 
a imparțialității și independenţei judecătorilor și procurorilor”. 


Obligaţia de rezervă a magistratului trebuie îndeplinită chiar și față de 
rudele apropiate sau față de prieteni. Astfel, Ghidul practic de etică și deon- 
tologie judiciară pentru magistrații din Româniat”! obligă „magistratul să 
clarifice familiei și prietenilor că aceștia nu trebuie să încerce să îi influențe- 
ze părerea într-un sens sau altul. De fapt, ei ar trebui să evite să vorbească 
despre respectiva cauză câtă vreme aceasta este în curs de soluționare. A 
îi spune unui magistrat care se ocupă cu un caz penal grav că suspectul ar 
trebui să fie aspru pedepsit este ceva nepotrivit”. 


Obligația de rezervă nu îl împiedică pe magistrat să desfășoare unele 
activități care sunt compatibile cu funcţia. 


Astfel, magistratul poate să dea scrisori de recomandare, cu următoarele 
precizări făcute în comentariul 148 la Principiile de la Bangalore: 


Judecătorul nu ar trebui să scrie recomandări în legătură cu O persoană 
pe care nu o cunoaște. 


Judecătorul poate scrie scrisori de recomandare dacă acestea ar fi scri- 
se în desfășurarea obișnuită a activității (de exemplu, un angajat al instan- 
tei solicită referinţe privind activitatea sa la instanță). Scrisoarea ar trebui 
să cuprindă o declaraţie referitoare la sursa și întinderea cunoștințelor 
judecătorului despre beneficiar și ar trebui adresată și expediată direct 
persoanei sau organizaţiei pentru care a fost scrisă. În cazul unui angajat 
cu care judecătorul a interacţionat personal mai mult timp, cum ar fi un 
grefier care își caută un alt loc de muncă, se pot da referințe generale și 
adresate „către cei interesați”. 


Judecătorul poate da referințe pentru cineva pe care îl cunoaște per- 
sonal, însă nu profesional, cum ar fi o rudă sau un prieten apropiat, dacă 
aceste referinţe îi sunt cerute în mod normal în baza relației personale. 


Pa EREI IRI e n! | 
(11 D. PANTAZI, Obligația de discreție nu impune izolarea magistratului de celelalte profesii juridice, 
interviu publicat pe www.juridice.ro, ultima vizualizare la 9 decembrie 2016. 
[2] Proiectul Institutului Naţional al Magistraturii, op. cit. ` 

În aceleași condiții, judecătorul ar trebui să depună mărturie în instanță 
cu privire la caracterul unei persoane, dacă i se solicită acest lucru. 


3. Care sunt faptele care pot constitui atitudini nedemne. 
în exerciţiul funcției de magistrat? 


În art. 99 lit. c) din Legea nr. 303/2004" privind statutul judecătorilor 
și procurorilor, republicată și modificată, este reglementată abaterea dis- 
ciplinară constând în „atitudinile nedemne în timpul exercitării atribuţiilor 
de serviciu față de colegi, celălalt personal al instanţei sau al parchetului în 
care funcţionează, inspectori judiciari, avocaţi, experți, martori, justițiabili 
ori reprezentanții altor instituții”. 


Pot fi considerate atitudini nedemne faţă de colegi, celălalt personal al 
instanţei sau al parchetului în care funcționează, inspectori judiciari, avo- 
cati, experți, martori, justițiabili ori reprezentanții altor instituții următoa- 
rele fapte: apostrofarea judecătorilor din complet cu privire la anumite 
atitudini ale acestora; proferarea unor acuzaţii nefondate cu conotaţii se- 
xuale la adresa colegilor; interzicerea grefierului de a manipula dosarele 
din ședința de judecată; exprimarea unor păreri ofensatoare cu privire la 
pregătirea profesională a unor colegi magistrați; adresarea unor blesteme 
colegilor; folosirea unui ton ridicat și autoritar față de colegi; folosirea unui 
ton ostil la adresa unor judecători; refuzul nejustificat de a preda dosarele 
la studiu unui alt judecător; afirmațiile judecătorului în cadrul colegiului de 
conducere „sunteţi o gașcă de hoți”, „asta nu-i instanța lui mă-ta” etc.; 
formularea de cereri cu caracter șicanator la adresa colegiului de conduce- 
re al instanţei; smulgerea dosarului din mâinile președintelui de complet; 
afirmaţiile făcute în sala de judecată că președintele de complet nu este în 
stare să conducă ședința de judecată; adresarea de întrebări direct părţilor, 
fără a-l consulta pe președintele de complet; adresarea unor cuvinte pre- 
cum „nenorocit, falsificator, escroc”, „ești un infractor”; ameninţarea că. 
„îl va aranja” pentru că este un mafiot etc.! i 


Relevante sub acest aspect sunt următoarele soluții adoptate în practi- 
ca judiciară: y 


Atitudinea unui judecător, concretizată în folosirea de expresii jignitoa- 
re față de colegii judecători și față de personalul auxiliar al instanței, for- 
mularea unor petiţii în scop șicanator, practicarea unor ritualuri oculte la 


îl Republicată în M. Of. nr. 826 din 13 septembrie 2005. 

£] |. GARBULEŢ, P.A. COȚOVANU, Abaterile disciplinare ale magistraţilor (Ill). Atitudinile nedemne 
în timpul exercitării atribuțiilor de serviciu faţă de colegi, celălalt personalal instanței saual parchetului 
în care funcționează, inspectori judiciari, avocaţi, experţi, martori, justiţiabili ori reprezentanții altor 
instituții, articol publicat pe www.juridice.ro, ultima vizualizare la 25 aprilie 2017., : 


* 

sediul instanței, constituie atitudini nedemne, incompatibile cu ținuta de 
care trebuie să dea dovadă un judecător". a 


Faptele judecătorului care, în timpul desfășurării unei ședințe de recurs, 
a contestat cu voce tare anumite măsuri dispuse de către președintele de 
complet, iar, în unele cazuri, s-a adresat în mod direct, fără încuviințarea pre- 
ședintelui, părților din proces, grefierului de ședință și avocaților, adresân- 
du-le reproșuri și observații nejustificate, a făcut observații în legătură cu 
pregătirea profesională a președintelui de complet, a părăsit, în timpul deru- 
lării ședinței de judecată, nejustificat sala, atitudini ce au provocat reacţii de 
dezaprobare și zâmbete disprețuitoare din partea publicului și a avocaților 


prezenți în sală, constituie atitudini neconforme cu calitatea de magistrat]. 


În practica judiciară s-a reținut că fapta procurorului de a se prezenta la 
serviciu sub influenţa băuturilor alcoolice, împiedicând și celelalte persoa- 
ne din unitate să-și desfășoare activitatea, constituie o atitudine nedemnă 
a unui magistrati. | | 


Tot în legătură cu fapte comise în exercitarea profesiei de magistrat, 
mai trebuie subliniat că în jurisprudenţă s-a reținut că fapta procurorului 
care se afla în fața sediului Institutului Naţional al Magistraturii, unde susți- 
nea un examen pentru numirea în funcții de conducere, și care i-a adresat 
unui alt procuror o serie de expresii nedemne constituie o faptă comisă tot 
în exercitarea unor atribuţii de serviciu, având în vedere natura și finalita- 
tea acestui examen", 


S-a pus problema în doctrină] de a stabili care este natura juridică a 
faptei judecătorului sau a procurorului de a face afirmaţii în presă sau la 
emisiuni audio-vizuale cu privire la probitatea profesională și morală a 
colegilor. Într-o soluţie de practică judiciară!“ s-a reținut că aceasta con- 
stituie abatere disciplinară doar dacă este săvârșită în timpul exercitării 
atribuţiilor de serviciu. Art. 18 alin. (2) din Codul deontologic prevede că 


0l Hotărârea nr. 5J din 27 aprilie 2006, Secţia pentru judecători a C.S.M., definitivă prin dec. nr.2 
din 19 februarie 2007 a Î.C.C.J., publicată pe www.csm1909.ro, în |. GÂRBULEŢ, P.A. COȚOVANU, 
Abaterile disciplinare ale magistraților. (111). | 

[2] Hotărârea nr. 5J din 23 aprilie 2008, Secţia pentru judecători a C.S.M., definitivă prin dec. nr. 8 
din 17 noiembrie 2008 a î.C.C.J., publicată pe www.csm1909.ro, în |. GÂRBULEŢ, P.A. COȚOVANU, 
Abaterile disciplinare ale magistraților. (I1). 

(31 Hotărârea nr. 5P din 29 noiembrie 2005, Secţia pentru procurori a C.S.M., definitivă prin 
nerecurare, publicată pe www.csm1909.ro, în |. GÂRBULEŢ, P.A. COŢOVANU, Abaterile disciplinare 
ale magistraților. (III). IED 

(4! Hotărârea nr. 7P din 22 iunie 2010, Secția pentru procurori a C.S.M., definitivă prin dec. nr. 1 
din 4 martie 2013 a Î.C.C.J., în |. GÂRBULEŢ, P.A. COŢOVANU, Abaterile disciplinare ale magistraților 
(IV). Desfăşurarea de activități publice cu caracter politic sau manifestarea convingerilor politice în 
exercitarea atribuțiilor de serviciu, publicat pe www.juridice.ro, ultima vizualizare la 25 aprilie 2017. 

15) F, COSTINIU, Deontologia profesiei de magistrat. Repere contemporane, în M.-M. PIVNICERU, 
C. Luca (coord.), op. cit., p. 142. cz 

(6! Decizia nr. 6/2005 a l.C.C.J., apud F. COSTINIU, în M.-M. PIVNICERU, C. LUCA (coord.), op. cit., p. 142. 

„judecătorii și procurorii nu își pot exprima părerea cu privire ia probitatea 
profesională și morală a colegilor”. Deși legea conţine prevederile menţio- 
nate, care impun magistraţilor un comportament corespunzător statutului 
acestora, faptele de natură să aducă atingere probității morale nu-și gă- 
sesc corespondent printre abaterile disciplinare prevăzute de art. 99 din 
Legea nr. 303/2004, republicată. Faptele ce constituie abateri disciplinare, 
așa cum rezultă din art. 98 din aceeași lege privesc neîndeplinirea sau în- 
deplinirea necorespunzătoare a unor îndatoriri de serviciu, precum și ma- 
nifestări care aduc atingere prestigiului justiţiei. Deși norma generală face 
referire la afectarea probității profesionale, cât și a celei morale, în norma 
specială sunt incriminate faptele care lezează probitatea profesională, iar 
dintre cele care aduc atingere probităţii morale și, implicit, prestigiului jus- 
tiției este sancționată doar participarea magistraţilor la jocurile de noroc 
și de tip piramidal, în cazul în care nu este asigurată transparenţa fondu- 
rilor. Orice alte manifestări care lezează probitatea morală a magistraților 
(de pildă, atitudinea judecătorului în speță) nu mai sunt sancţionate disci- 
plinar. Aceasta, deoarece legiuitorul a înțeles să nu mai prevadă ca abatere 
disciplinară nerespectarea normelor Codului deontologic sau manifestările 
care aduc atingere probității moralet'l. | 


Este discutabilă această soluţie, deoarece fapta ar putea aduce atin- 
gere probității profesionale și prestigiului justiției, încadrându-se astfel în 
abaterea disciplinară reglementată în art. 99 lit. a) din Legea nr. 303/2004 
privind statutul judecătorilor și procurorilor, privind „manifestările care 
aduc atingere onoarei sau probității profesionale ori prestigiului justiţiei, 
săvârșite în exercitarea sau în afara exercitării atribuţiilor de serviciu”. 


4. Ce înseamnă buna reputaţie a magistratului? 


Buna reputaţie este o condiție esențială atât pentru accederea în pro- 
fesia de magistrat, cât și pentru menţinerea în această profesie a unei per- 
soane. | | arte ; 


Pentru a determina dacă o persoană are sau nu bună reputație trebuie 
avut în vedere un examen de natură obiectivă, care să justifice o concluzie 
într-un sens sau altul. 


_ Înpractică, prin Hotărârea Secţiei pentru judecători a Consiliului Superior 
al Magistraturii nr. 724 din 13 octombrie 20152] s-a statuat că „reputația 
profesională este o consecință a integrităţii morale și profesionale de care 
trebuie să dea dovadă fiecare judecător și procuror și oferă magistratului 


i Ibidem: 
2] Hotărârea nr. 724 din 13 octombrie 2015, Secţia pentru judecători a C.S.M., publicată pe http:// 
integritate.ifep.ro/Jurisprudenta.html, ultima vizualizare la 9 decembrie 2016. 

credibilitate și siguranţă în exercitarea profesiei, precum și autoritate în ex- 
primarea opiniilor profesionale. Reputația magistratului presupune două 
componente esenţiale: obligația magistratului de a avea o conduită gene- 
rală exemplară (care reprezintă și o condiţie de acces în profesie, căreia îi 
corespunde dreptul de a se bucura de reputaţie în fața societății din punct 
de vedere profesional) și, de cealaltă parte, obligația Statului de a garanta 
menţinerea reputației magistratului, de fiecare dată când se constată că 
faptele semnalate sunt de natură să îi afecteze prestigiul și, pe cale de con- 
secință, autoritatea în exercitarea profesiei”. 


Prin această hotărâre a Secţiei pentru judecători a Consiliului Superior 
al Magistraturii, s-a reținut că Inspecţia Judiciară, în cadrul verificărilor, 
din nota de relaţii dată de doamna judecător S.A.M. și de petenta B.C., 
a constatat că între petenta B.C. și familia doamnei judecător a existat o 
înțelegere (mai precis, cu părinții doamnei judecător), în sensul încheierii 
unui contract de vânzare fictiv a imobilului în care locuiește familia, cu sco- 
pul obţinerii unei sume de bani prin programul Prima Casă, sumă pe care 
împreună să o investească într-un proiect imobiliar, petenta dându-le asi- 
gurări că imobilul va reveni la situația juridică inițială. Pentru că au existat 
neînțelegeri și disensiuni relativ la această situație de fapt, între petenta 
B.C. și familia doamnei judecător S.A.M. a avut loc o întrevedere la domi- 
ciliul familiei (imobil aflat în litigiu) între membrii familiei - mama, doamna 
judecător S.A.M. și sora acesteia, S.D.O. - și petenta B.C., întrevedere pe 
care toţi cei trei membri ai familiei au hotărât să o înregistreze audio, fără a 
o preveni pe petenta B.C. Inspecţia Judiciară reține că discuţia înregistrată 
a avut loc în imobilul în care locuiește familia doamnei judecător, întrucât 
în acea perioadă petenta le vizita foarte des, cu intenția de a le determina 
să îi remită o sumă de bani în schimbul imobilului. De asemenea, se mai 
reţine că mama doamnei judecător S.A.M. a formulat o plângere penală 
împotriva petentei B.C. pentru săvârșirea infracţiunii de înșelăciune, dar și 
o acţiune civilă în simulaţie. Petenta B.C., la rândul ei, a înregistrat pe ro- 
lul judecătoriei o acţiune în evacuare, respinsă de instanţă, dar și plângeri 
penale împotriva doamnei judecător S.A.M. pentru pretinse infracțiuni de 
hărţuire, tulburare de posesie, violarea vieții private - cu privire la aceste 
plângeri penale, Parchetul de pe lângă curtea de apel 'a dispus clasarea, 
reținând că scopul urmărit prin efectuarea înregistrărilor ambientale a fost 
justificat de un interes legitim, și „anume acela de a dovedi caracterul si- 
mulat al contractului de vânzare-cumpărare încheiat cu privire la imobilul 
situat în C.” Faţă de această situaţie de fapt, Secția pentru judecători a reţi- 
nut, din probele administrate, că acestea nu au relevant existența unor in- 
dicii privind neîndeplinirea de către doamna judecător S.A.M. a condiției de 
bună reputație, în condiţiile în care conducerea judecătoriei are aprecieri 
pozitive la adresa acesteia, presupusă faptă pe care ar fi comis-o doamna 
judecător S.A.M. nu a produs consecințe juridice, nu a fost sancționată și 

nu a avut vreun impact asupra opiniei publice, neexistând alte elemente 
care să determine o părere publică nefavorabilă referitoare la activitatea 
profesională ori conduita morală a acesteialil. 


într-o altă cauză, prin Hotărârea nr. 449 din 15 septembrie 2015P], Secţia 
pentru procurori a Consiliului Superior al Magistraturii a constatat că nu 
există indicii privind neîndeplinirea condiției de bună reputație de către ' 
domnul P.I., procuror în cadrul Parchetului de pe lângă Tribunalul D. Secția 
pentru procurori a fost sesizată cu raportul Inspecţiei Judiciare, în cuprin- 
sul căruia s-a arătat că, prin sentința civilă din 14 octombrie 2013 a Curții 
de Apel București, rămasă irevocabilă prin decizia din 26 februarie 2015 a 
înaltei Curți de Casaţie și Justiţie, s-a constatat calitatea de colaborator al 
Securității în ceea ceîl privește pe domnul P.]., procuror în cadrul Parchetului 
de pe lângă Tribunalul D. De asemenea, s-a mai arătat că, în declaraţiile. 
date în conformitate cu dispoziţiile art. 6 alin. (1) din Legea nr. 303/2004 
și atașate la dosarul profesional, domnul procuror P.I. a consemnat că nu. 
a făcut parte din organele de securitate ca poliție politică, nu a fost agent 
sau colaborator al acestor organe. Secția pentru procurori a reținut că, la 
momentul declanșării procedurii, domnul procuror P.I. se bucura de o bună 
reputație, nu fusese sancționat ori cercetat disciplinar și nu au existat alte 
elemente care să determine o părere publică nefavorabilă referitoare la ac- 
tivitatea profesională ori conduita morală a acestuia. De asemenea, a con- 
statat că, la data furnizării informaţiilor, domnul P.I. nu avea calitatea de 
procuror, iar de la acea dată și până în prezent a trecut o perioadă de peste 
20 de ani, astfel încât aplicarea unei sancțiuni atât de grave, cum este ex- 
cluderea din magistratură, în acest moment, ar fi disproporționată și exce- 
sivă. De asemenea, Secţia a apreciat că, prin adoptarea unei astfel măsuri, 
constând în excluderea din magistratură, s-ar aduce atingere și principiului. 
neretroactivității legii, consacrat de art. 15 alin. (2) din Constituţie, potrivit 
căruia „legea dispune numai pentru viitor, cu excepția legii penale sau con- 
travenţionale mai favorabile”, neputându-se pretinde cetățenilor să aibă în 
vedere eventualele reglementări viitoare. Această împrejurare echivalează 
practic, din punct de vedere al efectelor pe care le poate produce, cu O 
veritabilă lustraţie, în condiţiile în care dispoziţiile Legii lustraţiei, privind 
limitarea temporară a accesului la unele funcții și demnități publice pentru 
persoanele care au făcut parte din structurile de putere și din aparatul re- 
presiv al regimului comunist în perioada 6 martie 1945.— 22 decembrie 1989 
au fost declarate neconstituţionale. Secția a mai avut în vedere și faptul că, 
în momentul în care domnul procuror P.I. a aflat soluţia dispusă de Înalta 


U Hotărârea nr. 724 din 13 octombrie 2015, Secţia pentru judecători a C.5.M., publicată pe http:// 
integritate.ifep.ro/Jurisprudenta.html, ultima vizualizare la 9 decembrie 2016. i 

RI Hotărârea nr. 449 din 15 septembrie 2015, publicată pe http:/lintegritate.ifep.rol Jurisprudenta. 
html, ultima vizualizare la 9 decembrie 2016. . 

Curte de Casaţie și Justiţie, și-a înaintat, de îndată, cererea de demisie din 
funcţia de conducere pe care o deținea la acel moment, conformându-se 
astfel dispoziţiilor art. 48 alin. (10) din Legea 303/2004 privind statutul ju- 
decătorilor și procurorilor, republicată, cu modificările și completările ulte- 
rioare, care prevăd că „nu pot fi numiţi în funcţiile de conducere judecăto- 
rii/procurorii care au făcut parte din serviciile de informaţii înainte de 1990 
sau au colaborat cu acestea”, fără a conţine o astfel de interdicţie și pentru 
judecătorii/procurorii care ocupă funcţii de execuție. - 


Magistraţii pot solicita Consiliului Superior al Magistraturii să le fie apă- 
rată reputaţia, atunci când aceasta le-a fost afectată în vreun mod. Acest 
mecanism prevăzut de lege pentru magistrați a fost criticat de societatea 
civilă, unde s-a considerat că magistraţii ar trebui să folosească instrumen- 
tele de drept comun pentru apărarea reputației, afirmându-se că, „după 
părerea mea, un magistrat nu ar trebui să beneficieze de așa ceva, de o 
apărare suplimentară a reputației față de un om obișnuit. Dacă te simți le- 
zat din punctul acesta de vedere, folosești mecanismul justiției ca un justi- 
ţiabil oarecare”, | | 


Nu poate fi primită această susinere, deoarece, spre deosebire de restul 
populaţiei, magistratul are obligaţia de rezervă care îl împiedică să folo- 
sească mecanismele obișnuite de apărare a reputației. Din acest motiv, a 
fost nevoie de instituirea unui mecanism special prin care acestuia să-i fie 
apărată reputaţia de către organismul abilitat de lege, respectiv, Consiliul 
Superior al Magistraturii. 


În practica Consiliului Superior al Magistraturii au fost diferite cazuri în 
care s-a pus în discuţie apărarea reputației unui magistrat, afectată prin afir- 
mații făcute în spațiul public (inclusiv pe rețele de socializare). Astfel, în 
ședința din 21 ianuarie 2016, Plenul Consiliului Superior al Magistraturii] 
a constatat că afirmaţiile lansate în spaţiul public referitoare la condu- 
ita necorespunzătoare a domnului M.S., judecător în cadrul Judecătoriei 
P., prin intermediul unui schimb de mesaje pe platforma de socializare 
Facebook, sunt nefondate și i-au afectat reputaţia profesională. S-a arătat 
că C.S.M. apără corpul magistraţilor împotriva oricăror acte de natură să 
aducă atingere reputației profesionale a acestora. Astfel, prin cererea din 
data de 11 decembrie 2015, domnul judecător M.S. a solicitat apărarea re- 
putaţiei sale profesionale în raport de schimbul de mesaje postate pe un 
cont al reţelei de socializare Facebook în perioada 30-31 octombrie 2015, 
pretins aparținând unor reclamante din cadrul a două dosare aflate în curs 
de soluționare pe rolul Judecătoriei P., repartizate aleatoriu, în sistem 


H] [Cum a fost] C.T. Popescu la conferința Manipularea .și Persuasiunea din 23 februarie 2016, 
București, publicat pe www.universuljuridic.ro, ultima vizualizare la 25 februarie 2016. 
12] Publicat pe www.csm1909.ro, ultima vizualizare la 25 aprilie 2017. | 

informatizat, completului având titular pe domnul judecător. Verificările 
Inspecţiei Judiciare au relevat că, în cadrul schimbului de mesaje menți- 
onat, s-a făcut referire expresă și explicită la cele doua dosare, precum și 
la domnul judecător M.S., în sensul că reclamantele, prin alte persoane, 
ar fi intervenit pe lângă acesta în vederea obţinerii unor soluţii favorabile, 
fiind evocate și alte situaţii în care magistratul ar fi procedat în sensul pro- 
nunțării unor soluţii favorabile altor părți. În cursul verificărilor efectuate, 
inspectorii judiciari au constatat inexistența datelor și indiciilor din care să . 
rezulte o conduită neconformă legii și normelor de deontologie profesi- 
onală a domnului judecător M.S. Mai mult, pretinsul schimb de mesaje al 
părţilor nu se coroborează cu nici un element de fapt din care să se nască în 
mod întemeiat îndoieli cu privire la imparțialitatea judecătorului. Cu toate 
acestea, conţinutul discuţiilor menţionate difuzate în spațiul public virtual, 
deși nu corespunde realității, creează o aparenţă de imparțialitate a jude- 
cătorului ce trebuie înlăturată, din considerente de deontologie profesio- 
nală, dar și pentru evitarea afectării reputației profesionale a magistratului. 


Reputația profesională constituie o valoare fundamentală în exercita- 
rea funcţiei de magistrat și reprezintă, totodată, percepţia creată în con- 
știința colectivă asupra modului în care sunt exercitate responsabilitățile 
profesionale, iar libertatea de exprimare nu poate prejudicia demnitatea, 
onoarea și nici dreptul la propria imagine. Publicarea pe o reţea se socia- 
lizare accesibilă publicului larg a unei discuţii care creează aparența comi- 
terii de către magistrat a unor abateri judiciare sau chiar săvârșirea unor 
fapte penale este de natură a pune în discuție modul de exercitare a func-: 
tiei de magistrat. Aparenţa astfel creată, a unui magistrat care nu este im-. 
parțial, care pronunţă hotărâri în funcţie de intervenţiile realizate de părți 
sau interpușii acestora și care ar fi procedat în mod similar și în alte cazuri, 
se răsfrânge negativ asupra percepţiei pe care publicul o are cu privire la. 
activitatea și probitatea profesională a respectivului magistrat. l 


În acest context, Plenul Consiliului a constatat că postarea unui dialog, 
chiar pretins purtatîntre părțile unor dosare în curs de soluționare, în le- 
„gătură cu o posibilă influențare a judecătorului, pe rețeaua de socializare 
Facebook, deschisă accesului mai multor persoane și care a ajuns la cunoș- 
tința publicului, este de natură să afecteze reputația profesională a dom- 
nului judecător M.S. 


5. Ar trebui să denunțe magistratul faptele colegilor 
care aduc atingere prestigiului justiţiei? 


O problemă etică ce se poate ridica este aceea dacă magistratul artrebui 
să-și denunțe colegul de instanță sau de parchet, dacă vede că acesta co- 
mite fapte de corupție ori fapte care aduc atingere prestigiului justiției. Nu 

este o problemă ușoară, deoarece îi trebuie curaj să facă asta și nici nu are 
certitudinea că acesta ar fi un act moral sau nu. 


O soluţie ar fi să își vadă de treaba lui, să fie atent în relația cu colegul 
respectiv și să nu spună nici autorităților competente și nici președintelui 
de instanţă despre acest lucru. O altă soluție ar fi aceea de a formula de- 
nunț împotriva colegului respectiv, încredinţat că face în felul acesta nu 
doar un act moral, ci și un mare bine instituţiei la care funcţionează și sis- 
temului judiciar în întregime. Această din urmă soluție este încurajată de 
persoanele publice care au luat poziție asupra acestui aspect, care subli- 
niază că „oamenii onești din interior care denunţă astfel de cazuri trebuie 
sprijiniți. Societatea civilă trebuie să fie alături de cei care denunță corupţia 
din sistem!” | 


Bineînțeles că problema se pune doar în cazul în care magistratul ar 
avea certitudinea comiterii respectivei fapte de corupţie. Dacă nu ar avea 
această certitudine, o atitudine rezervată a lui ar fi de preferat, având în 
vedere consecințele pe care le poate produce o afirmaţie publică a sa cu 
privire la integritatea colegului de instanță. 


Magistratul ar trebui să nu rămână nepăsător nu doar la posibile fapte 
de corupție ale colegilor, ci și la posibile comportamente care pot să aducă 
atingere prestigiului justiţiei. În Ghidul practic de etică și deontologie judici- 
ară pentru magistrații din România! se arată că „colegii sunt în poziția — și 
au obligaţia — să acorde atenție comportamentului colegilor magistrați, lu- 
cru care este în mod special valabil pentru președintele instanței. Semnale 
pot veni de la avocați și de la public (de exemplu, prin intermediul unor 
reclamaţii), dar și de la aprozi, polițiști care se află în exercițiul funcțiunii 
în timpul înfățișărilor și chiar de la mass-media. Sancționarea nu trebuie 
să fie prima măsură de luat în considerare, în primă instanţă fiind de dorit 
îndrumarea și formarea. Comisiile de disciplină pot lua în considerare o de- 
cizie de a îmbunătăți abilităţile unui magistrat în contextul examinării unei 
plângeri disciplinare (sancţiune alternativă)”. 


În comentariul 218 la Principiile de la Bangalore se subliniază, de ase- 
menea, că „judecătorul ar trebui să ia măsurile adecvate atunci când află 
despre existența unor dovezi temeinice ce indică posibilitatea ca un alt 
judecător sau jurist să fi comis o faptă lipsită de profesionalism. Măsurile 
adecvate pot consta în comunicarea directă cu judecătorul sau juristul în 
cauză, alte măsuri directe, dacă acestea sunt disponibile, și denunţarea în- 
călcării către autorităţile competente”lil. 


UIC. DĂNILEŢ, Încetul cu încetul pledoaria dispare și face loc soluționării dosarului pe bază de 
documente scrise, interviu publicat pe www.juridice.ro, la ultima vizualizare la 17 iunie 2016. 

[2] Proiectul Institutului Naţional al Magistraturii, op. cit. z 

13] C. DĂNILEȚ (trad.), Comentariu asupra Principiilor de la Bangalore... p. 119. 

6. Are vreo importanţă viaţa privată a magistratului | 
pentru buna exercitare a profesiei? 


Viaţa privată a fiecărei persoane este ocrotită de în orice stat democra- 
tic, iar magistratul nu face excepție de la această regulă. Sunt însă cazuri 
în care este justificată o ingerinţă în viaţa privată a persoanei și chiar expu- 
nerea publică a aspectelor care, în mod normal, ţin de acest domeniu. Spre 
deosebire de alte profesii, cea de magistrat justifică un interes public mai 
ridicat pentru viața privată a persoanei care o exercită, deoarece aceste as- 
pecte pot avea o influenţă asupra imparţialităţii de care magistratul trebu- 
ie să dea dovadă în toate cauzele pe care le soluţionează. 


În Ghidul practic de etică și deontologie judiciară pentru magistrații din 
Românial! se arată că „magistratul trebuie să fie atent și să identifice co- 
rect propriile sentimente, în special cele care l-ar putea împiedica să fie im- 
parţial, cum ar fi frica, mila, resentimentul, dorința de răzbunare etc. Acest 
lucru nu ar trebui să fie dificil, deoarece orice persoană este, în principiu, 
capabilă să facă acest lucru. Cu toate acestea, magistratul se poate con- 
frunta cu situaţii de viață extrem de complexe și de dificile, în care ameste- 
cul de sentimente face ca acestea sau sursa lor să devină neclare. De ace- 
ea, este recomandat și, în anumite situații, chiar necesar ca magistratul să 
simplifice și să separe, pe cât posibil, aspectele profesionale și personale 
ale vieţii sale. Cu toate acestea, un magistrat cu experienţă nu va renunța 
în totalitate la viaţa sa privată. Există circumstanțe în care faptul că magis- 
tratul reușește să păstreze o anumită distanță faţă de aspectele vieţii care 
ar putea interfera cu activitatea sa profesională se dovedește a fi bene- 
fic. Există și circumstanţe în care magistratul este capabil să găsească spri- 
jin emoţional sau spiritual la oamenii din jur. Prin urmare, acesta nu trebuie 
să își neglijeze viața socială”. 


În același ghid se mai arată că „un magistrat cu experienţă poate antici- 
pa situaţiile care ar putea să Îi afecteze judecata, fiind, de fapt, necesar ca el/ 
ea să facă acest lucru. În plus, magistratul se dezvoltă într-un anumit mediu 
(prieteni, familie și colaboratori), care îl susține în activitatea sa profesiona- 
lă, și trebuie să evite acele persoane care ar putea sau care tind, de fapt, să 
interfereze cu activitatea sa profesională. De exemplu, dacă unei judecătoa- 
re, care este mamă a unui copil cu handicap, i se repărtizează o cauză în care 
o mamă este nemulțumită de calitatea serviciilor medicale de care a benefi- 
ciat copilul ei într-un spital, atunci judecătoarea se poate autorecuza”. 


De multe ori, analiza în cadrul raporturilor profesionale a vieții private 
nu se limitează doar la persoana magistratului, ci poate privi și membrii 


U Proiectul Institutului Naţional al Magistraturii, op. cit. 

familiei acestuia precum și atitudinea magistratului în raport cu unele fapte 
ale acestora. i 


Dacă un membru al familiei judecătorului este implicat în vreun inci- 
dent, magistratul poate face tot ceea ce este de aşteptat, în mod normal, 
din partea oricărui tată sau soț aflat într-o situație similară. De exemplu, 
s-a spus că, „dacă copilul unui judecător ar fi arestat, judecătorul ar avea 
aceleași emoții profund umane pe care le-ar avea orice alt părinte, și are 
dreptul, în calitate de părinte, să răspundă dacă simte că i s-a făcut o ne- 
dreptate copilului său. Însă, dacă judecătorul, fie direct, fie prin intermedi- 
ari, contactează organele de aplicare a legii, le informează despre funcția 
sa, și le cere sancţionarea disciplinară a ofițerului care a făcut arestarea, 
linia dintre părinte și judecător nu mai este clară. Deși judecătorul, ca orice 
părinte, are dreptul să își ajute fiul sau fiica și să inițieze o acțiune în justiție 
pentru a proteja interesele copilului, judecătorul nu are dreptul să îndepli- 
nească vreun act care nu ar putea fi îndeplinit de către un părinte care nu 
este judecător. Folosirea funcţiei judiciare în încercarea de a influența alți 
funcţionari publici în îndeplinirea atribuţiilor lor legale înseamnă o depășire 
a liniei dată de protecţia și intervenţia părintească și un abuz de prestigiul 
conferit de funcţia judiciară”. În acest timp magistratul ar trebui să evite 
să soluţioneze cauze de genul celei în care este implicat copilul său, deoa- 
rece s-ar putea presupune existența unei subiectivități asupra subiectului. 


v 


7. Pot magistrații să participe la jocuri de noroc? 


în art. 22 din Codul deontologic al judecătorilor și procurorilor se pre- 
vede că „judecătorilor și procurorilor le este interzisă participarea directă 
ori prin persoane interpuse la jocuri de tip piramidal, jocuri de noroc sau 
sisteme de investiţii pentru care nu este asigurată transparenţa fondurilor, 
în condițiile legii”. | 


Totuși, în Ghidul practic de etică și deontologie judiciară pentru magis- 
traţii din Românial] se arată că „frecventarea unui cazinou este permisă, 
însă cu moderația cuvenită. Nu există niciun motiv pentru a interzice pa- 
riurile pe cursele de cai sau cumpărarea unor bilete de loterie, atât timp 
cât acestea sunt activităţi care pot fi urmărite public (... ). Cu alte cuvinte, 
este necesar ca magistratul să acționeze cu discreție dacă practică jocuri 
de noroc. Cu privire la acest aspect există această prevedere explicită. În 
unele țări, intrarea ocazională într-un cazinou nu ar pune probleme, însă 
nu este recomandabilă frecventarea caselor de pariuri la curse de cai sau 
practicarea jocurilor de tip «slot machines»”. 


cr 


(1) C. DĂNILEŢ (trad.), Comentariu asupra Principiilor de la Bangalore... , p- 91. 
2] Proiectul Institutului Naţional al Magistraturii, op. cit. i A 

Același aspect este consemnat și în comentariul 117 la Principiile de la 
Bangalore, unde se arată că „judecătorului nu îi este interzis să joace ocazi- 
- onal jocuri de noroc, ca divertisment, însă aceasta trebuie făcută cu discre- 
ţie, având în vedere percepția observatorului rezonabil din cadrul comuni- 
tăţii. Una este ca judecătorul să meargă ocazional la cursele de cai sau la un 
cazinou în timpul unei vacanțe în străinătate sau să joace cărţi cu prietenii 
și rudele. Alta este ca judecătorul să fie văzut prea des în faţa ghișeului de 
pariuri pentru cursele de cai, sau să devină un jucător împătimit ori-un pa-: 
rior profesionist”. | d 


încălcarea regulii instituite în Codul deontologic al judecătorilor și pro- 
curorilor români poate atrage chiar răspunderea disciplinară a magistra- 
' tului, nefiind vorba doar de o conduită lipsită de etică. Astfel, în legisla- - 
ţia noastră este prevăzută, în art. 99 lit. q) din Legea nr. 303/2004 privind 
statutul judecătorilor și procurorilor, abaterea disciplinară constând în 
„participarea directă sau prin persoane interpuse la jocurile de tip pirami- 
dal, jocuri de noroc sau sisteme de investiţii pentru care nu este asigurată 
transparența fondurilor”. Participarea la jocurile de noroc în oricare alte 
situaţii din cele expuse anterior pot atrage, eventual, doar o încălcare a 
deontologiei profesionale. - | | 


8. Poate fi magistratul membru 
al oricărei organizaţii non-profit? 


Magistratul nu poate fi izolat de societate, pentru că nu ar mai avea cum - 
să o cunoască și, dacă nu cunoaște societatea, nu poate aprecia faptele su- 
puse judecății lui cât mai aproape de circumstanţele lor. Așa cum s-a spus 
despre judecător (dar este valabil și pentru procuror), acesta nu se poate. 
izola, nu poate fi un înstrăinat, „dar el poate fi un însingurat. Trăind în co- 
munitate, el trebuie să fie în comuniune cu toți ceilalți și, în același timp, să 
preia în fiinţa și mai ales în conștiința sa cât mai mult din sentimentele, va- 
lorile, aspiraţiile celorlalți, bineînțeles dacă toate acestea au semnul fiinţei, 
sunt benefice și nu maladive. Binele comun, dar numai ca valoare creștină, 
trebuie să devină binele propriu. Însingurarea, retragerea în sine nu implică 
abandonarea mediului social, ci, dimpotrivă, regăsirea și evaluarea acestu- 
ia prin sinele propriu: «este în noi ceva mai adânc decât noi înșine» spunea 
Fericitul Augustin. Numai prin însingurarea în sinele propriu judecătorul 
poate înțelege omul, îl poate prelua, poate înţelege câte ceva din sinele 
lumii. Însingurare și nu singurătate; a fi cu tine în sinele mai adânc, dar și în 
comuniune cu altul al tău”). 


UIC, DĂNILEȚ (trad.), Comentariu asupra Principiilor de la Bangalore... p. 81. . 
R] M. ANDREESCU, loc. cit. 

Din acest motiv magistratului nu-i este interzisă, în principiu, aderarea la 
diferite organizații non-profit. Potrivit art. 11 alin. (3) din Legea nr. 303/204, 
„judecătorii și procurorii pot fi membri ai societăților științifice sau acade- 
mice, precum și ai oricăror persoane juridice de drept privat fără scop pa- 
trimonia!”. pes i 


Aceasta înseamnă oare că judecătorul sau procurorul ar putea fimembru 
al oricărei persoane juridice de drept privat fără scop patrimonial? Sunt- or- 
ganizații non-profit care prin obiect sau modul de organizare ar putea pune 
în discuție imparţialitatea magistratului care ar fi membru activ al lor. În doc- 
trină s-au exprimat dubii cu privire la faptul că un judecător ar putea să facă 
parte din organizații cu un accentuat profil militant (care pot fi persoane ju- 
ridice de drept privat fără scop patrimonial) sau din organizații cu structuri 
ierarhice foarte pronunțate sau care se bazează pe o loialitate specialălil. 


În Ghidul practic de etică și deontologie judiciară pentru magistrații 
din Românial?] se arată că „apartenenţa la cluburile de servicii de tip Lions 
sau Rotary este permisă atâta vreme cât magistratul nu o trece sub tăce- 
re. Având în vedere că nu există o interdicție cu privire la o astfel de apar- 
tenenţă, s-ar putea crede că aceasta este neproblematică. Dar magistratul 
trebuie să fie extrem de atent, deoarece această apartenenţă poate să îi 
afecteze independenţa (și imparțialitatea). Există anumite îndoieli în legă- 
tură cu apartenenţa la organizațiile masonice, deoarece este posibil ca ju- 
rământul masonic de ascultare să aibă prioritate față de principiul egalității 
în fața legii. Caracterul secret al acestor organizații și loialitatea din cadrul 
lor pot face ca această apartenenţă să fie incompatibilă cu independenţa 
judecătorului și atribuţiile sale specifice”. 


În ce privește apartenența magistratului la societăți secrete, potrivit 
pct. 4.6 din Principiile de la Bangalore, „ca orice alt cetățean, judecătorul. 
are dreptul la libertatea de exprimare, libertatea convingerilor, libertatea 
de asociere și de adunare, dar își va exercita aceste drepturi având o con- 
duită conformă cu demnitatea funcţiei judiciare, ca și cu imparțialitatea și 
independenţa corpului judiciar”. în comentariul 127 la aceste principii se 
arată că „nu este recomandat ca judecătorul să fie membru al unei soci- 
etăți secrete în cadrul căreia sunt membri și juriști care apar în instanţă în 
fața sa, deoarece se poate trage concluzia că judecătorul va acorda favo- 
ruri acestora, în virtutea codului frăției”l. 


- Într-o cauză soluţionată de Curtea Europeană a Drepturilor Omului re- 
clamantul a susținut că nu a fost judecat de o instanță imparțială din cauza 


UIV, CONSTANTIN, Câteva observații în legătură cu statutul constituțional al puterii judecătorești, 
articol publicat pe www.universuljuridic.ro, ultima vizualizare la 4 noiembrie 2016. 

(2! Proiectul Institutului Naţional al Magistraturii, op. cit. E 

81C. DĂNILEŢ (trad.), Comentariu asupra Principiilor de la Bangalore... , p. 84. 

apartenenţei. judecătorului la francmasonerie, pretinzându-se că acesta 
făcea parte din aceeași lojă cu unii dintre directorii societății comerciale 
împotriva căreia el a intentat acțiunea sa civilă. Curtea Europeană a reţi- 
nut că aceste afirmaţii ale reclamantului nu au fost dovedite și că nu se 
poate pronunţa in abstracto asupra problemei de a se ști dacă o legătură 
între judecător și o parte, fondată pe apartenenţa lor comună la franc- 
masonerie, constituie sau nu o cauză de recuzare a magistratului. Curtea 
a observat că, din punct de vedere al „imparţialității subiective”, recla- 
mantul nu a demonstrat că judecătorul, recunoscut ca francmason, a avut 
anumite prejudecăţi, datorită acestui motiv, cu privire la persoana sa și 
nici că el ar fi avut legături cu directorii societății pârâte în procesul ci- 
vil. Cât privește „imparţialitatea obiectivă”, în cauza respectivă, Curtea a 
"arătat că apartenenţa la francmasonerie „nu este incompatibilă cu funcția 
de magistrat”, așa încât nu s-ar putea reține parțialitatea tribunalului, nici 
pe acest considerenil!. i i 


9. Poate magistratul să participe 
la programe cu finanţare externă? 


Participarea magistraţilor la diferite programe, cu finanţare exter- 
nă, a făcut obiectul unor discuţii în presă, în legătură cu compatibilitatea“ 
exercitării acestor activități cu profesia de magistrat. Discuţiile au pornit 
de la dispoziţiile art. 125 alin. (3) din Constituţie și art. 5 alin. (1) din Legea 
nr. 303/2004, potrivit cărora exercitarea funcţiei de magistrat este incom- 
patibilă cu orice altă activitate, cu excepția activităților didactice din învă- 
țământul superior juridic. i 


Au fost opinii, materializate chiar în soluții de practică judiciară, care 
au interpretat strict această prevedere legală. De pildă, prin sentința civilă 
nr. 2481 din 6 octombrie 2015 a Curții de Apel Bucureștil?l, a fost respinsă 
acțiunea formulată de reclamantă, magistrat în cadrul unei curți de apel, 
prin care se solicita anularea unui raport întocmit de Agenţia Naţională 
de Integritate. Prin acest raport se constatase incompatibilitatea funcţi- 
ei de magistrat cu activitatea de elaborare și susținere a unui suport de 
curs de formare profesională, în domeniul achizițiilor publice, desfășurată 
de magistrat în baza unui contract cu O societate comercială ce avea ca 


(1! Cauza Kiiskinen și Kovalainen c. Finlandei, Hotărârea din 1 iunie 1999, apud |. GÂRBULEŢ, : 
C.A. SUSANU, Abaterile disciplinare ale magistraţilor. Nerespectarea îndatoririi de a se abține atunci 
când judecătorul sau procurorul știe că există una din cauzele prevăzute de lege pentru abţinerea sa, 
precum și formularea de cereri repetate și nejustificate de abţinere în aceeași cauză, care are ca efect 
tergiversarea judecății. Principiul imparțialităţii și reflectarea acestuia în jurisprudența C.E.D.0O., articol 
publicat pe www.universuljuridic.ro, ultima vizualizare la 17 decembrie 2015. Aj 

E! C.A. București, sent. civ. nr. 2481 din 6 octombrie 2015, publicată pe www.luju.ro, ultima 
vizualizare la 8 septembrie 2015. . | i - 

obiect de activitate formarea profesională a diferitelor categorii de per- 
soane. În speţă, activitatea de formare profesională se desfășurase cu 
angajații Consiliului Național de Soluționare a Contestațiilor, iar, în urma 
acesteia, magistratul încasase de la societatea comercială ce a organizat 
formarea profesională suma de 1370 lei. Instanţa a reținut că dispozițiile 
art. 125 alin. (3) din Constituţie și art. 5 alin. (1) din Legea nr. 303/2004 sunt 
clare în ceea ce privește incompatibilitatea judecătorilor și procurorilor și 
excepţiile de la această regulă. | 


Au fost, însă, și opinii care au susținut că participarea magistraților ro- 
mâni în calitate de experţi în cadrul unor programe pentru justiţie se desfășoa- 
ră în cadrul legal reglementat de Constituția României, Legea nr. 303/2004 
privind statutul judecătorilor și procurorilor, Legea nr. 161/2003 privind 
unele măsuri pentru asigurarea transparenţei în exercitarea demnităţilor 
publice, a funcţiilor publice și în mediul de afaceri, prevenirea și sancţio- 
narea corupției!” și a Codului deontologic al judecătorilor și procurorilort?l, 
invocându-se următoarele argumentebl: 


- incompatibilitatea funcţiei de judecător sau de procuror cu orice altă 
funcţie publică sau privată este reglementată atât la nivel constituțional, 
cât și în legislaţia infra-constituțională; 


- problematica legată de compatibilitatea funcţiei de magistrat cu par- 
ticiparea la astfel de programe în cadrul unor proiecte europene sau inter- 
naţionale a constituit, în repetate rânduri, obiect al unor solicitări tranșa- 
te, începând cu anul 2008, prin hotărări ale Plenului Consiliului Superior al 
Magistraturii; 


- astfel, prin Hotărârea C.S.M. nr. 261 din 13 martie 2008, Plenul a hotă- 
rât că „este posibilă participarea în calitate de experți în cadrul programe- 
lor cu finanțare externă pentru justiție a judecătorilor, procurorilor, grefie- 
rilor și a personalului de specialitate juridică asimilat magistraţilor”; 


- mai mult, prin Hotărârea C.S.M. nr. 1022 din 6 octombrie 2015 și 
Hotărârea C.S.M. nr. 1184 din 10 noiembrie 2015, Plenul Consiliului-a hotă- 
rât, cu valoare de principiu și în considerarea tuturor dispoziţiilor legale în 
materie de incompatibilități, că funcția de judecător (implicit, și cea de pro- 
curor) este compatibilă cu participarea în calitate de experți a magistraţilor 
români la programe cu finanțare externă pentru justiţie; 


i —————————— 


U] Publicată în M. Of. nr. 279 din 21 aprilie 2003. 

2] Adoptat prin Hotărârea C.S.M. nr. 328 din 24 august 2005 și publicată în M. Of. nr. 815 din 8 
septembrie 2005. iei 

13] A se vedea precizările Consiliului Superior al Magistraturii privind situația magistraţilor români 
care participă, în calitate de experți, la programe cu finanțare externă pentru justiție, publicate pe 
http:/jwww.esrm1909.ro/csmllinkuri/26_08_2016__82651_ro.htm, ultima vizualizare la 8 noiembrie 
2016. 

- incompatibilităţile privind magistraţii au fost instituite de lege în con- 
siderarea drepturilor și obligaţiilor lor profesionale, strâns legate de activi- 
tatea jurisdicţională și de administrarea puterii judecătorești, atât în interi- 
orul instanţelor și parchetelor, cât și în raport cu rolul justiției în statul de 
drept, în care activitatea de înfăptuire a justiției trebuie să se întemeieze 
pe un ansamblu de principii care să garanteze stabilirea adevărului și res- 
pectarea legii; | a 


- potrivit legii, magistrații pot exercita funcţii didactice în învățământul 
superior, pot exercita funcţii de instruire în cadrul Institutului Naţional al 
Magistraturii și al Școlii Naţionale de Grefieri. Mai mult, aceștia pot partici- 
pa la elaborarea de publicații, articole, studii de specialitate, lucrări literare 

„sau științifice, pot participa la emisiuni audiovizuale, cu excepția celor cu 
caracter politic, pot fi membri ai unor comisii de examinare sau de întoc- 
mire a proiectelor de acte normative, a unor documente interne, interna- 
tionale etc.; | 


- în cadrul programelor pentru justiție cu finanțare externă (de genul 
celor de asistenţă tehnică), fructificarea experienței practicienilor de drept 
român și schimbul de informaţii teoretice, dar îndeosebi din activitatea. 
practică, pot fi extrem de valoroase atât pentru beneficiarul programelor, 
cât și pentru expertul desemnat; | 


- cu precădere în ultimii ani, un număr considerabil de magistrați — jude- 
cători și procurori din România - au fost invitați și au participat la programe. 
externe pentru justiție, împărtășind partenerilor externi experiența siste- 
mului judiciar român. - 


10. În ce condiţii poate magistratul 
să primească daruri sau diplome? 


Viața socială, de care magistratul poate fi lipsit, îl poate pune în situa- 
ţia de a stabili dacă primirea unui cadou sau a unei distincţii îl situează pe 
acesta în afara deontologiei profesionale. Nu este vorba aici de cadourile 
primite de la membri apropiaţi ai familiei, care nu interferează în niciun fel 
cu activitatea profesională, ci de acele situații în care s-ar putea crede că 
remiterea lor s-a făcut în considerarea calității de magistrat. 


În Ghidul practic de etică și deontologie judiciară pentru magistrații din 
Româniali! se arată că „o atitudine prudentă este necesară atunci când se 
analizează acceptarea unui cadou sau a unei oferte de ospitalitate. Este 
necesar, în acest context, să se facă distincţia între acceptarea de cadouri 


și ospitalitatea care nu au vreo legătură cu exercitarea funcţiei judiciare, 


M Proiectul Institutului Naţional al Magistraturii, op. cit. 

de exemplu, de la familie și prieteni apropiați și acele cadouri și gesturi 
de ospitalitate care sunt sau ar putea părea că sunt legate, în orice fel, 
de exercitarea funcţiei judiciare. În ceea ce privește această din urmă ca- 
tegorie, judecătorii ar trebui să fie vigilenți vizavi de orice acțiune ce ar 
putea fi privită ca subminându-le imparţialitatea. Judecătorii trebuie să fie 
precauți, prin urmare, în ceea ce privește acceptarea oricăror cadouri sau 
gesturi de ospitalitate ce pot părea că se referă în vreun fel la funcția lor 
judiciară și ar putea fi interpretate drept încercări de a le capta bunăvoința 
sau favoarea în calitatea lor de judecători. În funcţie de circumstanţe, este. 
posibil ca acceptarea unui cadou sau a unui gest de ospitalitate de valoa- 
re modestă, oferite în semn de apreciere, să nu poată fi imputabilă”. De 
asemenea, se mai arată că „acceptarea invitaţiilor la prânz și cină făcute 
de instituţii de drept și de alte instituții profesionale sau publice sau de 
reprezentanţi ai acestora, în cazul în care prezența poate fi considerată în 
mod rezonabil ca având legătură cu exercitarea unei obligaţii cu caracter 
public sau profesional care nu comportă niciun fel de obligații, este pe de- 
plin acceptabilă”. 


În legătură cu posibilitatea magistratului de a primi daruri simbolice (de 
exemplu, flori, mărțişoare etc.), credem că răspunsul la întrebare este dat 
de contextul în care sunt primite aceste daruri simbolice și, mai ales, per- 
soana care le remite. Dacă sunt primite cu ocazia unor momente festive 
ori a unor zile de sărbătoare în care se obișnuiește remiterea unor astfel 
de daruri simbolice, ele nu pot fi refuzate dacă nu poate fi făcută vreo le- 
gătură între acestea și îndeplinirea atribuţiilor de serviciu ale judecătoa- 
rei. importantă este și valoarea acestora, care nu trebuie să depășească va- 
loarea obișnuită a unor astfel de daruri simbolice. Dacă darurile simbolice 
sunt remise de o persoană pe care judecătorul/judecătoarea nu o cunoaște 
ori care chiar are o cauză repartizată spre soluționare acestuia/acesteia, 
atunci darul respectiv nu poate fi primit, nici dacă este remis cu astfel de 
ocazii. 


Dacă persoana care le-a remis este un avocat, faptul că acesta a asistat, 
a reprezentat sau reprezintă persoane care au cauze spre soluționare la 
judecătorul/judecătoarea respectivă nu este, în principiu, un impediment 
pentru primirea darurilor simbolice oferite cu ocaziile festive sau cu oca- 
zia zilelor de sărbătoare în care se remit astfel de daruri (1 Martie sau 8 
Martie). Trebuie ţinut cont, însă, și de faptul dacă avocatul a remis daruri- 
le simbolice respective tuturor judecătorilor/judecătoarelor din birou sau 
doar judecătoarei căreia i s-a repartizat cauza în care este avocat, iar în 
această din urmă situaţie darul simbolic ar trebui refuzat. Meat 


în comentariul 123 la Principiile de la Bangalore se arată că, „totuși, ju- 
decătorul nu poate primi un cadou de la un jurist care ar putea apărea în 
faţa sa în instanţă și nu poate participa la o manifestare socială organizată 

de către o firmă de avocatură, în cadrul căreia gradul de ospitalitate exce- 
de ceea ce ar fi obișnuit și modest. Criteriul ce trebuie folosit este cum îi 
va părea această manifestare unui observator rezonabil care s-ar putea să 
nu fie la fel de tolerant la regulile profesiei juridice așa cum sunt membrii 
acesteia”lil. | 


Aceleași aspecte sunt valabile și în ce privește primirea de către judecă- 
tora unor diplome, distincţii, medalii etc. Posibilitatea primirii sau nu a aces- 
tora depinde de contextul în care au fost remise și, mai ales, de persoana 
care le-a remis. auy l 


La pct. 4.16 din Principiile de la Bangalore se arată că, „în măsura per- 
_misă de lege și de reglementările privind transparența, judecătorul poate 
primi un dar simbolic, un premiu sau o recunoaștere, în funcție de împreju- 
rările în care i se oferă acestea, cu condiţia ca darul, premiul sau recunoaș- - 
terea să nu fie percepută ca urmărind să îl influențeze pe judecător în des- 
fășurarea obligațiilor sale judecătorești sau să dea naștere unor suspiciuni 
de parţialitate”. i 


În rest, ar trebui evitate orice alte cazuri care „implică primirea unor fo- 
loase în timpul exercitării atribuțiilor de serviciu, fără un scop neapărat de 
deturnare a modului de soluționare a dosarului, dar care poate favoriza 
crearea unor legături neetice”h], 


în comentariul 181 la Principiile de la Bangalore se arată că „un dar ofe- 
rit unui judecător sau unui membru al familiei acestuia, care locuiește în 
gospodăria acestuia, și a cărui valoare este excesivă pune sub semnul în-' 
trebării imparţialitatea judecătorului și integritatea funcţiei judecătorești 
și poate determina excluderea judecătorului în cazuri în care, altminteri, 
aceasta nu ar fi necesară. Așadar, asemenea daruri nu ar trebui accepta- 
te. Judecătorul poate să refuze în mod politicos un asemenea dar sau ofe- 
rirea unui dar. Uneori, asemenea daruri sunt oferite spontan, fără a se lua 
în considerare regulile și convențiile care sunt obligatorii pentru judecă- 
tori. Oferirea unui abonament la un club de sănătate, după ce judecătorul 
a îndeplinit o ceremonie de căsătorie sau una legată de cetăţenie, dacă 
această funcţie este prevăzută de lege, poate fi bine intenționată, însă 
judecătorul, ar trebui să refuze oferta, explicând că acceptarea ar putea 
apărea ca fiind primirea unui onorariu sau a unei recompense pentru în- 
deplinirea unei atribuţii publice. Pe de altă parte, probabil că oferirea unei 
sticle de whisky sau a câtorva compact-discuri cu muzica preferată a jude- 
cătorului nu va constitui o abatere”bl. 


0 C. DĂNILEŢ (trad.), Comentariu asupra Principiilor de la Bangalore... , p- 83. 

(2) C, DĂNILEȚ, Mecanisme de corupție și politici anticorupţie în sistemul juridic, articol publicat pe 
www.cristidanilet.ro/docs/Coruptie%zosizoanticoruptie%zoin%zojustitie.doc, 2008, p.224. : 

BIC. DĂNILEȚ (trad.), Comentariu asupra Principiilor de la Bangalore... , p- 104. 

Primirea unor distincţii ori titluri onorifice din partea puterii executive, 
fără implicarea puterii judecătorești în acordarea acestora, poate aduce 
atingere independenţei justiției, în anumite situaţii. Astfel, în comentariul 
38 la Principiile de la Bangalore se arată că „o practică prin care ministrul 
justiției acordă sau recomandă acordarea unui titlu onorific unui judecă- 
tor pentru activitatea sa judiciară încalcă principiul independenţei justiţi- 
ei. Recunoașterea discreţionară a activității judiciare a unui judecător de 
către executiv, fără participarea substanţială a puterii judecătorești, atât 
timp cât acesta este încă în funcţia de judecător, reprezintă un pericol pen- 
tru independenţa justiției]. Pe de altă parte, acordarea unui titlu onorific 
civil de către sau la recomandarea unui organ înfiinţat ca independent de 
guvern ar putea fi considerată acceptabilă, în funcție de împrejurări”2l. 


11. Care trebuie să fie conduita magistraţilor | 
în raport cu politica și politicienii? 


în Avizul nr. 3 (2003) al Consiliului Consultativ al Judecătorilor Europeni 
(C.C.J.E.) s-a ridicat problema implicării judecătorilor în activități guverna- 
mentale, cum ar fi serviciul în cabinetul privat al unui ministru (cabinet mi- 
nisterial). Dacă nu există niciun impediment ca un judecător să exercite 
funcţii într-un departament administrativ al unui minister (de exemplu, un 
departament de legislație penală sau civilă din Ministerul Justiţiei), pro- 
blema este mai delicată în situația în care un judecător devine membru al 
cabinetului privat al unui ministru, deoarece miniștrii au dreptul de a numi 
pe cine doresc pentru a lucra în cabinetul lor personal dar, în calitate de co- 
laboratori apropiați ai ministrului, acești angajați participă într-o oarecare 
măsură la activităţile politice ale ministerului. În asemenea condiţii, înainte 
ca un judecător să înceapă serviciul în cabinetul privat al unui ministru, s-a 
recomandat să se obțină o părere de la un organism independent respon- 
sabil cu numirea judecătorilor, pentru ca acest organism să poată stabili 
regulile de conduită aplicabile în fiecare caz în parte. 


În ţara noastră au fost mai multe cazuri de judecători sau procurori de- 
semnaţi secretari de stat în cadrul Ministerului Justiţiei, deși a fost nevoie 
de o susținere a unui partid politic pentru această funcţie. Nu s-a accep- 
tat însă, ca un magistrat să fie desemnat ministru, nici măcar la Ministerul 
Justiției, deoarece s-a considerat că această funcţie este una politică’), 


(1 Decision of the Constitutional Court of Hungary, 18 October, 1994, Case No.45/1994, 3 Bulletin 
on Constitutional Case-Law, 240, apud C. DĂNILEȚ (trad.), Comentariu asupra Principiilor de la 
Bangalore... , p. 50. 

(2] Ibidem. ; 

13l în ședința din data de 6 august 2012, Secția pentru judecători a C.S.M. a respins solicitarea 
privind detașarea la Ministerul Justiţiei, pe o perioadă de 6 luni, în vederea numirii în funcţia de 
ministru al Justiţiei, a doamnei judecător Mona Maria Pivniceru, membru ales al C.S.M. 


IV. Aspecte comune de etică a profesiilor de judecător și procuror 155 


Pot fi situaţii în care un membru de familie al magistratului este politi- 
cian. În comentariul 38 la Principiile de la Bangalore se arată că, „în cazul- 
în care soția judecătorului sau soţul judecătoarei este politician activ, ju- 
decătorul trebuie să rămână suficient de distanțat de conduita membrilor. 
familiei sale pentru a se asigura că publicul nu are percepția conform căreia - 
judecătorul susține un anumit candidat politic. Dacă soțul participă la întru- 
niri de ordin politic, judecătorul nu îl poate însoți. Astfel de întruniri nu ar. 
trebui să aibă loc în casa judecătorului. Dacă soţul insistă asupra ţinerii unei 
astfel de întruniri în casa judecătorului, acesta din urmă trebuie să ia toate | 
măsurile rezonabil așteptate pentru a se distanța de această manifestare, 
inclusiv de a evita să fie văzut de către participanți în timpul întrunirii, ceea 

ce ar putea însemna, dacă este necesar, să plece de acasă pe durata unor 
” astfel de evenimente. Orice contribuţie politică făcută de soţ trebuie făcu- 
te în numele soţului din fondul său separat și nu, de pildă, dintr-un cont al 
cărui titular este împreună cu judecătorul. Trebuie menționat că asemenea 
activități nu îmbunătățesc imaginea publică a instanțelor sau a administră- 
rii justiției]. Pe de altă parte, în asemenea cazuri, este posibil ca partici- 
parea de către judecător împreună cu soțul sau soţia la o manifestare pur 
ceremonioasă, de exemplu, la deschiderea parlamentului sau la o recepție 
oferită unui șef de stat, să nu fie nepotrivită, în funcţie de împrejurări”l2]. 


O altă problemă este aceea a participării magistratului la întâlniri publice 
la care participă și politicieni. În Ghidul practic de etică și deontologie judi- 
ciară pentru magistraţii din Româniatil se arată că „magistratul trebuie să 
acorde atenţie sporită situaţiilor de tipul următor: întâlniri regulate (soci-. 
alizare) cu politicieni; legături de prietenie sau relaţii apropiate cu politici- 
eni; participarea la diverse evenimente (lansări de cărți din domeniul juridic 
sau la nunţi, botezuri, petreceri) organizate de politicieni; în cazul deținerii 
unor funcții suplimentare de orice natură, magistratul trebuie să fie întot-. 
deauna conștient că imparţialitatea sa poate fi afectată”. 


Explicaţia acestor recomandări de precauţie este aceea că în astfel de 
cazuri există riscul ca magistratul respectiv să fie considerat imparțial dacă 
va avea de soluționat o cauză în care ar fi implicat partidul politic respec- 
tiv sau un membru al acestuia. Se mai arată în ghidul menţionat anterior 
că „exprimarea unor convingeri politice sau religioase de către magistrați 
poate afecta imaginea sistemului judiciar ca fiind independent și impar- 
tial. Această limitare are în vedere și participarea la demonstrații publice 
care, prin asocierea judecătorului cu anumite vederi sau obiective politice, 
poate crea ulterior o percepţie a acestuia ca având o atitudine părtinitoare, 


IN A se vedea United States of America, The Massachusetts Committee on Judicial Ethics, 
Opinion No.1998-4, apud C. DĂNILEŢ (trad.), Comentariu asupra Principiilor de la Bangalore..., p. 50. 
„ Plibidem. it ec 
BI Proiectul Institutului Naţional al Magistraturii, op. cit. 

diminuând astfel autoritatea sa ca judecător”. Acest lucru nu înseamnă că 
magistratul nu ar beneficia de libertatea de gândire, ca orice persoană, ci 
doar că acesta ar trebui să evite activităţile militante ori asocierea lui cu 
astfel de acțiuni. 


Se exemplifică în același ghid, că se poate întâmpla ca magistratul să pri- 
mească invitaţii la petreceri, întâlniri, evenimente sociale sau sportive la care 
participă și politicieni, iar în astfel de situații magistratul ar trebui să își pună 
următoarea întrebare: de ce sunt invitat? Sunt invitat pentru că deţin funcția 
de judecător/procuror sau pentru că cel care a lansat invitația este un prieten 
apropiat (din anii de școală, de exemplu)? Răspunsul la această întrebare de- 
termină atitudinea pe care trebuie să o adopte magistratul. În cazul în care 
evenimentul este unul cu caracter pur politic, este greu de acceptat că magis- 
tratul ar putea participa la acest eveniment, chiar dacă ar fi prieten bun cu po- 
liticianul care i-a făcut invitaţia. De aceea, circumstanţele pot fi de așa natură 
încât să fie nevoie ca magistratul să păstreze o anumită distanţă și să decidă 
să nu accepte astfel de invitații sau cadouri din partea unor oameni politici. 


Sunt de asemenea considerate discutabile, din punct de vedere etic, uti- 
lizarea de către procurori sau judecători în exercitarea atribuţiilor de servi- 
ciu a semnelor electorale (pixuri, calendare etc.); utilizarea unor argumente/ 
contraargumente de natură politică în motivarea hotărârilor judecătorești; 
participarea magistraţilor la manifestări publice sau de natură socială (de 
exemplu, proteste de stradă) care se transformă în manifestări cu conota- 
tii politice; exprimarea unor convingeri politice de către magistrați folosind 
rețelele de socializare, 


încălcarea acestei norme de conduită poate atrage uneori chiar răspun- 
derea disciplinară a magistratului. În legislația noastră, în art. 99 lit. d) din 
Legea nr. 303/2004, este reglementată abaterea disciplinară constând în 
desfășurarea de către magistrat a unor activități publice cu caracter politic 
sau manifestarea convingerilor politice în exercitarea atribuţiilor de servi- 
ciu. interdicţia este reluată în art. 5 din Codul deontologic al judecătorilor 
și procurorilor, care prevede că judecătorii și procurorii nu se pot servi de 
actele pe care le îndeplinesc în exercitarea atribuțiilor de serviciu pentru 
a-și exprima sau manifesta convingerile politice. i 


Deși în sistemul nostru judiciar acest comportament este considerat ca 
find unul care aduce atingere prestigiului funcţiei de magistrat, în alte ţări, 
magistraților nu le este interzis să desfășoare activități cu caracter politic, 
aceștia putând face parte din partide politice și putând fi aleși primari, par- 
lamentari etc.l2l 
Vitti n ahul n: sala 

[1] C. DĂNILEŢ, Ghidul practic de etică și deontologie judiciară pentru magistrații din România, 
elaboratîn cadrul Proiectului Institutului Național al Magistraturii, op. cit. | 

12] De exemplu, în Norvegia. 

În doctrină au fost considerate activităţi publice cu caracter politic ur- 
mătoarele: susținerea unui discurs în cadrul unei adunări cu caracter po- 
litic; participarea la lucrările congresului unui partid politic; implicarea: în 
dezbaterile electorale; participarea la emisiuni televizate care au caracter 
politic, participarea la mitinguri cu caracter politic, lipirea sau distribuirea 
afișelor electorale ale candidaţilor sau partidelor politice etc.lil 


În sens contrar, în cazul în care magistratul participă la o manifestare pu- 
blică cu scop umanitar, organizată de o fundaţie sau asociație non profit, nu 
vorbim despre comiterea abaterii disciplinare în modalitatea analizată. De 
asemenea, s-a considerat că magistratul care participă la o manifestare pu- 
blică ce nu are caracter politic, însă este organizată de un partid politic, 
acesta nu poate comite abaterea disciplinară prevăzută de art. 99 lit. d), 
deoarece nu este îndeplinită una din cele două condiţii prezentate mai sus, 
și anume caracterul politic al activităților publice desfășurate de către ma- 
gistrat. Însă în această situație, în funcţie de datele concrete ale cauzei, ar 
putea fi reținută comiterea unei alte abateri disciplinare, de exemplu, cea 
prevăzută de art. 99 lit. a) sau b) din Legea nr. 303/2004®. ier 


De asemenea, au fost considerate ca fiind manifestări ale convingerilor. 
politice în exercitarea atribuțiilor de serviciu acele acțiuni ale magistratului 
prin care își exteriorizează în mod neechivoc convingerile politice în cadrul 
exercitării atribuţiilor de serviciu, fie la sediul instanței sau parchetului, fie 
într-un alt loc, dar în exercitarea acestor atribuţii, cum ar fi: afirmațiile de 
susținere a unui partid politic sau a unui candidat la o funcţie politică în 
sala de judecată; distribuirea de materiale electorale în cadrul instanţei sau 
parchetului; determinarea colegilor din instanță sau parchete să voteze un 
anumit partid sau candidat; manifestarea convingerilor politice cu prilejul 
efectuării unei cercetări la fața locului etc.l 


În practica din materie disciplinară, s-a reținut că fapta procurorului mani- 
festată prin dispozițiile date personalului din subordine, de a efectua copii ale 
unui înscris privind pe un viitor candidat al unui partid politic la funcția de pri- 
mar, ce reprezenta un preambul al campaniei electorale, și a le distribui în in- 
cinta unității de parchet reprezintă conţinutul abaterii disciplinare analizatel“l. 


12. În ce condiţii pot fi furnizate informații din dosare presei? 


Judecătorii și procurorii trebuie să acorde. o atenţie deosebită în 
ce privește furnizarea de informații din dosarele pe care le judecă ori le 


(14, GÂRBULEŢ, P.A. COȚOVANU, Abaterile disciplinare ale magistraților (IV). 
2! Ibidem. 
“Bl ibidem. s 
(4 Hotărârea nr. 6P din 16 decembrie 2008, Secția pentru procurori, definitivă prin dec. nr. 8din 
19 septembrie 2011 a !.C.C.J.,în |. GÂRBULEȚ, P.A. COŢOVANU, Abaterile disciplinare ale magistraților. (IV). - 

instrumentează, deoarece prin aceasta se pot încălca unele drepturi ale 
persoanelor. 


Referitor la furnizarea de informaţii din dosarele aflate pe rolul instan- 
telor de judecată, în Opinia nr. 7 a Consiliului Consultativ al Judecătorilor 
Europeni se precizează că „în vreme ce mass-media joacă un rol de impor- 
tanţă crucială pentru a garanta dreptul publicului la informare, și repre- 
zintă, conform exprimării Curții Europene a Drepturilor Omului, «gardianul 
democraţiei», ea poate uneori să încalce intimitatea persoanelor, afectân- 
du-le reputaţia sau subminând prezumția de nevinovăție, fapte pentru care 
persoanele astfel vătămate pot solicita despăgubiri în instanță. Căutarea 
știrilor de senzație și concurența dintre diverși membri ai mass-media pre- 
zintă riscul apariţiei excesului și erorilor. în cauzele penale, inculpații sunt 
uneori descriși în public sau presupuși de către mass-media ca fiind vinovați 
de comiterea infracţiunilor, înainte ca instanţa să le fi stabilit vinovăția. În 
cazul unei achitări ulterioare, este posibil ca reportajele din mass-media 
să fi provocat deja prejudicii iremediabile reputației inculpaților, iar acest 
lucru nu va fi șters prin hotărârea de achitare”. 


Aici este sarcina judecătorului să se îngrijească de protejarea efectivă a 
drepturilor persoanelor ce pot fi afectate prin furnizarea acestor informa- 
ţii, prevăzându-se la pct. 52 din opinia sus-menţionată a C.C.J.E. că „instan- 
tele trebuie să își îndeplinească obligaţia prevăzută de jurisprudența Curții 
Europene a Drepturilor Omului, de a găsi echilibrul dintre valorile apărării 
demnității omului, intimităţii și reputației și prezumției de nevinovăție pe 
de o parte, și libertatea de informare pe de altă parte”. 


O problemă mai delicată este furnizarea de informaţii din dosare către 
presă în cursul urmăririi penale, deoarece prin oferirea unor asemenea in- 
formaţii sau a unor probe din dosar poate fi afectată prezumția de nevino- 
văție a persoanei cercetate ori se poate afecta buna desfășurare a urmăririi 
penale. De aceea, a fost nevoie de instituirea unor reguli speciale de comu- 
nicare a informaţiilor în cursul urmăririi penale, prevăzându-se în art. 25 din 
Ghidul privind relația dintre sistemul judiciar din România și mass-media" 
că în cursul urmăririi penale „comunicarea de informații privind stadiul ac- 
telor de cercetare reprezentanţilor mass-media poate fi făcută numai după 
ce există suspect în cauză. Dacă fapta ce formează obiectul dosarului penal 
prezintă un grad de pericol social ridicat sau justifică un interes deosebit 
pentru public, pot fi comunicate informaţii despre începerea urmăririi pe- 
nale cu privire la faptă și măsurile dispuse în cauză, în vederea identificării 
făptuitorului sau pentru strângerea probelor, cu excepția situației în care 
prin transmiterea acestor informaţii s-ar periclita rezultatul anchetei”. 
ÎN INN O A e 37 eee SE 


i Aprobat prin Hotărârea Plenului C.S.M. nr. 482 din 1 iunie 2012, cu modificările și completările 
aduse prin Hotărârile Plenului C.S.M. nr. 573 din 6 mai 2014 şi nr. 1376 din 17 decembrie 2015. 

În alineatul (2) al aceluiași articol se arată că.„informaţiile menționate 
la alin. (1) se referă la următoarele aspecte: s-a început urmărirea penală, 
s-a pus în mișcare acţiunea penală, s-a luat măsura reţinerii, s-a solicitat 
instanţei competente luarea/prelungirea măsurilor preventive, s-a finalizat 
urmărirea penală, s-a dispus o soluţie de netrimitere în judecată, s-a dispus 
trimiterea în judecată, fiind întocmit și înaintat rechizitoriul către instan- 
tă. Comunicatele sau comunicările de informații la cerere pot cuprinde și 
informaţii cu privire la persoana față de care măsurile au fost dispuse, fap- 
ta reţinută și încadrarea juridică a acesteia și motivele care au determinat 
adoptarea soluţiei sau luarea măsurii respective”. 


Ghidul lasă deschisă și posibilitatea necomunicării acestor informații, în 
situaţiile precizate în art. 36, potrivit căruia „furnizarea de informaţii de 
interes public privind activitatea judiciară poate fi restrânsă în interesul 
moralității, al ordinii publice ori al securității naţionale sau când o impun 
interesele minorilor ori protecţia vieţii private a părților în proces sau a al- 
tor persoane. Dreptul la liberul acces la informații de interes public poate fi 
restrâns și atunci când, în împrejurări speciale, instanța apreciază că publi- 
citatea ar fi de natură să aducă atingere înfăptuirii justiției”. zi 


Pentru a păstra aparența de imparțialitate a judecătorului s-a instituit 
regula potrivit căreia comunicarea către presă a informațiilor de interes 
public din dosare să fie făcută doar prin intermediul purtătorului de cuvânt. 
al instanţei sau parchetului, cu excepția situaţiei în care dosarul se află în 
cursul urmăririi penale, când acest lucru este permis și procurorului de ` 
caz. În art. 3 din Ghidul privind relaţia dintre sistemul judiciar din România și 
mass-media se prevede că „în general, purtătorul de cuvânt sau înlocuito- 
rul acestuia este cel care furnizează date și informaţii de interes public că- 
tre mass-media. Nu este permis judecătorilor, personalului auxiliar de spe- 
cialitate și personalului conex al instanțelor judecătorești și al parchetelor 
să furnizeze informații privind cauzele deduse judecății sau instrumentate 
de parchet, aceste persoane având obligaţia să îndrume solicitanții către 
structurile de comunicare. Procurorii pot furniza direct mass-mediei.date 
și informaţii de interes public, în condiţiile Ordinului Procurorului General 
nr. 116/2007 privind desfășurarea activității de relații cu mass-media în 
Ministerul Public și dacă nu se încalcă alte ordine și dispoziții în vigoare”. 


13. Cum trebuie abordate atacurile 
în presă la adresa magistraţilor? 


Justiţia are nevoie de încrederea publică, pentru a putea să-și realize- 
ze obiectivul principal de a institui pacea socială. Altfel, dacă încrederea în 
justiție este scăzută, orice persoană nemulțumită de o hotărâre judecăto- 


rească se va simţi îndreptățită să-și facă singură dreptate, perpetuându-se 

astfel conflictele din societate. De aceea, apărarea independenţei justiți- 
ei poate fi un motiv justificat pentru restrângerea libertății de exprimare 
atunci când exercitarea acesteia tinde să ia forme care atentează la inde- 
pendența justiției. Acest lucru a fost avut în vedere și în reglementările in- 
ternaționale referitoare la independenţa justiției: „criteriile de diferențiere 
a afirmațiilor ce aduc atingere independenţei justiției sau reputației magis- 
traților sunt amplu reglementate prin documente europene și internațio- 
nale. Toate acestea converg spre un punct comun: justiția trebuie proteja- 
tă de afirmaţii ce-i pot știrbi credibilitatea în fața publicului. Judecătorii și 
procurorii au nevoie de încrederea publică pentru a-și realiza menirea”!il. 


Apărarea independenţei justiției de atacurile injuste, care în mod voit 
sau nu o decredibilizează, nu se poate realiza însă fără concursul celorlalți 
membri ai societăţii, în special al celorlalte puteri ale statului. Așa cum 
s-a spus „mecanisme de prevenţie și sancționare a atingerilor aduse in- 
dependenţei și reputației magistraților ar trebui să se regăsească în în- 
săși codurile de conduită ale celorlalte puteri în stat, așa cum recomandă 
Comisia Europeană în cadrul MCV. Mai mult, este necesar ca aceste re- 
guli, pe care sperăm ca cei vizați să le adopte și să le aplice cât de curând, 
să fie interiorizate și asumate la nivel instituțional și personal, astfel încât 
să se reducă cât mai mult incidenţa cazurilor de afectare a valorilor unei 
justiţii pe care cu toții, declarativ, ne-o dorim independentă și în slujba 
cetățeanului”?l. 


Totuși, atunci când se depășește limita criticilor normale exercitate în 
limitele dreptului la libertatea de exprimare și se ajunge la o formă de presi- 
une asupra magistratului, pentru a-l determina să adopte o anumită soluţie, 
acestea trebuie respinse de organele însărcinate cu apărarea independen- 
tei sistemului judiciar. | pescari 


În acest sens este și comentariul 29 la Principiile de la Bangalore, unde 
se arată că „judecătorul poate fi supus ocazional eforturilor altor persoa- 
ne, din afara instanţei, de a-i influenţa deciziile în ceea ce privește cauzele 
aflate în curs de soluţionare. Indiferent dacă sursa este una ministerială, 
politică, oficială, jurnalistică, familială sau de orice altă natură, toate aceste 
eforturi trebuie respinse în mod ferm. Aceste ameninţări la adresa inde- 
pendențţei justiției pot lua uneori forma unor încercări subtile de a influența 
modul în care judecătorul ar trebui să abordeze o anumită cauză sau a unor 
încercări de a câștiga favoarea judecătorului într-un anumit mod. Orice 
astfel de încercări exterioare, fie ele directe sau indirecte, de a-l influenţa 
pe judecător, trebuie respinse. în unele cazuri, mai ales dacă încercările 
sunt repetate, deși au fost respinse, judecătorul ar trebui să le semnaleze 


n ————— 


(1] D. PANTAZI, loc. cit. 
[2] Ibidem. 

autorităţilor competente. Judecătorul nu trebuie să permită relaţiilor sale 
familiale, sociale sau politice să îi influențeze vreo decizie judiciară”... 


Desigur că apărarea sistemului judiciar nu ar trebui să aibă în vedere 
și criticarea cu bună credință a activității organelor judiciare, ci doar la ata- 
curile nejustificate care urmăresc decredibilizarea justiției ori influențarea 
soluţiilor organelor judiciare. Altfel, orice critică de bună credinţă, nepăti- 
mașă, nu poate decât să ajute la cunoașterea deficienţelor de funcționare 
a sistemului judiciar și la înlăturarea lor. 


Astfel, în cauza De Haes și Gijsels c. Belgiei, Curtea a recunoscut că mem- 
brii sistemului judiciar trebuie să se bucure de încredere publică și de aceea 
aceștia trebuie să fie protejați împotriva atacurilor distructive lipsite de 
orice temei de fapt. Mai mult decât atât, deoarece judecătorii au o dato- 
rie de discreție, aceștia nu pot răspunde public diverselor atacuri, cum, de 
exemplu, politicienii pot sa o facă. Cu toate acestea, analizând speța dată, 
Curtea a considerat că, în cauză, au fost date publicității multe detalii, inclu- 
siv opiniile experţilor, dovedind că jurnaliştii au efectuat cercetări serioase 
înainte de a informa publicul. Cazul și modului în care sistemul judiciar îl 
tratează, au fost dezbătute în public, pe larg. Curtea a decis că hotărârea 
instanțelor naţionale nu a fost „necesară într-o societate democratică”, și, . 
prin urmare că art. 10 a fost încălcat deoarece presa are sarcina de a comu- 
nica, cu respectarea obligaţiilor si responsabilităților sale, informații si idei | 
despre toate problemele de interes general, inclusiv cele care se refera la 
funcţionarea puterii judecătoreștiti]. 


De asemenea, în cauza Cornelia Popa c. României, Curtea a dat câștig 
de cauză unei tinere jurnaliste condamnate în România pentru calomnia 
adusă unui judecător, deoarece a publicat un articol în care a caracterizat 
drept „stupefiantă” ò decizie a acestuia, sugerând că a încălcat legea, și nu. 
pentru prima oară. Curtea a constatat că jurnalista a acționat „cu bună-cre- : 
dinţă, convinsă de existenţa unei probleme de deontologie profesională a 
judecătorului], i | 


14. În ce condiții poate magistratul să pledeze în propriile cauze? 


Potrivit art. 10 alin. (3) din Legea nr. 303/2004 privind statutul judecăto- 
rilor și procurorilor „judecătorilor și procurorilor le este permis să pledeze, 


idem, p. 44. i | „se | A 

(2! A se vedea |. TURCULEANU, A. TROANȚĂ REBELEȘ TURCULEANU, Există o libertate de exprimare 
a avocatului în timpul exercitării profesiei, articol publicat pe www.juridice.ro, ultima vizualizare la . 
8 decembrie 2016. . -i > Bt 155 di 

BI C.E.D.O., cauza Cornelia Popa c. României, cererea nr. 17.437103, publicată în M. Of. nr. 31 din 
6 ianuarie 2012, apud B. GOREA, Libertatea de exprimare și responsabilitatea avocatului, articol publicat 
pe http-/luniuneabarourilor.rolibertatea-de-exprimare:siresponsabliitatearavocatului-avocat dr brindusa- 
gorea-baroul-mures/, ultima vizualizare la 10 decembrie 2016. 

în condiţiile prevăzute de lege, numai în cauzele lor personale, ale ascen- 
denților și descendenților, ale soților, precum și ale persoanelor puse sub 
tutela sau curatela lor”. 


Cu toate acestea, în același text se mai prevede că „și în asemenea situ- 
ații, însă, judecătorilor și procurorilor nu le este îngăduit să se folosească 
de calitatea pe care o au pentru a influenţa soluția instanței de judecată 
sau a parchetului și trebuie să evite a se crea aparenţa că ar putea influența 
în orice fel soluţia”. seg 


Acest drept poate ridica o serie de aspecte de etică a profesiei de ma- 
gistrat, deoarece se poate considera că este afectată aparența de impartia- 
litate a instanţei, atunci când un judecător ar susţine o astfel de cauză chiar 
la instanţa la care el activează, în fața colegilor săi. 


De menţionat că în cadrul altor profesii juridice nu există o astfel de 
prevedere, ci, dimpotrivă, avocații sunt chiar îndemnați prin propriul Statut 
să evite acordarea de asistenţă juridică în cauzele proprii și ale membri- 
lor familiei. Potrivit art. 109 alin. (3) lit. a) din Statutul profesiei de avocat, 
„constituie atingere a independenţei avocatului și, ca atare, trebuie evitate 
și înlăturate de către avocat, prin orice mijloace legale, existenţa unui inte- 
res propriu ori al persoanelor apropiate lui în cauza care i-a fost încredința- 
tă”. Așa cum s-a susținut, avocaţilor nu le este interzis să acorde asistență 
juridică în cauzele proprii și ale membrilor familiei (semn al admiterii reali- 
tății că orice independenţă își are limitele sale, ce pot fi de natură afectivă, 
de exemplu, în cazul membrilor familiei), doar le este recomandat să nu o 
facă, inclusiv ca urmare a premisei confraternităţii, ce guvernează regulile 
profesiei de avocat și care este inaccesibilă magistraţilor (spre deosebire 
de avocați, aceștia nu pot apela, în subsidiar, la serviciile unor colegi magis- 
traţi pentru ca aceștia să le pledeze cauzele, în condiţii similare de liberali- 
tate financiară și securitate profesională)". 


În al doilea rând, se poate ridica din nou o problemă de etică, dacă 
o astfel de prevedere poate fi folosită de către judecătorul care ocupă 
o funcție de conducere, pentru a pleda în fața unui judecător din cadrul 
instanței pe care o conduce ori din cadrul unei instanțe din raza terito- 
rială a acesteia. Desigur că funcția de conducere în cadrul unei instanțe 
nu îi conferă nicio atribuţie prin care s-ar putea crea oO presiune asupra 
judecătorului cauzei, fie anterior pronunțării soluţiei, fie ulterior aces- 
tui moment, însă folosirea de către judecătorul cu funcţie de conduce- 
re a acestui drept, ar putea aduce atingere aparenţei de imparțialitate, 
din punctul de vedere al părții adverse. Așa cum s-a spus, nu s-ar putea 


PN N 


(111, VUCMANOVICI, Când dreptul magistraților de a-și pleda propriile cauze nu trebuie să devină un 
privilegiu, articol publicat pe www.juridice.ro, ultima vizualizare la 20 august 2016. 

imagina, fără o legitimă ridicare de sprânceană, pledarea propriei cauze 
de către președintele tribunalului la o judecătorie din raza teritorială a 
acelui tribunal sau de către președintele curţii de apel, a cauzei perso- 
nale de la o judecătorie sau de la un tribunal din raza teritorială a acelei 
curţi, iar dacă acest lucru s-ar petrece din motive de absolută necesitate 
pentru cel în cauză, legea oferă, pentru asemenea situații, instrumentul 
strămutării, EM 


în toate situaţiile în care uzează de acest drept, magistratul trebuie să 
țină cont și de prestigiul justiției, nu doar de interesul personal al rudei pe 
care o asistă. Din acest motiv, în Ghidul practic de etică și deontologie ju- 
diciară pentru magistrații din Româniatl se arată că „articolul le permite 
magistraţilor să le ofere acestora opinii; cu toate acestea, odată cu expri- 
marea propriilor puncte de vedere și sfaturi, ei trebuie să fie atenţi și să 
gestioneze în mod corect așteptările create, având grijă ca magistratul 
care se ocupă, de fapt, de respectiva cauză să nu fie discreditat. Pe de altă 
parte, prin modul său de a proceda, magistratul trebuie să încerce să-l facă. 
pe judecătorul investit cu soluționarea cauzei să se simtă liber să decidă 
așa cum consideră de cuviință”. 


Comentariul 174 la Principiile de la Bangalore arată că judecătorul ar pu- 
tea să ofere sfaturi juridice rudelor apropiate sau prietenilor apropiați, dar 
se subliniază că „judecătorul poate oferi sfaturi personale în mod priete- 
nesc, informal, fără remuneraţie, însă trebuie să specifice clar că nu trebuie 
să se considere că a oferit consiliere juridică și că, dacă este necesar, ar 
trebui să se apelezepentru aceasta la un profesionist” bI, pitan i, 


În orice caz, art. 10 alin. (3) din Legea nr. 303/2004 nu permite magistra- 
tului să reprezinte rudele în fața altor autorităţi sau instituții decât în condi- 
tiile în care acest lucru este permis tuturor persoanelor, iar nu în condițiile 
speciale în care le este perimis avocaților. | 


Textul interzice categoric folosirea, în astfel de cazuri, a funcţiei de ju- 
decător sau procuror cu scopul de a obține tratamente privilegiate, cum 
ar fi plasarea unui copil într-o grădiniță/școală, acţionând în afara regulilor 
existente (chiar și acţionând în interiorul acestor reguli, magistratul nu ar 
trebui să-și folosească niciodată autoritatea pentru a rezolva probleme de 
acest gen) sau intervenţia unui magistrat în beneficiul familiei și al prieteni- 
lor pe lângă autorităţile locale sau naționale, de poliție sau jandarmerie, în 
scopul obţinerii unui tratament preferențial“, | 


1] Ibidem. 

2! Proiectul Institutului Naţional al Magistraturii, op. cit. 

BIC, DĂNILEȚ (trad.), Comentariu asupra Principiilor de la Bangalore..., P- 191. it 

#1 C. DĂNILEȚ, Ghidul practic de etică și deontologie judiciară pentru magistraţii din România, 
op. cit. 

15. Care este procedura în cazul încălcării normelor 
de etică de către magistrat? 


În art. 36' din Regulamentul de organizare și funcționare a Consiliului 
Superior al Magistraturii, aprobat prin Hotărârea Plenului Consiliului 
Superior al Magistraturii nr. 326/2005, modificată!'] prin Hotărârea Plenului 
nr. 1.061 din 15 noiembrie 2012, se prevede că: | 


(1) Sesizările privind încălcarea normelor de conduită reglementate de 
Codul deontologic al judecătorilor și procurorilor înregistrate la Consiliu 
se transmit de președintele sau vicepreședintele Consiliului Inspecţiei 
Judiciare, în termen de 5 zile de la înregistrare, în vederea realizării de ve- 
rificări. 

(2) În cursul verificării, judecătorul sau procurorul în cauză are dreptul 
de a fi ascultat și de a formula apărările pe care le consideră necesare. 


(3) Rezultatul verificărilor se consemnează într-un raport, care se înain- 
tează secției corespunzătoare a Consiliului. 


(4) Secţia corespunzătoare a Consiliului soluţionează și sesizările prin 
care inspectorii judiciari constată, în urma efectuării de verificări cu privire 
la activitatea necorespunzătoare a unui judecător sau procuror, că exerci- 
tarea acţiunii disciplinare nu se justifică, dar există indicii privind încălcarea 
normelor de conduită reglementate de Codul deontologic al judecătorilor 
și procurorilor. 


(5) După primirea raportului prevăzut la alin. (3) sau, după caz, a sesi- 
zării prevăzute la alin. (4), președintele secţiei Consiliului fixează de îndată 
termenul pentru soluționarea sesizării. | 


(6) La termenul stabilit, dacă se constată că nu există indicii privind în- 
călcarea normelor de conduită reglementate de Codul deontologic al jude- 
cătorilor și procurorilor, secția Consiliului dispune, prin hotărâre, respinge- 
rea sesizării. | 

(7) Dacă se constată că ar putea exista indicii privind încălcarea nor- 
melor de conduită, secția acordă un alt termen pentru soluționare și dis- 
pune încunoștințarea judecătorului sau, după caz, a procurorului, căruia 
i se comunică, în copie, actul de sesizare și raportul întocmit de Inspecţia 
Judiciară. 


(8) Încunoștinţarea judecătorului sau a procurorului se face cu cel puţin 
15 zile înaintea termenului stabilit conform alin. (7). 


U1 Publicat în M. Of. nr. 797 din 28 noiembrie 2012. 

(9) Judecătorul sau procurorul are dreptul de a fi ascultat și poate fi 
asistat sau reprezentat de un avocat. 


(10) Judecătorul sau procurorul ori, după caz, avocatul acestuia, au 
dreptul să ia cunoștință de toate actele dosarului și pot solicita administra- 
rea de probe în apărare. tiji i 


(11) Secția Consiliului poate dispune, din oficiu, administrarea oricăror 
probe necesare soluționării sesizării. i 


În art. 36? din același regulament se arată că: 


(1) La soluționarea sesizării prevăzute la art. 36' nu poate. participa 
membrul Consiliului care, în calitate de titular al acțiunii disciplinare, a fă- 
cut sesizarea. 


(2) Membrii secției Consiliului deliberează în secret asupra sesizării. Dacă 
sesizarea este întemeiată, secția constată, prin hotărâre, încălcarea normelor 
de conduită reglementate de Codul deontologic al judecătorilor și procurorilor. 


(3) Dacă sesizarea nu este întemeiată, secția Consiliului o respinge prin 
hotărâre. | 


(4) Constatarea încălcării normelor de conduită reglementate de Codul 
deontologic al judecătorilor și procurorilor poate fi făcută numai dacă sec- 
ţia Consiliului a fost sesizată în termen de cel mult un an de la data săvârșirii 
acesteia. 3 ; HETE 


(5) Hotărârea se redactează în termen de 20 de zile de la pronunțare, 
de către Biroul grefa secțiilor și se comunică de îndată judecătorului sau 
procurorului, precum și Inspecţiei Judiciare ori, după caz, titularului acțiunii 
disciplinare care a exercitat-o. l i 


(6) Hotărârea secției Consiliului poate fi atacată cu contestaţie la Plen, 
în termen de 5 zile de la comunicare. i 


(7) Hotărârea Plenului poate fi atacată cu recurs la Secţia de contencios 
administrativ și fiscal a Înaltei Curți de Casaţie și Justiție. Dispoziţiile art. 20 
se aplică în mod corespunzător. . | 


(8) După ce hotărârea secției a rămas irevocabilă, persoanei care a 
formulat sesizarea cu privire la conduita judecătorului sau a procurorului, 
Biroul grefa secțiilor îi comunică, în scris, modul în care a fost soluţionată 
sesizarea. 


(9) Hotărârea secţiei Consiliului prin care se constată încălcarea nor- 
melor de conduită reglementate de Codul deontologic al judecătorilor și 
procurorilor, rămasă irevocabilă, se depune la dosarul profesional al jude- 
cătorul sau procurorului. | 


166 Etica profesiilor juridice 


Aceste dispoziții au fost criticate în literatura de specialitate, în primul 
rând, deoarece Consiliul Superior al Magistraturii nu ar fi avut competența 
de a le adopta, art. 38 din Legea nr. 317/2004 privind Consiliul Superior al 
Magistraturii?! și pct. 22 și 23 ale art. 19 din Regulamentul de organizare 
și funcţionare a Consiliului prevăzând doar atribuția acestuia de a adopta 
Codul deontologic și de a asigura-publicarea lui. S-a susținut că procedura 
este criticabilă pentru că este similară procedurii disciplinare și că produce 
aceleași efecte cu privire la cariera magistratului (interdicția de promovare 
timp de 3ani), că nu este prevăzută interdicția de a vota pentru Președintele 
Înaltei Curți de Casaţie și Justiţie, ministrul justiției și procurorul general al 
Parchetului de pe lângă Înalta Curte de Casaţie și Justiţie, nu sunt prevăzu- 
te incompatibilitățile prevăzute în cazul procedurii disciplinare, iar faptele 
prevăzute în Codul deontologic nu sunt suficient de clare ca să poată fi 
prevăzute de magistrat (de exemplu, art. 17 Cod deontologic prevede că 
„judecătorii și procurorii sunt datori să se abţină de la orice acte sau fapte 
de natură să compromită demnitatea lor în funcţie și în societate”). 


16. Cine constată abaterea de la etica profesională 
"a magistraţilor? 


în doctrina noastră s-a arătat că, inserând prin art. 36" și art. 36* proce- 
dura de constatare și sancționare a nerespectării normelor deontologice 
în aria de competenţă a Consiliului Superior al Magistraturii, în realitate 
deontologicul se transformă în disciplinar, iar pe de altă parte se diminuea- 
ză însăși valoarea principiilor deontologice, deoarece, dată fiind substanța 
lor exclusiv etică, singura evaluare competentă și utilă este cea făcută de 
societate în general, la acest moment Consiliul Superior al Magistraturii 
neavând monopolul valorilor etice ale profesiei de magistratll. S-a mai 
susținut că aceste modificări constituie un precedent inedit în spațiul ju- 
ridic european, deoarece încălcările morale nu pot fi translate și judecate 
în proceduri similare celor disciplinare; în acest mod, Consiliul Superior al 
Magistraturii a lipsit de efecte juridice întregul set de instrumente interna- 
tionale privitoare la deontologia judiciară și îngreunează sistemului judiciar 
român în spaţii juridice mai largi, dată fiind confuzia creată asupra percepe- 
rii noțiunilor cu care se operează.” | 


Tot aici, ar trebui subliniat că, atunci când abaterea de la regulile de 
conduită constituie în același timp și o abatere disciplinară, organele 


(1] C. DĂNILEŢ, |. COPOERU, loc. cit., p. 25-28. i g 

(2! Republicată în temeiul art. 80 din Legea nr. 76/2012 pentru punerea în aplicare a Legii 
nr. 134/2010 privind Codul de procedură civilă, publicată în M. Of. nr. 365 din 30 mai 2012. 

[3] M.-M. PIVNICERU, C. LUCA, op. cit., p. 132. 

(4] ibidem. 

disciplinare ar trebui să uzeze cu precauţie de acest mijloc împotriva 
judecătorului, pentru că nu orice încălcare impune iniţierea unei. acţi- 
uni disciplinare. Așa cum s-a reținut în comentariul 19 la Principiile de 
la Bangalore „deși principiile de conduită judiciară sunt menite a fi obli- 
gatorii pentru judecători, nu se intenţionează ca orice presupusă aba- 
tere de la acestea să atragă iniţierea acțiunii disciplinare. Nu orice eșec 
al unui judecător de a se conforma acestor principii va constitui abate- 
re. Oportunitatea exercitării acţiunii disciplinare poate depinde de alți 
factori, cum ar fi gravitatea abaterii, caracterul repetat al conduitei nea- 
decvate și urmările acesteia asupra celorlalți și asupra întregului sistem 
judiciar” ". IS 


- CITATE RELEVANTE 


Prin urmare, zicala că „cu voinţă rău și fără voie fericit nu este nimeni” 
este în parte eronată, în parte adevărată. Nimeni nu este fără voie fericit, dar 
răutatea este ceva cu voie. (Aristotel, Etica nicomahică, traducere din limba 
elină de Traian Brăileanu, Ed. Antet, p. 59) 


Omul virtuos anume judecă despre toate și fiecare lucru potrivit și desco- 
peră în toate și în fiecare lucru ceea ce-i într-adevăr bun. Căci pentru fiecare 
habitus există un bine propriu și ceva ce aduce plăcere și acesta este poate 
caracterul cel mai excelent al omului virtuos, că vede în fiecare lucru ceea ce-i 
adevărat și că el este așa zicând regula și măsura pentru aceasta. Mulțimea 
însă e înșelată prin plăcere, care pare a fi un bun fără a fi. De aceea ei aleg plă- 
cerea ca și cum ar fi un bun, și fug de durere ca și cum ar fi un rău. (Aristotel, 
op.cit., p. 58-59) - x 

Dacă deci virtuțile, cum se afirmă, sunt voluntare — căci pe de o- parte și 
noi purtăm oarecare vină de însușirile noastre și, pe de altă parte, calitatea 
țintei ce ne propunem depinde de calitatea noastră proprie, — atunci și viciile 
trebuie să fie voluntare; căci amândouă se compun la fel. (Aristotel, op.cit., 
p. 61) De subliniat că și Aristotel spune că avem doar o parte din vină sau 
din merit pentru calităţile sau defectele noastre, folosind sintagma „oare- 
care vină”. Restul ţine de divinitate, de genetică, de educaţie ș.a. 


Cuvântul valoare însă se întrebuințează despre bunuri exterioare. Dintre 
aceste bunuri însă e considerat de noi ca cel mai înalt bun acela pe care îl 
oferim zeilor, spre care năzuiesc cei mai demni înainte de toate și care este 
- răsplata pentru cel mai frumos lucru. Un astfel de lucru însă este onoarea; 
ea este cel mai înalt bun dintre toate bunurile exterioare. Așadar, cinstea și 
necinstea vor fi acelea faţă de care cel cu suflet mare se poartă cum e potri- 
vit. (Aristotel, op.cit., p- 81-82) i 


0 C, DĂNILEŢ (trad.), Comentariu asupra Principiilor de la Bangalore... , p. 39- 

Astfel deci, măreţia sufletească apare ca o podoabă a celorlalte virtuți. Ea 
le ridică pe o treaptă mai înaltă și ea nu se poate dezvolta fără ele. De aceea 
e greu ca cineva să fie cu adevărat un om cu suflet mare. Căci aceasta nu e cu 
putință fără o formare desăvârșită a caracterului. (Aristotel, op.cit., p. 82) 


(...) fără virtute nu e ușor să suporti norocul cu măsură. (Aristotel, op.cit., 
p. 81-83) | | 

Această dreptate este virtutea perfectă, nu virtutea perfectă în general, ci. 
întrucât ea are raportare la alţii — de aceea ea este considerată adeseori drept 
cea mai excelentă între virtuți, ca o virtute așa de minunat de frumoasă, că 
nici luceafărul de seară nici luceafărul de dimineaţă nu strălucește așa ca dân- 
sa; de aceea și proverbul: în dreptate e cuprinsă toată virtutea; și ca cea mai 
desăvârșită virtute, deoarece ea este aplicarea virtuții perfecte. — Perfectă 
este însă ea, deoarece posesorul ei poate cultiva virtutea față de alţii, și nu 
numai pentru sine însuși. (Aristotel, op.cit., p. 97) 


(...) între oameni deci la care presupoziţia libertăţii sau a egalității nu 
este dată, nu există drept politic, dar totuși încă un anumit drept există acolo 
unde e o lege care stabilește raportul reciproc (...). (Aristotel, op.cit., p. 107) 


Oamenii cred însă că stă în puterea lor să facă ceva nedrept, și de aceea ar 
fi și ușor să fii drept. Dar nu este așa. (Aristotel, op.cit., p. 113) 


Tot așa cred oamenii că a cunoaște ceea ce-i drept și ceea ce-i nedrept n-ar 
fi o înţelepciune deosebită, deoarece n-ar fi greu a înțelege despre ce vorbesc 
legile. Dar aceasta este numai prin accident drept; dreptul în sine este ceea 
ce se săvârşeşte și se atribuie în mod determinat concret. Și a descoperi aici 
totdeauna ceea ce-i potrivit cere mai mult decât de exemplu a cunoaște me- 
dicamentele. (Aristotel, op.cit., p. 113) 


Dreptul își are locul între fiinţe care participă absolut la bunuri și pot avea 
din ele un prea mult și un prea puțin. Există fiinţe care nu pot avea din ele un 
prea mult, și acestea sunt poate zeii, și iarăși există altele, rele fără leac, cărora 
nicio parte din bunuri nu le folosește, ci toate le strică, și în sfârșit există fiinţe 
cărora bunurile le sunt utile înăuntrul unor anumite limite. De aceea dreptul 
este un lucru omenesc. (Aristotel, op.cit., p. 114). Dreptul există doar în lu- 
mea aceasta, fiind valabil doar pentru ființele omenești care trăiesc aduna- 
te într-o societate, nu și pentru ființe care trăiesc dincolo de lumea aceasta 
ori care trăiesc în afara unei societăți (într-un loc unde nu este aplicabilă 
legea vreunui stat, greu de conceput în ziua de azi) și nici pentru animale. 


De aici se mai vede însă cine este omul echitabil: cel ce vrea un atare drept, 
îl alege și îl aplică, cel ce nu exagerează dreptul în dauna altora, ci care știe să 
slăbească din drept, deși îl ajută, acela e echitabil și habitus-ul său este echi- 
tatea, care este un fel de dreptate și nu un habitus deosebit de ea. (Aristotel, 
op.cit., p. 115). Echitatea vine să completeze dreptul, atunci când aplicarea 
acestuia din urmă ar conduce la soluții injuste. De aceea omul echitabil este 

cel care nu aplică în mod absurd, ci în conformitatea cu valoarea morală a 
dreptății. Aceasta este însă o deprindere, care. se interiorizează de omul 
echitabil prin exersare. . 


Așa-numita gnome, discernământ sau deosebire, după care noi vorbim de 
persoane cu discernământ, și zicem că cineva posedă discernământ, este ju- 
decarea exactă a echitabilului. Un semn al acestui lucru este aceasta. Despre 
omul echităţii noi spunem că el înclină mai ales spre îngăduinţă (syngnome), 
iar echitatea e pentru noi tot așa ca și a avea cu cineva îngăduință. Dar în-. 
găduinţa este tocmai judecarea exactă a echitabilului. Exactă este însă acea 
judecată pe care o face cel iubitor de adevăr. (Aristotel, op.cit., p. 129) 

De aceea, afirmațiilor și părerilor celor cu experienţă, ale celor bătrâni 
și ale celor prudenți, enunțate fără demonstrație, trebuie să le dăm nu mai 
puţină atenţie decât demonstrațiilor. Căci, deoarece ei au un ochi ager prin 
experienţă, ei văd bine. (Aristotel, op.cit., p. 130) 

Virtutea face să ne propunem ţinta potrivită, prudența ca să alegem pen- 
tru aceasta mijloacele potrivite. (Aristotel, op.cit., p. 1 31). 


Căci răutatea pervertește judecata rațiunii și duce la rătăcire cu privire la 
principiile acţiunii, și astfel e vădit că e cu neputinţă ca cineva să fie prudent 
fără să fie virtuos. (Aristotel, op.cit., p. 132) 

Căci mulţi cred aşa de tare în ceea ce opinează, ca alții în ceea: ce 
știu. (Aristotel, op.cit., p. 138) i 

Mai apoi, mărimea nedreptății crește cu gradul vicleniei. Dar irascibilul și 
mânia n-au viclenie, ci procedează deschis, dar desigur că pofta e vicleană. De 
aceea Afrodite se cheamă la poeţi „fiica intrigantă a Ciprului”. (Aristotel, 
op.cit., p. 144) | east | 

Căci unde nu e căință, acolo nu e posibilitate de îndreptare. (Aristotel, 
op.cit., p. 145) j trpi | i 

încăpăţânatul nu se lasă înduplecat prin argumente, dar oameni de felul 
lui sunt adeseori accesibili poftelor și se lasă mânați de voluptăți. (Aristotel, 
op.cit., p. 148) 

Norocul împiedică chiar fericirea, dacă e exagerat, și atunci nu mai este 
nicidecum exact să numim această stare noroc. (Aristotel, op.cit., p. 153) 

Prietenia este de asemeni ceea ce susține Statele și le stă legiuitorilor mai 
mult la inimă decât dreptatea. (Aristotel, op.cit., p. 157) 

Noi am declarat la început că fericirea este o activitate. Activitatea însă 
este se vede că o întâmplare, un proces, ea nu există în modul unui lucru sta- 
tornic, de exemplu al unei proprietăți. (Aristotel, op.cit., p. 192) 

„Ceea ce cred toţi, aceea, susţinem noi, este adevărat. Cine respinge aceas- 
tă credință comună a omenirii cu greu va ști să spună ceva mai demn de 

crezut. (Aristotel, op.cit., p. 200). Aristotel face această afirmație în contex- 
tul în care tratează subiectul plăcerii, despre care unii spun că este un lucru 
bun, iar alţii că este un lucru rău. Aici se deosebește de Platon, care susține 
că plăcerea nu reprezintă binele, deoarece fiecare lucru bun există doar în 
unire cu altul, pe când plăcerea nu are nevoie de altceva pentru a fi dorită. 


Sau putem spune că plăcerile sunt după felul lor deosebite. Cele ce curg . 
din izvoare curate din punct de vedere moral sunt altfel decât acelea ce sunt 
scoase din izvoare necurate, și de acea plăcere și desfătare de care se poate 
bucura cel drept, cel cult sau deţinătorul de astfel de însușiri excelente, ni- 
meni nu e capabil fără a fi drept, cult etc. (Aristotel, op.cit., p. 202) 


Căci virtutea și inteligența, aceste izvoare ale oricărei fapte frumoase, nu 
se întemeiază pe posesia puterii. (Aristotel, op.cit., p. 208) 

Fericirea nu stă deci în distracţii, nu în joc și glumă... Și mai pare că via- 
ta fericită e o viață virtuoasă. Aceasta însă este o viaţă de muncă serioasă, 
nu de joc vesel. Seriozitatea o numim doar mai bună decât gluma și vese- 
lia. (Aristotel, op.cit., p. 209) 


Intelectul sau rațiunea este anume elementul cel mai excelent în noi, iar 
obiectele raţiunii sunt, la rândul lor, cele mai excelente în tot câmpul cunoaș- 
terii. (Aristotel, op.cit., p. 210) 


Dar între toate activităţile conforme cu virtutea cea mai plăcută și mai 
fericită este, după toată mărturia, cea îndreptată spre înțelepciune. Și, de 
fapt, studiul înțelepciunii oferă plăceri de minunată puritate și statornicie, 
se-nțelege însă că plăcerea este încă mai mare, când știm chiar, decât când 
cercetăm abia. (Aristotel, op.cit., p. 210) 


Și fericirea pare a sta în liniște. Nu jertfim liniștea noastră, pentru a avea 
liniște, și purtăm război pentru a trăi în pace. (Aristotel, op.cit., p. 210) 


De asemenea, cu virtutea etică e împreunată prudenţa și virtutea cu pru- 
denta, deoarece doar principiile prudenței dau direcția în temeiul virtuților 
etice, și acestea din urmă iarăși sunt ordonate prin acelea. Cum însă amândo- 


uă, virtutea etică și prudenţa, privesc și afectele, ele au a face fără îndoială cu 
întregul compus din trup și suflet. (Aristotel, op.cit., p. 212) 


Ne întrebăm firește, care din cele două postulate ale virtuţii este mai 
important, voința sau opera. Dar ea își găsește se vede desăvârșirea abia în 
amândouă în același timp. (Aristotel, op.cit., p. 213) 


Legea are putere de constrângere și este în același timp o cuvântare care por- 
nește dintr-o cunoștință și rațiune. Și, asupra unor oameni care se opun înclina- 
țiilor noastre, noi aruncăm ură, chiar dacă au dreptate s-o facă; legea însă, când 
poruncește ceea ce e drept, nu e supusă niciunei uri. (Aristotel, op.cit., p. 217) 


Astfel desigur și colecţiile diferitelor legi și constituţii vor fi de mare fo- 
los acelora care cercetează și pot hotări, ce este în ele bun și ce nu, și ce se 

potrivește laolaltă. Aceia însă care parcurgând astfel de colecţii fără rutina 
necesară, posibilă numai prin experienţă, nu vor fi în stare să judece potri- 
vit asupra lor, fără doar cumva din întâmplare. Numai o înțelegere mai bună 
în acest domeniu poate fi dobândită cumva în acest fel. (Aristotel, op.cit., 
p. 219) 


Vitejia nu slujește decât în vreme de război, în an ce dreptatea este fo- 
lositoare în vreme de război și pace (Aristotel, în A. Aman, Logică judecăto- 
rească sau Tratat de argumente legale urmată de logica conștiinței, Ed. Sim 
Art, 2007, p. 58)! 


Judecătorii să aibă totdeauna legea în mâini și duhul legii în inimă (Bacon, 
în A. Aman, op. cit., p. 58) 


- Înainte de a fi sociale, dreptatea și fraternitatea există în gândirea și în 
inima individului (A. Fouille, La morale et la religion humanitaire, în Revues 
des deux Mondes, 1912, p. 1591) 


Tăria de caracter aduceunsporsănătății sufletești a omului (N. Mărgineanu, 
E EE, persoanei, Sibiu, 1941, p. 467) 


Č 


"într-o pictură apare pe un perete o alegorie la nauna guvernare”, care areîn centru judecătorul, 
și pe un alt perete o alegorie la „Reaua guvernare”, care are în centru războinicul. 

1. Ce este un judecător? 


La prima vedere întrebarea pare a fi una de prisos, deoarece se știe că 
judecător este cel care judecă procese. Acesta ar fi însă un răspuns destul de 
superficial, deoarece el nu spune ce este de esența judecătorului, ci doar 
arată care este activitatea lui văzută din exterior, de cei care nu participă 
la proces. Cei care vin în fața judecătorului nu îl văd doar ca pe un func- 
ţionar care judecă procese, ci ca pe acela de la care așteaptă să le facă 
dreptate, să le judece cauza cu înțelepciune, în concordanţă cu legea și 
cu principiile echităţii și dreptății, adică pe cel care „spune dreptul” (juris 
dictio). De aceea, s-a spus că „a merge la judecător înseamnă însă tot atâta 
cât a merge la dreptate, deoarece judecătorul trebuie să fie așa — zicând 
dreptul viu. De asemenea, se caută în judecător un bărbat al mijlocului, și 
mulți îi numesc pe judecători mijlocitori, ca și cum ar nimeri, când nimeresc 
mijlocul, dreptul”l'l. 


În limba greacă veche cuvântul drept (dikaion) provine din cuvântul 
„diha” care s-ar traduce prin „în două părţi”, iar cuvântul judecător este 
desenat prin cuvântul „dikastes”, care s-ar traduce în română prin „cel 
care împarte în două părți”. Imaginea este cea a unui matematician, care 
trebuie să împartă un segment de dreaptă în două părți egale. Judecătorul 
va trebui să găsească întotdeauna dreptatea în litigiul pe care îl are de so- 
luționat, ca și când cineva ar fi împărțit anterior acest segment de dreap- 
tă în două părți inegale, iar el trebuie să refacă împărțeala, luând exact 
cât trebuie din segmentul mai mare și adăugându-l la segmentul mai mic, 
astfel încât în final cele două segmente să fie egale. El nu poate împărţi 
segmentul respectiv după bunul plac, așa cum vrea, ci exact cât trebuie, 
astfel încât cele două segmente să devină egale, deoarece „dreptul este 
un mijloc între un câștig și o pierdere ce nu se întemeiază pe voinţa liberă, 
deci înseamnă că cineva are ca și înainte același lucru”. Așadar, activi- 
tatea judecătorului trebuie să conducă la această restabilire a dreptății, 
astfel încât nedreptatea creată anterior prin împărțirea inegală să fie în- 
lăturată, 


De altfel, s-a și spus că „matematica ajută foarte mult la dezvoltarea 
multor simțuri umane și cred că, în mod special, ajută la cultivarea simțului 
dreptății. Dar dacă vorbim, nu de simțul dreptății care poate fi subiectiv de 
la persoană la persoană, atunci când vorbim de justiție, aceasta trebuie să 


M ARISTOTEL, op. cit., p. 102. 
1 Idem, p. 103. 

fie întotdeauna exactă, ca și matematica. Dacă justiția s-ar aplica precum 
matematica, atunci am putea spune că avem o justiție aproape perfectă”, 


Totuși, nu ar fi corect ca imaginea judecătorului să fie legată doar de 
activitatea de „împărțitor” (al dreptăţii), deoarece aceasta ar însemna ca 
el să fie văzut doar ca unul care „desparte” ceva ce ar fi unit. Este adevă- 
rat că, în principal, el trebuie să despartă adevărul de minciună în cauzele 
pe care le judecă și să spună, pe cât îi stă în putere, ce este bine și ce este 
rău. Dar judecătorul este și cel care, prin activitatea sa, le „unește” pe cele 
despărțite, pentru că prin hotărârea dată restabilește armonia în societa- 
te. Așa cum s-a spus, judecătorul trebuie „să netezească asperitățile; să 
înăbușe exagerările; să îndrepte judecăţile strâmbe; să îmblânzească furia; 
să facă pe toți să se simtă ca unul”P. El trebuie să creeze armonie în socie- 
tate, iar nu dezbinare. 


Pentru aceasta, judecătorul trebuie să aibă în vedere tot timpul că ju- 
decă faptele unor persoane concrete, iar nu niște idei abstracte ori con- 
cepte teoretice, aspect exprimat foarte plastic de marele jurist Matei 
Cantacuzino, care arăta că „într-o bisericuță din Roma am văzut tabloul 
unei femei care ţinea în mâinile ei pământul negru. Îl îmbrățișa cu căldură; 
expresia ei arăta că este o mamă, care cu ochii întorși spre cer, parcă ce- 
rea să smulgă din seninul lui, lumină. Mă așteptam să fie scris dedesubt: 
Caritatea, sau Dreptatea, sau Filantropia. Nu. Era Justiţia! Justiția nelegată 
la ochi și înțelegătoare a tuturor durerilor, iar nu cealaltă justiție, oarbă, cu 
spada într-o mână și în cealaltă ţinând un cântar atât de mic, încât nu poate 
cuprinde nimic din mizeriile noastre”lil. 


2. Judecător sau magistrat? 


În doctrină s-a criticat folosirea în Constituția României a conceptului 
de „autoritate judecătorească”, considerându-se că această formulare in- 
spirată din legislația franceză ar exprima o neîncredere față de judecători, 
evitându-se astfel folosirea noţiunii de „putere judecătorească”, Trebuie 
subliniat, însă, că în Constituţie se face referire explicită la puterea ju- 
decătorească în art. 1 alin. (4), care prevede că „statul se organizează 
potrivit principiului separaţiei și echilibrului puterilor - legislativă, execu- 
tivă și judecătorească - în cadrul democraţiei constituționale”. De ase- 


(11 G. GRIGORAȘ, Dacă justiția s-ar aplica precum matematica, atunci am putea spune că avem O 
justiţie aproape perfectă, interviu publicat pe www.juridice.ro, ultima vizualizare la 19 februarie 
2016. 

[2] GH. SCRIPCARU ș.a., Op. cit., p. 155. 

3] M. ANDREESCU, loc. cit. 

[4] V, CONSTANTIN, loc. cit. 

menea, deși Constituţia vorbește de autoritate judecătorească, Legea 
nr.. 304/2004 privind organizarea judiciară se referă în mod expres în 
art. 1 alin. (1) la puterea judecătorească în următoarea formulare: „pute- 
rea judecătorească se exercită de către Înalta Curte de Casaţie și Justiţie 
și de celelalte instanţe judecătorești stabilite de lege”. S-a spus însă că 

„acest text clarifică cu o mână și creează obscuritate cu cealaltă, deoa- 
rece puterea judecătorească nu se exercită de către instanţe, ci de către 
judecători”! 


Influența sistemului francez asupra legislaţiei ; și doctrinei române a fost | 
cauza ezitării legiuitorului constituant român de a folosi noţiunea de pute- 
re judecătorească și de ao raporta la judecători, nu la instanţe. Acesta este 
și motivul pentru care s-a încetățenit la noi folosirea noţiunii de magistrat, 
în locul celei de judecător. În pofida acestei opţiuni a sistemului nostru de 
drept, s-au exprimat și opinii contrare, potrivit cărora denumirea de ma- 
gistrat nu este conformă cu statutul de judecător, având în vedere că în 
Roma antică, sensul cuvântului trimitea la o funcţie administrativă. Astfel, 
s-a spus că „noi folosim cuvântul «magistratură» într-un sens adăugat. Nu: 
știu de ce judecătorii se cred magistrați — ei sunt judecători și nu sunt ma- 
gistrați. Dar francezii au speculat o confuzie. Pentru că judecătorii sunt 
judecători, iar magistrat este altceva - procurorul poate fi magistrale dar 
este altceva decât judecător”Pl, 


În același sens, într-un interviu acordat de profesorul Valerius Ciucă, 
prestigiosul autor a creionat un portret model al judecătorului, arătând. 
că ar trebui avute în vedere două coordonate: „revigorarea conceptu- 
lui de judecător prin abandonarea celui de magistrat (funcționar), re- 
spectiv consacrarea ori, mai bine, recunoașterea demnității de judecă- 
tor ca fiind una specifică unei instituții per se, exact în sensul clamat de 
Montesquieu. Consecințele acestor două premise favorabile se observă în 
modul impecabil în care este organizată justiția europeană. Priviţi cu aten- 
ţie la acel model: judecătorii nu sunt magistrați (ca atare, nu funcţionari); 
ei își concertează puterile individuale, singulare, unice și independente în 
colegii; ei nu se «supun» colegiilor, decât în sens deontologic; ei îndepli- 
nesc o misiune socială, în deplină egalitate (adică fără nicio diferență de 
ordin salarial, funcţional sau de ordin al privilegiilor, alta decât cea venind 
din ordinul protocolar-simbolic, centrat pe monent desemnării, nu de 
vârstă, experienţă etc.)”Bl. 


Ibidem. . 

(2) N. PoPA, în discursul publicat pe http: Ilwww. avocatura.comjstireh13888/a-condus-cer-si-iccj- 
nicolae-popa- discurs-fulminant-caricaturizam-justitia-vorbi.html;ixzz40LZOZPho, ultima vizualizare 
la 15 octombrie 2016. 

RI V.M. CIUCĂ, loc. cit. 

3. Care este profilul etic al judecătorului? 


În afară de coordonatele etice comune judecătorilor și procurorilor, 
subliniate în capitolul anterior, sunt aspecte de etică profesională specifice 
judecătorului justificate prin rolul deosebit pe care acesta îl are în cadrul 
autorităţii judecătorești. 


În Avizul nr. 3 (2002) al Consiliului Consultativ al Judecătorilor Europeni 
s-a subliniat faptul că: fiecare judecător în parte trebuie să facă totul pen- 
tru a susține independența juridică, atât la nivel instituțional, cât și individu- 
al; judecătorii trebuie să se comporte cu integritate în exerciţiul funcţiei și 
în viața particulară; trebuie să adopte tot timpul o abordare care să fie și să 
pară imparțială; trebuie să își îndeplinească îndatoririle fără favoritisme și 
fără prejudecăți sau idei preconcepute existente sau aparente; trebuie să ia 
deciziile luând în considerare toate lucrurile relevante pentru aplicarea pre- 
vederilor legale și să le excludă pe cele irelevante; trebuie să arate respec- 
tul cuvenit tuturor persoanelor care iau parte la procedurile judiciare sau 
sunt afectate de aceste proceduri; trebuie să își îndeplinească îndatoririle 
cu respectul cuvenit pentru tratamentul egal al părţilor, evitând orice idee 
preconcepută și discriminările, păstrând echilibrul între părți și asigurând 
o audiere corectă pentru fiecare; trebuie să dea dovadă de circumspecţie 
în relaţiile cu mass-media, să își păstreze independenta și imparțialitatea, 
abţinându-se de la folosirea în scop personal a relațiilor cu mass-media și 
de la comentarii nejustificate privind cauzele de care se ocupă; trebuie să 
se asigure că păstrează un grad înalt de competenţă profesională; trebuie 
să aibă un înalt grad de conștiință profesională și să muncească sârguincios 
pentru a respecta obligația de a emite hotărârile într-o perioada rezonabilă 
de timp; trebuie să dedice majoritatea timpului de lucru funcţiilor lor juridi- 
ce, inclusiv activităţilor conexe; trebuie să se abțină de la desfășurarea ac- 
tivităţilor politice care le-ar putea compromite independenţa și le-ar putea 
afecta imaginea de imparțialitatel!. | 


După părerea unui ilustru jurist român contemporan, „cea mai grea dintre 
profesiile existente este cea de judecător, și cel care «doarme liniștit» înainte 
de judecarea unui nou dosar în care probele au un grad mare de relativitate, 
și doarme bine în noaptea precedentă, deși avea posibilitatea și obligația să 
lămurească totul, acesta nu trebuia să intre în magistratură, iar dacă «doar- 
me bine» și în noaptea următoare, trebuie să renunțe la această profesie”tl. 


Judecătorul are responsabilitatea menţinerii echilibrului între părțile din 
proces. Atunci când una dintre părțile litigiului nu este asistată de avocat, 


(11 C. DĂNILEŢ, |. COPOERU, loc. cit., p. 9. 
I2) |. DOGARU, loc. cit. 

susținerile ei putând fi:mai puţin rezonabile din cauza implicării afective, 
necunoașterii instituţiilor juridice etc., rolul judecătorului este acela de a se 
preocupa de echilibrarea procesului. 


În acest sens, judecătorul trebuie să se asigure că în dialogul cu partea 
dezavantajată se face înţeles și „explică părţii neasistate de avocat posi- 
bilitatea de a propune probe”, „reformulează și pune în discuţia părții ne- 
asistate de avocat argumentarea părții adverse, în scopul aflării adevăru- 
lui”, „explică părţii neasistate de avocat care sunt consecinţele nedovedirii 
pretențiilor ori a apărărilor pe care le susține”, „dispune, după punerea 
în discuția părților, administrarea unor probe care, deși nu au fost cerute 
de părți, sunt esenţiale în aflarea adevărului”, „introduce din oficiu proba 

interogatoriului în vederea clarificării unei situaţii de fapt, ivite pe parcursul 
cercetării judecătorești”, 


Așadar, personalitatea judecătorului este cea care dă imaginea justiţi- 
ei, chiar dacă el nu contribuie singur la realizarea acesteia, ci împreună cu 
ceilalți profesioniști ai dreptului. Pentru că judecătorul este cel care „spu- 
ne dreptul” (de la latinescul juris dictio), „personalitatea judecătorului ce 
dă viață valorilor juridice este disponibilitatea permanentă de a decide în 
numele adevărului judiciar, al literei și spiritului legii, ceea ce se realizea- 
ză numai după o riguroasă verificare științifică a faptelor și o cunoaștere 
deplină a normei juridice. Prudențţa în evitarea ideilor preconcepute, prin: 
probitate profesională desăvârșită, este calea de afirmare a personalităţii 
juridice depline, pentru că, în final, personalitatea judecătorului asigură și 
dă viață personalităţii justiţiei ca instituție esenţială a statului de drept”lel, 


4. Ce trebuie să cuprindă pregătirea profesională a judecătorului? 


Există o legătură strânsă între independența judecătorului și pregătirea 
profesională a acestuia, deoarece în ipostaza de deţinător nesigur al cunoș- 
tințelor juridice substanţiale și procedurale, judecătorul este tentat să se 
supună nesuspicios, atât sugestiilor celor bănuiţi a fi mai informați decât 
el, cât și „indicaţiilor” sau „recomandărilor” primite din exterior, aducând 
astfel atingere principiului procesului echitabilb, 


Competența profesională și îmbunătățirea ei continuă reprezintă, așa- 
dar, prima formă de onestitate față de profesiunea aleasă și față de justiția- 
bil, şi de aceea, alături de conștiinciozitate, constituie primele datorii etice 
profesionalel4l. 


[1] A, RĂDULESCU, în |. COPOERU, N. SzABO (coord.), Dileme morale..., p. 210. 


[l GH. SCRIPCARU ș.a., Op. cit., p. 58. 
BI Ibidem. 
(* GH. SCRIPCARU ș.a., Op. cit., p. 21. 

Judecătorul are nevoie de competenţă profesională pentru a putea 
transmite încredere publicului în decizia sa. Altfel, chiar dacă aceasta ar fi 
dată potrivit intimei sale convingeri, ea nu va fi considerată drept un act de 
justiție, ci un abuz. Așa cum s-a spus, dreptul la intimă convingere îl au doar 
judecătorii cu o pregătire superioară și complexă!”. Ceilalți, chiar dacă din 
punct de vedere legal au garantat dreptul la intimă convingere, din punct 
de vedere moral nu li se poate recunoaște acest drept, pentru că întot- 
deauna soluţia lor va fi pusă sub semnul întrebării de către cei care au con- 
statat incompetenţa lor profesională. 


Principalul domeniu vizat de pregătirea profesională a judecătorului 
trebuie să fie cel al dreptului material și procedural. În condiţiile legislaţiei în 
permanentă schimbare, a actelor normative de la nivelul Uniunii Europene, 
a jurisprudenţei Curţii de Justiţie a Uniunii Europene și a Curţii Europene a 
Drepturilor Omului, pregătirea profesională a judecătorului a devenit un 
deziderat destul de greu de realizat. Singurul mod de a reuși să țină pasul 
cu toate aceste modificări legislative este studiul individual. 


În al doilea rând, pregătirea profesională a judecătorului trebuie să vize- 
ze chestiuni de management al dosarelor. În comentariul 196 la Principiile de 
la Bangalorel:] se arată că această pregătire „presupune managementul de 
caz (inclusiv rezolvarea cu celeritate a unor chestiuni din dosare), ținerea 
evidențelor, gestionarea fondurilor, și supravegherea personalului instan- 
tei. Dacă judecătorul nu dă dovadă de străduinţă în ceea ce privește moni- 
torizarea și rezolvarea cauzelor, ineficiența rezultată va crește costurile și 
va submina administrarea justiţiei. În consecinţă, judecătorul ar trebui să se 
menţină la un anumit nivel de competenţă profesională în ceea ce privește 
administrarea judiciară și să faciliteze îndeplinirea atribuțiilor administrati- 
ve de către funcționarii instanței”. | | 


Nu în ultimul rând, pentru ca judecătorii să dobândească o înţelepciune 
practică, „pregătirea ar trebui să constea nu numai în instruirea asupra tehni- 
cilor necesare pentru soluționarea cauzelor de către judecători, ciar trebui să 
ia în considerare și nevoia unei conștientizări a aspectelor sociale și a unei în- 
țelegeri a diverselor subiecte ce reflectă complexitatea vieţii în societate”el, 


5. Este bine ca judecătorii să fie tineri? 


Aristotel credea că un tânăr nu este potrivit să învețe despre știința po- 
litică (în sensul de știință care se ocupă de treburile publice, incluzându-se 


"l Idem, p. 167. l 

(2) C. DĂNILEŢ (trad.), Comentariu asupra Principiilor de la Bangalore..., p. 110-111. 

B! Asevedea Principles of Conduct for Court Personnel, Report ofthe Fourth Meeting of the Judicial Integrity Group, 
27-28 octombrie 2005, Viena, Austria, Anexa À, publicat pe www.unodc.org/pdf/corruption/publication _jig4-pdf., 
apud C. DĂNILEȚ (trad.), Comentariu asupra Principiilor de la Bangalore... p. M. 

14 Ibidem. ! 

aici și activitatea judiciară în sensul de azi), deoarece acestuia îi lipsește ex- 
perienţa din viața practică „și, dacă e împins de pasiuni, el va asculta acest. 
învățământ în zadar și fără de folos, deoarece scopul său nu este cunoaș- 
terea, ci acţiunea. Și nu e nicio deosebire aici, când cineva nu e copt din 
pricina vârstei sau a caracterului. Căci lipsa nu depinde de timp, ci provine 
din faptul că cineva trăiește călăuzit de pasiune și își alege scopurile după 
ea. Pentru astfel de oameni cunoașterea rămâne tot așa de nefolositoare 
ca și pentru cel necumpătat care vrea binele, dar totuși nu-l face. Pentru 
aceia însă care își călăuzesc vrerea și făptuirea prin rațiune, cunoașterea 
acestor lucruri le va fi de mare folos”™, | 


Cu toate acestea, sistemul nostru judiciar dă posibilitatea unei persoa- 
ne să ajungă judecător la o vârstă destul de tânără, fapt care nu este nea- 
părat un lucru rău. Important este ca judecătorul tânăr să fie conștient de 
neajunsurile pe care lipsa de experienţă le presupune și să vrea să le depă- 
șească. Tinereţea nu este întotdeauna un neajuns, după cum senectutea 
nu este întotdeauna o garanţie a înțelepciunii. 


6. Ce reprezintă independența judecătorului? 


Independența judecătorilor reprezintă un principiu fundamental al sta- 
tului de drept, consacrat în art. 124 alin. (3) din Constituţia României care 
prevede că „judecătorii sunt independenţi și se supun numai legii”. Aceasta 
este și o garanţie esențială a dreptului la un proces echitabil, de care tre- 
buie să se bucure orice persoană, fiind consacrată în art. 6 parag. 1 din 
Convenţia Europeană a Drepturilor Omului. Independenţa judecătorilor. 
este diferită de independenţa pe care legea o recunoaște procurorilor, 
potrivit art. 3 alin. (1) din Legea nr. 303/2004, care prevede că „procurorii 
numiţi de Președintele României se bucură de stabilitate și sunt indepen- 
denți, în condiţiile legii”. pub, d | 

Din dispoziţiile legale menţionate s-ar putea defini independenţa judecă- 
torului ca fiind dreptul și, totodată, obligația judecătorului de a lua decizii 
exclusiv în baza legii, prin raportare la situația de fapt stabilită în cauză, în 
afara oricăror influenţe din exterior (incluzându-se aici și influențele neper- 
mise din interiorul sistemului judiciar). Nicio persoană, autoritate, entitate 
sau organism nu are dreptul de a acționa de o așa manieră încât să creeze 
aparenta neechivocă a direcţionării actului judiciar spre o anume soluție — 
alta decât cea care ar trebui stabilită de către magistrat, în temeiul legii, pe 
baza probelor cauzei și potrivit conștiinței sale. 


Relevant pentru definirea noţiunii de independenţă a judecătoru- 
lui este și răspunsul Comisiei de la Veneţia adresat la solicitarea Curții 


1] ARISTOTEL, op. cit., p. 19-20. 

Constituţionale din republica Moldova, în care s-a subliniat că „indepen- 
dența judiciarului este crucială pentru salvgardarea drepturilor și libertăți- 
lor persoanei în conformitate cu legea, nefiind un scop în sine. Este o parte 
a scopului garantării unui proces echitabil în baza art. 6 din Convenţie, care 
impune independenţa instanțelor. Acest fapt a fost stabilit clar în art. 3 din 
Recomandarea Comitetului Miniștrilor pentru statele membre cu privire la 
judecători: independenţa, eficiența și responsabilitățile [CM/Rec(2010)12]: 
«Scopul independenţei, așa cum se menționează în articolul 6 din 
Convenţie, este să-i garanteze fiecărei persoane dreptul fundamental de a 
avea parte de un proces judecat în mod echitabil, doar în baza unor argu- 
mente juridice și fără nici o influență necorespunzătoare». Independenţa 
judiciarului impune ca judecătorii să fie apărați de influențe exterioare de 
către celelalte puteri ale statului și ca fiecare judecător în parte să aibă li- 
bertatea profesională de a interpreta legea, dea stabili faptele și de a cân- 
tări probele în cazurile particulare. în acest sens, deciziile eronate trebuie 
contestate prin intermediul căilor de atac, nu prin tragerea la răspundere 
individuală a judecătorilor” 1". De asemenea, în același document se mai 
arată că „independența judecătorilor în privința aplicării dreptului trebuie 
protejată, asigurându-li-se imunitate funcţională pentru acțiunile efectua- 
te în exercițiul funcţiei lor judiciare. Judecătorii nu ar trebui să fie trași la 
răspundere individuală pentru exercitarea funcţiei lor judiciare, cu excep- 
ţia cazurilor de rea-voință sau de neglijență gravă”ll. 


Independenţa judecătorului nu este un privilegiu al acestuia, ci o garanție 
a părţilor că vor avea un proces echitabil dacă judecătorul este total inde- 
pendent și va soluţiona cauza exclusiv pe baza legii și a convingerii sale 
intime rezultate din probele de la dosar. Altfel, toate hotărârile judecăto- 
rului ar fi puse sub semnul întrebării, iar încrederea populaţiei în instanțele 
de judecată și în actul de justiție făcut de acestea s-ar pierde iremediabil. 


De asemenea, așa cum s-a spus, independența magistraţilor nu consti- 
tuie doar o garanție a statului pentru înfăptuirea justiției, ci, în egală măsu- 
ră, un drept și o obligație a magistraților!?l. Faptul că aceasta constituie nu 
doar un drept, ci și o obligație a magistraților, se reflectă, în primul rând, în 
obligaţia pe care magistraţii o au potrivit Codului deontologic de a aduce la 
cunoștința Consiliului Superior al Magistraturii orice presiuni sau ingerinţe 
în actul de justiţie, indiferent de proveniența lor. Independența fiind o da- 
torie a judecătorului, acesta ar trebui să înveţe să o apere atunci când este 


a o e e 

(1] Comisia Europeană pentru Democraţie prin Drept (Comisia de la Veneţia), Opinia nr. 847/2016, 
Republica Moldova, Opinie amicus curiae pentru Curtea Constituțională, privind dreptul de regres 
al statului împotriva judecătorilor, parag. 13. i ; 

12] Idem, parag. 18. i 

1311; PoPA, Tratat privind profesia de magistrat în România, Ed. Universul Juridic, București, 2007, 
p. 181, apud S. LUCA, D.M. BULANCEA, în M.-M. PIVNICERU, C. LUCA (coord.), op. cit., p. 68. 

pusă în pericol în vreun fel. Astfel, în Ghidul practic de etică și deontologie. 
judiciară pentru magistraţii din România"! se arată că „judecătorul trebuie 
să ignore orice presiune sau influență exercitată în afara sălii de judecată 
sau altfel decât prin intermediul documentelor prezentate în instanţă, în 
special, atunci când nu este clar dacă cealaltă parte are acces la aceleași 
informații și/sau nu are posibilitatea de a combate argumentele prezenta- 
te. În exercitarea atribuţiilor sale, magistratul trebuie să dovedească sau, 
atunci când este necesar, să precizeze în mod explicit că exercitarea presi- 
unilor este nepermisă și nu poate influența pronunţarea hotărârilor jude- 
cătorești”. i si 3 eliza > 


în al doilea rând, faptul că independenţa nu poate fi privită ca un privi- 
legiu al judecătorului, ci ca o datorie, se reflectă în obligația fundamentală 
a fiecărei persoane care ocupă această funcţie de a-și dezvolta calitățile in- 
telectuale și morale care să stea la baza conduitei independente și imparți- 
ale în judecarea fiecărui caz; de aceea, s-a spus că principiul independenţei 
judecătorului poate fi înţeles doar în legătură cu principiul responsabilității/ 
răspunderii judecătorului pentru calitatea activităţii sale profesionale, iar 


echilibrul dintre aceste două principii creează condiţiile procesului echita- 
bill], | | | 


Conţinutul conceptului de independenţă a judecătorului nu este com- 
plet lămurit dacă nu se va stabili în mod clar care trebuie să raporturile 
judecătorului cu celelalte entităţi sau puteri din cadrul statului. În raport cu 
cine ar trebui asigurată independența judecătorului? j 


Independenţa judecătorului trebuie asigurată, în primul rând, în raport 
cu celelalte puteri ale statului (puterea executivă și puterea legislativă), 
deoarece, așa cum s-a spus, judecătorul nu este un funcționar public, el, 
nu depinde de stat, ci este însuși statul, adică o parte din organele sale 
constituționale care, asemeni legislativului și executivului, dețin puterea 
imediat și nu mediatiil. De pildă, „dacă un parlamentar scrie unui judecător 
pentru a-l informa despre interesul său, în numele unui alegător, față de 
soluționarea cu celeritate și justeţe a unui proces de divorț și de încredin- 
tare a copiilor, în care alegătorul este parte, judecătorul poate răspunde 
la această scrisoare prin a-l informa pe membrul legislativului — personal 
sau, de preferință, printr-un reprezentant - cu privire la faptul că principiile 


Ú Proiectul Institutului Naţional al Magistraturii, op. cit. e jak pa 

[2] A. RĂDULESCU, Independenţa și imparțialitatea judecătorului ca standarde profesionale în 
procesul civil, în 1. COPOERU, N. SZABO (coord.), Dileme morale... p. 203. | Rp 

9! Essai sur le pouvoir du juge, l'Indipendenza della Giustizia, Oggi-Judical Independence of 
Justice, Today, Liber Amicorum in onore di Giovanni Longo, Giuffré, Roma, Justice dans le monde, 
no. 3, 1999, p. 2, publicat pe http://www.richtervereinigung at/international/justice3/justice3a-htm, 


ultima vizualizare la 18 iulie 2008, apud M.-M. PIVNICERU, C. LUCA, Op. cit., p. 34- 

conduite judiciare interzic judecătorului să primească, să ia în considerare 
sau să răspundă la astfel de comunicări”, 


După aceea, independenţa judecătorului trebuie asigurată în raport cu 
părţile din dosar și în raport cu mass-media. Judecătorul nu trebuie să fie 
afectat în niciun fel de calitatea părţilor din dosar, iar mass-media ar tre- 
bui să informeze publicul cu privire la astfel de cauze, fără să transforme 
libertatea de exprimare într-un atac la adresa judecătorului. Independenţa 
judecătorilor față de părţi se asigură și prin respectul funcției pe care o de- 
ţine, sens în care, în procesele pe care le instrumentează toate persoanele 
implicate în cauză, organele statului sau reprezentanții acestora trebuie să 
se supună autorităţii judecătorului, el având puterea legală de a lua toate 
măsurile pentru a menţine ordinea publică în instanţătl, 


Nu în ultimul rând, independenţa judecătorului trebuie asigurată în ra- 
port cu propria ignoranță, deoarece un judecător care ar cădea pradă igno- 
ranţei nu s-ar mai conduce după lege și după propria conștiință, ci ar fi con- 
dus ori manipulat foarte ușor de alții. | 


7. Cât de întinsă ar trebui să fie independenţa judecătorului? 


Dacă în ceea ce privește necesitatea asigurării independenţei judecăto- 
rului nu sunt discuţii, referitor la întinderea acesteia s-au exprimat opinii 
diferite, ale persoanelor din afara profesiei de judecător, față de cele care 
exercită această profesie. 


Astfel, s-a spus că „a lăsa, însă, ca puterea judecătorească să acțione- 
ze «independent» înseamnă să admitem existența «statului în stat», adică 
să admitem constituirea unei puteri în cadrul statului, care se va sustra- 
ge oricărui control statal, îngăduindu-și puteri discreționare, ceea ce este 
inadmisibil” B). | 


Lucrurile sunt destul de sensibile în acest domeniu, pentru că, deși este 
posibil ca puterea judecătorească să aibă derapaje care să impună necesi- 
tatea luării unor măsuri din partea societăţii, orice tendinţă de controlare 
a acesteia se poate întoarce chiar împotriva societăţii. Cine ar putea să asi- 
gure acest „control statal” asupra puterii judecătorești, fără să fie tentat 
să abuzeze de această putere? S-ar putea găsi o astfel de entitate statală 
care să fie „mai independentă” decât puterea judecătorească? De aceea, 
credem că singurul mecanism acceptabil de control al puterii judecătorești, 


PE N a 


WC. DĂNILEŢ (trad.), Comentariu asupra Principiilor de la Bangalore..., p. 49. l 

(2! Recomandarea R (94)12 a Comitetului Miniştrilor, Principiul II, publicată pe www.coe.int] 
legalprof, apud M.-M. PIVNICERU, C.LucA, op.cit, p.53. i 

[3] A. SIBANA, în |. COPOERU, N. SZABO (coordonatori), Etică și cultură... p. 202. 

care nu aduce atingere principiului independenţei acesteia, ar fi unul din 
interiorul puterii judecătorești (de către Consiliul Superior al Magistraturii 
și Inspecţia judiciară). În prezent sunt instituite premisele acestui control, 
având în vedere independenţa funcţională a Inspecţiei Judiciare, organis- 
mul competent să identifice și să neutralizeze actele de derapaj ale judecă- 
torilor. Considerăm că teoria puterii unice, aplicabilă într-o anumită măsură 
în Statele Unite ale Americii, unde chiar judecătorii sunt împărțiți în tabere 
politice (republicani și democrați) și.sunt aleși, evident cu sprijinul partide- 
lor politice, ar fi complet nefuncţională la noi. Să arati: 


Rămâne însă de lămurit problema destul de sensibilă a întinderii com- 
petenţei inspecției judiciare de verificare a activității judecătorilor, fiind 
vorba evident de activitatea de judecată a acestora. Ps 


În sistemul nostru judiciar Inspecţia Judiciară are competența de a cer- 
ceta activitatea magistraţilor, de a constata eventualele abateri disciplina- 
re ori de la'codul de etică și de a sesiza Consiliul Superior al Magistraturii 
pentru a se pronunţa cu privire la săvârșirea acestor abateri. Nu toate siste- 
mele judiciare au un astfel de organism care să cerceteze eventualele aba- 
teri. Trebuie subliniat însă că sistemele de înspectare a instanțelor, în țările 
în care acestea există (deci și în ţara noastră), nu trebuie să se preocupe 
de obiectul sau corectitudinea hotărârilor și nu trebuie să-i determine pe 
judecători, din motive de eficiență, să acţioneze în favoarea productivității, 
sacrificând astfel îndeplinirea corespunzătoare a rolului pe care aceștia îl 
au, acela de a pronunţa o hotărâre bine gândită, dreaptă, în conformitate 
cu interesele legitime ale celor care apelează la justiție™. DI: 


Verificarea hotărârii judecătorești nu poate face obiectul cercetării 
disciplinare decât în mod excepţional, atunci când aceasta ar releva o in-. 
„competenţă profesională vădită. în rest, așa cum se arată în comentariul 

41 la Principiile de la Bangalore „cu excepția motivărilor judecătorești sau 
-= aaltor proceduri prevăzute de lege, judecătorul nu este obligat să își justi- 
fice soluţia, nici chiar față de alți membri ai sistemului judecătoresc. Dacă 
o decizie judecătorească dă dovadă de atâta incompetenţă încât să jus- 
tifice iniţierea acţiunii disciplinare, în acest caz foarte rar judecătorul nu 
este obligat să «raporteze», ci să răspundă unei acuzaţii sau unei anchete 
formale desfășurate conform legii”P. ui 


În același sens, într-un interviu acordat de profesorul Valerius Ciucă se 
arăta că un Consiliu Superior al Magistraturii ar trebui să aibă doar un rol 


W Recomandarea R (94) 12 a Comitetului Miniștrilor Statelor Membre ale Consiliului Europei cu 
privire la independenţa, eficacitatea și rolul judecătorilor, adoptată la data de 13 octombrie 1994, 
publicată pe http:/jww.esm1909.ro/<smlinkurilo3_05_2006__4189_ro.doc, apud F. COSTINIU, în 
M.-M. PIVNICERU, C. LUCA, op. cit., p.152. - 

2! C. DĂNILEȚ (trad.), Comentariu asupra Principiilor de la Bangalore..., p. 51- 

pur deontologic, pentru a nu aduce atingere principiului suprem, acela al 
independentei judecătorului". 


Aceasta nu înseamnă că nu se poate face o evaluare a sistemului judici- 
ar, a fiecărei instanțe în parte ori chiar, a fiecărui judecător. Chiar documen- 
tele internaționale reglementează posibilitatea efectuării unei astfel de 
evaluări. 


Astfel, în Avizul nr. 6 (2004) al Consiliului Consultativ al Judecătorilor 
Europeni (C.C.J.E.) în atenţia Comitetului de Miniștri asupra procesului 
echitabil într-un termen rezonabil și rolul judecătorilor în acest proces, lu- 
And în considerare mijloacele alternative de soluționare a disputelor adop- 
tat de C.C.J.E. la cea de-a 5-a reuniune a acestuia (Strasbourg, 22-24 noiem- 
brie 2004), se arată că: | 


„34. C.C.J.E. accentuează, în primul rând, că evaluarea «calității» sis- 
temului justiţiei, respectiv prin performanţele. sistemului de instanțe ca 
întreg sau ale fiecărei instanțe sau grup local de instanţe, individual, nu 
trebuie confundată cu evaluarea capacității profesionale a fiecărui judecă- 
tor în parte. Evaluarea profesională a judecătorilor, în special atunci când 
vizează decizii care influențează statutul sau cariera acestora reprezintă 
o sarcină care are alte scopuri și trebuie îndeplinită pe baza unor criterii 
obiective, cu toate garanţiile pentru independenţa judiciară [a se vedea 
Avizul nr. 1 (2001) al C.C.J.E., în special alin. 4502]. 


35. Practica anumitor țări arată o suprapunere, pe care C.C.J.E.o consi- 
deră nepotrivită, între evaluarea calității justiției și evaluarea judecătorilor 
din punct de vedere profesional. Această suprapunere se reflectă în mo- 
dul în care sunt colectate statisticile. În anumite țări se realizează statis- 
tici pentru fiecare judecător, în altele cifrele sunt stabilite pentru fiecare 
instanță. Este probabil ca toate să păstreze înregistrări ale numărului de 
cazuri abordate, dar vechiul sistem asociază această cifră cu persoanele 
individuale. Sistemele care evaluează judecătorii în mod statistic, în mod 
uzual includ o cifră pentru procentul de recursuri cu succes. 


36. Unele țări consideră ca indicator procentul de hotărâri anulate în ca- 
drul unui recurs. O evaluare obiectivă a calității hotărârilor judiciare poate 


PR N 


(11 V.M. CIUCĂ, loc. cit. 

(2) „Chiar și în sistemele de drept unde sunt respectate standardele prin forţa tradiţiei și a 
autodisciplinei informale, în mod obișnuit sub privirea scrutătoare a unei prese libere, s-a înregistrat 
o recunoaștere sporită în ultima vreme a nevoii de garanţii mai obiective şi mai formale. In alte 
state, mai ales în fostele țări comuniste, această necesitate este stringentă. C.C.J.E. a considerat că, 
în măsura în care a pledat în favoarea intervenţiei (într-un sens suficient de larg să includă o opinie, 
recomandare sau decizie propriu-zisă) unei autorități independente care are o reprezentare judecătorească 
substanțială, aleasă în mod democratic de către ceilalți judecători, Carta europeană a indicat direcția 
generală pe care C.C.J.E. dorea să o recomande. Aceasta este deosebit de importantă pentru țările 
care nu au alte sisteme adânc înrădăcinate și care s-au dovedit a fi democratice”. 


V. Aspecte particulare de etică a profesiei de judecător 187 


constitui unul dintre elementele relevante pentru evaluarea profesională 

a unui judecător, (dar chiar și în acest context trebuie să se ţină seama 

de principiul independenței judiciare interne și de faptul că anularea hotă- 

rârilor trebuie acceptată ca un rezultat normal al procedurilor de recurs, 

fără o vină din partea primului judecător). Cu toate acestea, utilizarea ra- 

telor de anulare ca singurul sau chiar în mod necesar un indicator impor- 
tant de evaluare a calității activităţii judiciare este neadecvată în viziunea 

C.C.J.E. Printre câteva aspecte care ar putea fi discutate referitor la aceas- 
tă problemă, C.C.J.E. subliniază că o caracteristică a sistemului de justiție 

bazat pe proceduri o reprezintă faptul că nivelul calității rezultatului unei 

singure cauze depinde în mare măsură de calitatea măsurilor procedurale. 
anterioare (iniţiate de poliție, parchet, avocaţi privaţi sau părți), astfel încât 

evaluarea performanţelor judiciare este imposibilă fără evaluarea fiecărui 

context procedural în parte. | 


37. Aceleași considerente se aplică și altor sisteme în care este posibilă 
evaluarea deciziilor individuale luate de judecători prin intermediul altor, 
sisteme, diferite de observarea ratei de anulare”. 


Din perspectiva întinderii independenţei magistratului s-a pus pro- 
blema naturii raportului de muncă al judecătorului cu statul. Este un 
raport de muncă obișnuit, ori are o natură aparte? Dacă este un raport 
de muncă obișnuit, care se caracterizează în principal prin subordonarea 
ierarhică, cum se împacă el cu necesitatea asigurării independenţei magis- 
tratului? Dacă nu este un raport de muncă atunci cum ar trebui asigurată 
îndeplinirea obligaţiei judecătorului de a-și îndeplini toate obligaţiile pro- 
fesionale? ai il 


În doctrina de dreptul muncii, într-o primă opinie, se susține că magistra- 
ţii fac parte din categoria demnitarilor, deoarece beneficiază de o îndemni- 
zaţie de încadrare lunară brută și sunt numiți de Președintele României la 
propunerea Consiliului Superior al Magistraturii, asemenea celorlalți dem- 
nitaril”l, | 


Într-o altă opinie, se susține că, desfășurând o activitate de putere pu- 
blică, magistraţii ar deţine o funcţie de putere publică, în regim de drept 
public, fiind supuși unor norme statutaret?l. 


Apropiat acestui punct de vedere este cel potrivit căruia judecăto- 
rul, în exercitarea atribuţiilor sale, nu este angajatul nimanui; acesta este 


UIS, BELIGRĂDEANU, Natura raportului juridic de muncă al magistraţilor, în Dreptul nr. 7/2003, 
p. 29 și urm., apud |. GÂRBULEŢ, Abaterile disciplinare ale magistraților. Absenţe nemotivate de la 
serviciu, în mod repetat sau care afectează în mod direct activitatea instanţei sau a parchetului, articol 
publicat pe www.universuljuridic.ro, ultima vizualizare la 4 februarie 2016 sina pă 
„EI C.L. POPESCU, Funcționarea Consiliului Superior al Magistraturii in ipostaza de instanţă de 
judecată și dreptul la un proces echitabil, în Dreptul nr. 3/2005, P- 39, apud |. GÂRBULEŢ, loc. cit. 

deținătorul unei funcţii de stat; el este astfel în slujba legii și este răspunză- 
tor numai în fața acesteial'l. | 


Într-o altă opinie, s-a susținut că magistraţii nu fac parte din catego- 
ria demnitarilor, iar raporturile de muncă ale acestora sunt raporturi de 
muncă sui-generis, astfel că legea aplicabilă specifică se completează cu 
normele dreptului muncii, în măsura în care apelul la normele dreptului 
muncii este necesar și posibil, considerându-se că răspunderea disciplina- . 
ră, ca instituţie fundamentală a dreptului muncii, nu poate și nu trebuie să 
facă excepție de la sistemul general al legislației muncii; varietatea rapor- 
turilor de muncă fiind într-o continuă creștere, reglementarea acestora nu 
este posibilă în detaliu și pentru toate domeniile, corespunzător cerințelor 
aplicării concrete, doar prin legi cadru, iar normele cuprinse în statutele 
profesionale nu sunt, pur și simplu, numai norme derivate, de concretiza- 
re a celor generale; statutele conțin și norme speciale care înglobează re- 
glementări noi, fără a se abate însă de la principiile generale ale dreptului 
muncii]. 


Chiar și în cadrul acestui din urmă punct de vedere, care e cel mai re- 
strictiv cu privire la statutul magistraţilor, se acceptă că magistraţii nu pot fi 
supuși tuturor dispoziţiilor de dreptul muncii, având în vedere necesitatea 
asigurării independenței acestora. Tocmai acest din urmă obiectiv a impus 
reglementarea în mod explicit a obligațiilor magistraților, normele care le 
reglementează trebuind interpretate astfel încât să nu se aducă atingere 
principiului independenţei magistratului. 


De pildă, spre deosebire de ceilalți salariaţi cărora li se aplică dispoziţiile 
dreptului muncii, judecătorilor trebuie să li se garanteze inamovibilitateall, 
ceea ce înseamnă că, acesta nu poate fi transferat ori detașat fără acordul 
său, iar destituirea din funcţie nu poate interveni decât pentru săvârșirea 
unor abateri disciplinare ori pentru neîndeplinirea condiţiei bunei reputați. 


În comentariul 40 la Principiile de la Bangalore se arată că, „în îndepli- 
nirea atribuţiilor sale, judecătorul nu este angajatul nimănui. El sau ea slu- 
jește și răspunde numai în faţa legii și a propriei sale conștiințe, pe care 
judecătorul este obligat să o examineze în mod constant. Este o axiomă 
faptul că, în afara căilor de atac, judecătorul care soluţionează o cauză nu 
îndeplinește niciun ordin sau indicație venită din partea unui terț, fie dină- 
untrul, fie din afara puterii judecătorești. Nicio organizare ierarhică a justiți- 
ei și nicio diferență de grad sau rang nu poate afecta în vreun mod dreptul 


A Jeu sonal 

('] F, COSTINIU, în M.-M. PIVNICERU, C. LUCA (coord.), op. cit., p- 150. 

[21 1.T. ȘTEFĂNESCU, Tratat teoretic și practic de dreptul muncii, ed. a 3-a, rev. șiadăug,., Ed. Universul 
Juridic, București, 2014, p. 30-31 și 803, apud |. GÂRBULEŢ, loc. cit. i VE 

13) Avizul 1 din 23 noiembrie 2001 al C.C.J.E. 60 (a), Strasbourg, 21-23 noiembrie 2007, publicat 
pe www.coe.int/legalprof. 

unui judecător de a pronunţa hotărâri în mod liber, fără a fi influențat de. 
consideraţii sau influenţe extrinseci”!!l, | 


8. Jurisprudenţa Curţii Europene a Drepturilor Omului 
cu privire la independenţa judecătorului 


Foarte importantă în stabilirea întinderii independenţei judecătorului 
este jurisprudenţa Curţii uropene a Drepturilor omului în această mate- 
rie. Curtea a examinat în numeroase cauze îndeplinirea de către judecăto-- 
rii naţionali a condiţiei de independenţă, prevăzută de art. 6 din Convenția 
europeană a drepturilor omului. 


într-o cauzăt?l, Curtea Europeană a Drepturilor Omului a analizat consecin- 
tele generate de înlocuirile frecvente ale judecătorilor într-un dosar. în fapt, 
reclamantul Moiseyev a fost arestat și condamnat pentru înaltă trădare prin 
spionaj, reţinându-se că în calitate de adjunct-șef al Departamentului pentru 
Asia al Ministerului de Afaceri Externe a divulgat informații clasificate unei 
agenții secrete străine. Pe parcursul judecării cauzei s-au succedat patru pre- 
ședinţi de complet și de fiecare dată înlocuirea lor a fost urmată de înlocuirea 
celorlalţi doi judecători, numărul total al judecătorilor ce au fost înlocuiți în. 
timpul procesului ajungând la 11. Curtea a notat că o chestiune de maximă 
îngrijorare a fost dedusă atât din numărul mare al înlocuirilor ce au interve- 
nit cu privire la judecătorii din cauza reclamantului, cât mai ales din faptul 
că motivele unor astfel de înlocuiri au fost făcute publice doar în două oca- 
zii. Curtea a apreciat că îndepărtarea unui judecător fără motivarea acestei 
măsuri nu poate fi descrisă decât ca arbitrară. La acel moment, puterea de a 
repartiza o cauză penală aflată pe rolul unui complet către un alt complet de 
judecată era exercitată în mod obișnuit de către președinte, fără ca legea să 
determine în vreun fel circumstanțele în care putea să intervină această situ- 
ație, context în care președinților de complet din cauza reclamantului li s-au 
acordat efectiv puteri nelimitate fără nicio garanţie procedurală, cum ar fi ce- 
rința de a informa părțile asupra motivelor sau de a le da posibilitatea de a-și 
exprima părerea sau de a solicita reexaminarea de câtre o instanță superioa- 
ră. În consecință, Curtea a reținut că îndoielile reclamantului asupra indepen- 
denței și imparțialității instanței puteau fi apreciate ca fiind justificate în mod 
obiectiv, constatând încălcarea dispozițiilor art. 6 parag. 1 din Convenție. 


Într-o altă cauzăbl, Curtea a reținut că reclamantul s-a plâns că instanța 
care l-a judecat nu a fost „o instanţă independentă și imparțială, instituita 


(') C. DĂNILEȚ (trad.), Comentariu asupra Principiilor de la Bangalore..., p- 51. 

I C.E.D.O., cauza Moiseyev c. Rusiei, Hotărârea din 9 octombrie 2008, în |. GÂRBULEȚ, C.A. SUSANU, 
Abaterile disciplinare ale magistraților. Nerespectarea... i A : 

[3] C.E.D.O., cauza Sutyagin c. Rusiei, Hotărârea din 3 mai 2011, în |. GÂRBULEŢ, C.A. SUSANU, 
Abaterile disciplinare ale magistraţilor. Nerespectarea... 

prin lege”, având în vedere modificarea componenței instanței ca urmare a 
redistribuirii cauzei de la judecătorul Sh. la judecătorului K., cât și selectarea 
juraților candidați dintr-o listă nepublicată și într-un mod care ar fi împiedi- 
cat verificarea legalității acesteia, în scopul participării lui Y., în calitate de ju- 
rat, în proces. Curtea a constatat că apărarea nu a primit nicio explicație cu 
privire la motivele care au dus la înlocuirea judecătorului Sh. cu judecătorul 
K. Mai mult, nicio decizie procedurală nu a fost emisă în acest sens. În con- 
formitate cu secţiunea 6.2. din Statutul magistraților, președintele Curții 
distribuie cauzele judecătorilor conform propriei sale aprecieri. Cu toate 
acestea, după ce un caz a fost distribuit, legea impune ca respectivul caz să 
rămână la același complet până la pronunţarea deciziei finale. Acest princi- 
piu, cunoscut drept regula continuității completului de judecată, a fost sta- 
bilit la art. 242 din noul Cod de procedură penală al Federaţiei Ruse. Acesta 
prevede posibilitatea înlocuirii unui judecător ce nu mai este în măsură să 
participe la soluționarea cauzei. S-a reținut că nici Codul de procedură pe- 
nală, nici o altă lege nu stabilesc circumstanțele în care o astfel de înlocuire 
ar putea avea loc și procedura care trebuie urmată. Guvernul a susținut că 
motivele pentru înlocuirea judecătorului Sh., căruia îi fusese repartizat ini- 
tial dosarul, au fost implicarea acestuia în mai multe alte proceduri penale 
complexe cât și concediul anual programat în perioada 15 decembrie 2003 
— 14 ianuarie 2004. Curtea a considerat că volumul de muncă și concediul 
anual sunt inerente în activitatea profesională a oricărui judecător și nu 
sunt de natură a explica, în mod plauzibil, că judecătorul Sh. nu ar mai pu- 
tea „să ia parte”, în cadrul procedurii. Aceasta cu atât mai mult cu cât noul 
judecător desemnat nu a fost în măsură să înceapă procesul până în martie 
2004, respectiv la trei luni și jumătate după numire. În aceste circumstanțe, 
Curtea a constatat că îndoielile reclamantului cu privire la independenţa 
și imparțialitatea instanţei de judecată pot fi justificate în mod obiectiv, 
având în vedere că înlocuirea judecătorului căruia îi fusese repartizată cau- 
za, a fost determinată de motive imposibil de verificat, iar măsura înlocuirii 
nu a fost circumscrisă unor garanţii procedurale. Prin urmare, a existat O 
violare a art. 6 parag. 1 din cauza lipsei de independenţă și imparțialitate a 
instanței de judecată, în temeiul testului obiectiv. 


Curtea a mai decis că reprezintă o ingerință în dreptul oricărei persoane 
de a avea acces la un tribunal independent față de legislativ, iar faptul că 
Parlamentul unei țări emite o lege cu aplicare retroactivă, care influențează 
soluționarea litigiilor la care statul este parte, impune judecătorului, prin 
lege, promovarea unei soluții în favoarea statuluit”. | 


E N a 


ül Decizia Naviera Uralar SA c. Region Flamande din 19 aprilie 1991, în O. DE SCHUTTER, S. VAN 
DROOGHENBROECK, Droit International des Droit de Homme devant le juge national, p- 141, apud 
R. CHIRIȚĂ, Independența și imparțialitatea magistratului sau tipuri de neutralitate a puterii judiciare 
(1), în Noua Revistă de Drepturile Omului, p. 9. ai 

În hotărârea adoptată în cauza Ramos Nunes de Carvalho E Să 
c. Portugaliei, Curtea a statuat că în cazul în care consiliul de disciplină pen-. 
tru judecători ar fi alcătuit în majoritate de persoane care nu sunt judecători 
se pune problema încălcării art. 6 parag. 1 din Convenție, în ce privește in- 
dependența judecătorului. În speță, Consiliul Superior al Magistraturii por- 
tughez era compus din 8 membri judecători și nouă membri care nu sunt 
judecători, desemnaţi de diferite organe ale statului. În condiţiile în care și 
competența instanţei supreme în soluționarea contestației formulate îm- 
potriva hotărârii Consiliului Superior al Magistraturii era una limitată, s-a 
constatat încălcarea art. 6 parag. 1 din Convenţie. . — - 


În cauza Hirschhorn c. României, Curtea a decis că nu a fost respectată 
exigenta independenţei atunci când președintele unei instanțe a avertizat 
un complet de judecată despre soluţia litigiului, care fusese menţionată de 
un judecător inspector și care trebuia urmată de către instanţa de fond" ă 


Convenţia nu interzice existența unui control jurisdicțional — prin posibili- 
tatea de a se casa hotărârile de către instanțele superioare în grad - ori al unui - 
control disciplinar al activității judecătorilor prin posibilitatea sancţionării ju- 
decătorilor pentru lipsa punctualității sau atitudine ireverenţioasă ori altelet2]. 


9. Alte reglementări privind independența judecătorului 


În art. 3 alin. (1) din Codul deontologic al judecătorilor și procurorilor se 
prevede că „judecătorii și procurorii sunt obligați să apere independența 
justiției”. Apărarea independenței judecătorilor nu trebuie să fie doar una. 
pasivă, prin înlăturarea oricăror ingerinţe străine în actul de justiție pe 
care în efectuează, ci ea poate fi și una activă, prin luarea de poziții atunci 
când iau cunoștință de astfel de acte. Avizul! nr. 3 din 2001 al Consiliului 
Consultativ al Judecătorilor Europeni subliniază că fiecare judecător în par- 
te trebuie să facă totul pentru a susține independența juridică, atât la nivel 
instituțional, cât și individual. | 


Avizul nr. 6 (2004) al Consiliului Consultativ al Judecătorilor Europeni 
(C.C.J.E.) în atenţia Comitetului de Miniştri asupra procesului echitabil 


W C.E.D.O., cauza Hirschhorn c. României, Hotărârea din 26 iulie 2007, publicată pe http:// 
jurisprudentacedo.com/Hirschhorn-c.-Romaniei-Decretul-de-nationalizare:52/1959..Cetateni-romani- 
de-religie-evreiasca.html, ultima vizualizare la 25 aprilie 2017. | ni A Ti Ti 

LIT, WEIGEND, La notion européenne de tribunal independant et impartial en Republique federale 
d'Allemagne, în RSC, 1990, p. 751, apud |. GÂRBULEŢ, A.C. SUSANU, Abaterile disciplinare ale 
magistraților. Imixtiunea în activitatea altui judecător sau procuror. Principiul independenței și reflectarea 
acestuia în jurisprudența CE.D.O., publicat pe www.universuljuridic.ro, ultima vizualizare la 8 martie 2016. 

BI Publicat pe www.coe.int/ccje. N l : 

KI Publicat pe https:]wcd.coe-int ViewDoc.jsp?p=8id=1212289&Site=COE&direct=true, ultima 
vizualizare la 25 aprilie 2017. | | 

într-un termen rezonabil și rolul judecătorilor în acest proces, luând în 
considerare mijloacele alternative de soluționare a disputelor adoptat de 
C.C.J.E. la cea de-a 5-a reuniune a acestuia (Strasbourg, 22-24 noiembrie 
2004) prevede că: T 


„57. În anumite jurisdicții, judecătorii și/sau cazurile pot fi-transferați/ 
transferate relativ ușor între instanţe, cel puțin temporar. C.C.J.E. privește 
o astfel de flexibilitate ca fiind în general dezirabilă, cu condiţia ca indepen- 
denţa judecătorilor individuali să fie respectată și, în cazul transferului unui 
judecător, ca acesta să fie de acord. C.C.J.E. recunoaște, desigur, că acest 
lucru trebuie exercitat cu atenţia cuvenită pentru problemele practice de 
acces la justiţie. Persoanele implicate în aceste cazuri, precum și publicul, 
în general, au dreptul să se aștepte la abordarea cazurilor local și în mod 
convenabil, în mare măsură. 


58. În alte jurisdicții, judecătorul desemnat este stabilit de la început, 
transferul judecătorilor necesită acordul acestora, iar transferurile de 
cazuri sunt posibile, dacă sunt permise, numai cu consimțământul părți- 
lor. Cu toate acestea, pot exista în cadrul oricărei instanțe mecanisme prin 
care, de exemplu, un prezidiu ales, format din judecători, poate decide să 
transfere cazurile unui judecător supraîncărcat, altui judecător din cadrul 
aceleiași instanțe”. 


În Principiile fundamentale asupra independenţei sistemului judiciar!" 
se prevede, printre altele, că statul are obligația pozitivă de a se asigura 
că toate instituțiile guvernamentale sau de altă natură respectă independen- 
ţa și imparţialitatea magistraturii. în același timp fiecare stat membru are 
obligația de a furniza resursele necesare pentru ca magistratura să se achi- 
te în mod normal de funcțiunile sale, obligație care semnifică și securita- 
tea financiară a magistratului ca o componentă a garanţiei independenţei 
(pct. 7). Statele sunt obligate să garanteze prin lege durata mandatului, 
independența, securitatea, remuneraţia, condiţiile de serviciu, vârsta de 
pensionare (pct. 11); criteriile de promovare a judecătorului, în funcţie de 
competenţă, integritate și experienţă (pct. 13). Tot ca o apărare a indepen- 
denţei se prevede și excluderea posibilităţii juridice de a se antrena răs- 
punderea directă a judecătorului pentru abuzul sau omisiunea în exercițiul 
funcţiunii judiciare fără.a se prejudicia în acest fel procedura disciplinara 
sau dreptul la o indemnizaţie de stat (pct. 16). 


Carta Europeană privind Statutul Judecătorilor a consacrat dreptul ju- 
decătorului la un recurs în fața unei instanțe independente în ipoteza în 
care drepturile lui statutare, independența sa ori mai larg independența 


e 


U! Principes fondamentaux rélatifs à Pindépendance de la magistrature www.umn.edu/ 
human8gmanitslinstree/french/Fisbpij.htmi, apud M.-M. PIVNICERU, C. LUCA, op. cit., p. 46. 


V. Aspecte particulare de etică a profesiei de judecător 193 


justiției sunt încălcate, drept ce reprezintă o garanţie a respectării princi- 
piilor care structurează puterea judecătorească. Instanța independentă la 
care se referă Carta, este instanţa care dispune de mijloace efective de a 
remedia ea însăși ori a propune autorității competente remedierea situați- 
ilor care afectează independenţa judecătorilor, ceea ce înseamnă că prin- 
cipiile independenţei judecătorilor trec bariera declamativă spre a primi o 
aplicare practică efectivă", | 


Avizul nr. 1 al Consiliul Consultativ al Judecătorilor Europeni, la pct. 69, 
în asigurarea protecţiei independenţei individuale a judecătorilor, sugerea- 
ză statelor care au organizate sisteme de inspectare a instanțelor, că atribu- 
tiile acestora nu trebuie să vizeze obiectul sau corectitudinea hotărârilor 
și nici nu trebuie să-i determine pe judecători să-și sacrifice îndeplinirea 
corespunzătoarea a rolului lor de a pronunța o hotărâre bine gândită în 
conformitate cu interesele justițiabilului în favoarea productivității?l. 


Punctele 1.1, 1.2 și 1.4. din Principiile de la Bangalore privind conduita 
judiciară prevede că judecătorul își va exercita funcția judiciară indepen- 
dent, pe baza aprecierii proprii a faptelor, a interpretării conștiincioase a 
legii, fără influenţe din afară, fără a se lăsa convins, forțat, amenințat, fără 
a permite amestecul, direct sau îndirect, din partea niciunor cercuri, indi- 
ferent de motivul unui astfel de amestec. În posibilele influențe din afară 
se includ și cele ale altor judecători ori chiar ale preşedintelui instanței. De 
aceea, normele menționate prevăd că „în exercitarea funcției sale juridice, 
judecătorul va trebui să fie independent față de colegii săi magistrați, în 
legătură cu acele decizii pe care el va trebui să le ia independent”. În co- 
mentariul acestei norme se arată că independenţa justiției este responsa-. 
bilitatea impusă fiecărui judecător care îi permite să soluţioneze o cauză în 
mod onest și imparţial în baza legii și a probelor, fără presiuni sau influențe: 
externe și fără frică de vreo imixtiune, că esența principiului independenţei 
justiției este libertatea deplină a judecătorului de a judeca și soluţiona ca- 
uzele deduse instanţei și că nimeni din afară - nici guvernul, nici grupurile 
de presiune, niciun individ sau chiar niciun alt judecător - nu ar trebui să 
se amestece, sau să încerce să-se amestece, în modul în care un judecător 
conduce o cauză și ia o decizie. 


Principiul | pct. 2 lit. d) din Recomandarea R (94) 12 a Comitetului de 
Miniștri al statelor membre privind independenţa, eficienţa și rolul judecă- 
toriloriil specifică, printre altele, faptul că „legea trebuie să prevadă sancți- 


Il Carta Europeană privind Statutul Judecătorilor, Principiul 1-4, WWW.csm1909.ro/csm 
linkuri/14_10_2005__1338_ro.doc, apud M.-M. PIVNICERU, C. LUCA, op. cit., p. 50. i 
(3 Avizul nr. 1 pct. 69, Consiliul Consultativ al Judecătorilor Europeni, apud M.-M. PIVNICERU, 
C. LUCA, op. cit., p. 51. . MEEN : 
„ BlRecomandarea R (94)12a Comitetului de Miniștri al statelor membre privind independenţa, 
eficiența și rolul judecătorilor, adoptată de Comitetului Miniştrilor la 13 octombrie 1994, la cea de-a 

uni contra persoanelor care încearcă să influențeze pe judecători sub orice 
formă” și că „judecătorii nu trebuie să fie obligați să dea socoteală vreunei 
persoane străine de puterea judiciară asupra rezolvării date cauzelor lor”. În 
legislația noastră nu este sancționată în niciun fel persoana care încear- 
că să influențeze pe judecător, cu excepţia cazului în care acesta este tot 
un magistrat, ce comite în felul acesta abaterea disciplinară prevăzută în 
art. 99 lit. 1) din Legea nr. 303/2004 privind statutul judecătorilor și procu- 
rorilor, republicată. De pildă, într-o speță s-a apreciat că solicitarea unui 
judecător adresată altui judecător, de a pronunţa o soluție favorabilă revi- 
zuentului într-o cauză penală, constituie o imixtiune în activitatea judecă- 
torului. Această abatere este incidentă și în cazul imixtiunii în activitatea 
unui procuror, statuându-se în practica judiciară că reprezintă o imixtiune 
solicitarea repetată a procurorului adresată unui alt procuror de a adopta: 
o altă soluţie decât cea pe care și-o formase din actele și lucrările dosarului 
care îl avea repartizat spre soluţionarel?l. 


10. Cum poate fi afectată independenţa judecătorului? 


În primul rând, independența judecătorului ar putea fi afectată prin 
tratarea lui ca funcţionar public. Însă judecătorul nu este un funcționar pu- 
blic, deoarece el nu depinde de stat, ci este însuși statul, adică o parte din 
organele sale constituționale care, asemeni legislativului și executivului, 
deţin puterea imediat, și nu mediat; astfel, independenţa nu este doar ex- 
terioară în raport cu celelalte puteri ale statului, ori cu alte subiecte ale 
vieții economice și sociale, ci și în raport cu părțile din proces și cu propriul 
sistem judiciar, înțelegând prin aceasta din urmă mecanisme transparente 
democratice de organizare și gestiune a magistraturii în privinţa recrutării, 
evaluării, promovării, sancţionarea disciplinară și respectul procedurilor”. 


S-a mai susținut că refuzul Parlamentului de a da avizul pentru începerea 
urmăririi penale față de un ministru sau un fost ministru ar aduce atinge- 
re independenței justiției, considerându-se că aceasta din urmă ar trebui 
să fie singura care să decidă cu privire la vinovăția sau nevinovăția unei 
persoane. Se arată că Parlamentul împiedică începerea urmăririi penale cu 


rat NSE u sa E l e ataliad i ara E AL EREU 
518-a reuniune a delegaților miniştrilor, publicată pe https://wcd.coe.int/com.instranet. 
InstraServlet?command=com.instranet.CmdBlob Get&instranetimage=534553&SecMode=1&D0C 
Id=514386&Usage=2. . alju 

Ü Hotărârea nr. 14J din 18 septembrie 2013, Secția pentru judecători a C.S.M., definitivă prin 
dec. nr. 25 din 25 februarie 2014 a 1.C.C.J., pe www.csm1909.r0, apud |. GÂRBULEŢ, A.C. SUSANU, 
Abaterile disciplinare ale magistraţilor. Imixtiunea... j i . dă 

12] Hotărârea nr. 6P din 16 decembrie 2008, Secţia pentru procurori a C.S.M., definitivă prin 
dec. nr. 18 din 14 iunie 2010 a 1.C.C.J., pe www.csm1909.r0, apud |. GÂRBULEŢ, A.C. SUSANU, Abaterile 
disciplinare ale magistraților. Imixtiunea... FR pe 

[3] C.A. DOMOCOȘ, loc. cit. 

privire la un ministru sau fost ministru, iar aceasta „înseamnă că nu se poa- 
te face cercetarea mai departe pentru a se stabili vinovăția sau nevinovăția 
unei persoane. Începerea urmăririi penale ar însemna doar deschiderea ca- 
drului procesual în care se pot strânge legal probe și persoana vizată și-ar 
exprima poziţia față de fapta în care a fost implicată. În final, un judecător. 
este împiedicat să stabilească asupra acestui aspect, pentru a.se înfăptui 
justiţia, singura garanţie a respectării drepturilor și libertăţilor omului și re- 
stabilirii ordinii de drept în comunitate. În aceste condiţii, justiția fiind cea 
împiedicată a se înfăptui din cauză că o putere politică a statului se opune, 
consider că este un conflict constituţional între puteri, puterea legislativă 
subrogându-se în atribuţiile puterii judecătorești cu privire la un membru 
din puterea executivă”, 


într-o rezoluţie a organizaţiei magistraţilor. europeni, Magistrats 
Europeens pour la Democratie et les Libertes (MEDEL), adoptată la Pisa 
în data de 12 martie 2016P], a fost analizată afirmația unui ofițer al unui ser- 
viciu de informaţii care a spus că instanțele din România au devenit „câmp 
tactic” pentru acest serviciu secret de informații, care își „menţine interesul/ 
atenţia până la soluționarea definitivă a fiecărei cauze”, considerându-se 
că „acest lucru ridică îngrijorări serioase cu privire la integritatea sistemului 
judiciar în ansamblul său, precum și cu privire la independenţa acestuia. La 
aproape un an de când acest scandal a izbucnit, autorităţile române nu au 
clarificat implicarea S.R.I. în procesul judiciar”. În aceeași rezoluție se mai 
arată că directorul S.R.I. a declarat public că acest serviciu este în partene- 
riat cu procurorii în efectuarea anchetelor penale, iar o astfel de activitate 
nu este prevăzută de lege. | | 


O altă cauză în care s-a pus în discuţie limitele independenței judecă- 
torului a fost considerată cercetarea disciplinară a judecătorilor pentru ne- 
respectarea dispoziţiilor obligatorii ale unui recurs în interesul legii. La mo- 
mentul când a fost analizată o astfel de situație, Secţia pentru judecători a 
respins acţiunea disciplinară formulată împotriva unui judecător, reținând 
că neaplicarea deciziei pronunţate în interesul legii nu constituie o încălca- 
re a normelor de procedură în sensul dispoziţiilor art. 99 lit. h) teza a II-a 
din Legea nr. 303/2004. S-a motivat că incidenţa normelor legale și apli- 
cabilitatea lor la situaţia de fapt dedusă judecății, reprezintă chestiuni de 
judecată, fiind rezultatul unui raţionament logico-juridic și al unui proces . 
de interpretare sistematică a dispozițiilor legale incidente și, în consecin- 
tă, atributul esenţial al activității de judecată propriu-zise. Interpretarea 


mc, DĂNILEȚ, Jud. Cristi Dănileț solicită sesizarea CCR pentru soluționarea unui conflict constituțional 
între puteri, articol publicat pe www.universuljuridic.ro, ultima vizualizare la 8 pogani 2016. 

2! Comunicat de presă al Uniunii Naţionale a J udecătorilor din România, publicat pe http://www- 
unjr.ro/comunicate.de-presa/9"magistratiieuropenisolicitaincetareaoricarorinfluenteaserviciilor 


secretein justitiadin romania.html. 

normelor legale și analiza aplicării acestora în timp nu sunt reglementate 
ca norme de procedură, ci reprezintă opinia judecătorului, fundamentată 
în fapt și în drept, formată în urma deliberării, potrivit convingerii acestu- 
ia. În cadrul răspunderii disciplinare nu se poate analiza legalitatea hotă- 
rârilor judecătorești pronunțate de judecători, aceștia răspunzând disci- 
plinar numai pentru abaterile disciplinare prevăzute de art. 99 din Legea 
nr. 303/2004". Deși, în prezent, este reglementată explicit o astfel de aba- 
tere disciplinară, considerăm că s-ar putea pune în discuție afectarea inde- 
pendenţei judecătorului dacă acesta a argumentat neaplicarea unui recurs 
în interesul legii prin aplicarea unor norme prioritare (de exemplu, norme 
ale Uniunii Europene ori jurisprudența C.E.D.0.). 


Un alt caz în care s-a pus în discuţie independența judecătorilor a fost 
legat de sesizările din oficiu ale Inspecţiei Judiciare în cazul unor soluții con- 
troversate adoptate de judecători. Astfel, la data de 29 octombrie 2015, 
Inspecţia Judiciară a emis un comunicat de presă prin care a arătat ur- 
mătoarele: „având în vedere relatările recente din mass-media, Inspecţia 
Judiciară s-a sesizat din oficiu, la data de 29 octombrie 2015, cu privire la 
posibile încălcări ale dispoziţiilor procedurale referitoare la competenţa de 
efectuare sau supraveghere a urmăririi penale, în dosarul vizând decesul 
subinspectorului de poliţie B-C.G, instrumentat de Parchetul de pe lângă 
Tribunalul București”. Acest comunicat s-a emis la scurt timp după ce în 
mass-media au fost mai multe discuții cu privire la competența parchetului 
care s-a sesizat din oficiu într-un caz mediatizat. 


La data de 12 noiembrie 2015, Inspecţia Judiciară a emis un comunicat 
de presă prin care a arătat următoarele: „având în vedere relatările recente 
din mass-media, Inspecţia Judiciară s-a sesizat din oficiu, la data de 12 no- 
iembrie 2015, cu privire la posibile abateri disciplinare în legătură cu modul 
în care Curtea de Apel București a instrumentat și soluționat, în data de 11 
noiembrie 2015, cauza având ca obiect măsuri preventive”. Acest comu- 
nicat a fost emis a doua zi, după ce un judecător din cadrul Curţii de Apel 
București se pronunțase cu privire la o măsură preventivă, într-un caz in- 
tens mediatizat. 


În urma emiterii acestor comunicate de către Inspecţia Judiciară, mai 
mulți magistrați au formulat către Consiliul Superior al Magistraturii o ce- 
rere de apărare a independenţei, considerând că astfel de acte sau fapte 
pot fi percepute de către un observator rezonabil, ca reprezentând mi; 
loace de presiune asupra magistratului și că se induce în spațiul public și 
asupra justițiabililor ideea că soluția într-un dosar poate fi determinata nu 
doar de probatoriul administrat și dispoziţiile legale aplicabile, interpretate 
e tie E ete male lasat 0 A 


Ul Hotărârea nr. 3/J din 28 februarie 2007, Secţia pentru judecători a C.S.M., apud A.C. LĂBUȘ, 
T. MANEA, în MM. PIVNICERU, C. LUCA (coord.), op. cit., p. 200-203. 

de judecător potrivit propriei conștiințe, ci și de teama de represalii sau, 
dimpotrivă, bravura împotriva acestora. S-a mai considerat că această ati- 
tudine a Inspecţiei Judiciare ar putea fi apreciată ca fiind părtinitoare față 
de interesele uneia dintre părţi, respectiv partea nemulțumită de măsura 
luată de judecător, din cauza grabei cu care s-a autosesizat și lipsei oricărui 
motiv rezonabil constând într-o posibilă abatere disciplinară indicat în co- 
municat care să justifice acțiunea atât de promptă. 


În cererea de apărare a independenței s-a mai arătat că emiterea unor 
comunicate de presă în legătură cu sesizări din oficiu cu privire la pretinse 
abateri, neidentificate nici măcar la modul aparent, în cursul instrumentării 
unor dosare judiciare de rezonanţă publică este o practică incorectă, ce 
sfidează principii fundamentale ale statului de drept, precum dreptul la un 
proces echitabil și independenţa judecătorului în a da soluţii în cauzele pe 
care le judecă. S-a considerat că acest mod de acţiune reprezintă o pre- 
siune inacceptabilă nu numai în privința magistraților vizați în concret de 
sesizare sau a celor care soluţionează sau vor soluţiona eventuale căi de 
atac privind soluţia respectivă, ci și în ceea ce privește întreg corpul judici- 
ar, arătându-se că potrivit pct. 17 din Principiile adoptate de O.N.U. în anul 
19851, ca garanţie a respectării independenţei judecătorului, „faza inițială 
a cazului trebuie să rămână confidențială, cu excepția situaţiei în care jude- 
cătorul solicită altfel”. | 


În răspunsul formulat de Inspecţia Judiciară la această cerere de apăra- 
re a independenței s-a considerat că nu au fost încălcate aceste principii, 
deoarece conţinutul dosarului aflat pe rolul inspecției a rămas confidențial, 
iar comunicatele de presă au fost date cu respectarea acestei obligații... 


De subliniat că judecătorii și procurorii trebuie să îndeplinească condiţiile 
de independenţă și imparţialitate chiar și în cazul în care aceștia îndeplinesc 
funcţia de inspector judiciar, fiind detaşaţi la Inspecţia Judiciară. „Obligația 
de imparțialitate, de independenţă și echitate, în schimb, subzistă, din per- 
spectiva inspectorului, și în faza verificărilor prealabile, iar această obliga- 
ție este garantată în mod explicit tot prin lege, cu posibilitatea — și mă refer 
expres la modul de repartizare a dosarului, în mod aleatoriu — și posibi- 
litatea redistribuirii lucrării în situaţia în care sunt realizate acele condiții 
prevăzute de lege inclusiv la inițiativa inspectorului judiciar, în măsură în 
care subzistă elemente care ar pune la îndoială lipsa de imparţialitate”tl. 


(1) Principiile de bază ale independenței sistemului judiciar (Principiile ONU), adoptate prin 
consens la cel de-al VII-lea Congres al ONU, în cadrul reuniunii de la Milano din 26 august -6 septembrie 
1985 și aprobate de Adunarea Generală a ONU, prin rezoluțiile din 29 noiembrie 1985, publicate pe 
http://www.ohchr.org/EN]Professionalinterest/Pages/IndependenceJudiciary.aspx, ultima vizualizare 
la 25 aprilie 2017. ] f : 

[2l F, GROSU, Imparțialitatea și independența inspectorului sunt garantate petot parcursul procedurii 
disciplinare, interviu publicat pe www.juridice.ro, ultima vizualizare la 16 decembrie 2016. 

În legătură cu publicarea în presă a sesizărilor din oficiu a Inspecţiei 
Judiciare, mai trebuie subliniat că, potrivit art. 48! din Ghidul privind relația 
dintre sistemul judiciar din România și mass-media, aprobat prin Hotărârea 
Plenului Consiliului Superior al Magistraturii nr. 482 din 1 iunie 2012, cu MO- 
dificările și completările aduse prin Hotărârile Plenului Consiliului Superior 
al Magistraturii nr. 573 din 6 mai 2014 și nr. 1376 din 17 decembrie 2015, 
„comunicarea de informaţii privind procedurile disciplinare ce îi vizează pe 
magistrați nu trebuie să fie de natură să creeze aparența de afectare a in- 
dependenţei justiției”. 


„ De asemenea, potrivit art. 48? din același Ghid: 


»„(1) Comunicarea din oficiu a informaţiilor de către Inspecţia Judiciară 
se poate realiza doar la momentul sesizării secției corespunzătoare a 
Consiliului cu judecarea acțiunii disciplinare. 


(2) Aspectele comunicate din oficiu, potrivit alin. (1), pot viza doar fap- 
tul exercitării acțiunii disciplinare, textul legal în care se încadrează faptă 
pentru care se exercită acțiunea disciplinară și o prezentare sintetică a 
acestei fapte. d | 


(3) Anterior sesizării secției corespunzătoare a Consiliului cu judeca- 
rea acțiunii disciplinare, comunicarea de informaţii se poate realiza de 
către Inspecţia Judiciară numai la cererea persoanelor interesate, în con- 


diţiile Legii nr. 544/2001 privind liberul acces la informaţiile de interes 
public”. - Biia 


„ Magistraţii români au identificat în urma unor dezbateri ca fiind posibili 
factori de presiune de natură a afecta independența magistratului: reflec- 
tarea independenței justiției în mass-media; atitudinea/conduita părţilor, 
avocaților; imixtiunea conducătorului instanței/parchetului; imixtiunea 
unui coleg ori a altui judecător sau procuror; ameninţarea procurorului/ 
judecătorului; participarea anterioară la comiterea unor fapte penale 
(de regulă, infracțiuni de corupție); mesajele președintelui țării; mesajele 
Guvernului; mesajele ministrului justiţiei; solicitarea de informaţii despre 
un dosar; raportul dat președintelui instanţei/conducătorului parchetului 
sau altor organe despre cauzele care au condus la amânarea judecății după 
fiecare termen acordat sau despre motivele de tergiversare a urmăririi pe- 
nale; practica instanței de control judiciar; dispoziţiile legale — judecătorul 
nu poate lua măsuri decât cu respectarea legii; volumul mare de muncă; 
propunerea de bani sau alte avantaje; conduita președintelui instanţei/ 


conducătorului parchetului; dispoziţiile legale care prevăd răspunderea 
materială a magistraților pentru erorile judiciare! | 


z L. GHEORGHE, Note de seminar. Etică și deontologie profesională pentru magistrați, Sovata, 
martie 2008, apud S. LUCA, D.M. BULANCEA, în M.-M. PIVNICERU, C. LUCA (coord.), op. cit., p. 87. 

De asemenea, s-a mai considerat că următoarele fapte sau conduite 
pot afecta independența magistratului sau pot crea aparența lipsei de in- 
dependenţă: participarea magistratului la o campanie electorală; refuzul 
unei autorități publice de a comunica un înscris cerut de instanță, motivat 
pe lipsa utilității acestuia în dosarul respectiv și revenirea. asupra probei 
respective de către magistrat; întâlnirile magistratului cu politicieni în 
-diverse locuri: instanță/parchet, restaurant, tenis, fotbal etc.; discuții pe 
© teme politice purtate de magistrat în diverse situații: birou, holul instan- 
E ței/parchetului sau alte spaţii publice; intrarea împreună a judecătorului și 
> 2 procurorului î în sala de judecată, discuţiile dintre aceștia purtate în timpul 

ca fără a fi auzite de alte persoane sau așezarea în spațiu a judecă- 
“ u'torului și procurorului în sala de judecată, În legătură cu acest din urmă 
z aspect, considerăm că nu ar putea avea vreun efect asupra independenței 


re 


= Qsău aparenţei de independenţă a judecătorului modul în care sunt ampla- 
= săți î în sala de judecată participanţii la proces. De pildă, sunt țări occiden- 
ză * tale în care judecătorul și ceilalți participanți stau la aceeași masă, fără ca 
acest lucru să fie văzut ca o aparenţă a lipsei de independenţă sau impar- 
ţialitate a judecătorului. De asemenea, nici faptul că biroul procurorului 
ar fi amplasat în mod diferit de cel al avocaților nu constituie un factor 
relevant sub acest aspect. 


În doctrină s-a susținut că reprezintă imixtiuni în activitatea altui magis- 
trat, întrunind condiţiile pentru a se reţine o abatere disciplinară, următoa- 
rele fapte: solicitarea judecătorului adresată unui alt judecător de a pre- 
schimba termenul de judecată, de a administra unele probe, de a respinge 
sau de a admite unele excepţii de procedură în cauze care nu se află pe 
rolul său; solicitarea procurorului ierarhic superior adresată procurorului 
de caz de a efectua anumite acte de urmărire penală în afara cadrului le- 
gal ori de a emite anumite acte sau a adopta anumite soluții, solicitarea 
inspectorului judiciar adresată judecătorului verificat de a administra anu- 
mite probe, de a admite sau respinge unele cereri etc., în dosarele aflate î în 
curs de soluționare: 


În opinia acelorași autori, n nu constituie abaterea disciplinară analizată 
următoarele: discuţiile care au loc între membrii completului de judeca- 
tă și care au ca obiect admiterea sau respingerea unor cereri sau a unor 
probe; solicitările făcute de președintele secției de a fi respectată practi- 
ca secției într-o anumită materie de către toate as aȘ de Hiini 
etc.2] E. 


U Document elaborat în cadrul activităţilor privind deontologia profesională organizate de 
către Institutul Naţional al Magistraturii 1 ianuarie- 1 mai 2007, publicat pe http:/hwww.inm-lex.ro/, 
apud S. LucA, D.M. BULANCEA, în M.-M. PIVNICERU, C. LUCA (coord. ), op. cit., p. 87. 

214, GÂRBULEȚ, A.C. SUSANU, Abaterile disciplinare ale magistraţilor. Imixtiunea... 

11. Se încalcă independența judecătorilor ` 
prin reducerea pensiilor sau salariilor acestora? 


Una din componentele independenței judecătorilor este securitatea fi- 
_nanciară a acestora, care presupune ca atât dreptul la o retribuție cât și 
dreptul la o pensie să nu poată face obiectul unei ingerințe nejustificate a 
executivului sau a legislativului. 


În principiu, în majoritatea sistemelor de civil law, reducerile salariilor și 
ale pensiilor sunt considerate admisibile, însă niciodată pe o bază discrimi- 
natorie, sau de o manieră care să le creeze judecătorilor o situaţie finan- 
ciară precară. În Statele Unite însă, judecătorii beneficiază, atât la nivel 
federal, cât și la nivelul statelor membre, de o protecție constituțională 
a salariilor. În Europa, doar constituţiile mai noi, de exemplu, Constituţia 
Greciei, oferă judecătorilor o securitate financiară efectivăl', 


În Decizia nr. 873/2010, Curtea Constituţională a României a arătat că 
„este indubitabil faptul că principiul independenţei justiției nu poate fi re- 
strâns numai la cuantumul remunerației (cuprinzând atât salariul, cât și 
pensia) magistraţilor, acest principiu implicând o serie de garanții, cum ar 
fi: statutul magistraţilor (condiţiile de acces, procedura de numire, garanții 
solide care să asigure transparența procedurilor prin care sunt numiţi ma- 
gistraţii, promovarea și transferul, suspendarea și încetarea funcţiei), sta- 
bilitatea sau inamovibilitatea acestora, garanţiile financiare, independenţa 
administrativă-a magistraților, precum și independenţa puterii judecăto- 
rești față de celelalte puteri în stat. Pe de altă parte, independența justiției 
include securitatea financiară a magistraților, care presupune și asigurarea 
unei garanţii sociale, cum este pensia de serviciu a magistraţilor. În conclu- 
zie, Curtea constată că principiul independenţei justiţiei apără pensia de 
serviciu a magistraților, ca parte integrantă a stabilităţii financiare a acesto- 
ra, în aceeași măsură cu care apără celelalte garanţii ale acestui principiu”. 


Chiar dacă această decizie a fost criticată pentru încălcarea regulii nemo 
judex in causa sua, fiind percepută ca un act adoptat în interesul judecăto- 
rilor Curții, ei înșiși beneficiari ai acestei pensii speciale, ea are o justificare 
prin prisma principiilor. care reglementează independenţa judecătorilor. 


12. Poate judecator să militeze pentru drepturi salariale? 
În acest context se impune a fi analizată o altă problemă de etică a pro- 
fesiri de judecător, respectiv aceea dacă ar fi etică o acţiune prin care jude- 


cătorii militează pentru majorarea drepturilor alariale. Au fost multe discuții. 


MV, CONSTANTIN, loc. cit. 

în spațiul public, legate de protestele judecătorilor pentru salarii. Unii s-au 
exprimat că judecătorii au dreptul să ceară salarii decente, chiar într-o for- 
mă similară celei sindicale, alţii că nu ar fi moral acest lucru. 


Cei care cred că judecătorul nu ar trebui să militeze pentru drepturile 
salariale consideră ca fiind „falacioasă asocierea în structuri profesionale a 
judecătorilor cu procurorii sau cu alți juriști, care sunt avocaţi ai acuzării sau 
ai apărării, sau, la limită, judecători de instrucţie, ori în structuri sindicale 
îndreptate împotriva factorilor de putere etatici și chiar împotriva puterii 
judecătorești; justiția militantistă este o anti-justiţie, fie ea realizată de per- 
soanele cele mai onorabile, distinse și înțelepte dintr-un corp sociaP'l, 


Nu dezbatem cât ar trebui să fie salariul unui judecător, ca să poată fi 
considerat rezonabil, pentru că discuţia ar fi una pur subiectivă, însă apre- 
ciem că salarizarea judecătorilor nu poate fi ruptă de contextul salarizării 
celorlalte categorii profesionale. E foarte greu de făcut o ierarhizare între” 
diferitele categorii de bugetari, în ceea ce privește importanţa rolului lor în 
societate, astfel încât să se poată susține cu suficient temei o diferențiere 
salarială semnificativă pe acest motiv. Trebuie ţinut cont însă de restricțiile 
impuse fiecărei categorii profesionale, legate de activitățile extraprofesio- 
nale pe care acestea le pot desfășura, iar restricţiile impuse magistraţilor 

sunt dintre cele mai stricte. Ele se întind și asupra vieţii private a lor și a 
membrilor familiilor lor, fapt care ar justifica o oarecare diferenţiere salari- 
ală față de alte categorii de bugetari. 


De altfel, potrivit comentariului 26 la Principiile de la Bangalore, una din 
condiţiile minime pentru independenţa justiției o reprezintă „siguranţa fi- 
_nanciară: de exemplu, dreptul la salariu și cel la pensie sunt stabilite prin 
lege și nu pot fi subiect al unor intervenții arbitrare din partea executivului 
într-o manieră care ar putea afecta independența justiției. Totuși, în limitele 
acestei cerințe, guvernele pot păstra autoritatea de a concepe planuri de 
remunerare care să fie specifice pentru diferite tipuri de instanţe. In conse- 
cință, existenţa mai multor scheme de remunerare poate îndeplini la fel de 
bine cerința siguranţei financiare, dacă se protejează esenţa acestei con- 
diții”. 


Cum și magistraţii sunt oameni, nu pot fi acuzați de lipsă de etică dacă 
urmăresc dobândirea unei siguranţe financiare, la fel ca toți ceilalți. Dacă 
însă banii devin pentru judecător un mijloc esenţial pentru dobândirea fe- 
ricirii va fi greu ca acesta să fie mulțumit în profesie, pentru că, așa cum 
spun înțelepții, „și Solon a răspuns desigur nimerit la întrebarea cine este 
fericit, zicând că fericiţi sunt aceia care, înzestrați modest cu bunuri exte- 
rioare, au săvârșit faptele cele mai frumoase după părerea sa și au trăit 


M GH. SCRIPCARU ș.a., Op. cit., p. 18. 

cumpătat. Căci și cu mijloace modeste se poate făptui conform datoriei. și 
Anaxagoras pare-se nu și-a imaginat pe omul fericit ca bogat sau principe, 
când a zis că el nu s-ar mira, dacă acela pe care îl consideră fericit, i-ar apă- 
rea mulțimii ca nepotrivit pentru o astfel de denumire”. 


Aceasta nu înseamnă însă că magistratului ar trebui să i se ceară să se 
mulțumească cu puţin, pentru că e o diferenţă între dorirea bogăției și 
dorirea unui trai decent, care e o condiţie pentru înlăturarea frustrărilor 
și asigurarea unui confort psihic necesar unei judecăţi „fără ură și părti- 
nire”. 


Din acest motiv apreciez că, în prezent, nu pot fi admise discursuri radi- 
cale de genul: „Etica juridică nu se construiește nici cu funcții, nici cu bani 
sau dotări tehnice de excepţie. Etica juridică presupune formarea carac- 
terelor nu cu bani, ci cu «vorbe», nu cu computere, ci cu «crezuri», cu cre- 
dința rolului social, al răspunderii sociale, al onoarei sociale. Viața socială a 
început din sărăcie materială, din pauperizare totală și, cu toate acestea, 
a cunoscut perioade în care etica juridică a strălucit. Strălucirea nu i-a fost 
dată de bani, de imobile și limuzine luxoase, de electronică de ultimă ge- 
nerație, ci de înţelepciunea rolului social, plătită cu un meritat respect”, 
ori de genul „Magistratul (din care nu putem exclude magistratura supre- 
mă din stat) va fi fortificat în planul eticii juridice, nu prin bani și privile- 
gii. Niciodată banii nu au fortificat magistratul. Dimpotrivă, l-a ispitit expu- 
nându-l corupției”!zl, Ca orice discurs radical, și acesta greșește prin faptul 
că împinge la extrem unele idei bune, cum ar fi ideea necesitării formării 
caracterelor magistraților, pe care o pune în contradicţie totală cu ideea 
necesității asigurării mijloacelor materiale necesare sau a dotărilor tehni- 
ce. De altfel, un discurs radical poate avea o anumită putere de convingere 
doar dacă este promovat de cineva care a puselî însuși în aplicare ideile re- . 
spective, dovedindu-și astfel atașamentul total față de ele. Dacă discursul 
e promovat de cineva care dorește să impună aceste idei altora, fără ca el 


să fie afectat în vreun fel de punerea lor în aplicare, va fi greu de asimilat de 
cei cărora le este adresat. 


În ceea ce priveşte apărarea de către judecători a drepturilor salaria- 
le, prin iniţierea litigiilor în instanță, în comentariul 175 la Principiile de la 
Bangalore se arată că judecătorul „ar trebui să fie circumspect în ceea ce 
privește implicarea sa în litigii personale. În calitate de parte la proces, ju- 
decătorul riscă să pară că profită de funcţia sa. De asemenea, credibilitatea 


sa riscă să fie afectată negativ de constatările făcute de către colegii săi 
judecători], 


(1 ARISTOTEL, op. cit., p. 214. 
(2) A. SIBANA, op. cit., p. 204. 
I C. DĂNILEȚ (trad.), Comentariu asupra Principiilor de la Bangalore..., p. 101-102. 

13. În ce condiţii poate răspunde judecătorul 
pentru erorile judiciare? .. 


Sunt multe discuții în spaţiul public actual legate de întinderea indepen- 
denţei judecătorului și răspunderea acestuia pentru erorile judiciare. Unii 
cred ca independenţa poate fi asigurată în mod efectiv doar dacă judecă- 
torul ar fi, în principal, exonerat de răspunderea pentru daunele cauzate 
de erorile judiciare; se arată că scopul independenței judecătorului este 
acela de a asigura luarea unei decizii corecte, liberă de presiunea politică 
sau economicăl!l. Alţii cred că judecătorii ar putea fi responsabilizați doar 
dacă aceștia ar trebui să răspundă personal pentru toate erorile judiciare, 
indiferent de forma de vinovăţie a judecătorului. L 


Nuestefoarte clarînsăceseîntelegeprin,eroarejudiciară”. Jurisprudența 
Curții Europene a Drepturilor Omului dezvoltată pe marginea noțiunii de 
„eroare judiciară”, menționată în art. 3 din Protocolul nr. 7 la Convenție, 
relevă faptul că aceasta este, ca regulă generală, asociată materiei penale 
și decurge din ideea de eroare de fapt săvârşită de instanța care, fiind che- 
mată să se pronunţe asupra temeiului unei acuzații penale, pronunţă con- 
damnarea unei persoane nevinovate. Referindu-se la noțiunea de „eroare 
judiciară”, instanța europeană a statuat că simpla considerare a faptului 
că investigația în cazul reclamantului era „incompletă și părtinitoare” nu 
poate prin ea însăși, în absenţa erorilor judiciare sau a unor încălcări serioa- 
se ale procedurilor judecătorești, a unor abuzuri de putere ori a unor erori 
evidente în aplicarea dreptului material sau a oricărui alt motiv important. 
ce rezultă din interesul justiţiei, să indice prezența unei erori judiciare în 
procedura anterioară; de aceea, s-a statuat că ceea ce prevalează cu privire 
la eroarea judiciară comisă de către instanţele inferioare, adică a greșelilor 
din administrarea justiției, constă în imposibilitatea neutralizării sau corec- 
tării sale în alt fel. 


Se pare, așadar, că noţiunea de „eroare judiciară” nu ar cuprinde și ca- 
zurile în care procurul trimite în judecată o persoană, iar instanţa o achită 
definitiv ori cele în care prima instanţă dispune condamnarea inculpatului, 
iar instanța de apel achitarea acestuia. În acest.sens, într-un caz ajuns pe 
rolul Curţii Constituţinale a României s-a reţinut că nemulțumirea autoru- 
lui excepţiei de neconstituţionalitate izvorăște din aceea că un procuror a 
emis un rechizitoriu care nu s-a fundamentat pe fapte care să întrunească 
elementele constitutive ale vreunor infracțiuni. Pentru a fi pusă în discuție 


UIH. PROETEL, în 1. COPOERU, N. SZABO (coord.), Etică și cultură..., p.149. - - 

[2 C.E.D.O., Hotărârea din 21 iunie 2011, pronunţată în cauza Giuran c. României, 8$ 32, 40, apud 
D. CIUNCAN, Statutul judecătorilor și procurorilor, articol publicat pe www.universuljuridic.ro, ultima 
vizualizare la 7 decembrie 2016. 

o eventuală reparare de prejudicii, ar trebui să existe o eroare judiciară în 
materie penală. Or, eroarea judiciară constă, potrivit dispoziţiilor art. 504 
C. proc. pen. 1968 (actualul art. 538 C. proc. pen. - n.n. C.G.), într-o con- 
damnare definitivă și pentru care, în urma rejudecării, s-a pronunţat o ho- 
tărâre definitivă de achitare. Prin urmare, nu poate fi pus semnul egalității 
între un rechizitoriu care doar dispune trimiterea în judecată și o hotărâre 
definitivă de condamnare, deoarece, potrivit dispoziţiilor art. 23 alin. (11) 
din Constituţie, „până la rămânerea definitivă a hotărării judecătorești de 
condamnare, persoana este considerată nevinovată”, prezumție care nu 
poate fi înlăturată de existenţa unui act de trimitere în judecată, care, de 
altfel, poate fi supus cenzurii, partea interesată având posibilitatea „de a 
arăta judecătorului în ce constă nelegalitatea comisă”. 


Într-o altă cauză aflată pe rolul instanței constituționale, în care s-a 
invocat faptul că persoanele vătămate prin alte acte judiciare decât cele 
enumerate explicit în Codul de procedură penală nu ar avea o cale de atac 
împotriva magistraților vinovaţi de acestea s-a reținut că, în acord cu dispo- 
zițiile art. 134 alin. (2) din Constituţie, competenţa de a se pronunţa în do- 
meniul răspunderii disciplinare a judecătorilor și procurorilor și de a identi- 
fica în concret existenţa unei erori judiciare în alte cauze decât cele penale 
revine în exclusivitate Consiliului Superior al Magistraturii care, în astfel de 
situații, îndeplinește rol de instanță de judecată, Curţii Constituţionale nefi- 
indu-i atribuită o astfel de posibilitate. Totodată, în măsura în care, în exer- 
citarea atribuțiilor specifice, un magistrat săvârșește o infracţiune, atunci 
hotărârea penală de condamnare a acestuia poate constitui temei al acţiu- 
nii directe împotriva statului pentru prejudiciile cauzate unei persoane prin 
acea faptă, dacă s-a stabilit că fapta comisă a fost de natură să determine o 
eroare judiciară. Prin urmare, și acest tip de fapte generatoare de prejudicii 
poate intra sub incidenţa erorii judiciare, fiind vorba așadar de răspunde- 
rea statului în condiţiile instituite de art. 96 alin. (4) din Legea nr. 303/2004, 
iar identificarea erorii judiciare în astfel de situații reprezintă atributul ex- 
 clusiv al instanțelor de drept comun, ținând de specificitatea fiecărui caz 
în parte. În consecință, nu poate fi primită critica referitoare la încălcarea 
art. 16 alin. (1) din Constituție, deoarece, pe de o parte, situaţia juridică a 
cetățenilor care au fost vătămaţi printr-o eroare judiciară nu este identică 
cu cea a celor care au fost vătămați de conduita magistraţilor în alte cazuri 
decât cele la care se referă art. 96 din Legea nr. 303/2004 și, pe de altă par- 
te, spre deosebire de faptele ilicite cauzatoare de prejudicii săvârșite de alți 
cetățeni (de exemplu, răspunderea medicului pentru culpa medicală) care 
pot fi chemaţi direct în judecată, pentru magistrați, Constituţia, și nu legea, 


i C.C.R., Decizia nr. 412 din 7 elle 2011, publicată în M. Of. nr. 393 din 3 iunie 2011, apud 
D. CIUNCAN, loci cit. 

consacrând principiul răspunderii directe a statului, a instituit cu titlu.de 
excepție răspunderea subsidiară a acestoral!,. 


Această constatare este în acord cu Comentariul asupra principiilor de 
la Bangalore! în care se arată că, „fără a afecta vreo procedură disciplinară 
sau vreun drept de apel sau vreun drept de a primi despăgubiri de la stat, 
în conformitate cu dreptul naţional, judecătorii ar trebui să se bucure de - 
imunitate personală față de acţiunile civile pentru despăgubiri materiale 
formulate în caz de acte neadecvate sau omisiuni ce au avut loc în exer- 
citarea atribuţiilor lor judiciare”. | 


În sistemul nostru judiciar, potrivit art. 96 alin. (1) din Legea nr. 303/2004, 
statul este cel care răspunde patrimonial pentru prejudiciile cauzate prin 
erorile judiciare. În alin. (2) al acestui articol se prevede că „Răspunderea 
statului este stabilită în condiţiile legii și nu înlătură răspunderea judecă- 
torilor și procurorilor care și-au exercitat funcţia cu rea-credință sau gravă 
neglijență”. | 


În doctrina noastră s-a susținut că „reaua-credință” și „grava neglijen- 
tă” ar fi standarde juridice dificil de probat, pe de o parte, iar pe de altă 
parte, sunt, ca orice standarde, lipsite de claritate și precizie, motiv pentru 
care angajarea răspunderii civile a magistraţilor ar fi iluzorie și ar fi justificat 
să vorbim în acest.caz de o imunitate de factoll. E discutabil acest punct de 
vedere, având în vedere că în art. 99' alin. (1) și (2) din Legea nr. 303/2004 
se prevede că există rea-credinţă „atunci când judecătorul sau procurorul 
încalcă cu știință normele de drept material ori procesual, urmărind sau 
acceptând vătămarea unei persoane” și că există gravă neglijență „atunci 
când judecătorul sau procurorul nesocotește din culpă, în mod grav, neîn- 
doielnic și nescuzabil, normele de drept material ori procesual”. Nicio altă 
culpă profesională nu este mai detaliat definită. 


Trebuie făcută distincţia între răspunderea statului pentru prejudiciile 
produse prin activitatea organelor judiciare, care este mai extinsă, și răspun- 
derea peronală a magistraţilor pentru aceste prejudicii. Prin hotărârea pro- 
nunțată în cauza Traghetti del Mediterraneo, Curtea de Justiţie a Uniunii 
Europene a statuat că „dreptul comunitar se opune unei legislații naționale 
care exclude, în general, răspunderea statului membru pentru despăgubi- 
rile acordate particularilor ca urmare a unei încălcări a dreptului comunitar 
imputabilă unei instanţe naţionale care judecă în ultimă instanţă, pentru 
motivul că încălcarea în cauză rezultă dintr-o interpretare a unor norme 


NI GGR., Decizia nr. 263 din 23 aprilie 2015, publicată în M. Of. nr. 415 din 11 iunie 2015, apud 
D. CIUNCAN, loc. cit. 

(2, DĂNILEȚ (trad.), Comentariu asupra Principiilor de la Bangalore... p. 3 si 

(5), CONSTANTIN, Câteva observații în legătură cu statutul constituţional al puterii judecătorești, 
articol publicat pe www.universuljuridic.ro, ultima vizualizare la 4 noiembrie 2016. 

juridice sau dintr-o apreciere a faptelor și a probelor efectuate de o aseme- 
nea instanţă. Dreptul comunitar se opune, totodată, unei legislații națio- 
nale care limitează angajarea acestei răspunderi doar la cazurile de dol sau 
culpă gravă a judecătorului, dacă o asemenea limitare conduce la exclude- 
rea angajării răspunderii statului membru în cauză în alte situații în care a 
fost comisă o încălcare vădită a dreptului aplicabil, astfel cum a fost pre- 
cizată la punctele 53-56 din Hotărârea pronunţată la 30 septembrie 2003 
în cauza Kobler”l'l. Această hotărâre privește răspunderea statului pentru 
prejudiciile rezultate ca urmare a acestor erori judiciare, iar nu răspunde- 
rea personală a magistratului, care este limitată doar la erorile produse cu 
intenție sau gravă neglijenţă. 


Pentru o mai bună imagine a cazurilor î în care judecătorul ar trebui să 
răspundă pentru erorile judiciare, trebuie analizate documentele internați- 
onale emise în această materie, precum și soluțiile legislative adoptate în 
dreptul comparat. Credem că acest lucru este esenţial, pentru că sistemul 
nostru de drept nu ar trebui să se îndepărteze sub acest aspect de soluţiile 
consacrăte în țările democratice. | 


“Articolul 66 din Recomandarea Comitetului Miniștrilor pentru statele 
membre cu privire la judecători: independența, eficiența și responsabili- 
tățile CM/Rec(2010)12 pune în balanţă independenţa judecătorului și răs- 
punderea sa în felul următor: „Interpretarea legii, evaluarea faptelor sau 
cântărirea probelor, operaţiuni derulate de către judecători pentru soluțio- 
narea cazurilor, nu ar trebui să conducă la tragerea la răspundere civilă sau 
disciplinară, cu excepția cazurilor de rea-voinţă și neglijenţă gravă”. 


În Avizul nr. 1821 (Londra, 16 octombrie 2015) privind poziția puterii jude- 
„cătorești și relația sa cu celelalte puteri ale statului într-o democrație mo- 
dernă intitulat, Consiliul Consultativ al Judecătorilor Europeni (C.C.J.E.) a 
reţinut în mod constant că: „sarcinile de interpretare a legii, de analizare 
a probelor și de evaluare a faptelor, îndeplinite de un judecător pentru a 
soluţiona cazurile nu trebuie să dea naștere la răspunderea civilă sau disci- 
plinară a judecătorului, decât în cazuri de rea-credință, culpă intenţionată 
sau de neglijenţă flagrantă dovedită”. C.C.J.E. a adoptat deja o abordare 
precaută în această privință în Avizul nr. 3 (2002), unde sprijină legislația 
care permite, pe de o parte, acţiunea î în regres a statului împotriva unui 
judecător, acolo unde abaterea judecătorului a fost constatată în cadrul 


unor proceduri penale sau disciplinare, dar, pe de altă parte, doar dacă 
există rea- -credință sau PESUER gravă. 


"T. MANEA, Răspunderea disciplinară a magistraților pentru încălcarea cu rea credință sau gravă 
neglijență a normelor de drept material și procedural, în Revista Forumul Judecătorilor nr. 33012, 
p. 82. 


Pl Publicat pe http://www.csm1909.rò/csm/index.php?cmd=0701, ultima vizualizare la 25 aprilie 
2017. 

Comisia de la Veneţia a împărtășit aceeași viziune în Raportul privind 
independenţa sistemului judiciar, partea |: Independenţa judecători- 
lori'l. Curtea Constituţională din Republica Moldova a adresat Comisiei de 
la Veneţia următoarea întrebare, cu privire la posibilitatea răspunderii jude- 
cătorului pentru condamnarea statului la Curtea Europeană a Drepturilor 
Omului: „dacă un judecător poate fi tras la răspundere individuală pentru 
pronunțarea unor decizii la nivel național, decizii contestate în fața Curții 
Europene a Drepturilor Omului și care au ca rezultat o hotărâre privind con- 
statarea încălcării Convenţiei de către statul membru, soluționarea amiabi- 
lă sau formularea unei declaraţii unilaterale, fără stabilirea vinovăției jude- 
cătorului vizat de către o instanţă naţională sau Dacă acest fapt reprezintă 
o ingerință inadmisibilă în garanţiile procedurale ale judecătorilor, prin în- 
călcarea principiului independenţei judecătorilor?” 


În ceea ce priveşte răspunderea judecătorului pentru condamnarea sta- 
tului de către Curtea Europeană a Drepturilor Omului, Comisia de la Veneţia 
a arătat că „trebuie să se menţioneze că în privinţa tragerii la răspundere 
a judecătorilor, iniţiate ca urmare a pronunțării unei hotărâri a Curții, ține- 
rea pasului cu jurisprudenţa Curţii se poate dovedi o sarcină dificilă. Curtea 
susține în mod constant caracterul de instrument viu al Convenţiei, care 
trebuie interpretată în lumina condiţiilor actuale de viață. Modul în care 
operează Curtea periodic cu doctrina instrumentului viu face dificil, pentru 
instanţele naţionale, să prezică cum va hotărî aceasta în cazurile pe care le 
are pe rol. Problema juridică contestată poate fi una nouă sau specifică unei 
anumite jurisdicții, astfel încât jurisprudenţa existentă a Curţii să nu ofere 
indicii sigure de interpretare pentru judecătorul național. Jurisprudența 
Curţii poate fi mai mult sau mai puțin fixată sau în evoluţie, în dependență 
de problemă și de drepturile vizate”. | 


De asemenea, s-a arătat că, „dacă legislatorul urmărește să introducă 
instituția tragerii la răspundere a judecătorilor pentru deciziile pronunța- 
te de către aceștia, el nu poate deduce obligația de a acoperi prejudicii- 
le cauzate prin conduita lor doar ca urmare a constatării unei încălcări a 
Convenţiei de către Curte. Legislatorul trebuie să prevadă o nouă procedu- 
ră care să stabilească vinovăția judecătorului vizat”Dl. S-a mai arătat că „tra- 
gerea la răspundere a judecătorilor pentru aplicarea Convenției fără stabi- 


('] Comisia de la Veneţia, Raport privind independenţa sistemului judiciar partea l: Independenţa 
judecătorilor, CDL-AD(2010)004, http:]]www.venice.coe.int/webforms/documents/default. 
aspx?pdffile=CDL-AD(2010)004-e, paragrafele 59-61, apud. Comisia Europeană pentru Democraţie 
prin Drept (Comisia de la Veneţia), Opinia nr. 847/2016, Republica Moldova, Opinie amicus curiae 
pentru Curtea Constituțională, privind dreptul de regres al statului împotriva judecătorilor. 

KI Comisia Europeană pentru Democraţie prin Drept (Comisia de la Veneţia), Opinia nr. 847/2016, 
Strasbourg, 13 iunie 2016, Republica Moldova, Opinie amicus curiae pentru Curtea Constituţională, 
privind dreptul de regres al statului împotriva judecătorilor, parag. 19. 

BI Idem, parag. 40. i 


208 “Etica profesiilor juridice 


lirea vinovăţiei individuale poate avea un impact asupra independenţei lor, 
care presupune libertatea profesională de a interpreta dreptul, de a stabili 
faptele și de a cântări probele, în fiecare caz particular. Deciziile eronate ar 
trebui contestate prin intermediul căilor de atac și nu prin tragerea la răs- 
pundere individuală a judecătorilor, atât timp . cât eroarea nu se datorează 
relei-voințe sau neglijenţei grave din partea judecătorului”. 


Într-un alt document, Comisa de la Veneţia a mai reținut că răspun- 
derea patrimonială a judecătorului trebuie să intervină doar atunci când 
prejudiciul a fost cauzat cu intenţie sau gravă neglijenţă, precizând că: 
„Argumentul ar putea consta în faptul că acolo unde este bine fixată ju- 
risprudenţa internaţională, se presupune că judecătorul o va respecta. 
Totuși, împrejurarea că judecătorul a ales, în mod conștient, să nu res- 
pecte standardele fixate, nu trebuie să reprezinte, în sine, un motiv pentru 
tragerea la răspundere individuală. (...) În fine, este deosebit de important 
ca problemele referitoare la răspunderea individuală a judecătorilor să fie 
soluționate de către instanţele naţionale, însă acest fapt trebuie permis 
doar în baza unor criterii și a unor proceduri clar definite prin lege”. 


În dreptul comparat reglementările sunt diferite de la un stat la altul 
sub acest aspect, dar niciun sistem judiciar nu adoptă o răspundere mai 
extinsă a judecătorilor decât cea adoptată în prezent în legislaţia noastră, 
respectiv răspunderea acestora pentru exercitarea funcţiei cu rea- -credință 
sau gravă neglijențăbl. 


În Germania, răspunderea pentru pagubele produse prin încălcarea 
atribuțiilor de serviciu ale unui funcționar public îi revine statului, potrivit 
art. 839 alin. (1) din C. civ. german. Sub acest aspect, judecătorul este asi- 
milat funcţionarului public. În cazul delictelor intenționate sau al neglijen- 
ței grave statul se poate întoarce în regres împotriva funcţionarului sau 
judecătorului respectiv. În cazul în care un judecător își încalcă atribuţiile 
prin pronunțarea unei „hotărâri într-o problemă de drept” atunci, potrivit 
art. 839 alin. (2) teza | din C. civ. german răspunderea este aaa te doar în 
cazul în care încălcarea constituie infracțiune. 


În Letonia judecătorul nu este responsabil financiar pentru pierderile su- 
ferite de o persoană care ia parte la un proces, ca urmare a unei hotărâri ju- 
decătorești nelegale sau nefondate. În cazurile prevăzute de lege acestea 


“lidem, parag. 79. 


[l] Comisia de la Veneţia, Opinie privind proiectul de briza a legilor privind sistemul judiciar 
din Serbia, CDL-AD(2013)005, parag. 20, dar și paragrafele 17-23, http://www.venice.coe. int/webforms/. 
documents/default.aspx?pdffile=CDL- -AD(2013)005-e,a apud. Comisia Europeană pentru Democrație 
prin Drept (Comisia de la Veneţia), Opinia nr. 847/2016, Republica Moldova, Opinie amicus curiae 
pentru Curtea Constituţională, privind dreptul de regres al statului împotriva judecătorilor. 


[3] Chestionar privind statutul magistraţilor, întocmit de Forumul Judecătorilor din România, 
publicat pe www.juridice.ro , ultima vizualizare la 10 aprilie 2017. 

vor fi suportate doar de către stat. Judecătorul poate răspunde civil doar 
pentru fapte care nu derivă din exercitarea atribuțiilor de judecător, ca ori- 
ce altă persoană. | i a 


La fel în Polonia și în Cipru, legea nu reglementează deloc răspunderea 
civilă a judecătorilor și procurorilor. 


În Ungaria, cererile pentru repararea prejudiciilor decurgând din săvâr- 
șirea unor abateri disciplinare de către judecători sau procurori, sunt solu- 
ționate în cadrul procedurii disciplinare. 


În Estonia, teoretic statul s-ar putea întoarce împotriva judecătorului 
pentru prejudiciul provocat doar în cazul săvârșirii unei infracțiuni. Practic 
nu s-a întâmplat niciodată acest lucru. 


În Portugalia există dreptul de regres al statului împotriva judecători- 
lor sau procurorilor, pentru tragerea la răspundere civilă a acestora, doar 
în caz de rea-credință sau gravă neglijență. Decizia de exercitare a acțiu- 
nii de regres aparţine Înaltului Consiliu Judiciar, din oficiu sau la cererea 
Ministrului Justiţiei. l 


În Anglia și Scoția, ca urmare a deciziei Haggart's Trustees c. Lord 
President Hope, adoptată în 1821 de Camera Lorzilor (predecesoarea Curții, 
Supreme a Marii Britanii), judecătorii sunt imuni față de răspunderea civilă 
pentru actele judiciare. În Scoţia există o excepție, pentru cazul în care o 
persoană a fost arestată în mod nelegal și aceasta dovedește că hotărârea 
a fost luată cu rea-credinţă și fără motive temeinice. Așadar, în sistemele 
de common law imunitatea de răspundere civilă a judecătorilor pentru ac- 
tele îndeplinite în exerciţiul funcţiei este absolută. S-a spus că, dacă ar fi 
considerate admisibile acţiuni civile care să pună în discuție răspunderea 
judecătorilor, aceștia „și-ar pierde independenţa fără de care puterea ju- 
diciară nu este nici respectabilă, nici utilă”, iar principiul imunității a fost 


extins în Statele Unite și la procurori”! 


14. Este responsabil moral judecătorul care pronunță 
o hotărâre nedreaptă fără să ştie? | 


În activitatea judecătorească pot fi situaţii în care judecătorul să fie in- 
dus în eroare de anumite probe nereale ori ca acesta să nu aibă cunoștință 
de probe relevante care, dacă ar fi fost cunoscute ar fi condus la adopta- 
rea unor soluții mai juste. În aceste situații, dacă judecătorul ar pronunţa o 
hotărâre nedreaptă (de exemplu, ar condamna o persoană nevinovată, ar 
achita o persoană vinovată, ar admite o acțiune nefondată, ar respinge o 


MV, CONSTANTIN, loc. cit. 

acțiune fondată etc.), acestuia i s-ar putea imputa un act ce ar contraveni 
eticii? Dacă da, care ar fi acela? 


_ Erorile judiciare au fost prezente chiar și în cele mai bune sisteme judi- 
ciare, explicația existenței lor constând îr aceea că judecătorul stabilește 
adevărul cu privire la fapte în mod mijlocit, prin intermediul probelor. Or, 
acestea pot fi ușor denaturate, fie în mod intenționat, fie fără voia cuiva. 


Într-o astfel de situație Aristotel crede că judecătorul nu ar comite un act 
nedrept, deoarece acesta nu contravine nici legii și nici dreptului natural, 
asupra căruia nimeni nu ar putea fi „neștiutor”, adică dreptul natural este 
atât de evident, încât nu s-ar putea ca acesta să nu fie cunoscut de o per- 
soană: „un judecător, în sfârșit, care a pronunţat în neştiință o judecată, nu 
săvârşeşte un nedrept legal, și judecata sa nu este nedreaptă, deși este tot 
așa de bine ca și nedreaptă — căci dreptul legal (pozitiv) e altul decât cel din- 
tâi, dreptul natural (asupra căruia nimeni nu poate fi neștiutor); dacă însă a 
hotărât nedrept cu știință, atunci el își atribuie și sieși un mai mult nedrept, 
fie ca favoare pentru una din părți, fie ca răzbunare față de cealaltă”, 


Judecătorul ar putea fi însă responsabil, nu doar moral, dacă eroarea 
judiciară este rezultatul unei grave neglijenţe din partea acestuia. 


15. Cum ar trebui să reacționeze judecătorul atunci când greșește? 


„Ca orice om, judecătorul poate greși. Ar fi bine ca acesta să aibă în ve- 
dere că „omul este mai doritor de a cunoaște adevărul decât capabil de 
a-l descoperi, să se închidă în sine, să se închidă în sine și a nu-l lăsa să se 
conducă de mișcările amorului propriu ce încearcă totdeauna a nu-l face să 
mărturisească că s-ar fi putut înșela”l2l, . 


Așadar, important e ca judecătorul să conștientizeze propria greșeală 
și să repare ce se mai poate repara, dacă aceasta depinde de el. Așa cum a 
reținut Curtea Constituțională din Germania, niciodată nu ar trebui creată 
o situație dezavantajoasă din punct de vedere procedural, pentru.inculpat, 


ca urmare a unei greșeli sau neglijențe a instanței (BVerfG. 78, 126; BverfG, 
NJW 1992, 2472)5l. 


16. Cum se împacă abaterea disciplinară privind încălcarea cu gra- 
vă neglijenţă a normelor legale, cu independenţa judecătorului? 


În art. 99 lit. h) din Legea nr. 303/2004 privind statutul judecătorilor și 
procurorilor este reglementată abaterea disciplinară ce privește încălcarea 


(1] ARISTOTEL, op. cit., p. 113. 
(2) A. AMAN, op. cit., p. 63. | 
BI H, PROETEL, în I. COPOERU, N. SZABO (coord.), Etică și cultură..., p. 152. 

cu rea-credinţă și gravă neglijență a normelor de drept material și proce- 
sual. | 


Acest text de lege a făcut obiectul unei examinări din partea Curţii 
Constituţionale a României, în urma formulării unei excepţii de neconsti- 
tuționalitate. Autorii excepţiei au invocat două aspecte care au fost consi- 
derate ca fiind de natură să încalce prevederile constituționale. Astfel, au 
susținut că, prin conţinutul acestei abateri disciplinare, se aduce atingere 
principiului independenţei justiției consacrat de dispoziţiile art. 124 din 
Constituţia României, care presupune și faptul că deciziile judecătorilor 
sunt supuse numai controlului jurisdicțional prevăzut de lege, neputând 
face obiectul unui control administrativ în cadrul unei alte proceduri decât, 
cea a căii de atac. Autorii excepţiei au apreciat că o reexaminare a unei ho- 
tărâri judecătorești, altfel decât prin intermediul căilor de atac, este de na- 
tură să încalce dispoziţiile art. 129 din Constituţie și să determine ignorarea 
autorităţii de lucru judecat. Un alt aspect de neconstituționalitate invocat 
a fost acela potrivit căruia legiuitorul, prin folosirea unor noțiuni generale 
și imprecise (nescuzabil și neîndoielnic) pentru definirea conceptelor de 
rea-credinţă și gravă neglijenţă, a încălcat dispoziţiile art. 20 din Constituţie 
și Avizul nr. 3 al Consiliului Consultativ al Judecătorilor Europeni, care sta- 
tuează asupra obligaţiei statutului de a defini în termeni clari faptele care 
pot conduce la aplicarea unor sancțiuni. 


Exceptia de neconstituţionalitate a fost respinsă de Curte cu motivarea 
că principiul constituțional al independenței judecătorilor implică, în mod 
necesar, un alt principiu, cel al responsabilității. Independența judecătoru- 
lui nu constituie și nu poate fi interpretată ca o putere discreționară a aces- 
tuia sau o piedică în calea angajării răspunderii sale în condițiile legii, indi- 
ferent că este vorba despre răspundere penală, civilă sau disciplinară. Este 
sarcina legiuitorului de a realiza echilibrul necesar între independenţa și 
responsabilitatea judecătorilor, cu respectarea dispoziţiilor constituționa- 
le în materie și a angajamentelor pe care România și le-a asumat prin trata- 
tele la care este parte. 


În ce priveşte cea de-a doua critică, referitoare la caracterul neprevi- 
zibil al textului, Curtea Constituţională a apreciat că problema pe care o 
ridică autorii sesizării privește, în realitate, modul de interpretare și apli- 
care a textului criticat. Reţinând, în acest context, cele statuate de Curtea 
Europeană a Drepturilor Omului în sensul că „oricât de clar ar fi textul unei 
dispoziţii legale, în orice sistem juridic există, în mod inevitabil, un element 
de interpretare juridică” (Hotărârea din 22 noiembrie 1995, pronunţată 
în cauza C.R. c. Regatului Unit, pct. 34), Curtea Constituţională a subliniat 
rolul Consiliului Superior al Magistraturii, care, în calitatea sa de instanță 


(1) C.C.R,, Decizia nr. 2 din 11 ianuarie 2012, publicată în M. Of. nr. 131 din 23 februarie 2012. 

de judecată în domeniul răspunderii disciplinare a judecătorilor și procu- 
rorilor, va fi chemat să interpreteze și să aplice aceste texte, în raport cu 
situațiile de fapt care îi vor fi supuse judecății, cu respectarea principiilor 
constituționale ce guvernează statutul magistraţilor. Verificarea existenței 
unei abateri disciplinare presupune examinarea temeinică a circumstanțe- 
lor de fapt în care a trebuit să lucreze magistratul, a noutății și dificultății 
problematicilor juridice cu care acesta s-a confruntat, a situaţiei jurispru- 
denţei și doctrinei, a motivării, pentru a se ajunge la concluzia existenței 
faptei prevăzute de textul legal de referință. 


În aplicarea acestui text de lege, Secţia pentru judecători a Consiliului 
Superior al Magistraturii a decis că poate fi atrasă răspunderea disciplina- 
ră a judecătorului care a încălcat dispozițiile Codului de procedură penală 
prin aceea că nu s-a pronunțat asupra legalității și temeiniciei măsurii ares- 
tării preventive a inculpatului cu consecința punerii în libertate a acestu- 
iall, Avem rezerve dacă într-un astfel de caz neglijența judecătorului poate 
fi considerată una gravă, astfel încât să fie întrunite condiţiile abaterii dis- 
ciplinare discutate, ori este vorba doar de o neglijență simplă. Apreciem că 
la aceasta ar trebui ţinut cont de mai multe circumstanţe concrete, din care 
nu ar trebui neglijat volumul de activitate al judecătorului. 


În doctrină s-a arătat că pot fi atrase pe tărâmul răspunderii îisciiaia- 
re acele fapte care se situează în domeniul exterior raționamentului logi- 
co-juridic al magistratului și care vizează înfrângerea normelor ce consacră 
regulile după care se realizează judecata/urmărirea penală, arătându-se 
că textul art. 99 din Legea nr. 303/2004, în care legiuitorul definește rea- 
ua-credință și grava neglijenţă, circumscrie sfera încălcării normelor de 
drept material sau procesual la acelea de o gravitate deosebită, care au 
consecințe asupra valabilității actelor întocmite de magistrat, a duratei 
procedurilor sau care produc o vătămare gravă a drepturilor și intereselor 
părților. Așadar, potrivit acestei opinii, în sfera răspunderii disciplinare pot 
intra numai acele încălcări ale normelor de drept material sau procesual 
care pun în discuţie însăși valabilitatea actelor întocmite de judecător și 
procuror și pentru care, un observator rezonabil (persoană informată și de 
bună-credinţă), nu poate găsi o justificare]. 


ti Pot fi detașați judecătorii î în alte funcţii? 


În sistemul judiciar român se practică detașarea magistraţilor în ca- 
drul unor instituții din cele mai diverse, Paiet aparținând puterii 


M Hotărârea nr. 9J din 28 septembrie 2006 a Secției petu judecători a C.S.M., publicată în 
Jurisprudența în materie disciplinară 2006-2009, Ed. c. na Beck, București, 2010, h 92. 
[2] T, MANEA, jä; cit., p. 87. 

executive. În comentariul 38 la Principiile de la Bangalore s-a subliniat că 
„nu este conform cu principiul independenței justiției ca un judecător-să 
accepte, în timpul unei perioade de lipsă, o angajare cu normă întreagă la 
un nivel înalt, unde se concep politicile publice, din cadrul executivului sau 
al legislativului (de exemplu, în calitate de consilier specializat pe probleme 
de reformă a administrării justiției). Oscilarea între funcțiile înalte executi- 
ve și legislative și cea judecătorească promovează chiar genul de combina- 
ție a atribuţiilor care se dorea evitată prin conceptul separaţiei puterilor în 
stat. Această combinație este de natură să afecteze percepția judecătoru- 
lui, și percepția funcționarilor cu care lucrează judecătorul, în ceea ce pri- 
vește rolul independent al judecătorului. Chiar dacă nu este așa în realitate, 
acceptarea unei astfel de detașări va afecta negativ percepția publicului 
asupra independenţei instanţelor față de executiv și de legislativ”. Decizia 
de a admite sau respinge astfel de detașări aparţine Consiliului Superior al 
Magistraturii, dar afectată este independența magistratului detașat. 


Judecătorii detașați în cadrul unor instituţii care nu au legătură cu siste- 
mul judiciar (toate instituţiile, cu excepţia Consiliul Superior al Magistraturii, 
Inspecţia Judiciară, Institutul Naţional al Magistraturii ori Școala Naţională 
de Grefieri) sunt într-o postură diferită față de cea în care se găsește în 
mod normal un judecător, deoarece ei trebuie să desfășoare o activitate 
în administraţia publică. Or, această activitate se desfășoară de regulă în 
cadrul puterii executive, iar regulile de funcţionare sunt bazate pe princi- 
piul subordonării ierarhice, iar nu pe cel al independenţei. Se pune astfel 
întrebarea cât de compatibil poate fi un judecător cu subordonarea ierarhică 
și cât de benefică este o astfel de experienţă pentru acesta? 


În general, curentul de opinie în rândul judecătorilor care își desfășoară 
activitatea în cadrul instanţelor este nefavorabil față de cei care sunt de- 
taşați în cadrul unor astfel de instituții sau organisme. În plus, dacă deta- 
șarea judecătorului la alte instituții depășește un termen rezonabil există 
pericolul deprofesionalizării acestuia. în comentariul 163 la Principiile de la 
Bangalore se precizează că „dacă judecătorul se distanțează de îndatoririle 
sale obișnuite pe perioade foarte lungi, acesta ar putea realiza că întoarce- 
rea la viața obișnuită și la modul de a vedea lucrurile caracteristic activității 
judecătorești, nu este deloc ușoară”!. 


în Avizul nr. 6 (2004) al Consiliului Consultativ al Judecătorilor Europeni 
(C.C.J.E.) se aduc critici cu privire la timpul petrecut de judecători în cadrul 
unor comisii și organisme din afara sistemului judiciar, menţionându-se că 
„există opinia potrivit căreia «un judecător ar trebui să judece», iar alte 
activități reprezintă o pierdere de resurse valoroase”. Totuși, „dacă re- 
-spectiva comisie examinează un aspect relevant pentru munca judiciară, 


UC, DĂNILEŢ (trad.), Comentariu asupra Principiilor de la Bangalore... p. 97-98. 

iar judecătorul poate contribui la activitatea acestui organism, timpul pe- 
trecut într-o astfel de activitate nu poate fi privit ca o pierdere. În plus, un 
judecător poate fi mai bun beneficiind de viziunea mai largă care poate fi 
dobândită lucrând cu profesioniști din alte discipline și asupra unor subiec- 
te conexe, dar nu intră în sfera sa uzuală de activitate”. 


S-a mai remarcat faptul că aceste activități pot avea tangenţă cu politi- 
cul, existând riscul ca judecătorii să fie implicaţi în anchete declanșate din 
motive politice, care presupun judecarea de chestiuni non-juridice, care se 
pot afla în afara experienţei lor directe. În acest context, în avizul mențio- 
nat se prevede că „judecătorii trebuie să considere atent dacă este adec- 
vat să își utilizeze aptitudinile și reputația în anchete de acest tip”. 


În dreptul comparat reglementările sunt diferite de la un stat la altul 
sub acest aspect., 


În Germania, judecătorii pot desfășura activități în afara celei din instan- 
tă, însă pentru toate activitățile plătite și pentru unele din cele neplătite 
este nevoie de o aprobare specială, care poate fi refuzată dacă există riscul 
ca interesul public să fie afectat. În plus, judecătorul poate desfășura astfel 
de activități dacă nu pune în pericol încrederea publică în independenţa $ și 
imparţialitatea sa. Acesta poate fi detașat la alte autorități, iar drepturile 


și obligațiile pe durata detașării sunt cele conferite de postul pe care s-a 
detașat. 


În Finlanda, judecătorilor li se aplică reguli similare cu cele ale funcțio- 
narilor publici, care le permite exercitarea și a altor activități în afara celor 
judiciare. 


În zei sunt strict limitate autorităţile la care poate fi detașat un 
judecător, acestea fiind o altă instanță (inclusiv o instanță superioară), 


Ministerul Justiției, Administraţia Instanţelor sau o organizaţie internați- 
onală. .. 


În Ungaria la fel, judecătorii pot fi detașaţi doar în cadrul Oficiului 
Naţional Judiciar, în cadrul instanței supreme ori în cadrul Ministerului 
Justiţiei, pentru a participa la pregătirea proiectelor de legi ori la soluționa- 
rea cererilor de grațiere. 


În Croaţia este permisă detașarea judecătorilor și procurorilor doar în 
cadrul Ministerului Justiţiei, Academia Judiciară, Consiliul Judiciar de Stat și 
Consiliul de Stat al Procurorilor, pentru o durată de maxim 4 ani. 


În Estonia este permisă detașarea judecătorilor doar în cadrul 
Ministerului Justiţiei și Curții Supreme, ori în funcţia de procuror general. 


Ul Chestionar privind statutul magistraților, întocmit de Forumul Judecătorilor din România, 
loc. cit. À 

În Cipru nu este permisă detașarea judecătorilor în cadrul altor instituții, 
puterea judecătorească fiind complet separată de celelalte puteri. 


Nici în Anglia nu este cunoscută posibilitatea detașării judecătorilor în 
cadrul altor instituţii, fiind semnalată doar detașarea unui judecător în ca- 
drul Autorităţii Independente de Investigare a Abuzurilor Sexuale împotri- 
va Copiilor. 


18. Pot desfășura judecătorii alte activități profesionale? 


în general, se acceptă în documentele internaționale faptul că activita- 
tea de judecător nu ar trebui să îngrădească celelalte drepturi și libertăți 
ale persoanei, decât în măsura în care acest lucru este necesar pentru apă- 
rarea independenţei și prestigiului justiției. Astfel, în Principiile fundamen- 
tale ale Naţiunilor Unite privind independența judecătorilor" se arată că, 
„în conformitate cu Declaraţia Universală a Drepturilor Omului, membrii 
corpului judecătoresc au, ca și ceilalți cetățeni, libertatea de exprimare, 
convingere, asociere și reuniune, cu condiția ca judecătorii, atunci când își 
exercită aceste drepturi, să se comporte întotdeauna de așa manieră încât 
să păstreze demnitatea funcției pe care o dețin, imparțialitatea și indepen- 
dența sistemului judecătoresc”. 


De asemenea, Carta Europeană a Statutului Judecătorilor, adoptată la 
Strasbourg în 10 iulie 1998, prevede că „judecătorul exercită liber activită- 
ţile exterioare funcţiei, printre care și acelea ce exprimă statutul său de ce- 
tăţean. Această libertate nu poate fi limitată decât în măsura în care activi- 
tățile respective sunt incompatibile cu încrederea în imparțialitatea și inde- 
pendența judecătorului ori cu disponibilitatea cerută pentru a soluţiona cu 
atenţie și într-un termen rezonabil litigiile cu care este sesizat. Judecătorul 
trebuie să se abțină de la orice comportament, de la orice act sau manifes- 
tare de natură să altereze efectiv încrederea în imparțialitatea și indepen- 
denţa lui”l2]. 


Totuși, documentele internaționale prevăd în cazul acestora anumite 
restricții, pe care fie le enumeră expres, fie le menţionează în mod gene- 
ric. Astfel, conform art. 7 din Statutul Universal al Judecătorilori., „judecă- 


0 Principiile de bază ale independenţei sistemului judiciar (Principiile O.N.U.), adoptate prin 
consens la cel de-al Vil-lea Congres al O.N.U., în cadrul reuniunii de la Milano din 26 august - 6 
septembrie 1985 și aprobate de Adunarea Generală a O.N.U., prin rezoluțiile din 29 noiembrie 1985, 
publicat pe http:/www.unjr.rolindependenta-justitiei/principiile-de-baza-ale-independenteijustitiei. 
html, apud F. COSTINIU, în M.-M. PIVNICERU, C. LUCA, op. cit., p. 158. 

l Carta Europeană a Statutului Judecătorilor, publicată pe www.just.ro/esmlindex.php?emd=8& 
doc=8&lk=7/14/2008, F. Costiniu, în M.-M. PIVNICERU, C. LUCA, op. cit., p. 158. 

E! Statutul Universal al Judecătorilor adoptat de Uniunea Internaţională a Magistraților, Taipei, 
1999, apud C. DĂNILEŢ, Siguranța financiara a judecătorilor, articol publicat pe https://cristidanilet. 

torul nu poate deţine nicio altă funcție publică sau privată, remunerată sau 
nu, care nu este compatibilă cu atribuțiile și statutul său. Judecătorului nu 
i se pot încredința funcții exterioare exerciţiului judiciar fără acordul său”. 


„ Această reglementare. privește, pe de o parte, funcţiile pe care jude- 
cătorul și le asumă singur în afara instanței (fiind admise în general funcții 
didactice sau unele funcţii culturale) și, pe de altă parte, funcţiile impuse, 
precum cele extrajudiciare din instanță (responsabili cu diferite comparti- 
mente) sau din afară (de exemplu, în comisiile electorale, delegări la diver- 
se instituții). 


= În țara noastră, funcţia de judecător sau procuror nu este compatibilă de- 
cât cu funcţiile didactice din învățământul superior juridic. Nici aceste activi- 
tăți din învățământul superior juridic nu sunt admise în totalitate, deoarece îi 
este interzis judecătorului sau procurorului să exercite funcţii de conducere 
în cadrul facultăților sau al universităților (decan, prodecan, rector etc.). În 
cadrul activității desfășurate în învățământul superior juridic „judecătorul 
trebuie să se asigure că nivelul remunerației nu îl depășește pe cel care 
l-ar primi alt profesor care nu este judecător și care are atribuţii didactice 
comparabile, și că acest nivel este compatibil cu toate obligațiile constitutio- 
nale sau legale care guvernează primirea de remunerații suplimentarel?l. 


În alte sisteme de drept, judecătorul poate desfășura chiar unele acti- 
vități economice, care nu interacționează cu profesia, considerându-se 
că în felul acesta el va fi ajutat să înțeleagă mai bine relaţiile sociale pe 
care este chemat să le judece. Cu toate acestea, în Standardele Minime de 
Independenţă a Justiției] se arată că un judecător ar trebui să se abţină de 
la activități de afaceri, în afară de investiții personale sau de deținerea unei 
proprietățill. pica 


Era poate mai potrivită o reglementare deschisă a acestor incompati- 
bilități și în legislația noastră, care să-i fi permis judecătorului sau procuro- 
rului să exercite alte activități cu avizul colegiului de conducere al instan- 
ței sau al Consiliului Superior al Magistraturii. În felul acesta, ar fi fost mai 
bine redat sensul dispozițiilor art. 4.2. din Carta Europeană privind Statutul 
Judecătorilor, potrivit cărora „exercitarea unei activități exterioare remu- 
nerate, alta decât literară sau artistică, trebuie să facă obiectul unei autori- 
zații prealabile, în condiţiile stabilite prin statut”. 


. . . ; i 
wordpress.com/2009/01/25/siguranta-financiara-a-judecatorilor/, ultima vizualizare la 25 ianuarie 
2009. j 4 


MC. DĂNILEȚ, Imparţialitatea - obligație și virtute a judecătorului, în 1. COPOERU, N. SZABO (coord.), 
Etică și cultură..., p. 190. i i i i giaz f 
(2) C. DANILEȚ (trad.), Comentariu asupra Principiilor de la Bangalore... , p. 94. 


BI Standardele New Delhi, adoptate de International Bar Association în 1982. 
(4) Ibidem. i 

În ce privește activitatea publicistică a judecătorilor, aceasta este permi- 
să dacă ideile promovate în cadrul scrierilor sunt compatibile cu demnita- 
tea de judecător. Sunt magistrați care participă la diferite conferințe, unde 
susțin diferite prelegeri. În comentariul 182 la Principiile de la Bangalore se 
prevede că „judecătorului nu îi este interzis să accepte onorarii sau retri- 
buţii pentru prelegeri, cu condiţia ca nivelul acestora să fie rezonabil și pro- 
porţional cu sarcina îndeplinită. Judecătorul ar trebui totuși să se asigure 
că astfel nu se creează conflicte. Trebuie să nu pară că judecătorul se folo- 
sește de funcţia sa în avantajul propriu, nici că își petrece o perioadă sem- 
nificativă de timp departe de obligaţiile din instanţă pentru a-și respecta 
angajamentele plătite de a ţine prelegeri sau de a scrie. În plus, sursa plății 
trebuie să nu ridice nicio suspiciune de influență necorespunzătoare asu- 
pra capacităţii sau dispoziției judecătorului de a fi imparțial în chestiunile ce 
îi sunt prezentate spre soluționare în calitate de judecător”. 


În legătură cu participarea judecătorilor la elaborarea diferitelor proiec- 
te de legi, au fost exprimate două opinii. i 


Într-o opinie, s-a susținut că „misiunea judecătorului, spun promotorii 
unei astfel de concepții, este să judece, adică să soluţioneze litigii pe baza. 
legii, nu să contribuie el însuși la legiferare. Aceasta este menirea unei alte 
puteri a statului, cea legiuitoare. Dacă practicienii participă la elaborarea 
legilor iar textele rezultate sunt discutabile și criticate, politicienii vor avea 
tendința să se disculpe, argumentând că au fost consultaţi și reprezentanții 
magistraturii. De cele mai multe ori, această consultare este și pur formală, 
factorul politic impunându-și punctul de vedere. De aceea, magistraţii ar 
trebui să evite angrenarea lor în astfel de activități”, - i 


Într-o altă opinie, care este majoritară, se susține că îmbunătățirea le- 
gislației, a funcţionării sistemului judiciar, administrarea mai eficientă a jus- 
tiției, sunt nu numai în interesul magistraților, ci în primul rând al societății 
în general, iar judecătorul nu trebuie să rămână închis în „turnul de fildeș”, 
insensibil la nevoile sociale și desprins de evoluția legislativă și instituțio- 
nală a vremurilor salel3l. Chiar dacă în legislaţia noastră nu este prevăzută 
o astfel de excepţie de la incompatibilităţile magistraţilor, a fost admisă 
activitatea magistraţilor în elaborarea proiectelor de acte normative. De: 
altfel, codurile de conduită din alte state (de exemplu, Codul de conduită 
judiciară american) precum și Principiile de la Bangalore admit implicarea 
magistraților într-o astfel de activitate, considerată benefică pentru presti- 
giul justiţiei și pentru eficientizarea sistemului judiciari". 


Widem,p.10q4.. TA am PI ; 

(2 A. PAPAUX ET E.WYLER, L'Ethique du droit international, Paris, Ed. Dalloz, 2001, apud F. COSTINIU, 
în M.-M. PIVNICERU, C. LUCA, op. cit., p. 154. 

BI Idem, p. 154-155. 

(4 Ibidem. 

` Despre participarea judecătorilor la procesul electoral s-a spus că regle- 
mentările actuale din materie electorală, care permit participarea magis- 
traților într-un domeniu extrem de sensibil și în care politizarea atinge cote 
maxime - ar putea pune probleme de neconstituționalitate în raport de 
atribuțiile, natura și funcţiile puterii judecătorești; dacă este absolut normal 
ca instanțele să judece în materie electorală - cereri și contestaţii de diver- 
se feluri, contravenţii și infracțiuni, nu mai este firesc ca magistraţii să fie 
angrenați în organizarea și desfășurarea efectivă a alegerilor, prin desem- 
narea lor ca președinți de comisii, de birouri electorale centrale sau locale", 


Orice activități permise de lege ar desfășura judecătorul acesta trebuie 
să fie conștient de faptul că obligația primară a sa este legată de activita- 
tea la instanță. Așa cum s-a subliniat în comentariul 195 la Principiile de la 
Bangalore, „judecătorul ar trebui să reziste oricărei tentaţii de a-și dedica 
prea multă atenţie unor activități extrajudiciare dacă acestea i-ar reduce 
capacitatea de a-și îndeplini funcţia judiciară. În mod evident, există riscul 
semnificativ ca judecătorul să acorde prea multă atenţie acestui gen de 
activităţi, dacă ele sunt remunerate. În asemenea cazuri, observatorii rezo- 
nabili ar putea bănui că judecătorul a acceptat îndatoririle extracuriculare 
cu scopul de a-și suplimenta venitul oficial. Justiția este o instituție care 
deservește comunitatea. Ea nu este un segment oarecare din economia 
de piață”, 


"19. Cât de mult contează punctualitatea la judecător? 


Activitatea de judecată este una care necesită prezența mai multor per- 
soane în sala de judecată. Evident că în cazul în care una dintre acestea 
nu ar respecta programul ședinței de judecată, acest lucru poate provoca 
disfuncționalităţi majore. Cel care va trebui să ia măsuri pentru înlăturarea 
acestor neajunsuri este judecătorul, dar pentru a putea pretinde punctua- 
litate din partea celorlalți participanţi ar trebui să respecte în primul rând 
el această regulă. 


„ Punctualitatea judecătorului nu se rezumă doar la prezenţa acestuia în 
ședința de judecată, ci și în respectarea termenelor de îndeplinire a celor- 


lalte obligaţii pe care acesta le are (de pildă, a obligaţiei de motivare în 
termen a hotărârilor adoptate). 


În comentariul pct. 6.5 din Principiile de la Bangalore privind conduita 
judiciară se arată că „judecătorul își va îndeplini toate atribuţiile judiciare, 
inclusiv emiterea hotărârilor atunci când a fost dispusă amânarea pronun- 
țării lor, într-o manieră eficientă, corectă și cât mai promptă”, arătându-se 


0 Idem, p. 156. | 
[2] C. DĂNILEŢ (trad.), Comentariu asupra Principiilor de la Bangalore..., p. 10. 

că „desfășurarea cu promptitudine a activităţilor din instanță necesită ca 
judecătorul să fie punctual în activitățile instanţei și să fie operativ în solu-. 
ționarea sesizărilor atribuite, și să insiste ca funcţionarii instanței, părţile la 
proces și avocaţii acestora să coopereze cu judecătorul în realizarea aces- 
tui obiectiv. Lipsa unui program al activității de judecată sau nerespectarea 
acestuia contribuie la apariţia întârzierilor și creează o impresie negativă 
asupra instanţei. Așadar, în sistemele de drept în care orarul de activitate 
al instanţei este afișat și planificat, judecătorii ar trebui să se conformeze 
acestei punctualități, asigurând în același timp și celeritatea în activitatea 
instanţei”. 


Prin Hotărârea nr. 1237 din 19 noiembrie 2013 a Plenului Consiliului 
Superior al Magistraturiil!l, dată în interpretarea și aplicarea art. 88 alin. (1) 
din vechiul Regulament de ordine interioară al instanțelor judecătorești, 
s-au stabilit următoarele: 


Prin sintagma „programul de lucru al judecătorului este flexibil și poate 
să difere de programul de lucru al instanţei” se înțelege că este permis 
judecătorului să nu fie prezent în fiecare zi de la ora 8,00, respectivsănu 
plece din instanţă în fiecare zi la ora 16,00, cu respectarea următoarelor 
obligaţii: să fie prezent la ora stabilită pentru ședința de judecată și la orele 
stabilite pentru celelalte activități pentru care a fost planificat, pe care și 
le-a planificat singur sau care impun prezența sa, ca efect al unor dispoziții 
legale sau regulamentare; să nu absenteze de la ședințele organizate la 
nivelul secţiei, la alte ședințe de natură organizatorică sau de la seminariile 
la care a fost selecționat; să nu se sustragă de la efectuarea activităților de 
natură organizatorică, precum sunt cele de coordonare ale unor comparti- 
mente constituite la nivelul instanței și să nu desfășoare activitățile specifi- 
_ce acestora în afara programului de lucru al instanței, dacă efectuarea aces- 
tora atrage nerespectarea programului de lucru al-personalului auxiliar al 
instanței; să aibă o prezență zilnică la sediul instanței, chiar dacă durata de 
timp zilnică în care se află la sediul instanței nu este de 8 ore; judecătorul 
este obligat să dispună măsurile ce se impun în legătură cu cererile și actele 
de orice natură, precum și în legătură cu corespondența cu caracter admi- 
nistrativ sosită prin poștă, curier, fax sau e-mail, în cauzele care i-au fost 
repartizate, în raport cu urgenţa acestora; oricare dintre judecătorii care 
intră în compunerea completului de judecată trebuie să asigure preluarea 
dosarelor repartizate acestui complet și să ia măsurile necesare în scopul 
pregătirii judecății, astfel încât să se asigure soluționarea cu celeritate a ca- 
uzelor; să nu solicite și să nu determine în altă modalitate, pe considerentul 
programului flexibil, înlocuirea sa de la îndeplinirea activităților pentru care 
a fost planificat ori la care prezenţa sa este imperativ necesară; judecătorul 


H Hotărârea nr. 1237 din 19 noiembrie 2013 a Plenului C.S.M., publicată pe www.csm1909.ro, 

este obligat să dispună măsurile ce se impun în legătură cu cererile și actele 
de orice natură, precum și în legătură cu corespondenţa cu caracter admi- 
nistrativ sosită prin poștă, curier, fax sau e-mail, în cauzele care i-au fost re- 
partizate, în raport cu urgenţa acestora; în cazul în care judecătorul desfă- 
șoară activități didactice în învățământul superior, să își stabilească norma 
didactică astfel încât să respecte activitățile specifice funcţiei de judecător 
și să aducă la cunoștința conducerii instanţei programul lor de desfășurare. 


Pentru impunerea respectării acestei obligații, a fost reglementată în 
art. 99 lit. k) din Legea nr. 303/2004 privind statutul judecătorilor și pro- 
curorilor, republicată, cu modificările și completările ulterioare, ca abatere 
disciplinară fapta judecătorului sau procurorului care are „absenţe nemoti- 
vate de la serviciu, în mod repetat sau care afectează în mod direct activi- 
tatea instanței ori a parchetului”. 


Într-o speţă, în care s-a pus problema interpretării acestui text de lege 
s-a reținut că sensul dispoziţiei legale prevăzute de art. 99 lit. k) teza | din 
Legea nr. 303/2004, republicată, așa cum a fost modificată prin Legea 
nr. 24/2012, trebuie stabilit ținând seama de finalitatea urmărită de legiu- 
itor, respectiv aceea constând în faptul că prin absența nemotivată de la 
serviciu, în mod repetat, să fie afectată în mod indirect activitatea instan- 
tei, legea sancționând în teza a II-a a art. 99 lit. k) absența nemotivată de 
la serviciu care afectează în mod direct activitatea instanței. Această in- 
terpretare se impune a fi făcută având în vedere faptul că legiuitorul nu 
prevede numărul de zile în care magistratul să fi absentat nemotivat de la 
serviciu astfel încât această faptă să constituie abatere disciplinară, 


Într-o altă cauză s-a reținut că formularea de către judecător a unei ce- 
reri nemotivate de concediu de odihnă, în afara perioadei vacanței judecă- 
torești, ce a primit aviz nefavorabil din partea președintelui instanţei, mo- 
tivat de împrejurarea că respectivul judecător înregistra un număr de 473 
de hotărâri judecătorești neredactate, aspect adus la cunoștința acestuia, 
urmat de neprezentarea judecătorului la serviciu pe parcursul mai multor 
zile, constituie o absentare nemotivată de la serviciu în mod repetat, 


20. Ar trebui să primeze calitatea sau cantitatea 
în munca judecătorului? 


Până de curând, în Europa punctul de vedere al cetățeanului/utiliza- 
torului de serviciu judiciar a fost neglijat și asta, pentru că administratorii 


H Hotărârea nr. 6J din 22 mai 2013, Secția pentru judecători a C.S.M,, definitivă prin nerecurare, 
pe www.csm1909.ro, apud |. GÂRBULEȚ, loc. cit. 

(2] Hotărârea nr. 11J din 12 octombrie 2011, Secţia pentru judecători a C.S.M., definitivă prin 
dec. nr. 65 din 6 februarie 2012 a [.C.C.J., pe www.Csm1909.ro, apud |. GÂRBULEȚ, loc. cit. 

sistemelor judiciare și judecătorii au considerat că unica trăsătură de ca- 
litate pentru activitatea instanțelor era corectitudinea hotărârilor judecă- 
torești, calitate care putea fi monitorizată pe calea apelului sau a recursu- 
lui], În prezent, exigenţele publicului au crescut în toate domeniile, fapt 
care a impus necesitatea evaluării calității activității organelor judiciare, 
nemaifiind suficientă simpla adoptare de către acestea a unor hotărâri 
corecte, pentru ca publicul să considere că s-a înfăptuit actul de justi- 
ție. Mai trebuie ca acestea să fie adoptate și într-un termen rezonabil, iar 
neîndeplinirea acestui deziderat este unul din motivele pentru care în- 
crederea populaţiei în actul de justiţie a scăzut constant în toată această 
perioadă. 


Totuși, se știe că în România multe instanțe sunt foarte aglomerate și că 
încărcătura de dosare pe judecător este foarte mare în general, legislația 
este foarte schimbătoare, ceea ce necesită eforturi suplimentare de docu- 
mentare, iar atribuţiile administrative ale judecătorilor și procurorilor sunt 
destul de numeroase, luând mult din timpul ce ar trebui dedicat studiului 
dosarelor. | 


Toate acestea ridică o întrebare cu privire la ce ar trebui să primeze în, 
cazul în care judecătorul nu poate îndeplini în mod concret toate aceste 
obligaţii în termenul legal: calitatea actului de judecată și a redactării hotărâ- 
rii ori celeritatea în soluționarea și motivarea acestora? Ideal ar fi ca ambele 
condiții să fie îndeplinite, adică judecătorul să facă o muncă de calitate și 
într-un termen rezonabil. Dacă însă volumul mare de muncă nu i-ar permite 
acest lucru, judecătorul nu ar trebui să facă rabat de la criteriul calității, 
pentru a-l respecta pe acela al celerității. Acesta este și motivul pentru care 
legislația nu poate da termene fixe pentru soluționarea unor cauze, ci folo- 
sește noțiuni suficient de vagi, cum este cea de „termen rezonabil”. 


Oricât de importantă ar fi însă calitatea actelor efectuate de judecător, 
dacă acesta amână în mod repetat pronunţarea acestora, depășind astfel 
cu mult termenele maxime admise de lege, actul își pierde din efectul be- 
nefic, putând atrage chiar răspunderea disciplinară a judecătorului. Astfel, 
în practică s-a statuat că amânarea nejustificată a pronunțării în zeci de 
cauze, pe perioade care depășesc termenul prevăzut de lege, în unele pro- 
nunțarea fiind amânată de peste 50 de ori, soluţia fiind dată în cauzele re- 
spective după aproximativ un an de la data la care au avut loc dezbaterile 
pe fond, afectează dreptul părților la soluționarea cauzelor într-un termen 
rezonabil, deoarece în intervalul de timp cât cauzele s-au aflat la judecă- 
tor spre deliberare, procedurile judiciare au fost întrerupte, împrejurare 
ce a determinat în mod evident temporizarea procedurii în respectivele 


„ TA, RĂDULESCU, Unele aspecte privind evaluarea comportamentului judecătorilor din perspectiva 
calitativă, în |. COPOERU, N. SZABO (coord.), Etică și cultură..., p- 256. 

dosare! La fel, în jurisprudența disciplinară s-a reținut că redactarea unui 
număr semnificativ de hotărâri judecătorești (peste 400) după împlinirea 
termenului legal, cu perioade cuprinse între o lună și 12 luni, constituie o 
întârziere în redactarea lucrărilori:]. 


Între o cercetare riguroasă a cauzei și soluționarea acesteia într-un ter- 
men cât mai scurt, judecătorul trebuie să aleagă prima soluţie, așa cum re- 
zultă și din comentariul 42 la Principiile de la Bangalore, în care se arată 
că „sistemele de inspecție judecătorească, în țările în care acestea există, 
trebuie să nu se ocupe de fondul soluţiilor sau de corectitudinea deciziilor 
luate în particular și ar trebui să nu îl determine pe judecător, pe motivul 
eficienței, a plasa productivitatea înaintea îndeplinirii corespunzătoare a 
rolului său, care este acela de a pronunţa o decizie în urma unei examinări 
atente a fiecărei cauze, potrivit legii și fondului speței”. 


Legislația noastră ar trebui să prevadă modalități alternative de motiva- 
re a hotărârilor judecătorești, așa cum se prevede în pct. 59 și 60 din Opinia 
nr. 7 (2005) a Consiliului Consultativ al Judecătorilor Europeni (C.C.J.E.) po- 
trivit căruia „în opinia C.C.J.E., legislația sau practica judiciară referitoare la 
motivarea hotărârilor ar trebui să prevadă existența unei forme de motiva- 
re, și să lase suficientă putere de decizie judecătorului de a alege dacă să 
dea, acolo unde este posibil, o hotărâre orală (care poate fi transcrisă din 
înregistrare la cerere sau la nevoie) și/sau o scurtă hotărâre scrisă și moti- 
vată (de exemplu, sub forma deciziei în stilul «attendu» adoptat de unele 
țări) sau o amplă hotărâre scrisă și motivată, în toate cazurile în care nu 
este posibilă referirea la precedente stabilite și/sau motive faptice reclamă 
acest lucru. Formele simplificate de motivare se pot aplica ordinelor, cita- 
ţiilor, ordonanţelor, mandatelor, decretelor și altor decizii cu valoare pro- 
cedurală și nu se referă la drepturile materiale ale părților”. În felul acesta, 
judecătorii ar putea să-și folosească timpul și resursele pentru celelalte ac- 


21. Ce reprezintă imparțialitatea judecătorului? 


În legislația noastră sunt mai multe texte care reglementază imparțiali- 
tatea judecătorului. Dintre acestea se impune a fi menţionat aici doar art. 9 
alin. (1) din Codul deontologic al judecătorilor și procurorilor, aprobat prin 
Hotărârea Consiliului Superior al Magistraturii nr. 328 din 24 august 2005, 
în care se prevede că „judecătorii și procurorii trebuie să fie imparțiali în 


M Hotărârea nr. 12] din 29 septembrie 2010, Secția pentru judecători, definitivă prin dec. nr. 56 
din 14 martie 2011 a I.C.C.J., publicată pe www.csm1909.ro. 

PI Hotărârea nr. 11) din 12 octombrie 2011, Secţia pentru judecători, definitivă prin dec. nr. 65 
din 6 februarie 2012 a 1.C.C.J, publicată pe www.csm1909.ro. 

îndeplinirea atribuţiilor profesionale, fiind obligați să decidă în mod obiec- 
tiv, liberi de orice influențe”. 


Dintotdeauna, imparţialitatea a fost văzută ca o calitate esențială a ju- 
decătorului. De pildă, în ţara noastră, Pravilniceasca condică, întocmită în 
anul 1775 și intrată în vigoare în 1780, cerea judecătorilor „să se arate cu 
dulceaţă către cei judecați și fără pizmă sau fățărnicie, fără a se arata cu 
vrăjmășie față de cei pe care îi judecă. El nu trebuie să se grăbească la ho- 
tărâre, ci să iscodească pricina cu amănuntul și cu mintea curată și liniști- 
tă să-și cumpănească gândirile. Să nu pornească niciodată cu strâmbătate 
pentru prieteni, sau cu frică. Să-și păzească mâinile curate către Dumnezeu 
și pravile. Să fie drept și să nu ia mită pentru că atunci se va pedepsi foarte 
greu“l'l, | 


Așa cum rezultă și din acest text din secolul XVIII, există o legătură strân- 
să între imparțialitate și analiza temeinică de către judecător a cauzei, deoa- 
rece „grija pentru o informare completă a judecătorului poate să-i corecte- 
ze opinia juridică”. Astfel, „în ipoteza în care un dosar nu este pregătit cu 
multă atenție și din timp, se creează riscul tergiversării judecării lui, iar un 
termen de judecată «ratat» este acela în care nu se mai câștigă nimic pen- 
tru proces, din vina instanței (lipsa procedurilor, surprinderea completului 
de judecată cu cereri, excepții la care nu poate răspunde în cadrul ședinței 
etc.) și creează în mod justificat nemulțumire din partea justițiabililor, iar 
capitalul de încredere în instanță descrește”l. | 


În limita omenescului posibil, judecătorul este dator să asigure și apa- 
rența de imparţialitate, adică o percepție a imparţialității sale din partea 
publicului, o credibilitate a activităţii judiciare, sens în care, Principiile de la 
Bangalore au consacrat această valoare la pct. 2.2., prevăzând că: „judecă- 
torul va veghea ca prin conduita sa, atât în cadrul instanţei, cât și în afara 
ei, să menţină și să crească încrederea publicului, a profesiunii judiciare în 
imparțialitatea sa și a puterii judecătorești”!il. 


La fel ca și independenţa, imparțialitatea nu este doar o chestiune de 
substanţă, ci și de aparenţă: nu este suficient ca magistratul să fie inde- 
pendent și imparţial, ci trebuie ca acest lucru să se și vadă (justice must not 
only be done, it must be seen to be done). Așadar, magistrații sunt ținuți să 
adopte un comportament din care să rezulte chiar și aparenţa de imparți- 
alitate (în sensul ca aceasta să fie vizibilă pentru justiţiabili), tocmai pentru 
a înlătura orice îndoială cu privire la îndeplinirea corectă a îndatoririlor pro- 
fesionalell. | 


IGH. SCRIPCARU Ș-a., Op. cit., p. 156. 

(2! Idem, p. 208. 

RI C.A. DOMOCOȘ, loc. cit. 

{1 C, DĂNILEȚ, în 1. COPOERU, N. SZABO (coord.), Etică și cultură...» p. 179. 

Într-o cercetare care a avut ca obiect comportamentele, acțiunile și 
conduitele considerate de judecători relevante pentru imparţialitate s-a 
ajuns la concluzia că judecătorii văd imparțţialitatea prin următorii indica- 
tori"; „judecătorul păstrează o atitudine echidistantă față de părţile din 
proces” și „judecătorul dă șanse egale de exprimare părților, pentru a-și 
face o imagine iar asupra procesului”. 


Potrivit Principiului 2 de la Bangalore, imparțialitatea nu privește doar 
hotărârea adoptată, ci se analizează în raport cu comportamentul judecă- 
torului pe parcursul întregului proces, deoarece ea „privește nu doar ho- 
tărârea însăși, ci și întreg procesul prin care se ajunge la aceasta”. Ea nu 
se analizează doar în raport cu rezultatul procesului, respectiv cu hotărâ- 
rea pronunțată, ci și în raport cu comportamentul și deciziile luate de ju- 
decător pe întreg parcursul procesului. În comentariul 58 la Principiile de 
la Bangalore se arată că în cursul procesului subiectivismul judecătorului 
„se poate manifesta fie verbal, fie fizic. Sunt exemple epitetele, mormă- 
ielile, poreclele denigratoare, stereotipurile negative, încercările de a face 
glume pe seama stereotipurilor (de exemplu, în legătură cu sexul, cultura 
sau rasa unei persoane), amenințările, actele de intimidare sau ostile care 
sugerează o legătură dintre rasă ori naționalitate și infracțiune, și referirile 
nerelevante la caracteristici personale. Subiectivismul sau prejudecata se 
poate manifesta și prin limbajul trupului, aparențele ori comportamentul 
în instanță sau în afara acesteia. Conduita fizică poate indica neîncrederea 
într-un martor, ceea ce ar putea influenţă neadecvat juriul. Expresia facială 
poate transmite o aparenţă de subiectivism către părțile sau avocaţii din 
proces, jurați, mass-media și alții. Subiectivismul sau prejudecata pot privi 
direct o parte, un martor sau un avocat”!l. 


Potrivit comentariului 52 la Principiile de la Bangalore, „percepţia con- 
form căreia un judecător nu este imparțial poate apărea în mai multe mo- 
duri, de exemplu, prin perceperea unui conflict de interese, prin compor- 
tamentul judecătorului la tribună, sau prin asocierile și activitățile judecă- 
torului în afara instanței”l3l. Imparţialitatea nu se deduce, așadar, doar din 
comportamentul judecătorului în cursul procesului, ci și din anumite acte 
sau fapte ale acestuia făcute în afara instanţei, în viața privată. 


De pildă, un alt caz în care este pusă în discuție imparţialitatea jude- 
cătorului este acela în care judecătorul cunoaște personal anumite fapte 
ce fac obiectul cauzei pe care o are de judecat. S-ar putea spune că acest 
lucru este în avantajul justei soluționări a cauzei, deoarece în orice dosar 


M A. RĂDULESCU, Independenţa și imparţialitatea judecătorului ca standarde profesionale în 
procesul civil, în |. CoPOERU, N. SZABO (coord.), Dileme morale..., p. 206-213. 

[2] C. DĂNILEŢ (trad.), Comentariu asupra Principiilor de la Bangalore..., p. 58. 

(5 dem, p. 56. i 

judecătorul trebuie să facă eforturi pentru a afla adevărul. În realitate, ju- 
decătorul nu îndeplinește în acest caz condiția de imparţialitate deoarece 
pornește la judecarea cauzei cu o părere preconcepută. Așa cum se arată în 
comentariul 93 la Principiile de la Bangalore în legătură cu obligaţia judecă- 
torului de a se abţine atunci când nu poate judeca imparțial „această regu- 
lă se aplică pentru informațiile obținute înainte ca dosarul să îi fie repartizat 
judecătorului, precum și pentru cunoștințele dobândite din surse extrajudi- 
ciare sau prin cercetări întreprinse în nume personal de. către judecător în 
timp ce cauza este în curs de desfășurare. Ea se aplică chiar dacă aceste cu- 
noștințe au fost dobândite prin cercetări independente desfășurate cu un | 
scop ce nu are legătură cu litigiul (de exemplu, scrierea unei cărți), și care 
nu sunt aduse în atenţie atunci când acest lucru ar fi potrivit, spre a oferi 
ocazia părților interesate de a pune concluzii cu privire la ele. Recuzarea nu 
este necesară dacă cunoștințele provin din decizii anterioare pronunţate 
în aceeași cauză, sau din soluționarea unei cauze între aceleași părți, sau 
deoarece partea a mai apărut în fața judecătorului într-o cauză anterioa- 
ră. Totuși, de obicei, cu excepția cazului în care informațiile sunt evidente, 
bine cunoscute, sau sunt de natura celor care au fost discutate sau repre- 
zintă fapte notorii, asemenea cunoștințe ar trebui consemnate oficial pen- 
tru a fi dezbătute de părţi. Există limite firești pentru cerințe acceptabile 
în această privință. De exemplu, nu ne putem aștepta ca judecătorul, în 
cadrul judecării unei cauze, să dezvăluie toate cunoștințele sale de drept 
care știe că sunt pertinente în cauză sau faptele cunoscute de toată lumea 
care pot fi relevante pentru judecată. Etalonul este ceea ce ar fi rezonabil 
potrivit percepţiei unui observator rezonabil”. 


Mai trebuie subliniat că imparțialitatea nu exclude opinia personală a 
judecătorului, însă îi interzice a ajunge la o soluţie într-o altă modalitate de- 
cât cea a dezbaterii contradictorii, a aprecierii faptelor și a aplicării legiil?l. 


Imparțialitatea e o valoare morală, ţine de forul interior al persoanei, 
și presupune pentru agentul public din justiție analizarea și conduita echi- 
distantă a faptelor în raport cu legea aplicabilă, fără a avea prejudecăți sau 
predilecţii în privința cazului pe care îl instrumentează și fără să acționeze 
în moduri care susţin interesele vreuneia dintre părții]. Imparțialitatea pre- 
supune ca judecătorul să ia decizia în cauză în urma dezbaterilor contradic- 
torii, pentru că acestea nu ar mai avea niciun sens dacă s-ar desfășura în 


PN N N N 


UJ A se vedea Prosecutor v Sesay, Special Court for Sierra Leone (Appeals Chamber) [2004] 3 LRC 
678, apud C. DĂNILEȚ (trad.), Comentariu asupra Principiilor de la Bangalore... , p- 71. l 

[2 C. DĂNILEŢ (trad.), Comentariu asupra Principiilor de la Bangalore... p. 71. 

B M.-M. PIVNICERU, C. LUCA, Deontologia profesiei de magistrat. Repere contemporane, p. 38, 
apud C.A. DOMOCOȘ, loc. cit. 

KIC. DĂNILEŢ, Mecanisme de corupție și politici anticorupţie în sistemul juridic, în 1. COPOERU, 
N. SZABO (coord.), Etică și cultură... , p. 220. 

faţa unui judecător părtinitor, care a luat deja hotărârea în cauză. Așa cum 
rezultă și din jurisprudenţa Curţii Europene a Drepturilor Omului, obiectivul 
cerinței de imparțialitate nu este de a interzice magistratului să-și formeze 
o opinie, ci de a împiedica dorinţa de a nu și-o schimba (de a înlătura practic 
rostul dezbaterilor); s-a spus că judecătorul trebuie să rămână deschis la 
primirea noilor fapte, argumente, interpretări, fiind imposibil ca unui jude- 
cător care într-o anumită fază a procesului a luat cunoștință de conținutul 
unui dosar să i se ceară să nu își formeze o opinie în legătură cu posibila 
soluție pe care o va da acelei cauzel'. 


Aceeași idee o regăsim și în comentariul 57 la Principiile de la Bangalore, 
în care se arată că „subiectivismul sau prejudecata a fost definită ca o aple- 
care, înclinaţie, tendință sau predispoziție către o parte ori alta sau către 
o anumită soluție. Aplicând aceasta la procedurile judiciare, ea reprezin- 
tă o predispoziţie de a soluţiona o chestiune sau cauza într-un anumit fel, 
care nu lasă mintea judecătorului să fie complet deschisă pentru a fi con- 
vinsă. Subiectivismul este o condiție sau O stare de spirit, o atitudine sau 
un punct de vedere, care influențează sau nuanțează judecata și îl pune pe 
judecător în imposibilitatea de a-și exercita funcţia în mod imparțial într-o 
anumită cauză]. Totuși, acest lucru nu poate fi afirmat fără a se ține seama 
de natura exactă a subiectivismului. Dacă, de exemplu, judecătorul are o 
înclinație către susținerea drepturilor fundamentale ale omului, cu excep- 
ţia cazului în care legea prevede altfel în mod clar și valabil, această înclina- 
ție nu va da naștere la o percepție de părtinire ilicită”l2l. 


înlăturarea judecătorului de la soluționarea unei cauze este justificată 
doar de motive care pun în discuţie neutralitatea acestuia, luând însă în consi- 
derare un punct de vedere rezonabil în această privință], Așadar, nu orice im- 
presie subiectivă a părții că judecătorul cauzei nu ar fi unul obiectiv poate să 
atragă admiterea unei cereri de abţinere sau de recuzare a acestuia, ci doar 
existența unor motive rezonabile care justifică această concluzie. Altfel s-ar 
perpetua o stare de suspiciune generalizată, care nu poate face decât rău ac- 
tivităţii de judecată dacă judecătorii ar putea fi înlăturați de la soluționarea ca- 
uzei la simpla impresie subiectivă a uneia din părți că acesta nu ar fi imparțial. 


Așa cum s-a exprimat Curtea Europeană a Drepturilor Omului, pentru a 
se putea lua în considerare temerile părții cu privire la lipsa de imparţialitate 


(1 Factorii de presiune și conflictele de interese în justiţie - ghid pentru judecători, editat de 
Societatea pentru Justiţie SoJust și Fundaţia Konrad Adenauer, p. 30, apud S. LUCA, D.M. BULANCEA, 
în MM. PIVNICERU, C. LUCA (coord.), op. cit., p. 99. 

12) R vs Bertram [1989] JO nr.2133 (QL), citat de Justice Cory în R vs S, Curtea Supremă a Canadei, 
[1997] 3 SCR 484, parag. 106, apud C. DĂNILEŢ (trad.), Comentariu asupra Principiilor de la Bangalore... , 
p.58. 

(3) Ibidem. 

[4] H, PROETEL, în |. COPOERU, N. SZABO (coord.), Etică și cultură... p. 179. 

a judecătorului, trebuie să existe fapte determinate și verificabile care pot 
justifica îndoielile cu privire la imparțialitatea acestuial!]. În materie penală, 
atunci când suspiciunea cu privire la imparțialitatea judecătorului provine 
din partea acuzatului, Curtea Europeană a Drepturilor Omului a statuat că 
se are în vedere și optica celui acuzat, dar aceasta nu este decisivă, ci sus- 
ținerile sale trebuie să poată fi justificate din punct de vedere obiectivi?l. 


S-a pus problema, care ar fi standardul care ar putea justifica o conclu- 
zie a parțialităţii judecătorului, dacă părerea părţilor din dosar este sus- 
pectată de subiectivitate. La această întrebare s-a răspuns că impresia de 
imparțţialitate este măsurată de standardul observatorului.rezonabil, care, 
analizând problema în mod realist și practic, poate sau ar putea percepe 
lipsa imparţialității judecătoruluil). Din punct de vedere practic, acest ob- 
servator rezonabil va fi judecătorul care soluţionează cererea de abţinere 
sau de recuzare a judecătorului considerat a fi imparţial. Totuși, judecătorul 
care analizează cererea de recuzare sau de abţinere nu trebuie să anali- 
zeze doar capacitatea colegului său de a soluţiona în mod obiectiv cauza, 
ci și impactul acestui fapt asupra încrederii publicului în actul de justiție 
efectuat de judecătorul cu privire la care există suspiciuni asupra aparenţei 
sale de imparțialitate. Testul pe care ar trebui să-l aplice judecătorul care 
soluţionează cererea de abţinere sau de recuzare pe motive de suspiciune 
cu privire la imparţialitate constă în întrebarea „ce ar concluziona o aseme- 
nea persoană, care privește chestiunea în mod realist și practic, după ce a 
examinat integral problema? Ar crede oare o asemenea persoană că este 
mai probabil ca judecătorul, fie conștient, fie inconștient, să nu decidă în 
mod echitabil?”14]. 


în plus, la analiza obiecțiunii cu privire la imparțialitatea unui judecător 


trebuie luată în considerare și perioada de timp scursă de la data apariţiei 


eventualei cauze care a stat la baza acestei obiecţii și data la care este ana- 
lizată imparțialitatea judecătorului. Aceasta deoarece „obiecţia își pierde 


PI N N 


U) C.E.D.O., cauza Mauschildt c. Danemarcei, 1989, pct. 48, apud C. DĂNILEŢ, Imparțialitatea - 
obligaţie și virtute a judecătorului, în I. COPOERU, N. SZABO (coord.), Etică și cultură..., p:179. : 

(2) C.E.D.O., cauza Thorgeirson c. Islandei, Hotărârea din 25 iunie 1992, pct. 51, apud 
S. LUCA. M.D. BULANCEA, în M.-M. PIVNICERU, C. LUCA, op. cit., p. 90. 

(3) Asociația magistraților din România, Codul deontologic al magistraților. Ghid de aplicare, în 
F. COSTINIU (coord.), Deontologia profesiei de magistrat. Repere contemporane, p. 16, apud S. LUCA, 
D.M. BULANCEA, în M.-M. PIVNICERU, C. LUCA, Op. cit., p. 89.- 

(4! A se vedea Locabail (UK) Ltd v Bayfield Properties, Court of Appeal of England and Wales [2000] 
QB 451, [2000] 3 LRC 482; Re Medicaments and Related Classes of Goods (No.2), House of Lords, United 
Kingdom [2001] 1 WLR 700; Porter v Magill, House of Lords, United Kingdom [2002] 2 AC 357; Webb v 
The Queen, High Court of Australia (1994) 181 CLR 41; Newfoundland Telephone Co v Newfoundland (Board 
of Commissioners of Public Utilities), Supreme Court of Canada [1992] 1 SCR 623; R v Gough; House of 
Lords, United Kingdom [1993] AC 646; R v Bow Street Stipendiary Magistrate, Ex parte Augusto Pinochet 
Ugarte (No.2), House of Lords [2001] 1 AC 119, apud C. DĂNILEȚ (trad.), Comentariu asupra Principiilor 
de la Bangalore..., p- 66. 

treptat din putere o dată cu trecerea timpului între evenimentul care se 
presupune că dă naștere la un pericol de subiectivism și cauza în care s-a 
ridicat obiecția”!”. 


În general, se face o analiză a imparțialității judecătorului pe două pa- 
liere, respectiv demersul subiectiv, care ar presupune că niciun membru al 
instanţei nu trebuie să aibă vreo prejudecată sau predilecție personală, și 
demersul obiectiv, care ar presupune că modul de organizare al instanţei 
și modul de funcţionare a acesteia exclude orice dubiu cu privire la totala 
imparțialitate a acesteia. În ceea ce privește demersul subiectiv de stabilire 
a imparțialității judecătorului, dacă acesta nu își dezvăluie în vreun fel pre- 
judecățile ori predispozițiile interioare, ele nu pot fi cunoscute. De aceea, 
Curtea Europeană a Drepturilor Omului a statuat că, întrucât imparțialitatea 
subiectivă pune în discuție „forul interior” al judecătorului, ea este prezu- 
mată până la proba contrarătl. De altfel, așa cum s-a afirmat „este imposibil 
pentru un judecător, care într-o anumită fază a procesului a luat cunoștință 
de conţinutul unui dosar, să i se ceară să nu-și formeze o opinie în legătură 
cu posibila soluție pe care o va da acelei cauze. Dar din cele arătate mai sus, 
rezultă că imparțialitatea nu interzice a-și forma o opinie, ci ea împiedică do- 
rința de a nu ți-o schimba (de a înlătura rostul dezbaterilor): judecătorul tre- 
buie să rămână deschis la primirea noilor fapte, argumente, interpretări”. 


Este îndeobște admisi“! că nu pot constitui temeiuri pentru a se reține 
lipsa de imparţialitate, valorile personale, filosofia sau convingerile privind 
legea; faptul că judecătorul are o opinie generală despre o problemă legală 
sau socială, legată direct de un caz, nu îl face recuzabil. Astfel, în comenta- 
riul 60 la Principiile de la Bangalore se arată că „setul de valori personale 
ale judecătorului, filozofia acestuia, sau convingerile despre drept, nu pot 
constitui subiectivism sau prejudecată. Faptul că un judecător are o părere 
generală despre o chestiune juridică sau socială ce are legătură directă cu 
speța nu îl face incompatibil de a prezidal*]. Trebuie făcută distincţia între 
opinie, care este acceptabilă, și subiectivism, care este inacceptabil. S-a 
spus că „dovada că mintea unui judecător este o tabula rasa ar fi o dovadă 
de lipsă de pregătire, nu de lipsă de subiectivism]. Dispoziţiile sau comen- 


U) Locabail (UK) Ltd v Bayfield Properties Ltd, Court of Appeal of England and Wales [2000] 3 
LRC 482, C. DĂNILEŢ (trad.), Comentariu asupra Principiilor de la Bangalore... , p. 70. 

(2 C.E.D.O., Le Compte, Van Leuven și De Meyere c. Belgiei, 1981, apud C. DĂNILEŢ, Imparţialitatea 
- obligație şi virtute a judecătorului, în |. COPOERU, N. SZABO (coord.), Etică și cultură..., p. 181. 

(3] C. DĂNILEŢ, în 1. COPOERU, N. SZABO (coord.), Etică și cultură..., p. 188. 

141 C. DĂNILEŢ, p. 29, apud S. LUCA, D.M. BULANCEA, Op. cit., p. 102. 

ITA se vedea J.M. Shaman, S. Lubet, J.J. Alfini, Judicial Conduct and Ethics, 3" ed. (Charlottesville, 
Virginia, The Michie Company, 2000), apud C. DĂNILEŢ (trad.), Comentariu asupra Principiilor de la 
Bangalore... , p. 59. 

16] Laird v Tatum, United States Supreme Court (1972) 409 US 824, apud C. DĂNILEŢ (trad.), 
Comentariu asupra Principiilor de la Bangalore... , p. 59. 

tariile judiciare asupra probelor, făcute în cadrul procesului, nu sunt nici 
ele cuprinse în interdicție, decât dacă se pare că mintea judecătorului este 
închisă și nu mai ia în considerare toate probele”. | 


De asemenea, potrivit comentariului 89 la Principiile de la Bangalore, 
„de obicei, religia, originea etnică sau naţională, sexul, vârsta, clasa soci- 
ală, situaţia financiară sau orientarea sexuală a judecătorului nu pot con- 
stitui, în sine, o bază temeinică pentru ridicarea unei obiecții. ȘI, de regu- 
lă, o obiecţie nu se poate baza pe proveniența socială, pe studiile sau pe 
funcţia anterioară a judecătorului; pe apartenenţa judecătorului la orga- 
nizaţii sociale, sportive sau caritabile; pe deciziile judecătorești pronunța- . 
te anterior; sau pe activitățile sale extracuriculare. Totuși, aceste obser- 
vaţii generale depind de circumstanțele din speța concretă aflată în fața 
judecătorului”2]. 


S-a mai susținut că deciziile judiciare luate în alte pricini sau comentari- 
ile legale asupra probelor, făcute în cursul procedurilor, nu pot fi conside- - 
rate ca dovezi de părtinirel2l. Față de această susținere, e greu de înțeles 
afirmaţia că s-ar pune în discuție imparțialitatea judecătorului în cazul în 
care acesta și-ar fi spus opinia cu privire la modul de interpretare a unui 
text legal printr-o altă hotărâre sau printr-un articol scris într-o revistă de 
specialitate!+]. Totuși, lucrările științifice publicate de judecător nu pot con- 
stitui temei pentru imparţialitatea acestuia, deoarece acestea reprezintă 
doar un punct de vedere cu privire la problema de drept supusă dezbaterii, 
care poate fi schimbat în cazul în care s-ar aduce argumente convingătoa- 
re. Situaţia este identică cu cea în care judecătorul a adoptat anterior o 
hotărâre în care a interpretat într-un anumit sens un text de lege, când este 
îndeobște admis că nu se poate susține lipsa de imparțialitate a judecăto- 
rului pe acest temei. 


În doctrină, s-a subliniat că motivele de parțialitate a judecătorului pot 
rezulta din încălcarea principiului tratamentului egal al părţilor, din punct 
de vedere procedural, dintr-un comportament inadecvat al judecătorului, 
din împiedicarea părții de a uza de drepturile sale, din încălcarea regulilor 
procedurale etc.b], Într-adevăr, judecătorul trebuie să trateze în mod egal 
toate persoanele, fără a face vreo diferenţiere între ele în funcție de rasă, 
naționalitate, religie etc. în cadrul Principiilor de la Bangalore, egalitatea 
este tratată ca o valoare distinctă de imparțialitate, dar ea privește în reali- 


i Ibidem. 

lidem, p. 69. n 

RIS. LUCA, D.M. BULANCEA, în M.-M. PIVNICERU, C. LUCA (coord.), op. cit., p. 102. . 

A se vedea Documentul elaborat în cadrul activităților privind deontologia profesională 
organizate de către Institutul Național al Magistraturii 1 ianuarie — 1 mai 2007, publicat pe http:// 
www.inm-lex.rol, apud M.-M. PIVNICERU, C. LUCA (coord.), op. cit., p. 102. 

Il Ibidem. > . 

tate tot obligaţia judecătorului de a fi imparțial față de toate persoanele și 
de a aplica în mod egal legea. 


După alții, ar fi posibil ca aceste motive din care să se tragă concluzia 
lipsei de neutralitate a judecătorului să rezulte și din unele aspecte legate 
de viața privată a judecătorului, cum ar fi starea civilă, relaţiile cu familia, 
cu prietenii, orientarea sexuală, raportarea față de religie etc. De pildă, s-ar 
putea pune în discuție capacitatea unui judecător care a trecut de curând 
printr-un divorţ cu încredințare de minori, în urma căruia aceștia din urmă 
au fost încredințaţi de instanță soției, de a soluţiona cauze similare cu su- 
ficientă obiectivitate. Ori, capacitatea unui judecător care are pe rol un li- 
tigiu cu banca, pentru dobânzile ori comisioanele percepute de bancă, de 
a judeca în mod obiectiv cauze similare. S-a subliniat însă că, potrivit juris- 
prudenţei Curţii Europene a Drepturilor Omului, experienţele personale ale 
judecătorului nu pot constitui un motiv de recuzare, cu excepţia situaţiei în 
care măsurile luate de acesta în timpul procesului dovedesc sau cel puțin 
creează aparenţa că judecata sa ar fi influențată de o experienţă personală 
(cum ar fi refuzul de a administra o probă, de a asculta vreuna dintre părți 
sau alte manifestări abuzive). 


În Ghidul practic de etică și deontologie judiciară pentru magistraţii din 
România!!! se arată că „există totuși experiențe, personale sau provenite 
din mediul său apropiat, care pot împiedica examinarea și soluționarea unei 
cauze. Judecătorul care este victima unei tâlhării serioase în propria casă 
trebuie să nu judece o astfel de cauză pentru o vreme. Același lucru este 
valabil, de exemplu, pentru un procuror a cărui nepoată a fost violată sau 
agresată sexual. Alte exemple: prejudecăţi (etnie, sex, orientare sexuală, 
religie etc.), considerente ideologice (politice, religioase etc.), experiența 
de viață, prieteni, hobby-uri, compasiune, empatie exagerată, resentimen- 
te, frică, neîncredere, lipsa de formare, judecata bazată pe aparenţe etc.” 


În doctrină s-a susținut că legea trebuie interpretată de judecător nu în 
funcţie de valorile sale personale, ci cu o scrupuloasă neutralitate care îl 
îndepărtează de orice militantism și îl conduce să se sprijine numai pe ele- 
mentele determinante ale dosaruluil?. Desigur că judecătorul ar trebui să 
se străduiască să îndeplinească acest deziderat ori de câte ori va fi pus să 
aleagă între valorile sale personale și lege. Atunci însă când legea nu e cla- 
ră, necesitând o interpretare din partea judecătorului, va fi greu ca acesta 
să se îndepărteze de valorile personale (din care nu ar trebui să lipsească 
echitatea) și să adopte alte valori. Și cum problemele nu apar când legea 


I A.A. CHIȘ, F.I. MOŢU, în I. COPOERU, N. SZABO (coord.), Etică și cultură..., p- 170. 

2] Proiectul Institutului Naţional al Magistraturii, op. cit. 

(3) F.B. VASILESCU, Dreptul la un proces echitabil, articol publicat pe http://www.ccr.ro, apud 
C. DĂNILEŢ, Imparțialitatea - obligaţie și virtute a judecătorului, în 1. COPOERU, N. SZABO (coord.), 
Etică și cultură..., p. 180. 


V. Aspecte particulare de.etică a profesiei de judecător 231 


este clară, ci doar atunci când aceasta suscită mai multe interpretări, în 
realitate judecătorul va fi pus deseori în situația de a face uz de aceste va- 
lori personale, pentru a putea da o soluție așa cum crede el că este just (la 
luminile și înțelepciunea judecătorului). Evident că restul afirmației, referi- 
toare la îndepărtarea de militantism și întemeierea soluției pe elementele 
dosarului, rămâne întotdeauna valabilă, însă interpretarea legii în funcţie 
de valorile personale nu constituie neapărat o lipsă de neutralitate a jude- 
cătorului, dacă aceste valori sunt compatibile cu cele profesionale. 


În practica judiciară din ţara noastră s-a reținut că soluţionarea de către 
judecător a unui dosar în care reclamant este finul său, nu se circumscrie 
niciunui caz de incompatibilitate sau de abţinere prevăzut de vechiul Cod 
de procedură civilă și nici nu este de natură a afecta prezumția de impar- 
ţialitate a judecătorului, în condiţiile în care la nivelul tribunalului exista 
o practică unitară în privința soluţiilor pronunțate în dosarele având ca 
obiect înmatriculările autoturismelor fără plata taxei de primă înmatricula- 
rel], În doctrină a fost criticată soluţia instanţei, considerându-se că aceas- 
ta se întemeiază pe faptul că, în speţă, soluționarea de către judecător a 
unui dosar în care reclamant este finul său nu se circumscrie niciunui caz. 
de incompatibilitate sau de abţinere prevăzut de vechiul Cod de proce- 
dură civilă, fapt care vine în contradicţie cu dispoziţiile articolului 99 lit. i) 
din Legea nr. 303/2004 care nu face referire la Codul de procedură civilă, 
ci se referă la „nerespectarea îndatoririi de a se abține atunci când judecă- 
torul sau procurorul știe că există una din cauzele prevăzute de lege pen- 
tru abţinerea sa (...)”, în speţă fiind aplicabil art. 6 parag. 1 din Convenţia 
europeană a drepturilor omului care face parte din dreptul intern, dar și 
jurisprudenţa Curții Europene a Drepturilor Omului; privind interpretarea 
noțiunii de imparțialitate a judecătorului; în plus, soluția instanței mai este 
criticată pentru că impune o condiționalitate între prezumția de imparția- 
litate a judecătorului și soluţia pe care acesta o pronunţă, ceea ce se con- 
sideră că nu este permis. 


În legătură cu această din urmă critică, e discutabil dacă la analizarea 
abaterii disciplinare a judecătorului nu ar trebui luată în considerare și na- 
tura cauzei în care acesta nu s-a abținut. De pildă, în soluția criticată rezultă 
în mod clar că dosarul nu ridică niciun fel de problemă cu privire la soluţia 
ce se impunea a fi adoptată, având în vedere natura repetitivă a cauzelor: 
privind restituirea taxei de poluare și practica judiciară consecventă, potri- 
vit căreia astfel de acţiuni erau admise în toată țara. Într-o astfel de situaţie 
poate fi justificată temerea părții cu privire la lipsa de imparțialitate a jude- 
cătorului, din moment ce toți judecătorii din instanța respectivă ori chiar 


UI Hotărârea nr. 12] din 19 iunie 2013, Secţia pentru judecători a C.S.M,, definitivă prin dec. nr. 66 
din 5 mai 2014 a l.C.C.J., publicată pe www.csm1909.r0. 
[?] |, GÂRBULEȚ, C.A. SUSANU, Abaterile disciplinare ale magistraților. Nerespectarea... 

din ţară admiteau astfel de acțiuni în restituirea taxei de poluare achitată 
pentru autoturismele second hand? 


În practica noastră judiciară s-a mai statuat că „simplul fapt că judecă- 
torii au încheiate contracte de credit cu o bancă ce este parte într-un liti- 
giu care le este dedus spre soluționare, necoroborat cu alte împrejurări, 
nu este suficient pentru a se naște o prezumție de lipsă a imparțialităţii 
acestora”!!. La aceeași concluzie s-a ajuns și în comentariul 99 la Principiile 
de la Bangalore, unde se arată că „excluderea nu este necesară nici dacă 
judecătorul este implicat numai în calitate de client pentru operațiuni obiș- 
nuite al unei bănci, companii de asigurări, companii emițătoare de cărți de 
credit, sau al altei instituţii asemănătoare, care este parte la proces, fără 
ca judecătorul să aibă vreun conflict sau tranzacţie specială cu aceasta, 
aflată în curs de soluționare”?]. Curtea Europeană a Drepturilor Omului a 
statuat însă că s-a încălcat aparenţa de imparțialitate în cazul în care la data 
pronunțării hotărârii, soţul judecătoarei avea o datorie destul de mare la o 
bancă ce era parte în dosar, contractată în condiţii avantajoasell. 


De asemenea, în jurisprudenţa națională s-a reținut că judecătorul care 
nu știa că există vreo legătură între cauza care o judecă și dosarul în care 
se efectuau acte premergătoare începerii urmăririi penale în care soțul său 
acorda asistenţa juridică reprezentantului administratorului judiciar nu se 
poate aprecia că acesta a încălcat cu știință normele de drept existente în 
materia incompatibilitățilori“l. 


Cu privire la imparțialitatea judecătorului, Plenul Consiliului Superior al 
Magistraturii a adoptat Hotărârea nr. 846 bis din 3 iulie 2014, în care, între 
altele a statuat că judecătorul față de care s-a început urmărirea penală 
pentru săvârșirea unei fapte de corupţie ar trebui să se abțină de la solu- 
ţionarea pricinilor de această natură, până la clarificarea situației sale, în- 
trucât se încalcă aparența de imparțţialitate și obiectivitate de care orice 
judecător este răspunzător. 


În mod similar, au mai fost considerate ca fiind situații în care se pune 
problema imparțialității sau aparenței de imparţialitate!s!: relația de priete- 
nie dintre magistrat și avocatul care pledează într-un dosar repartizat ale- 
atoriu magistratului respectiv; capacitatea obiectivă a magistratului de a 


1] C.A. Timișoara, s. a Il-a civ., dec. civ. nr. 384 din 21 octombrie 2015, nepublicată. 
(2) C. DĂNILEŢ (trad.), Comentariu asupra Principiilor de la Bangalore..., p. 73. 

13) C.E.D.O., cauza Petur Thor Sigurdsson c. Islandei, Hotărârea din 10 aprilie 2013, publicată pe 
http://echr.ketse.com/doc/39731.98-en-20030410], ultima vizualizare la 23 aprilie 2017. 

(4! Hotărârea nr. 18J din 26 noiembrie 2014, Secția pentru judecători a C.S.M., publicată pe www. 
CSM1909.ro. 

(5! Document elaborat în cadrul activităților privind deontologia profesională organizate de 
către Institutul Naţional al Magistraturii în perioada 1 ianuarie - 1 mai 2007, publicat pe http://www. 
inm-lex.ro/, apud S. LUCA, D.M. BULANCEA, în M.-M. PIVNICERU, C. LUCA (coord.), op. cit., p. 102-103. 

soluţiona cauzele în care figurează o persoană care i-a adus anterior grave 
acuzaţii, cu ocazia judecării unui alt dosar; posibilitatea magistratului de a 
judeca un dosar în care figurează ca parte o persoană care l-a chemat în ju- 
decată pe magistrat într-un alt dosar; judecătorul și-a spus opinia cu privire 
la modul de interpretare a unui text legal printr-o altă hotărâre sau într-un 
articol scris într-o revistă de specialitate ori într-o discuție anterioară asu- 
pra interpretării unui text legal cu un avocat care pledează în cauza respec- 
tivă; nemotivarea hotărârii sau a măsurilor dispuse pe parcursul procesului; 
neanalizarea tuturor motivelor determinante invocate de reclamant sau a 
apărărilor esenţiale formulate de pârât; participarea magistratului la jude- 
cata unei cauze în care una dintre părţi este un coleg de instanţă, grefier, 
prieten; participarea magistratului la judecata unui proces de furt din lo- 
cuinţe, după ce el însuși a fost victima unei astfel de infracţiuni; atitudinea 
magistratului în timpul conducerii ședinței de judecată care nu pune în dis- 
cuția părților o cerere formulată de una dintre acestea, nu privește absolut 
deloc spre una dintre părți, nu îi acordă cuvântul acesteia pentru a formula 
concluzii, își exprimă punctul de vedere cu privire la justețea pretențiilor 
solicitate; participarea judecătoarei la judecata unei infracţiuni de viol, în 
condiţiile în care rechizitoriul a fost întocmit de prietenul acesteia cu care 
urma să se căsătorească; tolerarea discursului discriminatoriu faţă de rasa. 
și naționalitatea inculpatului, discurs formulat de avocatul părții vătămate. 


Cu privire la unele dintre afirmaţiile reținute în acest document ne-am 
exprimat anterior rezerva. în afară de acestea, ar mai fi de discutat, refe- 
ritor la imparțialitatea judecătorului, cazul în care o parte i-a adus acuzații 
grave anterior, cu prilejul judecării unei alte cauze. În practica judiciară nu 
s-au admis cereri de recuzare în cazul în care una din părți a formulat o- 
plângere penală împotriva judecătorului, pentru modul în care acesta a dis-. 
pus măsuri în cauză, deoarece acesta poate constitui un instrument pentru - 
a înlătura de la judecarea cauzei un judecător nedorit de una din părți, ceea 
ce nu poate fi admis. De asemenea, trebuie analizată cu grijă eventuala 
lipsă de imparțialitate a judecătorului rezultată din carenţele de motivare 
a deciziilor luate pe parcursul procesului ori din neanalizarea tuturor mo- 
tivelor reclamantului sau pârâtului, pentru a nu cădea în greșeala afectării 
independenţei judecătorului prin înlăturarea lui pentru deciziile adoptate 
în cursul procesului. s% 


În jurisprudența străină"! s-a apreciat că lipsește imparțialitatea judecă- 
torului atunci când acesta are un interes în cauză, cum ar fi situația avo- 
catului condamnat pentru contemp of court de către acelaşi judecător în 
fața căruia se comisese fapta și care s-a simţit insultat; atunci când judecă- 


Ul A se vedea S. LUCA, D.M. BULANCEA, în M.-M. PIVNICERU, C. Luca (coord.), op. cit., p. 92 și 
bibliografia indicată aici. | 

torul unui litigiu civil l-a consiliat pe adversar cu prilejul unui alt litigiu între 
aceleași părți, atunci când, după un interogatoriu, un magistrat a declarat 
public că nu poate să suporte cauza penală respectivă și că nu vrea să mai 
vadă dosarul în fața ochilor}; când judecătorul este proprietarul unui spa- 
tiu în care una dintre părți își desfășoară activitatea comercială; atunci când 
o parte a realizat lucrări de consolidare a clădirii în care funcționa instanța, 
în mod gratuit; când un judecător, în apel, este chemat să reexamineze 
o hotărâre pronunţată în primă instanță de către soțul său; când între un 
judecător și unul dintre martori există relații intime. 


22. lmparțţialitatea judecătorului în jurisprudenţa 
Curţii Europene a Drepturilor Omului 


Curtea Europeană a Drepturilor Omului a decis că, pentru ipoteza în care 
unul dintre judecători a fost, în trecut, avocatul uneia dintre părți în stadiile 
incipiente ale procedurii, nimic nu indică existența vreunei împrejurări care 
să ateste că respectivul magistrat ar fi fost influențat de prejudecăți persona- 
le. Cu toate acestea, analizând împrejurarea referitoare la dubiile reclaman- 
tului cu privire la imparțialitatea magistratului erau obiectiv justificate, Curtea 
a reținut că, deși intervenţia precedentă a magistratului a fost una marginală, 
pentru că l-a reprezentat pe adversarul reclamantului doar două luni, faptele 
petrecându-se în urmă cu nouă ani, totuși cât timp magistratul a jucat un 
dublu rol, iar fiul său a continuat afacerile cabinetului său de avocatură, s-a 
creat o situație de natură să suscite dubii legitime din partea reclamantului 
cu privire la imparțialitatea judecătorului. În consecință, Curtea a constatat 
că există o violare a art. 6 cu privire la dreptul la un tribunal imparțiall. 


Curtea s-a pronunţat cu privire la imparțialitatea unui judecător care a 
calificat, în cadrul unei decizii jurisdicţionale, drept „șicanatoare” plângerea 
penală introdusă de o persoană. Curtea a statuat că soluţia dată de același 
judecător într-un alt proces ce îl privea pe același reclamant nu poate fi 
considerată, ipso facto, ca fiind afectată de parțţialitate. Pentru a reține că 
art. 6 parag.1 din Convenţie nu a fost încălcat, Curtea a constatat, în primul 
rând, că adjectivul „șicanator” este întâlnit atât în jurisprudenţa tribunale- 
lor elveţiene, cât și în doctrină, și nu reprezintă un termen utilizat exclusiv 
cu scopul de a evidenția o judecată de valoare depreciativă cu privire la 
personalitatea reclamantului, ci mai degrabă un concept juridic ce prezintă 


i într-o astfel de situație ar fi ajutat respectarea regulii 2.4. din Principiile de la Bangalore, 
potrivit căreia „Judecătorul va trebui să se abţină de la orice comentariu care, făcut în mod conștient 
în legătură cu o cauză în judecare sau care i-ar putea fi adusă spre judecare, ar putea afecta rezultatul 
dezbaterilor sau ar putea dăuna imparțialității procesului. Judecătorul nici nu va face comentarii în 
public sau în alt mod, care să afecteze dreapta judecare a unei persoane sau a unei speţe”. 

2) C.E.D.O., cauza Meznaric c. Croației, Hotărârea din 15 iulie 2005, apud |. GÂRBULEŢ, C.A. SUSANU, 
Abaterile disciplinare ale magistraţilor. Nerespectarea... 

o semnificație tehnică. În al doilea rând, în ceea ce privește participarea 
aceluiași judecător în procese diferite ale aceluiași reclamant, s-a reţinut că 
nu este de natură a pune sub semnul îndoielii imparțialitatea judecății, din 
moment ce era vorba despre un proces total distinct, judecătorul neavând 
a statua de mai multe ori asupra acelorași chestiunilil. | 


- Într-o altă cauză, Curtea a reținut că judecătorul ar fi trebuit să se abțină 
de la soluționarea pricinii câtă vreme în cauza dedusă judecății respectivu- 
lui magistrat era implicată chiar conducerea școlii din care fusese exmatricu- 
lat fiul acestuia, judecătorul amenințând - anterior — respectivii profesori, 
cu răzbunarea. Aici Curtea a reținut că magistratului îi lipsește imparțialita- 
tea, având un interes în cauză, tocmai datorită relaţiilor sale tensionate cu 
una dintre părţi, fără să aibă relevanță împrejurarea că judecătorul nu avea 
nici un fel de raporturi cu cealaltă partel?l. 


Curtea a decis că lipsește imparțialitatea personală atunci când între jude- 
cător și unul dintre martori există relații intimetl. Totuși, simpla împrejurare că. 
un membru al completului cunoaște personal pe unul dintre martorii audiaţi nu 
e suficient pentru a concluziona că are o prejudecată favorabilă cu privire la 
mărturia acelei persoane, ci trebuie analizată natura și intensitatea legăturii]. 


Dacă reclamantul a avut o polemică în presă cu președintele instanţei 
care l-a judecat, referitoare la activitatea acelei instanțe, iar președintele a 
exprimat în public aprecieri negative cu privire la cauza reclamantului îna- 
inte de judecarea ei, Curtea a decis că temerile reclamantului cu privire la 
imparțialitatea instanței sunt justificate obiectiv. 


Curtea a decis că participarea la ansamblul procedurilor chiar a persoa- 
nelor al căror comportament era criticat de articolul litigios este suficientă 
pentru a face ca imparţialitatea organului de decizie să fie subiect de neîn- 
credere, căci instanţele nu sunt instituții impersonale, ci funcționează prin 
judecătorii care le compun și, pentru a fi imparţiali, ei trebuie să fie suficient 
de detașaţi, or în cauză contează sentimentele personale ale judecători- - 
lor pentru a stabili dacă a existat sau nu ofensă adusă autorității judiciare, 
când infracţiunea s-a comis chiar față de eil“l. 


UI C.E.D.O., cauza Steulet c. Elveţiei, Hotărârea din 26 aprilie 2011, în |. GÂRBULEȚ, C.A. SUSANU, 
Abaterile disciplinare ale magistraților. Nerespectarea... 

[2 C.E.D.O., cauza Tocono și Profesorii Prometeiști c. Moldovei, Hotărârea din 24 iunie 2007, în 
1. GÂRBULEŢ, C.A. SUSANU, Abaterile disciplinare ale magistraţilor. Nerespectarea... . 

(3) C.E.D.O., cauza Jurado c. Luxemburg, Hotărârea din 17 ianuarie 1996, în |. GÂRBULEȚ, C.A. SUSANU, 
Abaterile disciplinare ale magistraților. Nerespectarea... i ; 

11 C.E.D.O., cauza Pullar c. Marii Britanii, Hotărârea din 20 iunie 1996, în C. DĂNILEŢ, Imparțialitatea 
- obligaţie și virtute a judecătorului, în 1. COPOERU, N. SZABO (coord.), Etică și cultură..., p.189.. 

5) C.E.D.O., cauza Buscemi c. Italiei, Hotărârea din 16 septembrie 1999, în 1. COPOERU, N. SZABO 
(coord.), Etică și cultură..., p. 189. TPRI 

11 C.E.D.O., cauza Kyprianou c. Cipru, Hotărârea din 27 ianuarie 2004 apud |. GÂRBULEȚ, C.A. SUSANU, 
Abaterile disciplinare ale magistraţilor. Nerespectarea... 

În ceea ce privește cauzele repetitive, Curtea a statuat că pentru a se pune 
problema imparțialității, judecătorii trebuie să fi jucat roluri diferite în aceeași 
cauză, neexistând niciun motiv pentru a decela imparțialitatea atunci când 
același judecător a rezolvat în trecut cauze identice sau asemănătoare!'. 


În ce privește imparțialitatea judecătorului care l-a arestat preventiv pe 
inculpat pentru judecarea cauzei pe fond, Curtea a precizat că simpla invo- 
care a existenţei unor „indicii serioase” împotriva reclamantului, nu poate 
justifica în sine temerile cu privire la imparțialitatea judecătorilor, în cazul 
în care aceștia s-au limitat - exclusiv - la a verifica dacă, la o primă vede- 
re, acuzațiile aduse de procuror se bazează pe date reale. Curtea a con- 
statat însă că, în speță, pentru a reține temeiul pericolului pentru ordinea 
publică, judecătorii anterior menţionaţi au estimat că indiciile existente 
permit să se tragă concluzia „probabilității comiterii faptelor de care este 
acuzat”. Raportat la acest raționament, instanța europeană a decis că o 
astfel de concluzie nu ar putea fi rezultatul unei aprecieri sumare a datelor 
disponibile în privința detenției ci apare ca fiind rezultatul unei aprecieri 
aprofundate a probelor și datelor din dosar, care au fost administrate în 
scopul susținerii vinovăției reclamantului. S-a reținut că a fost minimalizată 
distincția ce trebuie să se facă între aprecierea ce poartă asupra temeiniciei 
detenției preventive și stabilirea vinovăţiei care ar trebui să intervină la fi- 
nalul procesului. Mai mult, instanţa de la Strasbourg a stabilit că aserțiunea 
Guvernului, potrivit căreia nu este vorba decât de formule standardizate, 
nu are aptitudinea să schimbe opinia Curţii din moment ce însăși utilizarea 
acestor formule probează depășirea sferei unei simple îndoieli care ar pu- 
tea justifica detenţia cu condiţia ca aceasta să aibă la bază date certe. În 
consecință, Curtea a decis că instanța de recurs a respins nejustificat moti- 
vul de recurs privind imparţialitatea judecătorilor ce au soluționat cauza în 
primă instanţă și în apel, fără a răspunde motivat argumentelor reclaman- 
tului. Astfel, raportat la circumstanţele speței, Curtea a decis că există o 
violare a art. 6 parag. 1 din Convenţie în condiţiile în care aprecierea făcută 
de cei trei judecători cu privire la datele existente în vederea menținerii 
arestării preventive este discutabilă, justificând în mod obiectiv temerile 
reclamantului cu privire la imparțialitatea magistraților]. 


23. În ce situaţii prezintă importanţă viaţa privată a judecătorului 
pentru stabilirea imparțialității acestuia? 


În prezent, i se acordă vieţii private a persoanei o ocrotire tot mai 
mare, aceasta fiind garantată atât prin convenții internaţionale (art. 8 din 


[1] C.E.D.O., cauza Gillow c. Marii Britanii, Hotărârea din 24 noiembrie 1986, în |. GÂRBULEŢ, 
C.A. SUSANU, Abaterile disciplinare ale magistraților. Nerespectarea... 

(2 C.E.D.O., cauza Ionuț Laurenţiu Tudor c. României, Hotărârea din 24 iunie 2014, în |. GÂRBULEŢ, 
C.A. SUSANU, Abaterile disciplinare ale magistraţilor. Nerespectarea.... 

Convenția europeană a drepturilor omului), cât și prin acte normative in- 
terne. S-ar putea spune că de această protecție sporită ar trebui să benefi- 
cieze și judecătorul în aceeași măsură, deoarece nu ar trebui să intereseze 
decât profesionalismul cu care acesta soluţionează cauzele ce i-au fost în- 
credințate. Cu toate acestea, sunt reglementări care sancţionează și com- 
portamentul judecătorului în viața privată, dacă acest comportament devi- 
ne public și este de natură să aducă atingere prestigiului profesiei. Care să 
fie explicaţia acestor restrângeri a vieții private a judecătorului? 


O primă explicație este aceea că justițiabilii sunt interesați și de carac- 
terul celui care îi judecă. Așadar, „dacă publicul este adeseori ingrat, este 
însă mai totdeauna drept; el prețuiește pe judecători după actele lor, iar nu 
după cuvintele lor; el examinează viața lor publică, pe urmă aruncă un ochi 
scrutător (cercetător) asupra vieții lor private; și dacă acel ce prigonește 
pe un preacurvar este un bărbat fără năravuri, dacă cel ce un uzurier este 
numai un speculant, dacă cel ce cupă al său jățu cercetând pe un bancrut, 
este un datornic neexact, îndată întoarce asupră-i hotărâre dată de dânșii 
asupra celui osândit; ba încă mai mult căci plânge pe cel osândit și râde de 
judecătorul care dete (!) hotărârea”! 


Această opinie este la fel de valabilă și în prezent, fiind validată inclu- 
siv de jurisprudenţa Curţii Europene a Drepturilor Omului. Astfel, în cauza 
Özpınar c. Turciei], instanța de contencios europeană, învestită să decidă 
dacă a fost respectat un echilibru just între dreptul fundamental al indivi- 
dului la respectarea vieţii private și libertatea de exprimare, pe de o parte 
și interesul legitim al unui stat democratic de a veghea ca funcția publică să 
se conformeze scopurilor enunțate în art. 8 parag. 2 și art. 10 parag.:2 din 
Convenţie, pe de altă parte, a considerat că este legitim ca persoanelor ce ` 
exercită funcţii publice sau magistraţilor, să li se impună, din cauza statu- 
tului lor, obligaţia de rezervă referitoare la art. 10 din Convenţie sau de dis- 
creție privind exprimarea în public a convingerilor religioase, referitoare la 
art. 9. Aceste principii se aplică mutatis mutandis și art. 8 din Convenţie. În 
acest sens, instanţa europeană a luat notă de faptul că îndatoririle de ordin 
deontologic ale unui magistrat pot influența viața privată în cazul în care 
magistratul, prin comportament - chiar în viața privată —, aduce atingere 
imaginii sau reputației instituției judiciare. 


Din aceste motive s-a spus că judecătorul ar trebui să fie „intușabil, re- 
tras, fără o viață socială intensă, fără prelungite petreceri nocturne și în- 
tâlniri interesate cu «oamenii puterii», fără o afișare ostentativă în mediul 
politico-diplomatic, fără legături în mediul atât de volatil și plurivalent al 


UI A. AMAN, op. cit., p. 60. ji 
21 C.E.D.O., cauza Özpınar c. Turciei, Hotărârea din 19 octombrie 2010, publicată pe http://hudoc. 
echr.coe.int/eng;(%22iternid22:[%22001-123481%22])- MPAT 

afacerilor; existenţa sa are sau, mai bine spus, trebuie să aibă o aparenţă 
quasi-monastică”!'l. Aceasta este una din laturile obligaţiei de rezervă ale 
judecătorului și are ca justificare menţinerea încrederii publicului în justiție. 


Viaţa privată a judecătorului este, așadar, un aspect de care depinde în- 
crederea publicului în justiție. Astfel, s-a apreciat că s-ar putea pune în discu- 
ție decența judecătorului în următoarele situaţii care în alte profesii ar ţine 
exclusiv de viața privată: participarea în calitate de spectator la un specta- 
col de striptease; interpretarea unui rol într-un film; interpretarea unui rol 
într-un spot publicitar; prezentarea modei de către magistrat; apartenența 
ca membru al unei formații muzicale; certuri între magistrați; bârfele între 
magistrați; fapta magistratului de a critica conduita unui coleg sau com- 
petența profesională a acestuia; vestimentație stridentă sau neadecvată 
etc]. 


În ce priveşte frecventarea de către judecător a anumitor localuri, în 
Ghidul practic de etică și deontologie judiciară pentru magistrații din 
România!! se arată că „în majoritatea ţărilor, nu există în prezent nici o 
interdicție referitoare la frecventarea de către magistrat a barurilor sau a 
unor localuri similare. Cu toate că, în unele țări, frecventarea unor astfel de 
localuri este un lucru obișnuit, magistraţii trebuie totuși să manifeste dis- 
creție. Magistratul trebuie să se gândească cum ar percepe frecventarea 
acestor localuri un observator rezonabil din cadrul comunităţii. Răspunsul 
la această întrebare este diferit dacă magistratul provine dintr-o comunita- 
te mică sau dintr-un oraș mare”. 


Dată fiind însă diversitatea culturală și evoluția constantă a valorilor 
morale, standardele aplicabile în ceea ce privește viața privată a judecă- 
torului nu pot fi prevăzute în mod precisi), În comentariul 105 la Principiile 


l] GH. SCRIPCARU Ș.a., Op. Cit., p. 20. 

12] Document elaborat în cadrul activităților privind deontologia profesională organizate de 
către Institutul Naţional al Magistraturii 1 ianuarie - 1 mai 2007, publicat pe http://www.inm-lex.ro/, 
apud S. LUCA, M.D. BULANCEA, în M.-M. PIVNICERU, C. LUCA, op. cit., p. 110. 

I) Proiectul Institutului Național al Magistraturii, op. cit. 

14] A se vedea C. DĂNILEŢ (trad.), Comentariu asupra Principiilor de la Bangalore... , p. 75, unde se 
precizează că acest lucru este deosebit de evident în ceea ce priveşte activitățile sexuale și se dau 
următoarele exemple: în Filipine, s-a considerat că un judecător care și-a etalat o relație extraconjugală 
nu a reușit să întruchipeze integritatea judecătorească, ceea ce a justificat eliminarea din magistratură 
(Plângerea împotriva Judecătorului Ferdinand Marcos, Curtea Supremă din Filipine, A.M. 97-2-53-RJC, 
6 iulie 2001). În Statele Unite, în Florida, un judecător a fost mustrat pentru că a avut relaţii sexuale 
cu o femeie cu care nu era însurat, într-o mașină parcată [Ancheta in re privind pe un judecător, 336 
„2d 1175 (Fla. 1976), citată în Amerasinghe, Judicial Conduct, 53]. În Connecticut, un judecător a fost 
sancționat disciplinar pentru că a avut o relaţie cu o stenografă a instanţei, căsătorită [In re Flanagan, 
240 Conn. 157, 690 A. 2d 865 (1997), citat în Amerasinghe, Judicial Conduct, 53]. În Cincinnati, un 
judecător căsătorit care se despărțise de soția sa a fost sancţionat disciplinar pentru că și-a găsit O 
prietenă (cu care de atunci s-a căsătorit) cu ocazia a trei vizite în străinătate, chiar dacă cei doi nu 
ocupaseră niciodată împreună aceeași cameră [Asociația Barourilor din Cincinnati vs Heitzler, 32 Ohio 
St. 2d 214, 291 N.E. 2d 477 (1972); 411 US 967 (1973), citată în Amerasinghe, Judicial Conduct, 53]. Însă 

de la Bangalore se arată că „totuși, acest principiu nu ar trebui interpretat 
atât de amplu încât să cenzureze sau să penalizeze pe judecător dacă are 
un stil de viață nonconformist sau dacă urmărește în particular interese sau: 
activități care ar putea fi jignitoare pentru anumite segmente ale comuni- 
tății. Soluţiile asupra acestor chestiuni sunt strâns legate de societate și de 
perioadele de timp când se discută acestea și, puține sunt cele care pot fi 
aplicate universa/”l'. 


Tot în cadrul analizei importanţei pe care o are viața privată a judecăto- 
rului cu privire la prestigiul profesiei ar trebui analizată și atitudinea pe care 
ar trebui să o aibă judecătorul față de anumite fapte comise de membrii 
familiei acestuia care ţin de viaţa lor privată. Ce ar trebui să facă judecă- 
torul dacă află că soțul sau soţia sa au săvârșit o infracțiune? În doctrina 
noastră s-a susținut că, în acest caz, pentru prestigiul justiției judecătorul 
ar trebui să anunţe organele judiciare ori să-și dea demisia de onoare (de 
pildă, soțiile unor hoți nu pot aplica legea și trimite după gratii alți soţi-hoți, 
dar exonerându-i pe soţii lor)Pl. La fel s-ar putea pune problema și în ca- 
zul în care un alt membru apropiat din familia judecătorului ar fi săvârșit 
o infracțiune. Desigur că acest lucru depinde de standardul moral pe care 
fiecare și-l impune, pentru că nicio lege nu-l obligă pe judecător să denunțe 
faptele soţilor ori ale membrilor de familie, în alte condiţii decât cele care îi 
obligă pe ceilalți membrii ai societății. Ar fi însă inadmisibil ca un judecător 
să beneficieze de produsul infracţiunii comise de soț sau de un alt membru 
al familiei, chiar dacă legea penală nu pedepsește tăinuirea comisă de soți. 


24. În ce condiţii pot apărea judecătorii în mass-media? 


Judecătorul este deseori supus criticilor publicului, mai ales că, de cele 
mai multe ori, una din părţi va fi nemulțumită indiferent care va fi soluția 
adoptată. În acest sens, în comentariul 30 la Principiile de la Bangalore se 
arată că, atunci „când încearcă să găsească un echilibru adecvat, de exem- 
plu, între necesitatea de a proteja procedurile judiciare împotriva distorsiu- 
nilor și a presiunii, venind din surse politice, ale presei sau de altă natură, 
și interesele de a discuta deschis chestiunile de interes public în viața pu- 
blică și într-o presă liberă, judecătorul trebuie să accepte că este o figură 
publică și nu trebuie să pară prea sensibil sau prea fragil. Criticile adresate 


NN o pe pulii ai ee bilei o e a ai 
în Pennsylvania, tot în Statele Unite, Curtea Supremă a respins cererea de sancțiune disciplinară 
față de un judecător care avusese o relaţie sexuală extraconjugală care a cuprins mai multe călătorii 
mai lungi de o zi și o vacanţă de o săptămână în străinătate [In re Dalessandro, 483 Pa. 431, 397 A.2d 
743 (1979), citată în Amerasinghe, Judicial Conduct, 53]. Unele dintre exemplele de mai sus nu ar fi 
considerate în unele societăți ca fiind dăunătoare îndatoririlor publice ale judecătorului, ci ca fiind 
relevante numai pentru zona privată a comportamentului licit consimțit de către doi adulți. 

UIC. DĂNILEŢ (trad.), Comentariu asupra Principiilor de la Bangalore..., p. 75- 

(21 GH. SCRIPCARU Ș-a., Op. cit., p.160. - 


240 Etica profesiilor juridice 


persoanelor cu funcții publice sunt ceva obișnuit într-o democraţie. În li- 
mitele legii, judecătorii nu ar trebui să se aștepte să fie imuni la criticile la 
adresa deciziilor pe care le iau, motivelor care au stat la baza lor, și modului 
în care conduc judecarea unei cauze”!'l, 


S-a pus problema în ce limite beneficiază judecătorul de libertatea de ex- 
primare? Poate el să iasă în presă și să critice anumite aspecte din socie- 
tate? Nu ar încălca prin aceasta obligaţia sa de rezervă? În ce limite poate 
judecătorul să militeze în presă pentru anumite cauze pe care le consideră 
juste? 


S-a spus că „atâta vreme cât magistraţii respectă obligaţiile de rezervă 
și de abţinere de la manifestări cu caracter politic, iar demnitatea omului 
este valoare de referință, plaja libertăţii de exprimare a judecătorilor și 
procurorilor este foarte largă. Acesta este un lucru extraordinar și este de 
dorit ca tot mai mulți magistrați — și nu numai — să apară în spațiul public, să 
promoveze supremația legii, valorile democraţiei, independența justiției, 
să discute despre principiile generale ale dreptului, să furnizeze informații 
despre modul de organizare și funcționare a justiției, să facă educație juri- 
dică și să propună politici publice pentru eficientizarea activității sistemului 
judiciar”). 


Acest aspect a făcut și obiectul unor documente adoptate la nivelul 
Consiliului Europei. Astfel, prin Opinia nr. 7 (2005) a Consiliului Consultativ 
al Judecătorilor Europeni (C.C.J.E.) se arată că „judecătorii se exprimă în 
primul rând prin intermediul deciziilor lor, și nu ar trebui să le explice în 
presă sau, la modul mai general, să facă declaraţii publice în presă referitor 
la cauzele de care se ocupă. Totuși, ar fi utilă îmbunătățirea contactelor 
dintre instanțe și mass-media: i) pentru a consolida înțelegerea rolurilor 
lor; ii) pentru a informa populaţia despre natura, scopul, limitele și comple- 
xitatea activității judiciare; iii) pentru a rectifica eventuale erori de fapt din 
rapoartele privind anumite cauze”. 


În cazul în care un judecător este atacat în presă, indiferent dacă în mod 
întemeiat sau în mod neîntemeiat, acesta nu poate răspunde personal 
atacurilor respective. Tot în Opinia nr. 7 (2005) a Consiliului Consultativ al 
Judecătorilor Europeni se precizează că „55. Atunci când un judecător sau 
o instanță este recuzată sau atacată de către mass-media (sau de actori po- 
litici sau alți actori sociali prin intermediul mass-media) pe motive legate de 
administrarea justiţiei, C.C.J.E. consideră că, dată fiind obligația magistrați- 
lor de a se abține, judecătorul ar trebui să se abțină să își exprime reacția pe 
aceeași cale. Având în vedere faptul că instanțele pot rectifica informațiile 


(1] C. DĂNILEŢ (trad.), Comentariu asupra Principiilor de la Bangalore... , p. 45. 
12] D. PANTAZI, loc. cit. 

eronate difuzate în presă, C.C.J.E. crede că este de dorit ca sistemele judi- 
ciare naționale să se bucure de sprijinul unor persoane sau al unui organ 
(de exemplu, Consiliul Superior al Magistraturii sau asociaţiile judecăto- 
rilor) capabil și gata să răspundă prompt și eficient la asemenea recuzări 
sau atacuri, dacă este cazul”. În sistemul nostru judiciar organismul abilitat 
să apere independenţa ori reputația magistraţilor este Consiliul Superior 
al Magistraturii. Pentru ca reacția acestuia să fie una eficientă, trebuie ca 
reacţia acestei instituții la atacurile din presă la adresa magistraților să fie 
promptă, deoarece o reacție mult întârziată nu își poate atinge scopul de 
restabilire a încrederii în justiție. 


În Ghidul practic de etică și deontologie judiciară pentru magistrații 
din România!!! se arată că „judecătorii și procurorii trebuie să își exercite 
libertatea de a își exprima părerile în mass-media cu «mare circumspec- 
ție». Judecătorul trebuie să se abţină de la a răspunde la criticile publice 
aduse hotărârilor, fie că o face în complet sau în orice alt mod. Judecătorii 
nu trebuie să își exprime dezacordul cu anumite hotărâri judecătorești în 
presă”. 


În ce privește participarea judecătorului la diverse emisiuni la posturi 
comerciale de radioteleviziune, s-a spus că „apariţia unui judecător la un 
post de radio sau televiziune comercial ar putea fi percepută ca slujind 
interesele financiare ale organizaţiei care deține postul respectiv sau ale 
sponsorilor acestuia. Așadar, ar trebui procedat cu grijă. Pe de altă par- 
te, mulți cetățeni obțin informații despre evenimente, probleme de ordin 
social și despre drept prin intermediul acestor posturi. Deci în funcţie de 
aranjamente, participarea la un program ce are legătură cu dreptul ar pu- 
tea fi adecvată. Pentru a stabili dacă judecătorul ar trebui sau nu să parti- 
cipe la asemenea programe, trebuie luaţi în considerare mai mulți factori: 
frecvenţa apariţiilor, audiența, subiectul, și dacă programul este comercial. 
sau nu. De exemplu, în funcţie de împrejurări, ar putea fi potrivită purtarea 
unei discuţii privind rolul în stat al puterii judecătorești sau implicarea in- 
stanţelor în educația comunitară”. 


Judecătorii nu pot să ignore însă marele avantaj pe care îl reprezintă 
presa pentru informarea publicului și să încerce, ori de câte ori i se oferă 
ocazia, să convingă publicul de necesitatea asigurării unei justiții indepen- 
dente. Astfel, în comentariul 44 la Principiile de la Bangalore se arată că 
„este posibil ca populaţia să nu obţină din mass-media o perspectivă pe de- 
plin echilibrată asupra principiului independenței justiției, deoarece media 
poate înfățișa puterea judecătorească în mod incorect ca fiind un sistem 
de apărare a judecătorilor față de orice formă de control sau dezbatere 


U Proiectul Institutului Naţional al Magistraturii, op. cit. 
[2] C. DĂNILEŢ (trad.), Comentariu asupra Principiilor de la Bangalore..., p. 93. 

publică referitoare la acţiunile lor. Judecătorul trebuie deci, în interesul pu- 
blicului, să profite de ocaziile adecvate pentru a ajuta publicul să înțeleagă 
fundamentala importanţă a independenţei justiţiei”!”. 


Referitor la utilizarea de către un magistrat a conturilor de Twitter sau 
Facebook, a blogurilor sau video blogurilor în Ghidul practic de etică și deon- 
tologie judiciară pentru magistrații din România! se arată că „magistratul 
trebuie să aibă o atitudine rezervată, având în vedere că niciodată nu se 
poate ști dacă și când o anumită postare va fi folosită pentru a contesta 
imparțialitatea sau independența magistratului”. 


25. În ce constă obligaţia de rezervă a judecătorului? 


Judecătorul nu poate comenta în public deciziile sale sau ale altor ju- 
decători, decât în anumite condiţii. Potrivit comentariului 72 la Principiile 
de la Bangalore „această interdicție nu se referă și la declarațiile publice 
făcute în cursul îndeplinirii atribuţiilor judecătorești, la explicarea pro- 
cedurilor judiciare, sau la expunerile academice făcute în scopul educa- 
tiei juridice. De asemenea, judecătorului nu i se interzice să comenteze 
asupra unei cauze în care are calitatea de parte, în nume personal. Însă 
în cadrul căilor în atac în care judecătorul are calitatea de parte, judecă- 
torul ar trebui să nu facă comentarii ce nu sunt înregistrate la dosarul 
cauzei”lbl. 


El trebuie să se exprime, în principal, prin hotărârile adoptate. De aceea, 
în comentariul 71 la Principiile de la Bangalore!“ s-a considerat că „un anunț 
al judecătorilor cum că au căzut de acord să condamne la închisoare pe toți 
infractorii vinovați de-o anumită infracțiune (fără să facă nicio distincție 
între infractorii primari și cei recidiviști), ar putea constitui motiv, în func- 
ție de împrejurări, ca un inculpat să-l recuze pe un judecător pe motiv că 
acesta s-ar fi antepronunțat asupra pedepsei pentru infracțiunea de care 
este acuzat inculpatul. Aceasta ar fi valabilă chiar dacă judecătorii anunță 
că durata pedepsei ar rămâne la aprecierea fiecărui judecător și depinde de 
fapte și legea aplicabilă respectivei infracțiuni. Anunţul ar părea neadecvat 
prin faptul că el sugerează că judecătorii ar fi dominați de opinia publică 
sau că s-ar teme de criticile publicului. El ar constitui de asemenea și un 
comentariu public inadmisibil despre o cauză aflată pe roll”. 


Midem, p. 52. 

(2] Proiectul Institutului Național al Magistraturii, op. cit. 

13] C. DANILEȚ (trad.), Comentariu asupra Principiilor de la Bangalore... , p. 63. 

(4) Ibidem. 

151 A se vedea United States of America, Advisory Committee on the Code of Judicial Conduct, 
New Mexico, Judicial Advisory Opinion 1991-2, apud C. DĂNILEŢ (trad.), Comentariu asupra Principiilor 
de la Bangalore... , p. 63. 

în cazul în care primește scrisori critice sau laudative de la.una din 
părți, pentru hotărârea pronunţată de el sau de un coleg de-al său, ju- 
decătorul nu se poate angaja într-un schimb de corespondenţă cu aceas- 
tall, La fel ar trebui să procedeze și în cazul în care criticile sunt făcute 
în presă. Astfel, potrivit comentariului 74 la Principiile de la Bangalore, 
„dacă media sau membrii publicului critică o hotărâre, judecătorul ar 
trebui să se abţină de la a răspunde la ele, scriind presei sau făcând co- 
mentarii incidentale despre asemenea critici, atunci când se află în in- 
stanță. Judecătorul ar trebui să vorbească numai prin intermediul moti- 
vărilor la hotărârile pronunţate în cauzele deduse lui spre soluționare. În 
general, este nepotrivit ca un judecător să apere în public motivele ho- 
tărârilor judecătoreşti”. 


Judecătorul poate comenta însă deciziile definitive adoptate de el sau 
de alți judecători în cadrul unor dezbateri academice, însă doar sub aspectul 
problemelor de drept dezbătute, nu și cu privire la aspectele de fapt. Chiar 
și în acest caz însă, „în general, este recomandată prudenţa ca judecăto- 
rul să nu se implice într-o controversă care nu este necesară în legătură 
cu deciziile luate în trecut, mai ales dacă controversa poate fi văzută ca 
o încercare de a suplimenta motivele prezentate în hotărârea publicată a 
judecătorului”l3], | 


De asemenea, judecătorul „poate participa la discuţiile asupra chestiu- 
nilor de drept, în scopuri educative sau pentru a arăta neajunsuri cuprinse 
în anumite legi” și „poate să participe la o adunare, să ridice un afiș sau 
să semneze o petiție care exprimă opoziţia față de război, sprijinul pentru 
efortul de conservare a energiei sau de finanţare a unei agenții de comba- 
tere a sărăciei”!“l, 


Judecătorul nu ar trebui să se implice în controverse publice, mai ales în 
chestiuni cu substrat politic, cu excepția situațiilor în care „această chestiu- 
ne afectează direct funcționarea instanţelor, independenţa puterii judecă- 
torești (aici sunt cuprinse și salariile și beneficiile judiciare), aspectele fun- 
damentale ale administrării justiţiei sau integritatea personală a judecăto- 
rului. Totuși, chiar și în aceste privințe, judecătorul ar trebui să acționeze 
cu multă reținere. Deși judecătorul poate face afirmaţii publice la adresa 
guvernului în aceste privinţe, el nu trebuie să pară că face «lobby» către gu- 
vernanți sau că arată cum s-ar pronunța într-o anumită situație dacă aceas- 
ta ar fi dedusă judecății” Bl. 


0 Ibidem. 
lidem, p. 64. 
(3) ibidem. 
(4! Idem, p. 88. 
Sl Idem, p. 88. 

26. Se poate enerva judecătorul în ședința de judecată? 


Uneori li se reproșează judecătorilor faptul că în ședință se mânie ușor, 
ţipă la părți sau la avocaţi ori, mai rău, că această mânie se reflectă ulterior 
în hotărârile pe care le pronunţă. În general, deși ar putea fi explicată prin 
multe cauze această atitudine, ea nu ar trebui să fie caracteristică pentru un 
judecător sau mai bine zis nu ar trebui să fie o trăsătură dominantă de carac- 
ter a acestuia. Într-adevăr, un judecător are nevoie de multă răbdare în exer- 
citarea profesiei. El trebuie să stea multe ore în sala de judecată, să asculte 
multe declarații și pledoarii, mai mult sau mai puțin atrăgătoare, să apla- 
neze multe patimi și conflicte dintre participanţii la proces, multe certuri, 
are de-a face cu persoane cu temperamente și caractere diferite. Întrucât 
aproape toate procesele au o miză importantă pentru participanți, aceș- 
tia nu pot să privească cu detașare ceea ce se petrece în sala de judecată, 
încercând din răsputeri să convingă judecătorul de dreptatea lor. Poate re- 
uși judecătorul să controleze toate acestea fără să se mânie vreodată? Poate 
judecătorul doar cu blândețe să își îndeplinească întotdeauna misiunea de a 
stabili cu exactitate faptele și încadrarea juridică corectă a acestora? 


Dacă ținem cont de ce a spus Montesquieu, ar trebui ca judecătorul să 
aibă o mare blândețe, pentru că el are de-a face cu oameni nenorociți!'! (în 
sensul de oameni lipsiţi de noroc, bătuţi de soartă - n.n. C.G.). 


În primul rând, ar trebui să subliniem că blând nu este echivalent cu 
bleg. Foarte ușor blândeţea judecătorului poate fi luată drept slăbiciune, 
astfel că acesta va trebui să găsească și de această dată o cale optimă pen- 
tru a-și putea exercita atribuţiile, uzând chiar de mânie dacă alte mijloace 
nu pot da rezultate. Nici Aristotel nu vedea în omul blând pe unul care nu 
se mânie niciodată, ci un om care „se mânie de ceea ce trebuie, și pe cine 
trebuie, și încă cum, când și cât de mult timp trebuie” subliniind că el trebu- 
ie „să fie un bărbat care nu se lasă încurcat și nu se lasă copleșit de afectul 
său, ci care dă ascultare numai raţiunii în felul, în prilejul și în durata mâniei 
sale”!:]. Așadar, în cazul acesta este vorba de o mânie „programată”, con- 
trolată permanent de rațiune. 


Va fi greu însă ca mânia acestuia să nu scape de sub control, să nu de- 
vină cu timpul irascibilitate, adică o mânie fie pe ce nu trebuie, fie când nu 
trebuie, fie mai mult decât trebuie. Dacă irascibilitatea s-ar manifesta doar 
în sala de judecată și s-ar consuma repede, ea nu ar fi una atât de dăună- 
toare. Dacă însă mânia s-ar manifesta doar în interiorul judecătorului, care 
face eforturi în sală să și-o reprime și îi dă curs în momentul deliberării, 
eliberând-o prin răzbunare pe participantul care a contribuit cât de puțin 


1 A. AMAN, op. cit., p. 58. 
2] ARISTOTEL, op. cit., p. 87. 

la producerea ei, ea poate produce consecințe foarte grave și injuste. Nu 
trebuie să uităm că înțelepții ne spun că exagerarea mâniei se petrece mai 
adeseori „deoarece corespunde mai mult firii omenești de a se răzbuna”, 


În orice caz, experiența judecătorului ar trebui să-l determine pe acesta 
să nu ia decizii defavorabile unei părți pentru comportamentul inadecvat al 
acesteia sau al avocatului eiîn sala de judecată. Pentru acestea, judecătorul 
ar trebui să aplice doar măsurile pe care le prevede legea pentru abaterile 
judiciare, și dacă este cazul, îndepărtarea din sală a persoanei recalcitrante 
ori sesizarea organelor de urmărire penală. 


Referitor la acest aspect, în comentariul 214 la Principiile de la Bangalore 
se arată că „judecătorul trebuie să își canalizeze furia în mod adec- 
vat. Indiferent de natura provocări, răspunsul judecătoresc trebuie să fie 
unul judicios. Chiar dacă este provocat prin conduita obraznică a unui jurist, 
judecătorul trebuie să ia măsurile adecvate spre a controla ședința fără a se 
răzbuna. Dacă se justifică administrarea unei mustrări, uneori este mai bine 
ca aceasta să se facă separat de soluționarea cauzei. Nu este adecvat ca 
judecătorul să îl întrerupă în mod repetat pe avocat fără justificare, sau să îl. 
insulte, sau să îl ridiculizeze pe acesta cu privire la conduita sau argumente- 
le sale. Pe de altă parte, nici judecătorul nu este obligat să asculte fără între- 
rupere când se critică modul de desfășurare a procesului sau dacă argumen- 
tele sunt lipsite în mod vădit de substanță, sau când se adresează insulte 
direct judecătorului, altor avocaţi, părților sau martorilor din proces”lil, 


În final, trebuie accentuat însă că „judecătorul cu suflet «rece», impa- 
sibil, fără o naturală empatie pentru cei pe care-i judecă, omul «nemilos», 
răzbunător, neiubitor de oameni, xenofob și mizantrop, snob și înfumurat, 
ultra-ipocrit, precum un Tartuffe postmodern, irascibil și intolerant, bova- 
ric, țâfnos și instabil, incapabil să se stăpânească, isteric și nevrotic, obse- 
dat și vindicativ, bolnav de egocentrism și egofilie, incult, agramat și limi- 
tat, «profesor» impostor, obtuz și maniac, frustrat și inadaptabil, închipuit, 
mincinos și intrigant, tiranic și «dur», «milităros» paranoic, ei bine, acesta 
nu poate constitui decât un uriaș pericol pentru idealul justiției]. 


27. Cum trebuie să reacționeze judecătorul în faţa stresului? 


Relevantă pentru descrierea stresului cu care se confruntă o persoană 
intrată de curând în profesie este mărturia unui tânăr judecător care a avut 
și posibilitatea să compare această activitate cu cea de avocat desfășurată 


idem, p. 88. 
12] C. DĂNILEŢ (trad.), Comentariu asupra Principiilor de la Bangalore... , p. 118. 
BI GH. SCRIPCARU ș.a., Op. Cit. p- 18. 

anterior: „în ceea ce privește greutățile, aș aminti volumul foarte mare de 
lucru, astfel că pentru a respecta cerințele — inclusiv încadrarea în toate 
termenele - programul rareori se limitează la opt ore zilnic sau la doar cinci 
zile săptămânal. Aspectul acesta este prea puţin cunoscut de publicul stră- 
in de magistratură. În plus, răspunderea magistraților și pretenţiile foarte 
ridicate, dar justificate, pe care societatea, celelalte autorități publice, jus- 
tiţiabilii, ceilalți juriști și chiar colegii de la instanțele superioare le au de la 
un judecător creează o presiune deosebit de mare, ajungând practic a fi 
atent, uneori exagerat, la fiecare pas. Situaţia, însă, poate fi rezolvată — și 
văd asta atât în privința mea, cât și a colegilor — prin câteva soluții simple: 
echilibrul în viață, asumarea statutului și a responsabilităţilor, conștienti- 
zarea restricțiilor și devotamentul necondiționat pentru profesie și pentru 
Justiţie. În felul acesta, greutățile amintite (și altele, lăsate tăcerii) devin o 
stare de normalitate pe care o funcţie nobilă o presupune pur și simplu”, 


Pentru soluționarea acestor probleme, care nu sunt doar ale sistemu- 
lui judiciar românesc (deși aici sunt mai acute ca în alte sisteme), au fost 
adoptate o serie de documente internaţionale prin care se încearcă găsirea 
unor soluții. 


În recomandarea Consiliului Europei’?! se arată că, pentru asigurarea ca- 
lității actului de justiție, statele trebuie să creeze, între altele, condiţii adec- 
vate de muncă, ce permit judecătorilor să lucreze în mod eficient. În acest 
scop, se consideră că este absolut necesar: 


„a) Să se recruteze un număr suficient de judecători, să li se permită să 
dobândească pregătirea profesională necesară și să li se asigure instrui- 
rea, formarea continuă specifică, în tot cursul carierei lor; această pregătire 
trebuie să fie gratuită și să pună accent mai ales pe legislația recentă și pe 
jurisprudenţă; eventual, instruirea poate include vizite de studiu la autori- 
tăţile și instanțele internaționale relevante; 


b) Să se prevadă o structură a carierei bine definită pentru a se recruta 
și menține judecători competenți; 


c) Să se pună la dispoziția magistraților personal auxiliar și echipamente 
adecvate, în special de birotică și informatică, pentru ca aceștia să poată 
acționa eficient și fără întârzieri nejustificate; 


UI C. LUNGĂNAȘU, Orice judecător ar trebui să aibă o minimă experiență într-o altă profesie juridică, 
preferabil în cea de avocat, interviu publicat pe www.juridice.ro, ultima vizualizare la 31 decembrie 
2015. 

12] R (94) 12 a Comitetului Miniştrilor Statelor Membre ale Consiliului Europei cu privire la 
independența, eficacitatea și rolul judecătorilor, adoptată la data de 13 octombrie 1994, publicată 
pe http://www.csrm1909.ro/csm/linkurilo3_05_2006__4189_ro.doc, apudF. COSTINIU, în MM. PIVNICERU, 
C. LUCA (coord.), op. cit., p. 161-162. 

d) Să se ia măsuri corespunzătoare pentru a se încredința sarcinile.neju- 
risdicționale/ administrative altor persoane, în vederea prevenirii ori redu- 
cerii supraîncărcării activității instanțelor”. 


În Carta Universală a Judecătorului se prevede îndatorirea celorlalte 
puteri ale statului de a-i asigura sistemului judiciar „mijloacele necesare 
pentru a se dota corespunzător în vederea îndeplinirii funcţiilor sale”! Din 
păcate, în sistemul nostru judiciar nu sunt asigurate de multe ori aceste 
mijloace, iar judecătorii sunt supraaglomeraţi, fiind nevoiți să facă față unui 
număr mare de cauze din ce în ce mai complexe. 


Avizul nr. 6 (2004) al Consiliului Consultativ al Judecătorilor Europeni 
(C.C.J.E.) subliniază că: „în ceea ce privește cazurile penale, Recomandarea 
nr. R (87) 18, alin. D.2 prevede că trebuie utilizat un singur judecător «ori 
de câte ori gravitatea faptei permite acest lucru». Însă, în cazuri grave care 
implică libertatea subiectului, colegialitatea aflării adevărului, asigurată de 
un complet de trei sau mai mulți judecători, nespecialiști sau profesioniști, 
reprezintă o garanţie importantă împotriva deciziilor influențate de preju- 
decățile sau opiniile idiosincretice ale unei singure persoane. În practică, 
cazurile mai puţin grave sunt judecate, de regulă, de un singur judecător, 
iar cele mai grave, de către un complet, cu toate că linia de demarcație 
diferă considerabil între țări”. 


Se știe că o ședință de judecată nu este o activitate ușoară pentru ju- 
decător. Atunci când ședința este supra-aglomerată, așa cum se întâmplă 
în majoritatea cazurilor din instanțele noastre, apare în mod inevitabil o 
încărcătură psihică ce depășește limitele normale acceptabile într-o activi- 
tate umană. Din acest motiv apare iritarea, judecătorul își pierde răbdarea, i 
participanții cred că este vorba de o aversiune personală, înțeleg în general 
în mod eronat reacțiile de nerăbdare ale judecătorului, răspund poate la 
acestea cu reacții similare, fapt care conduce în mod inevitabil la deprecie- 
rea actului de justiție. a. 


De aceea un remediu posibil la o astfel de situaţie este grija față de sine 
a judecătorului. Așa cum arată specialiștii în psihologie „grija față de sine 
nu este o atitudine egoistă; dimpotrivă, oamenii care se îngrijesc pe ei în- 
șiși și își menţin starea emoţională pozitivă și rețelele sociale și personale 
puternice sunt mai înclinați să se arate interesați de oameni. B. Fredrickson 
și alții au arătat că emoțiile pozitive sunt asociate cu relații mai bune cu 
ceilalţi, obiceiuri de muncă mai eficiente și abilități mai bune de rezolvare a 
problemelor. Considerăm că o atitudine de grijă față de propria persoană 
îmbunătățește comportamentul etic”l2l. . i 


Ul Union Internationale des Magistrats, Statut Universel du Juge, http://prevensectes.com/ 
juges2.htm, în M.-M. PIVNICERU, C. LUCA (coord.), op. cit., p. 162. 
[2] S.J. KNAPP, M.C. GOTTLIEB, M.M. HANDELSMAN, Op. Cit., p. 100. 

S-ar putea susține că în condiţiile în care majoritatea magistraților pe- 
trec la birou în medie 10 ore pe zi, de multe ori inclusiv sâmbăta și duminica, 
la care se adaugă și necesitatea rezolvării tuturor problemelor personale, 
este greu de găsit un timp de relaxare, în care acesta să pună în aplicare 
imperativul grijii față de sine. Cu toate acestea, el trebuie să facă loc aces- 
tor activități în programul său (lecturi plăcute, sport etc.) ca o necesitate a 
dobândirii unui echilibru emoțional absolut necesar activităţii sale profesi- 
onale, dar și umane. 


În comentariul 194 la Principiile de la Bangalore"! se subliniază că „tre- 
buie recunoscută importanţa responsabilități judecătorului față de propria 
familie. Judecătorul ar trebui să aibă suficient timp pentru a putea să își 
păstreze bunăstarea fizică și psihică și ar trebui să aibă ocazii rezonabile de 
a-și perfecționa deprinderile și cunoştinţele necesare pentru îndeplinirea 
în mod efectiv a atribuţiilor sale profesionale. Stresul îndeplinirii funcției ju- 
decătorești este din ce în ce mai des recunoscut. Dacă este cazul, ar trebui 
să se acorde facilități de consiliere și terapie pentru judecătorii care suferă 
de stres. În trecut, judecătorii și ceilalți profesioniști ai dreptului tindeau să 
dispreţuiască sau să respingă aceste aspecte. Însă recent, studiile empirice 
și cazurile notorii de judecători care au clacat au adus aceste chestiuni în 
atenția tuturor”), 


Uneori e greu de găsit un echilibru în viață, care să-i permită judecăto- 
rului să-și îndeplinească în mod corespunzător toate îndatoririle profesi- 
onale. În astfel de cazuri, judecătorul trebuie să beneficieze de sprijinul 
colegilor și al organelor îndreptățite să-i evalueze activitatea, astfel încât 
excluderea din magistratură să intervină doar ultima ratio, atunci când s-au 
încercat toate mijloacele rezonabile de sprijin. În acest sens, ar trebui ținut 
cont de experienţa judecătorilor dintr-o altă țară europeană, într-un caz 
în care un judecător a fost demis doar după ce i-a fost acordat întregul 
sprijin să depășească situaţia de criză: „(... ) numire în calitate de judecător 
în 1992. Până în anul 1998 lucrează în secțiunea administrativă. | se aduc 
critici referitoare la numărul de dosare soluționate, se ridică întrebări cu 
privire la hotărâre. Mutat la secția penală, în scopul de a o lua de la ca- 
păt. Până în ianuarie 2001, judecătorul lucrează la secția penală: participa- 
re limitată la discuţiile din camere și absenţe frecvente - pentru a lucra 
la domiciliu, pregătire insuficientă și cunoștințe inadecvate. În anul 2004, 
judecătorul este din nou raportat ca fiind absent foarte adesea, colegii 
devin critici cu privire la atitudinea sa și iau restanţele sale în creștere. Se 
constată că nu este capabil să activeze în complet de un judecător. După o 
perioadă de concediu medical de o lună, judecătorului i-a fost acordată o 


11] C. DĂNILEŢ (trad.), Comentariu asupra Principiilor de la Bangalore... , p. 109. 
(21 M.D. KIRBY, Judicial Stress: An Update, 1997, 71 Australian Law Journal 774, at 791, în C. DĂNILEŢ 
(trad.), Comentariu asupra Principiilor de la Bangalore..., p. 109. 

perioadă suplimentară pe motive personale, după decesul mamei sale, În 
martie 2005, conducerea secției i-a comunicat că toate acestea au condus 
la o situație nefuncţională. l-a fost acordată.o ultimă șansă. Pe 14 aprilie 
2006, la prânz, judecătorul a fost găsit de către poliție la domiciliu, neîngri- 
jit și sub influența alcoolului; casa era murdară și prezenta un risc de incen- 
diu. Judecătorul a opus rezistenţă poliţiei și, la secţia de poliție, a trebuit 
să fie condus într-o cameră separată, Concluzia a fost că instanța va cere 
o decizie de demitere, dacă evenimentele din 14 aprilie 2016 vor fi avut un 
impact mai important decât cel care a putut fi anticipat. S-a dispus o peri- 
oadă de probă într-o altă instanţă de fond, în vederea reintegrării. Această 
instanță a constatat că activitatea judecătorului este sub standardele ac- 
ceptabile. Curtea Supremă a decis demiterea judecătorului pe motiv de ne- 
potrivire cu calitatea de judecător”, 


Tot legat de acest aspect al stresului este și problema comportamentu- 
lui judecătorului în sala de ședință, atunci când unul dintre participanţi are 
o atitudine care provoacă mânie, nervozitate, sentimente negative ș.a. În 
acest caz judecătorul ar trebui să dețină un puternic autocontrol, ceea ce 
nu este întotdeauna foarte ușor. La un prim nivel, ar fi bine ca judecătorulsă 
nu arate aceste sentimente față de public și mai ales față de persoana care 
i le-a provocat. La un nivel mai profund, ideal ar fi ca judecătorul să încerce 
să nu dezvolte astfel de sentimente la nivel subiectiv, pentru a putea să-și 
canalizeze energia disponibilă spre aspectele cu adevărat importante ale 
cauzei. Așa cum s-a arătat „conform teoriei depleţiei eului (R.F. Baumeister 
și J. Tierney, 2011), prea multă energie consumată într-o zonă duce la mai. 
puţină energie disponibilă pentru alte arii de activitate”Pl, Or, judecătorul 
are nevoie de foarte multă energie pentru a-și putea îndeplini toate sar- 
cinile pe care le are, pentru a-și putea duce la bun sfârșit toate dosarele, 
pentru a putea delibera și găsi soluţiile optime la problemele de drept difi- 
cile pe care le are de soluţionat, iar energia trebuie să și-o conserve pentru 
acestea. 


Deși e greu de acceptat, însuși procesul de luare a deciziei de către un 
judecător ar putea fi influențat de stresul ori starea emoțională a acestu- 
ia. Într-adevăr, judecătorul ar trebui să se bazeze în luarea deciziei doar pe. 
probe și pe rațiune, fără să lase loc aici vreunui element afectiv, care este 
caracterizat de subiectivitate. Cu toate acestea, psihologii au stabilit că și - 
procesul intelectiv de a gândi, de a raționa (care intervine în orice activita- 
te de luare a deciziilor) este lezat de starea afectivă, respectiv de emoții- 
le trăite de cel care raționează, de motivații etc. S-a afirmat că „procesul 


I" Curtea Supremă a Olandei, 15 Decembrie 2009 (demiterea unui judecător), apud C. DĂNILEŢ, 
Ghidul practic de etică și deontologie judiciară pentru magistrații din România, în Proiectul institutului 
Naţional al Magistraturii, op. cit. R: 

RI $.]. KNAPP, M.C. GOTTLIEB, M.M. HANDELSMAN, Op. Cit., p- 102. 

de elaborare a gândurilor este invariabil contaminat de starea noastră de 
stres, de ambianța socială, de emoții, de motivații, de cultură. Prin urmare, 
adevărul e intangibil de către lumea gândurilor”. Așadar, pentru o bună 
înfăptuire a justiției trebuie luați în considerare mai mulți factori, nefiind 
suficient să se pretindă judecătorilor să judece drept, pentru că judecata 
acestora depinde de mulți factori care nu pot fi controlaţi de aceștia. 


Desigur că mare parte din responsabilitate pentru justeţea deciziilor lu- 
ate le revine judecătorilor, dar nu pot fi ignorați ceilalți factori menţionaţi 
anterior, care pot conduce la alterări grave ale actului de justiție. 


Un mijloc eficient pentru judecător, care îl ajută să prevină aceste erori, 
este acela să încerce, pe cât posibil, să anticipeze problemele pe care le poa- 
te întâmpina în legătură cu activitatea dintr-o ședință de judecată ori în 
legătură cu soluționarea unui dosar (de exemplu, posibilul comportament 
inadecvat al unei părți dificile, posibilul răspuns negativ al unei instituții că- 
reia i s-a făcut o solicitare etc.). Anticiparea trebuie să privească atât posi- 
bilele probleme juridice, cât și posibilele probleme de natură afectivă, ce 
pot apărea la un anumit moment. Dacă le va anticipa, acesta va fi pregătit 
să le rezolve mai bine, în momentul în care se va confrunta cu ele, evitân- 
du-se astfel luarea unor decizii pripite, sub presiunea unor factori neprevă- 
zuţi. Discuţia cu persoanele mai experimentate îl poate ajuta să adopte o 
decizie optimă în astfel de situații. 


28. Cum ar trebui judecătorul să asculte 
susţinerile participanţilor la proces? 


Una din calitățile esenţiale ale unui judecător este aceea că el trebuie 
să înveţe să asculte. Dacă pentru procurorul de ședință sau pentru avocat 
o calitate importantă este aceea de a învăța cum să vorbească, astfel încât 
să capteze atenţia auditoriului și să convingă, pentru judecător corelativul 
acestei calităţi este aceea de a ști să asculte. Această știință nu se redu- 
ce doar la a dobândi răbdarea de a asculta toate susținerile părților în in- 
stanță, ci şi de a ști să pună în discuţie chestiunile cu adevărat importante 
pentru cauză. Participanţii cred de multe ori că orice amănunt este foarte 
important pentru cauză, în timp ce pot lăsa neabordate aspecte esenția- 
le. Judecătorul trebuie să știe să canalizeze discuţiile spre acestea din urmă 
și să le evite pe primele. 


Specialiștii în comunicare au demonstrat că o ascultare activă ar fi mult 
mai eficientă decât una pur pasivă, iar unele dintre sugestiile următoarel!l, 


11] A. CURY, op. cit., p. 102. 
121 M.H. HOPPE, Active Listening, Improve your ability to listen and lead, Center for Creative 
Leadership, San Francisco, 1999, p. 32, apud M.-M. PIVNICERU, C. LUCA, op. cit., p. 129. 

ar putea fi adoptate și de judecători: ascultați întreaga argumentaţie, chiar 
dacă aveţi tendinţa să nu fiți de acord cu.ea; aveţi răbdare atunci când as- 
cultaţi; repetați ideile principale ale argumentaţiei vorbitorului; parafra- 
zaţi, astfel veţi clarifica ce a spus vorbitorul. Faceți acest lucru atunci când 
cel care vorbește se încurcă sau când oferă o informaţie controversată sau 
complexă, care trebuie înţeleasă foarte bine; conștientizați și, în același 
timp, încercaţi să alungaţi distragerile interne sau externe (zgomote, gălă- 
gie etc.); fiţi flexibil; de preferabil, întârziaţi momentul evaluării; fiți obiec- 
tiv, nu criticați și nu vă angrenaţi în argumentări inutile; folosiți un limbaj al 
trupului deschis astfel încât vorbitorul să vadă că dorinţe, în mod real, să-l 
ascultați; încercați să creaţi o stare empatică, care să contribuie la transmi- 
terea completă și corectă a ideilor; nu vă grăbiţi să dați sfaturi. - 


Fiind un proces psihologic atât de complex, există și unele piedici de. 
natură psihică ce îngreunează procesul de ascultare, fiind menţionate în 
acest sens următoarele mecanisme proiective și mecanisme de apărare", . 


Mecanismele proiectivet?] constau în a asimila gândirea celuilalt, adică a 
pune pe seama acestuia propriile sentimente, a crede că el funcţionează ca 
tine, cu ignorarea diferenţei, a specificității interlocutorului, fapt ce împiedi- 
că luarea în considerare a caracteristicilor acestuia, fie ele de natură cogniti- 
vă sau afectivă, și în a atribui celui care comunică o serie de atitudini menite 
să justifice sentimentele și comportamentul său față de instanță, cum ar fi 
atribuirea unei agresivităţi inexistente în fapt, care nu este de fapt decât 
propria agresivitate a judecătorului proiectată asupra interlocutorului. 


Mecanismele de apărare?! constau în: 


- scotomizare, ce presupune eliminarea unei informaţii incomode, care 
nu mai este percepută deloc (de pildă, ţi se spune ceva care te deranjează 
și ca atare nu auzi, și aceasta într-un mod cu totul inconștient); ` ` 


— memorizarea selectivă, ce constă în uitarea informaţiei problematice 
de îndată ce este receptată (Îţi intră pe-o ureche și-ţi iese pe cealaltă); 

~ interpretarea defensivă, prin a conferi unei informaţii o semnificație 
diferită de cea reală, dar conformă cu ceea ce am dori să reprezinte; 


- negarea autorității sursei - atunci când informaţia ridică unele proble- 
me, individul are tendinţa să o devalorizeze, punând la îndoială autorita- 
tea, competenţa și buna-credinţă ale celui ce se află la originea acesteia. 


Marele filozof F. Bacon dă câteva sfaturi judecătorilor privitoare la în- 
datorirea acestora de a asculta pledoariile cu răbdare, arătând că acestora 


(11 A se vedea M.-M. PIVNICERU, C. LUCA, Op. Cit., p. 125-127. L 
3 M.D. PAŞCA, Comunicarea în relația medic-pacient, University Press, Târgu Mureș, 2012, p. 61. 
(3) Idem, p. 68-69. 

le trebuie „mai întâi răbdare și gravitate în vremea pledoariilor; aceasta 
este o parte esențială a justiției: un judecător care întrerupe adesea pe avo- 
cat nu este decât un ţimbal amețitor. Nu aș putea aproba pe un judecător 
care pe dată ce crede că a găsit modul unei pricini îl primește numaidecât 
lipsindu-se de ceea ce avocaţii ar fi putut să adauge ceva folositor, dacă 
s-ar fi învoit să-i asculte; asemenea nu aprob când, spre a da o dovadă de 
înţelegere adâncă și rapidă, întrerupe fără vreme pe avocat în expoziția și 
dezvoltarea mijloacelor sau a preîntâmpina cu întrebări fără vreme, chiar 
când acele întrebări ar face parte din pricină”, 


Judecătorul trebuie să asculte susţinerile părților cu respect indiferent 
cât de precare ar fi acestea din punct de vedere uman sau științific. Așa 
cum s-a subliniat, „niciodată judecătorul nu trebuie să fie disprețuitor, și 
asta față de orice ipostază umană, indiferent cât de decăzută sau declasată 
ar părea ea în ochii oamenilor obișnuiți; pentru judecător, nu există ființe 
inferioare; există doar adecvare sau inadecvare la o anumită normă socială, 
la un anumit standard social trecător; judecătorului i se cere să refuze, cu 
obstinație, statutul de moralist sau moralizator; prin aceasta, el ar abdica 
de la comandamentul mai înalt și esenţial, acela de a înțelege societatea 
în care trăiește; deci judecătorul nu disprețuiește, nu separă oamenii, nu 
caută precum filosofii minori, frontiera dintre bine și rău, nu se aventurea- 
ză în metafizici vulgare; judecătorul îl servește pe Dumnezeul dreptăţii, cu 
obstinaţia unei neîncetate imitatio Christi”! 


29. Cum ar trebui să comunice judecătorul 
în ședința de judecată? 


Este indiscutabil faptul că activitatea judecătorului presupune de foar- 
te multe ori necesitatea comunicării cu alte persoane, fie oral — în ședința 
de judecată, fie în scris - prin hotărârile pe care le pronunță și le motivea- 
ză. Două din principiile de bază ale procesului sunt oralitatea și publicita- 
tea, și presupun faptul că participanții la proces formulează cererile oral 
în faţa instanţei, iar instanța trebuie să le răspundă de cele mai mule ori în 
același mod, totul desfășurându-se în mod public, în prezența tuturor per- 
soanelor care doresc să participe la ședința de judecată. i 


De aceea, judecătorul nu trebuie să se rezume doar la a pronunța hotă- 
râri corecte, ci trebuie să se asigure și de faptul că-i va convinge pe ceilalți 
de caracterul just al acestora. S-a spus că „nevoia de raportare a corpului 
de judecători la standardul comun de valori etice provine din faptul că in- 
stanţelor le este recunoscut rolul social persuasiv, iar acesta trebuie să-și 
ADI u 

1 A. AMAN, op. cit., p. 61. 

[2] GH. SCRIPCARU $-a., Op. Cit., p. 16. 

orienteze efortul. pentru dobândirea unui comportament comunicațional 
comun, responsabili]. De modul în care judecătorul reușește să convingă 
participanții și publicul de corectitudinea deciziei sale, depinde încrederea 
acestora în actul de justiţie respectiv și în justiție în general. L} 


În Ghidul practic de etică și deontologie judiciară pentru magistrații - 
din Românial?] se arată că „magistratul poate și trebuie să-și ajusteze 
comportamentul în instanța de judecată, astfel încât chiar și partea care 
pierde să poată spune după ședință: OK, am pierdut, însă chiar dacă nu 
sunt de acord cu modul în care au fost evaluate probele și a fost aplica- 
tă legea, judecătorul mi-a permis măcar să-mi prezint cazul într-un mod 
echitabil”. Pentru aceasta, judecătorul trebuie să se preocupe, în special, 
să asigure părţilor o egalitate reală de tratament, mai ales că, așa cum se 
arată în același ghid, aceasta „este esențială nu doar atunci când este vor- 
ba de grupuri minoritare, ci și în alte aspecte. În cazul în care una dintre 
părți are cuvântul timp de 20 de minute, judecătorul nu poate opri cealal- 
tă parte după ce a vorbit 3 minute, spunând că nu a mai rămas suficient. 
timp”. Așadar, chiar dacă ar fi presat de timp, acest lucru nu ar trebui să 
se vadă în sala de judecată și nici nu ar trebui să se reflecte în tratamentul 
acordat părților. 


În ceea ce privește comunicarea în ședința de judecată, aceasta se face 
nu doar prin conţinutul ei, respectiv prin cuvintele folosite, ci și prin tonul 
vocii, gesturile, mimica judecătorului ș.a. De exemplu, s-a spus că un jude- 
cător care nu mimează atunci când comunică verbal în sala de judecată 
pe o prelucrare logică și previzibilă a informației pe care o transmite către 
partea căreia i se adresează și nu anticipează potenţialul acesteia de înțele- 
gere a mesajului, nu poate realiza o comunicare eficientă, iar judecătorul, 
în acest caz, dovedește că nu este interesat de calitatea mesajului pe care 
îl transmite celor implicaţi în procestl. 


În Ghidul de evaluare a performanţelor profesionale ale judecătorilor se 
prevede că în cadrul evaluării activității judecătorilor din sala de judecată 
trebuie analizate: i 


a) Abilitățile de comunicare clară și logică ale judecătorului, avându-se în 
vedere: consemnarea clară și logică în timpul ședinței de judecată/trans- 
miterea de mesaje clare, corecte; asigurarea că participanții la proces au 
înțeles aspectele esenţiale ale procesului și obligaţiile ce le revin; recep- 
tivitatea la cererile și excepţiile invocate de părți/ascultarea cu atenţie a 
părților; crearea unui climat favorabil exprimării părților în litigiu; 


0 A. RĂDULESCU, în |. COPOERU, N. SZABO (coord.), Etică și cultură... p- 258. 
EI Proiectul Institutului Național al Magistraturii, op. cit. 
2 A. RĂDULESCU, în |. COPOERU, N. SZABO (coord.), Etică și cultură...» p- 261. 

b) Profesionalismul interacțiunii sociale al judecătorului, în cadrul căru- 
ia se are în vedere: atitudinea corespunzătoare, amabilă și atentă față de 
părți/participanţi în cursul procesului; folosirea unui ton adecvat, politicos; 
capacitatea de a gestiona o situație de criză în sala de judecată; evitarea 
manifestării atitudinilor arogante, disprețuitoare. 


Demnă de menţionat este și părerea unui avocat cu privire la modul în 
care ar trebui să comunice judecătorul în ședința de judecată, pentru că-l 
ajută pe acesta să se vadă prin ochii celorlalți: „un judecător bun trebuie 
să aibă o față complet imobilă. Foarte mulți judecători, mai ales din cate- 
goria celor tineri, sunt foarte expresivi. Acest lucru dăunează aparenței de 
imparțialitate. Se vede cu ușurință că un judecător este enervat de o parte 
sau că absoarbe din priviri pe o altă parte. Unii judecători sunt furioși în 
mod nejustificat, deși nu mă enervează deloc un judecător care are sim- 
tul umorului. De asemenea, mai există o categorie de judecători a căror 
aparență de imparţialitate este răsturnată, și mă refer aici la cei care țin 
pledoarii și țin adevărate cursuri în ședința de judecată. Atunci când vezi un 
judecător care știe să zâmbească simți că poţi să comunici cu el, și un astfel 
de judecător dovedește stăpânire de sine, în timp ce un judecător care nu 
e sigur pe el, este agitat, are un limbaj non-verbal ostil, care îi deconspi- 
ră gândurile. În concluzie, un judecător care vorbește mai mult decât un 
avocat face dovada că este stresat și că nu este sigur pe sine. Mai există și 
o altă categorie de judecători care stau la pândă pentru a descoperi ero- 
rile avocatului. Este adevărat că fiecare judecător are temperamentul lui 
profesional, însă atitudinea lui de adversar față de avocat și nu aceea de 
colaborator într-un proces ne îngreunează și nouă munca și nu profită nici 
cazului”. 


Judecătorul trebuie să fie, așadar, foarte atent la afirmațiile pe care le 
face în ședința de judecată, astfel încât acestea să nu denote vreo subiecti- 
vitate sau vreo părere preconcepută cu privire la părți. Nu sunt admise nici 
remarcile cu tentă discriminatorie sau jignitoare făcute la adresa avocaților 
sau a celorlalți participanţi la ședința de judecată. Astfel, potrivit comenta- 
riilor 185, 187 şi 188 la Principiile de la Bangalore sunt interzise folosirea de 
cuvinte sau gesturi făcute asupra aspectului fizic sau al îmbrăcămintei par- 
ticipantelor (expresii de genul „drăguţo”, „fetițo”, „dulceațo”), comenta- 
riile dispreţuitoare ale judecătorului despre originea etnică (chiar și despre 
propria origine etnică) ori remarcile insultătoare]. 


Judecătorul, fiind cel responsabil de conducerea ședinței de judeca- 
tă, va trebui să aibă în vedere și comportamentul celorlalți participanți la 
ședința de judecată, începând de la personalul auxiliar al instanţei până la 


"Ibidem. 
121 C. DĂNILEŢ (trad.), Comentariu asupra Principiilor de la Bangalore... , p. 106-107. 

procuror și avocat. Astfel, potrivit pct. 6.6 din Principiile de la Bangalore, 
„judecătorul va menţine ordinea și conformitatea în toate procedurile ce 
au loc în faţa instanţei și va fi răbdător, demn și politicos în relațiile cu păr- 
tile, cu juraţii, martorii, avocații, dar și cu toate persoanele cu care vine în 
contact în cadrul activităţilor sale oficiale. Judecătorul va pretinde o con- 
duită similară din partea reprezentanților legali, a personalului instanţei, 
cât și a altor persoane aflate sub influenţa, autoritatea sau controlul său”. 


În comentariul 191 la Principiile de la Bangalore se arată că „judecăto- 
rul trebuie să ia măsuri împotriva comentariilor vădit irelevante făcute de 
către juriști în instanță sau în prezența judecătorului, comentarii ce au ca- 
racter sexist sau rasist sau sunt jignitoare sau neadecvate în alt mod. Sunt 
de asemenea interzise cuvintele, gesturile, sau inacțiunile care ar putea fi 
în mod rezonabil interpretate ca o aprobare implicită a acestor comenta- 
rii. Aceasta nu înseamnă că trebuie reprimate pledoariile legitime sau măr- 
turiile admisibile, dacă, de exemplu, chestiuni legate de sex, rasă sau alți - 
factori similari fac obiectul cauzei aflate pe rol. Este vorba despre obligația 
generală a judecătorului de a asculta cu justețe, însă, dacă este cazul, de a 
exercita controlul asupra procesului, și de a acționa cu fermitatea adecvată 
spre a păstra o atmosferă de egalitate, decenţă și ordine în sala de judeca- 
tă. Ce înseamnă «fermitatea adecvată» va depinde de împrejurări. În unele. 
cazuri, poate fi suficientă o corectare politicoasă. Totuși, actele intenţio-. 
nate sau deosebit de jignitoare vor necesita măsuri mai severe, cum ar fi 
un ordin, o mustrare în particular, o mustrare consemnată oficial sau, dacă 
avocatul repetă abaterea după ce a primit avertismentul, inițierea proce- 
durii de sfidare a curții, în limitele legii”. 


De pildă, într-un studiu s-a pus problema ce ar trebui să facă judecătorul 
atunci când se procedează la audierea unui martor care nu se sfiește să-și ex- 
prime într-un mod hazliu opiniile nefavorabile cu referire la una dintre părțile 
procesului, ceea ce produce ilaritate în sala de ședință? Care este cea mai 
potrivită atitudine pe care trebuie s-o ia? 


1. Îi atrage atenţia acestuia asupra faptului că, în calitate de martor, este 
obligat să declare tot ceea ce știe și numai în legătură cu faptele și împreju- 
rările pe care le cunoaște referitor la cauză, că nu i se permite exprimarea 
propriilor opinii asupra unor situații; 


2. Intervine doar atunci când exprimarea opiniilor unui martor cu privire 
la una dintre părţile procesului se realizează ca formă de discriminare (de 
exemplu, sex, rasă, etnie etc.); 


3. Nu intervine și face consemnarea în declaraţia de martor, fie pentru 
că nu dă importanţă caracterului discriminator sau defăimător al opiniei 


(1 dem, p. 108. 

exprimate, fie pentru că dorește să consemneze fidel declarația martoru- 
lui. 


În studiul menţionat se arată că judecătorii au răspuns omogen în fa- 
voarea afirmațiilor: „descurajează ferm ironizarea în instanță a persoa- 
nelor aparținând unui grup social defavorizat” și „veghează asupra trata- 
mentului nediscriminatoriu al persoanelor defavorizate”, însă au fost mai 
indulgenți în atitudine atunci când au răspuns afirmației „nu consideră 
neadecvat să se amuze împreună cu sala pe seama unei persoane”!1. În 
ce privește situațiile comice ivite în sala de judecată ori remarcile de acest 
gen, în Ghidul practic de etică și deontologie judiciară pentru magistrații 
din România se arată că “remarcile sarcastice și cele peiorative sunt, însă, 
interzise; umorul nu este absolut interzis, dar nu trebuie niciodată să apară 
pe seama cuiva. De asemenea, judecătorul trebuie să prevină situaţiile în 
care avocații adoptă un comportament rasist, sexist sau inadecvat în orice 
alt fel”. 


În ceea ce privește modul cum judecătorul conduce ședința de con- 
ducere a ședințelor de judecată, fiecare judecător are stilul propriu de a 
conduce ședința, fiecare va avea stilul propriu, care se mulează pe perso- 
nalitatea sa. Unii sunt foarte sobri, alţii foarte destinși ori volubili. Cât timp 
judecătorul nu-și încalcă obligația de a nu se antepronunța, respectă apa- 
rența de imparțialitate și exigenţele solemnității ședinței de judecată, orice 
stil de conducere a ședinței este compatibil cu o conduită etică. Cel mai 
bun stil de conducere a ședinței ar fi unul care să permită participanților 
să-și susțină argumentele, în mod decent. Dacă judecătorul întrerupe vor- 
bitorul prea des, îl persiflează ori îl ceartă, se creează o stare de inhibiție 
ori de tensiune, care nu poate ajuta realizarea în bune condiţii a activității 
de judecată. 


În schimb, dacă acesta ascultă cu răbdare argumentele părţilor și creea- 
ză o atmosferă destinsă, participanții își pot susține nestingheriți punctele 
de vedere, ajutând descoperirea adevărului. Într-un interviu acordat de o 
reputată judecătoare din cadrul Curții de Apel Cluj, aceasta a afirmat: „pu- 
teți spune că sunt o nonconformistă din punctul ăsta de vedere. În sala de 
judecată, am o modalitate de a conduce ședința mai amicală, poate, decât 
alți colegi, fără să încalc formalismul ședinței. Adică încerc să fac oamenii să 
se simtă în largul lor, pentru că în ședința de judecată nu ești într-o anchetă, 
și atunci port o discuţie care să le pară cât se poate de liberă, ca să se simtă 
confortabil, să poată să spună adevărul. Felul meu de a fi este unul deschis 
spre ceilalţi, spre lume, în general, și de aici pare că și pasiunile mele de 
timp liber sunt mai nonconformiste”ll, 


11] A. RĂDULESCU, în |. COPOERU, N. SZABO (coord.), Dileme morale..., p. 214. 
[2] A. CHiș, loc. cit. 

30. Cât ar trebui să vorbească judecătorul în ședința de judecată? 


Un alt aspect care ar putea ridica probleme din prisma aparenței deim- 
parțialitate este logoreea judecătorului. Cât de vorbăreţ ar trebui să fie un 
judecător în cadrul unei ședințe de judecată? Sunt judecători mai vorbăreți 
din fire, după cum sunt și alţii mai tăcuți. Evident că acesta nu este un criteriu 
la recrutarea în magistratură, astfel încât ar trebui ca fiecare tip de judecător 
să-și transforme felul de a fi într-o calitate. Judecătorul mai vorbăreț din fire 
ar trebui să-și orienteze această calitate spre aflarea adevărului, exercitân- 
du-și din plin rolul activ în cauză, în timp ce judecătorul mai tăcut din fire ar 
trebui să-și orienteze această calitate spre îndeplinirea obligaţiei de a păstra 
aparența de imparțialitate. În felul acesta fiecare dintre cele două tipuri de 
judecători ar putea să asigure un climat propice pentru justa soluționare a 
cauzei și pentru menținerea încrederii părților în imparțialitatea sa. 


Așa cum s-a arătat în literatura de specialitate, din această perspectivă 
ar putea fi identificat un nivel minimal al comunicării judecătorului, care se 
limitează strict la cerinţele legii de procedură (declară deschise dezbateri- 
le, încuviințează probele, acordă cuvântul) şi un nivel maxim al comunicării 
acestuia, caracterizat prin manifestarea extensivă a rolului activ, discuta- 
rea din oficiu a tuturor aspectelor necesare, lămurirea părților cu privire la 
drepturile și îndatoririle ce le revin, îndeplinirea tuturor actelor necesare 
pentru aflarea adevărului; aparenţa de imparţialitate nu este însă afectată 
de nivelul de comunicare, câtă vreme această comunicare se subsumează 
imperativului aflării adevărului. | 


Judecătorul trebuie să aibă grijă ca nu cumva rolul său excesiv de activ. 
să nu fie luat drept un indiciu de imparțialitate în cauză, așa cum s-a men- 
ționat și în comentariul 63 la Principiile de la Bangalore, unde se arată că 
„judecătorul are dreptul de a pune întrebări pentru a clarifica chestiuni, 
însă, dacă judecătorul intervine în mod constant și ia practic controlul des- 
fășurării procesului civil sau își asumă rolul acuzării într-un proces penal și 
folosește răspunsurile la întrebările pe care le-a adresat el însuși pentru a 
ajunge la o anumită soluție în speță, judecătorul devine avocat, martor și 
judecător în același timp, iar părțile nu au parte de un proces echitabil”). 


31. Cum se manifestă rolul activ al judecătorului în proces? 


În sistemul de drept anglo-saxon judecătorul este mai mult un arbi- 
tru, care veghează la respectarea regulilor procedurale de către procuror 
(acuzare) și de către avocatul inculpatului (apărare). În procesul penal din 


(1 A.A. CHIȘ, F.I. MOŢU, în I. COPOERU, N. SZABO (coord.), Etică și cultură..., p. 176. 
(2) C, DĂNILEȚ (trad.), Comentariu asupra Principiilor de la Bangalore..., p. 60. 

sistemul de drept continental, judecătorul va fi cel care va cerceta fapte- 
le, va audia inculpatul, va întreba procurorul dacă mai are alte solicitări 
ș.a. Întrucât acest lucru poate să vină în contradicție cu cerința de neutra- 
litate și imparțialitate, judecătorul trebuie să aibă grijă să nu îl prejudicieze 
prin aceasta pe inculpat. Decisiv pentru asigurarea neutralității și imparți- 
alității judecătorului este ca atitudinea acestuia să nu îl conducă pe incul- 
pat la concluzia rezonabilă că judecătorul cauzei nu ar fi deschis în ceea ce 
privește stabilirea vinovățţiei inculpatului; această impresie poate fi cauzată 
de modul în care judecătorul conduce cercetarea judecătorească, de mo- 
dul în care acesta audiază inculpatul sau martorii ori de remarcile pe care le 
face în timpul audierilor”. 


32. Cât de ferm ar trebui să fie judecătorul? 


Fermitatea este, în general, văzută ca o calitate necesară judecătorului, 
pentru că astfel poate impune încredere și siguranță că decizia adoptată 
este cea corectă. Fermitatea trebuie să fie însă diferită de încăpățânare, 
deoarece judecătorul trebuie să aibă capacitatea de a reveni asupra pro- 
priilor păreri atunci când argumentele aduse de părți sunt convingătoare. 


Lipsa de fermitate poate conduce atât la neîncrederea în actul de justiție 
făcut de judecătorul respectiv, cât și la depășirea termenului rezonabil de 
soluţionare a cauzei, fapt care constituie chiar abatere disciplinară. Astfel, 
într-o speţă s-a decis că lăsarea de către judecător a derulării procesului 
civil la aprecierea și dispoziția părților de a solicita administrarea de probe 
la orice moment procesual, independent de justificarea concretă a utilității 
lor, interpretarea distorsionată a principiului contradictorialității, prin co- 
municarea tuturor notelor scrise depuse de părți pe parcursul procesului, 
prin obligarea părții adverse de a da răspuns acestor puncte de vedere și, 
în continuare, puncte de vedere la răspunsul părții adverse, nerespectarea 
dispozițiilor procedurale care prevăd termenele în care pot fi invocate ex- 
cepţiile și cele referitoare la obligaţiile instanţei în soluționarea acestora, a 
stabilirii în etape a elementelor necesare administrării probei cu expertiza, 
nesancționarea comportamentului părților care nu au respectat îndeplini- 
rea unor obligații stabilite în sarcina lor, reprezintă conţinutul abaterii disci- 
plinare privind nerespectarea în mod repetat a dispoziţiilor legale privitoa- 
re la soluționarea cu celeritate a cauzelor”). 


Fermitatea judecătorului nu se poate manifesta prin asprimea acestuia 
în sala de judecată față de părți ori prin pedeapsa ridicată pe care o aplică 


(1 H. PROETEL, în |. COPOERU, N. SZABO (coord.), Etică și cultură..., p. 153. 
12] Hotărârea nr. 10J din 5 octombrie 2011, Secția pentru judecători a C.S.M., definitivă prin 
nerecurare, publicată pe www.csm1909.ro. ai: 

persoanelor găsite vinovate de săvârșirea unor infracțiuni. În materie pe- 
nală judecătorului i se recomandă mai degrabă precauție, atât în stabilirea 
vinovăţiei, cât și cu pedepsele aplicate, el trebuind „a se păzi foarte mult 
de a considera vreodată pe un bănuit ca pe un vinovat mai înainte de a ise 
fi înfățișat cele mai pipăite și lămurite dovezi; el va urma, în toate cazurile, 
a proporționa pedeapsa potrivit greșeli; a-și aduce aminte că toţi sunt su- 
puși ei deopotrivă înaintea legii. El nu va uita niciodată puterea maximei 
elene: că este mai bine a apăra pe un vinovat decât să aibă mustrări de 
cuget osândind pe un nevinovat”, Această atitudine nu trebuie văzută ca 
o lipsă de fermitate a judecătorului, ci ca o aplicare a principiului in dubio 
pro reo. | 


Aceasta nu înseamnă însă că judecătorul ar trebui să fie îngăduitor cu 
faptele sau persoanele care necesită aplicarea unei pedepse, deoarece s-ar. 
putea ajunge astfel la convingerea opiniei publice că: 


Legile, chiar dacă-s dure 

Se îmbună în instanţe 

Ori prin facto, ori prin jure, 
Bălăcite-n... circumstanţel?l. 


33. Ce este intima convingere a judecătorului? 


Judecătorul trebuie să adopte hotărârile în conformitate cu legea și cu 
intima sa convingere. Chiar dacă legislația actuală nu prevede în mod expli- 
cit rolul intimei convingeri în luarea deciziilor judiciare, ea este un atribut al 
ființei umane înzestrată cu liberul arbitru și nu se poate face abstracţie de 
existenţa ei în cazul luării deciziilor de către judecători. g 


Prin Decizia nr. 171 din 23 mai 2001, Curtea Constituțională a Românieili! 
a constatat că în Adunarea Constituantă, în cadrul dezbaterilor pe articole 
a proiectului de Constituţie și a Raportului Comisiei de redactare“ a fost 
discutată propunerea de amendament referitoare la completarea tezei fi- 
nale a alin. (2) al art. 123 din Constituţie cu sintagma „(...) și intimei lor con- 
vingeri”. După dezbateri, Adunarea Constituantă a respins cu majoritate 
de voturi acest amendament, exprimându-și în acest fel, în mod expres, 
voinţa ca judecătorii să se supună „numai legii”, iar nu și „intimei lor con- 
vingeri”. Așa fiind, Curtea Constituţională a constatat că dispoziţiile art. 63 
alin. (2) din vechiul Cod de procedură penală, potrivit cărora „aprecierea 


(A. AMAN, op. cit., p- 70. leii 

[21V.VORONEȚ, Reflexe (și reflecţii) într-o picătură de cerneală, publicat pe http://Jwww.citatepedia. 
ro/serie.php?id=111417, în anul 2005. | ) 

BI C.C.R., Decizia nr. 171 din 23 mai 2001, publicată în M. Of. nr. 387 din 16 iulie 2001. 

(4 Publicate în M. Of. nr. 35 și 36 din 13 noiembrie 1991. 

fiecărei probe se face de organul de urmărire penală și de instanţa de ju- 
decată potrivit convingerii lor (...)”, contravin dispoziţiilor art. 123 alin. (2) 
din Constituție, potrivit cărora „judecătorii sunt independenți și se supun 
numai legii”. În consecință, a fost admisă excepția de neconstituționalitate 
privind aceste dispoziţii legale din vechiul Cod de procedură penală. 


Este discutabilă această soluție a Curţii Constituționale a României, de- 
oarece face o confuzie între intima convingere a judecătorului întemeiată 
pe probe și pe raționamente logico-juridice și o convingere pur subiectivă 
a acestuia, care nu ar avea o astfel de bază. Vrând să o înlăture pe aceas- 
ta din urmă, judecătorii constituționali au exclus-o și pe prima. Or, chiar 
dacă nu ar fi o lege care să facă referire explicit la intima convingere a 
judecătorului, aceasta nu poate fi exclusă din procesul de luare a deciziilor 
judiciare. 


Intima convingere a judecătorului nu poate fi formată decât pe baza 
probelor administrate în cauză și a susținerilor contradictorii ale părților din 
proces. Din păcate, niciunul din acești factori nu este lipsit de pericol pen- 
tru luarea unei decizii corecte de către judecător. 


Probele pot denatura formarea unei convingeri juste a judecătorului în 
următoarele situații: în cadrul probelor indirecte (indicii, prezumții, adevă- 
ruri logice inferate) ce pot face ca judecătorul să cadă în „capcana convin- 
gerilor prealabile“; „convingerile prealabile“ pot fi influențate și de fler, 
intuiție și lipsă de experienţă; se acordă rol exclusiv și predominant exper- 
ţilor în proces; lipsa protecţiei martorilor nu asigură relatarea lor corectă; 
probele sunt evaluate fragmentar și nu în ansamblul lor". 


Toate acestea pot conduce la neconcordanţța probelor cu realitatea 
faptică, adică la erori judiciare, care au fost intitulate pe bună dreptate în 
literatura de specialitate drept „situaţii de nondrept”l?l. 


34. În ce condiţii poate judecătorul să-și schimbe 
o opinie adoptată anterior? 


O altă problemă de etică a judecătorului este aceea dacă acesta ar tre- 
bui să-și schimbe propria jurisprudență, în veridicitatea căreia crede în con- 
tinuare, atunci când constată că opinia îmbrăţișată de el este minoritară în 
cadrul instanţei sau chiar la nivel naţional. Este mai bine ca judecătorul să-și 
mențină poziţia în continuare, în ciuda faptului că opinia sa este minoritară, 
ori ar trebui ca acesta să adopte opinia majoritară, chiar dacă nu crede în 
ea? 


(1 GH. SCRIPCARU Ș.a., Op. Cit., p. 173-174. 
. Pi idem, p. 174. 


V. Aspecte particulare de etică a profesiei de judecător 261 


Răspunsul nu este simplu, deoarece judecătorul trebuie să aibă în ve- 
dere pe de o parte propria convingere, iar pe de altă parte interesul par-. 
ticipanţilor la proces. El nu poate ignora consecinţele pe care hotărârea | 
sa le produce asupra justițiabililor și nu ar trebui să pună orgoliul său mai 
presus de interesul unei bune administrări a justiţiei. Într-o astfel de situa- . 
ție, judecătorul ar trebui să țină cont de cât de răspândită este opinia ma- 
joritară, cât de argumentată este aceasta și ce consecințe poate produce 
soluţia pentru drepturile și interesele părților. În cazul în care opinia sa ar fi 
una singulară, neîmbrăţișată de nici un alt judecător, acesta nu poate per- 
sista în opinia sa și ar trebui să se alinieze opiniei cvasiunanime. În cazul 
în care opinia minoritară este sensibil egală cu cea majoritară, judecătorul 
ar trebui să facă demersuri pentru a obține un punct de vedere tranșant 
al instanței supreme, responsabilă pentru unificarea practicii judiciare (de 
exemplu, promovarea unui recurs în interesul legii ori pentru pronunțarea 
unei hotărâri de dezlegare a unor chestiuni de drept}. 


Pentru unificarea practicii judiciare, Consiliul Superior al Magistraturii a 
adoptat Hotărârea nr. 148/2015", prin care s-a aprobat procedura întâlniri- - 
lor trimestriale în care sunt dezbătute problemele de drept care generează 
practică neunitară. În baza acestei hotărâri se întâlnesc judecători din ca- 
drul curților de apel din toată țara, se dezbat problemele de drept contro- 
versate întâlnite în practica fiecărei curți de apel, se stabilește opinia majo- 
ritară asupra fiecărei probleme de drept controversate și se consemnează 
această opinie în cadrul unei minute a întâlnirii. Fiecare judecător are acces 
la aceste minute ale întâlnirilor de practică neunitară și poate constata care 
este opinia majoritară a celor prezenți la întâlnirea de practică neunitară, 
având astfel o viziune de ansamblu a instanţelor de pe teritoriul întregii 
țări. Este însă judecătorul ţinut de această opinie majoritară, consemnată 
în minutele întâlnirilor de practică neunitară? 


în literatura de specialitate s-a considerat că, „deși aceste demersuri 
administrative de decelare a unei soluții unice asupra unei probleme de 
drept la nivelul instanței respective se pot dovedi utile, îndeosebi din per- 
spectiva dialogului între judecătorii instanţei pe care se presupune că ar 
trebui să-l genereze ori să-l stimuleze, de lege lata, soluția însușită de majo- 
ritatea judecătorilor nu poate fi considerată obligatorie pentru judecătorii 
care nu aderă la aceasta și își mențin — desigur, motivat, fiind de preferat 
ca opinia majoritară să fie discutată explicit și înlăturată argumentat, dacă 
este cazul — propria părere în domeniu, abaterea de la soluţiile reţinute 
în aceste minute neputând fi catalogată drept abatere disciplinară, spre 
deosebire de situația reglementată de art. 99 lit. ș) din Legea nr. 303/2004 


U Hotărârea C.S.M. nr.148/2015, publicată pe www.csm1909.ro, ultima vizualizare la 21 septembrie 
2016. 

privind statutul judecătorilor și procurorilor, text potrivit căruia constitu- 
ie abatere disciplinară nerespectarea deciziilor Curţii Constituționale ori a 
deciziilor pronunţate de Înalta Curte de Casaţie și Justiție în soluționarea 
recursurilor în interesul legii. Nici nu ar putea fi altfel, de vreme ce legea nu 
conferă caracter obligatoriu acestor minute și nici nu există o procedură ju- 
risdicțională care să conţină garanţiile necesare unui proces de reflecţie și 
de statuare jurisdicțională cu caracter de principiu, precum, spre exemplu, 
art. 520 C. proc. civ.” t, 


Această problemă se pune și în cazul completelor colegiale, când judecă- 
torul nu este de acord cu opinia celorlalți judecători din complet. Dacă este 
vorba de un complet format dintr-un număr impar de judecători, judecăto- 
rul poate face opinie separată, iar dacă este vorba de un complet format 
din doi judecători soluţia este reluarea dezbaterilor în complet de diver- 
genţă. În aceste cazuri ar trebui ca judecătorul să adopte opinia majoritară 
a judecătorilor din complet sau opinia celuilalt judecător ori ar fi mai bine să 
se ralieze opiniilor celorlalți? Dacă a adoptat anterior o hotărâre într-un sens 
contrar este etic să revină asupra acestei interpretări? 


Astfel de situații nu sunt chiar rarisime, mai ales că este îndeobște cu- 
noscut că o problemă a sistemului nostru judiciar este aceea a practicii judi- 
ciare neunitare. Indiferent care sunt cauzele acesteia, fie că este vorba de 
carenţe ale legislaţiei, fie că este vorba de carenţe ale sistemului judiciar, 
practica judiciară neunitară creează inechități între persoane care nu au 
nicio vină în faptul că s-a ajuns aici. Justițiabilului îi va fi greu să înțeleagă și 
să accepte că în urma procesului el a pierdut un drept, iar un cunoscut al 
său, aflat în aceeași situație, l-a câștigat. 


Cu toate acestea, deși este preferabil să se restrângă cât mai mult sfe- 
ra acestor cazuri, prezenţa lor este acceptată în toate sistemele judicia- 
re. Uneori se poate da chiar un sens bun acestui fapt, respectiv atunci când 
schimbarea jurisprudenţei instanţei este determinată de noi argumente, 
care impun concluzia certă că practica judiciară anterioară nu era cea jus- 
tă. Este vorba de revirimentul jurisprudenţial. Este etic dacă un judecător 
care a adoptat mai multe hotărâri judecătorești într-un anumit sens să-și 
schimbe opinia și să adopte în spețe similare alte soluții? 


Răspunsul dat acestei chestiuni a fost unul afirmativ, însă cu următoare- 
le nuanțări: „schimbarea jurisprudenţei nu trebuie să se petreacă fără o jus- 
tificare pertinentă, iar o atare justificare nu se poate regăsi decât în cuprin- 
sul hotărârii judecătorești prin care se trece la înfăptuirea revirimentului 
(hotărâre care, mai ales dacă nu aparține instanţei supreme, poate rămâne 


(11 GH.L. ZIDARU, A.A. CHIȘ, Condiţiile revirimentului jurisprudenţial, articol publicat pe www. 
universuljuridic.ro, ultima vizualizare la 17 februarie 2016. 

izolată, așadar, ea trebuie să fie suficient de persuasivă pentru a înfăptui o 
veritabilă reorientare a practicii altor instanţe). Ca urmare, schimbarea de 
jurisprudență nu poate fi tacită, ci trebuie să fie întotdeauna explicită, asu- 
mată și clar motivată, cu referire la soluţiile anterioare într-un sens diferit 
(nu neapărat de-a dreptul contrar) și la motivele care au determinat recon- 
siderarea soluției anterioare”, Așadar, o schimbare a propriei jurispruden- 
te a unui judecător, în condiţiile în care argumentele covârșitoare impun 
concluzia că aceasta este greșită, nu constituie o lipsă de etică pentru aces- 
ta. Dimpotrivă, este o calitate pentru un judecător să aibă capacitatea să 
revină asupra părerilor sale anterioare, constatând că acestea au fost ero- 
nate și să recunoască totodată în motivarea hotărârii acest lucru. Mai grav 
ar fi ca acesta să-și dea seama că soluţiile anterioare nu sunt corecte și or- 
goliul să-l împiedice să revină asupra acestora, în ciuda argumentelor con- 
trare. Desigur, în cazul în care aceste schimbări ale jurisprudenţei ar fi prea 
dese judecătorul respectiv ar putea avea o problemă de etică, indiferent 
dacă acesta și-ar argumenta de fiecare dată schimbarea de jurisprudență. 


35. Ar trebui judecătorul să ţină cont de opinia publică 
în luarea deciziilor? p 


Un răspuns general valabil la aceastá întrebare este greu de dat deoa- 
rece, pe de o parte judecătorul nu poate fi izolat de societate, ci are nevoie 
să cunoască „pulsul” acesteia pentru a adopta hotărâri realiste, iar pe de 
altă parte el nu trebuie să se lase condus de patimile și umorile care conduc 
de multe ori mulțimile. Evident că judecătorul nu ar putea să ţină cont de 
așteptările societății decât în limitele legii, deoarece el nu ar putea adopta: 
hotărâri contrare legii, indiferent cât de dorite ar fi ele de opinia publică. 


în comentariul 31 la Principiile de la Bangalore se prevede că, „deși ju- 
decătorul trebuie să aibă un stil de viață și o conduită mai severă și mai.. 
restrictivă decât alți oameni, ar fi nerezonabil să se aștepte ca el să se re- 
tragă complet din viața publică către o viață cu totul privată, centrată în 
jurul casei, familiei și prietenilor. Izolarea totală a judecătorului de comuni- 
tatea în care trăiește nu este nici posibilă, nici benefică”l?l. În comentariul 
32 la aceleași principii se arată că „într-adevăr, cunoașterea publicului este 
esențială pentru buna administrare a justiției. Judecătorul nu numai că își 
îmbogățește cunoștințele despre lumea reală; ci însăși natura dreptului 
modern impune ca judecătorul «să trăiască, să respire, să gândească și să 
împărtășească opiniile în acea lume»”l. 


7 ibidem. 
2) C. DANILEȚ (trad.), Comentariu asupra Principiilor de la Bangalore... , p. 45. 
i A se vedea Supreme Court of Wisconsin, Judicial Conduct Advisory Committee, Opinion 1998-10R, 
U.S.A., apud C. DĂNILEȚ (trad.), Comentariu asupra Principiilor de la Bangalore... , p.46. . ; ia 


264 „Etica profesiilor juridice 


Cu toate acestea, atunci când va fi pus în situația de a lua o decizie 
nepopulară, judecătorul nu trebuie să ţină cont de eventualele critici sau 
presiuni publice, ci el trebuie să se ghideze doar după lege. Astfel, în co- 
mentariul 28 la Principiile de la Bangalore se precizează că „uneori o mare 
publicitate poate fi în mod considerabil îndreptată spre obținerea unui re- 
zultat dorit. Totuși, în exercitarea funcţiei judiciare, judecătorul trebuie să 
fie imun față de efectele acestei publicități. Judecătorul trebuie să nu țină 
cont dacă legile ce trebuie aplicate, sau părțile la proces, se bucură sau nu 
de popularitate în rândul publicului, al mass-media, al funcționarilor guver- 
namentali, sau al prietenilor ori a familiei judecătorului însuși. Judecătorul 
nu trebuie să se încline după interese partizane, vociferările publicului sau 
frica de critică. Independenţa justiției presupune independență față de 
toate formele de influenţă exterioară”. 


36. În ce constă secretul deliberării? 


Referitor la conținutul secretului deliberării, potrivit Comentariului asu- 
pra Principiilor de la Bangalore!" „corpul de judecători trebuie obligat să 
respecte secretul profesional în legătură cu deliberările lor și cu informați- 
ile confidenţiale pe care le cunosc în cadrul îndeplinirii atribuţiilor lor în alt 
mod decât prin proceduri publice, și nu ar trebui să fie constrânși să depu- 
nă mărturie cu privire la asemenea chestiuni”. 


Rațiunea pentru care a fost instituit secretul deliberării este aceea de a 
proteja magistrații care au participat la luarea deciziei respective de orice 
ingerință și de a asigura păstrarea încrederii părților și publicului în actul de 
justiţie. Judecătorii sunt protejați și prin faptul că în intimitate acestora li 
se asigură un confort psihic necesar pentru a cântări asupra problemelor 
de fapt și de drept ridicate, iar încrederea în actul de justiție este menținută 
prin aceea că decizia luată apare ca fiind rezultatul voinței comune a tutu- 
ror membrilor completului de judecată. 


Păstrarea secretului deliberării se limitează strict la aspectele de fapt și de 
drept care au făcut obiectul deliberării, și nu la orice aspecte ale cauzei. În 
practica disciplinară s-a reținut că nu constituie abatere disciplinară divulga- 
rea secretului deliberării, comunicarea de către judecător a soluției după ce 
a avut loc pronunţarea și nici faptul că a comunicat uneia dintre persoane 
că un inculpat a recunoscut fapta și celălalt nu, deoarece aceste date nu se 
circumscriu obligaţiei de confidențialitate ce incumbă judecătorului care a 
luat cunoștință de aceste aspecte în exercitarea atribuţiilor de serviciul?]. 


a 


i Idem, p. 38. l 
12) Hotărârea nr. 17J din 25 noiembrie 2013, Secția pentru judecători a C.S.M., definitivă prin 
dec. nr. 132 din 10 noiembrie 2014 a l.C.C.J., publicată pe www.csm1909.ro. 

în literatura de specialitate s-a arătat că procurorii nu deliberează în se- 
cret, ci activitatea aceasta este specifică exclusiv judecătorilor, motiv pen- 
tru care nicio dispoziție din Codul de procedură penală, care se referă la. 
activitatea procurorilor, nu indică faptul că aceștia ar delibera în secret, ci 
activitatea de deliberare este reglementată doar din perspectiva participă- 
rii — la înfăptuirea ei - a membrilor completului; art. 286 C. proc. pen., care 
reglementează actele organelor de urmărire penală, nu face nicio referire. 
la secretul deliberării, ci prevede că procurorul dispune asupra actelor și 
măsurilor procesuale și soluţionează cauza prin ordonanţă, indicând toto- 
dată elementele pe care trebuie să le cuprindă aceasta. 


37. Cum trebuie motivate hotărârile judecătorești? 


La pct. 63 din Recomandarea nr. R (20102 a Comitetului Miniștrilor că- 
tre statele membre cu privire la judecătoril:] se arată că „judecătorii trebuie 
să își motiveze hotărârile într-un limbaj clar și ușor de înțeles”. 


La pct. 59-60 din Avizul nr. 7 (2005) al Consiliului Consultativ al 
Judecătorilor Europeni (C.C.J.E.) se subliniază că „C.C.J.E. consideră că lim- 
bajul juridic ar trebui să fie concis și limpede, evitându-se — dacă nu sunt 
necesare — expresiile în limba latină sau alte formulări dificil de înţeles de 
către publicul larg. Conceptele juridice și normele legale pot fi suficient 
explicate prin citarea legislației sau precedentelor judiciare. Totuși, clarita- 
tea și concizia nu trebuie să fie un scop în sine, deoarece este tot atât de 
necesar ca judecătorii să păstreze în deciziile lor precizia și integralitatea 
motivărilor”. | | 


Nu este însă necesar ca aceste reguli să fie menţionate explicit și în cu- 
prinsul hotărârii, chiar dacă este bine ca judecătorul să ţină cont de elela 
redactarea hotărârii]. 


111, GÂRBULEŢ, Abaterile disciplinare ale magistraților. Nerespectarea... 

2 Adoptată de Comitetul Miniştrilor la17 noiembrie 2010, la cea de-a 1098-a întâlnire a delegaților 
miniștrilor, publicată pe https:/]wed.coe.intViewDoc.jsp2p=&Ref=CM/Rec(2010)12&languagezlan 
Romanian&Ver=original&BackColorinternet=C3C3C3&BackColorintranet=EDBo21&BackColorLog 
ged=F5D383&direct=true i ; i 

EiDe pildă, într-o hotărâre judecătorească adoptată de o instanţă română au fost făcute 
următoarele precizări în motivarea hotărârii: l 

„2. Stilul compoziției. m spira 

Această hotărâre va fi redactată de către un om care reprezintă o înaltă instituție a statului, nu 
de către o instituţie. Se va apropia mai mult de uman și natural, nu de robot și artificial. Va promova 
unicitatea stilului, nu comunul și alinierea la un model prestabilit. Va avea un caracter independent 
și se va supune numai legii. 

Se va folosi o exprimare liberă, diversificată, ușor inteligibilă pentru publicul larg, dar educat, 
nu seva limita la utilizarea unui limbaj tehnico-juridic, din lemn, inflexibil, greu accesibil justițiabilu-. 
lui. Deși se va încadra în anumite limite ale diplomației, nu diplomația va determina hotărârea, ci 
hotărârea va determina diplomația. 

Pilonii principali ai hotărârii sunt știința dreptului și logica. 

Stilul simplu și concis nu înseamnă însă că raționamentele judecătorului 
trebuie să fie unele simpliste. Sunt situații în care judecătorul este nevoit să 
apeleze la niște raționamente mai complexe, pentru că problemele pe care 
le are de soluționat sunt complicate. De aceea, s-a spus „că judecătorilor 
viitori li se va cere sa fie măcar puţin savanți, că vor trebui sa facă inter- 
pretări filosofice, atât în spirit «talmudic», dar și în unul perfect aristotelic, 
nu încape îndoială. Presiunile din partea societății europene vor fi imense, 
deoarece mizele proceselor vor fi din ce în ce mai mari iar caracterul inedit 
al conflictualităţii juridice extrem de solicitant”! 


De asemenea, claritatea și concizia nu trebuie să fie un scop în sine, 
deoarece este tot atât de necesar ca judecătorii să păstreze în deciziile lor 
precizia și integralitatea motivărilor. În opinia C.C.J.E. menţionată anterior, 
legislația sau practica judiciară referitoare la motivarea hotărârilor ar tre- 
bui să prevadă existența unei forme de motivare, și să lase suficientă pute- 
re de decizie judecătorului de a alege dacă să dea, acolo unde este posibil, 
o hotărâre orală (care poate fitranscrisă din înregistrare la cerere sau la ne- 
voie) și/sau o scurtă hotărâre scrisă și motivată (de exemplu, sub forma de- 
ciziei în stilul „attendu” adoptat de unele țări) sau o amplă hotărâre scrisă 


PR aaaaaaaaaamamaaaaaaaamamaaaaaulala 


Alți piloni importanţi sunt matematica, gramatica și literatura, filozofia, psihologia și retorica. 

Hotărârea va cuprinde note de satiră și retorică, dar şi elemente literare de comparaţie și 
metaforă, precum și altele ce vor fi dezvăluite. 

Acest judecător își propune să respecte consistenţa funcţiei pe care o îndeplinește. Denumirea 
de judecător vinde de la verbul a judeca, prin urmare judecătorul asta face, judecă. Nu respectă 
consistenţa acestei funcţii, hotărâri care sunt redactate pe tipizate sau formulare. Singurele limite 
pe care judecătorul trebuie să le respecte sunt acelea prevăzute de lege, însă în interiorul acestor 
limite judecătorul poate și, apreciez eu, trebuie să se manifeste liber și diversificat, într-o manieră 
individuală pentru fiecare caz în parte, ca urmare a unei judecăţi mereu complete, proaspete și 
individuale. 

întâmplător, această hotărâre poate cuprinde și o uşoară notă mistică, fiind compusă și redactată 
la trecerea dintre ani. 

3. Structura compoziţiei. 

Hotărârea va cuprinde o parte introductivă, considerentele și dispozitivul. 

Această hotărâre nu va fi împodobită cu globuleţe C.E.D.O. Bradul pe care îl reprezintă este 
unul natural și sunt suficiente frumusețea și măreţia sa naturală pentru a se remarca. Nu are nevoie 
de astfel de globulețe, menite pentru a atrage atenţia și a ascunde privitorului faptul că bradul din 
spatele lor este artificial. Vor fi însă agăţate în brad, câteva bomboane, p-ici pe acolo, care să spo- 
rească frumuseţea naturală a bradului. Desigur că cel mai frumos brad este acela natural, care 
cuprinde şi câteva globulețe decente și subtile, care să se potrivească și să adauge la măreţia naturală 
a bradului. Dar câţi brazi sunt așa! 

4. Prima întrebare retorică. 

Se remarcă oare acest dosar prin ceva?! 

5. Despre vechimea dosarului. 

Acest dosar este atât de vechi, încât a dobândit propria sa înțelepciune. Etatea sa venerabilă 
și încercările prin care a trecut l-au făcut să aibă propria înțelepciune. Această înțelepciune se va 
reuni cu înțelepciunea judecătorului şi astfel se va naşte un summum al înțelepciunii în ceea ce 
priveşte înțelegerea și soluţionarea acestui dosar. însă, prin prisma vârstei înaintate, acestui dosar 
au început să i se rigidizeze articulațiile și nu mai poate fi sprinten ca la prima tinerețe”. (Jud. Alexandria, 
înch. nr. 187 din 24 septembrie 2015, nepublicată) 

11 V.M. Ciucă, loc. cit. 

și motivată, în toate cazurile în care nu este posibilă referirea la precedente 
stabilite și/sau motive faptice ce reclamă acest lucru. Formele simplificate 
de motivare se pot aplica ordinelor, citaţiilor, ordonanțelor, mandatelor, 
decretelor și altor decizii cu valoare procedurală și nu se referă la drepturile 
materiale ale părților. 


Un aspect important al accesibilităţii legii, așa cum este ea consacrată 
prin deciziile judecătorești, este reprezentat de disponibilitatea lor ime- 
diată faţă de publicul larg. În acest scop, C.C.J.E. recomandă ca cel puţin 
toate deciziile Curţii Supreme și cele importante ale celorlalte instanţe să 
fie accesibile gratuit prin Internet, precum și tipărite cu plata costurilor de 
reproducere. În diseminarea deciziilor judecătorești ar trebui să se acorde 
o atenţie adecvată protejării intimității persoanelor interesate, mai ales a 
părților și a martorilor. i 


Nu este suficient ca hotărârea judecătorească să fie corectă, ci mai tre- 
buie ca aceasta să convingă părţile, mai ales pe cea care a pierdut procesul, 
de justețea soluției. Or, aceasta nu se poate realiza decât printr-un efort de 
comunicare din partea judecătorului care motivează hotărârea, care trebu- 
ie să urmărească în mod special acest obiectiv. Y 


Respectarea acestor cerințe depinde însă de timpul și de disponibilita- 
tea judecătorului." n PX: At 


[1] Procesul psihologic al judecătorului într-o astfel de situație este descris cu multă sinceritate 
chiar într-o motivare a unei hotărâri judecătorești pronunţată de o instanță română, în care se arată 
următoarele: | 

“18. Cât a durat. | ; 

Câteva zile să citesc și să înțeleg dosarul în complexitatea sa. Câteva zile să deliberez și să 
pronunţ hotărârea. Câteva zile să concep și să redactez hotărârea. 


Mare noroc însă, că am avut numai dosarul acesta de gestionat, nicidecum alte sute de dosare, 
atât penale, cât și civile! Dar dacă aș fi avut și alte sute de dosare, oare pe acelea cum le-aş fi 
gestionat?! 

Dar este vina judecătorului, că gândește și se mișcă încet. Ce i-o fi luat atâtea zile să facă o 
hotărâre! m 

Mai este interesant de remarcat faptul că, fie că am realizat prezenta judecată și hotărâre, fie 
că aș fi făcut o încheiere pe un formular de 2 pagini, salariul meu ar fi fost același. Problema este că 
diferența dintre un cărbune și un diamant nu este făcută de câtă lumină primesc, ci de câtă lumină 
trimit înapoi. 

19. Cine nu muncește, nu greșeşte. : pui 

Cutare se miră că în codrii mei sunt mai multe uscături decât în livada lui. (Nicolae lorga) 

în mod inevitabil această hotărâre va avea erorile sale. Însă ele astea sunt, simple erori, deter- 
minate de complexitatea dosarului, complexitatea acestei hotărâri și limitele ființei umane, limite 
care din păcate sunt numai în ceea ce priveşte inteligența. Albert Einstein spunea că două lucruri 
sunt infinite, universul și prostia omenească, însă de primul nu este sigur. Sial 

Prin urmare, să nu se apuce careva să se mire că sunt mai multe erori în această hotărâre decât 
în modelul său tipizat de 3 pagini. | Pl i de, 

înainte de a încheia, judecătorul de cameră preliminară atrage atenţia organelor de urmărire 
penală asupra respectării dispozițiilor prezentei hotărâri, fie și de dragul evitării posibilității ca în 
viitor un alt treilea judecător să fie sesizat și să constate că dispozițiile primilor 2 au fost igno- 
rate”. (Jud. Alexandria, înch. nr. 187 din 24 septembrie 2015, nepublicată) 

În doctrină au fost identificate o serie de greșeli întâlnite în cadrul mo- 
tivării hotărârilor judecătorești": 


- judecătorul, după ce a dat câștig de cauză uneia dintre părți, acordă o 
importanță mai mică în motivare susținerilor părții care a pierdut procesul, 
fiind preocupat să dezvolte argumentele pentru partea câștigătoare. Aici 


își spune cuvântul timpul limitat pe care îl are judecătorul pentru a dezvolta 
motivarea hotărârii. 


- judecătorul face afirmaţii care depășesc sfera sa competenţă și atribu- 
tiile unei instanțe de judecată. De exemplu, acesta face afirmații cu privire 
la competența profesională a unei părți, deși acest lucru nu are legătură cu 
obiectul cauzei. 


- judecătorul cauzei se atașează profund de problema pe care o judecă 
și în mod inconștient se apropie prea mult de una dintre părțile litigiului; me- 
sajul pe care îl primește din partea acestei părți este în concordanţă cu păre- 
rea personală a judecătorului în cazul de viață pe care trebuie să-l judecel?, 


Un al patrulea tip de greșeli identificat în motivarea hotărârilor ju- 
decătorești constă în folosirea abundentă a elementelor doctrinare, 


1] A. RĂDULESCU, în |. COPOERU, N. SZABO (coord.), Etică și cultură..., p. 265. 

(2! De pildă, chiar dacă nu ar afecta aparența de imparțialitate, s-ar putea pune această problemă 
în cazul în care în motivarea hotărârii judecătorești s-ar face mențiuni de genul: 

„9. Motto. 

Cine nu pedepsește nedreptatea, poruncește ca aceasta să fie făcută. (Leonardo da Vinci) 

10. Despre lupii care au urlat în pustiu. 

Judecătorul a identificat cel puţin 3 lupi care au urlat în pustiu, în lunga istorie a acestui dosar. 

Primul, și cel care a insistat de-a lungul timpului în urletul său, este administratorul SC C. SRL 
Este remarcabil cum acesta deja formulează cea de-a 5-a plângere împotriva soluţiei adoptate de 
un procuror în acest dosar. De două ori a avut succes, iar de două ori nu. Este însă pe cale de a avea 
succes din nou. Deși urletele sale au fost în anumite situații auzite, până la urmă substanța acestora 
a rezonat undeva în pustiu. Ele sunt însă auzite din nou de către judecătorul de cameră 
preliminară. 

Un altul este, în mod cel puțin surprinzător, însuși judecătorul care a pronunţat sentința penală 
nr. 302 din 26.07.2011. Acest judecător a identificat mai multe chestiuni problematice în ceea ce 
privește modalitatea și calitatea efectuării urmăririi penale, încă din anul 2011. A trimis cauza pro- 
curorului pentru redeschiderea urmăririi penale în ceea ce priveşte infracţiunea de delapidare și în 
vederea începerii urmăririi penale pentru furt calificat, fals și uz de fals. A propus administrarea mai 
multor probe către procuror, aceste probe urmând a fi pe larg tratate de către judecătorul de 
cameră preliminară în mod separat. Și acest urlet a rezonat în pustiu, până acum. | 

Al treilea, cel mai surprinzător, este însuși procurorul care a emis ordonanța de respingere din 
5 iunie 2015. Această situație este însă cu atât mai bizară cu cât acest lup nu și-a auzit propriul 
urlet. Astfel, în 10 decembrie 2013, procurorul a emis o notă de dispoziţii prin care a dispus ca organul 
de cercetare penală să respecte toate dispoziţiile sentinței penale nr. 302 din 26 iulie 2011, cu termen 
15 ianuarie 2014. Peste un an și jumătate el a putut constata nerespectarea propriei dispoziţii și 
totuşi a respins plângerea petentei ca neîntemeiată, situaţie care este profund bizară. 

Un al patrulea lup a apărut în peisaj. El cunoaște urletele celorlalți și, prin urmare, urletul său 
va fi mai puternic, deoarece le va cuprinde și pe celelalte 3. Va reuși acest urlet să străpungă pustiul 
și să fie auzit şi în afara acestuia!” (Jud. Alexandria, înch. nr. 187 din 24 septembrie 2015, 
nepublicată) 

transformând hotărârea judecătorească într-un articol sau tratat de spe- 
cialitate. | 


Cele mai grave tipuri de greșeli constau în aceea că judecătorul aduce 
jigniri uneia dintre părți, în motivarea hotărârii, ori exprimă reproșuri la 
adresa acesteia, bazate pe convingeri personale (credinţe, obiceiuri etc.) 
ale judecătorului. | | 


în comentariul 188 la Principiile de la Bangalore s-a subliniat că „deși 
judecătorul poate, în funcţie de convențiile locale, să reprezinte în mod 
adecvat indignarea comunităţii față de o infracțiune gravă, remarcile jude- 
cătorești ar trebui să fie întotdeauna caracterizate de precauție, reținere și 
politețe. Condamnarea unui acuzat pentru o infracțiune pe care acesta a 
comis-o reprezintă o mare responsabilitate ce implică îndeplinirea unui act 
juridic în numele comunităţii. Nu este o ocazie pentru judecător să dea frâu 
liber emoţiilor personale. Procedând astfel, va tinde să diminueze calitățile 
esenţiale ale funcţiei sale”, | 


în Ghidul de evaluare a performanţelor profesionale ale judecătorilor se 
prevede că în cadrul evaluării hotărârilor judecătorești trebuie analizate: 


a) Existența unei gândiri independente, critice, în sensul separării informa- 
ţiilor relevante de cele nerelevante, identificării datelor care pot susține o 
ipoteză, identificării informaţiilor noi, necesare pentru a trage o concluzie ș.a. 


Uneori e foarte dificil ca judecătorul să aleagă din totalul informațiilor 
rezultate din probele administrate pe cele esențiale, dar să cuprindă toto- 
dată și toate aspectele care contează în soluționarea cauzei. Părţile și avo- 
caţii sunt tentaţi de a da cât mai multe amănunte, atât în cererile formulate 
cât și în declarații, iar judecătorul va trebui să aleagă din acestea pe cele 
care sunt cu adevărat importante, fără să omită însă vreun argument sau 
vreun element important. Judecătorul trebuie să păstreze așadar un echi-. 
libru între rigurozitate și sinteză. 


b) Tratamentul imparţial în analiza probatoriului, în sensul că hotărârea 
trebuie să nominalizeze toate probele administrate în cauză, ce trebuie 
analizate în mod echitabil, iar judecătorul trebuie să răspundă fiecărei sus- 
țineri/apărări formulate de părți. sifer l 


Din interpretarea” Codului Deontologic, Profilul Magistratului și 
Constituția României au fost identificate o serie de criterii pentru evalua- 
rea hotărârilor judecătorești, ca de exemplul: în conținutul hotărărilor nu 
trebuie exprimate opinii politice, opinii cu privire la probitatea morală și 
profesională a colegilor, reproșuri necorespunzătoare la adresa uneia din- 


BIC. DĂNILEȚ (trad.), Comentariu asupra Principiilor de la Bangalore... p- 107. 


2! A, RĂDULESCU, în |. COPOERU, N. SZABO (coord.), Etică și cultură...» p- 264. 

tre părți sau a reprezentanților lor, bazate pe comportamentul acestora în 
cursul judecății ori opinii discriminatorii. 


Aceste aspecte au fost transpuse mai detaliat și în Ghidul de evaluare 
a activității profesionale a magistraţilor, adoptat de Consiliul Superior al 
Magistraturii în anul 2015, unde sunt menţionate următoarele criterii pe 
baza cărora trebuie să fie evaluate hotărârile judecătorești: 


1. Hotărârea trebuie să releve existenţa unei gândiri independente, critice 


Se arată că la nivelul simțului comun, a gândi independent, critic, în- 
seamnă a gândi bine, a nu proceda ilogic, irațional. Gândirea critică se ma- 
nifestă în capacitatea: de a identifica concluzii inadecvate, necorespunză- 
toare; de a identifica date care pot susține o ipoteză; de a identifica infor- 
mația nouă, necesară pentru a trage o concluzie; de a separa informația 
relevantă de cea irelevantă pentru rezolvarea unui caz; capacitatea de a 
învăța și a înțelege informaţia într-un domeniu nefamiliar; capacitatea de a 
analiza inferenţe pe informații separate și a formula concluzii; capacitatea 
de a recunoaște modul în care noua informaţie poate schimba soluţia unei 
probleme; capacitatea de a comunica eficient. 


Componentele gândirii critice sunt următoarele mecanisme cogniti- 
ve: interpretarea, analiza, evaluarea, inferența, explicația și autoregla- 
rea. Propriile prejudecăţi (legate de rasă, sex, religie, naţionalitate, dizabi- 
lități, vârstă, orientare sexuală, statut socio-economic sau organizaţional) 
predispoziții, propensiuni favorabile sau nefavorabile anumitor probleme 
juridice, vulnerabilități pentru anumite categorii de situații etc. sunt factori 
interni care pot afecta negativ judecata. 


2.Hotărârea trebuie să releve tratamentul imparțial în analiza probato- 
riului. Respectarea art.6 din Convenţia pentru apărarea drepturilor omului și 
libertăţilor fundamentale 


În hotărâre trebuie să se nominalizeze toate probele administrate în ca- 
uză, judecătorul trebuie să le analizeze în mod echitabil, egal, să răspundă 
fiecărei susțineri/apărări formulate de părți. 


3. Hotărârea trebuie să comunice clar și simplu (Avizul nr. 7/2005 al 
Consiliului Consultativ al Judecătorilor Europeni - C.C.J.E.) 


„D. Accesibilitatea, simplitatea și claritatea limbajului utilizat de către 
instanţe în redactarea hotărârilor: t 


D.1. C.C.J.E. consideră că limbajul juridic trebuie să fie, în acelaşi timp, 
simplu și clar. 


D.2. C.C.J.E. consideră că limbajul utilizat în domeniul justiției ar tre- 
bui să fie concis și direct, evitându-se utilizarea termenilor în limba latina, 

precum și alte noțiuni care nu pot fi înțelese cu ușurință de către justițiabili, 
întrucât dreptul și termenii juridici pot fi clarificați prin citarea legislației sau 
a jurisprudenţei. i 


D.3. C.C.J.E. consideră că motivarea hotărârilor judecătorești ar trebui 
să fie întotdeauna clară și completă”. 


4. Hotărârea să fie credibilă, convingătoare 


Să existe compatibilitate între motivarea hotărării și dispozitiv, precum. 
și explicarea logico-rațională prin intermediul argumentului juridic a insti- 
tuției ori principiului de drept care au fundamentat soluția pronunțată în 
cauză. i 


38. Jurisprudenţa Curţii Europene a Drepturilor Omului 
în materia motivării hotărârilor judecătorești. 


Curtea Europeană a Drepturilor Omului a condamnat de mai multe ori 
România pentru carențe ale motivării hotărârilor judecătorești. 


De pildă, în cauza Albina c. României], Curtea a constatat că, în apel, 
Tribunalul Brăila a respins acţiunea reclamantului, motivând că întregul 
imobil pe care îl moștenise intrase în mod legal în patrimoniul statului, fără 
însă să analizeze, spre deosebire de judecătorie, probele depuse la dosar de 
către reclamant sau să respingă motivat, dacă era cazul, pe cele pe care 
le-ar fi apreciat drept nepertinente. Ulterior, Curtea de Apel Galaţi nu a 
răspuns în niciun fel argumentelor reclamantului din recurs, în care acesta 
făcea referire la nelegalitatea naționalizării și, deci, la imposibilitatea de a 
beneficia de o reparaţie pecuniară în baza Legii nr. 112)1995tl pentru regle- 
mentarea situației juridice a unor imobile cu destinaţia de locuinţe, trecu- 
te în proprietatea statului. Dacă, într-adevăr, obligația pe care o impune 
art. 6 parag. 1 instanţelor naţionale de a-și motiva deciziile, nu presupune 
existența unui răspuns detaliat la fiecare argument totuși Curtea a apreciat 
necesar a se constata că, în speță, Curtea de Apel Galaţi a respins recursul 
formulat de către reclamant împotriva hotărârii pronunțate în apel, fără să 
precizeze niciun motiv, și aceasta printr-o hotărâre definitivă și irevocabi- 
lă. Simplul fapt că instanța de recurs — Curtea de Apel Galaţi - a reamintit 
hotărârile adoptate în speță de către instanţele inferioare și argumentele 
pe baza cărora acestea s-au întemeiat, nu putea să o scutească de obligația 
de a examina problemele ridicate în recurs de către reclamant. Aceasta s-ar 
fi justificat cu atât mai mult cu cât instanţele inferioare, ale căror hotărări 


U1 C.E.D.O., cauza Albina c. României, Hotărârea din 28 aprilie 2005, publicată în M. Of. nr. 1049 
din 25 noiembrie 2005. - i 
[2] Publicată în M. Of. nr. 279 din 29 noiembrie 1995. 

au fost rezumate de către Curtea de Apel Galaţi, ajunseseră la concluzii 
radical diferite, Curtea de Apel Galaţi fiind astfel, la rândul său, chemată să 
hotărască în ultimă instanţă și să pronunţe o hotărâre definitivă și irevoca- 
bilă. S-a subliniat că instanța de recurs - Curtea de Apel Galaţi - nu numai că 
a omis să răspundă argumentelor invocate de reclamant în recurs, dar nici 
nu a indicat că și-ar fi însușit motivele prezentate de către instanţele inferi- 
oare. Nimic din hotărârea curții de apel nu conduce la concluzia că aceasta 
și-ar fi însușit, în mod real, motivele pe care instanţa inferioară, Tribunalul 
Brăila, şi-a întemeiat soluţia și că nu ar fi identificat vreun argument nou 
pentru a respinge această motivare. 


Întinderea acestei obligații poate varia în funcţie de natura hotărârii și 
trebuie analizată în lumina circumstanțelor speţei. În conformitate cu ju- 
risprudența Curţii Europene a Drepturilor Omului, întinderea motivării de- 
pinde de diversitatea motivelor pe care o parte le poate ridica în instanţă, 
precum și de prevederile legale, de diferenţele din statele contractante în 
materie de dispoziţii legale, de obiceiuri, de concepții doctrinare și de prac- 
ticile diferite privind prezentarea și redactarea sentințelor!”. 


În cauza Boldea c. României, Curtea a reţinut că Judecătoria Timișoara 
l-a condamnat pe reclamant la plata unei amenzi administrative, după cea 
stabilit faptele și a apreciat că elementul intenţional și caracterul public al 
faptelor erau îndeplinite în cauză. Cu toate acestea, instanţa nu a făcut nicio 
referire concretă la elementele de fapt ce ar fi putut justifica concluzia re- 
feritoare la vinovăția reclamantului și caracterul public al faptelor reţinute, 
ci s-a limitat la a afirma că aceste condiţii erau îndeplinite în speță. Curtea 
a observat că Judecătoria Timișoara nu a procedat la interpretarea tuturor 
elementelor constitutive ale infracţiunii și că nu a analizat probele depuse 
de reclamant, ceea ce i-ar fi permis să le înlăture, dacă era cazul, într-un 
mod motivat, pe cele pe care nu le considera relevantel?l. 


La fel, în cauza Suominen c. Finlandei, Curtea a evidenţiat că, deși o in- 
stanță națională are o anumită marjă de apreciere atunci când alege argu- 
mentele într-un caz particular și admite probele solicitate de părți în susți- 
nerea pretențiilor acestora totuși această autoritate este obligată să justi- 
fice alegerea făcută, precizând motivarea deciziilor luate. În aceeași cauză, 
Curtea a notat că nu este sarcina sa de a examina dacă refuzul instanței 


n — 


UA se vedea, în special, C.E.D.O., cauza Boldea c. României, Hotărârea din 15 februarie 2007, 
pct. 29, publicată în M. Of. nr.615/2008; cauza Van den Hurk c. Olandei, Hotărârea din 19 aprilie 1994, 
pct. 61, apud l. GÂRBULEŢ, C.A. SUSANU, Abaterile disciplinare ale magistraților. Lipsa totală a motivării 
hotărârilor judecătorești sau a actelor judiciare ale procurorului, în condiţiile legii. Motivarea hotărârilor 
judecătoreşti - garanţie implicită a desfășurării procedurii unui proces echitabil, reglementată de art. 6 
parag. 1 din Convenţie, articol publicat pe www.universuljuridic.ro, ultima vizualizare la 6 iulie 2016. 

12] C.E.D.0., cauza Boldea c. României, Hotărârea din 15 februarie 2007, pct. 31-35, în l. GÂRBULEŢ, 
C.A. SUSANU, loc. cit. 

de a admite dovezile prezentate de solicitant a fost bine întemeiat, acest 
aspect fiind în căderea instanțelor naționalel!. 


Pentru a răspunde cerinţelor procesului echitabil, motivarea ar trebui 
să evidențieze că judecătorul a examinat cu adevărat chestiunile esenția- 
le ce i-au fost prezentate. atunci când un motiv (argument), invocat de o 
parte este decisiv pentru rezultatul procedurii, acesta impune un răspuns 
specific și explicit], i 


39. Cum ar trebui abordată prietenia dintre judecători și avocați? 


Aristotel crede că sunt trei motive pentru care oamenii se împrietenesc: 
de dragul unui folos, de dragul plăcerii, de dragul caracterului persoanei. El 
subliniază însă că „aceia deci care se iubesc din cauza folosului, nu se iu- 
besc unul pe altul în sine, ci întrucât dobândesc unul de la altul ceva bun, și 
tot așa stau lucrurile cu cei care se iubesc de dragul plăcerii: ne este drag 
omul politicos, nu din cauza însușirilor sale personale, ci fiindcă el ne pro- 
cură plăcere”Bl. Ca în orice domeniu, și în cazul relației de prietenie dintre 
judecător și avocat ar trebui făcută distincţie între aceste trei feluri de prie- 
tenie, pentru că primele două genuri se învârt în general în jurul exercitării 
profesiei de către unul sau celălalt. Doar ultimul gen de prietenie, cel de 
dragul caracterului, poate fi dincolo de orice dubiu una etică, dar trebuie 
ţinut cont de faptul că acest gen de prietenie se regăsește destul de rar și 
nu poate cuprinde un cerc foarte mare de persoane. 


Problemele etice apar în cazul primirii de diferite foloase în considera- 
rea unei prietenii de dragul folosului sau chiar de dragul plăcerii. Dacă avo- 
catul este cel care ar face un dar, iar judecătorul este cel care l-ar primi, 
trebuie stabilit de la început care este natura folosului urmărit în cadrul 
unei astfel de prietenii. „Dar trebuie să vedem bine de la început, de la cine 
și în ce condiții primim o binefacere, pentru ca apoi sau s-o primim sau s-o 
respingem”ll. O soluţie posibilă ar fi aceea a întoarcerii de către judecător 
a unui folos cel puţin similar cu cel primit de la avocat, atunci când se pune 
problema unei astfel de relații de prietenie. Problemele apar în astfel de 
situaţii din cauza percepției diferite asupra naturii prieteniei dintre cei doi, 
în sensul că unul crede că prietenia este de dragul caracterului personal, în 
timp ce altul crede că ea este de dragul folosului ori plăcerii. 


(1) C.E.D.O., cauza Suominen c. Finlandei, Hotărârea din 1 iulie 2003, în l. GÂRBULEȚ, C.A. SUSANU, 
loc. cit. | 

(2) C.E.D.O., cauza Hiro Balani c. Spaniei, Hotărârea din 9 decembrie 1994, pct. 29, cauza Ruiz 
Torija c. Spaniei, Hotărârea din 9 decembrie 1994, pct. 27, în |. GÂRBULEȚ, C.A. SUSANU, loc. cit. 

(3) Aristotel, op. cit., p- 159. 

(4) Idem, p. 175. 

În practica disciplinară s-a reținut că simpla relație de prietenie a unei 
doamne judecător cu un avocat nu poate constitui în sine un act contrar 
demnităţii funcţiei sau o atingere adusă imparțialității ori prestigiului 
acesteia în lipsa unor elemente care să demonstreze afectarea negativă a 
comportamentului profesional în realizarea actului de justiție, mai ales în 
condiţiile în care colegiul de conducere al tribunalului a respins cererea for- 
mulată de judecător în baza art. 5 alin. (2) din Legea nr. 303/2004, privind 
existența unui conflict de interese, precum și cererea de abţinere formula- 
tă întruna din cauze unde avocatul reprezenta interesele unei părți". 


În orice caz, chiar dacă judecătorul s-ar cunoaște cu avocatul uneia din 
părți, el nu trebuie să comunice cu acesta despre dosar decât în cadrul ṣe- 
dinței de judecată. Așa cum se arată în comentariul 64 la Principiile de la 
Bangalore, „principiul imparțialității interzice în general comunicările cu 
caracter privat dintre judecător și orice parte la proces, reprezentanţi legali 
ai acestora, martori sau jurați. Dacă instanța primește o asemenea comuni- 
care privată, este important să se asigure că celelalte părți interesate sunt 
informate în mod complet și prompt și că comunicarea este consemnată în 
mod corespunzător în evidenţele instanței”?! 


Aceasta nu înseamnă că judecătorul nu ar trebui să aibă niciun contact 
cu avocații, ci dimpotrivă „contactele sociale dintre diverși membri ai pu- 
terii judecătorești și membri ai profesiilor juridice fac parte dintr-o veche 
tradiție și sunt acceptabile. Deoarece judecătorii nu trăiesc în turnuri de 
fildeș ci în lumea reală, nu se poate aștepta de la ei să taie toate legătu- 
rile cu profesiile juridice atunci când sunt numiţi ca judecători. Nici nu ar 
fi complet benefic pentru procesul judiciar ca judecătorii să se izoleze de 
restul societății, inclusiv de prietenii de școală, foști asociaţi sau colegi în 
domeniul dreptului. Într-adevăr, participarea de către judecător la eveni- 
mente sociale împreună cu avocații prezintă unele avantaje. Schimburile 
informale mijlocite de asemenea evenimente pot ajuta la reducerea tensi- 
unii dintre judecători și avocați și pot diminua izolarea de foștii colegi, cu 
care se confruntă judecătorul după numirea sa. Totuși, judecătorul trebuie 
să acționeze pe baza bunului simţ și să dea dovadă de atenție”). 


Trebuie făcută însă o distincţie după cum evenimentul social la care par- 
ticipă judecătorul este organizat de o asociație profesională a avocaţilor sau 
de o anumită casă de avocatură, în acest din urmă caz prezența judecătoru- 
lui trebuind să fie una mult mai discretă decât în primul caz (de pildă, nu ar fi 
recomandat să ţină discursuri dacă este vorba de o participare prea extinsă). 


Ul Hotărârea nr. 2J din 9 martie 2011, Secţia pentru judecători a C.S.M., publicată pe www. 
csm1909.r0. 

(2) C. DANILEȚ (trad.), Comentariu asupra Principiilor de la Bangalore... , p. 60. 

13) Idem, p. 81. 

însă, atunci când relaţia cu un avocat sau cu un consilier juridic ce are 
frecvent cauze la instanţa unde activează judecătorul a devenit apropia- 
tă, acesta ar trebui să ia în considerare posibilitatea abținerii în cauzele în 
care asistenţa juridică este acordată de aceștia, dacă natura relației putea. 
afecta aparența de imparţialitate a judecătorului. Așa cum se arată în co- 
mentariul 120 la Principiile de la Bangalore, „judecătorul este cel căruia îi 
aparţine decizia finală cu privire la întrebarea dacă relația sa cu un avocat 
este excesiv de apropriată sau personală, sau dacă s-a creat această apa- 
rență. Judecătorul este cel care trage linia de demarcaţie. Testul ce trebuie 
aplicat pentru a găsi echilibrul este reprezentat de răspunsul la întrebarea 
dacă relaţia de ordin social interferează cu îndeplinirea responsabilităților 
judiciare, și dacă un observator neutru, complet informat despre natura 
relației de ordin social, ar putea să aibă în mod rezonabil îndoieli referitor 
la modul în care va fi înfăptuită justiţia”. | 


40. Care ar trebui să fie relația judecătorului 
cu organele de urmărire penală? 


Spre deosebire de avocat, care este plătit de una din părți și are obliga- 
ţia de a-i apăra interesele acesteia, procurorul are un statut destul de apro- 
piat de cel al judecătorului, începând cu formarea profesională comună, 
posibilitatea de trecere dintr-o profesie în alta, salarizarea bugetară comu- 
nă, obligația aflării adevărului în cauzele penale ș.a. Aceasta nu înseamnă 
însă că judecătorul nu are obligaţia de a păstra imparţialitatea și în raport 
cu procurorul sau organele de urmărire penală, având în vedere că el este 
chemat de multe ori, în procesele penale, să tranșeze disputa dintre acu- 
zare și apărare. i | Hp 


Din acest motiv, în comentariul 113 la Principiile de la Bangalore s-a sub- 
liniat că „judecătorul trebuie să fie sensibil și să evite contactele care pot 
da naștere la speculații privind existența unei relaţii speciale cu cineva pe 
care judecătorul ar putea fi tentat să îl avantajeze cumva. De exemplu, ju- 
decătorul trebuie de obicei să evite să fie transportat de către polițiști sau 
avocaţi, iar dacă folosește mijloacele de transport în comun, trebuie să evite 
să se așeze lângă o parte la proces sau lângă un martor”l!. De asemenea, în 
comentariul 119 se arată că judecătorul „ar trebui să aibă grijă atunci când 
merge în localuri conduse sau deţinute de către membri ai poliției, ai agen- 
țiilor anticorupţie și ai departamentelor vamal și de accize, ai căror membri 
pot apărea în mod frecvent în instanţă. Deși nu există nicio obiecție față de 
acceptarea de către judecător a unei invitații ocazionale de a lua masa la 
cantina poliţiei, nu este de dorit ca judecătorul să frecventeze sau.să devi- 


"Idem, p. 80. 

nă membru al unor asemenea cluburi sau să fie clientul lor obișnuit. În 
majoritatea societăţilor este normal ca judecătorii să participe la manifes- 
tări organizate de către practicienii dreptului și să aibă contacte sociale cu 
avocați”, | 


În comentariul 125 la același principii se arată că „un judecător care a 
lucrat anterior ca procuror ar trebui să evite să fie prea apropiat de foștii 
colegi procurori și de ofițerii de poliție cu care a lucrat. Ar fi neînțelept chiar 
numai să se creeze o aparenţa de prietenie (patronaj)”ll. 


41. Cum poate fi înlăturat un judecător imparţial? 


La pct. 2.5 din Principiile de la Bangalore se menționează că judecătorul 
ar trebui să se abţină de la orice dosar pe care constată că nu îl va putea ju- 
deca imparțial sau în care i-ar putea părea unui observator corect ca nefiind 
capabil să judece. Cu toate acestea, se prevede o rezervă potrivit căreia 
judecătorului nu i se poate cere recuzarea atunci când nu se poate consti- 
tui o altă instanţă care să judece cauza sau când, din motive de urgenţă, 
inacţiunea ar putea duce la un grav act de injustițiel!. 


Înlăturarea unui judecător de la soluționarea cauzei, în cazul în care sunt 
dubii cu privire la aparenţa de imparţialitate a acestuia este un caz de ordine 
publică, care nu ţine de voința părților din dosar. De aceea, potrivit comen- 
tariului 79 la Principiile de la Bangalore „chiar dacă părțile sunt de acord 
cu un judecător care ar trebui exclus, judecătorul nu ar trebui să continue 
judecata. Aceasta pentru că și publicul are interesul ca justiția să fie admi- 
nistrată în mod imparțial. Totuși, în majoritatea țărilor, părțile au dreptul de 
a renunţa formal la orice chestiune ce ţine de imparțialitate. O asemenea 
renunțare, dacă este făcută în cunoștință de cauză, înlătură obiecția sem- 
nalată care ar fi putut fundamenta excluderea”! 


Punerea în discuție a imparțialității judecătorului, ca motiv de ordine 
publică, ce privește, în primul rând, încrederea publicului în actul de justi- 
ţie, nu ar trebui să fie motiv de ofensă pentru acesta. Așa cum s-a arătat în 
comentariul 87 la Principiile de la Bangalore"! „dacă se pretinde existența 
unei bănuieli rezonabile de subiectivism, judecătorul trebuie în primul rând 
să se îngrijească de percepțiile persoanei care a solicitat recuzarea sa. Este 
important și ca judecătorul să se asigure că înfăptuirea justiției este văzută 


il idem, p. 81. 

12) Idem, p. 84. 

BIC. DĂNILEȚ, Imparțialitatea - obligație și virtute a judecătorului, în |. COPOERU, N. SZABO (coord.), 
Etică și cultură..., p. 191. i 

(4) C. DANILEȚ (trad.), Comentariu asupra Principiilor de la Bangalore... , p. 65. 

de public, acesta fiind un principiu fundamental de drept și politică publi- 
că. Judecătorul trebuie deci să conducă procesul în așa fel încât deschide- 
rea la minte, imparțialitatea și echitatea să fie evidente pentru toți cei inte- 
resați de proces și de soluţia ce se va da, și în special pentru solicitant. Un 
judecător a cărui recuzare a fost solicitată ar trebui să aibă în vedere și 
faptul că ceea ce se cere, în special atunci când se soluţionează cererea de 
recuzare, este o imparţialitate remarcabilăl'”. 


În doctrină s-a susținut că „faptul că cererea de recuzare a judecătoru- 
lui a fost respinsă într-un alt dosar nu are nicio relevanţă în cauza pendinte 
și nici nu înlătură obligaţiile de a formula declarație de abţinere în dosarele 
pe care le-a soluționat sau pe care urmează să le soluţioneze în condiţiile 
în care este pusă în discuţie imparțţialitatea sa. Prin urmare, este îndeplinită 
această condiție și în situația în care într-un singur dosar, judecătorul nu 
se abţine de la judecată atunci când știe că există una din cauzele prevă-. 
zute de lege pentru abţinerea”El. Nu putem fi de acord cu acest punct de 
vedere, deoarece în cazul în care judecătorului i s-a respins o cerere de 
abţinere, formulată pentru un anumit motiv, dilema posibilei imparțialități 
a judecătorului, în cazul în care este incident motivul respectiv și în alte 
cauze, s-a lămurit, în sensul că judecătorul îndeplinește condiția de imparți- 
alitate. Altfel, s-ar ajunge ca judecătorul să fie nevoit să facă multiple cereri 
de abţinere în diferite cauze (de pildă, în care ar fi avocat un vecinul său de 
pe scara blocului), deși mai înainte s-a stabilit deja, cu autoritate de lucru 
judecat, că acesta nu este un caz de abţinere. Tt 


Astfel s-ar putea ajunge ușor la extrema formulării repetate de cereri de 
abţinere, de teama cercetării disciplinare, fapt care ar îngreuna activitatea, 
instanţei în mod nejustificat. În jurisprudenţa disciplinară s-a reținut că for- 
mularea de cereri de abţinere în mod repetat și nejustificat, pentru aceleași 
motive (4 cereri în primul dosar, 3 cereri în cel de-al doilea dosar și câte 2 
cereri în următoarele două dosare), reprezintă în mod clar refuzul judecă- 
torului de a soluţiona cauzele ce i-au fost repartizate, refuz care a avut ca 
efect tergiversarea soluționării cauzelor și, nu în ultimul rând, o încălcare 
a normelor deontologice; atitudinea culpabilă a judecătorului nu a rezidat 
numai din numărul cererilor de abţinere formulate, ci și în faptul că, după 
respingerea acestora, a continuat să formuleze alte cereri invocând ace- 
leași motive de incompatibilitate, astfel că judecătorii nu se pot prevala de 
garanția independenţei pentru a justifica nerespectarea unei hotărâri defi-. 
nitive ce stabilește că nu se află în vreunul din cazurile de incompatibilitate. 
prevăzute de legetil. În acest caz, s-a reţinut săvârșirea de către magistrat a 


U1 A se vedea Cole vs Cullinan ș.a., Curtea de Apel din Lesotho, [2004] 1 LRC 550, în C. DĂNILEȚ 
(trad.), Comentariu asupra Principiilor de la Bangalore..., p. 68. l : 

21|. GARBULEȚ, C.A. SUSANU, Abaterile disciplinare ale magistraţilor. Nerespectarea... | 

Bl Hotărârea nr. 11 din 10 septembrie 2014, Secţia pentru judecători a C.S.M., publicată pe www. 
CSm1909.ro. 

abaterii disciplinare constând în „formularea de cereri de abţinere în mod 
repetat, în aceeași cauză, care au ca efect tergiversarea soluționării aceste- 
ia”, prevăzută de art. 99 lit. i) teza a Il-a din Legea nr. 303/2004. 


Ar trebui analizate cu precauţie cererile de abţinere sau de recuzare, 
deoarece admiterea lor cu ușurință ar putea crea impresia că poate fi ales 
judecătorul cauzei, fapt care ar fi de natură să scadă încrederea în sistemul 
judiciar. 


42. În ce constă integritatea judecătorului? 


În comentariul din Principiile de la Bangalore se arată că integritatea 
este atributul corectitudinii și justeții, menționându-se cu privire la aceasta 
că, onestitatea și moralitatea judiciară sunt componentele integrității; jude- 
cătorul trebuie să se comporte întotdeauna, și nu numai în exercitarea atri- 
buțţiilor de serviciu, în mod onorabil și demn de funcţia sa; să nu se facă vi- 
novat de fraude, înșelăciune și falsuri; să fie bun și virtuos în comportament 
și în caracter; nu există grade diferite de integritate, aceasta fiind absolută; 
în justiție, integritatea este mai mult decât o virtute, ea este o necesitate, 


Scopul integrității este fundamentarea încrederii justițiabilului în siste- 
mul juridic, încredere în care aparențele și percepția joacă un rol esenți- 
all), Există o prezumție, mai mult sau mai puţin reală, că „cine are puterea 
este tentat să abuzeze de ea”, or judecătorii au această putere și în lipsa 
atributului integrității vor fi tentaţi să abuzeze de ea. De aceea este foar- 
te necesară cultivarea acestui atribut în rândul lor, pentru a frâna această 
tentațţie. 


În Ghidul practic de etică și deontologie judiciară pentru magistraţii din 
România“! se arată că „nu este suficient ca magistratul să fie onest, este 
necesar și ca magistratul să fie perceput ca fiind onest. Nu este suficient ca 
acesta să declare că este o persoană onestă, ci trebuie dovedească acest 
lucru în practică prin acţiunile sale. Atâta vreme cât magistratul nu dove- 
dește onestitate în practică, acesta va fi considerat ipocrit. Decenţa și bu- 
na-cuviință reprezintă valori/ principii (internaționale) ce țin de demnitatea 
și onoarea profesiei de magistrat”. 


Modalitatea cea mai bună de cultivare a integrității este aceea a con- 
vingerii judecătorului de necesitatea și de beneficiile acesteia, adică aceea 


(1] C. DĂNILEŢ (trad.), Comentariu asupra Principiilor de la Bangalore... , p 74. 

12] C. DĂNILEŢ, Mecanisme de corupție și politici anticorupţie în sistemul juridic, în |. COPOERU, 
N. SZABO (coord.), Etică și cultură..., p. 221. 

[31 MONTESQUIEU, Despre spiritul legilor, partea XI, cap. 4, apud C. DĂNILEŢ, Mecanisme de corupție 
și politici anticorupţie în sistemul juridic, în |. COPOERU, N. SZABO (coord.), Etică și cultură... p. 221. 

14 Proiectul Institutului Naţional al Magistraturii, op. cit. l 

care vine din interior, nu din afara persoanei. Pentru aceasta s-a încercat să 
se identifice o serie de criterii! care să ajute la o bună re-gândire și restau- 
rare a demnităţii socio-profesionale a magistratului, cum ar fi: 


a) veritabila cunoaștere și înțelegere a câmpului de acțiune, degajarea 
de ignoranță, eliminarea imposturii și a diletantismului; 


b) interiorizarea a ceea ce este permis și a ceea ce este interzis pentru. 
„jucătoru!” în teatrul” public al justiției, care poate evita, cu înțelepciune, 
a da prilej celorlalți să îl sancționeze moral, și, mai departe, să nu îl respec- 
te, să nu îl asculte, odată ce el însuși, prin comportamentul afișat, s-a pretat 
la coborârea pe o scară valorică acceptată unanim; 


c) separarea omului de funcţie — așa cum în cazul papalității ori al pre- 
ședinţiei americane funcționează și contribuie la supraviețuirea instituțiilor 
respective, care, indiferent despre ce se vehiculează în opinia publică cu 
privire la indivizii ce, temporar, se găsesc acolo, funcţia în joc merită res- 
pect; 


d) lucrarea de partea legii, cu obiectivitate, pentru interesul public, în 
acord total cu principiile dreptății; 


e) acțiunea cu justă măsură în toate, corelat disciplinei, cumpătării, pru- 
denței, stăpânirii de sine, Ei LA politeţii, respectului pentru om și pen- 
tru viață. | 


Însă de multe ori, omul nu este dispus să se angajeze pe drumul aces- 
ta al autoperfecționării morale, iar criteriile enumerate mai sus, care ţin în 
principal de forul interior al judecătorului, cu destulă dificultate pot fi cuan- 
tificate și evaluate de societate, fiind destul de subiective. 


De aceea, a fost nevoie de identificarea și a unor criterii obiective, prin 
care să fie cultivată integritatea și prin care să poată fi verificată mai ușor 
de către ceilalți existenţa sau inexistența integrității judecătorului. Aceste 
criteriil?] sunt dezvoltate î în acte interne și internaționale, dintre care, pot fi 
menționate următoarele: 


a) ridicarea la rang de principiu a aparenţei de imparţialitate; 

b) reglementarea conflictului de interese; 

c) reglementarea explicită a interdicțiilor și a debit judecătorului; 
d) reglementarea cazurilor de incompatibilitate ale judecătorului; 


e) obligația publicării în declarațiile de avere a darurilor sau favorurilor 
primite de judecător sau de membrii familiei acestuia și a persoanelor care 
le-au remis. 


UIC, COZMA, L. MĂGURIANU, în M.-M. PIVNICERU, C. LUCA (coord.), op. cit., p. 23.0 
[2] C. DĂNILEŢ, Mecanisme de corupție și politici anticorupţie în sistemul juridic, în |. COPOERU, 
N. SZABO (coord.), Etică și cultură... , p. 222-224. . 

Dacă în ceea ce privește criteriile subiective de integritate, ține, în prin- 
cipal, de conștiința judecătorului să le cultive în activitatea de zi cu zi, crite- 
riile obiective menţionate anterior pot fi verificate de oricine și, la nevoie, 
pot fi impuse judecătorului. 


Exemple în care integritatea magistratului poate fi pusă în discuție au 
fost considerate următoarele!'!: fapta magistratului de a plagia opera unei 
alte persoane; frecventarea unui club despre care în mass-media sa rela- 
tat că ar constitui loc pentru consumul de droguri sau pentru prostituție; 
conflictul verbal sau fizic cu vecinii; participarea la o nuntă sau botez cu- 
noscând că la respectivul eveniment participă și persoane bănuite public 
de săvârșirea unor infracțiuni grave; participarea la un simpozion în străi- 
nătate cu ajutorul unei sponsorizări oferite de un cunoscut om de afaceri 
din comunitate; prietenia cu o persoană care are mai multe litigii pe rolul 
instanței sau parchetului unde funcționează magistratul. 


În păstrarea acestei valori a integrității, judecătorul va trebui în primul 
rând să se abțină el însuși de la anumite acte care ar putea fi considerate că 
lezează integritatea, cum ar fi folosirea prestigiului funcției în scop perso- 
nal. Astfel, potrivit pct. 4.9 din Principiile de la Bangalore, „judecătorul nu 
va utiliza și nici nu va permite utilizarea prestigiului funcţiei sale pentru a 
rezolva interesele sale private, interesele personale ale membrilor familiei 
sale sau ale altor persoane, și nici nu va lăsa impresia sau nu va permite al- 
tora să lase impresia că ar exista persoane într-o poziție specială, capabile 
să îl influențeze într-un mod necorespunzător în îndeplinirea atribuţiilor 
sale”. 


De pildă, în cazul în care primește o invitație la un eveniment, judecăto- 
rul trebuie să-și pună întrebarea dacă este vorba de o „ospitalitate obișnu- 
ită” sau de o încercare de a-i capta bunăvoința (captatio benevolentiae). În 
comentariul 180 la Principiile de la Bangalore se arată că, uneori „contex- 
tul este important, neexistând de obicei un factor care să poată sluji sin- 
gur la a stabili dacă judecătorul poate sau nu să participe la manifestarea 
respectivă. Una dintre întrebările care trebuie puse este dacă acceptarea 
acestei ospitalități ar afecta în mod negativ independența sau integritatea 
judecătorului, obligația acestuia de a respecta legea, imparțialitatea sau 
demnitatea ori îndeplinirea la timp a obligaţiilor judecătorești, sau dacă 
poate părea că le încalcă. Alte întrebări care ar trebui luate în considerare 
sunt: Persoana care face invitația este un vechi prieten sau o cunoștință 
recentă? Persoana respectivă are o reputaţie nefavorabilă în cadrul comu- 
nității? Evenimentul are un număr mare de participanți sau este unul intim? 


U Document elaborat în cadrul activităților privind deontologia profesională organizate de 
către Institutul Naţional al Magistraturii 1 ianuarie — 1 mai 2007, publicat pe http://www.înm-lex.rol, 
apud S. LUCA, D.M. BULANCEA, în MM. PIVNICERU, C. LUCA (coord.), op. cit., p. 105. 

Este un eveniment spontan sau aranjat dinainte? Printre participanţi se află 
vreo persoană implicată într-o cauză aflată pe rolul judecătorului respec- 
tiv? Judecătorul va primi un beneficiu ce nu este oferit altora și astfel va da. 
naștere în mod rezonabil la suspiciuni sau critici?”l!] | 


Judecătorul trebuie să aibă în vedere, în al doilea rând, și modul în care 
activitatea juridică a soțului sau rudelor sale i-ar putea afecta integritatea. De 
pildă, la pct. 4.5 din Principiile de la Bangalore se prevede că „judecătorul 
nu va permite nici unui membru al profesiei juridice să îi folosească locuința 
pentru a primi clienți sau alți membri ai profesiei juridice”, a cărei aplicare 
ar putea fi incidentă și atunci când locuinţa ar fi una comună a judecătorului 
și a avocatului. De asemenea, la pct. 4.7. se prevede că „judecătorul va tre- 
bui să se documenteze asupra intereselor personale și financiare ale sale și . 
va face eforturile corespunzătoare pentru a se informa de interesele finan- 
ciare ale membrilor familiei sale”, fiind greu de acceptat ca un judecător să 
folosească banii membrilor de familie despre care cunoaște că provin din 
săvârșirea de infracțiuni, de pildă. 


În al treilea rând, judecătorul trebuie să aibă în vedere și comportamen- 
tul grefierilor sau a personalului auxiliar cu care acesta lucrează, care ar pu- 
tea să aducă atingere prin atitudinea lor în exercitarea profesiei integrității 
judecătorului ori prestigiului instanței. Astfel, potrivit pct. 5.4 din Principiile 
de la Bangalore, „judecătorul nu va permite, cu bună știință, personalului 
instanței sale de judecată sau altor persoane aflate sub influența, autorita- 
tea sau controlul său, să facă vreo deosebire, pe motive nerelevante, între 
persoanele implicate într-o cauză supusă judecății sale”. 


În final, se impune a fi redat un portret deosebit de frumos pe care 
l-a făcut jurisconsultul H.F. d” Aguesseau judecătorului integru, preluat în 
frumoasa limbă românească din secolul XIX de Alexandru Aman: „Ce di- 
ferență de simțiment; zice el, între judecătorul ambițios și între cel ce se 
supune unei virtuoase simplități. Unul întrebuințează îndatoririle lui spre 
îndeplinirea planurilor-sale; celălalt fără a fi preocupat de ceva proiecte nu 
are în vedere decât datoria sa. Talentele unuia nu sunt folositoare publicu- 
lui decât când el crede că pot fi folositoare scopurilor lui; slujbele celuilalt 
sunt departe de orice dorință de răsplată și se află în destul de plătit prin 
multumirea sufletească de a face totdeauna bine. Nemulțumiri secrete, 
observații supărătoare, neprecurmate, tulburări, mișcări adesea nefolosi- 
toare tulbură toată viața unuia; celălalt privește curgerea zilelor într-o pace 
fericită si nu se teme de nimic decât numai de aceea ce ar putea să-i atingă 
virtutea. Unul după împlinirea dorințelor sale cele mai arzătoare își vede 
fericirea scăpând; în sânul posesiei acestei fericiri își formează din nou do- 
rințe; ceea ce îi lipsește în duhul său tot ce a dobândit cu atâtea greutate și 


UIC, DĂNILEȚ (trad.), Comentariu asupra Principiilor de la Bangalore..., p. 103. 

pentru tot rodul ostenelilor lui nu simte adesea decât apădătoarea povară 
a mustrărilor de cuget; celălalt totdeauna fericit, totdeauna liniștit se închi- 
de în virtutea sa și mulțumit de a-și sluji patria în funcţiile cu care s-a însărci- 
nat îi jertfește fără părere de rău o stare la care [ar] fi putut aspira. În sfârșit 
unul este obosit de urâtul unei zzomotoase robii care josoraște noblețea 
profesiei sale; celălalt gustă plăcerea unei fericite independente de patimi 
ridicându-se mai presus de demnitatea sa însăși”!!, 


43. La ce se referă incompatibilitatea judecătorului? 


În primul rând, noţiunea de incompatibilitate a judecătorului se referă 
la raportul acestuia cu o anumită cauză în care a fost desemnat, aceasta 
putând rezulta fie din raporturile judecătorului cu vreuna din părți ori cu 
apărătorul acesteia, fie din alte circumstanțe care ar pune la îndoială im- 
parțialitatea acestuia în cauza respectivă. Această incompatibilitate este 
reglementată în Codul de procedură civilă și în Codul de procedură pena- 
lă. Pentru înlăturarea acesteia legiuitorul a prevăzut două remedii pro- 
cesuale: abţinerea și recuzarea judecătorului, reglementate în Codul de 
procedură penală și în Codul de procedură civilă. Pentru încălcarea acestei 
incompatibilități legiuitorul a prevăzut și abaterea disciplinară constând în 
„încălcarea prevederilor legale referitoare la incompatibilități și interdicții 
privind judecătorii și procurorii”, reglementată de art. 99 lit. b) din Legea 
nr. 303/2004 privind statutul judecătorilor și procurorilor, republicată. 


În al doilea rând, noțiunea de incompatibilitate a judecătorului se referă 
la funcția de judecător și la imposibilitatea exercitării în paralel cu aceas- 
ta a altor funcţii ori a altor ocupații. De pildă, potrivit art. 125 alin. (2) din 
Constituția României, funcţia de judecător este incompatibilă cu orice altă 
funcție publică sau privată, cu excepția funcţiilor didactice din învățămân- 
tul superior. Pentru sancţionarea încălcării acestei incompatibilități, legiu- 
itorul a prevăzut doar abaterea disciplinară reglementată de art. 99 lit. b) 
din Legea nr. 303/2004, fără alte remedii procesuale. 


Practica a statuat că funcția de judecător nu este compatibilă cu toa- 
te funcţiile din învățământul superior, ci doar cu cele de execuţie. Astfel, 
prin Hotărârea nr. 821 din 4 septembrie 2008 a Plenului Consiliului Superior 
al Magistraturii], care este valabilă și în prezent, s-a stabilit că judecătorii 
care au calitatea de cadru didactic, pot ocupa, potrivit dispozițiilor consti- 
tuționale și legale, numai funcţii de execuție în structurile unei universități 
sau facultăți, precum și în structurile unei instituţii de cercetare în dome- 
niul juridic. 


0 A. AMAN, op. cit., p. 62-63. 
2] Hotărârea nr. 821 din 4 septembrie 2008 a Plenului C.S.M., publicată pe www.csm1909.r0. 

Textul de la art. 99 lit. b) din Legea nr. 303/2004 face referire și la încăl- 
carea de către judecător a interdicţiilor, fapt ce constituie abatere discipli- 
nară. De pildă, interdicţia judecătorului de a acorda consultaţii juridice a fost 
sancționată de Consiliul Superior al Magistraturii într-o cauză în care s-a 
reținut că fapta judecătorului de a oferi explicații unui potențial justiţiabil 
cu privire la etapele ce trebuie urmate atât pentru restituirea temporară 
a permisului de conducere cât și pentru înregistrarea contestatiei pe rolul 
instanței, precum și implicarea sa în înregistrarea plângerii contravenţiona- 
le la instanța de judecată, activități care sunt specifice funcţiei de avocat, 
întrunește elementele constitutive ale abaterii disciplinare privind incom- 
patibilitățile și interdicțiile". 


La fel, fapta procurorului care a sfătuit un prieten cum să procedeze 
atunci când va fi chemat de procurori în două dosare penale, în care era 
cercetat pentru mai multe infracţiuni de corupție, precum și îndrumarea 
acestuia de a solicita efectuarea unei noi expertize în cauză, precizându-i 
motivele cererii și obiecţiunile care să le formuleze la raportul de experti- 
ză întocmit anterior, constituie o încălcare a interdicției impuse de art. 10 
alin. (2) din Legea nr. 303/2004[l. 


Fapta judecătorului care a manifestat o atitudine favorabilă demersului 
iniţiat de un senator în sensul de a obţine informații despre două dosare 
penale aflate pe rolul Înaltei Curți de Casaţie și Justiție și despre persoa- 
nele care asigurau componența completelor de judecată învestite cu so- 
luționarea respectivelor dosare, a încălcat dispoziţiile art. 104 din Legea 
nr. 161/2003 privind unele măsuri pentru asigurarea transparenţei în exer- 
citarea demnităților publice, a funcţiilor publice și în mediul de afaceri, pre- 
venirea și sancţionarea corupției], întrucât nu a acționat în conformitate. 
cu demnitatea și prestigiul funcţiei de magistrat, fiind astfel afectate im- 
parțialitatea și prestigiul justiției în ansamblul său, 


Referitor la interdicţia magistratului de a fi acţionar, într-o speţă s-a de- 
cis că fapta judecătorului de a avea calitatea de acționar la o bancă comer- 
cială nu întrunește elementele constitutive ale abaterii disciplinare referi- 
toare la incompatibilități și interdicții, întrucât aceasta nu a produs niciun 
rezultat dăunător, în sensul afectării independenței și imparțialităţii sale, 


0 Hotărârea nr. 14J din 14 noiembrie 2012, Secţia pentru judecători a C.S.M., pe www.csm1909. 
ro, apud |. GÂRBULEȚ, P.A. COȚOVANU, Abaterile disciplinare ale magistraților (1). 

l3 Hotărârea nr. 2P din 4 aprilie 2012, Secţia pentru procurori, publicată pe www.csm1909.0, 
în |, GÂRBULEŢ, P.A. COŢOVANU, Abaterile disciplinare ale magistraţilor dhearg 

3) Publicată în M. Of. nr. 279 din 21 aprilie 2003. PAE, 

(%] Hotărârea nr. 8J din 9 iunie 2010, Secția pentru judecători a C.S.M., publicată pe www.csm1909. 
ro. Prin dec. nr. 23 din 22 noiembrie 2010, Înalta Curte de Casaţie și Justiţie a admis recursul declarat 
în cauză și a respins acțiunea disciplinară ca rămasă fără obiect, întrucât judecătorul sancționat s-a 


pensionat, în |. GÂRBULEŢ, P.A. COŢOVANU, Abaterile disciplinare ale magistraților (ii). 

cu atât mai mult cu cât în activitatea de judecată, desfășurată de la numirea 
sa în funcție nu a soluționat cauze în care banca la care este acționar să fie 
parte și nici nu a recurs la serviciile oferite de bancă, reținând-se totodată 
că numărul și valoarea acțiunilor deținute, raportate la valoarea capitalului 


social al băncii, nu-i conferă magistratului calitatea de decident în politicile 
bănciil!l. 


Într-o altă speță s-a decis că simpla calitate de asociat într-o societate 
comercială a cărei activitate era întreruptă temporar, prin ea însăși, nu este 
de natură să atragă răspunderea disciplinară a procurorului, cu atât mai 
mult cu cât acesta nua obținut venituri, nu a desfășurat activități de comerț 
și nu a soluționat vreo cauză în care societatea să aibă vreun interest], În 
practica Secţiei pentru judecători a Consiliului Superior al Magistraturii, pe 
o speţă identică soluția a fost diferită. Astfel, s-a reținut! că fapta jude- 
cătorului de a deține calitatea de asociat și administrator la societate cu 
răspundere limitată, concomitent cu deținerea și exercitarea funcției de 
judecător, întrunește elementele constitutive ale abaterii disciplinare pre- 
văzute de art. 99 lit. b) din Legea nr. 303/2004. Au fost respinse apărările 
judecătorului referitoare la faptul că nu a făcut demersurile legale pentru 
radierea societății, întrucât a crezut că aceasta va fi dizolvată de drept ca 
urmare a suspendării activității, apreciindu-se că de la momentul la care a 
dobândit calitatea de judecător acesta trebuia să depună toate diligențele 
necesare pentru ca această societate să fie radiată, diligenţe pe care jude- 
cătorul nu le-a depus. 


Recent însă, printr-o hotărăre!“] a Consiliului Superior al Magistraturii 
s-a apreciat că judecătorii și procurorii pot investi în fondurile deschise de 
investiţii. În motivarea acestei soluţii, Plenul a constatat că prin investirea 
într-un fond deschis de investiții, nu se dobândește calitatea de asociat/ 
acționar, investitorii dobândind doar un anumit număr de unități de fond, 
având dreptul la câștigurile obținute în urma realizării investițiilor mențio- 
nate în documentele fondului. De asemenea, s-a constatat că investirea 
resurselor financiare într-un fond deschis de investiţii nu este interzisă în 
mod expres de dispoziţiile legale referitoare la interdicțiile judecătorilor 
și procurorilor. Faptul că fondul deschis de investiţii este administrat de o 
societate de administrare a investiţiilor (S.A.1.), constituită sub forma unei 


"Hotărârea nr.2] din 28.01.2009, Secţiei pentru judecători a C.S.M., definitivă prin nerecurare, 
pe www.csm1909.ro, în |. GÂRBULEŢ, P.A. COŢOVANU, Abaterile disciplinare ale magistraților (I). 

7] Rezoluția nr.46 pronunțată de C.D.P. din 2011 din 23 noiembrie 2011, apud T. MANEA, loc. cit. 

BI Hotărârea nr. 16J din 9 septembrie 2015 a Secţiei de Judecători în materie disciplinară a C.S.M., 
definitivă, prin dec. civ. nr. 229 din 27 iunie 2016, pronunțată de Înalta Curte de Casaţie și Justiţie, 
apud M. BAN, interdicțiile judecătorilor și procurorilor, articol publicat în Revista Themis a Institutului 
Naţional al Magistraturii nr. 2/2016. 

“l Hotărârea nr. 397 din 14 aprilie 2016 pronunțată de Plenul Consiliului Superior al Magistraturii, 
în M. BAN, loc. cit. 

societăți pe acțiuni, nu conduce la dobândirea calității de acţionar al unei 
astfel de societăți pentru persoanele care cumpără unităţi de fond. 


44. Când se poate afla judecătorul în conflict de interese? 


Judecătorii și procurorii sunt datori să se abţină, potrivit legii, de la ori- 
ce activitate legată de actul de justiție în cazurile care presupun existența 
unui conflict între interesele lor și interesul public de înfăptuire a justiției 
sau de apărare a intereselor generale ale societăţii, Codul deontologic și 
celelalte acte normative reglementând, în mod generic, situația conflictului 
de interese. 


Legislaţia noastră, potrivit art. 5 alin. (2) din Legea nr. 303/2004, judecă- 
torii și procurorii sunt obligaţi să se abţină de la orice activitate legată de 
actul de justiție în cazuri care presupun existența unui conflict între intere- 
sele lor și interesul public de înfăptuire a justiţiei sau de apărare a intere-! 
selor generale ale societăţii, cu excepţia cazurilor în care conflictul de inte- 
rese a fost adus la cunoștință, în scris, colegiului de conducere al instanței 
sau conducătorului parchetului și s-a considerat că existența conflictului 
de interese nu afectează îndeplinirea imparțială a atribuțiilor de serviciu. 


Sesizarea colegiului de conducere a instanței sau a conducătorului par- 
chetului este singurul mecanism prevăzut de lege pentru judecătorul sau 
procurorul aflat într-o dilemă etică concretă. Dezavantajul acestuia este că 
nu este un mecanism flexibil, care să-l ajute pe judecător sau procuror să ia 
o decizie rapidă, în momentul în care s-ar ivi o problemă de etică ce necesi- 
tă o rezolvare urgentă. | 


În comentariul 67 la Principiile de la Bangalore se definește conflictul 
de interese în cazul judecătorului, arătându-se că „un conflict de interese 
apare atunci când interesul personal al judecătorului (sau al celor apro- 
piați lui) intră în conflict cu obligația judecătorului de a judeca imparți- 
al. Imparţialitatea justiţiei se referă atât la imparţialitatea în fapt cât și la 
cea percepută de către observatorul rezonabil. În materie judiciară, testul 
de conflict de interese trebuie să cuprindă atât conflictele reale dintre in- 
teresul personal al judecătorului și obligația de a judeca imparțial, cât și 
împrejurările în care un observator rezonabil ar (sau ar putea) percepe un 
conflict. De exemplu, deși membrii familiei unui judecător au tot dreptul de 
a fi activi din punct de vedere politic, judecătorul ar trebui să accepte faptul 
că asemenea activități ale membrilor apropiați ai familiei sale pot uneori, 
chiar dacă nu este cazul, să afecteze negativ percepția publicului cu privire 
la imparțialitatea judecătorului”. ae af. | 


0 C. DĂNILEȚ (trad.), Comentariu asupra Principiilor de la Bangalore..., p. 61. 

În doctrină, făcându-se referire la Principiile de la Bangalore, s-a susţinut 
că judecătorul, în relațiile sale personale cu alți juriști care au o prezență 
constantă în instanța în care el lucrează, va evita situaţiile care ar putea fa- 
voriza părtinirea sau ar da naștere, pe bună dreptate, suspiciunilor în acest 
sens; judecătorul se va abține de la a participa la soluționarea unei cauze 
în care un membru al familiei sale este parte la proces sau are legătură cu 
acesta; judecătorul va trebui să se documenteze asupra intereselor perso- 
nale și financiare ale sale și va face eforturile corespunzătoare pentru a se 
informa cu privire la interesele financiare ale membrilor familiei sale", 


Au fost indicate în doctrină ca posibile exemple de conflicte de interese 
următoarele situații]; un membru al Consiliului Superior al Magistraturii, 
care este membru al unei asociații profesionale a magistraților, decide 
cu privire la anumite cereri ale asociației adresate Consiliului Superior 
al Magistraturii; Ministrul Justiției propune numirea unei persoane ca 
Procuror General al Parchetului de pe lângă Înalta Curte de Casaţie și 
Justiţie, după care, în calitate de membru de drept al Consiliului Superior al 
Magistraturii, votează această propunere; judecătorul care este cesionar 
de drepturi litigioase de competența tribunalului în circumscripția căruia își 
desfășoară activitatea; judecătorul care participă la o licitaţie pentru achi- 
ziții publice în folosul instanței unde își desfășoară activitatea are soțul sau 
rudele apropiate acţionari la firma care participă; judecătorul participă la 
comisia de examinare sau de corectare a lucrărilor la concursul de promo- 
vare în funcţie de execuție ori de conducere, în condiţiile în care unul dintre 
concurenţi este soțul sau ruda sa apropiată; un președinte de instanţă res- 
pinge cererea unui judecător de acordare a concediului, după care ia parte 
la dezbaterea contestaţiei adresată colegiului de conducere și votează din 
nou, ca membru al colegiului. | | 


În afară de obligația de a se abține atunci când se află într-un conflict 
de interese, judecătorul mai are și obligația de a face tot posibilul să redu- 
că situaţiile de conflict de interese, pentru a evita recuzările sau abţinerile 
repetate. Astfel, în comentariul 68 la Principiile de la Bangalorell se arată 
că „deși unele excluderi de la judecată sunt inevitabile, judecătorul trebuie 
să reducă numărul conflictelor de interese care nu sunt necesare și care 
apar atunci când el își păstrează interesele financiare în organizații și alte 
entități ce apar în mod regulat în instanţă, prin eliminarea lui din aceste in- 
terese. De exemplu, simpla deținere a 1% sau mai puțin din acțiunile sociale 
ale unei corporații este considerat de obicei a fi un interes de minimis care 
nu reclamă excluderea judecătorului într-o cauză ce implică respectiva cor- 


UIC. DĂNILEŢ, |: COPOERU, loc. cit., p. 8. 

I C. Dănileţ, Mecanisme de corupţie și politici anticorupţie în sistemul juridic, în 1. COPOERU, 
N. SZABO (coord.), Etică și cultură... p. 235. ; 

BI C. DĂNILEȚ (trad.), Comentariu asupra Principiilor de la Bangalore... , p. 62. 

poraţie. Însă, deseori, problema recuzării implică mai. multe consideraţii, 
oricare dintre acestea putând necesita excluderea. Acţiunile deţinute de 
către judecător pot avea atâta însemnătate pentru el/ea, indiferent de 
valoarea lor de minimis, atunci când sunt privite î în lumina dimensiunilor 
corporației, încât abținerea să fie justificată. În mod similar, judecătorul ar 
trebui să fie conștient de faptul că publicul ar putea vedea deținerea de 
acțiuni ca fiind un interes ce ar impune excluderea sa. Totuși, judecătorul ar 
trebui să nu folosească deținerea de acțiuni ce sunt evident de minimis ca 
mod de a evita să judece cauzele. Dacă deținerea de acţiuni are ca rezultat 
recuzarea frecventă a judecătorului, acesta ar trebui să renunțe la elel)”, 


Alte probleme de etică pot fi ridicate în cazul în care un judecător în func- 
ție primește o ofertă de angajare la un cabinet de avocatură, după încetarea 
funcţiei de judecător, ori atunci când un judecător a fost avocat într-un ca- 
binet de avocatură înainte de începe activitatea de judecător. Potrivit co- 
mentariilor 91 și 95 la Principiile de la Bangalore, judecătorul trebuie să fie 
conștient de posibilitatea existenţei unui conflict de interese în aceste ca- 
zuri, dacă va fi pus în situaţia de a soluţiona o cauză în care aceste cabinete 
de avocatură vor fi implicate. În cazul în care judecătorul a activat anterior 
ca avocat în cadrul unei firme de avocatură s-a subliniat că „un avocat con- 
sultant sau un alt avocat similar, care își desfășoară activitatea în cadrul 
unei firme sau societăți de avocatură, poate răspunde juridic pentru actele 
profesionale îndeplinite de ceilalți asociați. Așadar, avocatul poate răspun- 
de în calitate de asociat față de clienţii firmei chiar dacă nu a acţionat nicio- 
dată pentru acești clienţi și nu știe nimic despre afacerile acestora. În mod. 
corespunzător, judecătorul care a fost membru al unei asemenea firme sau 
societăți nu trebuie să participe la judecarea unei cauze în care judecătorul 
sau firma la care acesta a lucrat a fost implicată direct, indiferent de calita- 
tea pe care a deținut-o înainte de numirea în funcția de judecător, cel puţin 
pe o perioadă de timp după trecerea căreia este rezonabil să se prez Lia 
că orice percepție de cunoștințe imputabile a încetat”. 


O altă situaţie de posibil conflict de interese există atunci când un mem- 
bru de familie al judecătorului face parte dintr-un birou de avocaţi care acor- 
dă asistenţă juridică unei părți dintr-un dosar aflat pe rolul său. Astfel, în 
comentariul 130 la Principiile de la Bangalore se precizează că „dacă un 
membru al familiei este angajat la un parchet sau birou de avocaţi publici 
unde nu are nicio funcție de control sau vreo poziție administrativă, ar tre- 
bui ca judecătorul să acționeze cu atenție, și să ia în considerare posibilita- 
tea abținerii de la judecată în toate cazurile care au de-a face cu parchetul 


I United States of America, Commonwealth of Virginia Judicial Ethics Advisory Committee, 
Opinion 2000-5. Vezi Ebner v Official Trustee in Bankruptcy, High Court of Australia, [2001] 2 LRC 369, 
(2000) 205 CLR 337, în C. DĂNILEŢ (trad. Je Comentariu asupra Principiilor de la Bangalore... -» P- 62. 

2 Idem, p. 71. 

sau biroul unde lucrează ruda, din două motive. În primul rând, deoarece 
membrii acelui birou ar putea să facă schimb de informații în ceea ce pri- 
vește cauzele de pe rol, existând astfel riscul ca ruda judecătorului să fie 
implicată sau să influențeze, fără intenție, alte cauze care vin din acel birou, 
chiar și fără a avea o funcţie de control direct. În al doilea rând, imparțiali- 
tatea judecătorului ar putea fi pusă în mod rezonabil sub semnul întrebă- 
rii. Testul ce trebuie aplicat este următorul: ar avea un observator rezonabil 
o îndoială semnificativă cu privire la existența unui subiectivism conștient 
sau inconștient a judecătorului în raport cu succesul profesional al biroului 
în cadrul căruia lucrează membrul familiei sale?! 


Interesant este că în același comentariu se susține că judecătorul nu ar 
mai trebui să se abțină dacă are o relație amoroasă cu un membru al casei 
de avocatură respectivel?l. 


CITATE RELEVANTE"! 


Cel impulsiv nu va cunoaște niciodată adevărul. 


Fiecare hotărâre nepărtinitoare micșorează puterea minciunii, afirmă 
adevărul, dă naștere binelui și distruge răul la fel cum hrana distruge foamea. 

Aceluia pe care zeii vor să-l piardă îi iau mai întâi minţile, iar acesta începe 
să vadă totul într-o lumină falsă. 

Îndurarea este puterea omului virtuos. Pacea și munca - iată izvorul bu- 
năstării. 

Pentru cel lipsit de bunăvoință nu există zi plăcută din trecut, nu are prie- 


teni acela care e surd în fața dreptății, nu există zi de sărbătoare pentru cel 
lacom de câștig. 


Omul cu minte evaluează după propria judecată, iar prostul se încrede în 
zvonuri. 


Priveşte cu bunăvoință la toate cele ce există: să-ți fie vorba liniștită, amabi- 
lă, binevoitoare; să-ți fie fapta direcționată spre îndreptarea și evoluția binelui. 

Ce poate fi mai rău decât cântarul fără precizie, greutățile falsificate și de- 
cât omul drept și cinstit preschimbat în impostor? 

În faţa greutăților vieții trebuie să te înarmezi cu răbdare și cumpătare. În 
lume domnește răul. (Esop cca. 640-cca. 560 î.Hr.) 

Cu blândețe obţii aproape întotdeauna mai mult, decât prin forță bru- 
tă. (Esop, cca. 640-cca. 560 î.Hr.) 


('] Idem, p. 85. 
(2) Ibidem. 
BI Extrase din lucrarea Enciclopedia înțelepciunii, op. cit. 

Convingerea e deseori mai eficace decât forța. (Esop cca. 640-cca..560 
î.Hr.) 


Înainte de a porunci, învață să te supui. (Solon din Atena, cca. 1. 638 -558 
î.Hr.) 


„Există vreun cuvânt cu ajutorul căruia ne-am putea conduce viața?” a 
fost întrebat Confucius. „Da, este’, a răspuns el. „Îngăduința. H T 


A avea stăpânire de sine ca să respecţi pe ceilalți ca pe sine însuși și să ie 
porți cu ei așa cum ai dori ca ei să se poarte cu tine — iată ce este arta omeni- 
ei. (Confucius, 551-479 î.Hr.) 


Dacă puterea se unește cu dreptatea, ce poate fi mai presus de această 
unire? (Eschil, 525-456 î. Hr.) 


Gândirea este o calitate de preţ, iar înțelepciunea constă în a spune adevă- 
rul și, ascultând glasul naturii, să actionezi conform cu ea. (Heraclit din Efes, 
cca. 535-475 î.Hr.) 


Fiți atenți la gândurile voastre - ele sunt începutul faptelor. (Lao Zi, 
579-499 Î.Hr.) 

Omul vrednic păstrează esenţialul și lasă deoparte ce e neînsemnat. EI 
face tot ce se cuvine, dar niciodată nu se va bizui pe legi. (Lao Zi, 579-499 î.Hr.) 

Înțeleptul se fereşte de orice extremă. (Lao Zi, 579-499 î.Hr.) 


Dintre doi oameni la fel de puternici, e mai tare cel care are drepta- 
te. (Pitagora, 576-496 Î.Hr.) | 

Adevărul e bine să-l vezi gol. Minciuna poate să poarte și haine. (Pitagora, 
576-496 î.Hr.) 


E la fel de periculos să dai nebunului o sabie, ca și R A A pute: 
rea. (Pitagora, 576-496 î.Hr.) 


Mai bine o picătură de bun simț decât un car de înțelepciune. (Pitagora, 
576-496 î.Hr.) 
Orice s-ar crede despre tine, fă ceea ce socotești drept. (Pitagora, 576-496 î.Hr.) 


E greu pentru omul cu minte să vorbească multă vreme cu un prost. Dar 
și să tacă tot timpul e dincolo de puterile omenești. (Theognis, cca. 548-544) 


Unui om care se lăuda cu știința sa întinsă, Artistippus i-a spus: „Faptul că 
cineva mănâncă mult nu-l face mai sănătos decât pe cel care mănâncă doar ce 
îi este necesar; la fel, învățat nu e acela care citește mult, ci acela care citește. 
cu folos”. (Artistippus din Cirene, 430 -355 Î. î.Hr.) 


Binele nu stă în a nu face ceva nedrept, ci nici măcar în a dori aceas- 
ta. (Democrit din Abdera, 460-cca. 370 Î.Hr.) 


Trebuie să tinzi către știința de a gândi și nu către erudiție. (Democrit din 
Abdera, 460-cca. 370 î.Hr.) 

Nu repara o nenorocire cu alta. (Herodot, cca. 485-430 î.Hr.) 


Chibzuiește fără grabă hotărârile, pune-le repede în practică. (Isocrate, 
436-338 î.Hr.) 


Înainte de a mustra pe cineva pentru ceva, Platon recomanda să te în- 
trebi: „Dar oare eu nu sunt la fel?”. Astfel, cicăleala se transformă în îngădu- 
ință. (Platon, 428-347 î.Hr.) ` 


Există o singură monedă - rațiunea, iar în schimbul ei trebuie dat tot: doar 
în acest caz vor exista sinceritatea și curajul, și judecata chibzuită și drepta- 
tea, într-un cuvânt, virtutea autentică; ea este combinată cu rațiunea, fie că e 
însoţită de plăcere sau nu. (Platon, 428-347 Î.Hr.) 


Întrebat pe cine putem socoti fericit, Socrate a răspuns: „Pe acela care 
gândește cinstit și care are o minte ascuțită”. (Socrate, 469-399 î.Hr.) 


Orice cerință impusă, mică sau mare, împotriva celor egali ție se chea- 
mă subjugare, dacă e stabilită înainte de hotărârea tribunalului. (Tucidide, 
cca. 460-400 î.Hr.) 


Pe oameni (...) îi supără mai tare nedreptatea, chipurile, pricinuită lor, 
decât cea mai dură agresiune; în nedreptate ei văd desconsiderare din partea 
celor egali lor, iar în agresiune, necesitatea supunerii în faţa celui mai puter- 
nic. (Tucidide, cca. 460-400 î.Hr.) 


Consideră că fericirea e libertatea, iar libertatea, curajul. (Tucidide, 
cca. 460-400 î.Hr.) 

Conștiința este judecata dreaptă a omului bun. (Aristotel, 384-322 î.Hr.) 

Calitățile morale ale unui om drept tin cu totul loc legilor. (Menandru, 
cca. 343-291 î.Hr.) | 

Dacă vei proceda prea aspru, vei avea parte de eșec; dacă vei acționa prea 
slab, atunci tu însuți te vei trezi în lanțuri. (Sun Tzu, cca. 313-235 î.Hr.) 


Fiecare om consideră câte ceva ca fiind corect — asta stă atât în firea ce- 
lui înțelept cât și în firea prostului. Totuși, ceea ce ei consideră a fi corect se 
deosebește de la unul la altul; în aceasta și constă diferența dintre înţelept și 
prost. (Sun Tzu, cca. 313-235 î.Hr.) 


Cel care dă importanţă lucrurilor mici, acela se dovedește, în treburile im- 
portante, un om mic. [Cato cel Bătrân (Marc Porcius), 234-149 î.Hr.] 

Eroism înseamnă să separi onoarea, de dreptate, de câștig. (Gaius Lucilius, 
cca. 180-102 Î.Hr.) . li i i7 


Peom îl face de rușine numai acea pedeapsă pe care o merită. [Plaut (Titus 
Maccius Plautus), cca. 254-184 Î.Hr.] a. 


Dreptul suprem este adesea răul suprem. [Terenţius (Publius Terentius 
Afer), 195-159 î.Hr.] | | 

Regula importantă a vieții: nimic peste măsură. [Terențius (Publius 
Terentius Afer), 195-159 Î.Hr.] 


Când doi fac unul și același lucru, unul poate face asta nepedepsit, al doi- 
lea, nu. Când doi fac unul și același lucru, deja înseamnă că nu e unul și Relasi 
lucru. [Terențius (Publius Terentius Afer), 195-159 î. î.Hr.] 


Respectarea exagerată a legii se poate dovedi peste măsură de ilega- i 
lă. [Terentius (Publius Terentius Afer), 195-159 î. î.Hr.] 


Cunoștințele aproximative - iată limita judecății omenești. (Marcus Tullius 
Cicero, 106-43 î.Hr.) 


Să acționezi cu precauţie e mai important dai să udi cu chibzuin- 
tă. (Marcus Tullius Cicero, 106-43 î. Hr.) 


Nu-l pedepsi cu biciul pe cel care merită doar cureaua. [Horatiu (Quintus 
Horatius Flaccus), 65-8 î.Hr.] 


Prudenta nu e niciodată excesivă. [Horaţiu (Quintus Horatius AAA 
65-8 î.Hr.] i 


Mânia lipsită de putere e zadarnică. (Titus Livius, 59 Î.Hr.-17 d. Hr.) 


Oamenilor lise potrivește smerenia, iar animalelor, mânia. [Ovidiu (pliu 
Ovidius Naso), 43 î.Hr.-18 d.Hr.] 


Conștiința curată nu se teme nici de zvonuri, nici de bârfe. [Ovidiu (Publius 
Ovidius Naso), 43 î.Hr.-18 d.Hr.] 


Cine judecă repede, repede se și călește. (Publius Syrus. sec. 1 î.Hr.) 


Achitarea vinovatului înseamnă condamnarea judecătorului. (Publius 
Syrus. sec. | î.Hr.) 


Judecătorul care condamnă un nevinovat se condamnă pe « sine. (Publius 
Syrus. sec. l î.Hr.) 


Hotărârea care nu poate fi schimbată e proastă. (Publius Syrus. sec. I î.Hr.) 
A primio binefacere înseamnă a-ți vinde libertatea. (Publius Syrus. sec. 1î.Hr.) 


E mai greu să judeci un caz de adversităti între prieteni decât unul între 
dușmani. (Publius Syrus. sec. I î.Hr.) 


Acolo unde mintea s-a dovedit a fi neputincioasă, timpul a fost adesea de 
ajutor. [Seneca cel Tânăr (Lucius Annaeus Seneca), cca. 4 î.Hr.-65 d.Hr.] 


Cine ia o hotărâre fără să fi ascultat ambele părți, procedează ne- 
drept. Chiar dacă hotărârea e dreaptă. [Seneca cel Tânăr (Lucius Annaeus 
Seneca), cca. 4 î.Hr.-65 d.Hr.] 


învață mai întâi să te porți cum se cuvine și pe urmă elene fel fiindcă 
nu se poate să înveţi ultimele lecţii fără să le știi pe primele. [Seneca cel Tânăr 
(Lucius Annaeus Seneca), cca. 4 î.Hr.-65 d. Hr.] 

Dacă vrei să fii un judecător nepărtinitor, privește la caz și nu la acu- 
zat. (Epictet, cca. 50-138) 


Oare poți spune că omul este dulgher sau muzicant dacă ține în mână un 
topor sau o lăută? La fel, nu se poate să numești pe cineva înţelept numai 
pentru că rostește vorbe înțelepte. (Epictet, cca. 50-1 38) 


La judecată sunt iertaţi corbii, dar nu și porumbeii. [Juvenal (Decimus 
Timius Juvenalis), cca. 60-cca. 127] 


E rău dacă autoritățile își încearcă puterea în jigniri; e rău dacă respectul 
se capătă prin teroare; e mult mai ușor să obţii ceea ce vrei prin iubire. Decât 
prin frică. [Pliniu cel Tânăr (Gaius Plinius Caecilius Secundus), 61-cca. 114] 


Fotul se întemeiază pe convingere; iar convingerea depinde de tine. De 
îceea, când dorești, înlătură convingerea și, asemenea unui marinar care 
a trecut de stânci, vei atinge liniștea, pacea și limanul calm. [Marc Aureliu 
(Marcus Aurelius Antonius Augustus), 121-180] 


Nu rosti judecăți definitive! (Fericitul Augustin, 354-430) 


De obicei, oamenii judecă numai după criteriile lor, iar altele nici măcar nu 
le iau în calcul. (Murasaki Shikibu, 978-1016) 


Nu trebuie să crezi în ceva ce nu ai înțeles mai întâi. (Pierre Abelard, 
1079-1142) 


Omul crede mai repede în adevărul a ceea ce preferă. (Roger Bacon, 
CCa. 1214-1294) 


Leagă-te la ochi și lasă-ţi inima să vadă.[ Rumi (Mawlana Jalal ad-Din 
Muhammad Rumi), 1207-1273] 


Ne abate din drum faptul că ţinem cu încăpățânare la opiniile vechi și 
enunțăm cu greu de ele. (Francesco Petrarca, 1304-1374) 


Specificul unei minţi vii constă în faptul că acesteia îi trebuie să vadă și să 
audă numai puțin, pentru ca să poată apoi judeca îndelung și înțelege mul- 
te. (Giordano Bruno, 1548-1600) 


Oamenii, în cea mai mare parte, judecă după ceea ce văd, întrucât tuturor 
le este dat să vadă, dar numai celor puţini le e dat să atingă. Oricine știe cum 
ești după înfățișare, dar numai puţini știu cum ești în realitate, ar aceștia din 
urmă nu vor îndrăzni să contrazică părerea majorității în spatele căreia stă 
statul. (Nicollo Machiaveli, 1469-1527) 


Nu merită să te bazezi pe ideea că se poate lua o hotărâre fără cusur, ci 
dimpotrivă, trebuie să te împaci pe loc cu ideea că orice hotărâre e îndoielni- 
că, fiindcă așa e în firea lucrurilor, și anume că, ferindu-te de o neplăcere, cazi 
în alta; dar exact în aceasta constă înțelepciunea, și anume în cântărirea posi- 
bilelor neplăceri și în socotirea ca bun a răului cel mai mic. (Nicollo Machiaveli, 
1469-1527) | 

Nu trebuie să crezi fără dovezi, în tot ce-auzi fără să vezi. (Hans Sachs, 
1494-1576) 


Ca să poți prețui cum se cuvine calitatea cuiva, trebuie ca și în tng însuţi să 
existe o fărâmă din calitatea aceasta. (William Shakespeare, 1564- 1616) 


Mereu se găsește ceva de spus spre justificarea ambelor părți. (Joseph 
Addison, 1672-1719) 


Cine are de-a face cu caracterele, nu are voie să nu și-1 cunoască pe al său 
propriu - în caz contrar, n-are cum să cunoască nimic. lar cine vrea să amuze 
omenirea cu ceva folositor de genul acesta, trebuie mai întâi să fie el î însuși 
sigur că a tras primul un folos din aceasta. Fiindcă, în această privință, e cu 
totul îndreptățit să spunem că înțelepciunea și clemența trebuie să înceapă 
cu noi înșine. (Anthony Ashley-Cooper, conte de Shaftesbury, 1671-1713) 


Pentru unii - o absurditate, pentru altii- dovadă. E est eee 
conte de Shaftesbury, 1671-1713) 


E periculos să acționezi atunci când te îndoiești de înțelepciunea faptei. Mai 
bine abţine-te. Înţelepciunea nu lasă loc nesiguranței, ea defilează mereu în 
lumina strălucitoare a rațiunii. (Baltasar Graciân y Morales, 1601- 1658) 


Nu te lasă pradă schimbărilor de dispoziţie. Măreț e acela care nu se află 
sub dominaţia capriciilor. (Baltasar Graciân y Morales, 1601-1658) 


Un om fără prihană, necunoscând teama, se află mereu de partea dreptă- 
ţii - nici pasiunile mulțimii, nici constrângerea din partea tiranului nu-l pot sili 
să-i depășească limitele. (Baltasar Graciân y Morales, 1601-1658) 


Lăudat fie cel cu o minte pătrunzătoare. Întotdeauna, capacitatea de a 
gândi a fost prețuită cu asupra de măsură; acum însă, acest lucru e puţin - 
mai trebuie să descoperi și înșelăciunea. Nu se poate numi raţional un om 
lipsit de pătrundere. (Baltasar Gracian y Morales, 1601-1658) 


Omul e mincinos din fire, adevărul însă e simplu și gol; omul își doreşte în- 
florituri și născociri și, de aceea, nu are nevoie de adevăr: el îi cade din cer de-a 
gata și desăvârșit, iar omului îi place numai ceea ce a creat el însuși - gogoși și 
brașoave. (Jean de La Bruyere, 1645-1696) 


În clipele de ezitare, urmează cu îndrăzneală vocea interioară, dacă o auzi, 
chiar dacă nimic în afară de această voce nu te sfătuiește să procedezi așa 
cum îţi dictează ea. (Daniel Defoe, 1660-1731) 


Concluziile la care omul ajunge prin reflecţie personală îl conving adesea 
mai tare decât cele care i-au venit altuia în minte. (Blaise Pascal, 1623-1662) 


Dreptatea și adevărul sunt două tăișuri atât de fine încât instrumentele 
noastre sunt prea grosolane ca să le măsoare cu precizie. Atingându-le, aces- 
tea se turtesc și se sprijină pe banalitățile din jurul lor, adică mai degrabă pe 
minciună decât pe adevăr. (Blaise Pascal, 1623-1662) 

Oamenii cei mai creduli sunt cei mai serioși. (Alexander Pope, 1688-1744) 


La fiecare om, ca și la fiecare faptă, trebuie să privim de la o anumită dis- 
tanță. Pe unii îi poţi înțelege privindu-i de aproape, pe alții, doar de la distan- 
tă. (Francois de la Rochefoucauld, 1613-1680) 

Acela care se lasă cu ușurință stăpânit de compasiune și este mișcat de ne- 
fericirea sau lacrimile altora, se călește în cele din urmă, ca urmare a faptului 
că noi, aflându-ne sub influența afectelor, cedăm cu ușurință în fata lacrimilor 
mincinoase. (Baruch Spinoza, 1632-1677) 


În lume nu există nimic mai consecvent ca inconsecvența. (Jonathan 
Swift, 1667-1745) 

Dacă mulțimea se apucă să judece, totul este pierdut! [Voltaire 
(François-Marie Arouet), 1694-1778] 


Obligați-l chiar și pe cel mai nepărtinitor judecător să-și judece propriul 
caz și veți vedea cum va interpreta el legile! (Pierre-Augustin Caron de 
Beaumarchais, 1732-1799) 


Este cunoscut faptul că esența cazului este domeniul părţilor aflate 
în litigiu, în timp ce forma tine de judecători. (Pierre-Augustin Caron de 
Beaumarchais, 1732-1799) Hiyar 

Omul deștept nu are nevoie să asculte totul în întregime, fiindcă el oricum 
înțelege. (Pierre-Augustin Caron de Beaumarchais, 1732-1799) 


Convingerea este conștiința minții. (Sebastien-Roch Nicolas de Chamfort, 
1741-1794) 

Fii politicos cu toți, sociabil cu multi, dar familiar doar cu unii. (Benjamin 
Franklin, 1706-1790) 


Cine stă mult pe gânduri, nu ia întotdeauna cele mai bune decizii. (Johann 
Wolfgang Von Goethe, 1749-1832) 


Judecătorul care nu e în stare să pedepsească, se face în cele din urmă 
complicele infractorului. (Johann Wolfgang Von Goethe, 1749-1832) 

„Mintea se poate forma fără inimă, iar inima, fără minte; există inimi uni- 
laterale, iraționale și minti lipsite de inimă. (Georg Wilhelm Friedrich Hegel, 
1770-1831) 

„Conștiinţa, spre deosebire de legi, este lipsită de drepturi în cadrul statu- 
lui; omul nu poate face apel la conștiință, căci unul are o conștiință iar altul - o 
alta. Pentru ca să existe o conștiință justă, e necesar ca ceea ce el consideră a 
fi just, să fie astfel în chip obiectiv. (Georg Wilhelm Friedrich Hegel, 1770-18 31) 


„Dacă vrei să procedezi corect, ia în consideraţie și crede numai în interesul 
public. (Claude Adrien Helvetius, 1715-1771) 


Cei care vor să cunoască și să asculte diverse opinii sunt mult mai capabili 
de cunoașterea adevărului: asemenea calului care, după ce a străbătut ţara 

în lung și-n lat, o cunoaște mai bine decât calul legat la căruță și care merge 
întotdeauna pe un drum limitat. (Claude Adrien Helvetius, 1715- 1771) 


Este periculos să ai dreptate mereu în ceea ce are legătură directă cu reli-. 
gia sau morala. (Samuel Johnson, 1709-1784) 


Prejudecățile nu au cauze raționale și, de aceea, ele nu pot fi respinse prin: 
argumente raționale. (Samuel Johnson, 1709-1784) 


Nu-ţi forma o impresie prea sofisticată despre om, ci judecă-l simplu; 
nu-l considera nici prea bun, nici prea rău. (Georg Caristoph Lichtenberg, 
1742-1799) 


Nimic nu este judecat atât de superficial precum caracterul unei per- 
soane. Nicăieri întregul nu este mai puțin prețuit decât în acest caz, și toc- 
mai în sta și constă esența unui caracter. (Georg Christoph Lichtenberg, 
1742-1799) 


Consider că experiența este mai presus decât miile de opinii produse doar. 
de imaginaţie. (Mihail Vasilievici Lomonosov, 1711-1765) 


Cei care vor să găsească adevărul prin intermediul experienţei se bazează 
doar pe propriile simţuri și nu vor afla nimic, fiindcă fie nu bagă de seamă 
ce este mai folositor și mai necesar, fie nu sunt capabili să se folosească de 
ceea ce văd sau percep cu ajutorul simțurilor. (Mihail Vasilievici Lomonosov, 
1711-1765) iai 

Astfel, eroarea stă alături de adevăr și cum să nu greșească omul!? În 
cazul în care cunoașterea sa ar fi profundă, atunci și judecata noastră ar fi 
nu doar sigură, ci și limpede! Fiindcă contrariul oricărei judecăți ar fi fost cu 
neputinţă. Intr-o astfel de situație, omul n-ar fi greșit niciodată. (Aleksandr 
Nikolaevici Radișcev, 1749-1802) 


Prima recompensă a dreptăţii este conștiința de a fi procedat 
just. (Jean-Jacques Rousseau, 1712-1778) 

Dacă vrei să te cunoști pe tine însuţi, uită-te la ce fac alţii; iar dacă vrei a-i 
înţelegi pe alții, atunci uită-te la inima ta proprie. (Johann Christoph Friedrich 
Von Schiller, 1759-1805) 


O acţiune rezonabilă sau prudentă se efectuează după o anumită re- 
gulă, întocmită conform noţiunii de scop, și prin urmare, aceasta se poate 
dovedi a fi o greșeală, în timp ce instinctul nu greșește niciodată. (Arthur 
Schopenhauer, 1788-1860) 


Pregătindu-ne pentru călătoria vieții, este util să ne înarmăm cu.o rezervă 
mare de precauţie și îngăduință: precauția ne va feri de rele și de pierderi, iar 
îngăduința — de dispute și certuri. (Arthur Schopenhauer, 1788-1860) 


Cât de puţin utile sunt cele mai bune sfaturi, dacă propria ta experienţă te 
învață atât de rar! (Luc de Clapiers Vauvenargues, 1715-1747) j 

Să ai mintea ageră este un avantaj mic, dacă judecata nu-ţi este dreaptă: 
desăvârșirea ceasurilor nu constă în mersul rapid, ci în mersul corect. (Luc de 
Clapiers Vauvenargues, 1715-1747) 


Cu cât omul este mai deștept, cu atât este el mai înclinat spre nechibzuin- 
tă. (Luc de Clapiers Vauvenargues, 1715-1747) i 


Fermitatea cea mai mare este cea mai mare milă. (Henry Wadsworth 
Longfellow, 1807-1882) 


Moderația este necesară, iar îndoielile sunt utile. (Heinrich Mann, 
1871-1950) 


O pedeapsă nu trebuie să inspire mai mult dezgust decât greșeala. (Karl 
Marx, 1818-1883) 


Oricine dintre noi este convins că ceilalți greşesc când ne judecă, iar noi 
nu greșim atunci când îi judecăm pe ceilalți. [Andre Maurois (Emile Herzog), 
1885-1967] 

Inimă încătușată - minte liberă. Dacă îţi încătușezi cu tărie inima și o ţii a 
prizonierat, atunci poţi da multă libertate minții - am mai spus lucrul acesta 
mai demult. Însă ei nu mă cred pe mine, li se pare că știu și singuri aceas- 
ta. (Friedrich Wilhelm Nietzsche, 1844-1900) 


Observatorul cel mai atent și gânditorul cel mai profund sunt întotdeauna 
judecătorii cei mai indulgenti; doar un mizantrop solitar, chinuit de suferințe 
imaginare, tinde să deprecieze caracteristicile bune ale unei persoane și să le 
exagereze pe cele rele. (Henry Thomas Buckle, 1821-1862) 


Dreptatea îţi cere să aperi persoanele care suferă. Oare sunt ele bune? 
Asta nu are nicio legătură, atâta timp cât ele se află în suferință. (Nikolai 
Gavrilovici Cernîșevski, 1828-1889) 


Principalul lucru la o persoană nu este mintea, ci ceea ce o conduce: ini- 
ma, sentimentele bune, ideile progresiste. (Fiodor Mihailovici Dostoievski, 
1821-1881) 


Cei cinstiți au întotdeauna mai mulți inamici decât cei necinstiți. (Fiodor 
Mihailovici, Dostoievski 1821-1881) 


Nu există dreptate în acela care nu-și poate controla limba. [Mohandas 
Karamchand Gandhi (Mahatma), 1869-1948] 


O personalitate trebuie să se nege pe sine însăși pentru a deveni un vas 
al adevărului, o personalitate trebuie să se uite pe sine ca să nu incomodeze 
adevărul cu persoana sa. (Alexander Ivanovici Herzen, 1812-1870) 


Este mult mai greu să te judeci pe tine însuți decât să-i judeci pe alţii. 
(Antoine de Saint-Exupery, 1900-1944) | Gl 


Obstacolul major în cunoașterea adevărului nu e minciuna, ci simulacrul 


adevărului. (Lev Nikolaevici Tolstoi, 1828-1910) 

Adevărul este rareori curat și nu e niciodată simplu. (Oscar Wilde, 
1854-1900) | r | 
Severitatea e ultimul refugiu al mediocrităţii. (Oscar Wilde, 1854-1900) 


Independența este înainte de toate o problemă de. carac- 
ter. (prof. univ. dr. Viorel Mihai Ciobanu, 1950-2016) 


SPEȚE RELEVANTE 


1. X este judecătoare la Tribunalul B, în cadrul Secţiei Civile. Pentru că bă- 
nuia că soțul său o înșală cu o altă femeie, a achiziționat de pe internet un 
aparat pe care l-a montat în telefonul soțului pentru a-i asculta convorbirile 
telefonice. Întrucât furnizorul era supravegheat de parchet pentru vânza- 
rea acestor aparate, X a fost depistată, și față de ea s-a început urmărirea 
penală în cauza respectivă. Pentru că procurorul a considerat că fapta co- 
misă de X și ceilalți cumpărători era lipsită de importanță, a dispus față de 
aceștia renunțarea la urmărirea penală, dispunând trimiterea în judecată 
doar a vânzătorului. Mai îndeplinește X condiţia bunei ura pentru a fi: 
magistrat? 


2. X are 31 de ani, este avocat de 6 ani șia dat examen pentru intrarea în 
magistratură, fiind admisă în urma acestui concurs. La verificarea îndeplini- 
rii condiției bunei reputați s-a constatat că aceasta, când avea 18 ani și era 
în ultimul an de liceu, a furat o pereche de șlapi dintr-un magazin. Pentru că 
fapta era lipsită de gravitate, procurorul nu a dispus trimiterea în judecată, 
ci a dat o soluţie de netrimitere în judecată și aplicarea unei amenzi admi- 
nistrative de 1000 de lei. Îndeplinește X condiţia bunei reputații pentru a fi 
magistrat? 


3. X are 29 de ani și a dat examen pentru intrarea în magistratură, fiind 
admisă în urma acestui concurs. La verificarea condiţiei bunei reputații s-a 
constatat că acesta, când avea 18 ani și era în anul | de facultate, a avut un 
incident cu un poliţist din cadrul Poliției Rutiere. Fără ca X să aibă cunoștin- 
tă, polițistul i-a formulat plângere penală pentru ultraj, iar procurorul a dis- 
pus după 2 ani o soluție de netrimitere în judecată cu aplicarea unei amenzi 
administrative, considerând că fapta este lipsită de gravitate. X nu a fost 
citat niciodată la parchet și nu a știut de această cauză penală deschisă 
față de el, de soluția de netrimitere în judecată și aplicare a unei sancțiuni 
cu caracter administrativ. îndeplinește X condiția bunei reputații pentu a 
fi magistrat? 


4. Pe rolul instanţei este o acțiune în evacuare din locuinţă a unei bă- 
trâne pensionare, formulată de cumpărătorul locuinţei respective. Bătrâna 
i-a donat imobilul fiului ei, care a vândut-o ulterior unui cumpărător de 
bună credință. În fața instanţei bătrâna a susținut următoarele: „Onorată 

instanță, nu am crezut că propriul meu fiu va vinde imobilul la care am mun- 
cit atâția ani și mă va da afară, pe drumuri! De unde să știu că trebuia făcut 
contract de vânzare-cumpărare cu clauză de uzufruct? Este copilul meu, 
am vrut să-l ajut.” 


E etică soluția instanței în favoarea cumpărătorului de bună-credință 
care a plătit un preț corect fiului bătrânei? 


E etică pledoaria avocatului reclamantului, care apelează la toate texte- 
le de lege care îi dau dreptate în cauză? 


Ce ar fi putut să invoce avocatul bătrânei în fața instanței?! 


5. X este judecător în cadrul Curţii de Apel B și i s-a repartizat spre soluti- 
onare o cauză având ca obiect o infracțiune de amenințare, în care persoa- 
na vătămată este L. Completul de judecată, din care a făcut parte și X a ad- 
mis apelul inculpatei și a dispus achitarea acesteia. Ulterior pronunțării, s-a 
constatat că judecătorul X a candidat pentru promovarea la Înalta Curte de 
Casaţie și Justiție în urmă cu un an, înainte de a primi cauza spre soluționa- 
re, și a fost respinsă în urma interviului de către comisia Consiliului Superior 
al Magistraturii, din care a făcut parte și persoana vătămată L. Există în cau- 
ză o aparenţă de parțialitate a judecătorului X, față de persoana vătămată 
L, care să impună obligația de abţinere a acestuia?!) 


În INN 


[1] Este interesant următorul răspuns dat acestei dileme: „Până la urmă, cine adună probe în 
favoarea sa, speculând eventualitatea unui proces? Cel ce este de bună-credință, sau cel de rea-credință? 
Noi am inventat terminologia, așa cum am inventat și prezumția de nevinovăție. De cele mai multe 
ori, o parte-vătămată de bună-credinţă nu are și resursele materiale pentru a se lupta ca Don Quijote 
cu morile de vânt, fie pentru că nu are banii necesari, fie pentru că nu are planul de probatoriu bine 
structurat. lar în acest caz, dreptatea va fi de partea ei? Și cel mai probabil avocatul cumpărătorului 
va ţine un discurs elaborat, apelând la toate textele de lege care îi dau dreptate în cauză, deși moral 
nu, și-și va încasa onorariul, probabil și cel de succes, mulțumit în sinea lui că a fost o speță atât de 
simplă, pe care orice absolvent de Drept ar fi soluționat-o în același mod, planificând deja o vacanță 
de vis alături de cei doi copiii săi, fără a se gândi vreo secundă la bătrâna fără pensie, scoasă afară 
din casă, care nu și-a putut plăti un avocat bun, care să negocieze pentru ea, sau să facă vreun apel 
la viciile de consimțământ, care cel mai probabil va cerși pentru o pâine și va muri înainte de vreme, 
întrucât nimeni nu i-a dat cu parafă DREPTATE. Povestea ei va fi repede uitată, întrucât cu toții știm 
că volumul de muncă în instanţă este incredibil, ritmul unei zile este atât de alert, încât nu avem timp 
pentru sensibilităţi de acest gen, avocații au de încasat onorarii grele, cercetarea avocățească o vezi 
doar prin filme, iar în sistemul nostru, fără probe, poate să lipsească. Toată lumea este mulțumită 
că dreptatea a fost stabilită, motivarea hotărârii a fost și ea bine susținută de argumente și probe, 
universul poate să-și continue ritmul firesc. Până la urmă, Judecătorul Originar a lăsat o întreagă 
lume cu incertitudini și frustrări, cu ce poate afecta mersul lumii o bătrână lăsată să moară pe drumuri, 
cu sau fără dreptate negru pe alb?” A se vedea A. GIRIGAN, Comunicarea judiciară sau paralela adevăr 
-dreptate în instanță, articol publicat pe www.universuljuridic.ro, ultima vizualizare la 2 martie 2015. 

E] C.A. București, s. | pen., în dec. pen. nr. 1006 din 17 august 2015, nepublicată, s-a reținut că 
„respingerea candidaturii acestui magistrat la interviul de promovare la 1.C.C.J. de către plenul 
C.S.M. din care făcea parte și persoana vătămată în condiţiile în care aceasta din urmă a formulat 
puţine întrebări dar care au generat însă răspunsuri ce reliefau confuzii severe între diferite instituții 
de drept fundamentale din partea persoanei intervievate, coroborat cu elementele de tehnică 
juridică menţionate anterior, afectează însă puternic prezumția de imparțialitate de care trebuie 
să se bucure un magistrat atunci când soluţionează o cauză”. | 


jiu ves 
“A 

6. X este judecător în cadrul Judecătorie D și are de soluționat un dosar 
de partaj între foștii soți. Pentru că era nevoie de o cercetare la fața locului, 
acesta a încuviințat-o, fixând data și ora la care părțile î împreună cu avocații 
și instanţa trebuiau să se întâlnească la sediul judecătoriei, pentru a se de- 
plasa la cercetarea la fața locului. Pentru că instanţa nu avea șofer, iar jude- 
cătorul nu avea nici autoturism și nici permis de conducere, avocatul uneia 
dintre părți s-a oferit să îl ia cu autoturismul personal, împreună cu grefie- 
rul, pentru a se deplasa la fața locului. Ce ar trebui să facă judecătorul? 


7. X este judecător la Tribunalul B și candidat pentru Consiliul Superior 
al Magistraturii. Pentru că a observat că la instanța unde activează nu este 
respectată procedura de vot, în sensul că nu există cabine de vot, și jude- 
cătorii votează la o masă, X a înregistrat cu telefonul mobil modul de des- 
fășurare a alegerilor, pentru a putea folosi înregistrarea ca mijloc de probă 
în contestaţia pe care a formulat-o cu privire la aceste alegeri. A încălcat X 
deontologia profesională? 


8. X este judecător în cadrul Judecătoriei B și a fost învestit cu soluţio- 
narea unei cauze având ca obiect minori și familie. Pentru că judecătorul 
X a considerat că în cauza respectivă avocatul a fost desemnat în mod ne- 
legal, l-a citat pentru a fi audiat cu privire la acest aspect pe decanul baro- 
ului. Apoi, după ce i-a luat declaraţie, X a trimis declaraţia, împreună cu O 
plângere penală, la parchet, pentru a investiga nelegalitatea desemnării 
avocatului în cauza respectivă. A încălcat X etica profesională? 


9. X este judecător în cadrul Judecătoriei D. Într-o zi, când studia ședința 
de judecată, a fost abordat de colegul său de birou, judecătorul Y, care îi 
era și bun prieten, care i-a spus ca dacă va da o anumită soluţie într-o cau- 
ză, el o să-i remită o sumă mare de bani, fără să-i spună alte amănunte. Ar 
trebui judecătorul X să-l denunțe peY genelor de urmărire penală pentru 
propunerea făcută? 


10. X este judecător î în cadrul Judecătoriei Z. Acesta a amey spre solu- 
ționare un dosar având ca obiect săvârșirea unei infracțiuni de furt, con- 
stând în furtul unor prezervative dintr-un supermarket. Analizând dosarul, 
judecătorul își dă seama că inculpata este o prostituată, de serviciile căreia 
a beneficiat și el înainte de a deveni magistrat. Ar trebui să se abţină jude- 
cătorul de la soluţionarea cauzei? Dar dacă acesta beneficiase de serviciile 
prostituatei după ce a devenit judecător, a încălcat deontologia profesio- 
nală? 


11. X este judecător în cadrul Tribunalului B și are de soluționat un do- 


„sar în care figurează ca parte civilă Ministerul A. În timp ce avea cauza 


pe rol, X a participat ca lector la niște seminarii ţinute cu niște angajați ai 
Ministerului A., pe o temă privind combaterea corupției în rândul functi- 
onarilor publici, fiind remunerată pentru acest serviciu. Judecătorul X a 

susținut că fondurile din care s-au organizat aceste seminarii nu aparțineau 
Ministerului A., iar seminarul nu a fost organizat de acest minister, ci de o 
firmă care a câștigat licitația pentru organizarea seminariilor. Tot firma este 
cea care a și selectat lectorii, iar înainte de a participa la seminariile respec- 
tive judecătorul a făcut o cerere la Agenția Naţională de Integritate, care i-a 
răspuns că situația prezentată nu constituie un caz de incompatibilitate. A 
încălcat judecătorul X etica profesională? 


12. X este judecător în cadrul Judecătoriei B și lector universitar la facul- 
tatea de drept din localitate. Acesta a fost solicitat de Institutului Naţional 
pentru Pregătirea și Perfecționarea Avocaţilor să țină niște cursuri de per- 
fecționarea avocaţilor. X a acceptat să ţină aceste cursuri, fiind remunerat 
pentru ele de instituția organizatoare. A încălcat X etica profesională? 


13. X este judecător în cadrul Curții de Apel A și are spre soluționare un 
dosar cu mai mulți inculpați trimiși în judecată pentru fapte de corupţie. În 
vacanța de vară judecătorul cu familia au luat bilete la un complex reziden- 
ial, în regim all inclusive. Ajuns aici, judecătorul s-a întâlnit la restaurant cu 
unul dintre inculpaţi, care, întâmplător, era cazat cu familia la același com- 
plex hotelier. Inculpatul l-a salutat pe judecător și i-a adresat întrebarea 
„Ce faceți domnul judecător, vă simţiți bine în vacanță?”. Ce ar trebui să 
facă judecătorul? 


14. X este judecător la Curtea de Apel C și a pronunțat o hotărâre de 
condamnare și de confiscare a averii inculpatului. Pentru că a aflat că ju- 
decătorul delegat Y, de la instanța de executare, care trebuia să pună în 
executare hotărârea, nu a făcut adrese la toate autoritățile competente, 
în scopul identificării bunurilor inculpatului supuse confiscării, judecătorul 
X i-a făcut judecătorului Y o plângere penală pentru abuz în serviciu. Este 
etică atitudinea judecătorului X? Dar a judecătorului Y? 


15. X este judecător la Curtea de Apel C și i s-a repartizat spre soluți- 
onare o cauză având ca obiect luarea unei măsuri preventive față de un 
inculpat. Judecătorul a formulat cerere de abţinere în cauză, motivat de 
faptul că băiatul inculpatului și băiatul său sunt colegi de clasă la liceu și 
prieteni. Este întemeiată cererea de abţinere? 


16. X este judecător sindic la Tribunalul B. Acesta este invitat să par- 
ticipe la o conferință organizată de Uniunea Naţională a Practicienilor în 
insolvenţă din România, în calitate de lector, în baza unui contract încheiat 
cu aceasta, care prevedea și plata unui onorariu pentru susținerea prelege- 
rii. Ar trebui X să participe la această conferință? : | 


17. X este judecător în cadrul Judecătoriei D și are de soluționat o cau- 
ză. Acesta știe că practica constantă a instanței de control judiciar și a co- 
legilor săi de instanță constă, într-un anumit sens, în speţele similare celei 
pe care o are el de soluționat, dar nu este de acord cu această practică. Ar 

trebui judecătorul X să adopte soluția promovată de instanţa de control 

judiciar și de colegii săi sau ar trebui să adopte soluția contrară, pe care o 

crede mai întemeiată? Dacă răspunsul este „da” ar trebui judecătorul X să. 
adopte soluția pe care o crede întemeiată în toate cauzele de acest gen, 

indiferent cât de numeroase ar fi aceste cauze? 


18. X este necăsătorită și activează ca judecător în cadrul Judecătoriei 
D. Aceasta a formulat o cerere de abţinere într-o cauză, motivând că are o 
relație apropiată cu avocatul din cauză. Cererea de abţinere a fost respinsă 
cu motivarea că aceasta nu a detaliat în ce constă relația dintre ea și avo- 
catul din cauză, iar acesta din urmă este însurat. Întrucât X a formulat din. 
nou o cerere de abţinere în cauză, cu aceleași motive, judecătorul Y care a 
primit spre soluționare noua cerere de abţinere l-a chemat spre audiere pe 
avocat, care a negat că ar fi avut o legătură intimă cu X. În această situație, 
Y a respins din nou cererea de abţinere, motivând că aceasta, nu putea fi 
admisă pe baza „fanteziilor personale” ale lui X. Au încălcat X și Y Y deonto- 
logia profesiei de magistrat? 


19. X este judecător în cadrul Curții de Apel G și lector universitar la 
facultatea de drept din localitate. Aceasta a formulat cerere de abţinere 
într-o cauză pe motiv că avocat al uneia dintre părți este asistentul său de 
la aceeași facultate de drept. Este întemeiată cererea de abţinere? 


20. X este judecător la Tribunalul B și are un credit pentru locuință la 
BCR. Este compatibil X să soluţioneze cauze în care această bancă figurea- 
ză ca parte? Dar dacă litigiile ar avea ca obiect clauzele abuzive din contrac- 
tele de credit similare cu cel luat de judecătorul X? 


21. X este judecător în cadrul Judecătoriei D. Acesta are o livadă cu pomi 
fructiferi, soția sa are un certificat de producător agricol și vinde la poarta 
locuinței produsele agricole. Câteodată, când soția nu poate să vândă fruc- 
tele și sunt clienţi la poartă, mai vinde și judecătorul X. Încalcă acesta etica 
profesională? 


22. X este judecător în cadrul Judecătoriei C. Acesta i-a vândut un teren 
agricol lui Y, iar după aproximativ 2 ani de la data vânzării, Y a avut un litigiu 
civil cu o altă persoană, legat de un alt imobil, care i-a fost repartizat spre. 
soluționare lui X. Ar trebui X să se abţină de la soluționarea acestui litigiu? 


23. Pe adresa Tribunalului B a sosit o: invitație din partea Băncii 
Comerciale Române, pentru judecătorii din materie civilă, de: participare 
la un seminar organizat la un hotel de 5 stele, având ca temă „Clauzele 
abuzive din contractele de creditare”, masa și cazarea participanților fiind 
asigurate de organizator. Seminarul este organizat de această bancă, are 
ca lectori specialiști din domeniul bancar, i iar banca organizatoare are mul- 
te litigii cu acest obiect pe rolul Tribunalului B. Ar trebui să participe la se- 
minar și judecătorii Tribunalului B care soluţionează astfel de cauze civile? 

24. X este judecător în cadrul Judecătoriei C și, mergând deseori la un 
magazin de blănuri din apropierea judecătoriei, s-a împrietenit cu vânză- 
toarea magazinului. Într-o zi, aceasta din urmă a întrebat-o despre o pro- 
blemă de drept a unei cunoștințe de-a sa, iar judecătorul i-a spus cum crede 
ea că ar fi corect. A încălcat X deontologia profesională dacă problema de 
drept respectivă nu făcea obiectul unui dosar aflat pe rolul instanţei? Dar 
dacă era pe rolul instanței și era repartizat unui alt judecător? 


25. X este judecător în cadrul Curţii de Apel T și are un copil bolnav, care 
necesită o operație foarte costisitoare în străinătate. Pentru că nu avea 
suma de bani respectivă, soțul său a deschis un cont, făcând un apel uma- 
nitar în presa locală și centrală. Mai multe persoane, printre care și unii 
avocați, au depus diferite sume de bani în contul deschis. Ar trebui X să se 
abțină în cauzele în care ar fi avocaţi cei care au făcut astfel de donații pen- 
tru operarea copilului? Dar dacă nu cunoștea numele tuturor donatorilor, 
pentru că se ocupa soțul său de aceste donaţii, ar trebui X să facă demer- 
suri pentru aflarea acestora? 


26. X este judecător în cadrul Judecătoriei D și s-a căsătorit cu Y, avocat 
în cadrul baroului local. La nunta celor doi au fost invitate mai multe per- 
soane, magistrați și avocați, care au făcut cadouri de nuntă tinerilor căsă- 
toriți diferite sume de bani. Ar trebui X să se abțină în cauzele în care ar fi 
avocaţi cei prezenţi la nuntă? 


27. X este judecător în cadrul Judecătoriei T, judecând în materie pena- 
lă. Pentru că audierile și ședințele de judecată durează în general foarte 
mult, în timpul ședinței de judecată X se ridică de pe scaun și se plimbă prin 
sala de ședință. Încalcă X etica profesională? Dar dacă acesta ar suferi de o 
afecțiune a coloanei vertebrale? 


28. X este judecătorîn cadrul Secției civile a Tribunalului D. Întrucât la 
această instanță nu era o practică unitară cu privire la timbrarea unui anu- 
mit gen de acțiuni, judecătorii secției s-au întâlnit într-o ședință, au discutat 
această problemă și au stabilit, în majoritate, că acest gen de acţiuni se 
timbrează. După această ședință, judecătorul X a avut pe rol o astfel de 
cauză și nu a obligat reclamantul să timbreze acțiunea, el nefiind de acord 
cu opinia că acest gen de acțiune trebuie timbrată. A încălcat X etica profe- 
sională, având în vedere că toți ceilalți judecători ai secției erau de părerea 
că acțiunea trebuie timbrată? 


29. X este judecător în cadrul Tribunalului B și are de soluționat o cauză 
civilă având ca obiect acordarea unui spor salarial unei categorii profesio- 
nale. În ședința în care trebuia să se pronunțe asupra probelor, judecătorul 
X a respins proba cu expertiza, solicitată de reclamant, cu motivarea că în 
cauzele similare soluționate anterior instanţa a statuat în mod definitiv că 
salariaților din această categorie profesională nu li se cuvine acest spor. A 
încălcat X etica profesională? T 

30. X este judecător în cadrul Tribunalului B și are de soluționat o 
cauză civilă având ca obiect acordarea unui spor salarial unei categorii 
profesionale. În ședința în care trebuia să se pronunțe asupra probelor, 
judecătorul X a respins proba cu expertiza, solicitată de reclamant, cu 
motivarea că într-o cauză similară, aflată pe rolul altui complet de jude- 
cată al aceleiași instanţe (al colegei sale de birou), s-a făcut o astfel de - 
expertiză din care reieșea modul de calcul al sumelor cuvenite. A încălcat 
X etica profesională prin referirea făcută la proba dintr-un alt dosar aflat 
pe rolul instanţei? 


31. X este judecător la Parchetul da pe lângă Judecătoria C și BAe 
la aproximativ 40 de km distanță de sediul instanţei. Acesta a fost sunat 
de prim-procurorul parchetului într-o zi de sâmbătă, care i-a comunicat că 
urmează să trimită la instanță o propunere de arestare preventivă a unui 
inculpat. Judecătorul X i-a spus că nu are autoturism, iar la ora respectivă 
nu mai are nici un autobuz pentru a ajunge la instanță. În aceste condiții, 
prim-procurorul Parchetului i i-a spus că o să-i trimită autoturismul parche- 
tului să-l aducă. În momentul în care a intrat cu autoturismul parchetului 
în curtea instanței, X a fost văzut de rudele inculpatului propus la aresta- 
re, care i-au spus că nu ar trebui să judece propunerea de arestare pentru 
că nu va fi imparţial din moment ce a venit la instanță cu autoturismul. 
parchetului. Ar trebui X să se abţină în cauză? A încălcat el etica profesi- 
onală? 


32. X este judecător în cadrul Judecătoriei L și este invitat la o nuntă în 
localitatea unde își are sediul instanța, la o cunoștință de-a sa. După ce s-a 
așezat la masă a observat că printre invitaţi, la o altă masă, este și un incul- 
pat dintr-o cauză pe care o are spre soluționare. Ce ar trebui să facă X? Dar 
dacă cei doi ar fi așezați la aceeași masă? 


33. X este judecător în cadrul Judecătoriei C și se cunoaște cu avocatul 
Y, care are cauze la instanţa respectivă. La un moment dat, întâlnindu-l pe 
holul instanței, Y l-a salutat și l-a întrebat cum crede el că ar trebui interpre- 
tat un text de lege, fără să-i spună că ar fi vorba de vreo cauză reală. Ce ar 
trebui să facă X? Dar dacă ulterior constată că în realitate era vorba de o 
problemă de drept dintr-o cauză reală ce i-a fost repartizată spre soluțio- 
nare și în care Y era avocat? 


34. X este judecător într-o cauză ce are un obiect identic cu o altă cauză, 
în care acesta s-a pronunţat anterior asupra unei probleme de drept simi- 
lare. Acesta a fost recuzat de una din părți, care a susţinut că din moment 
ce ela pronunţat anterior o hotărâre în care și-a spus părerea cu privire la 
problema de drept supusă judecății, este incompatibil să soluţioneze cau- 
za. Este întemeiată cererea de recuzare?'] 


Ul A se vedea și |.C.C.J., dec. nr. 593 din 17 martie 2016, s.a Il-a civ., publicată pe www,scj.ro. 

Ar trebui să se abțină judecătorul X de la soluționarea unei cauze, dacă 
constată că martorul principal din cauză este prieten al său (de exemplu, a 
fost la nunta lui)? 


35. Dacă X este judecător la tribunal și are pe rol o acţiune cu un anumit 
obiect. După soluţionarea acesteia i se repartizează spre soluționare o altă 
cauză având un obiect similar. Ar trebui X să se abțină de la soluţionarea 
celei de-a doua cauze, pentru că și-a spus părerea cum ar trebui să fie solu- 
ţionată problema ridicată? 


36. Dacă X este judecător și s-ar prezenta în sală un avocat care îi este 
îndrumător la doctorat, ar trebui să se abțină? Dar dacă i-a fost îndrumător 
la doctorat? 


„37. Dacă X este judecător într-un oraș cu 15.000 de locuitori și are o 
amantă, încalcă regulile eticii profesionale? Dar dacă e vorba de un oraș 
cu 300.000 de locuitori? Dar dacă amanta este avocată și are o cauză la 
el? 

38. Dacă X este judecătoare și a pronunțat o hotărâre judecătorească, 
desființată în calea de atac cu trimitere spre rejudecare, iar dosarul este 
repartizat spre rejudecare lui Y, care este soțul judecătoarei X (și jude- 


cător la aceeași instanță), acesta ar trebui să se abțină de la judecarea 
cauzei? 


39. Împotriva unui candidat la Institutul Național al Magistraturii a fost 
formulată anterior o plângere cu privire la comiterea unei infracțiuni de 
fals. Procurorul a dispus scoaterea de sub urmărire penală și aplicarea unei 
sancțiuni administrative cu amenda. Începând procedura de numire ca ma- 
gistrat, candidatul sesizează procurorul ierarhic superior pentru infirmarea 
din oficiu a acestei soluții. Procurorul în cauză dă dreptate candidatului și 
schimbă soluția într-una mai favorabilă, pe motiv că nu există latura su- 
biectivă a comiterii infracțiunii. Soluția finală nu a fost contestată. Cu toate 
acestea, candidatul respectiv nu a fost admis în magistratură, pe motiv că 
soluția finală nu e bună și că acesta nu îndeplinește condiția bunei reputații 
pentru această profesie. Este corectă această deciziei] 


40. X este judecător într-o cauză civilă cu interese financiare foarte mari 
și are un copil grav bolnav, care nu poate fi salvat decât printr-o operație 
urgentă și foarte costisitoare, în străinătate. La X vine una dintre părți și îi 
spune că îi va da bani să facă operația copilului, dacă îi admite acțiunea. Ce 
ar putea face X în acest caz?! i 


U Răspuns posibil: A se vedea Sistemul juridic din Romania - raport independent - septembrie 
2006: Cap ll - Consiliul Superior al Magistraturii - So Just - Societatea pentru Justiţie, publicat pe www. 
dreptonline.ro, septembrie 2006. 

[2] Speţele următoare sunt inspirate din cele date în anii anteriori la concursul de admitere în 
magistratură. 

41. Dacă X este judecător și își ajută bunica sa vândă legumele în piață 
încalcă regulile eticii profesionale? Dar dacă o ajută doar să le transporte la 
piață cu mașina? 


42. Dacă X este judecător la o instanţă cu 5 judecători poate s să bea ca- 
feaua la serviciu cu colegii și cu soția sa, care este avocată? În cazul în care 
colegii ar vorbi despre dosare, ce ar trebuie să facă X? 


43. Dacă X este judecător, are ședință de judecată în ziua respectivă și îi 
face semn la ocazie un fost coleg de facultate, care e avocat și are O cauză. 
la el, ce ar trebui să facă? 


44. Dacă X este în ședința de judecată, ca judecător, și i anunță cineva 
că mama sa e dusă de urgență la spital, ce ar trebui să facă? | 


45. X este judecător la judecătorie și a aflat ca colegul de birou a luat un 
credit de la bancă, pe care l-a garantat cu un apartament cu două camere cu 
o valoare de 5 ori mai mică decât valoarea creditului. Ce ar trebui să facă X? - 


46. X este judecător și are spre soluționare un dosar cu un accident de 
muncă petrecut într-un mall. În timpul acesta, soția lui X câștigă la o tom- 
bolă organizată de acest mall un premiu. Ce ar tarie să facă? Dar dacă se 
publică în ziar câștigătorii? 


47. X este judecător și soția sa are o firmă care desfășoară o afacere de 
succes. Dacă îl întreabă ceva legat de un litigiu pe care îl are la firma cu o 
terță persoană, care nu ar fi de competența instanţei la care activează X, ce 
ar trebui să facă acesta? | 


48. Dacă X este judecător și grefierul se oferă să-i motiveze dosarele, ce. 
ar trebui să facă? 


49. Dacă mama judecătorului X este sancţionată contravenţional și spu- 
ne că nu este vinovată ce ar trebui să facă X? Poate să-i redacteze plânge- 
rea? Poate să meargă în instanță să o reprezinte? 


50. Dacă X este judecător, merge într-un restaurant și îl vede pe Y, coleg 
de-al său, că stă la masă cu un inculpat dintr-un dosar de-al lui X, ce ar trebui 
să facă acesta din urmă? Dar dacă inculpatul e era într-un dosar, pe care chiar 
Y îl avea spre soluţionare? 


51. X este judecător la Tribunalul B și i s-a repartizat o cauză penală în 
care inculpatul este un fost coleg de facultate. X a terminat facultatea în 
urmă cu 6 ani și s-a întâlnit cu inculpatul doar în cadrul întâlnirilor ae 
făcute de colegii de facultate. Ar trebui X să se abțină? 


52, X este președintele Tribunalului D. Fiul acestuia trebuie să meargă 
într-o excursie cu clasa, sponsorizată de un om de afaceri care are pe rolul 
acelei instanţe o cauză comercială intens mediatizată. Ce ar trebui să facă 
X în acest caz? 

53. X este judecător la Tribunalul B. Acesta a primit o invitaţie să partici- 
pe la lansarea unei cărți. Acest eveniment are loc la sediul unui partid poli- 
tic. Autorul lucrării juridice este un avocat care a absolvit aceeași facultate 
de drept ca și președintele instanței și care are cauze pe rolul acelei instan- 
țe. Acesta din urmă îi oferă judecătorului, odată cu invitație, și un exemplar 
al lucrării cu autograf. Ce ar trebui să facă X? 


54. X este judecător în cadrul Judecătoriei B. Acesta a primit spre so- 
luționare o cauză având ca obiect o acţiune în revendicare. Pentru că nu 
știa ce să facă în această cauză, a mers la președintele instanței și i-a cerut 
părerea. Președinte de instanţă îi sugerează ce soluţie să dea în cauză. Au 
încălcat cei doi etica profesională? 


55, A fost formulată o sesizare anonimă referitoare la anumite abateri 
ale judecătorului X, membru al unui complet al curții de apel, care soluţio- 
nează o cauză. Doi judecători inspectori de la Inspecţia Judiciară îi întreabă 
pe ceilalți membri ai completului, dacă judecătorul anchetat le-a sugerat ce 
soluţie să dea în cauza respectivă. A fost încălcată independența judecăto- 
rului în acest caz? Nm 


56. X este judecător în cadrul Judecătoriei C. Acesta a acceptat de două 
ori să ia masa cu omul de afaceri Y, care i-a plătit consumația și a acceptat 
să fie nașul de cununie al acestuia. A încălcat X etica profesională în acest 
caz? Dar dacă Y ar avea o cauză civilă pe rolul instanței la care activează X, 
repartizată unui alt judecător? 


57. X este judecător în cadrul Judecătoriei C. În timpul concediului de 
odihnă, petrecut cu familia, în stațiunea Mamaia, acesta a constatat că este 
cazat la același hotel la care este cazat și avocatul Y, pe care îl cunoștea 
doar din vedere, întrucât acesta locuiește în același oraș și a avut mai de- 
mult o cauză la completul său. Întâlnindu-se în mod repetat la masă, aceștia 
au început să converseze, ajungând în final ca familiile acestora să petrea- 
că tot mai mult timp împreună. La sfârșitul concediului, în urma timpului 
petrecut împreună la masă, pe plajă, la plimbare etc., relaţiile dintre cele 
două familii au fost unele apropiate. După revenirea din concediu aceștia 
nu s-au vizitat la domiciliu, iar la aproximativ 2 luni X constată că avocatul 
Y reprezintă o parte care are calitatea de reclamant într-o cauză pe care o 
are de soluționat. Ar trebui ca X să se abțină de la judecarea cauzei respec- 
tive? Are relevanță în cauză cât de mare este Judecătoria C, respectiv câți 
judecători are în componenţă? Dar cât de mare este orașul în care locuiesc 
cei doi are vreo relevanţă? 


58. X este președintele Tribunalului B și a introdus la această instan- 
ță o acțiune civilă având ca obiect plata unor drepturi salariale persona- 
le. Acesta a chemat în judecată, printre alți pârâți, și Tribunalul B, ca ordo- 
nator de credite care să fie obligat la plata drepturilor salariale restante. În 

calitate de președinte al Tribunalului B, judecătorul X a semnat și întâmpi- 
narea formulată de tribunal față de această acţiune, întâmpinare prin care 
a solicitat ca acțiunea formulată de fie respinsă deoarece nu este întemeia- 
tă. A încălcat X etica profesională? | 


59. Judecătorul X are o cauză deosebit de complexă, cu 19 inculpaţi. La 
data de 23 februarie 2016 au avut loc dezbaterile în cauza respectivă, care 
au durat aproximativ 9 ore. Cauza a rămas în pronunțare, fiind amânată 
pronunțarea la data de 9 martie 2016. Dându-și seama că se impune a fi 
pusă în discuţie o schimbare de încadrare juridică, judecătorul a repus cau- 
za pe rol, acordând termen de judecată la data de 23 martie 2016. La acest 
termen de judecată s-a pus în discuţie schimbarea de încadrare juridică a 
faptei, iar la acordarea cuvântului la dezbateri, judecătorul le-a spus avoca- 
ților să nu mai reia concluziile din data de 23 februarie 2016, deoarece pe 
acestea le-a ascultat o dată. A procedat judecătorul X în mod corect, sau 
acesta trebuie să lase avocații să pună din nou ce concluzii doreau, inclusiv 
repetarea acelora? | 


60. În urma unor modificări legislative succesive, judecătorii din raza - 
Curţii de Apel C au constatat că nu li s-a acordat un spor la salariu în cuan- 
tum de 10%. În acest context, au fost formulate de către judecători mai 
multe acțiuni (sub imperiul vechiului Cod de procedură civilă), ce au avut 
ca obiect acordarea de drepturi salariale, toate fiind admise de judecători 
în primă instanţă, inclusiv de judecătorul X. Hotărârile au fost menținute în - 
calea de atac, rămânând definitive. Judecătorul X a formulat și el o astfel: 
de acțiune, care a fost repartizată spre soluționare colegului de birou al lui 
X, respectiv judecătorul Y. Având în vedere practica constantă a instanţei, 
ar trebui ca judecătorul X să se abţină de la judecarea cauzei? 


61. X, judecător în cadrul Judecătoriei A, a refuzat să între în ședința de. 
judecată în locul judecătorului Y, căruia i s-a aprobat efectuarea unei zile 
de concediu de odihnă în ziua în care era programat, în ședința de jude- 
cată. Motivul refuzului de a intra în ședință în locul lui Y a fost acela că a 
considerat că nu ar fi trebuit să i se aprobe cererea de concediu de odihnă 
în ziua ședinței de judecată, mai ales că motivul invocat a fost acela de a 
merge la pescuit. Întrucât X era pe lista de permanență, acesta ar fi trebuit 
să intre în ședința de judecată, în care erau programate 50 de dosare civi- 
le. Din acest motiv, a intrat în ședința de judecată respectivă președintele 
instanței, care i-a aprobat cererea de concediu de odihnă lui Y. A fost atitu- 
dinea lui Y una corectă, din punct de vedere etic? Dar din punct de vedere 
disciplinar?l'l 


Ul Hotărârea nr. 7J din 13 iunie 2012, Secţia pentru judecători a C.S.M., definitivă prin dec. nr. 340 
din 17 iunie 2013 a I.C.C.J., publicată pe www.csm1909.ro. C.S.M. a reținut că prin refuzul de a participa 
la ședința de judecată în care fusese planificat pentru înlocuirea titularului completului de judecată, 
care lipsea justificat, atitudine care a determinat participarea la acea ședință de judecată a unui alt 


308 Etica profesiilor juridice 


62. X, judecător în cadrul Judecătoriei B, a disjuns în mod repetat din 
mai multe dosare în care erau același avocat Y, cereri care nu aveau legătu- 
ră cu cauzele în care fusese învestit și pe care le-a reținut apoi spre soluțio- 
nare, deși ele trebuiau trimise președintelui instanţei pentru a fi repartizate 
aleatoriu. În condiţiile în care nu rezultă de nicăieri că între judecătorul X 
și avocatul Y ar exista vreo relaţie, iar soluțiile adoptate de judecătorul X 
în aceste cauze au rămas definitive, deși au fost exercitate căi de atac, a 
încălcat X obligaţia de a fi imparțial?" i 


63. X, judecător în cadrul Judecătoriei C, a fost depistat conducând au- 
toturismul sub influența băuturilor alcoolice, fiind sancționat contravențio- 
nal pentru aceasta de Poliția orașului C, având în vedere că gradul de alcoo- 
lemie în sânge era de sub 0,80 g/l. După aproximativ o lună de zile, acestuia 
i-a fost repartizată spre soluționare o cauză având ca obiect o infracțiune 
de conducere pe drumurile publice a unui autoturism de către o persoană 
ce avea în sânge o îmbibație alcoolică de peste 0,80 g/l. Procurorul de șe- 
dință l-a recuzat pe judecătorul X, susținând că, având în vedere că acesta 
a fost sancționat contravenţional anterior pentru o faptă similară, el nu ar 
putea fi imparțial în această cauză. Este întemeiată cererea de recuzare 
formulată de procuror? Dar dacă judecătorul X ar fi contestat procesul ver- 
bal de contravenţie, ar fi diferită situația? 


64. X este judecător în cadrul Judecătoriei Târgu Secuiesc și este cetă- 
țean român de etnie maghiară. Acestuia i-a fost repartizată spre soluțio- 
nare o cauză ce are ca obiect o plângere contravenţională formulată de 
petent împotriva unui proces verbal de contravenție, întocmit pentru că a 
scris pe o clădire oficială din oraș mesaje antiromânești. Poate judecătorul 
X să soluţioneze cauza cu suficientă imparţialitate ori ar trebui să se abţină? 
Dar dacă acesta ar fi căsătorit cu o persoană de etnie română? 


65. X este judecător în cadrul Judecătoriei C și are de soluționat un li- 
tigiu privind retrocedarea unei clădiri către Biserica Greco-Catolică din 


judecător care nu figura în planificarea permanenţei pentru acea dată s-a încălcat dispoziţiile din 
Regulamentul de ordine interioară al instanțelor judecătorești, vizând normele aplicabile în materia 
distribuirii aleatorii a dosarelor. Consecința faptei săvârșite de judecător constă în crearea unor 
suspiciuni cu privire la modul în care se judecă anumite dosare, prin nerespectarea principiului 
repartizării aleatorii a dosarelor, aducându-se atingere garanţiei imparțialității actului de justiție. 

1] Hotărârea nr. 1J din 20 februarie 2013, Secţia pentru judecători a C.S.M., definitivă prin 
dec. nr. 340 din 17 iunie 2013 a 1.C.C.J., publicată pe www.csm1909.ro. C.S.M. a statuat că reținerea 
spre soluţionare a unor cereri care au fost disjunse, cereri care nu au fost repartizate aleatoriu 
completului din care face parte pârâta și care nu aveau legătură cu cauzele cu care fusese învestită 
aceasta, pârâta judecător a acceptat ca și consecință încălcarea principiului repartizării aleatorii. Abaterea 
disciplinară prevăzută de art. 99 lit. o) din Legea nr. 3037/2004 nu condiționează activitatea 
magistratului de încălcare a dispozițiilor privitoare la repartizarea aleatorie de intenția acestuia de 
a favoriza una dintre părți, ci, pentru a exista această abatere disciplinară este suficient ca acesta 
să își repartizeze manual, spre soluționare o cauză, fără ca aceasta să aibă vreo legătură din punct 
de vedere a legii procesual civile cu cauza primită spre soluționare în mod aleatoriu și pe care o are 
deja pe rol. 

localitate. X a fost recuzat de pârătă, pe motiv că este greco-catolic și că nu 


poate fi impartial în soluționarea acestui litigiu. Este cererea de recuzare 
întemeiată? 


66. X este judecător în cadrul Tribunalului D și are de soluționat o cau- 
ză având ca obiect o infracțiune de omor. În timpul audierii inculpatului, 
judecătorul X și-a exprimat nedumerirea, la cum ar fi putut inculpatul să 
parcurgă distanța de la Cluj la Brașov, în doar trei ore, când în mod normal 
se știe că aceasta nu poate fi parcursă în mai puţin de trei ore. Inculpatul l-a 
recuzat, spunând că prin aceasta judecătorul s-a antepronunţat în cauză și 
că este evident că nu îl crede că nu putea să comită fapta comisă în Brașov, 
deoarece el era în Cluj la ora respectivă, unde a ajuns în trei ore cu autotu- 
rismul. Este cererea de recuzare întemeiată? Dar dacă judecătorul nu ar fi 
spus nimic ci doar ar fi făcut o grimasă din care se putea deduce neîncrede- 
rea în cele afirmate de inculpat? 


67. Judecătorul X s-a mutat de curând î în locălitatea î în care se află sediul 
instanței la care lucrează, făcându-și mai mulți prieteni printre vecinii de pe 
stradă. Într-una din vizite la unul dintre aceștia, vecinul l-a întrebat ce artre- 
bui să facă în legătură cu o casă pe care a moștenit-o de la părinți împreună 
cu un frate al său, dar pe care acesta din urmă nu vrea să o împartă cu el. Ce 
ar trebui să îi răspundă judecătorul? 


68. În timpul pledoariei avocatului G, care apăra un inculpat trimis în 
judecată pentru infracțiunea de viol și susținea nevinovăția acestuia, jude- 
cătorul X i-a spus acestuia următoarele cuvinte: „Domnule avocat și dum- 
neavoastră aveți o fată și nu cred că v-ar fi convenit să pățească ce a pățit 
persoana vătămată!”. Avocatul l-a recuzat, spunând că acesta s-a antepro- 
nunțat în cauză în sensul că nu ia în considerare susținerea sa că inculpatul 
este nevinovat. Este întemeiată cererea de recuzare? 


` 69. Xa fost detașat de la Curtea de Apel B la Ministerul Justiţiei, ca direc- 
tor al unei direcții de specialitate. În această funcţie a contrasemnat un or- 
din al ministrului justiţiei, referitor la plata unor drepturi salariale către ma- 
gistrați. După încetarea detașării, P a revenit la Curtea de Apel B, unde și-a 
reluat activitatea la secția de contencios administrativ. Într-un litigiu care 
i-a fost repartizat spre soluționare s-a pus în discuţie chiar legalitatea ordi- 
nului contrasemnat de judecătorul X cât timp a fost detașat la Ministerul 
Justiției. Poate judecătorul X să participe la judecarea cauzei respective2!'l 


70. X este judecător la Curtea de Apel B, Secţia penală, și a primit spre so- 
luționare un apel, declarat împotriva unei sentințe a Tribunalului B. Acesta 
a constatat că în cauza respectivă, înainte de a promova de la Tribunalul 
B la Curtea de d B a administrat unele probei în je sean e de fond, 


[1] A se vedea și C.E.D.O., cauza MeGonnel c. Marii Britanii, Hotărârea din 8 februarie 2000, 
publicată pe http://swarb.co. uk/megonnell-v-the- -united- -kingdom-echr-8-feb-2000/. 

dar nu a apucat să pronunțe soluția, pentru că a promovat. După plecarea 
sa de la Tribunalul B cauza a fost repartizată altui judecător, care a dispus 
condamnarea inculpatului. Poate judecătorul X să participe la judecarea 
apelului declarat de inculpat împotriva sentinței de condamnare? Dar dacă, 
atunci când a fost judecător la Tribunalul B, X ar fi respins niște probe în 
apărare ale inculpatului?! 


71. X este judecător în cadrul Judecătoriei Își are de judecat o cauză pe- 
nală, în care inculpatul este trimis în judecată, în stare de arest preventiv, 
pentru săvârşirea infracțiunii de viol. Prin încheierea din data de 25 sep- 
tembrie 2015, judecătorul a acordat un nou termen de judecată și a men- 
ținut măsura arestării preventive a inculpatului, motivând, printre altele, 
că în cauză „există indicii solide și rezonabile” cu privire la vinovăția incul- 
patului. Văzând motivarea, la termenul de judecată următor, inculpatul l-a 
recuzat pe judecător, susținând că acesta s-a antepronunțat cu privire la 
vinovăția sa. Este întemeiată cererea de recuzare?t:l 


72. Judecătorul X a infirmat ordonanța procurorului de renunțare la ur- 
mărirea penală față de inculpatul B, motivând că, față de gravitatea faptei 
și față de persoana inculpatului, soluția de renunțare la urmărirea penală 
este prea ușoară. Parchetul a dispus trimiterea în judecată a inculpatului 
B, cauza fiindu-i repartizată spre soluționare judecătorului X. Este acesta 
incompatibil să soluţioneze cauza respectivă? Dar dacă inculpatul a recu- 
noscut săvârșirea faptei? 


73. X este judecător în cadrul Judecătoriei S. Având de audiat un martor 
de etnie rromă, judecătorul a făcut afirmaţii rasiste cu privire la această 
etnie („vă știu eu pe voi rromii cum sunteți”). Inculpatul, care era tot de 
etnie rromă, l-a recuzat pe judecător, susținând că, față de afirmaţia făcu- 
tă, acesta nu ar fi imparțial în cauză. Este întemeiată cererea de recuzare?lsl 


74. X este judecătoare în cadrul Judecătoriei B și are de soluționat un li- 
tigiu civil. La termenul de administrare a probelor, aceasta constată că una 
dintre martorele ce trebuie audiate, propuse de reclamant, este coafeza sa 
personală. Mai poate X să soluţioneze cauza cu imparțialitate? Dar dacă era 
vorba de medicul său ginecolog? | 


75. X este judecător în cadrul Tribunalului Z și are de soluționat un litigiu 
de muncă între un grefier al tribunalului, căruia i s-a desfăcut contractul de 
muncă, și conducerea instanţei. Judecătorul X, folosind ca probă un martor 
coleg cu reclamanta grefier, a dispus reangajarea grefierului cu motivarea 


UI A se vedea și C.E.D.O., cauza Bulut c. Austriei, Hotărârea din 22 februarie 1996, publicată pe 
https:/Iwww.legal-tools.org/en/browse/record/c39858|. 

2l A se vedea și C.E.D.O., cauza Perote Pellon c. Spaniei, Hotărârea din 25 iulie 2002, cererea 
nr. 45238/99, publicată pe http://echr.ketse.com/doc/45238.99-en-20020725/. 

(3) A se vedea și C.E.D.O., cauza Sander c. Marii Britanii, Hotărârea din 9 mai 2000, http:// 
jurisprudentacedo.com/Sander-contra-Marea-Britanie-Juriu-Declaratia-rasista-a-unui-jurat.html. 

că „există un management defectuos al instanței, care a generat greșelile 
angajatei”. Împotriva judecătorului a formulat plângere la Consiliul Superior 
al Magistraturii și conducerea instanţei, care susține că acesta și-a depășit 
atribuțiile, deoarece un verdict asupra managementului instanței se putea 
dispune doar în urma unui audit independent și calificat, iar nu în baza de- 
clarației unui martor. Este întemeiată plângerea împotriva judecătorului?! 


76. Cu ocazia judecării unui recurs, instanța a casat hotărârea primei in- 
stanţe și a trimis cauza pentru rejudecare, constatând încălcarea normelor 
de procedură cu privire la citare. Într-un ziar central a apărut chiar a doua zi 
un articol, semnat de un ziarist, prin care este criticată această soluție de- 
oarece a condus la desființarea unei hotărâri prin care se dăduse câștig de 
cauză unei agenţii guvernamentale în dauna unui om de afaceri, membru 
al unui important partid politic. Se conchide că acea hotărâre era un act de 
dreptate, iar decizia instanţei de recurs este eronată și pune în pericol solu- 
ționarea fondului cauzei. Se insinuează lipsa de imparțialitate a membrilor 
completului de judecată, care este nominalizat în cuprinsul articolului din 
ziar. Ziaristul afirmă că a studiat dosarul și că procedurile de citare erau co- 
rect îndeplinite la prima instanță. În ziar este citat un membru al Guvernului 
care a declarat că este nemulțumit de decizia instanţei de recurs, pentru că 
duce la prelungirea duratei soluționării cauzei și că va cere primei instanţe 
să rejudece cauza în regim de urgenţă. 


Dosarul a fost trimis pentru rejudecare. Urmare a articolului apărut în 
presă, s-a trimis conducătorului primei instanţe o adresă de la Ministerul 
Justiţiei prin care se solicită ca, după fiecare termen, să se comunice mă- 
surile dispuse de instanță și motivul pentru care s-a amânat judecarea 
cauzei. Ziaristul care publicase primul articol a continuat să scrie despre 
acest dosar, după fiecare termen, lansând -în mod voalat — suspiciunea 
că soluția va fi în favoarea omului de afaceri. Fiind înștiințat despre solici- 
tarea Ministerului și citind articolele publicate de ziarist, judecătorul cauzei 
a formulat cerere de abţinere cu motivarea că nu poate fi independent și 
imparțial în astfel de condiţii. Cererea sa à fost respinsă. | 


Întrebări: 

Cum comentaţi modul în care ziaristul a făcut aprecieri cu privire la so- 
luţia instanței și la părțile din cauză? | 

Dacă articolul din ziar poate constitui un factor de presiune care afec- 
tează independența și imparțialitatea judecătorilor? 

Dacă este corectă nominalizarea membrilor completului și ce consecin- 
țepoateavea? | | zi 


Mîn sensul unui răspuns pozitiv a se vedea A. RĂDULESCU, în |. COPOERU, N. SZABO (coord.), Etică 
și cultură... p. 265. 

Dacă este admisibil ca jurnalistul să facă aprecieri cu privire la corectitu- 
dinea actelor de procedură? 


Dacă declarațiile făcute de un membru al Guvernului, în articolul din 
ziar, pot constitui o modalitate de ingerință în activitatea justiției și în ce 
constă aceasta? 


Cum apreciaţi demersul Ministerului Justiţiei prin care se tinde la o „„Mmo- 
nitorizare” a soluţiei cauzei? 


Ce efecte poate avea asupra independenței și imparțialității solicitarea 
Ministerului Justiţiei și comentariile făcute de ziarist după fiecare termen? 


Ce observații aveți cu privire la modul în care trebuie să se desfășoare 
raporturile dintre Ministerul Justiției și instanțe în ceea ce privește soluțio- 
narea cauzelor? 


Care ar trebui să fie atitudinea judecătorilor cauzei, a conducătorului 
instanței și a asociației profesionale? Cum comentaţi poziția judecătorului 
care a formulat cerere de abţinere? 


Ce rol au mentalitatea și independența interioară a fiecărui judecător în 
stabilirea unor relații corecte cu celelalte puteri în stat și care este situația 
actuală în această privință 7] 


77. Dacă ești judecător și vine președintele instanţei la tine și îți spune că 
practica instanței pe o anumită chestiune de drept este într-un anumit sens 
și că nu trebuie să te abaţi de la această practică, în cazul acesta, ce faci? 
Dai soluția potrivit celor indicate de președintele instanței sau dai soluţia 
potrivit propriei convingeri, dacă aceasta diferă de practica instanţei? 


78. Ești judecătoare și la un moment dat, în timp ce ești pe scaun la 
coafor, pe un alt scaun de lângă tine se așază o avocată, care este apărător 
într-un dosar pe care îl soluționezi. Ce faci în această situaţie? 


79. Este etic ca un judecător să își serbeze ziua de naștere la serviciu, în 
timpul programului, servindu-și colegii cu câte o pizza și un suc? 


80. Ești judecătoare, ai avut un proces civil, iar partea care a pierdut 
procesul vine la tine după proces și îți aduce un buchet de flori, spunând 
că, deși a pierdut, i-a plăcut modul extrem de profesionist în care ai condus 
ședința și modul convingător în care ai motivat hotărârea. Ce faci, primești 
buchetul de flori? 


81. Dacă un judecător merge la nunta fratelui său, iar acolo sunt prezen- 
te și persoane din lumea interlopă, ce ar trebui să facă? 


Ul Speţă și întrebări preluate din materialul cu tema „Codul deontological magistraților - Aspecte 
teoretice și practice”, întocmit în baza unui proiect finanțat prin contractul de cooperare nr. 186-A-00- 
030010300 încheiat între Agenţia Statelor Unite pentru Dezvoltare Internațională (USAID) și Asociația 
Baroului American - Iniţiativa Juridică pentru Europa Centrală și Eurasia (ABA/CEELI). 

1. Care este rolul procurorului în procesul penal? 


Sunt multe discuții în literatura de specialitate și în practica judiciară cu 
privire la rolul procurorului în procesul penal. Unii susțin că acesta ar trebui 
să fie considerat o parte în procesul penal, la fel ca și inculpatul, și că doar 
în felul acesta s-ar putea asigura pe deplin principiul egalității de arme în 
procesul penal. 


Alții cred că procurorul nu este o parte în procesul penal, ci un organ 
judiciar cu atribuții distincte, un „gardian al legii", Acesta are responsa- 
bilitatea pentru legitimitatea, justețea, corectitudinea (thoroughness) și 
celeritatea procedurii în faza de urmărire penală; el creează precondiţiile 
pentru activitatea instanței penale, astfel încât aceasta să poată cerceta și 
să decidă asupra acuzațiilor; obligația procurorului de a cerceta și împreju- 
rările care îl exonerează pe inculpat de răspunderea penală este o compo- 
nentă a procesului echitabil, 


Procurorul este obligat să contribuie la stabilirea de către instanţă a si- 
tuației de fapt exacte și la corecta aplicare a legiil]. Chiar dacă situația care 
ar rezulta din probe ar fi diferită de cea stabilită de procuror în rechizitoriu, 
el nu poate ascunde împrejurări sau aspecte relevante pentru aflarea ade- 
vărului în cauză, ci este obligat să le releve instanţei de judecată. 


În relația cu instanţele de judecată procurorul trebuie să respecte decizii- 
le acestora, să nu le pună sub semnul întrebării și să nu împiedice executa- 
rea lor, putând să le critice doar în exercitarea căilor legale de atac. 


În relația cu persoanele anchetate, procurorii trebuie să le asigure un tra- 
tament egal, indiferent de statutul social al acestora, și să adopte soluțiile 
exclusiv în funcția de probele de la dosar, după o practică previzibilă. Altfel, 
în cazul în care procurorul decide să ancheteze doar anumite persoane și 
să lase necercetate fapte similare comise de altele, fără să existe o expli- 
cație rezonabilă pentru aceasta, acesta lasă impresia că acționează în mod 
arbitrar. pan 


2. Care este responsabilitatea procurorului în societate? 


Este posibil ca cineva să se întrebe care este binele pe care procurorul îl 
face societății, prin faptul că depune toate eforturile ca să obțină hotărâri 


Ü H. PROETEL, în |. COPOERU, N. SZABO (coord.), Etică și cultură... p. 152. 
(2 Idem, p. 152-153. 
5] 1. COPOERU, N. SZABO, Etică și cultură..., p. 152. ` 

de condamnare pentru persoanele care au săvârșit fapte prevăzute de le- 
gea penală. Unii ar putea crede, așa cum se exprima o tânără procuroare, 
că „pentru oamenii cu care intrăm în contact — ca procuror, cel mai mult 
intri cu inculpatul, mai puțin cu persoana vătămată - nu faci un bine. Bagi 
un om la închisoare, îl iei din familia lui. Familia lui va suferi indiferent cât 
de mult merită el să fie la închisoare. Nimeni nu o să-ți mulțumească pentru 
ceea ce faci. În profesia asta nu- -ti mulțumește nimeni, niciodată 


Totuși, chiar dacă, î în general, nu se întâmplă să vină cineva să-i mulțu- 
mească pentru munca făcută, așa cum arată și tânăra procuroare în intervi- 
ul menționat, multumirea trebuie să vină din faptul că prin activitatea sa a 
contribuit la îndepărtarea răului din societate, că persoana condamnată nu 
va mai face rău, cel puţin o perioadă, și că ea ar putea să iasă din închisoare 
reeducată. 


Faptul că procurorul nu se bucură de simpatie în rândul populaţiei, pro- 
babil provine din teama pe care acesta o inspiră, pentru că el este asociat 
în general cu represiunea penală. Or, într-o ţară în care mentalitatea larg. 
răspândită este aceea că legile nu sunt chiar obligatorii, că de multe ori 
ele „sunt făcute ca să fie încălcate”, procurorul nu poate avea prea mulți 
admiratori. 


Rolul procurorului în societate este de a apăra interesele generale ale 
societății, mijlocul principal de realizare a acestui rol este supravegherea. 
modului în care legea este respectată. de membrii societății. Dacă aceștia 
au încălcat legea (în principal legea penală) el este cel care trebuie să se 
îngrijească de tragerea la răspundere a acestora, prin aducerea lor în fața 
judecătorului. Așa cum s-a spus, el trebuie în principal să ţină „ochii des- 
chiși”, să vadă tot, să aibă „mâna neiertătoare faţă de oricine greșește, in- 
diferent dacă este vorba de fiu sau părinte, de înaltul preot sau magistratul 
suprem. Nu ca o răzbunare, nu ca un act represiv, ci ca un act de responsa- 
bilitate, de înaltă moralitate, de etică juridică”l], 


Rolul procurorului nu poate fi, așadar, limitat doar la acela de acuzator, 
ci trebuie să fie în principal acela de apărare a legii în mod imparțial. Așa 
cum s-a reținut într-un raport al Comisiei de la Veneţia privind standardele 
europene referitoare la independenţa sistemului judiciar „procurorul tre- 
buie să acționeze în mod corect și imparţial. Chiar și în sistemele care nu 
recunosc calitatea de magistrat a procurorului, acesta trebuie să acţione- 
ze într-o manieră judiciară. Rolul procurorului nu este acela de a obține o 
condamnare penală cu orice preţ. Procurorul trebuie să pună la dispoziţia 


[1] A se vedea M. MiHUȚ, Exclusiv - Dezamăgirea unui tânăr procuror: „În profesia asta nu o să îţi 
mulțumească nimeni, niciodată!”, interviu publicat pe www.avocatura.com, ultima vizualizare la 18 
ianuarie 2016. 

(2] A. SIBANA, în |. COPOERU, N. SZABO (coord.), Etică și cultură..., p. 206. 

instanței toate probele credibile și disponibile și nu poate alege ceea ce 
se potrivește. Procurorul trebuie să dezvăluie tot probatoriul relevant in- 
culpatului și nu numai probele care sprijină acuzarea. Atunci când probele 
care tind să favorizeze acuzatul nu pot fi dezvăluite (de exemplu, fiindcă ar 
compromite siguranța unei alte persoane) este obligația procurorului de a 
înceta urmărirea penală”. 


Procurorul este acela care trebuie să vegheze ca toate persoanele să 
respecte legea, indiferent de statutul pe care îl au ele în societate. Este 
adevărat că el își manifestă acest rol, de cele mai multe ori, prin exercitarea 
acțiunii penale împotriva persoanelor care au încălcat legea penală, inițiind 
tragerea acestora la răspundere pentru infracțiunile săvârșite. Dar procu- 
rorul trebuie să aibă în vedere tot timpul că obiectivul său este apărarea 
legii, iar nu acuzarea. De aceea, el trebuie să vegheze la respectarea legii 
și atunci când aceasta conţine reglementări instituite în favoarea suspec- 
ților sau inculpaților. Este adevărat că desele confruntări dintre procuror 
și apărare pot conduce la ideea că prioritatea procurorului ar fi strânge- 
rea probelor în dovedirea acuzațiilor, iar respectarea legii rămâne în plan 
secundar. Această tendinţă trebuie însă înfrânată de procuror, chiar și în 
cazurile în care inculpatul nu ar respecta nicio regulă, legală sau morală, 
pentru a scăpa de tragerea răspunderea penală. Astfel, dacă va fi pus vre- 
odată să aleagă între respectarea legalității și obținerea condamnării unei 
persoane care a săvârșit o infracțiune, procurorul va trebui să aleagă întot- 
deauna legalitatea. Ideal ar fi ca procurorul să reușească întotdeauna să 
obțină tragerea la răspundere penală a celor care au săvârșit infracţiuni, 
cu respectarea deplină a legii și a drepturilor și libertăților fundamentale 
ale acestora, dar dacă nuwa reuși acest lucru atunci ar trebui să prefere să 
scape un vinovat, decât să încalce legea. 


Altfel, dacă procurorul ar încălca legea, el va răspunde la rândul său pen- 
tru această încălcare, chiar dacă scopul urmărit ar fi unul bun, de tragere la 
răspundere a persoanelor care au încălcat legea penală. Exemplificativ pen- 
tru cele menţionate anterior este o soluție’! adoptată de Consiliul Superior 
al Magistraturii, Secția pentru procurori în materie disciplinară, într-un caz în 
care s-a reținut că procurorul a săvârșit o abatere disciplinară prin îndeplini- 
rea atribuţiilor de serviciu cu gravă neglijență, respectiv cu încălcarea legii și 
a drepturilor și libertăților fundamentale ale omului. În cauza respectivă, pro- 
curorul a solicitat de la judecătorul de drepturi și libertăți din cadrul unei ju- 
decătorii supravegherea tehnică a unui director de școală, pe motiv că acesta 


U] Raport privind standardele europene referitoare la independența sistemului judiciar: partea II 
- organele de urmărire penală, adoptat de Comisia de la Veneţia la cea de-a 85 a sesiune plenară, 
Veneţia, 17-18 decembrie 2010, publicat pe https://cristidanilet.wordpress.com. 

PIHotărârea nr. 2P din 20 aprilie 2016, Secţia pentru procurori în materie disciplinară a C.S.M,, 
publicată pe www.csm1909.ro, ultima vizualizare la 26 septembrie 2016. 

a stabilit să se întâlnească cu un părinte al unui copil, nemulţumit de nota pe 
care o obținuse la o materie predată de un alt profesor. Tatăl copilului era . 
interceptat într-o altă cauză ce avea ca obiect o infracțiune de fals și o infrac- 

țiune de abuz în serviciu al unui salariat la o societate comercială, însă pentru 

aceste infracțiuni nu erau îndeplinite condiţiile legale pentru emiterea unor 

mandate de supraveghere tehnică [art. 139 alin. (2) C. proc. pen.]. Secția pen- 
tru procurori a sancționat disciplinar procurorul respectiv, cu diminuarea sa- 

lariului cu 20%, timp de 6 luni (cu două opinii separate, din care una era pentru 

sancţionarea cu excluderea din magistratură). În această cauză procurorul 

de caz a presupus că întâlnirea dintre părintele copilului și director, care se 

cunoșteau, ar fi avut ca scop determinarea de către director a profesoarei să 

reexamineze elevul respectiv, ceea ce în opinia procurorului ar fi constituit un 

act de pregătire a săvârșirii unei infracțiuni. Secţia pentru procurori a C.S.M.a - 
reținut că procurorul de caznua făcut e) analiză obiectivă a cerințelor art. 139 

C. proc. pen. pentru a solicita supravegherea tehnică, privind existenţa unei 

suspiciuni rezonabile cu privire la pregătirea sau săvârșirea unei infracţiuni 

și a unei proporționalități a măsurii supravegherii tehnice cu restrângerea . 
drepturilor și libertăților fundamentale ale părților. Secţia pentru procurori 

a analizat și activitatea în ansamblu a procurorului respectiv, constatând că. 
acesta a excelat în solicitarea încuviințărilor de supraveghere tehnică, în mai 

multe cauze care s-au finalizat apoi prin soluţii de clasare, de renunțarea la 

urmărire penală și de declinare. S-a reţinut că această conduită a procuro- 

rului a adus atingere dreptului la viață privată, prevăzut de art. 8, precum și 

dreptului la un proces echitabil, prevăzut de art. 6 parag. 1 din. Convenţia 

pentru apărarea drepturilor omului și a IE en fundamentale. 


3. Care este profilul profesional al procurorului? 


În doctrină?! s-au conturat iu ion) calități deontologice cerute unui 
anchetator: 


a) competență ireproșabilă de jurist și i cercetător, pentru cântărirea 
adevărului după regulile științei, plecând de la ipoteze, pe care, prin fapte 
să le transforme în teze; 


b) calități cognitive de analiză și sinteză și calităţi voliționale de puday 
tate și acțiune; 


c) calități morale de caracter ferm și simț pentru uman, astfel ca o con- 
vorbire cu anchetatorul să stimuleze subiectivarea faptei autorului prin 
sentimentele sale de culpă și convingere despre încălcarea și aplicarea legii; 


M] Cunoscută și sub den de Convenția europeană a drepturilor omului, semnată la 4 . 
noiembrie 1950 la Roma și intrată în vigoare pe 3 septembrie 1953. 
[2] GH. SCRIPCARU ș.a., Op. cit., p. 147-148. 

d) conștiința riscurilor muncii de anchetă ce constă în: empirism (încre- 
derea exagerată în intuiție și fler); suspiciune exagerată; acceptarea versi- 
unii celei mai ușoare; încredere excesivă în sine; surditatea la argumentele 
contrarii etc. 


Alte calități cerute de etica profesională sunt curajul profesional, gândi- 
rea logică, echilibru psiho-moral, imparţialitate și o atitudine lipsită de ner- 
vozitate, de superficialitate, de duritate excesivă, de labilitate emoțională, 
de simpatie sau antipatie față de părţi; el trebuie să aibă și conștiința riscu- 
rilor cu care îl confruntă munca de anchetator, în care scop, nu va avea o 
încredere exagerată în forțele și în ipotezele (versiunile) proprii de anche- 
tă, nici suspiciune exagerată și nu va abandona totalitatea versiunilor de 
anchetă prin acceptarea versiunii celei mai ușoare; nu va neglija a dovedi o 
îndoială rezonabilă în lipsa argumentelor peremptorii și a cădea în situaţia 
de a fi influențat negativ de către „monștrii” pe care-i ancheteazăl!, 


Peste toate acestea, procurorul trebuie să dobândească o competen- 
tă profesională deosebită, pentru a putea face o justă încadrare juridică a 
faptelor cercetate și o anchetă legală. În recomandările Uniunii Europene 
privind Ministerul Public se arată că formarea profesională constituie atât 
o îndatorire, cât și un drept pentru procurori, atât înainte de numirea în 
funcție, cât și în exercitarea acesteia; în consecință, statele trebuie să ia 
toate măsurile corespunzătoare pentru a asigura procurorilor o formare 
adecvată, atât înainte de preluarea funcţiilor lor, cât și în decursul execu- 
tării lor", | 


4. Ce particularităţi are conștiința procurorului? 


Ca și judecătorul, procurorul este considerat magistrat în sistemul nos- 
tru judiciar, fapt care impune datorii similare celor două categorii profesi- 
onale. Chiar și fără această calificare legislativă, procurorul trebuie să se 
ghideze în activitatea sa, la fel ca judecătorul, după lege și după propria 
conștiință. Așa cum s-a spus, „această conștiință care nu-i este mai puţin 
trebuincioasă decât judecătorului și care poate îi este mai greu de a ocroti, 
trebuie să-i fie mai mult impusă în prezența drepturilor și îndatoririlor către 
societatea de care este instituit privighetorul apărător. Acest procuror ar 
fi el oare logic când ar crede că misiunea lui în pricini criminale este numai 
de a porni pâre neîncetat? lar nu de a fi și apărătorul celor mizerabili. El are 
o îndatorire cu totul morală de a dovedi tuturor că are o conștiință nepăr- 
tinitoare; el urmează a avea adevărata logică și a se sfii totdeauna de a-și 
însuși vreuna falsă pentru vreun scop oarecare. Să punem, dar în pricină, 


"l Idem, p. 179-180. 
12] Idem, p. 186. 

că atât pentru procuror cât și pentru toate. celelalte funcții judecătorești 
cumpătarea și probitatea conștiinței lor vor fi cea mai puternică logică”™, . 


Procurorul este preocupat să evite riscul de a scăpa nepedepsit vreun 
infractor și de aceea el este perceput mai mult drept un acuzator. În reali- - 
tate însă el trebuie să fie preocupat de aflarea adevărului, având în vedere 
statutul său de magistrat și obligația de imparțialitate. 


5. În ce constă independenţa procurorului? 


Potrivit art. 3 alin. (1) din Legea nr. 303/2004, „procurorii numiţi de 
Președintele României se bucură de stabilitate și sunt independenți, în con- 
dițiile legii”. Această din urmă precizare subliniază că independenţa pro- 
curorului, spre deosebire S cea puli poate suferi unele limitări 
prin lege. 


Într-un raport al Comisiei de la Veneţia se arată că „«independența» 
procurorilor, alții decât procurorul general, spre deosebire de cea a ju- 
decătorilor, nu este o valoare absolută. Există o tensiune între necesi- 
tatea de a decide cu privire la abordarea fiecărei cauze în parte, pe baza 
conștiinței procurorului, și necesitatea de a asigura consistență abordării 
și aplicării principiilor și îndrumărilor date în acea cauză. Este legitim să 
existe un sistem de urmărire penală, care să fie organizat pe structură 
ierarhică, și în care o soluţie a unui procuror să poată fi infirmată de că- 
tre un procuror ierarhic superior atunci când este contrară instrucțiunilor 
generale”l. 


Din acest motiv, ca un corolar al principiului controlului ierarhic, în legis- 
laţia noastră s-a instituit o abatere disciplinară constând în nerespectarea 
de către procuror a dispoziţiilor procurorului ierarhic superior, date în scris 
și în conformitate cu legea. În aplicarea acestei dispoziţii legale, în jurispru- 
dența disciplinară, s-a reținut că omisiunea din culpă a procurorului de a 
informa secţia judiciară a D.N.A. cu privire la revocarea unei măsuri preven-. 
tive constituie o nerespectare a ordinului procurorului ierarhic superior, 
însă fiind un caz izolat se circumscrie unei culpe ta pe al care nu este de 
natură a atrage răspunderea disciplinarătl, 


i] A. AMAN, op. cit., p. 73. 

(2! Raport privind standardele europene referitoare la independenţa sistemului judiciar: partea Il 
- organele de urmărire penală, adoptat de Comisia de la Veneţia la cea de-a 85 a sesiune plenară, 
Veneţia, 17-18 decembrie 2010, publicat pe https :/Icristidanilet.wordpress.com. 

(3] Hotărârea nr. 9P din 1 octombrie 2014, Secția pentru procurori a C.S.M., definitivă prin 
dec.nr. 54 din 4 mai 2015 a l.C.C.J., pe www.csm1909.ro, apud |. GÂRBULEȚ, Abaterile disciplinare ale - 
magistraților. Nerespectarea de către procuror a dispoziţiilor procurorului ierarhic superior date în 
scris și în conformitate cu legea (III), publicat pe www.universuljuridic.ro, ultima vizualizare la 28 
august 2015. 

Într-o altă cauză s-a mai reținut că fapta procurorului de neîntocmire 
a informărilor ce trebuiau efectuate în baza unui ordin al procurorului ge- 
neral al parchetului de pe lângă curtea de apel, se circumscrie culpei scu- 
zabile, care nu este de natură să atragă răspunderea disciplinară, având în 
vedere volumul foarte mare de activitate al acestuia și faptul că necomuni- 
carea acestor soluții nu au fost de natură să producă consecințe, astfel că 
nu se poate reține nicio formă de vinovăție în săvârșirea acestei abateri!!l, 


6. De cine ar trebui numit procurorul general? 


Sunt mai multe sisteme privind numirea procurorilor generali, acestea 
variind de la numirea lor, exclusiv de către organe din sfera puterii execu- 
tive, cum ar fi ministrul justiției, ori din sfera puterii legislative, cum ar fi 
parlamentul, până la numirea de către un organism ce aparține exclusiv 
autorității judecătorești, cum ar fi Consiliul Superior al Magistraturii. Sunt 
și sisteme în care decizia de numire este una mixtă, presupunând o pro- 
punere a unei autorități din cadrul puterii executive sau judecătorești și 
numirea procurorului general de către o altă autoritate, aparținând puterii 
executive, legislative sau judecătorești. 


În cadrul avizului privind conceptul regulator al Constituţiei Ungariei, 
Comisia de la Veneţia a statuat: „este important ca metoda de selecție a 
procurorului general să fie de așa natură încât să câștige încrederea publi- 
cului și respectul puterii judecătorești și al celorlalte profesii juridice. Astfel, 
în acest proces de selecție trebuie luată în considerare experienţa profe- 
sională și neapartenenţa politică. Cu toate acestea, datorită importantei 
activității de urmărire penală în asigurarea ordinii și funcţionării eficiente 
a statului este de așteptat ca Guvernul să își dorească să aibă un anumit 
control în privința numirii, și să nu dorească să dea un «cec în alb» pentru 
procesul de selectare de către un alt organ, oricare ar fi el. De aceea, se re- 
comandă luarea în considerare a posibilității constituirii unei comisii pentru 
numire, care sa fie compusă din persoane care se bucură atât de încrede- 
rea publicului cât și de cea a Guvernului”. 


Indiferent cine numește procurorul general, acest lucru nu trebuie să 
influențeze în vreun fel în activitatea sa ulterioară numirii. Care sistem de 
numire ar fi cel mai bun, e greu de spus. Important este ca acesta să nu aibă 
vreo influență asupra activităţi ulterioare a procurorului general și, implicit, 
prin aceasta, asupra tuturor procurorilor din subordinea lui. 


"l Hotărârea nr. 4P din 21 mai 2014, Secţia pentru procurori a C.S.M., definitivă prin dec. nr. 1 
din 12 ianuarie 2015 a 1.C.C.J., pe www.csm1909.ro, apud |. GÂRBULEȚ, loc. cit. 

(2) Raport privind standardele europene referitoare la independenţa sistemului judiciar: partea II 
- organele de urmărire penală, adoptat de Comisia de la Veneţia la cea de-a 85 a sesiune plenară, 
Veneţia, 17-18 decembrie 2010, publicat pe https://cristidanilet.wordpress.com. 

Sistemul actual de numire din țara noastră, în care aceasta este atri- 
butul exclusiv al Ministrului Justiţiei și al Președintelui României, cu avizul 
consultativ al Consiliului Superior al Magistraturii, a fost criticat de mai mul- 
ți specialiști din sfera autorităţii judecătorești. 


S-a susținut că ministrul justiției ori președintele.nu ar avea nicio răspun- 
dere pentru actele procurorului general pe care l-au numit în funcţie, ară- 
tându-se că „ar trebui să lămurim despre ce fel de răspundere a organului 
care face numirea șefilor de Parchete vorbim. Cum nu e o răspundere civilă 
sau penală, atunci o fi una politică. Adică înțelegem că ministrul și Șeful 
statului ar trebui să își piardă funcţia dacă la nivel de vârf al Parchetului lu- 
crurile nu merg bine. Păi, cine stabilește aceste lucru? Politicul?! Oare dacă 
ar exista cu adevărat o astfel de răspundere, omul politic care este minis- 
trul justiției sau omul politic care conduce o țară nu ar vrea să numească 
în funcţiile respective numai oameni obedienţi? Care este acel politician 
care să spună că, dacă activitatea parchetului (atenţie, în care el nu are 
voie să se implice ulterior, potrivit legii) nu merge bine el, ca șef de stat 
sau el, ca ministru al justiţiei, își va da demisia?! Oricum, ar trebui. să se știe 
că, după numirea în funcția de conducere, procurorul respectiv este inde- 
pendent total în activitatea sa: nici președintele, nici ministrul nu are voie 
să îi dea ordine și instrucțiuni cu privire la cauze concrete. Or, în condiţiile 
în care președintele statului sau ministrul justiției ar face «echipă» cu șefii 
Parchetelor, părerea mea este că ar fi un dezastru: de abia atunci Li sus- 
piciuni justificate că dosarele ar fi politice”!, 


Aceeași problemă a dificultății instituirii unei forme de răspundere pen-. 
tru activitatea procurorului general ar putea fi menţionată și în cazul numi- 
rii procurorilor generali de către Consiliul Superior al Magistraturii, având în 
vedere că acest organism este unul colectiv, în care votul este secret. Spre 
deosebire de răspunderea politică, în acest caz s-ar putea institui o formă 
de răspundere pentru fiecare membru în parte, care ar putea deveni mai 
ușor funcțională în cazul în care s-ar institui o procedură flexibilă de revoca- 
re din funcţie a membrilor Consiliului Superior al Magistraturii. 


În legislația noastră este prevăzută posibilitatea de reînvestire a pro- 
curorului general și a procurorilor — șefi de la D.[.1.C.O.T. și D.N.A. Această 
posibilitate a fost criticată de Comisia de la Veneţia într-un document în 
care s-a arătat că „este important ca Procurorul General să nu poată fi 
reînvestit, cel puţin nu de către puterea legislativă sau executiv. Există 
un risc potenţial. ca un procuror care urmărește reînvestirea sa de că- 
tre un organism politic să aibă o conduită de așa natură încât să obțină 
favoarea acelui ogane ori cel puțin să fie e a în acest sens. Un 


mc, DĂNILEȚ, Fără ipocrizie, despre numirea șefilor Ministerului Public, articol publicat pe www. 
juridice.ro, ultima vizualizare la 11 octombrie 2016. . 

Procuror General ar trebui să fie numit permanent sau pentru o peri- 
oadă de timp relativ mare fără posibilitatea de a fi reînvestit la finalul 
mandatului. Perioada mandatului nu ar trebui să coincidă cu mandatul 
Parlamentului. Acest lucru ar asigura o mai mare stabilitate a procuroru- 
lui și l-ar face independent de schimbările politice (...). Dacă se vor face 
pregătiri pentru continuarea activității (de exemplu, ca judecător) după 
expirarea mandatului, acest lucru ar trebui să fie clarificat înainte de nu- 
mire astfel încât, din nou, să nu apară discuţii cu privire la favoritisme din 
partea politicienilor”! 


7. Cum se împacă subordonarea ierarhică 
a procurorului cu independenţa? 


S-a susținut că procurorul reprezintă interesele generale ale societății, 
acesta fiind motivul pentru care el răspunde, între altele, și de politica pe- 
nală a statului. Or, politica penală a statului este atributul puterii executive, 
acesta fiind motivul pentru care procurorii sunt subordonați ierarhic, fiind 
reprezentanți ai unui minister special, respectiv Ministerul Public. În siste- 
mul nostru de drept, acesta nu este un minister propriu-zis, așa cum sunt 
celelalte ministere, șeful său nefiind membru al Guvernului. 


În prezent, opinia majoritară este aceea că independența procurorului 
este necesară pentru că nu ar putea exista o independență reală a pute- 
rii judecătorești dacă procurorii nu ar fi independenți. Prin urmare, este 
absurd să se vorbească despre independenţa judecătorului dacă puterea 
executivă poate exercita un control asupra procurorilor injoncționându-se 
în anchetăl?l, 


În scopul asigurării unei independențe reale a procurorului au fost 
adoptate mai multe documente internaţionale, inclusiv la nivelul ONU. De 
pildă, Principiile directoare aplicabile magistraţilor din parchet, care au 
statut asupra obligațiilor statelor în privinţa activităţii judiciare desfășurate 
de magistrații din parchet, se prevede că statele au obligaţia de a selecta 
magistraţii din parchet după criterii care să garanteze absența nominaliză- 
rilor parțiale sau bazate pe prejudecăți ori discriminări; funcțiunile profesio- 
nale ale acestora nu trebuie să facă obiectul intimidărilor, a hărțuirilor, a 
ingerințelor nefondate ori a amenințării cu responsabilitatea civilă, penală 


i Raport privind standardele europene referitoare la independența sistemului judiciar: partea Il 
- organele de urmărire penală, adoptat de Comisia de la Veneţia la cea de-a 85 a sesiune plenară, 
Veneţia, 17-18 decembrie 2010, publicat pe https://cristidanilet.wordpress.com. 

[2] G. OBERTO, Independance de la Justice et L'Inamovibilite des Juges, op. cit., p. 5, apud 
M.-M. PIVNICERU, C. LUCA, op. cit., p. 35. 

BI www.umn.edu/humanmanits/instree/french/Fisbpij.htmi, apud M.-M. PIVNICERU, C. LUCA, 
op. cit., p. 47. 

sau de orice altă natură; statul trebuie să sigure protecția psihică și securi- 
tatea personală a magistratului din parchet și a familiei sale; în mod similar, 
judecătorului cariera magistratului din parchet trebuie fondată pe factori. 
obiectivi — calificare profesională, competenţă, integritate, experiență; de 
asemenea libertății de exprimare și de asociere a magistratului din parchet 
îi corespunde obligația statului de a ile asigura. 


De asemenea, la nivel european Recomandarea R(2000)19a Comitetului 
Miniștrilor Statelor Membre ale Consiliului Europei privind rolul procuroru- 
lui în sistemul judiciar penal! prevede, la pct. 14 că „statul trebuie să ia 
toate măsurile astfel încât natura și întinderea insepensăniei procurorului 
să fie prevăzute de lege”. 


S-a susținut însă că, deși procurorii sunt declaraţi ca fiind indepen- 
denți, subordonarea ierarhică a acestora ar fi un mijloc de constrângere a 
lor, iar „sub imperiul constrângerii, nu au existat, ca regulă, acte de inde- 
pendență (...). Putem afirma, fără a greși, că etica procurorului se vede 
periclitată de norma legală care îl subordonează, raportul de subordona- 
re punând în pericol concret integritatea «oficială»a procurorului”! S-a. 
mai susținut că „subordonarea ierarhică, care face posibilă indiscutabila 
subordonare politică, golește procurorul și munca sa de conţinut, de 
valoare, etica profesională rămânând doar o problemă de ordin teore- 
tic, bună de tratat la catedre, rămânând o valoare amăgitoare, o spe- 
ranță, dar care permite totuși funcţionarea angrenajului social, căci se 
pare că acesta funcţionează cu utopii, iar speranța este rudă de sânge 
cu utopia”lăl, | 


Legislaţia noastră reglementează în art. 99 lit. g) din Legea nr. 303/2004, 
ca abatere disciplinară distinctă, nerespectarea de către procuror a dis- 
pozițiilor procurorului ierarhic superior, date în scris și în conformitate cu 
legea. 


S-a pus problema în legătură cu această abatere disciplinară, ce se in- 
clude în noţiunea de „dispoziţie” a procurorului ierarhic superior? S-a spus 
că dispoziția dată în scris de conducătorul unui parchet prin care desem- 
nează un anume procuror să participe în ședința de judecată este o de- 
cizie cu caracter administrativ, dată în conformitate cu dispoziţiile legale 
și regulamentare, care îi conferă acestuia atribuții de ordin organizatoric 
a activității parchetului; în același timp, această decizie stabilește pentru 
procurorul vizat o îndatorire de serviciu; în atare condiţii, s-a spus că fapta 


Recomandarea R (2000) 19 a Comitetului Miniștrilor Statelor Membre ale Consiliului Europei, 
adoptată la data de 6 octombrie 2000, publicată pe www.csm1909.ro/csm/ linkuri/o3_ 05_2006__ 
4189_ro.doc. 

(2) A. SIBANA, în |. COPOERU, N. SZABO (coord. ), Etică și cultură..., , p- 207. 

(3) Idem, p. 208. 

procurorului de a nu o respecta poate întruni în egală măsură elementele 
constitutive ale abaterilor disciplinare prevăzute de art. 99 lit. f), g) și m) 
din Legea nr. 303/2004, modificată”. 


S-a susținut însă că nu sunt în conformitate cu legea și, prin urmare, 
nu pot deveni obligatorii, acele dispoziţii jurisdicţionale date de procuro- 
rul ierarhic care înfrâng principiul consacrat de art. 64 alin. (2) din Legea 
nr. 304/2004, potrivit cărora procurorul este independent în soluțiile pe care 
le adoptă (spre exemplu, dispoziția dată prin ordonanța de infirmare a so- 
luției de netrimitere în judecată ca procurorul din subordine să pună în miș- 
care acțiunea penală și/sau să dispună trimiterea în judecată)?]. Principiul 
independenţei procurorului este încălcat atunci când conducătorul parche- 
tului sau procurorul ierarhic impune procurorilor din subordine efectuarea 
unor acte sau luarea unor măsuri contrare convingerii acestora din urmă, 


întemeiate pe analiza cazurilor pe care le instrumentează și a normelor de 
drept aplicabilell, 


De asemenea, Comisia de disciplină pentru procurori din cadrul 
Consiliului Superior al Magistraturii a decis, în mai multe cazuri, că pune- 
rea în discuţie în cadrul procedurii de stabilire a răspunderii disciplinare, a 
unor aspecte care vizează modul de administrare a probatoriilor, tactica 
de anchetă adoptată de procuror, măsurile de conexare sau disjungere a 
cauzei față de unii dintre făptuitori, declinarea competenţei de soluționare 
precum și intervenirea unei cauze care înlătură răspunderea penală, creea- 


ză o îndoială legitimă cu privire la independența procurorului în efectuarea 
anchetei și în adoptarea soluției“, 


| În practica judiciară s-a statuat că această răspundere disciplinară a pro- 
curorului nu ar trebui să intervină în cazul în care nerespectarea ordinului 
ierarhic superior nu ar produce vreo consecință importantă. Astfel, s-a de- 
cis că neîntocmirea informărilor ce trebuiau efectuate în baza unui ordin al 
procurorului general al parchetului de pe lângă curtea de apel nu a generat 
nicio consecință, deoarece în majoritatea cazurilor termenul de prescrip- 
ție era împlinit la data formulării plângerii, iar în celelalte cazuri, puține la 
număr, termenul de prescripţie s-a împlinit în timp ce dosarele se aflau în 
lucru la organele de poliție, constatându-se că împlinirea termenului de 
prescripţie s-a datorat unor motive obiective, neputând fi reținută nicio 


iI TÀ MANEA, op. cit., p. 53. 

Ibidem. 

RI C.C.R., Decizia nr. 293 din 5 noiembrie 2002, pct.9, apud T. MANEA, op. cit., p. 54. 

1 Rezoluția nr. 58 din 14 septembrie 2006 pronunțată de C.D.P. (nepublicată); Rezoluția nr. 61 
din 4 septembrie 2006 pronunțată de C.D.P. (nepublicată); Rezoluția nr. 84 din 28 august 2006 
pronunțată de C.D.P. (nepublicată) și Rezoluția nr. 29 din 27 iulie 2007 pronunțată de C.D.P., în 


A.C. LĂBUȘ, T. MANEA, Deontologia profesiei de magistrat. Repere contemporane, în M.-M. PIVNICERU, 
C. LUCA, op. cit., p. 187. 

culpă în sarcina procurorilor care au supravegheat cercetările", La fel, s-a 

considerat că fapta procurorului de neîntocmire a informărilor ce trebuiau 

efectuate în baza unui ordin al procurorului general al parchetului de pe 

lângă curtea de apel se circumscrie culpei scuzabile, care nu este de natură 

să atragă răspunderea disciplinară, având în vedere volumul foarte mare 
de activitate al acestuia și de faptul că necomunicarea acestor soluții nu 

au fost de natură să producă consecinţe, astfel că nu se poate reţine nicio 
formă de vinovăţie î în săvârșirea acestei abateri), 


Atunci când consecințele produse au fost grave, s-a reținut însă aba- 
terea disciplinară în sarcina procurorului. Astfel, într-o cauză s-a exer- 
citat acțiune disciplinară față de un procuror de ședință, solicitându-se 
sancţionarea disciplinară a acestuia pe motiv că în concluziile prezen- 
tate în fața instanţei, a făcut referire la probe ce nu fuseseră adminis- 
trate în cauză. Instanța disciplinară a reţinut că procurorul de ședință 
a solicitat revocarea măsurii arestării preventive luate față de un incul- 
pat invocând acte medicale care nu existau la dosar, apreciindu-se că, 
sub aspectul laturii obiective, elementul constitutiv al acestei abaterii 
disciplinare a constat într-o acţiune neconformă cu îndatoririle profe- 
sionale, respectiv în prezentarea unor concluzii fără suport probator, 
încălcându-se astfel dispoziţiile înscrise în art. 67 alin. (2) din Legea 
nr. 304/200451, 


Într-o altă cauză în care s-a promovat acțiunea disciplinară împotriva 
unui procuror s-a apreciat că latura obiectivă a abaterii disciplinare pre- 
văzute de dispoziţiile art. 99 lit. h) din Legea nr. 303/2004, o reprezintă. 
omisiunea acestuia de a prezenta o hotărâre judecătorească în cadrul șe- 
dinței de analiză a soluţiilor și de a informa procurorul ierarhic în termenul 
legal de apel cu privire la situația cauzei, obligații ce-i incumbau potrivit 
fișei postului; s-a motivat existenţa abaterii disciplinare, printre altele, pe 
dispoziţiile art. 12 din Codul deontologic al judecătorilor și procurorilor, 
adoptat prin Hotărârea nr. 328 din 24 august 2005 a Plenului Consiliului 
Superior al Magistraturii, potrivit căruia „judecătorii și procurorii sunt obli- 
gați să-și îndeplinească cu competenţă și corectitudine îndatoririle profesi- 
onale, să respecte îndatoririle cu caracter administrativ stabilite prin legi, 
regulamente și ordine de serviciu” și pe dispoziţiile art. 9 alin. (2) din Codul 
POM domul n A Anti pae- 


M Hotărârea nr. 4P din 21 mai 2014, Secţia pentru procurori a C.S.M,, definitivă prin dec. nr. 1 
din 12 ianuarie 2015 a [.C.C.J., publicată pe www.csm1909.ro, apud |. GÂRBULEȚ, Abaterile disciplinare 
ale magistraţilor. Nerespectarea de către procuror a dispozițiilor procurorului ierarhic al date 
În Scris și în conformitate cu legea (III), articol publicat pewww. universuljuridic. ro, ultima vizualizare 
la28 august 2015. ` 

2 Ibidem. 

(3! Hotărârea nr. 3/P/2007, Secţia pentru procurori a C.S.M., apud A.C. LĂBUȘ, T. MANEA, î în 


M.-M. PIVNICERU, C. LUCA, op. cit., p. 204. 

deontologic, potrivit cărora „judecătorii și procurorii trebuie să se abțină 
de la orice comportament, act sau manifestare de natură să altereze încre- 
derea în imparțialitatea lor”. 


În sistemul nostru judiciar, procurorul este considerat magistrat, deși 
unul din principiile de organizare a parchetului este controlulierarhic. Este 
compatibil acest principiu cu noțiunea de magistrat? Independența, în lu- 
mina art. 6 parag. 1 din Convenţia Europeană a Drepturilor Omului, așa 
cum a fost dezvoltată prin jurisprudenţa progresivă a Curţii Europene a 
Drepturilor Omului, trebuie analizată în raport cu executivul, fără a ex- 
clude o subordonare față de alți judecători sau magistrați dacă ei înșiși 
se bucură de independenţă față de executivi]. Deși Procurorul General 
al Parchetului de pe lângă Înalta Curte de Casaţie și Justiţie este repre- 
zentantul Ministerului Public, acesta este independent față de ministrul 
justiției și față de ceilalți membri ai guvernului, motiv pentru care consi- 
derăm că procurorul ar putea îndeplini în sistemul nostru judiciar condiția 
de independenţă pentru a fi considerat magistrat. Curtea Europeană a 
Drepturilor Omului a statuat însă, în cauzablVasilescu c. României că, în 
România, procurorii, acționând în calitate de reprezentanţi ai Ministerului 
Public, subordonați, mai întâi, procurorului general, apoi ministrului jus- 
tiției, nu îndeplinesc condiția de independenţă în raport cu puterea exe- 
cutivă. 


Curtea Europeană a Drepturilor Omului a lăsat să se înțeleagă în cau- 
za Pantea c. României că procurorul nu ar îndeplini nici condiţia de im- 
parțialitate față de părțile din proces, deoarece în faza de judecată el 
reprezintă acuzarea și nu ar mai fi imparțial față de inculpat. Se arată că 
în cauza analizată „procurorul D.F. de la Parchetul de pe lângă Tribunalul 
Bihor a intervenit iniţial în stadiul de cercetare penală, analizând dacă 
există indicii temeinice că reclamantul a săvârșit o infracțiune, etapă 
finalizată prin dispunerea începerii urmăririi penale și prin luarea mă- 
surii arestării preventive. Ulterior, procurorul a instrumentat cauza, în 
calitate de organ de urmărire. penală, etapa finalizată prin punerea în 
mișcare a acțiunii penale împotriva reclamantului și trimiterea acestuia 
în judecată. Procurorul nu a reprezentat, în speţă, Ministerul Public în 
procedura în fata instanţei judecătorești, deși ar fi putut să o facă, căci 
nicio dispoziţie legală în materia organizării judiciare nu o interzicea în 
mod expres”!4. | 


(1] Hotărârea nr. 9/P din 7 decembrie 2007, Secţia pentru procurori a C.S.M., apud A.C. LĂBUȘ, 
T. MANEA, în M.-M. PIVNICERU, C. LUCA, op. cit., p. 206. 

(2] Raport independent asupra sistemului juridic din România, op. cit., p. 92. 

[3] Hotărârea din 22 mai 1998, Culegerea de hotărâri și decizii 1998-11, p. 1075, $ 40, 41. 

(4] C.E.D.O., cauza Pantea c. României, Hotărârea din 3 iunie 2003, publicată în M. Of. nr. 150 din 
6 decembrie 2004. 


VI. Aspecte particulare de etică a profesiei de procuror 327 


8. Ce diferenţe există între etica procurorului . 
și etica funcţionarului public? 


În practica administrației funcţionează simultan o etică a imparțialită- 
tii, care impune funcţionarului o poziţie neutră ireductibilă în abordarea 
problemelor administrative, î în sensul că acesta nu poate da curs propriilor 
convingeri morale, și o etică a structurii, care consideră că singurii respon- 
sabili pentru deciziile luate și politica generală a instituției sunt conducă- 
torii acesteia, În accepțiunea acestor etici, funcţionarul execută în mod 
exemplar sarcinile trasate de superiorii săi ierarhici sau de guvern, fără să 
aibă contribuţii personale în procesul realizării sarcinilor primite. Dacă are 
obiecţii cu privire la deciziile preconizate a fi luate de instituţie, el trebuie 
să le susțină înainte de luarea deciziei, în spatele ușilor închise. Dacă însă 
decizia a fost luată definitiv el trebuie să contribuie la punerea ei în aplica- 
re. Dacă vrea să protesteze împotriva acestor decizii, el nu o poate face 
decât în cadrul formelor prevăzute de lege pentru aceasta. De aceea, func- 
ţionarul nu este considerat vinovat dacă decizia este greșită, chiar GE și 
el a contribuit la punerea ei în aplicare. 


În aceste condiții, se pune problema cine este responsabil dacă o decizie 
greșită este pusă în aplicare și produce consecinţe? 


Au fost elaborate mai multe teorii, pentru a găsi o soluţie optimă la 
această problemătl, teorii care ar putea fi adoptate și în ceea ce privește 
răspunderea pentru deciziile greșite luate în parchet. 


Teoria cea mai des întâlnită este cea a responsabilității ierarhice, potri- 
vit căreia responsabilitatea deciziei revine persoanei care deţine cea mai 
înaltă poziţie în lanţul ierarhic. Are neajunsul că în multe situaţii acesta răs- 
punde chiar dacă nu poate controla în totalitate aparatul funcționăresc din 
subordine. În ceea ce privește răspunderea procurorului ierarhic superior, 
pentru anumite decizii greșite luate în cadrul parchetului, aceasta s-ar pu- 
tea întemeia pe faptul că el este reprezentantul unității de parchet respec- 
tive și are atribuția de a infirma orice act efectuat în cadrul unității. 


Teoria responsabilității colective, care pleacă de la premisa că eroarea 
nu trebuie căutată în acțiunile individuale, ci în modul de organizare al gru- 
pului. Dificultatea majoră cu care se confruntă această teorie constă în de- 
terminarea poziţiei responsabile, deoarece în cazul în care fiecare membru 
al organizației respective devine răspunzător pentru situația creată, cetă- 
țenii nu au posibilitatea să tragă la răspundere o persoană anume. Pentru 
greșelile din parchet comise din cauza erorilor de organizare, răspunderea 


uly, PRAHOVEAN, în |. COPOERU, N. SZABO (coord.), Etică și cultură..., p.28. 
(2! Idem, p. 30-33. 

nu poate aparține decât celor care ar fi responsabili de această organizare, 


care sunt fie procurorul general, fie Consiliul Superior al Magistraturii, fie 
Ministrul Justiției. 


Din acest motiv a devenit necesară elaborarea unei teorii a responsabi- 
lității individuale, care presupune două condiţii fundamentale preliminare 
pentru tragerea la răspundere a unui funcționar pentru o decizie greșită: 
responsabilitatea cauzală și responsabilitatea volitivă a acestuia. Ambele 
condiții sunt însă, de multe ori, greu de identificat în practică, deoarece 
sunt situații în care actele mai multor funcționari au cauzat consecinţele 
deciziei vătămătoare ori funcţionarul nu a avut o deplină cunoștință sau in- 
dependență în acțiune. Dacă s-ar aplica această teorie în cadrul răspunderii 
procurorilor pentru actele comise, ar trebui îndeplinite cele două condiții 
menționate anterior. Având în vedere independența procurorilor în cadrul 
actelor de urmărire efectuate, s-ar putea institui o astfel de formă de răs- 
pundere individuală, dacă însă nu ar fi vorba de aspecte supuse aprecierilor 
subiective. 


Din cauza acestor probleme de stabilire a unei responsabilități etice, în 
teorie au fost identificate unele linii directoare ale conduitei funcționaru- 
lui", care ar putea fi adoptate și în cadrul răspunderii procurorilor pentru 


actele efectuate: 


a) funcţionarul public trebuie să ia în considerare, în luarea deciziei, atât 
interesul public, cât și interesul personal al celui care apelează la serviciile 
sale. Acesta este un aspect al imparțialității procurorului, care îl poate ajuta 
în activitatea sa profesională; 


b) funcţionarul public trebuie să știe să identifice prioritatea anumitor 
aspecte morale, atunci când are de ales între două posibilităţi de a acțio- 
na. El nu trebuie nici să-și schimbe prea des ierarhia valorilor, dar nici să 
nu o ţină prea rigid. Rigiditatea excesivă reprezintă o problemă și în cazul 
activității procurorului, deoarece acesta trebuie să știe să discearnă între 
cazurile pe care le are de soluționat; 


c) funcţionarul public trebuie să-și asume starea paradoxală a adminis- 
trației publice; să țină cont tot timpul de faptul că prescripţiile, regulile sunt 
menite să contribuie la constituirea unei societăți drepte și el este direct 
responsabil de bunul mers al lucrurilor. Ca și judecătorul, procurorul este 
ţinut de aceeași valoare a dreptății, care trebuie să constituie un reper per- 
manent al activității sale. 


Neputând fi formulate niște criterii clare pentru luarea deciziilor etice în 
cazurile concrete, Kant a atribuit luarea deciziilor facultății de judecată, iar 


(1] $.K. BAILEY, Etika és közszolgálat, în R.J. STILLMAN (coord.), Közigazgatás, Ed. Osiris, Budapest, 
1999, p. 131-143, apud V. PRAHOVEANU, în |. COPOERU, N. SZABO (coord.), Etică și cultură..., p. 31-32. 

judecata este o capacitate înnăscută, fiind „specificul așa-zisului bun-simț, 
a cărui lipsă nicio școală nu o poate înlocui”til, 


9. Cum asigură procurorul dreptul 
la apărare al suspectului sau inculpatului? 


Pentru obținerea unor rezultate eficiente în anchetă, procurorul trebuie 
să ţină cont de unele reguli etice legate de interogarea suspectului sau incul- 
patului, fiind necesar să știe următoarele: că înainte de a asculta, suntem pri- 
viți, și să privim și autorul în timp ce răspunde; că limbajul utilizat, pentru a fi 
inteligibil, constituie o obligaţie; că înainte de a vorbi, întreba, trebuie să pri- 
vim și să ascultăm; că este nevoie de o atitudine deschisă de încurajare pen- 
tru a răspunde; că este necesar a crea celui interogat convingerea că este 
ascultat cu toată atenția; de a avea o atitudine echilibrată de calm și răbdare 
ce nu se va confunda, în mintea autorului, cu bunăvoința ori iertareat?l, 


Deseori se ridică problema modului în care ar trebui procurorul să-i asi- 
gure avocatului inculpatului posibilitatea de a lua cunoștință de materialul 
de urmărire penală, în special cu ocazia luării față de inculpat a unei măsuri 
preventive privative sau restrictive de libertate, așa cum este reținerea sau 
controlul judiciar. 


S-a susținut că, în practică, organul judiciar nu ar comunica întotdeauna 
suspectului sau inculpatului, cu ocazia primei audieri, în mod complet și 
detaliat fapta/faptele de care acesta este acuzat și nu i-ar prezenta, în mod - 
deliberat, probele existente la dosarul cauzei — fiind astfel încălcat dreptul 
la apărare al acestuia, precum și dreptul de a fi informat de îndată în cadrul 
procedurilor penale [stipulat de art. 83 lit. a') C. proc. pen.]Bl. S-a mai sus- 
ţinut de către același autor că ar exista numeroase situații când suspectul 
sau inculpatul, prin avocat, solicită reprogramarea audierii pentru a putea 
lua la cunoștință de actele și lucrările dosarului însă, de cele mai multe ori 
în cazul în care se dispune reținerea urmată cu propunere de arestare pre- 
ventivă - această situație fiind cel mai des întâlnită în dosarele D.N.A. și 
D.[.1.C.O.T. care au stabilit o regulă procedurală în acest sens — admiterea 
cererii de studiu a dosarului (ca și componentă a exercitării depline și efec- 
tive a dreptului la apărare) are loc ulterior acestui moment deosebit de 
important și fără efectul scontati“, 


(11|. KANT, Critica rațiunii pure, N. BAGDASAR (trad.), IRI, București, 1994, p. 165, apud V. PRAHOVEAN, 
în |. COPOERU, N. SZABO (coord.), Etică și cultură... pi 33- 

[2] GH. SCRIPCARU ș.a., Op. cit., p. 182. 

13) 1.N. NECHITA, Aspecte teoretice și practice constatate în exercitarea dreptului la apărare în cursul- 
procesului penal privind încălcarea deontologiei profesionale de către organele judiciare, publicat pe 
www.universuljuridic.ro, puii vizualizare la 14 martie 2016. | 

(4) Ibidem. 

Deși aceste aspecte țin în principal de legalitatea actelor de urmărire pe- 
nală, care se verifică în faza camerei preliminare, ele ridică și probleme de 
etică a profesiei de procuror, în special în ceea ce privește comportamentul 
față de inculpat și față de avocatul acestuia, în cursul urmăririi penale. 


Desigur că duelul judiciar dintre acuzare și apărare nu anulează obliga- 
ţia respectării atât de către procuror cât și de către avocat a eticii profe- 
sionale, astfel încât măsurile care se dispun să nu fie puse în nici un fel la 
îndoială de către public ori de către participanții la o procedură judiciară. 


În cursul urmăririi penale, rapiditatea cu care se desfășoară operaţiunile 
nu permit în unele cazuri admiterea cererilor în apărare formulate de incul- 
pați, dar procurorul trebuie să se preocupe constant să respecte dreptul 
la apărare al suspectului/inculpatului în această fază, în special prin asigu- 
rarea posibilității de a lua la cunoștință de actele dosarului înainte de lua- 
rea unor măsuri preventive privative de libertate sau restrictive de liberta- 
te. Chiar dacă urgenţa pe care o presupune luarea unei măsuri preventive 
nu ar face posibilă reprogramarea audierii inculpatului într-o altă zi, procu- 
rorul trebuie să-i asigure avocatului o posibilitate reală de a lua la cunoștin- 
ță de actele de urmărire penală, înainte de audierea inculpatului. Timpul 
rezonabil acordat pentru studierea dosarului în astfel de situații nu poate 
fi stabilit însă decât de către procuror, el fiind cel care conduce faza de ur- 
mărire penală, neputând fi lăsat la aprecierea exclusivă a avocatului care îl 
asistă pe inculpat. Acesta din urmă nu are la îndemână decât posibilitatea 
formulării plângerii împotriva actului procurorului, dacă consideră că tim- 
pul acordat nu a fost suficient pentru a lua la cunoștință de actele dosarului 
de urmărire penală. Un comportament etic din partea procurorului și din 
partea avocatului ar presupune ca cei doi să încerce să se pună de acord cu 
privire la timpul necesar pentru studierea dosarului, astfel încât nici să nu 
fie prejudiciată în mod ireversibil urmărirea penală și nici să nu fie afectat în 
mod grav dreptul la apărare al inculpatului. 


S-a mai susținut!! că, potrivit dispoziţiilor art. 109 alin. (1) C. proc. pen., 
„Ssuspectul sau inculpatul este lăsat să declare tot ceea ce dorește referitor 
la fapta prevăzută de legea penală care i-a fost comunicată, după care i se 
pot pune întrebări”, dar în practică procurorul (de multe ori de față și cu 
avocatul), adoptă o atitudine de forță, în afara deontologiei profesiei de ma- 
gistrat, fără a putea fi în vreun fel sancționat, menționându-se spre exempli- 
ficare următoarele practici neetice ale organelor de urmărire penală: 


Suspectul sau inculpatul este audiat în lipsa avocatului ales (substitui- 
rea acestuia fiind „asigurată” de procuror cu un alt avocat „din oficiu”) și 
înainte ca acesta să ajungă în locația indicată; 


M Ibidem. 

Suspectul sau inculpatul ni nu este lăsat să declare tot ceea ce dorește re- 
feritor la fapta prevăzută de legea penală care i-a fost comunicată, ci îi sunt 
adresate direct întrebări prestabilite, în cascadă, aceeași întrebare fiindu-i 
pusă succesiv, la diferite intervale de timp și sub diferite formulări, astfel. 
încât depoziţia persoanei audiate să fie dirijată într-o direcție urmărită de 
acuzare de la bun început — declaraţia fiind astfel incompletă, fragmentată 
și fără cursivitate logică; 


Se pune presiune pe suspect sau inculpat pentru a denunța fapte pena- 
le comise de alte persoane, sub amenințarea că în caz contrar va fi reţinut 
sau arestat preventiv ori promițându-i-se acestuia că dacă va face denun- 
turi ce privesc alte persoane, va fi lăsat în libertate. 


Față de aceste susțineri, din nou se impune a fi subliniat că, ar trebui 
găsit un mod de îmbinare a interesului procurorului de a asigura o bună des- 
fășurare a urmăririi penale, cu interesul avocatului de a asigura o apărare 
efectivă pentru inculpat. Urgenţa ce caracterizează de multe ori activita- 
tea de urmărire penală poate impune în unele cazuri audierea inculpatului 
în prezența unui avocat din oficiu, dacă avocatul ales nu poate fi prezent 
într-un termen rezonabil pentru efectuarea actului de. urmărire pena- 
lă. Atunci când e posibilă asigurarea prezenţei avocatului ales, procurorul 
ar trebui să facă demersuri rezonabile pentru efectuarea actului procesual . 
în prezența acestuia, iar nu a avocatului din oficiu. De asemenea, momen- 
tul efectuării actului procesual și demersurile pentru asigurarea prezenței 
avocatului ales trebuie stabilite de către procuror, pentru că acesta con- 
duce faza de urmărire penală, avocatul având la îndemână doar plângerea 
împotriva actului procurorului, dacă se consideră lezat prin acesta. 


Întrebările adresate de procuror suspectului sau inculpatului pot fi com- 
pletate prin întrebările puse acestuia de către avocatul ales, dacă s-au omis 
aspecte relevante în cauză, iar aducerea la cunoștința persoanei a prevede- 
rilor legale privind cauzele de nepedepsire sau de reducere a pedepselor în 
cazul denunţării unor fapte periculoase, nu poate fi considerată o atitudine 
care contravine eticii profesionale, pentru că aceste cauze sunt reglemen- 
tate chiar de lege. Noul Cod de procedură penală a introdus unele elemente 
de justiție negociată, care permit în anumite situații purtarea unor negocieri 
între procuror și inculpat, de pildă, cu privire la încheierea unor acorduri de 
recunoaștere a vinovăției. Aceste negocieri trebuie desfășurate însă cadrul 
legal și etic, fără utilizarea unor mijloace care să contravină legii. 


10. Cât de ambit tios ar: trebui să fie un procuror? 


Exemple de procurori iambițioși peste măsură sunt descrise și în beletris- 
tică, cum este și cel creionat de un autor american de succes în următoarele 

cuvinte: „Procurorul Rufus Buckley răsfoia ziarele citind cu interes relatări- 
le despre procesul care urma să înceapă și a fost încântat să- și vadă numele 
menţionat atât de reporteri, cât și de avocatul Brigance. Chiar dacă unele 
remarci erau dezagreabile, procurorul era mulțumit că numele lui a fost 
menționat în presă. Savura perspectiva unui proces lung și scârbos, pentru 
că i se oferea ocazia să aibă un rol însemnat. La cei 41 de ani ai săi, se regă- 
sea la a treia legislatură și nutrea ambiții să avanseze, dacă se poate, chiar 
la postul de guvernator, iar mai târziu, poate, Congresul. Trebuia să fie vă- 
zut și auzit, avea nevoie de publicitate și procesul de omor îi oferea cea mai 
bună ocazie. Din punct de vedere politic, avea o bază solidă. Era un bun pro- 
curor pentru că, printre altele, a trimis la moarte mai mulți oameni decât 
oricare alt procuror din statul Mississippi. Gălăgios, ironic și ipocrit, vedea 
în populaţia statului clienta sa, prin voia lui Dumnezeu. Oamenii urau crima 
și puteau s-o elimine prin efort comun din viața comunității. Procurorul se 
pricepea să țină discursuri adresate juraților. Știa să predice, să se roage, 
să se strecoare, să invoce și să-i aducă pe jurați în stare de exaltare atât 
de puternică încât îi făcea să dorească să vină în sala de tribunal cu funia 
pregătită pentru a-l spânzura pe acuzat. Putea să imite graiul il LN și al 
albilor simpli și asta făcea impresie”! 


În general, despre ambiţie se vorbește mai mult în cazul procurorilor, 
deoarece aceștia ar trebui să fie caracterizați de regulă prin tenacitate, care 
îi ajută să găsească puterea de a investiga și cauzele cele mai dificile. Altfel, 
pentru cauzele minore și fără miză, care de regulă sunt recunoscute de au- 
tori, nu e nevoie să ai calități deosebite, deoarece în cazul acestora, oricine 
ar putea să facă o anchetă. Însă, atunci când e vorba de infractori versați ori 
de infracțiuni săvârșite de persoane cu un anumit nivel intelectual, probele 
nu pot fi obținute așa ușor. E nevoie de o anumită ambiţie a anchetatorului, 
de o anumită ingeniozitate uneori, ca să poată afla adevărul în astfel de ca- 
zuri. Așadar, ambiția sau tenacitatea este una din calitățile unui procuror. 


Aceasta se poate însă întoarce în defavoarea actului de justiție dacă 
este dozată în mod necorespunzător, ori dacă se transformă în patimă. Tot 
Aristotel arăta că, așa cum există în cazul altor virtuți exagerări într-un sens 
sau în altul ,,(...) așa există și la ambiție un mai mult și un mai puţin decât 
se cuvine, precum și un mijloc, care face pe cineva să caute onoarea acolo 
unde este într-adevăr de aflat, și observă totodată în dorința de onoare 
măsura potrivită. Noi dojenim pe de o parte pe cel ambițios, deoarece vrea 
să câștige onoare peste măsură și din izvor nepotrivit, pe de altă parte noi 
dojenim pe cel neambiţios, deoarece nu caută onoarea nici chiar pe ceea 
ce izvorăște din frumosul moral”2l. Deci, atât lipsa de ambiţie a unui procu- 


1] A se vedea |. TURCU, Democraţia americană în opera lui John Grisham. Ep. 8. Procurorul, articol 
publicat pe www.juridice.ro, ultima vizualizare la 21 aprilie 2015. 
12l Aristotel, op. cit., p. 86. 

ror, cât și ambiția prea mare ori dorința de afirmare cu orice preţ, nu sunt 
atitudini care să poată fi considerate conforme cu etica profesiei, ci exer- 
citarea acestei calități dozată în mod corect constituie singura atitudine 
etică. Sunt cauze pentru care merită ca procurorul să depună toată ambiția 
pentru aflarea adevărului și sunt cauze care nu merită acest efort. 


Dacă procurorul va fi mânat doar de ambiția de a trage la răspundere 
toate persoanele care comit infracţiuni, indiferent de gravitatea acestora 
sau de efortul necesar pentru strângerea probelor, va ajunge cel mai pro- 
babil să fie sufocat de cauze mărunte, în care tragerea la răspundere pe- 
nală a autorilor nu vor aduce un beneficiu prea mare societății. Dacă va ști 
să-și canalizeze efortul și ambiția spre cauzele importante, procurorul va 
obține un rezultat mult mai folositor pentru societate. Aceasta, deoarece 
numărul faptelor penale este nedeterminat, iar numărul persoanelor și al: 
mijloacelor de care statul dispune pentru probarea acestora și tragerea la 
răspundere a făptuitorilor este limitat. 


În Ghidul practic de etică și deontologie judiciară pentru magistrații din 
România se arată că „un aspect fundamental al conduitei etice este acela 
că procurorul nu trebuie să aibă nicio «implicare» personală în rezultatul ca- 
uzei. Procurorul nu trebuie să privească obținerea unei condamnări ca pe o 
victorie și, prin urmare, nu ar trebui să se ferească de promovarea unui act 
de acuzare și nici nu trebuie să respingă un dosar de teama unei «înfrângeri» 
ce ar lua forma unei achitări. Cetăţeanul vizat are dreptul la un proces echi- 
tabil, în cazul în care elementele de probă prezentate î în urma unei evaluări 
echitabile sunt suficiente pentru stabilirea vinovăţiei. În plus, nu este corect 
ca procurorul să fie învinuit pentru o achitare. De fapt, într-o imagine de an- 
samblu, achitările sunt o trăsătură distinctivă a supremației legii, care arată | 
că prezumția de nevinovăție și dreptul acuzatului la un proces echitabil pre- 
valează. Este, de asemenea, incorectă din punct de vedere etic cuantificarea 
succesului prin asprinieg sentinţei, adică prin numărul de ani de închisoare”. 


11. Cât de rapidă ar trebui să fie urmărirea penală? 


Au fost cazuri în care s-a reproșat parchetului că a efectuat urmărirea 
penală prea repede, astfel încât inculpatul nu a avut posibilitatea s să solicite 
și să obțină administrarea de probe în apărare. 


La polul opus, o urmărire penală prea lentă poate cati la pierderea 
din vedere a scopului urmărit prin aceasta, respectiv tragerea la răspunde- 
re penală în cât mai scurt timp a celor vinovați de săvârșirea unor infrac- 
ţiuni. Dacă tragerea la răspundere penală nu se realizează într-un termen 


Ul Proiectul Institutului Naţional al Magistraturii, op. cit. 

rezonabil, ecoul faptei penale comise se stinge, iar membrii societății în 
care s-a comis fapta rămân cu impresia că autorul a rămas nepedepsit. 


Aceasta poate constitui chiar și abatere disciplinară pentru procuror, 
așa cum s-a stabilit în practica instanţelor de disciplină, unde s-a hotărât 
că fapta procurorului de a lăsa în nelucrare 7 dosare penale pe perioade 
cuprinse între 1 an și 2 ani și 9 luni constituie o nerespectare a dispoziţiilor 
legale privitoare la soluționarea cu celeritate a cauzelori'. Dacă e vorba de 
un dosar cu inculpați arestați preventiv soluționarea acestuia trebuie să 
primeze, deoarece în acest caz se pune în discuție și măsura arestării pre- 
ventive. Astfel, în practica disciplinară s-a statuat că omisiunea procuroru- 
lui de a efectua cu celeritate acte de cercetare penală, în vederea terminării 
urmăririi penale în două dosare cu inculpați arestați, ce a determinat pu- 
nerea lor în libertate tocmai din cauza acestui aspect, constituie abaterea 
disciplinară privind nerespectarea dispozițiilor legale privitoare la soluţio- 
narea cu celeritate a cauzelor, 


Celeritatea urmăririi penale depinde însă de complexitatea cauzei, dar 
ea nu trebuie să justifice încălcarea dreptului la apărare al inculpatului. Cu 
atât mai mult în cauzele complexe, procurorul trebuie să se îngrijească să 
analizeze toate aspectele inculpat de inculpat în apărare, pentru a evita o 
trimitere în judecată pripită. 


12. Ce informaţii poate furniza procurorul presei? 


S-a discutat mult despre posibilele scurgeri de informaţii din dosarele 
de urmărire penală în presă, fapt ce este de natură să afecteze prezumția 
de nevinovăție. Dacă în cursul urmăririi penale apare în presă conținutul 
unor probe incriminatoare față de inculpat (de exemplu, interceptări), iar 
responsabilitatea pentru aceasta aparține organelor de urmărire penală, 
practica C.E.D.O. a statuat că se încalcă art. 6 parag. 2 din Convenţia euro- 
peană a drepturilor omului, privind prezumția de nevinovăție. 


Dar, pe de altă parte, procurorul are obligația de a informa opinia publică 
în cazul în care este vorba de cercetări penale ce prezintă interes pentru 
aceasta. 


O comunicare defectuoasă din partea parchetului poate aduce atinge- 
re nu doar prezumției de nevinovăție, ci și dreptului la imagine sau vieții 
private a unor persoane. Din acest motiv se poate pune în discuție chiar 
comiterea unor abateri disciplinare constând în nerespectarea caracterului 


0! Hotărârea nr. 11P din 6 octombrie 2009, Secţia pentru procurori a C.S.M., definitivă prin 
dec. nr. 9 din 19 septembrie 2011 a 1.C.C.J., publicată pe www.csm1909.ro. 

PI Hotărârea din 5P din 29 noiembrie 2005, Secția pentru procurori a C.S.M., definitivă prin 
nerecurare, publicată pe www.csm1909.ro. ý í i 

confidențial al lucrărilor. Astfel, într-o cauză s-a reținut că fapta procuroru- 
lui care, în calitate de purtător de cuvânt, a întocmit comunicatul de presă 
și a acordat un interviu unui post de televiziune privind situația unui dosar 
penal, dezvăluind astfel informații care ţin de desfășurarea anchetei, re- 
spectiv destinația sumelor de bani cerute și primite de traficantul de in- 
fluentă, fără a verifica veridicitatea celor declarate de denunţător, într-un 
moment în care dosarul nu se mai afla pe rolul parchetului, dar și informații 
care au permis identitatea unui judecător ca fiind una dintre persoanele că- 
tre care aveau să ajungă sumele de bani, constituie o nerespectare a confi- 
dențialității lucrărilor!" 


În practica disciplinară a Consiliului Superior al Magistraturii s-a mai sta- 
tuat că fapta procurorului care prin intermediul unui comunicat de presă 
a furnizat informaţii care au permis reprezentanților mass-media să le fo- 
losească într-un context care a afectat probitatea profesională și morală 
a unui judecător delegat la penitenciar, al cărui mandat s-a încheiat prin 
împlinirea unui termen de șase luni, împrejurare ca a fost interpretată de 
presă ca fiind o înlăturare a judecătorului din comisia de liberări condiţio- 
nate urmare acestei anchete pai constituie o atitudine nedemnă faţă 
de colegil?]. | 


CITATE RELEVANTE"! 


Cine va îndepărta ticăloșiile, dacă cel obligat să lupte cu-viciile este el în- 
suși supus lor? 


Acela care, știind de existenţa unei ticăloșii și având puterea de a i se opu- 
ne, nu a făcut asta, e vinovat în egală măsură cu răufăcătorul. 


Fii prieten al adevărului până la sacrificiu, dar nu fi apărătorul lui Până la 
insuportabil. (Pitagora, 576-496 î.Hr.) . 


Statul se destramă atunci când nu se mai pot deosebi oamenii buni de cei 
răi. (Antisthenes 444-366 Î.Hr.) 


Trebuie să împiedici săvârșirea unei fapte nedrepte. Dacă nu suntem în 
stare să facem aceasta, trebuie ca măcar să nu o înlesnim. Parais din 
Abdera, 460-cca. 370 î.Hr.) 


Timpul descoperă tot ce e ascuns și ascunde tot ce e la vedere. (Sofocle, 
cca. 496-406 î.Hr.) “e 


1] Hotărârea nr. 6P din 5 mai 2009, Secţia pentru procurori a C.S.M., definitivă prin dec. nr. 19 
din 23 noiembrie 2009 a 1.C.C.J., publicată pe www.csm1909.ro. . 

[2] Hotărârea nr. 6P din 1 iunie 2006, Secţia pentru procurori a C.S.M., definitivă prin dec. nr. 19 
din 24 noiembrie 2009 a I.C.C.J., pe www.csm1909.ro, apud l. GÂRBULEȚ, P.A. COȚOVANU, Abaterile 
disciplinare ale magistraților (III). 

(3) Extrase din lucrarea Enciclopedia înţelepciunii, op. cit. 

Nu te mânia prea tare pe cel care a greșit fără voie. (Sofocle, cca. 496- 
406 î.Hr.) 


Puterea dă cuvintelor impresia de adevăr. (Menandru, cca. 343-291 Î.Hr.) 


Nedreptatea e de două feluri: una de partea acelora care o săvârșesc, cea- 
laltă de partea acelora care, deși pot, nu îndepărtează nelegiuirea de acei în 
raport cu care ea se săvârșește. (Marcus Tullius Cicero, 106-43 Î.Hr.) 


În împrejurări grele, când nu mai ai la ce spera, cele mai disperate hotărâri 
sunt cele mai corecte. (Titus Livius, 59 Î.Hr.-17 d.Hr.) 


Experiența îndelungată este unicul supraveghetor al legilor. (Titus Livius, 
59 Î.Hr.-17 d.Hr.) 


Dacă nu te grăbești, totul va fi limpede și trainic; graba este nesăbuită și 
oarbă. (Titus Livius, 59 î.Hr.-17 d.Hr.) 


Atacatorul e întotdeauna mai înflăcărat decât cel care se apără. (Titus 
Livius, 59 Î.Hr.-17 d.Hr.) 


Ochii și urechile mulțimii sunt martori de proastă calitate. (Publius Syrus, 
sec. | î.Hr.) 


Chiar și cel care săvârșește o nedreptate, o urăște. (Publius Syrus, sec. I î.Hr.) 


Gândește-te mai mult la conștiință, decât la reputație. (Publius Syrus, 
sec. l î.Hr.) 


O greșeală repetată devine vinovăție. (Publius Syrus, sec. I î.Hr.) 
Dacă ierţi o greșeală, inviţi la și mai rău. (Publius Syrus, sec. | î.Hr.) 


A te grăbi în procedurile judiciare înseamnă a născoci o vină. (Publius 
Syrus, sec. | î.Hr.) 


Fortuna îl urâțește pe cel față de care își manifestă prea multă bunăvoin- 
tă. (Publius Syrus, sec. 1î.Hr.) 

lată o treabă bună: să extirpi răul, nu pe răufăcători. (Publius Syrus, sec. | 
î.Hr.) 

Adesea, în împrejurări îndoielnice, îndrăzneala înlocuiește hotărârea înde- 
lung chibzuită. (Publius Syrus, sec. I î.Hr.) 


Cruță-l pe cel rău dacă împreună cu el trebuie să piară și cel bun. (Publius 
Syrus, sec. | î.Hr.) 


O condamnare din partea unor oameni răi e ca o laudă. [Seneca cel Tânăr 
(Lucius Annaeus Seneca), cca. 4 î.Hr.-65 d.Hr.] 

Răufăcătorul poate uneori să scape de pedeapsă, dar nu și de frica în faţa 
ei. [Seneca cel Tânăr (Lucius Annaeus Seneca), cca. 4 î.Hr.-65 d.Hr.] 

Cruțându-i pe răufăcători, dăunăm oamenilor cinstiți. [Seneca cel Tânăr 
(Lucius Annaeus Seneca), cca. 4 î.Hr.-65 d.Hr.] 

Prima pedeapsă pentru cel vinovat constă în faptul că el nu se poa- 


te justifica în faţa propriei judecăţi. [Juvenal (Decimus Timius Juvenalis), 
cca. 60-cca. 127] 


Unei minti stricate i se pare că ceea ce e îngăduit e neînsemnat, iar ar sufletul 
unui astfel de om, cuprins de rătăcire, consideră drept onorabile acțiunile ce 
contravin legii. (Arbiter Gaius Petronius, cca. 27-66) ` 


Cinstea acuzatorului o poţi cel mai bine judeca după acuzația însăși. olnu 
cel Tânăr (Gaius Plinius Caecilius Secundus), 61-cca. 114] 


A te supune celui care prin lege a fost pus deasupra ta, chiar dacă-i ai lipsesc 
puterea și faima, e o artă nobilă și folositoare. (Plutarh, 45-127) 


Nu trebuie să ne grăbim cu pedepsele și sancțiunile. Nu trebuie să ne te- 
mem pentru aceea că cineva va fi pedepsit cu întârziere, ci pentru aceea că cel 
pedepsit pe loc se va dovedi a fi fost pedepsit pe nedrept. (Plutarh, 45-127)) 


Crima are nevoie de surpriză, fapta bună de timp. [Tacit (Gaius Cornelius 
Tacitus), cca. 56- 117] 


E greu de spus dacă Piso a fost într-adevăr dușman al lui Viius sau așa au 
vrut să creadă dușmanii lui Viius: întotdeauna e mai ușor de socotit că pe om 
îl animă ura. [Tacit (Gaius Cornelius Tacitus), cca. 56- 17] 


Vrei ca, mâniindu-te, să fii lăudat? Atunci mânie-te pe viciu, și nu pe 73a 
soană. (Erasmus Din Rotterdam, 1469-1536) : 


Nu trebuie să nesocotești îndeplinirea datoriei numai din teama de a nu-ti 
face dușmani sau de a nu fi pe placul cuiva. (Francesco Guicciardini, 1483-1540) 


Lașitatea e mama cruzimii. (Michel De Montaigne, 1533-1592) 

Nu există nicio acuzație atât de grea încât să nu i se găsească o justifica- 
re. (Thomas More, 1477/ 1478-1535) 

Morala, cunoașterea, vocaţia, /Depind de educaţie. (Sebastian Brant, 1458-1521) 


O fărâmă de bunătate se află în fiecare rău, trebuie doar să știi s-o gă- 
sești. (William Shakespeare, 1564-1616) 


Nu e bine să fii ignorant, dar nu e rău uneori să te prefaci că ești igno- 
rant. Cu prostul nu are nici un sens să fii înţelept, și nici raţional cu nebunul; 
orbește cu fiecare pe limba lui. (Baltasar Gracian y Morales, 1601-1658) 


Îndoiala simulată e cea mai potrivită cheiță cu ajutorul căreia curiozitatea 
deschide tot ceea ce dorești. (Baltasar Graciân y Morales, 1601-1658) 


Y YA 


Dreptatea, în raport cu aproapele, trebuie făcută fără întârziere; a tărăgă- 
na în astfel de situații înseamnă a fi nedrept. (Jean de La Bruyere, 1645-1696) 

E greu de spus ce anume merită mai mult șovăiala: compasiune sau dis- 
preţ, și ce e mai periculos: să iei o hotărâre greșită sau să nu iei niciuna. Jean 
de La Bruyere, 1645-1696) 

Nedreptatea permisă față de unul este o amenințare pentru 
toți. [Montesquieu (Charles Louis De Secondat, Baron), 1689-1755] 


Cea mai dură tiranie este aceea care se manifestă la adăpostul legii și 
sub stindardul dreptăţii. [Montesquieu (Charles Louis De Secondat, Baron), 
1689-1755] 


Căutarea adevărului nu se face cu bucurie, ci cu neliniște și tulburare; dar, 
oricum, trebuie să-l cauţi, fiindcă dacă nu-l găsești și nu-l îndrăgești, vei pie- 
ri. (Blaise Pascal, 1623-1662) 


Cu câtă ușurință și mulţumire de sine face omul rău, atunci când e convins 
face bine! (Blaise Pascal, 1623-1662) 


Oricât de pătrunzător ar fi cineva, nu poate pricepe răul pe care el însuși îl 
face. (Francois de la Rochefoucauld, 161 3-1680) 


Judecăţile dușmanilor noștri sunt, în ce ne privește, mai aproape de ade- 
văr decât ale noastre proprii. (Francois de la Rochefoucauld, 1613-1680) 


Pe omul cinstit îl poți supune unei anchete, dar nu-l poți dezono- 
ra. [Voltaire (François-Marie Arouet), 1694-1778] 


Doar adevărul este insultător. (Napoleon Bonaparte, 1769-1821) 


Măsura nobleţei o evaluez după numărul faptelor pe care un om vestit le-a 
savârșit spre binele țării sale și nu după numărul faptelor săvârșite în folosul 
propriu din înfumurare; nu după numărul oamenilor care îi fac anticameră, 
ci după numărul acelora satisfăcuți de purtarea și de faptele acestuia. (Denis 
Ivanovici Fonvizin, 1745-1792) - | 


E ușor să vezi, greu e să prevezi. (Benjamin Franklin, 1706-1790) 
Entuziasmul e fiul ignoranței. (Benjamin Franklin, 1706-1790) 
Nimic din cele necinstite nu poate fi benefic. (Benjamin Franklin, 1706-1790) 


Fapta exterioară nu se deosebește de cea interioară. Intr-o faptă rea, 
și intenția este, în esență rea, și nu bună. (Georg Wilhelm Friedrich Hegel, 
1770-1831) 

Talentul îl ghicim după o singură manifestare, dar pentru a ghici caracterul 
e nevoie de o perioadă lungă de timp și de comunicare constantă. (Heinrich 
Heine, 1797-1856) 

Dacă curajul și ambiția nu sunt reglementate de bunăvoință, ele pot face 
dintr-o persoană un tiran sau un hoț. (David Hume, 1711-1776) | 

Ipotezele sunt singura cale prin care oamenii remarcabili au reușit să 
descopere cele mai importante adevăruri. (Mihail Vasilievici Lomonosov, 
1711-1765) 

Nimic nu se întâmplă fără a avea niște motive suficiente. (Mihail Vasilievici 
Lomonosov, 1711-1765) 

Câte căi sunt către cunoașterea lucrurilor, tot atâtea sunt și către erod- 
re. (Aleksandr Nikolaevici Radișcev, 1749-1802) 


O mie de drumuri ducspre etacie spreadevăr-unulsingur. (cărei dee 
Rousseau, 1712-1778) 


Adevărul nu suferă nicidecum de pe urma faptului că cineva nu-l recunoaș- 
te. (Johann Christoph Friedrich Von Schiller, 1759-1805) 


Conștiința noastră e dezgustată de un leac imoral, dar care poate fi folosi- 
tor. (Johann Christoph Friedrich Von Schiller, 1759-1805) 

Dacă bănuiești pe cineva de minciună — fă-te că-l crezi: el va minţi fără grijă 
i se va da de gol. lar dacă în cuvintele lui s-a strecurat adevărul pe care do- 
rea să-l ascundă — fă-te că nu-l crezi; el va spune și restul adevărului. (Arthur 
Schopenhauer, 1788-1860) 


Adevăratul caracter al unui om se manifestă tocmai în detalii, atunci 
când omul încetează să se mai controleze pe sine. (Arthur Schopenhauer, 
1788-1860) | | 

Consecințele crimelor au un efect mai durabil, decât crimele înseși. (Walter 
Scott, 1771-1832) 

Imaginile împodobesc mintea, sentimentul o convinge. (Luc de Clapiers 
Vauvenargues, 1715-1747) 

Legea există degeaba pentru cei care nu au nici curaj, nici mijloace pentru 
a o apăra. (Thomas Babington Macaulay, 1800-1859) 

Negarea dreptului este o ispită căreia spiritul omenesc îi cedează cel mai 
ușor. (Heinrich Mann, 1871-1950) 

În timpul luptei cu adevărul, greșeala se autodemască. (Karl Marx, 
1818-1883) | i 

Scopul pentru care sunt necesare mijloace nedrepte, nu este un scop 
drept. (Karl Marx, 1818-1883) 

Într-o dispută, cel mai dificil lucru nu e atât să-ti aperi punctul de vedere, 
cât să ai despre el o idee exactă. [Andre Maurois (Emile Herzog), 1885-1967] 

Cel care se luptă cu un monstru trebuie să se ferească să nu devină el 
însuși un monstru. Și dacă privești o vreme în beznă, și bezna privește la 
tine. (Friedrich Wilhelm Nietzsche, 1844-1900) 

Acolo unde intervine ambiția, nu mai este loc pentru sinceritate. (Honore 
de Balzac, 1799- -1850) 

Justificați, nu pedepsiți, dar. numiți răul rău. (Fiodor Mihailovici 
Dostoievski, 1821-1881) 

Precizia gândului garantează precizia Arii a d (Gustave Flaubert, 
1821-1880) 

Puterea noastră stă în puterea gândirii, în puterea adevărului, în puterea 
cuvântului. (Alexander Ivanovici Herzen, 1812-1870) 


Cine nu urăște cu adevărat răul, acela nici binele nu-1 iubește cu adevă- 
rat. (Romain Rolland, 1866-1944) | 


Cel mai sigur semn al adevărului e simplitatea și claritatea. Minciuna e me- 
reu complexă, pompoasă și prolixă. (Lev Nikolaevici Tolstoi, 1828-1910) 


Minciuna este adevărul altor oameni. (Oscar Wilde, 1854-1900) 


SPEȚE RELEVANTE 


1. X este procuror în cadrul Parchetului de pe lângă Judecătoria B. Într-o 
zi, când venea la parchet, acesta a fost așteptat de un inculpat dintr-o cau- 
ză pe care o avea spre soluționare, care i-a spus că a vorbit cu avocatul său, 
care i-a spus că nu va fi trimis în judecată. Ce ar trebui să facă X? 


2. X este procuror nou numit în cadrul Parchetului de pe lângă 
Judecătoria A și era coleg de birou cu procurorul Y. X a observat că la pro- 
curorul Y la birou venea destul de des o persoană care îi lăsa periodic niște 
sacoșe pline. Ce ar trebui să facă X? 


3. X este procuror în cadrul Parchetului de pe lângă Judecătoria A și 
are un apartament într-un oraș turistic pe care îl închiriază cu ziua la tu- 
riști. Încalcă X etica profesională? Dar dacă l-ar închiria pe o durată mai 
mare de timp (lună, an)? 


4. X este prim-procuroral Parchetului de pe lângă Judecătoria D. Întrucât 
acesta era dotat cu un calculator puțin performant, a primit o ofertă de la 
o societate comercială locală care dorea să sponsorizeze instituția cu un 
calculator performant. Ar trebui X să accepte oferta societății comerciale 
respective, având în vedere că nici aceasta și nici reprezentanţii ei nu au 
dosare penale pe rolul Parchetului de pe lângă Judecătoria D? | 


5. X este procuror în cadrul parchetului de pe lângă Judecătoria C și are 
în supraveghere un dosar de urmărire penală în care avocat al inculpatului 
este Y. Întrucât X este prieten cu avocatul Y, acesta a formulat cerere de 
abţinere în cauză. Întrucât relaţia dintre cei doi nu era una atât de apropi- 
ată, cererea de abţinere a procurorului a fost respinsă. Ar mai trebui X să 
formuleze cereri de abţinere în cazuri similare sau ar trebui să considere 
că problema incompatibilității sale a fost rezolvată? Dacă răspunsul este 
„da”, câte cereri de abţinere ar trebui să facă X în continuare, în caz de 
respingere a cererilor de abţinere următoare? ala 


6. X este procuror în cadrul Parchetului de pe lângă Judecătoria B. Pentru 
că avocatul Y i-a formulat o plângere la Consiliul Superior al Magistraturii, 
acuzându-l că într-o altă cauză și-a exercitat atribuțiile cu gravă neglijență, 

X a profitat de ocazia că avocatul Y nu s-a prezentat alături de clientul 
său la data stabilită pentru audiere și l-a amendat pentru lipsă nejustifica- 
tă. Este etic actul procurorului X dacă apărarea nu era obligatorie în cauză? 
Dar dacă apărarea era obligatorie și lipsa avocatului a determinat imposibi- 
litatea administrării probei la data respectivă? 


7. X este procuror la Parchetul de pe lângă Judecătoria C. Pentru că 
acesta s-a îndrăgostit de soția prietenului său, Comisarul de poliție Y, a în- 
ceput să-i facă acestuia din urmă plângeri anonime la locul de muncă, în 
care îl acuza de săvârșirea unor abateri disciplinare grave comise în exerci- 
tarea funcției. A încălcat X etica profesională? 


8. X este procuror la Parchetul de pe lângă Judecătoria C. Pentru că 
soția acestuia deține un restaurant în orașul de domiciliu al celor doi soți, 
X o ajută pe aceasta la gătitul mâncării la restaurant (curăță legumele în 
bucătărie etc.), în timpul său liber. A încălcat X etica profesională? 


9. X este procuror la Parchetul de pe lângă Judecătoria A. Pentru că 
părinţii săi au o livadă cu prune, X i-a ajutat pe aceștia, în timpul liber, să 
culeagă prunele respective și să le transporte la domiciliu. A încălcat X eti- 
ca profesională? Dar dacă părinţii făceau ţuică din prunele respective și o 
vindeau de la domiciliul lor? 


10. X este procuror la Parchetul de pe lângă Judecătoria C. Pentru că 
acesta s-a îndrăgostit de o femeie măritată care nu avea studii juridice, a 
învățat-o pe aceasta cum să-și scrie acțiunea de divorţ și de încredințare a 
copiilor minori. Aceasta a depus singură acțiunea la instanță și a susţinut-o 
singură, însă în sala de judecată a fost prezent în public și procurorul X. A 
încălcat acesta etica profesională? 


11. X este procuror la Parchetul de pe lângă Judecătoria C. Acesta 
s-a îndrăgostit de o minoră de 16 ani, cu care a început să se întâlneas- 
că. Prim-procurorul parchetului i-a interzis să fie vizitat de aceasta la par- 
chet (făcându-l în discuţia privată „pedofil”), iar procurorul i-a spus că în bi- 
roul lui invită pe cine vrea. Au încălcat cei doi procurori etica profesională? 


12. X este procuror la Parchetul de pe lângă Judecătoria C. Pentru că nu 
cunoștea care este practica instanţei cu privire la o anumită problemă de . 
drept, acesta a mers la judecătorul Y, pe care l-a întrebat acest lucru, fără 
să-i spună în ce cauză aflată în cursul urmăririi penale s-a ridicat această 
problemă. Judecătorul i-a spus care este practica instanței cu privire la pro- 
blema respectivă de drept. Au încălcat cei doi magistrați etica profesiona- 
lă? Dar dacă procurorul i-ar fi spus numele inculpatului din dosarul aflat în 
cursul urmăririi penale în care s-a pus problema respectivă? | 

13. Doamna X este procuror de ședință în cadrul Parchetului de pe lângă 


Judecătoria C. Pentru că pe data de 1 martie aceasta a fost programată în 
ședința de judecată, după luarea unei cauze în care procuror de ședință a 

pus concluzii de condamnare a inculpatului, avocatul persoanei vătămate 
a venit la procuror și i-a oferit un mărțișor, în ședința de judecată? Ce ar 
trebui să facă procuror X? Dar dacă mărțișorul era oferit în ședința de jude- 
cată de avocatul inculpatului? Dar dacă era oferit în ședința de judecată de 
un martor sau de un avocat care nu avea nicio cauză în ședința respectivă? 


14. X este procuror în cadrul Parchetului de pe lângă Judecătoria 
C. Lucrătorul de poliție cu care acesta lucra în dosare i-a spus că el crește 
găini și că dacă vrea să cumpere poate să-i aducă o găină. X i-a spus că o să 
întrebe soția dacă vrea să cumpere, dar a doua zi polițistul i-a adus la birou 
o găină să i-o vândă. Ce ar trebui să facă X? 


15. X este prim-procuror la Parchetul de pe lângă Judecătoria R, la care 
activează în total 4 procurori. Într-o zi, unul din procurorii acestui parchet 
a fost citat cu mandat de aducere la Direcţia Națională Anticorupţie, dis- 
punându-se efectuarea urmăririi penale față de acesta pentru niște presu- 
puse fapte de corupție. Față de acest procuror s-a luat măsura controlului 
judiciar, fără a-i fi însă interzisă exercitarea funcției de procuror în continu- 
are. A doua zi procurorul a venit la serviciu. Ce atitudine ar trebui să aibă 
față de el prim-procurorul X? Dar ceilalți colegi procurori? 


16. X este procuror în cadrul parchetului de pe lângă Judecătoria Z și 
odată cu obținerea acestui post s-a mutat cu familia în această localitate, 
cumpărându-și un apartament într-un bloc din apropierea sediului parche- 
tului. Într-un an de zile a început să se cunoască cu vecinii de pe scară, vizi- 
tându-se cu câțiva dintre aceștia. Într-una din vizite, vecinul lui X l-a întrebat 
pe cine ar putea să-și angajeze ca avocat, pentru a-l reprezenta într-un pro- 
ces de partaj succesoral, pe care trebuie să-l intenteze fraților săi pentru a 
împărți averea lăsată de părinți. Ar trebui X să îi dea vreun nume de avocat 
ori nu ar fi atic să-i răspundă la această întrebare? 


17. X a fost procuror la Parchetul de pe lângă Judecătoria Z, după care 
a formulat o cerere de a fi numit în funcţia de judecător la această instan- 
ță. La o lună de zile după ce a fost numit judecător la Judecătoria Z, acestu- 
ia îi este repartizată spre soluționare o cauză penală, în care rechizitoriul a 
fost întocmit de un procuror din cadrul Parchetului de pe lângă Judecătoria 
Z, fost coleg al judecătorului X. X nu a făcut acte de urmărire în acest dosar 
penal, cât a fost procuror la parchet. Inculpatul a formulat cerere de re- 
cuzare a judecătorului X, susținând că acesta nu poate fi imparţial din mo- 
ment ce până în urmă cu o lună de zile a fost coleg la parchet cu procurorul 
care a întocmit rechizitoriul. Este întemeiată cererea inculpatului? Dar dacă 
judecătorul X ar fi fost prim-procurorul parchetului de pe lângă Judecătoria 
Z, înainte de a se transfera? Dar dacă X ar fi fost consilierul procurorului-șef 
al parchetului care a întocmit rechizitoriul?" 


(11 C.E.D.O., cauza Piersack c. Belgiei, Hotărârea din 1 octombrie 1982. 

18. Un cetăţean intră în biroul lui X, procuror, și îi spune că procurorul de 
la biroul alăturat i-a propus să îl ajute pentru a schimba încadrarea juridică 
a fiului lui în schimbul unei sume de bani. Cetăţeanul dorește organizarea 
unui flagrant. Ce trebuie să facă Xi 


19. Dacă X este procuror, iar seful îi spune să refacă urmărirea penală 
pentru că nu a folosit formularele de declaraţii sau de acte procedurale ale 
parchetului, ce ar trebui să facă? Dar dacă formularele folosite de X sunt 
mai complexe decât cele ale parchetului? 


M Spețele redate sunt inspirate din cele date în anii anteriori la concursul de intrare în magistratură. 

1. Care este rolul avocatului în societate? 


Așa cum o arată și etimologia numelui provenind din latinescul „advo- 
care, advocatus”, care înseamnă „cel chemat în ajutor”, avocatul este per- 
soana chemată să apere drepturile și libertățile fundamentale ale concetă- 
țenilor săi, prin știința și prin talentul de care dispune. S-a spus că „aceasta 
este o misie sfântă de a fi reazemul săracului, sprijinitorul celor slabi, celor 
apăsați, a explica legile, a lumina conștiința judecătorilor prin conștiința sa; 
dar iarăși cât de mult ea trebuie să înțeleagă totdeauna curăţenia și mora- 
litatea însărcinării sale”!!l, 


De-a lungul timpului au fost mai multe discuții cu privire la utilitatea 
avocatului în societate, fiind și opinii potrivit cărora nu ar fi nevoie de un 
astfel de „mijlocitor” pentru obținerea dreptății. Printre cei care nu au 
avut păreri foarte bune cu privire la rolul avocaţilor în societate se numără 
Napoleon Bonaparte și Mihai Eminescu. Nu au lipsit nici tendințele de des- 
ființare a corporațiilor profesionale de avocaţi, cum s-a întâmplat la înce- 
puturile Revoluției franceze, când se considera că monopolul unor profesii 
legale constituie o ofensă adusă libertăţii individualel?l. 


Așa cum s-a spus însă, avocatul nu este un lux, ci o necesitate și în unele 
comunități civilizate viața nu se poate concepe fără avocat (problemele 
vieții omului devin și problemele avocatului). 


În mod corect s-a subliniat că „avocatul construiește împreună cu par- 
tea procesul, el este primul judecător al cazului, doar că la un alt moment 
decăt judecătorul. Judecătorul care are convingerea că e nevoie pentru un 
proces corect de mai multe roluri care trebuie bine jucate - la început avo- 
catul, apoi judecătorul — integrează cu bună credinţă efortul participanţilor 
la proces pentru găsirea soluţiei corecte, dezirabile”[4], 


De aceea, pentru a înțelege pe deplin rolul avocatului în proces ar tre- 
bui ca judecătorul să știe în ce constă activitatea acestuia anterioară celei 
din ședința de judecată. În felul acesta ar învăța să aprecieze activitatea 
avocatului și să îl considere ca pe un partener în actul de justiție, iar nu ca 
pe un potenţial adversar care ar încerca să împiedice aflarea adevărului în 
cauză. Altfel, în lipsa unei înțelegeri profunde a rolului avocatului în proces, 
judecătorul nu ar putea să aibă o perspectivă completă asupra fiecărui caz, 


(1) A. AMAN, op. cit., p. 74. 

(2] E, POENARU, C. MURZEA, Profesiile juridice liberale, Ed. Hamangiu, București, 2009, p. 19. 
(3 GH. SCRIPCARU ș.a., op. cit., p- 203. 

[4] A. RĂDULESCU, în |. COPOERU, N. SZABO (coord.), Etică și cultură... p. 261-262. 

ci ar avea de multe ori una trunchiată, determinată de limitele cunoașterii 
umane. Aceasta este cu atât mai necesară cu cât, așa cum s-a spus, „jude- 
cătorii români nu sunt exersaţi în acțiunea de judecată a unui caz din mai 
multe prisme pentru că nu sunt obligați să parcurgă o perioadă de timp 
în postura de avocat, și astfel există riscul ca percepția lor la momentul 
numirii să se considere complet competent să facă de unul singur judecăţi 
asupra oricărui caz”!!l, 


Ca o concluzie a celor de mai sus, se impune precizarea că profesiunea 
de avocat are menirea de a completa lacunele culturale și juridice ale per- 
soanei pe care o apără, de a lupta pentru individualizarea cauzei, pentru 
aplicarea cât mai concretă a legii la cazul ce-l apără, până la individualiza- 
rea pedepsei, de a aduce inculpatul din starea de inferioritate socio-umană 
și judiciară la același nivel de dezbateri; avocatul trebuie să aibă vioiciu- 
ne spirituală și calități de fin observator, spontaneitate mintală etc.; prin 
contraargumentele sale, avocatul va contribui la formarea mai temeinică a 
convingerii judecătoruluil], 


2. Există o criză de identitate a avocaturii? 


S-a susținut că, în prezent, ar exista o tendință nefirească a autorităților 
publice de a ignora și minimaliza natura profesiei de avocat, o tendință lip- 
sită de acuratețe juridică a organelor cu atribuţii de legiferare, la nivel supra 
sau infra, de a ignora specificul profesiei de avocat și, în mod special, cadrul 
legislativ, special și expres, aplicabil acesteia și o tendinţă distrugătoare a 
profesiei de a se îndepărta de ideea de apărător pentru a se apropia foarte 
mult de ideea de partener al clientului, prestator de servicii, profesionist nu 
al dreptului, ci al avocaturii etc.[Bl. 


Autorul, care e și avocat, a susținut că dacă avocaţii vor reuși cu succes 
să se convingă, dar și să convingă că natura profesiei lor nu este nici de 
profesionist în ale avocaturii (manager al formei de exercitare a profesiei), 
nici de prestator de servicii, nici de partener al clientului, ci de apărător și 
sfătuitor al clientului, atunci firescul ar trebui să se instaureze inclusiv în re- 
lația cu autoritățile publice. Se susține că interesul avocaților este interesul 
legitim al clientului, iar această calitate este cea care este asociată serviciu- 
lui public de justiție, și nu celelalte calități pe care unii avocaţi le cultivă cu 
știință prin tot ceea ce fac în prezenti], 


0 Ibidem. 

[2] GH. SCRIPCARU ș.a., Op. cit., p. 152. 

BI M. NICULEASA, Scolastica lui Aristotel și Metoda lui Descartes puse în slujba deslușirii naturii 
avocatului: apărător sau profesionist al avocaturii?, articol publicat pe www.juridice.ro, ultima 
vizualizare la 2 iunie 2016. e a 

1 Ibidem. 

Într-adevăr, ideea că avocatul este un prestator de servicii juridice poa- 
te conduce la concluzia că acesta este supus exigențelor impuse pentru 
prestatorii de servicii de orice altă natură, inclusiv sub aspectul controlului 
acestor activități de către organele abilitate să controleze activitățile co- 
merciale. Emblematic pentru tendința actuală de a considera avocatul pre- 
stator de servicii este și următorul text elaborat în urma unui studiu care 
concluzionează că „nevoile companiilor se schimbă semnificativ, majorita- 
tea respondenților luând în calcul reevaluarea furnizorilor de servicii juridi- 
ce, Pe fondul creșterii cererii de servicii juridice, se observă nevoia unui nou 
tip de consiliere, care să acopere o gamă mai largă de servicii. Cumpărători 
de servicii juridice caută în special furnizori care să le înțeleagă afacerea și 
industria, care să ofere consultanţă în zone care depășesc sfera juridică, 
care să ofere servicii multidisciplinare î în jurisdicții multiple ș și să folosească 
mai eficient tehnologia”! 


În acest studiu sunt enumerate cinci tendințe pentru serviciile Esta 
menționându-se că în urma intervievării mai multor respondenţi a reieșit 
că solicitantul își dorește: 


- Consultanţă integrată la nivel internaţional, care depășește sfera juri- 
dică. Majoritatea celor intervievaţi și-a exprimat nevoia de a beneficia de 
expertiză care să includă cunoașterea industriei, expertiza comercială sau 
non-juridică. Totodată, aceștia își doresc ca furnizorul lor de servicii juridice 
să înțeleagă chestiuni legate de securitatea și protecția datelor și să aibă 
o abordare pro-activă cu privire la împărtășirea experienţei în mai multe 
jurisdicții; 


- Utilizarea mai eficientă și pe scară mai largă a tehnologiei. Majoritatea 
participanţilor (77%) a spus că tehnologia încă nu înlocuiește activitățile 
avocaților interni. Totuși, mai bine de jumătate (52%) au afirmat că acest 
lucru se va întâmpla în următorii cinci ani. Cumpărătorii de servicii își doresc 
tehnologii mai bune și mai relevante care să poată fi utilizate de platforme 
integrate; | 


- Consultanţă în zona de conformitate. Aproape jumătate (49%) din par- 
ticipanții la studiu au spus că bugetele departamentelor lor juridice cresc în 
aria conformităţii de reglementare. În particular, conformarea globală este 
percepută drept o problemă majoră pentru avocații interni, peste un sfert 
dintre cei intervievaţi (26%) spunând că aceasta este cea mai mare BIroVda 
care cu care se confruntă departamentul din care fac parte; 


1] Tendinţe în serviciile juridice: profesia de avocat se schimbă fundamental, publicat pe www. 
juridice.ro, ultima vizualizare la 16 iunie 2016; studiul a fost realizat de RSG Consulting la cererea 
Deloitte Legal pe baza unui chestionar online cuprinzând răspunsurile a 243 de respondenţi care 
ocupau poziții de CEO, CFO sau de director juridic în companii globale, în perioada septembrie 2015 - 
februarie 2016. 

— Costuri fixe, corelarea ofertei financiare cu valoarea adăugată și o mai 
mare transparență. Un număr mare de participanţi au afirmat că doresc mai 
multă predictibilitate și transparenţă în ceea ce privește facturarea, men- 
ționând frecvent costuri fixe sau plafonate sau stabilirea ofertei financiare 
în funcție de valoarea adăugată adusă de consultant; 


— Cerere pentru furnizori de servicii juridice alternativi sau netradiţio- 
nali. Majoritatea (55%) participanţilor la studiu ia în calcul reevaluarea sem- 
nificativă a furnizorilor de servicii juridice. Mai bine de jumătate (52%) do- 
resc să achiziționeze servicii juridice de la o firmă de avocaţi netradițională 
care oferă o gama largă de serviciil!l, 


O altă cauză care a contribuit la impresia că profesia de avocat artrece 
printr-o criză constă în mediatizarea excesivă a cauzelor care prezintă inte- 
res public și în prezentarea în presă a probelor și a concluziilor cu privire la 
aceste cauze. Așa cum a susținut și reprezentantul la nivel naţional al pro- 
fesiei de avocat „apare o justiție paralelă, în afara sălilor de tribunal, în care 
acuzarea și apărarea duc un război publicitar, în care forța care are PR-ul 
mai puternic câștigă. În acest război, care incită la răzbunare, profesia de 
avocat este atacată implicit. Suntem în permanență sub presiunea opro- 
briului public, alături de clienții noștri prezumați vinovaţi. Argumentele 
raționale, tehnice pălesc sub marea forță a emoțiilor publice. Trăim într-o 
epocă a diseminării instantanee a informaţiei, în toate colțurile lumii. Nu 
mai avem timpul de altădată pentru «pregătirea apărării», când ne trezim 
cu acuzarea gata făcută în media, înainte chiar de orice acuzare oficială, 
în timpul percheziţiilor la care asistă mulțimea, la scara casei în care se 
efectuează”ll, 


Pentru înlăturarea acestor confuzii, avocatul, mai ales în penal, nu 
poate fi văzut ca identificându-se cu clientul său, chiar dacă îi reprezin- 
tă interesul acestuia din urmă. Așa cum a statuat și Curtea Europeană a 
Drepturilor Omului, statutul specific al avocaţilor „le conferă o poziție 
centrală în administrarea actului de justiție, ca intermediar între publicul 
larg și instanțele de judecată”b5], Așadar, el este doar un mesager al mesa- 
jului clientului către instanță, dar și al mesajului instanței către parte. De 
aceea Curtea Europeană a Drepturilor Omului a subliniat că avocaţii ,,joa- 
că un «rol-cheie» în a se asigura că instanțele de judecată, a căror misiune 
este fundamentală într-un stat de drept, se bucură de încrederea publi- 
cului”. 


"Ibidem. 

(2 GH. FLOREA, Cuvântul domnului av. dr. Gheorghe Florea, președintele UNBR, rostit cu ocazia 
lucrărilor celui de-al XXX-lea Congres al Uniunii Avocaţilor Europeni, publicat pe uniuneabarourilor.ro. 

BIC.E.D.O., cauza Morice c. Franţei, Hotărârea din 23 aprilie 2015 a Marii Camere, pct. 132, publicată 
pe http://hudoc.echr.coe.int/eng44%22itemidy22:[%22001-154265%22]). ` 

3. Este Uniunea Naţională a Barourilor din România 
o instituție de interes public? 


Într-un punct de vedere s-a susținut că „profesia de avocat este o pro- 
fesie esențialmente liberală. Organizarea profesiei este autonomă, inclu- 
siv din punct de vedere financiar. Barourile, la rândul lor sunt autonome, 
avocaţii sunt autonomi, independenţi. Prin urmare, fiecare este autonom, 
inclusiv sub aspectul comunicării, fie că este persoană juridică sau fizi- 
că. U.N.B.R. nu este și nu poate fi vreodată o instituţie sau autoritate publi- 
că, așa cum este aceasta definită de Legea nr. 544 din 12 octombrie 20011 pri- 
vind liberul acces la informațiile de interes public”. Autorul susține acest 
punct de vedere, deși arată în același material că „o primă remarcă este că 
interesele profesiei nu pot fi privite în opoziţie cu interesul public, deoare- 
ce avocatura este o profesie de interes public, decurgând din integrarea: 
acesteia în sistemul judiciar ca profesie conexă celei de magistrat. Acest 
aspect este recunoscut deja la nivelul politicilor naţionale și internaționale 
în domeniul justiției. O consecință logică a acestei viziuni, acceptate, sper, 
de toată lumea, este că interesele profesiei nu sunt interese private”. 


Cele două afirmații par a se contrazice reciproc, cel puţin la nivel de apa- 
rență. Motivația acestui punct de vedere constă în aceea că instituțiile pu- 
blice sunt definite ca fiind cele care gestionează resurse financiare publice, 
or, U.N.B.R. nu gestionează astfel de fonduri. Dar acest lucru este suficient 
ca această instituţie să nu fie supusă Legii nr. 544/2001 privind liberul acces la 
informațiile de interes public? 


Dintr-un alt punct de vedere s-ar putea susține că U.N.B.R.-ul este suspus 
acestei reglementări, chiar dacă nu gestionează fonduri publice, pentru că 
este o autoritate publică. Această lege definește noțiunea de „informație 
de interes public” ca fiind „orice informaţie care privește activitățile sau re- 
zultă din activitățile unei autorități publice sau instituții publice, indiferent 
de suportul ori de forma sau de modul de exprimare a informaţiei”. Or, 
sintagma de autoritate publică este una mai largă decât cea de instituţie 
publică, cuprinzând și alte instituţii de interes public, în afara celor care 
gestionează fonduri publice. Astfel, în sensul art. 2 alin. (1) lit. a) din Legea 
nr. 554/2004, „sunt asimilate autorităților publice, în sensul prezentei legi, 
persoanele juridice de drept privat care, potrivit legii, au obţinut statut de . 
utilitate publică sau sunt autorizate să presteze un serviciu public, în regim 
de putere publică”. 


Utilitatea practică a acestei discuții este aceea a obligaţiei U.N.B.R. de 
a da curs cererilor formulate în baza Legii nr. 544/2001 privind liberul acces 


0 M. Of. nr. 663 din 23 octombrie 2001. 
LI GH. FLOREA, Aspectele specifice libertății de exprimare a ZE mere la nivel instituțional și la 
nivel individual, interviu publicat pe www. juridice. ro, ultima vizualizare la 10 decembrie 2015. 

la informaţiile de interes public, formulate în legătură cu aspectele pe care 
le gestionează această instituţie. Este un aspect exclusiv privat modul în 
care această instituție gestionează, de pildă, accesul în profesia de avo- 
cat? Având în vedere că profesia de avocat este una de interes public, iar 
U.N.B.R. este singura instituție abilitată să gestioneze accesul și exercita- 
rea profesiei de avocat, e destul de greu de susținut că aceasta nu ar fi 
supusă dispoziţiilor legale care reglementează liberul acces la informaţiile 
de interes public. 


Recunoașterea interesului public al profesiei de avocat este chiar o re- 
cunoaștere a importanței acesteia într-un stat de drept. Din acest motiv 
credem că reprezentanții acestei instituții nu acţionează ca niște manda- 
tari ai unor persoane private, ci ca reprezentanți ai unei profesii de interes 
public. Astfel, în cazul avocatului membru în conducerea Uniunii Naționale 
a Barourilor din România, care abordează problemele administrative lega- 
te de exercitarea acestei profesii, el este perceput mai degrabă ca repre- 
zentant al profesiei și ar trebui să aibă în vedere că mesajul este perceput 
în primul rând prin prisma acestei calități. Așa cum s-a arătat, „atunci când 
se exprimă în numele profesiei în ansamblu, avocatul nu poate comunica 
decât în limitele mandatului ce i-a fost încredințat prin lege și prin deciziile 
colective luate la nivel instituțional. Și corect ar fi ca avocaţii care fac parte 
din conducerea U.N.B.R. să precizeze, la fiecare apariție publică, dacă ex- 
primă opinii personale sau pe cele ale profesiei!"!"], 


4. Care sunt activităţile incompatibile 
cu exercitarea profesiei de avocat? 


În statutul avocatului au fost prevăzute mai multe incompatibilități ale 
avocatului, acestea fiind instituite pentru a proteja independența avocatu- 
lui. Cele care sunt prevăzute în mod explicit nu ridică probleme, urmând a 
fi analizate în continuare câteva din activitățile care au suscitat discuții în 
practică. 


Trebuie subliniat însă că prin precizarea făcută în partea introducti- 
vă a art. 16 din Legea nr. 51/1995, în urma modificărilor aduse prin Legea 
nr. 25/2017, respectiv că exercitarea profesiei de avocat este compatibilă 
„numai” cu activitățile enumerate în acest text de lege, s-a urmărit o limi- 
tare mai strictă a activităților cu care este empathi profesia de avocat. 


Astfel, potrivit art. 16 lit. a)-e) din Legea nr. 51/1995, exercitarea profe- 
siei de avocat este compatibilă numai cu calitateea de deputat sau sena- 
tor, consilier în consiliile locale sau județene, activități și funcții didactice 


0 Ibidem. 


VII. Aspecte particulare de etică a profesiei de avocat 353 


în învățământul juridic superior, activitate literară și publicistică și calitatea 
de arbitru, mediator, conciliator sau negociator, consilier fiscal, consilier în 
proprietate intelectuală, consilier în proprietate industrială, traducător au- 
torizat, administrator sau lichidator în cadrul procedurilor de reorganizare 
și lichidare judiciară, în condiţiile legii și alte activități prevăzute de lege. 


a) Poate fi avocatul și arbitru în cadrul unei curți de arbitraj? 


Arbitrajul este reglementat ca un sistem alternativ de soluționare a li- 
tigiilor civile, care implică participarea unor persoane din afara sistemului 
judiciar la înfăptuirea justiției. Aceasta poate ridica unele probleme de etică 
pentru avocatul care exercită în același timp și activitatea de arbitru în ca- 
drul unei curți de arbitraj. 


S-a spus că „nu se poate ca arbitrajul să fie condus de câteva firme de 
avocatură din București, fără ca avocaţilor implicați în conducerea respec- 
tivei activități să le treacă prin cap să se suspende din exercitarea profe- 
siei de avocat, cum se întâmplă la Paris, spre exemplu, cu Alexis Mourre, 
Președinte al 1.C.C. Paris, sau cu Pierre Mayer”, arătându-se că acest lu- 
cru constituie o deturnare a profesiei de avocat atunci când preopinentul 
într-o anumită cauză de arbitraj are și calitatea de arbitru în cadrul respec- 
tivei instituții și că există un conflict de interese atunci când preopinentul 
într-un arbitraj face parte din puţinele firme de avocatură implicate în con- 
ducerea arbitrajuluil!. 


Într-adevăr, cazurile mai sus învederate de autor sunt unele care pot 
ridica probleme de imparțialitate a arbitrului, care îndeplinește totodată și 
activitatea de avocat. Aceasta nu ar trebui să constituie însă un motiv pen- 
tru a institui o interdicție absolută pentru avocaţi de a exercita în paralel 
și activitatea de arbitru, ci doar pentru găsirea unei soluţii de înlăturare a 
suspiciunii în cazul în care avocatul preopinent ar face parte dintr-o casă de 
avocatură din care face parte un membru din conducerea curții de arbitraj 
care soluţionează litigiul. De altfel, în art. 16 lit. d) din Legea nr. 51/1991 se 
prevede expres că exercitara profesiei de avocat este compatibilă cu cea 
de arbitru, mediator, conciliator, negociator ș.a. 


b) Poate fi avocatul și președinte al consiliului de administrație al unei re- 
gii autonome? 


Într-un punct de vedere! s-a susținut că profesia de avocat este in- 
compatibilă cu cea de președinte al consiliului de administraţie al unei re- 
gii autonome, în primul rând, peptru că art. 29 alin. (1) lit. e) d din Statutul 


WM. Niculeasa, loc. cit. 

(2! Opinia Departamentul de studii, cercetări juridice și cooperare internațională din cadrul I.N.P.P.A,, 
validată de către Comisia Permanentă din 2 septembrie 2016, publicată pe www.juridice.ro, ultima 
vizualizare la 10 octombrie 2016. 

profesiei de avocat face trimitere la mai multe calități care determină in- 
compatibilitatea cu această profesie, și anume: președinte al consiliului de 
administraţie, președinte al consiliului de supraveghere, membru în comi- 
tetul de direcție sau în directoratul unei societăți comerciale pe acțiuni. Din 
analiza textului legal se poate observa că legiuitorul oferă două ipoteze, 
folosind disjunctivul „sau”: președinte al consiliului de administraţie (...) 
sau membru al directoratului unei societăți pe acțiuni. În acest sens, se 
poate concluziona că s-a avut în vedere efectiv calitatea de președinte al 
consiliului de administraţie, indiferent de forma juridică în care functio- 
nează acest organism (regie autonomă, societate comercială etc.). Atunci 
când s-a dorit să se facă o limitare, s-a prevăzut expres (cazul directoratului 
specific societăților pe acțiuni). Prin prisma acestei interpretări funcţia de 
președinte al consiliului de administraţie al unei regii autonome este in- 
compatibilă cu calitatea de avocat. 


În același punct de vedere s-a susținut că aceeași concluzie de incompa- 
tibilitate rezultă și din aplicarea art. 15 lit. b) din Legea nr. 51/1995", care pre- 
vede că exercitarea profesiei de avocat este incompatibilă cu ocupaţii care 
lezează (... )independenţa profesiei. Prin această dispoziție legală, s-a urmă- 
rit ca avocatul să nu îndeplinească o altă activitate care l-ar pune într-o pozi- 
ție subordonată și care ar veni în contradicţie cu libertatea și independența 
profesiei. Președintele consiliului de administraţie este, evident, membru al 
acestui organism și este numit (ca toți ceilalți membri) de autoritatea publică 
tutelară, iar în cazul reprezentantului Ministerului Finanțelor Publice, la pro- 
punerea acestei instituții [art. 5 alin. (3) din O.U.G. nr.109/2011]. Se poate ob- 
serva că nu sunt aleși, ci numiţi, ceea ce implică aspectul de subordonare. În 
același sens, remuneraţia membrilor consiliului de administraţie este stabili- 
tă de autoritatea publică tutelară [art. 8 alin. (2) din O.U.G. nr. 109/2011]. De 
asemenea, autoritatea publică tutelară încheie cu administratorii regiei au- 
tonome (membrii consiliului de administrație) contracte de mandat având 
ca obiect administrarea regiei autonome, care constituie anexa la actul ad- 
ministrativ de numire [art. 12 alin. (1) din O.U.G. nr. 109/2011]. În fine, membrii 
consiliului de administraţie pot fi revocați conform legii, în condiţiile stabilite 
în contractul de mandat [art. 12 alin. (3) din O.U.G. nr. 109/2011]. Se susține 
că din aceste dispoziții legale rezultă foarte clar relația de subordonare din- 
tre membrii consiliului de administrație (implicit și a președintelui) față de 
autoritatea publică tutelară, context în care această funcţie de președinte 
al consiliului de administrație este incompatibilă cu cea de avocat, în baza 
art. 15 lit. b) din Legea nr. 51/1995. 


În al treilea rând, se mai susține în același document că cele două acti- 
vități ar fi incompatibile și prin prisma art. 15 lit. a) din Legea nr. 51/1995, 


"l Legea nr. 51/71995 pentru organizarea și exercitarea profesiei de avocat, publicată în M. Of. nr. 210 
din 28 martie 2017. TE y 

potrivit căruia exercitarea profesiei de avocat este incompatibilă cu ac- 
tivitatea salarizată în cadrul altor profesii decât cea de avocat. Se obser- 
vă că, potrivit art. 8 din O.U.G. nr. 109/2011, membrii consiliului de ad- 
ministrație, implicit și președintele, sunt remunerați cu o indemnizaţie 
lunară fixă și o componentă variabilă, similară salariului. Este acceptat 
faptul că prin incompatibilitatea prevăzută de art. 15 lit. a) din Legea 
nr. 51/1995 nu ar trebui avut în vedere restrictiv numai cazul în care pla- 
ta se face în baza unui contract individual de muncă, ci și situaţiile care 
implică o plată periodică, fixă și având la bază o relație de subordona- 
re. Și sub acest aspect se concluzionează că funcţia de președinte al 
consiliului de administrație al unei regii autonome este incompatibilă cu 
cea de avocat. 


Dat fiind că în art. 16 din Legea nr. 51/1995 nu se prevede explicit o ast- 
fel de compatiblitate între cele două activități, este întemeiat punctul de 
vedere expus mai sus. 


c) Poate fi avocatul și executor judecătoresc? 


Într-un punct de vedere! s-a susținut că activitatea de avocat este in- 
compatibilă cu cea de executor judecătoresc, deoarece dispoziţiile art. 15 
alin. (1) lit. b) din Legea nr. 51/1995 republicată, cu modificările și completă- 
rile ulterioare prevăd că exercitarea profesiei de avocat este incompatibilă 
cu ocupațiile care lezează independenţa profesiei de avocat. Spre deose- 
bire de avocați, executorii judecătorești se află într-un raport de control și 
coordonare față de Ministerul Justiţiei, statut incompatibil cu acela al pro- 
fesiei de avocat. Se susține, în documentul menţionat, că ansamblul re- 
glementărilor din Legea nr. 188/2000 republicată!!! confirmă că executorii - 
exercită o funcţie incompatibilă cu cea de avocat. Conform dispoziţiilor 
art. 2 din Legea nr. 188/2000, executorii judecătorești sunt învestiți să în- 
deplinească un serviciu de interes public, iar actul îndeplinit de executorul 
judecătoresc, în limitele competențelor legale, este un act de autoritate 
publică și are forța probantă prevăzută de lege. Potrivit art. 4, coordona- 
rea și controlul activității executorilor judecătorești se exercită de către 
Ministerul Justiţiei, iar numirea lor se face de ministrul justiției așa cum este 
stipulat în primul alineat al art. 16. De asemenea, art. 48 stipulează expres 
că acțiunea disciplinară se exercită de ministrul justiției sau de Colegiul di- 
rector al Camerei executorilor judecătorești, iar pentru suspendarea din 
funcţie sau excluderea din profesie este obligatorie, cercetarea prealabilă 
care se efectuează de inspectorii generali din cadrul direcţiei de specialita- 
te din Ministerul Justiției sau de Colegiul director al Camerei executorilor 
judecătorești. 


U Ibidem. ) | ai 
2! Republicată în M. Of. nr. 738 din 20 octombrie 2011. 

` Dispoziţiile art. 11 din Statutullil profesiei de executor, prin care li se in- 
terzice executorilor judecătorești să se angajeze politic, confirmă, încă o 
dată, că aceștia sunt asimilați autorităților publice, subordonate executi- 
vului. Este o deosebire esenţială față de caracteristica profesiei de avocat 
de a fi „liberă și independentă”. Prevederile art. 12 din Statutul profesiei 
de executor ce stabilesc că profesia de executor este „liberală și indepen- 
dentă” nu au relevanță. Declararea prin Statutul profesiei de executor a 
caracterului pretins „independent” al profesiei de executor nu poate înlă- 
tura dispoziţiile Legii nr. 188/2000 care conțin - cu forță normativă superi- 
oară, dispoziții din care rezultă caracterul de subordonare față de puterea 
executivă. În acest sens, invocăm, cel puţin, dispozițiile privind „numirea” 
în funcţie de către ministrul justiţiei, dar și aspectul privind competenţa în 
inițierea acțiunii disciplinare, ce aparține de asemenea puterii executive — 
ministrului justiției. 


În concluzie, se susține că executorii judecătorești, aflându-se sub coor- 
donarea și controlul Ministerului Justiţiei și îndeplinind acte de autoritate 
publică, au o profesie incompatibilă cu cea de avocat, deoarece este afec- 
tată independenţa specifică profesiei de avocat. 


Dat fiind că în art. 16 din Legea nr. 51/1995'nu se prevede explicit o ast- 
fel de compatiblitate între cele două activități, este întemeiat punctul de 
vedere expus mai sus. 


d) Poate fi avocatul și coordonator al activității departamentelor juridice 
de la sediul social și de la sucursalele unei societăți cu capital majoritar de 
stat? 


Referitor la condițiile ce trebuie îndeplinite de „avocatul coordonator 
pentru asigurarea serviciilor de organizare și supraveghere a activităților 
juridice”, s-a susținuti?! că noțiunii de „avocat coordonator” nu îi cores- 
punde nicio reglementare legală în cadrul Legii nr. 51/1995 ori al Statutului 
profesiei de avocat, deoarece aceste acte normative uzitează în alt sens 
această noțiune. 


Astfel, s-a spus că există un avocat coordonator al cabinetelor asociate, 
care trebuie comunicat în scris baroului [art. 183 lit. h) din Statut], există un 
avocat coordonator al societății civile profesionale avocaţiale și al societă- 
ţii cu răspundere limitată avocaţială, care poate încheia o serie de acte ju- 
ridice în numele formei de exercitare a profesiei (art. 216, art. 217 și art. 219 
din Statut). Se poate observa că noțiunea de „avocat coordonator” este 
folosită, în sens tehnic, de legislația specifică profesiei de avocat, numai 
în raport de organizarea și funcționarea internă a formelor de exercitare 


M M. Of. nr. 713 din 26 octombrie 2010. 
2] Ibidem. 

a profesiei, și nu în raport cu activitatea pe care un anumit avocat o des- 
fășoară pentru client. Faţă de aceste aspecte, legal și statutar, nu există 
„condiţii” specifice pentru un avocat care coordonează activitatea juridică 
a unui client, această activitate urmând a fi subsumată contractului de asis- 
tență juridică, cu mențiunile analizate în prezentul material. 


Deci, pentru a beneficia de serviciile ce pot fi prestate de către un avo- 
cat este necesar să se facă raportarea la Legea nr. 51/1995 și Statutul profe- 
siei de avocat, care reglementează detaliat condiţiile pentru a avea calita- 
tea de avocat, formele și modalitățile de exercitare a profesiei, conţinutul 
și efectele contractului de asistenţă juridică, limitările și specificul activității 
avocaţiale. Legea nu impune condiţii speciale pentru un avocat în raport cu 
activitatea concretă derulată pentru un client. Limitele și specificul acestei 
activităţi sunt date de Legea nr. 51/1995, Statutul profesiei de avocat și con- 
tractul de asistenţă juridică. 


5. În ce condiţii poate fi avocatul substituit? 


Potrivit art. 6 alin. (7) din Legea nr. 51/1995 pentru organizarea și exer- 
citarea profesiei de avocat, „în cazul prestaţiilor profesionale constând în 
asistenţă și reprezentare juridică la instanţe, parchete, organe de cerceta- 
re penală sau alte autorităţi, societatea profesională cu răspundere limi- 
tată are obligația de a menţiona în contractul încheiat cu clientul numele 
avocatului/avocaților ales/aleși sau acceptat/acceptaţi de client să asigu- 
re serviciul profesional, precum și acordarea sau, după caz, neacordarea 
dreptului de substituire”. Din acest text legal se poate observa că, aparent, 
mențiunea cu privire la acordarea/neacordarea dreptului la substituire ar 
fi obligatoriu de inserat în contractul de asistență juridică numai în cazul în 
care acesta ar fi încheiat de societatea profesională cu răspundere limita-. 
tă. În realitate, s-a spus că prin completarea cu dispoziţiile statutare, inse- 
rarea unei asemenea clauze este posibilă în orice contract de asistenţă ju- 
ridică (indiferent de forma de exercitare a profesiei de avocat), caracterul 
obligatoriu fiind stipulat numai în cazul societăţii cu răspundere limitată; de 
altfel, modelul contractului de asistență juridică yag expres la art. 5 o 
clauză, în acest sensl], 


Potrivit art. 54 din Statut, avocatul împotriva căruia s-a dispus măsu- 
ra suspendării este obligat ca în termen de cel mult 15 zile de la data co- 
municării măsurii să își asigure substituirea, iar încălcarea acestor dispoziții 
constituie abatere disciplinară gravă. Așadar, statutul consacră o obligație 
a avocatului: suspendat (indiferent de cauza de suspendare) de a asigura. 
substituirea, neîndeplinirea acestei obligaţii fiind catalogată ca abatere 


Ibidem. 

disciplinară gravă (care poate atrage sancţiunea mai gravă, inclusiv exclu- 
derea din profesie). S-a mai spus că avocatul suspendat trebuie să-și asi- 
gure substituirea (adică este necesar a avea acordul altui avocat pentru a 
prelua cazul), dar nu este obligatoriu pentru client care, în conformitate 


cu dispozițiile contractuale, poate accepta sau refuza noul avocat substi- 
tuenti", 


Art. 134 alin. (6) din Statut prevede că „neglijarea cauzelor clientului, 
absența nejustificată în mod repetat, fără asigurarea unei substituiri legale 
și competente, cu acordul prealabil al clientului, constituie abatere discipli- 
nară”. S-a susținut că, respectând regulile în materie de substituire, aceas- 
ta se poate realiza cu acordul prealabil al clientului, iar în acest caz, neres- 
pectarea obligaţiei de a asigura substituirea, în parametrii mai sus-indicați, 
reprezintă o abatere disciplinară gravăt:l. Așadar, acordul clientului dat la 
încheierea contractului de asistenţă juridică este valabil exprimat și nu este 
necesar un alt acord, de fiecare dată când avocatul nu se poate prezenta 
pentru susținerea cauzei. 


În cazul societății civile profesionale, raportul juridic civil se naște între 
client și societatea civilă profesională. În acest context, serviciile profesio- 
nale urmează să fie îndeplinite de oricare dintre avocaţii desemnați de avo- 
catul coordonator, fără a se cere opțiunea clientului, cu excepția situaţiei 
în care serviciile profesionale constau în asistență și reprezentare juridică la 
instanţe, parchete, organe de cercetare penală sau alte autorități, când în 
contractul de asistenţă juridică se menționează numele avocatului desem- 
nat ori acceptat de client, precum și dreptul sau interdicția de substituire a 
acestuia [art. 196 alin. (2) din Statut]. 


S-a susținut că avocatul curator special nu poate fi substituit niciodată, ci 
doar înlocuit de către instanţa de judecată care l-a desemnat; în acest caz, 
dacă instanța va fi de acord cu înlocuirea este necesar ca aceasta să dea 
o altă încheiere judecătorească, prin care pentru termenul sau termenele 
respective, calitatea de curator special să fie îndeplinită de către un alt avo- 
cat care să devină curator special (situația în care se va reface procedura 
- adresă la barou, anexare încheiere, înștiințare barou etc.) Bl 


6. Are voie avocatul să-și facă reclamă? 


„ În forma inițială pe care o avea art. 48 din Legea nr. 51/1995 pentru exer- 
citarea profesiei de avocat se interzicea în mod explicit avocatului să folo- 
sească mijloace de reclamă sau de publicitate, așa cum se folosește în cazul 


(] Ibidem. 
13 Ibidem. 
(9I Ibidem. 

societăților comerciale sau în cazul altor profesii liberale (de exemplu, cea 

de medic). Această dispoziție a fost criticată de unii avocați, care conside- 

rau că pentru modernizarea conceptului de publicitate a profesiei s-ar im- 

pune înlăturarea interdicţiei de a folosi mijloacele de publicitate în scopul 
dobândirii de. clientelă. Se considera că o astfel de „liberalizare” poate fi 
reglată prin două mecanisme: 


a) păstrarea prevederii care interzice procedeele publicitare incompa- 
tibile cu demnitatea profesiei, evitându-se astfel transformarea publicității 
formelor de organizare ale profesiei într-una comercială; 


b) stabilirea strictă prin Statut a mijloacelor de publicitate permise cu 
interdicția folosirii în cadrul acestora a menţiunilor autolaudative, compa- 
rative sau care încalcă secretul profesionalll. 


Recent, în urma modificărilor aduse prin Legea nr. 25/2017 privind mo- 
dificarea și completarea Legii nr. 51/1995 pentru organizarea și exercitarea. 
profesiei de avocat, este permisă publicitatea în condiţiile art. 48 alin. (1), 
care prevede că „orice comunicare publică sau orice publicitate făcută de 
un avocat sau de o formă a profesiei este permisă, cu condiția ca aceasta 
să respecte reglementările profesionale și cele privitoare la independenţa, 
demnitatea, integritatea profesiei, păstrarea secretului profesional, să fie 
obiectivă și să corespundă adevărului”, iar în alin. (2) din același articol se 
prevede că „Statutul profesiei de avocat reglementează detaliat normele 
aplicabile publicităţii făcute de avocați sau de formele de exercitare a pro- 
fesiei de avocat în scopul atragerii clientelei”, 


În doctrină s-a subliniat însă că aceste modificări nu permit forme de. 
publicitate incompatibile cu statutul profesiei de avocat, declarat ca fiind 
un „partener al justiției”, menționându-se că sunt interzise manifestări 
precum: publicitatea laudativă și agresivă; publicitatea comparativă cu 
alți membri ai profesiei, nominalizarea portofoliului de clientelă (în une- 
le cazuri, fără acordul expres al acesteia, iar în alte cazuri, indiferent de. 
existenţa sau inexistența acordului acesteia); oferirea sau acordarea unor 
avantaje materiale pentru atragerea de clientelă; enunțarea cifrelor de 
afaceri ori a succeselor profesionale, dezvăluirea directă sau indirectă de 
fapte, date sau situaţii protejate de secretul profesional, promiterea obți- 
nerii de rezultate care nu depind exclusiv de activitatea avocatului care-și 
face publicitate; referirea directă sau indirectă la clienţi ai avocatului care 
folosește publicitatea sau la problemele ridicate de acesta sau la perfor- 
manţele și rezultatele acestuia; adresarea directă sau indirectă unor poten- 
ţiali clienţi; folosirea emblemelor sau simbolurilor barourilor, care ar putea 


[1] D.S. CHERTES, Avocatura Altfel. Proiect de modificare a Legii și Statutului Profesiei. Vrem sau nu 
vrem?, articol publicat pe www.juridice.ro, ultima vizualizare 22 februarie 2016. 

crea confuzie, deoarece aceste însemne sunt rezervate publicității profe- 
siei (funcţionale), în beneficiul acesteia, în ansamblu; incitarea generală 
sau concretă la litigiu sau conflict; folosirea unor exprimări care presupun 
discreditarea, denigrarea și disprețuirea avocaturii, justiției și simbolurilor 
lor; participarea comercială la activități media; referirile la activitatea pro- 
fesională anterioară, funcții ori demnități deținute; referiri la legături ori 
cunoștințe cu putere de influență", 


Acest aspect nu este reglementat în mod unitar în cadrul legislaţiilor 
europene, motiv pentru care nu s-ar putea susține că prin interzicerea re- 
clamei sau publicităţii în avocatură ar fi îngrădită libertatea de exprimare 
a avocaţilor sub acest aspect. În cauza Casado Coca c. Spaniei a fost anali- 
zată de Curtea Europeană a Drepturilor Omului situația în care avocatului 
i s-a aplicat o sancțiune disciplinară pentru încălcarea regulilor ce interzic 
membrilor baroului publicitatea. Curtea a reamintit că interdicția publicită- 
ţii își are în mod tradițional izvorul în obligațiile de discreţie, sinceritate și 
demnitate care îi incumbă avocatului, conchizând, așadar, în sensul lipsei 
unei încălcări a articolului 10 din Convenţie. Rămâne, așadar, o opţiune a le- 
giuitorului intern dacă va reglementa vreodată posibilitatea avocatului de 
a-și face publicitate într-un alt mod decât cel prevăzut de legea actualăl], 


În state din sistemul anglo-saxon a fost reglementată posibilitatea avo- 
catului de a-și face publicitate serviciilor oferite clienţilor, Curtea Supremă 
a SUA statuând încă din 1977 că interzicerea publicității este contrară pri- 
mului amendament al Constituţiei care prevede libertatea de expresie, 
ceea ce a permis utilizarea unor noi forme de publicitate (anunțuri în cărți 
de telefon, în presă etc.)3l, 


Unul din motivele pentru care avocatul ar trebui să aibă dreptul de a-și 
face reclamă este acela că avocaţii nu mai desfășoară în prezent doar o 
activitate judiciară în faţa instanței sau a organelor de urmărire penală, ci 
desfășoară și o activitate de consultanţă, caz în care aceștia ar trebui să-și 
facă cunoscută competența în domeniul respectiv. 


În condiţiile în care un stat ar opta pentru instituirea interdicţiei totale a 
avocatului de a-și face reclamă, ar trebui prevăzute măsuri și pentru interzi- 
cerea efectuării unei „reclame mascate” sub forma unor articole de presă 
ce privesc succesele obținute de o casă de avocatură într-un anumit gen de 
spețe. Acest lucru ar putea fi permis doar dacă ar fi vorba de articole prin 


(T.C. BRICIU, Principalele modificări aduse Legii nr. 51/1991 pentru organizarea și exercitarea 
profesiei de avocat, publicat pe www.juridice.ro, ultima vizualizare la 21 aprilie 2017. 

[2] C.E.D.O., cauza Casado Coca c. Spaniei, n. 15450/89, 1994, în S.I. DOROGA, Limitele libertății de 
exprimare a avocatului în lumina jurisprudenţei C.E.D.0., articol publicat pe www.juridice.ro, ultima 
vizualizare la 15 decembrie 2015. b 

BI În GH. SCRIPCARU ș-a., op. cit., p. 208. 

care se urmărește strict informarea opiniei publice cu privire la anumite 
aspecte de interes public. 


Chiar și în condiţiile modificărilor recente aduse Legii nr. 51/1995 în ma- 
terie de reclamă sau publicitate, ar trebui să fie interzise prin statutul pro- 
fesiei nominalizarea clienţilor din portofoliu sau indicarea concretă a litigii- 
lor în care forma de exercitare a profesiei fost sau este implicată". 


7. Ce particularităţi are conștiința avocatului? 


Cicero spunea că cea dintâi calitate a unui avocat este aceea de a fi om 
cinstit, cea dintâi trebuinţă a conștiinței sale este de a se sili să merite stima' 
și confienţa judecătorilor și a publicului. 


Conștiința este cea care îl va învăța pe avocat că nu trebuie să-și folo- 
sească inteligența și abilitățile pentru a obţine câștigarea procesului pen- 
tru clientul său, în detrimentul dreptății. Chiar dacă legea este interpreta- 
bilă „conștiința sa îi va spune că nu se cuvine, din pricină că a studiat litera 
moartă a legilor scrise, să uite duhul legii divine care luminează inteligența 
sa și trăiește în veci în inimile tuturor”E2, 


Tot conștiința va fi cea care îi va spune avocatului ce cauze să-și aleagă, 
în care să acorde asistență juridică, și ce cauze ar trebui să refuze, dacă 
solicitările clientului ar contraveni principiilor sale. Dacă nu va învăța să, 
refuze aceste cauze, avocatul își va pierde cu timpul respectul faţă de sine. 
și față de profesie, va căpăta un mod cinic de a vedea lucrurile și va rata 
în final ocazia de a fi fericit în profesie. Acest lucru va depinde însă de im- 
portanța pe care o va acorda mijloacelor materiale în viața sa, pentru că 
o astfel de atitudine va avea inevitabil consecințe cu y peiie la încasările 
realizate. t 


De asemenea, conștiința îi va da putere avocatului și să renunțe la o 
cauză, atunci când își dă seama că aceasta o ia pe un drum care contravine 
principiilor sale. De pildă, atunci când clientul i-a ascuns anumite aspecte 
esenţiale, inducându-l în eroare, avocatul ar trebui să renunțe la cauză dacă 
acest lucru ar face ca apărarea construită să nu mai aibă suport în probe 
și în realitate. Ar trebui chiar de la început să insereze o astfel de clauză în 
contractul de asistenţă juridică. Quintilian spune că „o slabă rușine (... ) să 
nu oprească pe avocat de a părăsi o pricină pe care la început a socotit-o 
de bună, dar în urmă luând-o în mai de aproape băgare de seamă a găsit-o 
greșită, ci să vestească pe al său client că pretenția sa este nedreaptă; căci 


_ F, C, BRICIU, în D. OANCEA (coord.) ș.a., Legea privind organizarea și exercitarea profesiei de 
avocat. Comentariu pe articole, Ed. C.H. Beck, București, 2015, p. 14. 
[2] A. AMAN, op. cit., p. 75. 

dacă avocatul judecă sănătos, face un bine foarte mare clientului nelăsân- 
du-l să se legene printr-o speranță deșartă”!'l, | 


Avocatul nu poate garanta, nu poate da asigurări despre rezultatul pro- 
cesului și nici nu poate emite pronosticuri privind finalitatea sall, EI este, 
cum s-a spus, primul judecător al cauzei, dar nu pentru a da un verdict clien- 
tului său, ci pentru a-și putea efectua în mod eficient apărarea. Altfel, dacă 
nu ar judeca el însuși cât mai obiectiv cauza, riscă să facă o apărare total 
ruptă de probele din cauză, care să ducă la un rezultat mai grav pentru 
clientul său. 


Dacă avocatul va avea conștiința împăcată, crezând că ceea ce solicită 
în numele clientului său este pe deplin îndreptățit, el ar pune tot zelul său 
în apărarea pe care o face. Zelul îi este foarte necesar avocatului pentru 
a dobândi puterea necesară să lupte pentru dreptatea în care crede, dar 
„acesta trebui să fie un zel eclerat, iar nu un zel orbit; o vrednică de laudă 
silință, o dorință cârmuită de dreptate și moderată prin înțelepciune, iar nu 
un foc aprins și agitat de patimi”bl, 


Într-un punct de vedere s-a susținut că resortul certurilor din faţa in- 
stanțelor de judecată ar fi orgoliul participanților: „a avea dreptate în seco- 
lul în care trăim pare a fi adevărata ideologie. Tot ce susţinem argumentat 
este strict pentru ca cineva să aibă dreptate și altcineva să piardă în acest 
joc, care pornește de la vechea dispută între bine și rău. Uneori nici nu mai 
contează de ce ne contrazicem, pentru că intrăm cu înverșunare în miezul 
unui păcat originar. Or, cum spunea Al Pacino în filmul Pact cu Diavolul, 
«vanitatea este de departe păcatul meu preferat, cam acesta e laitmotivul 
în contraziceri, pe orice temei ar fi acesta, orgoliul are de suferit ori de cate 
ori dreptatea nu se află de partea noastră, fie că este vorba de o terță per- 
soană cea care ne acordă această dreptate, fie că este vorba de o instituţie, 
prin instanța de judecată»”14]. Probabil că cele afirmate nu sunt valabile în 
toate cazurile, dar ele trebuie luate în considerare de avocat atunci când 
simte că orgoliul de a câștiga începe să fie imboldul său principal de a acţi- 
ona într-o cauză. 


Faptul că avocatul este mânat în demersul său de ambiția de a dovedi că 
are dreptate, nu este neapărat un lucru rău, dacă el are certitudinea că par- 
tea pe care o reprezintă ar avea într-adevăr dreptate. Dar cine îi poate da 
lui această certitudine? De aceea, mai precaut ar fi ca avocatul să-și păstre- 
ze o rezervă mentală (rezervatio mentalis) cu privire la acest aspect, având 
tot timpul în față posibilitatea ca dreptatea să aparțină părții adverse, iar 


(1 IDEM, p.75. 
- P] GH. SCRIPCARU ș.a., op. cit., p. 202. 

BI A. AMAN, op.cit., p. 76. 

14 A. GIRIGAN, loc. cit. 


VII. Aspecte particulare de etică a profesiei de avocat 363 ` 


nu clientului său. În felul acesta el nu s-ar lăsa mânat de orgoliu și nu ar 
deveni pătimaș în susținerea intereselor clientului, păstrându- și astfel luci- 
ditatea necesară pentru o Că judecată. 


8. În ce constă integritatea avocatului? 


Avocatului i se cere integritate, chiar dacă el nu are de luat decizii obli- 
gatorii în cadrul unui proces. Un avocat lipsit de integritate nu doar că își 
prejudiciază propria imagine, ci prejudiciază și imaginea profesiei pe care o 
exercită, dar și a justiţiei în ansamblul ei. 


În Japonia există un cod de etică ce > spune că avocații stimează drepta- 
tea și iubesc libertatea, caută adevăruri și virtuţi, respectă ordinea publică, 
sunt curajoși și au spiritul serviciilor publice, disprețuiesc lăcomia și nu îi fla- . 
tează pe cei puternici, luptă să-și educe personalitatea, să-și cultive simţul 
comun și să continue instruirea academică", 


S-a reproșat Uniunii Naţionale a Barourilor „că a primit în sânul său, ca 
avocaţi, pe unii judecători sau procurori corupți — așa ceva nu este admisi- 
bil într-o ţară care duce o acerbă luptă anticorupţie. Apoi, sunt avocaţi care 
sunt condamnați, dar pentru că s-a stabilit suspendarea executării pedep- 
sei și nu trimiterea în penitenciar, iar Baroul refuză să îi excludă din profe-. 
sie. La fel, nu pot accepta acest lucru”, 


Ar fi de discutat dacă orice condamnare a avocatului ar trebui să atra- 
gă excluderea acestuia din barou, așa cum se întâmplă în cazul magistrați- 
lor], Având în vedere diferenţele dintre cele două profesii, apreciem mai 
justă soluţia potrivit căreia conduce atrage nedemnitatea de a fi avocat 
doar condamnarea definitivă pentru anumite fapte, care aduc atingere 
în concret prestigiului acestei profesii. De menţionat, că prin Decizia din 
data de 4 aprilie 2017 a Curţii Constituționale a României a fost admisă ex- 
cepția de neconstituţionalitate și s-a constatat că sintagma „de natură să 
aducă atingere prestigiului profesiei” din cuprinsul art. 14 lit. a) din Legea 
nr. 51/1991 pentru organizarea și exercitarea profesiei de avocat, republi- 
cată, este neconstituțională, redactarea acesteia fiind lipsită de claritate și 
precizie, având în vedere că nu se precizează în mod clar acele infracțiuni 
care aduc atingere prestigiului profesiei de avocat. S-a precizat în comuni- 
catul de presă dat publicităţii în data ședinței că „necircumstanțierea ex- 
presă a acelor infracțiuni care sunt de natură să aducă atingere prestigiului 


(1] E. POENARU, C. MURZEA, op. cit., p. 16. 

RIC, DĂNILEŢ, Încetul cu încetul pledoaria dispare și face loc soluționării dosarului pe bază de 
documente scrise, interviu publicat pe www.juridice.ro, la 17 iunie 2016. 

(3] În cazul magistraților doar condamnarea pentru săvârșirea infracţiunii de vătămare corporală 
din culpă, prevăzută de art. 196 C. pen., nu atrage excluderea din magistratură. În rest, condamnarea 
pentru orice altă infracțiune atrage această sancțiune. 


364 - - Etica profesiilor juridice 


profesiei de avocat lasă loc arbitrariului, făcând posibilă aplicarea diferen- 
țiată a sancțiunii excluderii din profesie, în funcţie de aprecierea subiectivă 
a organelor competente”!il. Pa 


- Pentru promovarea valorii integrității profesiei de avocat a fost regle- 
mentat în mod explicit în statutul avocatului, preluat apoi de art. 114 din 
Legea nr. 51/1991, conflictul de interese al acestuia, cu următorul conţinut: 


„3-2.1. Avocatul nu poate să consilieze, să reprezinte sau să acționeze în 
numele a doi sau mai mulți clienţi din aceeași cauză, dacă există un conflict 
de interese, sau când există riscul semnificativ de a apărea un astfel de 
conflict între interesele acestor clienți. 


3.2.2. Avocatul trebuie să se abțină să se mai ocupe de cauzele ambi- 
lor sau tuturor clienților implicați, atunci când intervine un conflict între 
interesele acestora, când secretul profesional riscă să fie violat sau când 
independența sa riscă să fie știrbită. 


3.2.3. Avocatul nu poate accepta o cauză a unui nou client, dacă secre- 
tul informațiilor încredințate de un vechi client riscă să fie violat sau atunci 
când cunoașterea de către avocat a cauzelor vechiului său client ar favoriza 
pe noul client în mod nejustificat. 


3.2.4. În cazul în care avocaţii practică meseria într-o asociaţie în grup, 
paragrafele de la 3.2.1. la 3.2.3. sunt aplicabile asociației în ansamblu și tu- 
turor membrilor săi”. | 


În aplicarea acestor cazuri, practica ar putea identifica o multitudine 
de situaţii concrete care pot fi asimilate conflictului de interese, cum ar fi: 
un avocat nu trebuie să reprezinte un client dacă el este adversarul altui 
client, iar această interdicție ar trebui să fie extinsă nu doar la cauza în care 
aceștia sunt adversari, ci și la alte cauze, pentru că relația avocat-client 
este una bazată pe încredere; un avocat nu poate reprezenta mai multe 
părți care sunt antrenate într-o negociere și care au interese contrare; un 
avocat nu poate acționa împotriva unui client precedent și nu poate lucra 
pentru un nou client dacă e necesar să folosească informaţii aflate de la un 
client precedent; un avocat care anterior a reprezentat un client într-un 
caz, nu poate reprezenta o altă persoană într-un caz care are legătură cu 
cel anterior, dacă interesele noului client vin în conflict cu cele ale clientului 
precedent. Pe 


Potrivit art. 116 din Statutul profesiei de avocat, nu există conflict de in- 
terese în cazul în care clienții ale căror interese sunt în conflict, ar fi infor- 
mați despre acest lucru de către avocat, iar ei și-ar da acordul ca avocatul 


('] Comunicat de presă al Curţii Constituționale a României, publicat pe www.juridice.ro, ultima 
vizualizare la 4 aprilie 2017. i i 


VII. Aspecte particulare de etică a profesiei de avocat 365 


să-i reprezinte. Raportul dintre client și avocat este unul care presupune în- 
credere reciprocă, iar dacă clientul îi acordă această încredere avocatului în 
cunoștință de cauză, nu ar trebui să existe vreun impediment să fie asistat 
sau reprezentat de avocatul respectiv. S-ar putea face o nuanțare î în mate- 
rie penală, unde respectarea dreptului la un proces echitabil ar presupune 
ca instanţa de judecată să ia, în anumite situații, măsuri pentru asigurarea 
unei apărări efective a inculpatului. 


9. Cât de important trebuie să fie „onorariul” pentru avocat ? 


Avocatul trebuie să asigure un ajutor real pentru aflarea adevărului și 
realizarea actului de justiție în cauzele penale și civile. Cât de greu îi va fi 
acestuia să urmărească aceste obiective, în condiţiile în care el trebuie să 
fie și cel care apără interesul clientului său, depinde doar de capacitatea lui 
de a-și păstra independenţa în raport cu clientul. De aceea, în perioada de 
început a avocaturii, în epoca clasică romană, era interzisă remunerarea 
directă a avocatului pentru activitatea sa; munca avocatului era gratuită, 
profund umanistă, honorară [de unde și sensul etimologic al cuvântului 
„onorariu”, care astăzi s-a răsturnat până într-atât încât a devenit pandan- 
tul sensului primar: onorariu, ergo ceva foarte scump (... )]. 


~ Aşadar, rațiunea epistemico-juridică a instituţiei judiciare -a avocatu- 

rii rezidă în a suplini lacunele judiciare ale părților în proces și, astfel, a le 
ridica la același nivel de dezbatere juridică și a acţiona pentru stabilirea 
adevărului judiciar ș și pentru individualizarea pedepsei î în baza acestui ade- 
vărt?l. Avocatul trebuie să urmărească în primul rând îndeplinirea, acestor 
rațiuni ale profesiei sale, iar onorariul trebuie să vină ca o recunoaștere din 
partea clientului său, a efortului depus în slujba aflării adevărului și împlini- 
rii dreptății. Și dacă va fi pus în situația de a alege între onorariu și realizarea 
acestor rațiuni ale profesiei sale, acesta ar trebui să o aleagă fără ezitare pe 
aceasta din urmă. 


Un aspect important al eticii profesiei de avocat este acela al modu- 
lui în care acesta îl face pe client să înțeleagă care sunt limitele activității 
sale. Astfel, într-o opinie a unui avocat „infracționalitatea este în creștere, 
însă nu infractorii de drept comun sunt aducători de onorarii mari, ci cei cu 
«gulere albe», care de multe ori scapă controlului justiției din varii motive, 
iar cei care totuși sunt cercetaţi sau chiar ajung la proces, deși sunt dispuși 
să își plătească bine avocaţii, de multe ori cer anumite lucruri sau impun 
anumite condiţii, de regulă inacceptabile pentru avocaţi”Bl. 


l] GH. SCRIPCARU ș.a., Op. cit., p. 201. 

12] Idem, p. 202. 

BIR. MOTICA, Radu Motica în dialog cu Andrei Săvescu despre cultura juridică, interviu publicat 
pe www.juridice.ro, ultima vizualizare la 2 mai 2011. ; 

10. Este avocatul de penal un om fără scrupule? 


Cel mai des, în legătură cu etica profesiei de avocat, s-a pus problema ca- 
racterului moral al activităţii avocatului. În special, în procesele penale, unde 
avocatul este cel care îl apără pe suspect sau pe inculpat, s-a pus la îndoială 
de multe ori interesul urmărit de avocat în proces. Planează mereu suspiciu- 
nea că avocatul suspectului sau inculpatului urmărește să-l scape pe acesta de 
răspunderea penală, doar pentru că a fost plătit de el, ori pentru a-și asigura o 
faimă de avocat care „câștigă procesele” (tot în scop pecuniar, pentru a avea 
mai mulți clienți) și că el nu ar fi interesat de adevăr în cauzele în care partici- 
pă. Dacă invocă chestiuni de procedură, este suspectat că urmărește tergi- 
versarea procesului ori că vrea să obțină câștig de cauză prin „chichiţe avocă- 
teşti”. Dacă pune la îndoială probele în acuzare este suspectat că nu dorește 
să vadă adevărul privind vinovăția clientului său. Ba chiar s-a pus la îndoială, 
uneori, însuși rostul acestei activități, considerându-se că ea ar fi inutilă sau 
chiar ar încurca tragerea la răspundere penală a celor care se fac vinovați de 
fărădelegi („dacă inculpatul este nevinovat, atunci el nu are nevoie de avocat 
pentru a obține achitarea, iar dacă este vinovat, avocatul nu îl ajută cu nimic”). 


Cum se împacă aceste suspiciuni cu etica profesiei de avocat? Cel mai ușor 
răspuns ar fi, că nu în toate cauzele și nu toţi avocaţii procedează în felul 
acesta. De asemenea, s-ar mai putea spune că există și cazuri în care per- 
soanele nevinovate au fost condamnate pentru că nu au avut parte de o 
apărare eficientă, iar judecătorul a fost superficial sau indolent. În aceste 
condiţii, chiar și pentru un singur astfel de caz, tot ar fi justificată activita- 
tea avocatului în toate cauzele penale. 


Însă un astfel de răspuns nu ar fi suficient pentru a împăca pe deplin 
această activitate a avocatului în procesele penale, cu etica. Din moment 
ce această justificare ar permite menţinerea în continuare a suspiciunii 
chiar și pentru o parte din cazuri, ea tot nu ar fi pe deplin satisfăcătoare din 
punct de vedere etic pentru întreaga activitate a avocatului. S-ar mai putea 
spune că, într-adevăr, atunci când are convingerea că apără un client nevi- 
novat, se justifică depunerea unui astfel de efort din partea avocatului. Dar 
avocatul susține cu convingere achitarea inculpatului și atunci când nu are 
această convingere, ba chiar atunci când vede clar că probele de la dosar 
dovedesc vinovăția lui. Or, într-o astfel de situație mai poate fi considerată 
etică prestația avocatului? 


Un răspuns care poate fi considerat satisfăcător la această dilemă mo- 
rală a fost dat din perspectiva filozofiei dreptului“. S-a susținut că greșeala 


0 A.P. ILIESCU, Influențe ale filosofiei asupra deontologie juridice. De la ipoteze asupra naturii legii 
la practica juridică și problemele ei etice, în |. CoPOERU, N. SZABO (coord.), Etică și cultură... , p. 9-23. 

acestei concepții pleacă de la idea că adevărul legal ar fi întotdeauna unul 
manifest, că este suficient ca oricine să îl privească, pentru a-l recunoaște, 
că legea este întotdeauna clară și că ea este expresia dreptăţii, că faptele 
supuse judecății sunt întotdeauna clare. Această abordare este cunoscută 
sub numele de teoria pozitivismului juridic, care este una idealistă, idilică, 
asupra legii și asupra activității judiciare". IA 


În opoziție cu aceasta este teoria realismului legal, care susţine că ceea 
ce spune legea nu decurge complet din formularea legiuitorului, ci reiese 
abia din practica instanțelor. Adevărul legal nu este unul manifest, vădit, ci 
el trebuie construit în cadrul procesului penal, în urma confruntării echita- 
bile din fața instanţei dintre acuzare și apărare; construirea adevărului le- 
gal este o activitate complicată, ce face necesară instituirea unei proceduri 
echitabile (due process of law), care constituie miezul activităţii profesio- - 
nale în sfera dreptului; dificultățile ce apar în cadrul acestui due process of 
law nu sunt legate doar de minore lacune legislative, ci ele provin dintr-o in- 
determinare profundă a legii (ambiguităţi, omisiuni, lacune, inadvertente, 
discrepanțe, echivocuri etc.). Or, recunoașterea deplină a dimensiunilor, 
profunzimii și semnificației indeterminării pune într-o lumină nouă activită- 
țile de căutare a adevărului juridic, inclusiv activitatea de testare a ipoteze- 
lor interpretative privind existența sau inexistenta unei culpe; dacă există 
indeterminare, adevărul legal nu este dat (nu decurge direct din legislaţie 
și din faptele cunoscute), ci trebuie abia ulterior găsit prin procedurile stan- 
dardizate ale justiţieil?]. | | 


Aceasta înseamnă că rolul procedurii este foarte important în această 
abordare, deoarece ea este cea care asigură în final aflarea adevărului le- 
gal. Procedura este cea care permite acuzării și apărării să construiască ade- 
vărul legal, într-un mod just și echitabil. În cadrul teoriei adevărului manifest, 
procedura este considerată o piedică în calea aflării adevărului, pentru că 
ea întârzie sau anulează atingerea acestui rezultat. Însă, dacă adevărul este 
clar pentru toată lumea de la început, ce rost ar mai avea procesul? De ace- 
ea, rolul avocatului în procesul penal este să ridice îndoieli asupra acestui 
adevăr manifest, să-l facă pe judecător să analizeze cu atenţie dacă lucrurile 
Stau așa cum sunt descrie în rechizitoriu, astfel încât soluția de condamnare 
să fie dispusă doar atunci când toate aceste dubii sunt înlăturate. Acest lu- 
cru va fi făcut pe parcursul întregului proces penal, cu respectarea regulilor 
de desfășurare a acestuia, astfel încât nici să nu fie condamnată cu ușurință 
o persoană, nici să fie amânată nejustificat de mult adoptarea unei solu- 
ţii. Echilibrul între aceste tendinţe trebuie să-l găsească însă judecătorul, 
care va avea în vedere, întotdeauna, atât interesul societății de a trage la 


H Ibidem. 
[2] Idem, p. 14. 

răspundere persoanele care au comis infracțiuni, cât și interesul inculpatu- 
lui de a nu-i fi lezate drepturile și libertăţile fundamentale. 


Teoria realismului legal este oare compatibilă cu folosirea de către avocat 
a oricăror strategii? Răspunsul este că nu sunt permise decât strategiile le- 
gale pentru apărarea suspectului sau inculpatului și pentru a ajunge la ade- 
vărul judiciar. De pildă, este permisă recuzarea completului, dacă avocatul 
inculpatului crede că acesta îi este ostil și este permisă formularea de cereri 
de strămutare, dacă judecarea cauzei în cadrul instanței ar fi dezavantajoa- 
să pentru inculpat. Nu sunt premise însă strategii care ar presupune folosi- 
rea martorilor mincinoși, folosirea înscrisurilor false, inducerea în eroare a 
judecătorului, manipularea persoanelor etc. 


Totuși, cum ar putea fi împăcată teoria realismului legal cu faptul că, în 
sistemul nostru judiciar, întotdeauna judecătorul va lua contact prima dată 
cu punctul de vedere al acuzării, transmis prin rechizitoriul înaintat instanţei 
de judecată? Ar trebui ca judecătorul să nu citească nici dosarul și nici rechi- 
zitoriul înainte de ședința de judecată, ca să „,construiască” adevărul doar în 
urma procesului? Judecătorul nu poate să nu citească dosarul înaintea șe- 
dinței de judecată, pentru că el trebuie să ia măsurile pregătitoare pentru 
buna desfășurare a ședinței. Singurul mod de soluționare a acestei dileme 
este acela că atât judecătorul, cât și opinia publică trebuie să aibă tot timpul 
conștiința că o astfel de lectură este doar una la prima vedere (prima facie), 
pe baza căreia nu se poate forma o convingere, ci doar o impresie. Or, so- 
luțiile în procesele judiciare nu se pot da pe baza impresiilor sau a intuitiei, 
ci pe baza convingerii și a probelor, iar convingerea nu poate fi formată 
decât după audierea și a celeilalte părți (audiat et altera pars). 


Aici trebuie subliniat și riscul ca un avocat de penal să ajungă să pledeze 
în fața unui judecător care s-a convins deja de vinovăția inculpatului doar 
pe baza dosarului de urmărire penală. Or, în acest caz munca avocatului va 
fi una deosebit de dificilă, pentru că va trebui să-l determine pe judecător, 
în primul rând, să asculte ce are de spus în apărarea suspectului sau incul- 
patului, iar după aceea să-l convingă de dreptatea sa. Acesta este probabil 
motivul pentru care s-a spus, într-un mod plastic, despre avocatul de penal, 
că „viața avocatului de penal sau definiția avocaturii de penal este cea a 
unui viciu, mai degrabă decât a unei profesii. Pentru că îţi face rău din toate 
punctele de vedere, dar nu te poți lăsa. Ca și fumatul. Știi că-ți face rău, știi 
că nu e bine, dar totuși o faci în continuare”lil. 


Din acest motiv, avocații de penal trebuie să aibă anumite calități, men- 
ționate de același autor, care arată că ei trebuie să fie „oamenii care în 


M R. CHIRIȚĂ, Definiţia avocaturii de penal este cea a unui viciu, mai degrabă decât a unei profesii, 
interviu publicat pe www.universuljuridic.ro, ultima vizualizare la 10 decembrie 201 5. 

linii mari să aibă trei-patru caracteristici: să se poată adapta; să poată să 
înveţe astăzi cum se coc bananele, mâine cum se repară o locomotivă. În 
al doilea rând caut oameni la care să văd că pot face asta cu pasiune. Dacă 
nu o faci cu pasiune, dacă nu pui suflet în ea, nu ai nicio șansă să o faci 
bine pentru că dezavantajele sunt prea multe și te macină. Singurul lucru 
care te poate duce dincolo de dezavantaje e pasiunea, să-ți:placă. În al 
treilea rând, caut oameni la care să le fie foame. Nu de bani sau de lucruri 
materiale. Oameni care, cum se zice la fotbal, să fie capabili să moară cu 
ăla de gât și pe care să nu-i intereseze cât e ceasul și alte chestii de genul 
acesta. Și în al patrulea rând, oameni care să se IRIS ONE într-un colectiv 
și să lucreze în echipă”, 


11. Este morală utilizarea de către avocat 
a tehnicilor de manipulare? 


Avocatul lucrează cu cuvântul, cu logica, cu demonstrațiile, într-un cu- 
vânt cu arta retoricii. Or, acesta conţine și unele tehnici de manipulare, 
apte să asigure succesul pledoariei. Este oare etică folosirea acestora de 
către avocat pentru a obţine câștig de cauză? Hk 


Dacă răspunsul ar fi negativ, ar însemna ca arta și știința retoricii să fie 
scoasă în afara sferei moralului, ceea ce nu poate fi admis. Dacă răspunsul 
ar fi afirmativ, ar însemna să se dea dreptate vechilor sofiști care nu cre- 
deau în existența unor valori, ci considerau că orice poate fi argumentat și, 
în consecinţă, poate fi justificat. 


Răspunsul ar putea fi acela că nu mijloacele retorice folosite dau carac- 
terul moral sau imoral al pledoariei, ci scopul urmărit. Așa cum s-a spus, 
„(.... ) retorica nu este decât un ansamblu de mijloace nici bune, nici rele în 
ele însele. Scopul urmărit, acela de a convinge de dreptate sau nedrepta- 
te este cel care determină valoarea morală a unui discurs. Așadar, nu este: 
vorba aici de a condamna din principiu, așa cum o face Platon, «cuvân- 
tul frumos», de a renunța la serviciul artei oratorice, căci aceasta poate 
fi un mijloc eficient de a-și asigura triumful binelui. Astfel, Socrate, nea- 
pelând la armele retoricii, s-a lăsat condamnat: a sacrificat justiția reală 
unei justiții ideale. Când însă ne stă în putere să favorizăm aici și acum 
triumful binelui, nu ţine de responsabilitatea noastră să facem totul pen- 
tru dreptate?” i 


E de neînțeles, pentru noi, de ce Socrate credea că este suficient să te 
știi nevinovat, fără să fie nevoie să te aperi în faţa tribunalului de acuzaţiile 
care ți se aduc. Chiar dacă, în felul acesta, el și-a pus în practică propria 


N Ibidem. 
[2] CH. LE BIHAN, op. cit., p- 56. 

învățătură cu prețul vieții, totuși nu putem ignora că adevărul moral (ca și 
cel juridic) nu iese la iveală singur, ci el trebuie descoperit și uneori trebuie 
demonstrat. Or, tocmai acesta este rolul dezbaterilor din fața instanţei de 
judecată, de a ajuta judecătorul să descopere adevărul juridic și moral al 
problemelor ce fac obiectul cauzei. 


12. Poate fi etică vreodată minciuna avocatului? 


E incontestabil că adevărul este o valoare pentru marea majoritate a 
persoanelor. Dar aceasta înseamnă că niciodată etica nu permite o deroga- 
re de la el? Nu sunt situații în care a nu spune adevărul este etic? 


Aici răspunsul, aparent paradoxal, vine din faptul că valorile etice au 
o ierarhie, iar atunci când două valori vin în contradicție, alegerea valorii 
mai importante, în detrimentul celeilalte, nu constituie o abatere de la eti- 
că. Teoria că întotdeauna ar trebui spus adevărul (verismul) a fost consi- 
derată iresponsabilă. De pildă, e greu de admis că atunci când o persoană 
este întrebată de un ucigaș unde se ascunde victima, ea ar trebui să-i spună 
adevărul, dacă îl cunoaște. Este evident, pentru toată lumea, că în acest 
caz minciuna ar fi preferabilă adevărului. Ba chiar cel care i-ar spune unde 
se ascunde victima ar putea deveni la rândul său complice la infracţiunea 
de omor, săvârșind astfel o faptă ilicită. 


În aceste condiții este posibil să se susțină că minciuna ar putea fi folosi- 
tă de avocat atunci când acesta ar da prioritate unei alte valori, superioare 
adevărului? 


Dacă răspunsul este afirmativ, ce valoare ar putea fi considerată pentru 
avocat mai importantă decât adevărul? Scăparea clientului de răspunderea 
penală, de pildă, nu poate fi o astfel de valoare, care să justifice minciuna 
avocatului. Stabilirea caracterului etic al minciunii avocatului depinde de 
mobilul pentru care avocatul dorește să obțină acest rezultat, însă și aici 
ar trebui subliniat că obținerea unei faime sau a onorariului de succes nu 
pot fi considerate valori mai importante decât adevărul. Dacă mobilul ar fi 
însă evitarea unei erori judiciare care este pe cale să se producă, s-ar pu- 
tea considera că avocatul urmărește o valoare etică mai importantă decât 
adevărul și că pentru atingerea acestui scop ar fi admisibilă și minciuna din 
partea acestuia. Nu există o regulă infailibilă pentru a alege într-o astfel de 
situație, ci, așa cum credea și Rousseau, „această regulă infailibilă, contrar 
celei ce ne cere la modul abstract să spunem întotdeauna adevărul, nu este 
dată de rațiune, ci de inimă. Există un instinct moral ce ne determină uneori 
să mințim nu pentru că ne-ar plăcea adevărul, ci în numele unui adevăr su- 
perior și mai general, ce va să vină. Acest adevăr este întotdeauna bun, în 
timp ce adevărul particular este uneori un rău sau, foarte adesea, un lucru 

indiferent”!']. Rămâne, așadar, o problemă de conștiință a avocatului ca să 
identifice cazurile în care ar putea justifica o minciună în fața instanței. 


În afara acestor precizări, probabil că singura minciună permisă pentru 
avocat ar fi aceea prin omisiune, prin care avocatul nu spune instanţei toate 
informațiile pe care le deține cu privire la cauza respectivă. Minciuna prin 
comisiune, prin care avocatul afirmă cu bună știință în fața instanţei un fapt 
despre care știe că nu este adevărat, doar în situații excepţionale ar putea 
fi considerată un act etic. 


S-a susținut în literatura de specialitate că și într-un proces civil „partea 
este obligată să formuleze declarații sincere și complete cu privire la fapte 
personale și la alte fapte care îi sunt cunoscute; în măsura în care este vorba 
despre faptele unor terți sau despre împrejurări obiective de care partea 
nu are cunoștință, ea este obligată să arate acest lucru. Desigur, în cazul în 
care, ulterior, din probaţiune, rezultă că aceste susțineri nu sunt corespun- 
zătoare adevărului, întrucât partea cunoștea o anumită împrejurare rele- 
vantă, pe care a tăinuit-o față de instanţă și față de partea adversă, partea 
va răspunde pentru prejudiciul cauzat [conform art. 12 alin. (2) C. proc. civ., 
precum și dispozițiilor dreptului comun în materie], fiind obligată, de pildă, 
să suporte cheltuielile aferente probei a cărei necesitate a rezultat doar din 
conduita sa procesuală dolosivă. Totodată, partea poate fi obligată la plata 
unei amenzi judiciare. Ca atare, nu se poate susține că obligația de a expune 
corect și complet faptele cunoscute părții ar fi lipsită de sancțiune”P], Aceste 
aspecte sunt valabile cu atât mai mult în cazul unui proces penal, unde este 
consacrat în mod explicit principiul aflării adevărului obiectiv. : 


13. Procedează în mod etic avocatul care face o solicitare 
„injustă în numele clientului ori care ascunde instanţei 
ceva relevant pentru cauză? 


Avocatul nu face actele în numele său personal, ci în numele clientului 
său. Acesta din urmă poate avea un interes just pe care vrea să și-l apere în 
instanță, ori poate avea un interes injust, pe care să dorească să-l apere prin 
folosirea distorsionată a căilor legale. 


a) În aceste condiţii se pune întrebarea dacă avocatul care cere ceva injust 
în numele clientului, comite un act ce contravine eticii? 


Aici nu intră în discuţie situaţia în care avocatul ar fi convins că ceea ce 
solicită clientul său prin acțiunea introdusă î în faţa instanței este întemeiat, 


1 Idem, p. 63. 
[2] A. CHIȘ, L. ZIDARU, Dezideratul aflării adevărului și rolul judecătorului în E o pipbeial, 
articol publicat pe www.universuljuridic.ro, ultima vizualizare la 25 februarie 2016. 

adică situația în care el chiar este convins că acesta are dreptate. Intră situa- 
ţia în care avocatul este convins că cererea de chemare în judecată a clien- 
tului său nu este întemeiată și cu toate acestea o redactează și o introduce 
la instanţa de judecată. În caz de dubiu asupra justeţei interesului clientului 
său, avocatul poate introduce acțiunea, pentru că nu el este abilitat să o 
judece. 


De asemenea, nu ar fi decât o problemă de conștiință dacă acțiunea 
respectivă ar fi respinsă, fără să producă alte consecințe față de alte per- 
soane (ar fi cel mult, un stres pentru pârât și timpul pierdut de acesta să-și 
facă apărarea). Dar dacă acțiunea respectivă ar fi admisă, în ciuda faptului 
că ea este nedreaptă? Ar fi acesta un act care ar contraveni moralei? Dacă 
da, cui i-ar aparține actul imoral: judecătorului care a admis acțiunea ne- 
dreaptă, avocatului care a redactat-o și a introdus-o în instanță știind că ea 
este nedreaptă ori amândurora? Vorbim fie de acțiuni care și-ar putea găsi 
o justificare în lege, într-o anumită interpretare discutabilă a acesteia, dar 
care ar contraveni profund moralei și echităţii, ori chiar de acţiuni nedrepte 
admise cu știință de judecător (din ură, din răzbunare, din simpatie, din 
interes etc.). 


În penal, acest aspect poate căpăta uneori accente foarte grave. De pil- 
dă, s-ar putea imagina o situație în care un avocat are un client inculpat 
minor, acuzat de conducerea unui autovehicul fără permis de conducere 
și sub influența alcoolului, în urma căruia a rezultat accidentarea unei per- 
soane. Avocatul a aflat din discuţia cu clientul său că în realitate nu acesta a 
condus autovehiculul, ci prietenul său cu care era în seara respectivă. Însă, 
pentru că acesta mai avea o condamnare cu suspendare sub supraveghere 
a executării pedepsei, ceea ce i-ar fi atras revocarea suspendării pentru co- 
miterea noii infracțiuni și executarea pedepsei rezultante într-un peniten- 
ciar, a acceptat să ia el fapta asupra lui, ca să-și salveze prietenul. În acest 
caz, poate avocatul să încalce principiul loialității și să relateze organelor ju- 
diciare ceea ce a aflat din discuţia confidențială avută cu clientul său? Poate 
el să susțină în continuare că inculpatul pe care îl apără a săvârșit fapta, din 
moment ce știe că acest lucru nu este adevărat? 


e o. e. o 


„Dacă avocatul nu ar fi făcut astfel de solicitări injuste, ci judecătorul ar 
fi pronunţat hotărârea injustă fără nicio contribuţie din partea avocatului, 
s-ar putea susține că sunt valabile afirmaţiile făcute de Aristotel potrivit 
cărora „totdeauna cel ce împarte prea mult, nu cel ce primește săvârșește 
ceva nedrept. Nu acela la care se găsește ceva nedrept, ci acela despre care 
e adevărat că el a făcut aceasta cu voință, săvârșește ceva nedrept. Așa în- 
cât, este acela în care se află începutul acţiunii, un început care e de căutat 
tocmai în cel ce împarte, nu în cel ce primește”, 


(1] ARISTOTEL, op. cit., p. 113. 

Această din urmă afirmaţie lasă însă loc unei alte interpretări, atunci 
când începutul acțiunii nedrepte ar consta în redactarea și susținerea unei. 
cereri injuste de chemare în judecată. În acest caz, responsabilitatea mora- 
lă a rezultatului nedrept produs în urma unei hotărâri judecătorești injuste 
nu îi aparține doar judecătorului care a pronunțat-o, ci și avocatului care a 
redactat-o și a susținut-o. 


Chiar dacă acțiunea pe care clientul vrea să o formuleze în faţa instanţei 
ar avea o oarecare aparență de temeinicie, s-ar putea pune întrebarea dacă 
„tot ce are o oarecare apropiere de adevăr și cea mai mică aparență de. 
izbutire este oare îndestul spre a-l face să intre în luptă?”!'l. S-a răspuns la 
această întrebare că „el nu se cuvine a se înfățișa decât cu mijloace care să-i 
inspire o conferință rezonabilă. Mai întâi trebuie să-și măsoare armele și să. 
le compare cu acelea ale adversarului său; o. închipuire trecătoare nu este 
îndestul, trebuie o lumină adevărată spre a cere cu dreptate o hotare la 
însuși dreptatea”ll, 


b) Avocatul care ascunde alya nefavorabile clientului său comite un act 
ce contravine eticii? 


În practică, pot fi situații în care un avocat să constate că Haes ar depu- 
ne la dosar o probă, aceasta poate conduce la respingerea acțiunii formu- 
lată de clientul său ori la admiterea doar în parte a acesteia. În acest caz, 
dacă are actul și nu-l depune la dosar, avocatul comite un act neetic ori ar fi 
permisă o astfel de e jga în numele apărării cât mai bine a intereselor: 
clientului? 


Dacă instanța i-ar solicita în mod explicit actul respectiv, iar avocatul 
ar refuza să-l depună, ar fi în discuție chiar săvârșirea de către acesta a in-. 
fracțiunii de obstrucționare a justiţiei, pipvăzută de art. azs alin. (1) lit. b) 
C. pen. l 


În cazul în care instanţa nu știa de actul respectiv, avocatul ar trebui să 
păstreze un echilibru între onestitate totală, pe de o parte, și tact și diplo- 
mație în raport cu clientul său, pe de altă parte. Dacă pentru client ar fi ad- 
misibilă în orice situație ascunderea unor aspecte care îi sunt defavorabile, 
având în vedere implicarea lui subiectivă în cauză, pentru avocat trebuie să 
existe o justificare etică în astfel de situații, cum ar fi cazul în care avocatul 
ar urmări valori etice mai importante decât adevărul. 


Sub acest aspect se impune a fi menţionat că, în alte legislații, există pre- 
vederi exprese care obligă părțile. unei cauze civile să prezinte informații 
care să corespundă realității (de pildă, art. 138 C. proc. civ. german). Față de 


Ul A. AMAN, op. cit., p. 75. 
3 Ibidem. 

acest text s-a susținut că, în măsura în care avocatul constată că clientul său 
prezintă aspecte care nu corespund realității, nu are dreptul să își asume 
afirmaţiile respective, iar în măsura în care nu poate remedia problema sur- 
venită în acest mod în contextul raportului de mandat, are obligaţia de rezi- 
liere a acestuia; în nicio situaţie nu este autorizat să susțină la rândul său afir- 
mațiile clientului său asupra cărora a constatat că nu corespund realității", 


14. Cum ar trebui să-i trateze avocaţii pe clienţii „seducători”? 


Pot exista situații în care avocații întâlnesc clienți atractivi din punct de 
vedere sexual, financiar sau intelectual. În astfel de situații, sentimentele 
avocatului devin mai puternice și acesta riscă să devină vulnerabil la com- 
portamente inadecvate din punct de vedere etic. De aceea, tind să se com- 
porte cu aceștia la fel cum s-ar comporta dacă ar fi în afara profesiei, deși 
exigenţele mediului profesional sunt altele. În astfel de cazuri, avocatul 
tinde să se identifice cu clientul, își dorește mai mult să „îl ajute”, și pierde 
din vedere situația concretă și reală a speţei. 


- Dacă acești clienți îi oferă cadouri, în afara onorariului, avocatul se află 
într-o dilemă etică, dacă ar trebui să le primească sau nu. Dacă le primește, 
este posibil ca în final, dacă procesul nu va avea rezultatul scontat, ei să fie 
acuzați că s-au folosit de clienţii respectivi în scopul dobândirii de foloa- 
se, în timp ce dacă nu le primesc, clienţii se pot simți jigniți și își pot pier- 
de încrederea în avocat. Aici, foarte importantă este cultura personală a 
clientului care oferă cadoul respectiv. Dacă acesta face parte dintr-o cultu- 
ră în care cadourile sunt un mod obișnuit de arătare a recunoștinței și a res- 
pectului, avocatul poate decide mai ușor să accepte cadoul respectiv. Dacă 
însă clientul provine dintr-un mediu în care cadoul este văzut ca un mod 
de „„cumpărare” a persoanei căreia i s-a oferit, el va decide să îl refuze, cu 
motivarea că etica profesională nu-i permite să îl accepte. În felul acesta 
avocatul va câștiga respectul și încrederea clientului și va evita ca gestul 
său să fie interpretat de client ca unul care să-i confere un ascendent asu- 
pra avocatului. 


15. Cum trebuie abordată de către avocat încheierea 
unui acord de recunoaștere a vinovăţiei? 


Primul aspect pe care ar trebui să-l verifice avocatul, în cazul în care se 
pune problema încheierii unui acord de recunoaștere a vinovăţiei de către 


"A 14-a conferință a avocaților europeni. Avocatul - subiect de anchetă a autorităților de urmărire 
penală; răspunderea penală și urmărirea penală a avocaților, Berlin — 7 noiembrie 2014, Berliber 
Anwaltsverein e.V., conferință publicată pe www.unbr.ro, ultima vizualizare la 23 decembrie 2014, 
p. 31. | i 

clientul pe care îl reprezintă, este acela de a afla dacă în cauză sunt probe 
suficiente de vinovăţie a inculpatului. În lipsa acestor probe, avocatul ar. 
trebui să aducă probe î în favoarea clientului său, pentru a-i susține nevino- 
văţia , iar nu să opteze pentru încheierea unui astfel de acord, chiar dacă . 
acest lucru ar putea fi mai convenabil clientului, din anumite puncte de ve- 
dere. 


Dacă sunt probe în defavoarea clientului, iar acesta intenţionează să 
încheie un acord de recunoaștere a vinovăţiei, avocatul ar trebui să urmă- 
rească obținerea unei soluţii cât mai avantajoase pentru clientul său, însă 
în limitele legii și ale echităţii. 


În practica țărilor în care instituția acordului este de mult timp aplica-: 
tă, au fost subliniate mai multe probleme de ordin etic cu care se poate 
confrunta avocatul, în legătură cu instituția acordului de recunoaștere a 
vinovăţiei, sintetizate în doctrinăl! astfel: 


A. Dilema menţinerii relațiilor bune cu acuzatorul. Pe de o parte, avocatul 
este obligat să servească interesele învinuitului, fapt care ar putea duce la 
respingerea unui acord propus de procuror atunci când acesta îi este în 
defavoarea sa, iar pe de altă parte, apărătorul va dori să menţină o relaţie 
bună cu procurorul, fapt care ar duce, uneori, la acceptarea unui număr de 
acorduri. Astfel, avocatul ar putea fi tentat să convingă clientul să coopere- 
ze cu procurorul pentru a încheia un acord, doar pentru a nu strica relația 
cu procurorul. 


B. Tentația acordului de recunoaștere a vinovăţiei. Există o tentaţie 
pentru avocat de a încheia acordul, deoarece încheierea acestuia oferă 
posibilitatea de a finaliza mai repede un caz. De aceea, există un risc real 
ca unii avocați să se orienteze automat spre negocierea unui acord, fără. 
a studia dosarele sau a-și consulta clienţii într-o manieră profesională, 
înainte de luarea unei astfel de decizii. Tendinţa de a obţine un onorariu 
cu un efort mai mic poate duce și la alte variante ale acestei probleme. În 
acest context, clienţii pot fi ei înșiși suspicioși atunci când avocatul le 
propune un acord de recunoaștere a vinovăţiei, gândindu-se că avoca- 
tul nu este interesat de altceva, decât de instrumentarea rapidă a cazu- 
lui. Avocaţii trebuie să țină cont de aceste îngrijorări ale clientului și să 
fie gata să lămurească orice aspect care generează reţineri, chiar dacă 
clientul nu le exprimă. lgnorarea acestui lucru poate duce la neînţelegeri 
și neîncredere și chiar la respingerea de către client a acordului, chiar 
dacă acesta i-ar fi benefic. Dezvoltarea aptitudinilor de comunicare ale 


Uy. ROTARU, Aplicarea prevederilor legale privind acordul de recunoaștere a vinovăţiei. Îndrumar 
pentru avocați, A.B.A.- Iniţiativa pentru Supremaţia Legii, Chișinău, 2013, apud M. LIVESCU, Aspecte 
deontologice și standarde privind acordul de recunoaștere a vinovăţiei, articol publicat pe www. 
universuljuridic.ro, ultima vizualizare la 2 martie 2016. 

avocatului, de înțelegere a mecanismelor psihologice care influențează 
reacțiile și deciziile clientului în astfel de situații, devin astfel necesități 
reale. Acestea pot fi realizate prin module specifice de formare profesi- 
onală continuă. 


C. Transparenţa redusă a muncii avocatului. În virtutea faptului că acor- 
dul simplifică munca avocatului și acesta nu este nevoit să îndeplinească 
toate acțiunile pe care în mod normal le-ar avea de îndeplinit, clientul ar 
putea să nu fie în stare să aprecieze calitatea muncii avocaților. La rândul 
său, avocatul ar putea să se folosească de acord pentru a depune eforturi 
mai mici de muncă. Totuși, s-a subliniat că munca avocatului în cadrul unui 
acord necesită cel puţin același efort ca în cazurile procedurii obișnuite, 
iar în unele situaţii — poate fi chiar mai complexă. Este important ca stan- 
dardele de activitate și procedurile de lucru ale avocatului în negocierea 
acordului să fie cunoscute de către clienți în așa fel încât aceștia să poată 
aprecia munca acestuia, astfel încât ambii să aprecieze pozitiv dacă se reu- 
șește semnarea acordului. - 


D. Deformare profesională. Experiența multor avocaţi este că majori- 
tatea covârșitoare a clienților sunt, de fapt, vinovaţi de acuzațiile care li 
se aduc. Această realitate poate duce, cel puţin pentru categoria de cli- 
enți defavorizați social, la tentaţia încheierii unui acord de recunoaștere 
a vinovăţiei chiar și atunci când clientul ar putea fi nevinovat. Astfel, 
avocatul poate percepe ca neesențială verificarea în ce măsură acordul 
este potrivit unui caz concret, ocolind etapele necesare efectuării unei 
pregătiri minuţioase și adecvate pentru luarea deciziei în privinţa acor- 
dului. 


E. Conflictele de interese. În practica aplicării acordului a fost eviden- 
țiat un potențial conflict de interese care apare atunci când avocatul 
acordă asistenţă juridică mai multor co-învinuiți și unul dintre ei dorește 
să încheie un acord de recunoaștere a vinovăției. În astfel de cazuri re- 
comandarea este ca avocatul să renunțe la reprezentarea unuia dintre 
clienți. 


F. Evaluarea finală. Odată ce a fost finalizat un dosar, este recomanda- 
bil ca avocatul să facă o evaluare finală. Dacă a fost vorba de acordul de 
recunoaștere a vinovăției, avocatul poate evalua cât de bine s-a informat 
despre cazul dat înainte de a lua decizia că un acord ar fi potrivit, a reu- 
șit să prezică corect rezultatul final, ce a mers altfel decât a fost prezis 
etc. Rezultatul unui astfel de exercițiu va fi o creștere profesională care 
va fi simțită în cazurile ulterioare în care va avea de optat pentru procedu- 
ra acordului de recunoaștere a vinovăție. Este important ca învățătura și 
creșterea profesională să vină atât din succesele obținute, cât și din eșe- 
curi. 

„16. În ce constă independenţa avocatului? 


A. Cum este asigurată independenţa avocatului față de autoritățile sta- 
tului? 


Avocatul are nevoie de independenţă față de autoritățile statului, pen- 
tru a-și putea exercita profesia în deplină libertate. De multe ori el va trebui 
să susțină interesele unei persoane particulare împotriva intereselor statu- 
lui. Or, dacă el nu ar avea deplina independenţă față de celelalte autorități 
ale statului, dreptul la apărare al persoanelor ar putea fi.afectat. Din acest 
motiv s-a spus despre avocat că „el se cuvine a arăta acea statornicie ce- 
rută independentei sale profesii; să nu se teamă în expresia funcţiei sale 
de alt nimic, decât de a avea vrăjmași adevărul și dreptatea. (...) Să nu se 
împotrivească niciodată a veni în ajutorul celui sărac, împotriva celui bogat, 
în ajutorul celui slab, împotriva celui puternic; să caute a-și mări reputația 
apărând pe ale celorlalți, să se facă folositor silindu-se a împăca pricinile . 
mai înainte de a intra în sala de judecată, în sfârșit să aibă un caracter nobil, 
adică o inimă și o înțelegere”! 


Păstrarea independenței avocatului față de stat este motivul pentru 
care avocatului îi este interzis să exercite în paralel alte activități care 
i-ar putea afecta această independență. Din acest motiv s-a susținut că 
„avocatul nu poate să-și riște libertatea și independenta, loialitatea față 
de client, nici secretul profesional și, de aceea, deontologia stabilește in- 
terzicerea exercitării profesiilor sau îndeplinirii funcţiilor care direct sau 
indirect creează orice fel de presiune fizică sau psihică care poate pune. 
în pericol independenţa avocatului sau dezvăluirea oricăror date secre- 
te. Altfel se pot prejudicia interese legitime ale clienţilor și se afectea- 
ză grav încrederea cetăţenilor în dreptul la apărare, și prin extensie în 
tot sistemul de garanții legale prividi securitatea juridică și judiciară a 
persoanei”!], 


B. Cât de independent este avocatul faţă de clientul său? 


Potrivit art. 109 din Statutul profesiei de avocat, „activitatea avocatului 
nu poate fi motivată decât în interesul clientului, apreciat în limitele legii, 
ale prezentului statut și ale codului deontologic”. Ce înseamnă acest lucru? 
Este avocatul obligat întotdeauna să acționeze în interesul clientului său ori 
poate acţiona așa cum crede el că este just, chiar dacă acest lucru ar contra- 
veni intereselor clientului? Dacă trebuie să acționeze în interesul clientului, 
până unde ar trebui să meargă avocatul în susținerea acestui interes? 


0l A. AMAN, op. cit., p. 75. 
[2] GH. FLOREA, Codul de conduită, etică și deontologie alavocatului român (necesitatea elaborării 
tezelor prealabile), publicat pe www.universuljuridic.ro, ultima vizualizare la 2 septembrie 2016. 

În literatura de specialitate s-a susținut că legea privind organizarea și 
exercitarea profesiei de avocat este mai mult decât lămuritoare, în sensul 
că stabilește o singură limită ce nu trebuie depășită și anume caracterul 
legitim al drepturilor, intereselor și libertăților clientului, ceea ce rezultă în 
mod expres din art. 2 alin. (2), (5) și art. 3 lit. e) din Legea nr. 51/1995, pentru 
organizarea și exercitarea profesiei de avocatii], S-a arătat că „deslușirea 
limitei profesionale mai sus-menţionate, în sensul de limită a licitului de ili- 
citul profesional, este apanajul exclusiv al avocatului în sensul că acesta din 
urmă trebuie cu întâietate și supra măsură să identifice atât drepturile și 
interesele clientului său, cât și caracterul legitim al acestora. Îndeplinirea 
acestei obligații de diligenţă se face cu mijloacele profesionale puse la înde- 
mână de legea de organizare a profesiei, avocatul având dreptul, în caz de 
dubiu, să refuze acceptarea mandatului. Dincolo de natura acestei obligații 
de diligenţă, este dincolo de orice tăgadă că avocatul este obligat să se 
străduiască să identifice cele două elemente în discuţie: existența dreptului 
clientului său, respectiv caracterul legitim al acestui drept. Relația profe- 
sională a avocatului nu se poate construi dacă această diligență nu este 
îndeplinită. Avocatul este primul judecător al interesului clientului său”. 


Autorul subliniază însă că în analizarea caracterului legitim al drepturi- 
lor și intereselor clientului, avocatul nu ar trebui să adopte o interpretare 
plasată în limitele dispoziţiilor legale, ci o abordare „de optimizare juridică”, 
care ar presupune o interpretare juridică plasată în egală măsură în limitele 
dispozițiilor legale, ce ar da pe deplin efecte, atât scopului avocatului, cât 
și intereselor clientului, susținându-se că „aceasta este abordarea ce va- 
lorifică pe deplin atât menirea avocatului, aceea de a stărui în protejarea 
intereselor clientului, cât și rostul clientului de a cultiva drepturi și interese 
legitime însă cu avantaje pentru el”l3l, 


De altfel, nu ar trebui făcută această distincţie, între interpretarea legii 
de către avocat și cea făcută de judecător sau de procuror. Care ar fi rațiu- 
nea pentru care avocatul să adopte o interpretare a legii în favoarea clien- 
tului său și nu una în care el ar crede sincer? Avocatul ar trebui să-și schimbe 
modul de abordare a aceleiași probleme în funcţie de clientul pe care îl 
apără, de pildă, după cum apără persoana vătămată ori inculpatul? Pare 
discutabilă și susținerea autorului că acest mod de abordare „valorifică pe 
deplin menirea avocatului”, deoarece aceasta nu este aceea de a obţine 
avantaje pentru client, ci aceea de a-l consilia pe acesta într-un domeniu de 


0 M. NICULEASA, Anticriștii juridici ai zilelor noastre sau despre cele două relaţii ce ne tulbură 
vieţile profesionale: relaţia dintre avocat și client din perspectiva ilicitului, respectiv relația dintre 
dependent și independent în activitatea avocatului din perspectiva ilicitului fiscal, articol publicat pe 
www.universuljuridic.ro, ultima vizualizare la 3 februarie 2016. 

12 Ibidem. j 

BI Ibidem. 

care el nu are cunoștință. De ce nu s-ar putea spune că menirea avocatului 
ar fi aceea de profesionist al dreptului, de căutător al dreptății, indiferent 
dacă aceasta îl avantajează sau nu pe clientul său? Dacă s-ar adopta punctul 
de vedere al autorului nu ar risca avocatul să se transforme într-un, sim- 
plu prestator de servicii pentru client? Calitatea de „apărător” a avocatului 
nu ar trebui să altereze statutul acestuia de profesionist al dreptului, iar 
avocatul nu ar trebui să susțină o interpretare în care nu crede, chiar dacă 
aceasta i-ar fi favorabilă clientului său. 


În doctrină s-a arătat că avocatul nu trebuie să se lase atras în tensiunile 
cazului pe care îl are de instrumentat, deoarece în acest fel se confundă 
cu partea și își pierde aura de partener al justiției, coborând la nivelul unui 
simplu mandatar; el nu poate accepta o cauză pentru motive ce ţin de un 
interes propriu sau din dorința de a servi IE ae altor persoane deat 
clientul, 


De aceea, tocmai pentru păstrarea acestei independente a avocatului, 
într-un document ce emană de la un reprezentant al avocaților din România, 
se pune la îndoială independenţa avocatului în cazul așa-numitului „pact de 
quota litis”, susținându-se că se impune actualizarea acestui concept care 
niciodată nu a fost considerat de profesie că ar fi inclus în onorariul cuvenit 
avocatului, în mod obișnuit, ci el reflectă o asociere și participarea avocatu- 
lui împreună cu clientul la rezultatul litigiuluit:]. Se arată că este necesar să 
se clarifice dacă se periclitează independența și libertatea avocatului care 
nu mai e doar apărător, ci un asociat al clientului său pentru realizarea unui 
rezultat material, fiind așteptate clarificări dacă se alterează funcția apără- 
rii, ori se provoacă abandonarea sau discriminarea cetățenilor care au de 
revendicat drepturi de mărime patrimonială redusă sau a căror protejare 
este dificilă. Deși autorul nu se pronunță explicit împotriva acestora, ar fi. 
destul de greu ca un avocat în această situație să nu se confunde cu partea, 
din moment ce el are un interes material direct în litigiul respectiv. 


Separarea avocatului de clientul său este și temeiul pentru care în cazul 
în care avocatul sau clientul acestuia nu mai doresc să continue colabora- 
rea, avocatul poate fi înlocuit. Dacă avocatul este înlocuit cu altul, cel care: 
l-a înlocuit ar trebui să îl încunoștinţeze în mod responsabil despre prelu- 
area activității de apărare, pentru a nu prejudicia interesele clientului prin 
existența unei perioade în care acesta ar rămâne fără apărător. De ace- 
ea, s-a arătat că din vechea instituție a „acceptului”, trebuie să se impună 
obligația de comunicare obligatorie a avocatului-înlocuitor de către avo- 
catul-înlocuit printr-o activitate de informare responsabilă. Aceasta este și 
situația în prezent, în practică, în majoritatea situaţiilor, iar în felul acesta 


(17. C. BRICIU, în D. OANCEA (coord.), op. cit., p. 10. 
[2] GH. FLOREA, loc. cit.. 

există o garanţie pentru client că nu va rămâne fără apărare efectivă, fiind 
necesar că existe un singur moment în care vor înceta răspunderile unuia 
și vor începe cele ale celuilalt și să se asigure o informare completă, în be- 
neficiul apărării), 


Au fost considerate în doctrină ca fiind încălcări ale principiului indepen- 
denței avocatului: existența unui interes propriu al avocatului ori al persoa- 
nelor apropiate acestuia în cauza care i-a fost încredințată, prestarea de 
activități avocațiale în scopul de a se face plăcut clienților, magistratului 
sau publicului, prestarea de activități avocaţiale din simplă complezență, 
existența oricăror presiuni în scopul nerespectării secretului profesional, 
subordonarea întregii activități a avocatului unui singur client, adică activi- 
tatea practicată sub forma denumită „in-house lawyer”l2l, 


Păstrarea independenţei avocatului față de client îl ajută pe acesta să 
treacă mai ușor peste momentul în care trebuie să-și încunoștințeze clientul 
că a pierdut procesul. Este evident că nu există avocaţi care să câștige toate 
procesele, oricât de buni ar fi. Toţi au avut de întâmpinat și momentul, mai 
mult sau mai puțin neplăcut, atunci când au luat la cunoștință de faptul că 
au pierdut, și mai ales cel în care trebuie să transmită această informaţie 
celui pe care l-au asistat sau l-au reprezentat. În acest caz, avocatul ar tre- 
bui să facă efort pentru a se detașa de așa-zisul eșec și să înțeleagă rațional 
care au fost argumentele care au determinat soluția contrară. În niciun caz 
o reacție pătimașă nu i-ar fi de folos nici lui și nici celor pe care i-a asis- 
tat sau i-a reprezentat. Un sfat de specialitate pertinent a fost exprimat în 
felul următor: „înainte să blamezi sistemul, conjunctura, instanţa, opreș- 
te-te! Respiră! Gândește! Derulează până la momentul zero: întâlnirea cu 
dosarul. Ţi-ai evaluat corect poziția încă de la început? Nu ţi s-a ascuns ni- 
mic? Ai rămas independent și obiectiv în permanență sau te-ai îmblânzit 
pe parcurs? Ai cedat laturii umane, te-ai identificat prea mult cu speța sau 
te-ai atașat prea mult de omul din spatele ei și ai omis să privești la rece? 
Slăbiciune. Omul implicat este pe jumătate învins. Își găsește cu greu vor- 
bele nepărtinitoare, își ține cu greu respirația, se enervează ușor, răbufneș- 
te, declanșează circ. Uită regula esenţială de profesionalism, agită instan- 
ţa, sala, naște reacţii negative. Pledoariile tip «show» nu sunt apreciate. 
Nu cuprind concret juridic și nu conțin esențial. Plictisesc. Cum ai putea 
convinge de adevăr o persoană lehămetuită?”5] 


În niciun caz nu credem că l-ar ajuta pe avocat o atitudine de ge- 
nul cele descrise într-o butadă potrivit căreia, atunci când trebuie să-și 


0 Ibidem. 

[2] T.C. BRICIU, op. cit., p. 10. i 

(3 A. VEZUREANU, Cum se pedepsește furtul de adevăr?, articol publicat pe www.universuljuridic. 
ro, ultima vizualizare la 25 februarie 2015. a 

încunoștințeze clientul că a câștigat procesul, avocatul îi spune „Am câș- 
tigat!”, iar atunci când trebuie să-i spună că a pierdut procesul, acesta îi 
comunică „Ai pierdut!”. 


17. Cât de independent este avocatul din oficiu? 


Spre deosebire de avocatul ales, remunerat de parte, avocatul din ofi- 
ciu este remunerat de stat, din fondurile Ministerului Justiției. Acest lucru 
nu ar trebui să aibă nicio relevanţă în ce privește calitatea apărării pe care 
o efectuează avocatul. 


Este important de știut faptul că avocaţii din oficiu sunt plătiţi din fon- 
durile Ministerului Justiţiei, deoarece în cazul în care plata s-ar face din 
fondurile instanțelor sau parchetelor ar putea exista tendinţa organelor 
judiciare de a nu desemna avocaţi din oficiu, si aceasta pentru a economi- 
si bani. Din acest motiv, în Avizul nr. 6 (2004) al Consiliului Consultativ al 
Judecătorilor Europeni (C.C.J.E.) se arată că: „C.C.J.E. consideră că asisten- 
ţa juridică trebuie finanțată de către o autoritate publică și acoperită de un 
buget special, astfel încât cheltuielile corespunzătoare să nu fie suportate: 
din bugetele de funcționare ale instanțelor”. 


În sistemul nostru judiciar, deși remunerarea avocaților din oficiu se face 
din fondurile instanțelor, acestea primesc banii de la Ministerul Justiţiei, 
iar cazurile de asistență juridică obligatorie sunt menţionate expres în: 
lege. Din acest motiv, nu s-ar putea susține că această modalitate de re- 
munerare ar prejudicia în vreun fel activitatea avocaţilor din oficiu. Aceștia 
rămân total independenţi și pot face apărarea așa cum consideră că este 
mai bine, cu condiția însă să fie o apărare efectivă, nu una formală. 


Cu toate acestea, în același aviz al Consiliului Consultativ al Judecătorilor 
Europeni (C.C.J.E.) se mai arată că „trebuie să existe garanții împotriva si- 
tuației ca remunerarea avocaţilor și a ofițerilor instanței să fie fixată astfel 
încât să încurajeze măsuri procedurale inutile. Trebuie, de asemenea, să 
existe dispoziții, în temeiul Recomandării nr. R (84) 52 (principiul 2-1 din 
anexă), pentru sancţionarea abuzului de proceduri în instanță”. Cu alte 
cuvinte, modalitatea de desemnare și de plată a avocaților din oficiu nu 
trebuie să dea prilejul desemnării acestora și atunci când nu s-ar justifica 
acest lucru. 


În sistemul nostru judiciar s-au prevăzut expres în lege cazurile în care 
este necesară desemnarea unui avocat din oficiu, ele nefiind lăsate la latitu- 
dinea judecătorului. Avocaţii din oficiu fiind desemnați de regulă!!! în ma- 


U Avocaţii pot fi desemnați de instanţă și în procesul civil (de exemplu, cazul curatorului desemnat 
de instanţa potrivit art. 58 C. proc. civ.). 

terie penală, nu există riscul ca aceștia să formuleze acțiuni nejustificate, 
doar pentru a justifica încasarea unor onorarii. 


„Există însă și un revers al medaliei, anume posibilitățile mai restrânse ale 
avocatului din oficiu de a renunţa la mandatul încredințat, ceea ce atrage și 
o restrângere corelativă a independenţei acestuia. 


Spre exemplificarea aspectelor menţionate, s-a adus în discuție cazul 
unui acuzat norvegian care a suscitat multe discuții în presa internaţiona- 
lă. La data de 22 iulie 2011, Anders Behring Breivik, un extremist de dreap- 
ta norvegian, a detonat o mașină-capcană în apropierea clădirilor guver- 
namentale din Oslo, ucigând opt oameni, iar după câteva ore a debarcat 
pe insula Utøya, unde se desfășura o tabără a Partidului Muncitoresc, și, 
pretinzând a fi polițist, a deschis focul asupra tinerilor prezenți, împuș- 
când mortal 69 de persoane. Avocatul acestuia, Geir Lippestad, a declarat 
într-un interviu că: „Este ușor să spui: este foarte crud, acest individ nu ar 
trebui să aibă aceleași drepturi ca și ceilalţi, însă dacă noi schimbăm regulile 
pentru o singură persoană, amenințăm esența democraţiei”, precizând că, 
în urma discuţiei pe care a avut-o cu soţia sa, de profesie infirmieră, aceasta 
l-a făcut să înțeleagă că nu poate să refuze cazul: „Așteaptă, dacă acesta 
ar fi fost rănit de gloanțe, medicii și infirmierele l-ar fi tratat, și-ar fi făcut 
meseria. Tu ești avocat, nu vrei să îţi faci și tu treaba?”. 


Această comparație a avocatului norvegian cu medicul a fost criticată 
în literatura noastră de specialitate, cu argumentul că exercitarea profesiei 
de avocat nu este o chestiune de viață și de moarte și nu se consumă de 
regulă într-un singur act, prin mijloace obiective; medicul nu se identifică 
niciodată cu problema pacientului și îi este interzis să aplice proceduri me- 
dicale în care nu crede; în profesia de medic, actul profesional este inițiat 
de medic, pe când, în profesia de avocat, avocatul acționează numai după 
ce se sfătuiește cu clientul și uneori numai după ce primește aprobarea 
acestuia; la medici nu o să întâlnim niciodată situația în care în timpul unei 
proceduri medicale consimțite sau nu de pacient medicul îl întreabă dacă 
face bine ceea ce facel', 


Invocându-se mai multe cauze ale Curţii Europene a Drepturilor Omului, 
printre care și cauza Sialkowska c. Poloniei], s-a susținut că ar trebui in- 
stituită în legislația noastră independenţa totală a avocatului din oficiu, în 
sensul că acesta să nu poată fi obligat să pledeze într-o cauză împotriva 
conștiinței sale. Se susține că „Legea nr. 51/1995 și Statutul profesiei de 
avocat nu garantează în prezent independența totală a avocatului decât 
în ceea ce privește acordarea asistenţei juridice plătite. În acest caz, re- 


(1) C.V. IUGA, Dreptul la apărare și independența avocatului, articol publicat pe www.juridice.ro, 
ultima vizualizare la 25 mai 2015. 
(2! Hotărârea din 22 martie 2007, publicată pe hudoc.echr.coe.int/app/conversion/pdf/library. 

fuzul de a prelua un caz sau de a denunța contractul de asistență juridică 
nu trebuie motivat [art. 229 alin. (2) din Statut]. În cazul asistenţei juridice 
gratuite, refuzul avocatului este permis numai în caz de conflict de inte- 
rese sau pentru «alte motive justificate» [art. 73 alin. (1) și (2) din Legea 
nr. 51/1995 și art. 153 alin. (1) și (2) din Statut], fără a se arăta care sunt aces- 
te motive. Refuzul avocatului pentru alte motive este considerată abatere: 
disciplinară gravă”! 


E destul de discutabil acest punct de vedere, având în vedere că însăși 
Curtea Europeană a Drepturilor Omului a considerat că obligativitatea avo- 
catului din oficiu de a efectua apărarea în cauzele în care aceasta este obli- 
gatorie nu constituie muncă forţată, nefiind încălcate prevederile art. 4 din 
Convenție, ci constituie o obligaţie civică normală. 


În cauza Sialkowska c. Poloniei, Curtea a analizat independenţa profesiei 
de avocat, subliniind că aceasta este esențială pentru o funcţionare efecti- 
vă și corectă a justiției. Totuși, Curtea subliniază că este responsabilitatea 
statului de a asigura un echilibru necesar între, pe de o parte, dreptul ori- 
cărei persoane de a se bucura efectiv de acces la justiție și independența 
profesiei de avocat, pe de altă parte. 


Așadar, soluţia reglementării restrictive a dreptului avocatului din ofi- 
ciu de a refuza efectuarea apărări într-o cauză în care a fost desemnat, 
cum este cea din legislația noastră, nu contravine Convenţiei Europene a 
Drepturilor Omului, fiind necesară pentru asigurarea dreptului la apărare în 
cauzele limitativ prevăzute de lege. Într-o astfel de situație, avocatul își păs- 
trează libertatea de a pune în faţa instanţei concluziile pe care le crede de cu- 
viință, neputând fi considerată o încălcare a statutului, susținerea conclu- 
ziilor conforme convingerii sale. Obligativitatea avocatului din oficiu de a-l 
asista pe inculpat se limitează la prezenţa acestuia la actele procesuale la: 
care asistența este obligatorie, efectuarea tuturor demersurilor necesare. 
pentru aflarea adevărului, dar ea nu se poate întinde și asupra concluziilor 
pe care avocatul le susține în fața instanţei, acestea fiind atributul exclusiv 
al avocatului. El își poate exprima chiar dubiile cu privire la sinceritatea sus- 
tinerilor clientului său, însă pentru a asigura o apărare efectivă trebuie să 
se străduiască să scoată în evidență elementele favorabile acestuia, rezul- 
tate din actele dosarului. 


18. Poate fi tras la răspundere avocatul atunci când greșește? 


Deși avocatul nu poate garanta niciodată rezultatul unei acțiuni în in- 
stanță, având în vedere caracterul obligaţiei sale de diligență, aceasta nu 


Ul ibidem. 

înseamnă că el nu poate răspunde pentru îndeplinirea defectuoasă a asis- 
tenței judiciare sau a reprezentării. Cum va aborda un avocat problema mal- 
praxisului? Ce va face el în momentul în care va constata că a greșit în consili- 
erea clientului său, fapt ce a condus la pierderea procesului de către acesta? 
Sunt acțiuni care, dacă sunt greșit alese, pot fi respinse de către instanță pe 
cale de excepție, chiar dacă pe fond reclamantul ar avea dreptate. În astfel 
de situații, dacă avocatul a ales acțiunea greșită, este posibil ca această 
greșeală să-l coste pe clientul său chiar pierderea definitivă a dreptului său. 


S-ar putea preveni astfel de situaţii dacă avocatul ar accepta dinainte de 
a introduce acțiunea că nu stăpânește foarte bine domeniul respectiv și ar 
cere sfatul unei alte persoane ori ar trimite clientul la un alt avocat. Nu este 
nimic rușinos într-o astfel de atitudine, pentru că, în mod natural, experien- 
ţa și competența unui avocat (ca și a unui magistrat) nu pot fi absolute, în 
toate domeniile. Dacă rezultatul dăunător pentru clientul său s-a produs, 
iar acesta a fost cauzat exclusiv de greșeala avocatului, o reparaţie minimă 
o constituie restituirea onorariului perceput pentru formularea acţiunii re- 
spective sau o parte a acestui onorariu. 


Cu toate acestea, potrivit art. 42 din Legea nr. 51/1995, avocatul este 
obligat să încheie o poliţă de răspundere profesională, pentru cazurile în 
care avocatul nu îndeplinește din culpă obligaţia de diligență față de clien- 
tul său. 


19. Cum este protejat secretul profesional al avocatului? 


Garanţia constând în protejarea secretului profesional al avocatului a 
avut o evoluție interesantă de-a lungul timpului. În 1943, într-o comunicare 
redactată de către |.Gr. Periețeanu cu privire la secretul profesional al avo- 
catului, se vorbea despre tenebroasa și întortocheata cetate a secretului 
profesional, pledându-se împotriva confidențialității văzută ca o veritabilă 
complicitate tăcută care încurajează pe vinovaţi și descumpănesc societa- 
tea în opera represivă, neputând nimeni a fi legalmente și moralmente ți- 
nut să păstreze un secret ilicit!'l. 


În prezent s-a ajuns la o concluzie certă cu privire la necesitatea asigu- 
rării unei confidențialități a relației dintre avocat și clientul său, afirmân- 
du-se că „fără această garanție, există pericolul ca, pe de o parte, clientul 
să nu aibă încrederea necesară pentru a face dezvăluiri complete și sincere 


U] Extras din Buletinul Academiei de Științe Morale și Politice 1942/1943, l.GR. PREPELIȚEANU, Avocatul 
și secretul profesional, Comunicare făcută Academiei de Științe Morale și Politice în ședința de la 27 
mai 1943, apud A. SZABO, Interferențele libertății de exprimare a avocatului cu secretul profesional în 
practica Curţii Europene a Drepturilor Omului, articol publicat pe www. juridice. ro, ultima vizualizare 
la 8 ianuarie 2016. 

avocaților săi și, pe de altă parte, avocații să nu dispună de informaţii sufi- 
ciente (ce ar putea fi importante) care să-i permită să ofere clientului ser- 
vicii de consiliere complete și cuprinzătoare și să îl reprezinte eficient. În 
unele jurisdicții din Europa, această garanţie este oferită prin plasarea co- 
municărilor în cauză sub protecţia privilegiului profesiei juridice, iar în alte 
jurisdicții prin considerarea comunicărilor drept secrete profesionale. Însă 
ambele abordări urmăresc același scop: protejarea informaţiilor generate 
în cadrul relației avocat-client pentru a oferi sau a primi servicii de consilie- 
re juridică și/sau reprezentare în orice acțiuni în justiţie”!il, | 


Pot exista însă unele situaţii de conflict între păstrarea confidențialității 
și dreptul la apărare, care trebuie soluționate individual, de la caz la caz, 
păstrându-se un echilibru între principiile fundamentale pe care le repre- 
zintă secretul profesional al avocatului și dreptul la o apărare corespunză- 
toarel?]. Conflictul dintre aceste valori nu poate fi constant, el trebuie supus 
testului de „ponderare a intereselor“ (balancing test), iar dacă secretul 
profesional trebuie „sacrificat“, aceasta se va întâmpla în cazurile în care 
intervin în conflict valori ce pot aduce atingere vieţii, sănătății sau libertății 
altuială], 


Această problemă a rezolvării conflictului dintre protejarea secretului 
profesional al avocatului și celelalte valori a fost abordată și în unele cauze 
soluționate de Curtea Europeană a Drepturilor Omului. 


În cauza Michaud c. Franței! din 6 decembrie 2012, Curtea Europeană 
a Drepturilor Omului a statuat că secretul profesional al avocaţilor are 
o mare importanță atât pentru avocat și clientul său, cât și pentru buna 
funcţionare a justiției. Aceasta rezidă în faptul de a nu avea îndoieli privind 
vreunul dintre principiile fundamentale pe care este plasată organizarea 
justiției într-o societate democratică. De altfel, Curtea și-a construit juris- 
prudența privind protejarea secretului profesional al avocatului pe art. 8 
din Convenţie, dar ea a considerat că aceasta este acoperită și de art. 6, 
alin. (1), în special datorită legăturii care există între secretul profesional al 
avocatului și dreptul acuzatului pe care îl apără de a nu se auto-incrimina, 
ceea ce însăși Curtea a subliniat și în hotărârea Andre și alții c. Franţei. 


Curtea a subliniat în cauza Michaud că art. 8 protejează confidenţiali- 
tatea oricărei „corespondenţe” între indivizi, în special comunicărilor 


dintre avocați și clienţii lor. Acest lucru se justifică prin faptul că avocații 


I Proiect Recomandările Consiliului Barourilor și al Societăților de Drept din Europa (CCBE) 
privind protejarea confidențialității clienţilor în contextul activităţilor de supraveghere, publicat pe 
unbr.ro/dev/wp-content/uploads/.../Proiect-CCBE-Secret-profesional_RO-2016.docx. 

[2] P, LAMBERT, Secret professionnel, Bruylant, 2005, p. 29-30, apud GH. SCRIPCARU ș.a., op. cit., 
p.206. 

[3] GH. SCRIPCARU ș.a., op. cit., p. 206. 

[4] Publicată pe hudoc.echr.coe. int/app/conversion/pdfjlibrary=ECHR&id=001- 126338. 

au o misiune fundamentală într-o societate democratică: apărarea justi- 
țiabililor. Or, un avocat nu poate îndeplini această misiune fundamentală 
dacă nu este în măsură să garanteze celor cărora le asigură apărarea că 
schimburile lor rămân confidențiale. Relația de încredere între ei, indispen- 
sabilă îndeplinirii acestei misiuni, intră astfel în joc. De aceasta depinde, de 
asemenea, în mod indirect, dar necesar, și respectarea dreptului justiția- 
bilului la un proces echitabil, mai ales în ceea ce privește dreptul oricărui 
„acuzat” de a nu contribui la propria incriminatoare. Secretul profesional 
al avocaţilor are o mare importanţă atât pentru avocat și clientul său, cât și 
pentru buna funcționare a justiției, iar aceasta rezidă în faptul de a nu avea 
îndoieli privind vreunul dintre principiile fundamentale pe care este plasată 
organizarea justiției, într-o societate democratică. Cu toate acesta, el nu 
este intangibil, iar Curtea a avut deja ocazia să constate că acesta poate fi 
alterat atunci când intră în conflict cu dreptul la libertatea de exprimare a 
avocatuluil!l. 


În alte cauze, Curtea a considerat că „dreptul unui acuzat de a comu- 
nica cu avocatul său în lipsa oricărei alte persoane face parte din cerințele 
de bază ale unui proces echitabil într-o societate democratică și derivă din 
art. 6 alin. (3) lit. c) din Convenţie”. 


În cauza Pruteanu c. României?! s-a decis că interceptarea convorbiri- 
lor telefonice ale avocatului cu clientul reprezintă o încălcare a art. 8 din 
Convenție, referitor la respectarea vieţii private și a secretului corespon- 
denţei. În speță, s-au interceptat douăsprezece convorbiri purtate de 
avocatul Alexandru Pruteanu cu clientul său, pentru care a fost angajat 
pentru a-l reprezenta într-o procedură penală. Avocatul Pruteanu, acțio- 
nând în nume propriu, nu ca un reprezentant al clientului său, a formulat 
recurs împotriva hotărârii prin care s-a autorizat depunerea la dosarul ca- 
uzei a transcrierii convorbirilor interceptate și a solicitat instanţei de apel 
să dispună distrugerea transcrierii ale înregistrărilor conversațiilor sale 
cu clientul său. Recursul a fost respins ca inadmisibil, întrucât calea de 
atac nu este prevăzută de lege. Curtea Europeană a Drepturilor Omului a 
examinat plângerea sub două aspecte, respectiv dacă au fost îndeplinite 
condițiile prevăzute în alin. (2) al art. 8 din Convenţie pentru a se justi- 


Mîn A. SZABO, loc. cit. 

[2 C.E.D.O., cauza S. c. Elveţiei (12629/87), 1991, $48. A se vedea, de asemenea, C.E.D.O., cauza 
Domenichini c. Italiei (15943/90), 1996, $39; C.E.D.O., cauza Öcalan c. Turciei (46221/99), 2005, $1333; 
C.E.D.O., cauza Moiseyev c. Rusiei (62936/00), 2008, $209; C.E.D.O., cauza Campbell c. Regatului Unit 
(13590/88), 1992, §§ 44-48, apud PROIECT Recomandările Consiliului Barourilor și al Societăților de 
Drept din Europa (CCBE) privind protejarea confidențialității clienților în contextul activităților de 
supraveghere. 

(3) C.E.D.0., cauza Pruteanu c. României, Hotărârea din 3 februarie 2015, apud GH. FLOREA, Unele 
aspecte actuale în practica profesiei de avocat privind protecţia secretului profesional al avocatului, 
publicat pe www.universuljuridic.ro, ultima vizualizare la 27 februarie 2016. 

fica o astfel de ingerinţă în viaţa privată din partea autorităților publice: 
măsura să fie prevăzută de lege § și. măsura să constituie, într-o societate. 
democratică, o măsură necesară pentru securitatea naţională, siguranţa 
publică, bunăstarea economică a țării, apărarea ordinii și prevenirea fap- 
telor penale, protecția sănătăţii, a moralei, a drepturilor ș și a libertăților al- 
tora. Curtea a observat că interceptarea convorbirilor între avocat și client 
constituie incontestabil o atingere adusă secretului profesional, care este 
baza relației de încredere între cele două persoane, astfel încât clientul 
putea să facă plângere pentru încălcarea dreptului său de a avea o relaţie 
confidențială cu avocatul. În egală măsură, avocatul poate să facă plânge- 
re pentru nerespectarea vieții private și a corespondenței, independent 
de dreptul de a face plângere a clientului său. S-a reținut că și în condiţiile 
în care reclamantul nu a făcut el însuși obiectul unei autorizații de inter- 

ceptare având în vedere calitatea sa de avocat, persoana în cauză trebuie. 
să aibă posibilitatea unui control efectiv asupra modului în care sunt utili- 

zate înregistrările. S-a concluzionat că a fost încălcat art. 8 din Convenţia 

Europeană a Drepturilor Omului, referitor la respectarea vieții private ș si a. 
secretului corespondenţei. 


Totuși, trebuie subliniat că secretul profesional al avocatului nu acope- 
ră și situațiile în care avocatul este suspectat de săvârșirea unor fapte de 
natură penală. Astfel, din Hotărârea adoptată în cauza Versini-Campinchi et 
Crasnianski c. Franței! rezultă că secretul profesional nu este intangibil, în 
sensul că avocatul nu poate fi apărat prin aplicarea principiului confidenția- 
lității comunicărilor avocat client atunci când el însuși devine suspect pen- 
tru săvârșirea unor fapte penale. În această cauză s-a reținut că avocaţii 
au fost interceptați tangențial, în executarea unui mandat de interceptare 
emis pe numele clienților lor. Conform legii, aceste înregistrări ar fi trebuit 
să fie anulate ca probe, deoarece erau acoperite de secretul profesio- 
nal. Însă în timpul acestor interceptări, au rezultat probe care îi acuzau pe 
avocaţi pentru săvârșirea unor fapte penale. În aceste condiţii, instanța 
franceză a refuzat să anuleze acele părți ale procesului verbal de transcrie- 
re a conversațiilor, care puteau constitui probe că avocaţii respectiv s-ar 
fi făcut vinovați de infracțiunile de încălcare a secretului profesional și de 
sfidare a curții. Totuși, a anulat acele pasaje acoperite de secret profesional 
care ar fi putut compromite apărarea clienţilor. Curtea a constatat că în 
aceste condiții nu există o încălcare a art. 8 din Convenţie, considerentul 
principal fiind acela că principiul confidențialității avocat client nu poate 
acoperi decât o comunicare făcută î în scopul unei apărări oneste și confor- 
me cu legea. 


i C.E.D.O., cauza Versini-Campinchi et Crasnianski c. Franței, Hotărârea din 16 iunie 2016, apud 
Ultimele hotărâri C.E.D.O. sunt în acord cu proiectul de modificare a legii avocaturii, publicat pe http:// 
uniuneabarourilor.ro, ultima vizualizare la 21 iunie 2016. 

Din acest motiv, este discutabilă afirmaţia că „atunci când baza este 
secretul profesional, obligaţia de a păstra confidențialitatea comunicărilor 
este absolută”!'l, deoarece caracterul absolut al obligaţiei de păstrare a 
secretului profesional ar însemna că nu este posibilă nicio excepție de la 
această obligație, or cele mai multe legislații prevăd astfel de excepții. De 
asemenea, discutabilă este și afirmaţia din același document, că „este o 
obligație ce îi revine în mod direct avocatului și la care, în majoritatea juris- 
dicţiilor, clientul nu poate renunța”, deoarece sunt legislații (printre care 
și legislația noastră) care prevăd posibilitatea de a renunţa la secretul pro- 
fesional. 


Astfel, în legătură cu sfera de cuprindere a secretului profesional al 
avocatului, s-a susținut că „fac obiect al secretului profesional: consulta- 
tiile date sau destinate clientului, corespondenţa dintre avocat și clientul 
său, corespondenţa profesională dintre avocat și confrații avocaţi, notițe- 
le luate cu ocazia interviului profesional realizat de avocat cu clientul său 
pentru analiza faptelor, ori a unui dosar judiciar sau a unor documente cu 
relevanţă juridică, suportul material al probelor puse la dispoziția avocatu- 
lui în interesul pregătirii și realizării apărării, mărturiile primite de avocat în 
exercitarea profesiei, numele clienţilor, agenda profesională a avocatului, 
documentele financiare și operaţiunile bancare ce vizează prestațiile pro- 
fesionale, informaţiile dobândite în legătură cu clientul și, în general, orice 
aspect ce vizează exercitarea profesiei sau este în legătură cu aceasta”, 


E discutabil dacă unele dintre aceste aspecte intră în sfera de cuprin- 
dere a secretului profesional al avocatului. Nu există în legislația noastră 
prevederi clare cu privire la sfera de întindere a secretului profesional al 
avocatului, dar, așa cum vom arăta în continuare, sunt unele norme legale 
care obligă avocatul să raporteze anumite tranzacții suspecte de spălare de 
bani sau terorism. 


S-a mai subliniat că secretul profesional al avocatului nu acoperă nici 
cazul în care ar fi vorba de comunicări care nu au legătură cu acordarea asis- 
tenței juridice ori care ar avea legătură chiar cu participarea avocatului la să- 
vârșirea unei infracțiuni. Astfel, s-a subliniat că „(... ) privilegiul nu se aplică 
acelor comunicări care nu au legătură cu relaţia dintre client, în calitate de 
client, și avocat, în calitate de avocat al clientului. De exemplu, nu se aplică 
acelor comunicări dintre o persoană și un avocat care acționează în calita- 
te de avocat al clientului în anumite chestiuni care nu se înscriu în relația 
profesională. lată un exemplu clar: un avocat este implicat în apărarea unui 
client într-o cauză penală, acesta din urmă fiind acuzat de săvârșirea unui 


. 


l1 Proiect Recomandările Consiliului Barourilor și al Societăților de Drept din Europa (CCBE) 
privind protejarea confidențialității clienților în contextul activităților de supraveghere. 
[2] GH. FLOREA, loc. cit. 

jaf la o bancă sau a unui act de terorism, însă, în situaţia în care avocatul 
este complicele clientului în ceea ce privește punerea la cale a jafului sau. 
a actului de terorism, este evident că respectivele comunicări nu pot intra 
sub incidența, secretului profesiei juridice. În unele jurisdicții de drept co- 
mun, această situaţie este de obicei numită «excepție de inechitate», deși 
este important să menţionăm că nu este vorba cu adevărat despre o. ex- 
cepție: este mai degrabă o chestiune care nu intră de la bun început sub 
incidenţa privilegiului secretului profesional”, 


În speța AM&S c. Comisiaľ! a Curții de Justiție a Uniunii Europene s-a 
pus problema dacă secretul profesional ar trebui să fie aplicabil doar avoca- 
ților, ori el s-ar extinde asupra oricărei categorii profesionale care acordă 
asistență juridică unei persoane (de exemplu, consilierul juridic). În opinia 
Curții, noțiunea de „avocat independent” nu cuprinde orice expert juridic 
care are obligații față de clientul său în baza unei relaţii de muncă. Curtea a 
constatat că această cerință, în legătură cu poziția și statutul consilierului 
juridic, se bazează pe „conceptul conform căruia rolul avocatului este de 
a coopera în cadrul administrării justiţiei de către instanţe și de a i se solici- 
ta să acorde, în condiţiile unei independențe absolute, și având în vedere 
interesele majore ale speţei în cauză, asistența juridică de care are nevoie | 
clientul”, 


În ciuda mențiunii că „normele de etică profesională și disciplină prevă-. 
zute și aplicate în interes general de către instituţiile cărora le-a fost atri- 
buită autoritatea necesară în acest scop” sunt echivalentul protecţiei se- 
cretului profesional, Curtea a afirmat în speța AM&S că, pe baza criteriilor 
comune găsite în legislaţiile naţionale ale statelor membre, un document. 
ce cuprinde sfaturi juridice, transmis între avocat și client, este protejat 
împotriva dezvăluirii doar dacă avocatul este independent, „adică nu are 
obligații față de client în baza unei relații de muncă”!4l. 


În legislația noastră, în conformitate cu prevederile art. 11 din Legea 
nr. 51/1995 privind organizarea și exercitarea profesiei de avocat, „avoca- 
tul este dator să păstreze secretul profesional privitor la orice aspect al. 
cauzei care i-a fost încredinţată, cu excepţia cazurilor prevăzute expres de 
lege”. Conform art. 35 alin. (1) și (2) din legea citată, „Pentru asigurarea se- 
cretului profesional, actele și lucrările cu caracter profesional aflate asupra 
avocatului sau în cabinetul sau sunt inviolabile. Percheziționarea avocatu- 
lui, a domiciliului ori a cabinetului sau ridicarea de înscrisuri și bunuri nu 


U Proiect Recomandările Consiliului Barourilor și al Societăților de Drept din Europa (CCBE) 
privind protejarea confidențialității clienţilor în contextul activităților de supraveghere. 

[2] Hotărârea din 18 mai 1982, publicată pe http :lleur-lex. europa.eu/legal-content/EN/TXT/HTM 
L/?uri=CELEX:61979CJ0155&from=FR. 

BI C.E.D.O., AM & S/Comisia (155179), $24 și 27, în GH. FLOREA, loc. cit. 

ibidem. 

poate fi făcută decât de procuror, în baza unui mandat emis în condiţiile 
legii.” și „Nu vor putea fi ascultate și înregistrate, cu niciun fel de mijloace 
tehnice, convorbirile telefonice ale avocatului și nici nu va putea fi inter- 
ceptată și înregistrată corespondența sa cu caracter profesional, decât în 
condițiile și cu procedura prevăzute de lege”. 


Prin Legea nr. 25/2017 au fost adăugate aliniatele (1) și (3) la art. 35 din 
Legea nr. 51/1995, prevăzându-se că „sunt exceptate de la măsura ridicării 
de înscrisuri și de la măsura confiscării: a) înscrisurile care conțin comunicări 
între avocat și clientul său; b) înscrisurile care conțin consemnări efectuate 
de către avocat cu privire la aspecte referitoare la apărarea unui client.” 
și că „raportul dintre avocat și persoana pe care o asistă sau o reprezintă 
nu poate forma obiectul supravegherii tehnice decât dacă există date că 
avocatul săvârșește ori pregătește săvârșirea unei infracţiuni dintre cele 
prevăzute în art. 139 alin. (2) C. proc. pen. Dacă pe parcursul sau după exe- 
cutarea măsurii rezultă că activitățile de supraveghere tehnică au vizat și 
raporturile dintre avocat și suspectul ori inculpatul pe care acesta îl apără, 
probele obținute nu pot fi folosite în cadrul niciunui proces penal, urmând 
a fi distruse, de îndată, de către procuror. Judecătorul care a dispus măsura 
este informat, de îndată, de către procuror. Judecătorul dispune informa- 
rea avocatului”. Prin aceste texte s-a urmărit asigurarea unor garanții pen- 
tru respectarea secretului profesional al avocatului. 


În literatura de specialitate! s-a menţionat că aceste modificări legis- 
lative sunt în acord cu jurisprudența Curții Europene a Drepturilor Omului 
din cauza Vinci c. Franței, unde Curtea Europeană a Drepturilor Omului a 
constatat că, în speță, confiscările de documente de la o societate de avo- 
catură au fost disproporționate în raport cu scopul urmărit și a existat o 
încălcare de către Franța a art. 6 $1 din Convenţie, precum și o încălcare a 
art. 8 (dreptul la respectarea vieții private și de familie, a domiciliului și a co- 
respondenței). Curtea a căutat un echilibru între aspectele legate, pe de o 
parte, de interesului legitim al statului de a căuta dovezi privind infracțiuni 
și, pe de altă parte, de respectarea dreptului la viață privată și corespon- 
denţă, inclusiv confidențialitatea între avocat și client. În speţă, reclamanții 
au afirmat că acestea au fost efectuate într-un mod masiv și nediferenţiat, 
fiind ridicate mii de documente aflate în calculatoare și multe neavând le- 
gătură cu ancheta, dar fiind protejate de confidenţialitatea comunicărilor 
avocat client. Au arătat că nu s-a făcut un inventar precis al documentelor 
confiscate. Ap ii 


De asemeneea, s-a mai invocat în acest sens și cauza Yuditskaya c. Rusiei, 
unde Curtea Europeană a Drepturilor Omului a examinat situația în care un 


1 T.C. BRICIU, Principalele modificări aduse Legii nr. 51/1991 pentru organizarea și exercitarea 
profesiei de avocat, articol publicat pe www.juridice.ro, ultima vizualizare la 21 aprilie 2017. 

avocat, membru al unei societăți de avocatură din care fac parte mai mul- 
ți avocați este supus unei percheziții. Curtea a considerat că percheziția 
ar trebui să se rezume numai la avocatul respectiv. S-a reținut faptul că 
instanța națională nu a explicat motivele pentru care nu. ar fi suficientă o 
percheziție doar la calculatorul utilizat de avocatul implicat. Mai mult decât 
atât, în mandatul emis de judecător nu a fost atinsă problema ca datele 
sunt acoperite de secretul profesional și trebuie să fie protejate, deși era 
conștient de faptul că reclamanții sunt membrii unui barou și dețin docu- 
mente confidenţiale. Curtea a apreciat că cercetarea efectuată în absen- 
ţa unei suspiciuni rezonabile sau a oricăror măsuri de protecție împotri- 
va „interferențelor” cu secretul profesional la birourile de avocatura ale 
reclamanților și confiscarea computerelor lor a mers dincolo de ceea cea 
fost „necesar într-o societate democratică” pentru a atinge pile legitim 
urmărit, 


Conform prevederilor art. 8 din Statutului profesiei de avocat, „(i) se- 
cretul profesional este de ordine publică; (2) avocatul nu poate fi obligat 
în nicio circumstanță și de către nicio persoană să divulge secretul profesi- 
onal; (3) avocatul nu poate fi dezlegat de secretul profesional nici de către 
clientul său și nici de către o altă autoritate sau persoană. Se exceptează 
însă cazurile în care avocatul este urmărit penal, disciplinar sau atunci când 
există o contestaţie în privința onorariilor convenite, exclusiv pentru nece- 
sități stricte pentru apărarea sa; (4) obligaţia de a păstra secretul profesi- 
onal nu împiedică avocatul să folosească informaţiile cu privire la un fost 
client, dacă acestea au devenit publice; (5) Nerespectarea prevederilor 
prezentului articol constituie abatere disciplinară gravă. 


Articolul 9 al Statutului citat stipulează faptul că obligaţia de a păstra 
secretul profesional este absolută și nelimitată în timp. Obligaţia se întinde 
asupra tuturor activităților avocatului, ale asociaţilor săi (...), inclusiv asu- 
pra raporturilor cu alți avocaţi. Obligaţia de a păstra secretul profesional 
revine și persoanelor cu care avocatul conlucrează în exercitarea profesiei, 
precum și salariaţilor săi. Obligaţia de a păstra secretul profesional revine 
tuturor organelor profesiei de avocat și salariaților acestora cu privire la 
informațiile cunoscute în exercitarea funcţiilor și atribuţiilor ce le revin. 


Conform art. 10 al Statutului citat, orice comunicare sau corespondenţă 
profesională între avocați, între avocat și client, între avocat și organele 
profesiei, indiferent de forma în care a fost făcută, este confidențială. În 
relaţiile cu avocații înscriși într-un barou dintr-un stat membru al Uniunii 
Europene, avocatul este obligat să respecte dispoziţiile speciale prevăzute 
de Codul deontologic al avocaţilor din Uniunea Europeană. În relațiile cu un 
avocat înscris într-un barou din afara Uniunii Europene, avocatul trebuie să 


M Ibidem. 


392 i Etica profesiilor juridice 


se asigure dacă în țara în care își exercită profesia confratele străin există 
norme ce permit asigurarea confidențialității corespondenţei. În caz con- 
trar, să încheie un acord de confidenţialitate între avocatul înscris într-un 
barou din statul membru UE și omologul său din afara UE sau să îl întrebe 
pe clientul său dacă acceptă, în scris, riscul unui schimb de informații ne- 
confidențiale. Corespondența și informaţiile transmise între avocați sunt 
confidențţiale și nu pot fi aduse ca probe în justiţie. 


În ceea ce privește obligația avocatului de păstrare a secretului profe- 
sional, s-a afirmat în literatura de specialitate că există două limitări: avo- 
catul poate să folosească informaţiile cu privire la un fost client, dacă este 
urmărit penal (avocatul), disciplinar sau există o contestaţie în privinţa 
onorariilor cuvenite, dar numai pentru necesități stricte pentru apărarea 
sall, Într-adevăr, în art. 8 din statutul profesiei de avocat se menţionează 
aceste excepții excepţii de la obligația păstrării de către avocat a secretului 
profesional. 


Ar mai putea fi menţionată însă, ca o altă excepție de la obligaţia păs- 
trării de către avocat a secretului profesional, cazul audierii avocatului ca 
martor într-un proces penal, când este permisă o derogare de la păstra- 
rea secretului profesional în temeiul art. 116 alin. (4) C. proc. pen., potrivit 
căruia faptele sau împrejurările al căror secret ori confidențialitate poate 
fi opusă prin lege organelor judiciare „pot face obiectul declarației mar- 
torului atunci când autoritatea competentă sau persoana îndreptățită își 
exprimă acordul în acest sens sau atunci când există o altă cauză legală de 
înlăturare a obligaţiei de a păstra secretul sau confidenţialitatea”. 


De altfel, s-ar putea afirma chiar că o astfel de derogare de la obligația 
avocatului de păstrare a secretului profesional ar fi permisă și în alte situaţii 
în care avocatul exercită dreptul la apărare și susține interesele clientu- 
lui său. Astfel, în cauza Mor c. Franței, Curtea Europeană a Drepturilor 
Omului a constatat că presa a publicat o serie de articole cu extrase din- 
tr-un raport de expertiză judiciară, prin care acuza o companie farmaceu- 
tică pentru distribuirea unui vaccin, care a avut ca urmare decesul a șase 
copii. Reclamanta, care era avocatul părinţilor acestor copii, a recunoscut 
declarațiile date presei, însă a susținut că a acţionat la cererea și în intere- 
sul clienților săi, răspunzând jurnaliștilor care aveau deja cunoștință de ra- 
portul de expertiză. În acest context, aceasta a fost condamnată de instan- 
ţa naţională pentru încălcarea secretului profesional. Curtea Europeană a 
Drepturilor Omului a considerat că declarațiile reclamantului se înscriu în 
contextul unei dezbateri de interes general, deoarece faptele sunt direct 
legate de o problemă de sănătate publică și pun sub semnul întrebării nu 


(1) T.C. BRICIU, în D. OANCEA (coord.) ş.a., op. cit., p. 13. 
(2] Cererea nr. 28198/09, Hotărârea din 15 decembrie 2011. 

numai responsabilitatea companiilor farmaceutice responsabile pentru 

fabricarea și exploatarea vaccinului împotriva hepatitei B, dar, de aseme- 
nea, și a reprezentanților statului, responsabil pentru probleme de sănăta-. 
te. Astfel că, în speţă, nu se justifică niciun fel de restricții ale libertăţii de. 
exprimare, în sensul art. 10 alin. (2) din Convenţielil. 


Foarte importantă, în ceea ce privește obligația avocatului de sep 
a secretului profesional în cazul unei anchete în curs, este precizarea pe 
care o face Curtea în această hotărâre, arătând că în cazul în care tertii, în 
speţă jurnaliștii, cunosc deja aspecte din procesul penal care fac obiectul 
secretului profesional, acest lucru nu este, în sine, de natură să-l descarce 
pe avocat de datoria sa de prudenţă în ceea ce privește secretul investi- 
gaţiei judiciare, atunci când se exprimă în public. Totuși, în aprecierea re- 
stricţiilor libertății de exprimare, instanțele ar trebui să ia în considerare 
și o excepție atunci când exercitarea dreptului la apărare face necesară 
violarea secretului profesional!!. Curtea Europeană a Drepturilor Omului a 
consacrat astfel preeminența libertății de exprimare a avocatului față de 
obligația de a păstra secretul profesional. 


În dreptul comparat majoritatea legislațiilor reglementează secretul 
profesional al avocatului și sancţionează încălcarea acestuia. 


În Belgia, încălcarea secretului profesional se pedepsește prin lege (în- 
chisoare de la 8 zile la 6 luni și/sau amendă între 600 și 3000 Euro). În cazul 
percheziției unei firme de avocatură, decanul Baroului local (sau reprezen-: 
tantul acestuia) trebuie să fie prezent pe parcursul întregii proceduri de 
percheziție derulate la sediul firmei. Prezența decanului permite perche- 
ziția dosarelor clienților avocatului cu respectarea obligaţiei de păstrare a 
secretului profesional, acest aspect fiind esenţial pentru protejata avoca- 
ților în cadrul exercitării profesieill. Mă 


În Germania, potrivit art. 203 alin. (1) C. pen german, persoana care face 
publică în mod ilegal o informaţie confidențială din sfera privată a unei alte 
persoane sau care deconspiră un secret operațional sau comercial care 
i-a fost divulgat în calitate de avocat ori avocat specializat în domeniul 
brevetelor, sau despre care au aflat în alt mod, este pasibilă de o sancţi- 
une privativă de libertate de până la un an sau de amendă. În principiu, 
nu este admisă efectuarea măsurii de percheziție la avocat, în calitate de 
tert în sensul art. 103 C. proc. pen. german. Conform art. 543 alin. (2) teza 
| din Regulamentul federal privind organizarea și exercitarea activității 


(11 C.E.D.O., cauza Mor c. Franța, pct. 55 -57, apud M. CERCELESCU, Libertatea presei vs. libertatea 
de exprimare a avocatului. Limite comune și specifice, articol publicat pe www.juridice.ro, ultima 
vizualizare la 9 decembrie 2015. 

13 Ibidem. 

3I A 14-a conferință a avocaților europenii: x sp 7-8. 

avocațiale, avocatului îi revine obligaţia de confidențţialitate și nu este au- 
torizat să divulge informaţii referitoare la client. O confiscare este admisă 
în acest caz — excepțional — numai în cazul în care se presupune că pot fi 
identificate bunuri care nu fac obiectul interdicției de confiscare, ceea ce 
înseamnă, de exemplu, bunuri utilizate pentru săvârșirea faptei sau bunuri 
(inclusiv înscrisuri) obținute prin săvârșirea faptei. În acest caz, decizia tre- 
buie să evidenţieze argumente din care să rezulte motivul pentru care bu- 
nurile căutate ar trebui să se găsească la avocat. În principiu, documentele 
referitoare la raportul de mandat sunt exceptate de la dreptul de confisca- 
re. S-a considerat că punctul slab al acestei legislații este faptul că acuzația 
de complicitate a avocatului poate fi formulată relativ facil în practică, ceea 
ce ar putea determina cerința de punere la dispoziție a documentelor", 


În Irlanda nu există dispoziții speciale pentru avocați în materie penală 
și nici derogări specifice. Atunci când sediul unui avocat este supus unei 
percheziţii, materialele care fac obiectul obligaţiei de păstrare a confiden- 
țialității nu pot fi confiscate. Clientul beneficiază de această obligație de 
păstrare a confidențialității într-o măsură mai mare decât avocatull?l. 


În Polonia, în conformitate cu art. 6 din LB, avocatul are obligația de 
a păstra confidențţialitatea fiecărei informații obținute în cadrul activității 
de asistenţă juridică. Această dispoziție corespunde art. 266 C. pen. polo- 
nez conform căruia o persoană care, contrar dispoziţiilor legale sau răs- 
punderii asumate, dezvăluie sau folosește informațiile prezentate aces- 
teia în legătură cu funcția sa, cu activitatea profesională, publică, socială, 
economică sau educațională prestată, este pasibilă de pedeapsă constând 
în amendă, limitarea libertății sau maximum 2 ani de închisoare. Potrivit 
art. 178 C. proc. pen. polonez, un avocat al apărării nu poate fi interogat 
ca martor în legătură cu faptele care i-au fost dezvăluite pe parcursul asis- 
tenței juridice oferite sau administrării unui caz specific. Deși, în art. 180 
din C. proc. pen. pololonez se stipulează că, un avocat poate fi audiat ca 
martor doar în anumite împrejurări (doar în interesul justiției și atunci când 
anumite împrejurări care sunt de interes deosebit într-un caz nu pot fi de- 
terminate prin alte dovezi), această excludere nu vizează avocații apărării 
în conformitate cu art. 178 C. proc. pen. polonez și nu aduce atingere dis- 
poziției respectivell. 


Curtea Constituțională din Slovacia s-a ocupat de problema referitoare la 
o posibilă încălcare a Constituției slovace șia art. 8 din Convenţia europeană 
a drepturilor omului, privind punerea în executare a mandatului, prin care 
se dispune efectuarea percheziţiei la sediul firmei de avocatură. În primul 


i Idem, p. 29. 
(2] Idem, p. 36. 
(3) Idem, p. 43. 

rând, se subliniază importanţa nevoii de proporționalitate. Mandatul prin 
care se dispune păstrarea, confiscarea datelor sau efectuarea unor copii 
ale acestora, trebuie pus în executare în așa fel încât să se evite situația. 
în care alte date referitoare la alţi clienți sau alte spețe care nu se rapor- 
tează la acţiunea în cauză, să fie afectate î în mod potrivnic sau nerezona- 
bil. Acest gen de protecție poate fi garantat numai prin izolarea informati- 
ilor relevante pentru cauza penală, din speţă, și prin distrugerea ulterioară 
a copiilor care conţin toate dosarele avocatului supus percheziției sau prin 
înapoierea acestora către avocat. Curtea Constituţională susține că drep- 
turile la protecţia intimităţii și a corespondenţei au fost încălcate de către 
lucrătorul de poliție care a confiscat întregul hard-disk de pe computerul 
avocatului, a făcut copii ale fișierelor stocate pe acesta și a păstrat atât 
acel hard-disk, cât și toate copiile (chiar și cele care nu conţineau informaţii 
despre speța în cauză) pentru întreaga durată a anchetei. 


20. În ce condiţii poate fi obținut rulajul contului unui avocat? 


De problema protejării secretului profesional al avocatului este legată și 
cea care privește posibilitatea organelor statului de a avea acces la rulajul 
contului unui avocat. Într-o viziune mai extinsă referitoare la protejarea se-: 
cretului profesional, se susține că acesta ar acoperi nu doar acţiunile care 
au legătură cu apărarea efectuată în cauzele în care acordă asistența, ci și 
onorariul plătit avocatului. De aceea, în această opinie se susţine că prote- 
jarea secretului profesional s-ar opune ca oeanal statului să aibă acces | | 
rulajul contului unui avocat. 


În cauza Brito Ferrinho Bexiga Villa-Nova c. Portugaliei, Curtea 
Europeană a Drepturilor Omului a constatat o încălcare a dispozițiilor art. 8 
din Conventie, în contextul obținerii de către autoritățile judiciare a rulaje- 
lor conturilor bancare deținute de un avocat, constatând în cazul respectiv 
o lipsă a garanțiilor procedurale și a controlului efectiv a măsurii litigioase 
și incapacitatea autorităților judiciare portugheze de a asigura un just echi- 
libru între interesul general și interesul particular. 


În doctrinăll s-a susținut însă că, în cauza citată, Curtea nu instituie o in- 
terdicție absolută de a solicita rulajele de cont în cazul avocaților, ci pentru 


(1 Idem, p. 71. s - 

[2 C.E.D.O., cauza Brito Ferrinho Bexiga Villa-Nova c. Portugaliei, Hotărârea din 1 decembrie 2015, 
traducerea hotărârii în limba română este publicată pe http: [luniuneabarourilor.ro/publicam- 
hotararea-curtii- -europene-a-drepturilor-omului-in-cauza-brito-ferrinho-bexiga-villa-nova- 
c-portugal-pronuntata-la-1-decembrie-2015-cu-privire-la-protectia-secretului-profesional-al-avocatul/, 
ultima vizualizare la 10 decembrie 2015. 

BI A. LĂNCRĂNJAN, Măsuri de investigare intruzive în viața privată a avocaţilor. Cum să citim 
echidistant și obiectiv Brito Ferrinho Bexiga Villa-Nova contra Portugaliei, articol publicat pe www. 
juridice.ro, ultima vizualizare la 14 decembrie 2015. 


396 - Etica profesiilor juridice - 


a înțelege mai bine contextul în care această hotărâre a fost pronunțată și 
influenţele reale pe care le poate avea asupra dispozițiilor din dreptul natio- 
nal trebuie circumscrisă concluzia Curţii la realitatea dreptului portughez și 
la situația concretă analizată în hotărâre, subliniindu-se că: 


— situația nu viza în mod direct relaţia client-avocat, fiind vorba despre 
cercetarea avocatului pentru infracțiuni financiar-fiscale, în acest caz fiind 
incidente garanţiile pe care orice persoană acuzată le are în procesul penal, 
inclusiv privilegiul contra autoincriminării și dreptul la tăcere; 


-= nu este analizată situația solicitării conturilor bancare deținute de ca- 
binetul de avocatură și nici cercetarea conturilor clienților, ci a conturilor 
personale ale avocatului, în care acesta primise plăți de la clienţi pentru 
serviciile prestate; 


-instanțele naţionale portugheze aveau o practică neunitară cu privire 
la aplicarea dispoziţiilor referitoare la ridicarea secretului profesional, în ca- 
zul în care avocatul era cercetat într-o procedură penală. Astfel, unele curţi 
de apel considerau că dispoziţiile privind ridicarea secretului profesional nu 
sunt aplicabile în cazul în care avocatul este cel cercetat pentru comiterea 
unei infracțiuni, datorită aplicării principiilor privind dreptul de a nu se au- 
toincrimina și dreptul la tăcere; 


-instanțele naționale nu aveau o practică unitară nici în ceea ce priveș- 
te posibilitatea formulării unei căi de atac împotriva hotărârilor curților de 
apel prin care era ridicat secretul profesional, Curtea Supremă având deci- 
zii în care considera că este admisibilă calea de atac și analiza necesitatea și 
justificarea ridicării secretului profesional; 


— persoana cercetată nu a participat în niciun fel la activitățile derulate 
în cadrul anchetei penale și nu a putut contesta măsura luată nici la mo- 
mentul dispunerii sale și nici ulterior; 


— legislația națională prevedea existența unui aviz din partea Ordinului 
avocaţilor, aviz ce nu a fost solicitat în cauză; . 


— recursul formulat de reclamantă împotriva hotărârii curții de apel a 
fost respins ca inadmisibil, fără a fi analizat fondul cauzei si fără a avea po- 


sibilitatea ulterior să fie analizat de o instanţă de control. 


21. În ce condiții avocatul poate deveni complice 
la infracţiunea clientului? 


Problema răspunderii penale a avocatului pentru complicitate la infrac- 
iune sau pentru favorizarea infractorului, în exercitarea activități profesi- 
onale specifice profesiei, este una deosebit de delicată, deoarece pune în 
conflict interesul asigurării dreptului la apărare al tuturor persoanelor cu 

interesul statului de a trage la răspundere penală toate persoanele care par- 
ticipă la săvârșirea unor fapte prevăzute de legea penală. 


S-a spus că „este o constantă a educaţiei inițiale în profesia de avocat 
că cel mai mare risc asociat angajării răspunderii avocatului este clientul 
său. Această concluzie este corectă în măsura în care avocatul, prin sprijini- 
rea fără caracter doloziv a clientului său, devine ușor subiectul suspiciunii 
de implicare în calitate de complice al clientului său, când este vorba de 
investigarea unei fapte penale a unui client și când.avocatul este adesea 

„perceput drept «adversar» al adevărului și aplicării legii! Limita între necu- 
noașterea culpabilă de către avocat a realității faptelor săvârșite de client 
și o eventuală cunoaștere dolozivă a realității prin implicarea avocatului în 
întocmirea «variantei» de apărare a clientului este o limită (prea) fină”. 


Autorul menționat își pune mai multe întrebări legate de acest subiect], 
care ar trebui să găsească un răspuns în practica organelor judiciare: 


„Poate deveni avocatul subiect al anchetelor efectuate de către organele 
de urmărire penală pentru simpla împrejurare că sfătuiește profesional sau 
apără și reprezintă clienţii, inclusiv pe cei acuzați de săvârșirea unor fapte 
prevăzute de legea penală? 


O anchetă penală poate afecta acordarea corespunzătoare de consultan- 
tă în beneficiul clienţilor, în anumite cazuri chiar și a celor acuzați de săvârși- 
rea unor infracţiuni? 


Privilegiile legale obligatorii pentru garantarea independenței apărării și 
pentru garantarea unui raport de încredere specific unui stat de drept între 
avocat și client (respectarea confidențialității, dreptul de a nu da declaraţii 
cu privire la împrejurări cunoscute în exercitarea profesiei, protecţia datelor 
privind situația fiscală personală a avocatului sau a clienților avocatului etc.) 
sunt reale sau iluzorii? 


Care sunt riscurile procesuale penale speciale asociate profesiei și: cum 
poate fi apreciată practica organelor de urmărire penală în raport cu avocații? 


Care este rolul Baroului în apărarea respectării situaţiei juridice speciale a 
avocatului în raporturile de răspundere juridică asociate consultantei acorda- 
„te sau reprezentării prin avocat?” 


Acest subiect a făcut și obiectul unei conferinţe a avocaților europeni, 
în cadrul căreia s-au analizat reglementările din:mai multe țări europene 
pe tema răspunderii penale a avocatului pentru activități desfășurate în 
exercitarea profesiei, fiind analizate în paralel dispoziţiile legale și practica 
din mai multe ţări. Pentru că în doctrina și practica noastră judiciară nu a 


UIGH. FLOREA, loc. cit. 
[2] Ibidem. 

fost abordată decât tangențial această problemă, se impune a fi redate în 
continuare soluțiile relevante din sistemul german, ceh și ungar, așa cum 
au fost ele expuse în conferința menţionată. 


În Germania! este prevăzută ca limită între răspunderea penală a avo- 
catului și activitatea avocațială nesusceptibilă de sancționare, figura juri- 
dică reprezentată de activitatea neutră/profesională. Această limită este 
depășită cu caracter general în situația în care avocatul cunoaște în mod 
pozitiv faptul că, prin activitatea sa de consultanță, respectiv de reprezen- 
tare a clientului său sprijină infracțiunea acestuia. Un exemplu în acest sens 
este reprezentat de utilizarea abuzivă a serviciilor de încasare de plăți: în 
situația în care avocatul constată că clientul său apelează la o așa-numită 
capcană pe internet pentru a „escroca” persoanele credule, determinân- 
du-le să acceseze o anumită pagină de internet cu inducerea acestora în 
eroare cu privire la caracterul gratuit al acesteia, cu obligarea persoanelor 
respective să achite factura sa având în vedere că acestea refuză să bene- 
ficieze de asistență juridică sau pentru că doresc să evite costurile unei ast- 
fel de consultanțe, avocatul se face vinovat de complicitate la înșelăciune 
săvârșită de către clientul său, în cazul în care execută o astfel de creanță 
— care nu prezintă o bază legală. 


Avocații germani menţionează în cadrul discuţiilor dintre ei că cel mai 
mare risc al avocatului este clientul său. Această concluzie este corectă în 
măsura în care avocatul, prin sprijinirea fără caracter doloziv a clientului 
său, devine ușor subiectul suspiciunii de implicare în calitate de complice al 
clientului său. „Hindsight bias” [termen provenit în principal din domeniul 
științelor economice, reprezentând „lipsa imparțialității” (bias) în raport cu 
examinarea ulterioară, ceea ce înseamnă dificultatea de a constata ulterior 
o împrejurare care ar fi putut exista anterior (sau nu)], conduce la afirmaţia 
ulterioară în sensul că avocatul nu ar fi trebuit doar să recunoască fapta 
sancționabilă a clientului său, ci că ar fi trebuit să o și recunoască în mod 
pozitiv. Limita între necunoașterea culpabilă și o eventuală cunoaștere do- 
lozivă este o limită (prea) fină. Cu cât mai mare este ponderea răspunderii 
penale a clientului său, cu atât mai mare este riscul avocatului de a fi atras 
în siajul urmăririi penale a clientului său, în calitate de complice. Cu toate 
acestea, nu sunt identificate măsuri ale legiuitorului de natură să remedie- 
ze această situație. În cazul avocatului sunt aplicabile, la fel ca în cazul tu- 
turor persoanelor, prevederile legale generale. Pentru practica urmăririi 
penale ar putea fi utilă obținerea în anumite situații a unei expertize din 
partea baroului competent, deoarece procurorii și judecătorii nu cunosc 
de regulă, practica activității avocaţiale. O astfel de expertiză ar putea fi de 
ajutor la identificarea limitei admise pentru activitatea avocațială până la 


A 14-a conferință a avocaților europeni...., p. 31 

limita admisibilității legale, fără o expunere la un risc prea mare de implica- 
re într-o procedură de anchetă penală, 


Cu caracter general, în Cehia avocaţii răspund penal pentru demersurile 
întreprinse de aceștia, în măsura în care acţiunile respective întrunesc ele- 
mentele constitutive ale unei infracţiuni, inclusiv în situația în care avocații 
efectuează demersurile respective în baza unei solicitări formulate. de că- 
tre client, în cadrul prestării de servicii de asistenţă juridică. Conform art. 16 
alin. (1), teza a II-a din legea privind organizarea și desfășurarea profesiei 
de avocat, avocatul nu are obligația de a respecta instrucţiunile clientului, 
în măsura în care acestea se află în contradicţie cu o prevedere legală sau 
cu o normă deontologică, avocatul având obligaţia de a-l informa pe client. 
cu privire la acest aspect. Cel mai frecvent, avocaţii sunt urmăriți penal în 
Republica Cehă cu privire la abuzul dreptului de depozitare la avocat, la 
deturnarea fondurilor care le sunt încredințate, la încălcarea obligaţiilor 
care le revin în asociere cu administrarea patrimoniului terţilor, la atinge- 
rea adusă drepturilor aparținând terţilor și, în mod suplimentar, la șantaj, 
cu privire la fraudele săvârșite în cadrul licitaţiilor publice, precum și cu re- 
ferire la infracţiuni similare. Avocatul are, în primul rând, obligația de a-l 
atenționa pe clientul său asupra faptului că o acţiune pe care clientul in- 
tenționează să o întreprindă, cu caracter general, este pasibilă de sancţiu- 
ne. Cu toate acesta, avocatului nu îi revine o obligație de denunțare,:(po- 
trivit art. 8 C. proc. pen ceh), ci numai obligaţia de a evita săvârșirea unei 
infracțiuni despre care ia cunoștință. Articolul 21 alin. (7) din Legea privind 
organizarea și desfășurarea profesiei de avocat prevede că: „nu este afec- 
tată de obligația de confidențialitate i impusă legal de pi Sir a săvârșirii 
unei infracțiuni”l2]. 


În sistemul judiciar din Ungaria, î în mai multe dosare, avocații au fost trași 
la răspundere penală pentru falsificarea unor documente administrative, 
din cauza neglijenței. Bunăoară, a existat un caz al unui avocat care nu a pre- 
zentat în mod adecvat intenția reală a părților la un contract și care a încăl- 
cat astfel regulile de întocmire și contrasemnare a documentelor, precum și 
prevederile de înregistrare a unei societăți comerciale; într-o altă speţă, un 
avocat a încălcat regulamentul profesional nerecunoscând că intenţia reală 
a părților de a achiziționa o societate comercială nu era aceea de a continua 
activitatea societății respective, ci de a se sustrage de la rigorile legii. În ase- 
menea situații, în care avocații sunt acuzați penal de complicitate la comite- 
rea unor infracțiuni, instanța cercetează toate faptele, pentru a stabili dacă 
activitatea avocatului a constatat în acordarea de consultanță juridică sau în 
complicitate activă sau pasivă la săvârșirea unor infracțiuni. Complicitatea 


îl Idem, p. 34. 
[2] Idem, p. 80. 

implică și existența unei infracțiuni anterioare, cu alte cuvinte, dacă avoca- 
tul nu contribuie la săvârșirea unei infracțiuni, atunci nu se poate conside- 
ra că el este complice. În majoritatea situațiilor, complicitatea la săvârșirea 
unei infracțiuni este săvârșită printr-o atitudine activă și pozitivă (deci nu 
pasivă). De exemplu, un avocat a fost considerat responsabil penal pentru 
semnarea unui contract care nu a fost întocmit de el sau de firma lui de 
avocatură, în condiţiile în care acesta a fost utilizat pentru săvârșirea unei 
fraude bancare de către părţile la contractul respectiv”, 


În ce privește răspunderea penală a avocatului în România pentru activi- 
tatea judiciară desfășurată, s-a susținut că „dispoziţiile legii penale generale 
se aplică avocaţilor în aceeași măsură în care se aplică și altor cetățeni, dar 
rolul profesiei de avocat, ca parte integrantă a procesului de administrare 
a justiției, impune regula că avocatul nu poate deveni subiect al anchetelor 
efectuate de către organele de urmărire penală prin simplă reprezentare 
sau apărare a anumitor clienţi - inclusiv a infractorilor; Activitatea avoca- 
ţială neutră/profesională nu este susceptibilă de sancționare, deoarece, 
în măsura în care respectă aceste limite, activitatea avocatului este legiti- 
mă. În acest sens, art. 139 alin. (2) din Statutul profesiei de avocat prevede 
că «folosirea de către client a opiniilor și sfatului avocatului în scopuri ile- 
gale, fără cunoștința avocatului care a oferit opinia sau sfatul respectiv, nu 
face avocatul responsabil de acțiunea și scopurile ilegale ale clientului»”t3, 


În doctrină s-a arătat că există posibilitatea practică ca, în strategia de. 
apărare a clientului său, cercetat penal pentru comiterea unei infracțiuni 
pentru care este posibilă împăcarea, avocatul să îl determine pe acesta să 
formuleze o plângere penală privind o faptă nereală imputată persoanei 
care l-a denunţat, pentru ca astfel să îi creeze acesteia o stare de temere și 
să existe posibilitatea unor negocieri în vederea împăcării, iar în final să se 
dispună clasarea, stingerea acţiunii penale sau încetarea procesului penal, 
raportat la momentul intervenirii împăcării, respectiv în cursul urmăririi pe- 
nale sau după ce a fost sesizată instanța de judecată. În această variantă, 
s-a susținut că pe lângă încălcarea deontologică, avocatul comite și infrac- 
țiunea de inducere în eroare a organelor judiciare, prevăzută de art. 268 
alin. (1) C. pen., în forma instigăriib!, + | 


De asemenea, s-a mai arătat că în strategia de apărare a clientului său, 
pentru a beneficia de înjumătăţirea limitelor speciale de pedeapsă (potrivit 


U Idem, p. 86. : 1 | . 

2I Comunicat al Baroului București cu privire la posibile încălcări ale principiilor exercitării profesiei 
de avocat și ale dreptului la apărare, publicat pe www.universuljuridic.ro, ultima vizualizare la 6 
ianuarie 2016. l 

5] D.I. NĂSTASE, C. COADĂ, Inducerea în eroare a organelor judiciare. Aspecte de deontologie 
profesională privind activitatea judecătorilor și avocaţilor, articol publicat pe www.universuljuridic.ro, 
ultima vizualizare la 4 ianuarie 2016. 

art. 19 din Legea nr. 682/2002", privind protecţia martorilor, în cazul săvâr- 
șirii unor infracțiuni grave, în sensul art. 2 lit. h) din aceeași lege sau potrivit 
art. 15 din Legea nr. 143/2000] privind prevenirea și combaterea traficului și 
consumului ilicit de droguri), în cazul săvârșirii unor infracțiuni sancţionate | 
prin această lege sau potrivit altor norme similare din alte acte normative, 
avocatul poate să-l determine pe inculpat sau învinuit să formuleze o plân-. 
gere penală, cu privire la o faptă nereală împotriva unei alte persoane, sub 
aspectul săvârșirii unei infracţiuni de natură să determine reținerea acestei 
cauze legale de reducere a pedepsei pentru clientul său. Însă în această 
situaţie, se impune reținerea în sarcina avocatului a infracțiunii de inducere 
în eroare a organelor judiciare, prevăzută de art. 268 alin. (1) C. pen., în 
forma instigăriib!, uoi 


22. În ce condiţii poate răspunde avocatul 
pentru infracțiunea de spălare de bani? 


S-a pus problema dacă are prioritate confidenţialitatea raportului dintre 
client şi avocat ori ar trebui să prevaleze combaterea faptelor de spălare 
de bani? Ce ar trebui să facă un avocat care are suspiciuni că operaţiunile 
efectuate de clientul său, de care a luat la cunoştinţă î în timpul exercitării pro- 
fesiei de avocat, sunt operațiuni de spălare de bani? Ar trebui el să-și denunțe 
clientul organelor în drept să facă verificări sub acest aspect? Nu contravine 
acest lucru principiului confidenţialităţii raportului dintre avocat şi client? 


Obligaţia de raportare a oricăror operațiuni suspecte de spălare de ani | 
este menționată în legislația noastră în cuprinsul art. 5 alin. (1) din Legea 
nr. 656/200214, pentru prevenirea si sancţionarea spălării banilor, precum 
şi pentru instituirea unor măsuri de prevenire şi combatere a finanţării ac-. 
telor de terorism, unde se precizează că „de îndată ce (...) una dintre per- 
soanele fizice prevăzute la art. 10 are suspiciuni că o operațiune ce urmează 
să fie efectuată are ca scop spălarea banilor sau finanțarea terorismului, 
informează persoana desemnată conform art. 20 alin. (1), care sesizează 
imediat Oficiul Naţional de Prevenire şi. Combatere a. Spălării Banilor 
(...”. lar la art. 10 lit. f) din acest act normativ sunt menționați şi avocații, 
notarii, precum şi alte persoane care exercită profesii juridice liberale, care 
sunt obligați să raporteze „în cazul în care acordă asistență în întocmirea 
sau perfectarea de operațiuni pentru clienții lor privind cumpărarea ori vân- 
zarea de bunuri imobile, acţiuni sau părţi sociale ori elemente ale fondului 
de comerț, administrarea instrumentelor financiare sau a altor bunuri ale 


Ü] Publicată în M. Of. nr. 964 din 28 decembrie 2002. 
(2) Republicată în M. Of. nr. 163 din 6 martie 2014. 

(3) D.I. NĂSTASE, C. COADĂ, loc. cit. 

(4! Republicată în M. Of. nr. 702 din 12 octombrie 2012. 

clienţilor, constituirea sau administrarea de conturi bancare, de economii 
ori de instrumente financiare, organizarea procesului de subscriere a apor- 
turilor necesare constituirii, funcționării sau administrării unei societăți 
comerciale, constituirea, administrarea ori conducerea societăților com- 
erciale, organismelor de plasament colectiv în valori mobiliare sau a altor 
structuri similare ori desfăşurarea, potrivit legii, a altor activități fiduciare, 
precum şi în cazul în care își reprezintă clienţii în orice operațiune cu carac- 
ter financiar ori vizând bunuri imobile”. 


Potrivit art. 5 alin. (11) din Legea nr. 656/2002, „în cazul persoanelor 
prevăzute la art. 10 lit. e) şi), raportările se fac către persoanele desemnate 
de către structurile de conducere ale profesiilor liberale, care au obligația 
de a le transmite Oficiului în cel mult 3 zile de la primire”. De asemenea, 
conform art. 20 alin. (2), „structurile de conducere ale profesiilor liberale 
prevăzute la art. 10 lit. e) şi f) vor desemna una sau mai multe persoane 
care au responsabilități în aplicarea prezentei legi, ale căror nume vor fi 
comunicate Oficiului, cu precizarea naturii şi limitelor responsabilităților 
încredințate, şi vor stabili politici şi proceduri adecvate în materie de 
cunoaştere a clientelei, de raportare, de păstrare a evidențelor secundare 
sau operative, de control intern, evaluare şi gestionare a riscurilor, mana- 
gementul de conformitate şi comunicare, pentru a preveni şi a împiedica 
operațiunile suspecte de spălarea banilor sau finantarea terorismului, asigu- 


rând instruirea corespunzătoare a angajaților (...)”. 


Față de aceste prevederi legale, s-a concluzionat în literatura de spe- 
cialitate că nu avocatul raportează direct Oficiului Naţional de Prevenire și 
Combatere a Spălării Banilor, ci acesta informează persoana desemnată de 
către structurile de conducere ale profesiei, iar raportarea urmează a se 
face de către aceasta prin completarea formularului din Anexa 1 la Decizia 
Plenului Oficiului nr. 2742/201311. AMA 


În legătură cu acest subiect, în literatura de specialitate s-a mai arătat 
că legea menţionată se referă la raportarea tranzacţiilor în care avocaţii 
prestează servicii unor clienți şi nu la comisioanele pe care avocații le 
încasează de la clienți, care sunt impozabile. Astfel, se susține că nu sunt 
aplicabile aceste dispoziţii atunci când persoana fizică autorizată are în 
„casă” mai mult de 15.000 de euro, pe care şi i-a distribuit de pe CUI pe 
CNP, deoarece noţiunea de „casă” nu există pentru raportarea fiscală a 
PFA-urilor, iar un avocat operează ca PFA sau în cadrul unei asocieri pro- 
fesionale ca societate civilă. Se arată că pe lângă raportările exprese pe 


UIS. Uscov, în Avocaţii la raport! Provocările avocaților români în materia spălării banilor. Ep. 1, 
articol publicat pe www.juridice.ro, ultima vizualizare la 12 octombrie 2015. 

[2] D. UDRESCU, Avocații/notarii și răspunderea lor în controalele Oficiului Naţional de Prevenire și 
Combatere a Spălării Banilor, articol publicat pe www.juridice.ro, ultima vizualizare la 7 martie 2016. 

care Legea nr. 656/2002 le prevede pentru suspiciuni de tranzacții pentru 
clienţi, referitoare la spălarea banilor, trebuie înțeles că avocatul cu CUI 
este acelaşi cu avocatul cu CNP şi presupusa trecere de venituri de pe CUI 
pe CNP este rezultatul final, ca o consolidare a veniturilor persoanei fizice 
după raportarea fiscală, care este individuală; în cazul societății fără per- 
sonalitate juridică, profitul se repartizează individual avocatului sau nota- 
ruluit, | 


Ca urmare a acestei obligații de raportare, instituită şi în documente 
internaționale, în octombrie 2014 a fost publicat de către International 
Bar Association, the American Bar Association şi the Council of Bars and 
Law Societies of Europe (CCBE), Ghidul avocatului pentru detectarea şi 
prevenirea spălării banilor (A Lawyer's Guide to Detecting and Preventing 
Money Laundering). Studiile de caz prezentate în cuprinsul Ghidului 
exemplifică atât diversitatea situațiilor în care avocatul poate fi atras în 
capcana clientului, dar şi semnalele care ar trebui să ridice suspiciuni cu 
privire la conduita acestuia din urmă, iar în cuprinsul Ghidului se arată că 
toate cele trei structuri profesionale au grupuri de lucru în cadrul cărora se 
pune în discuţie rolul avocatului în prevenirea şi combaterea fenomenu- 
lui de spălare a banilor, acestea manifestând un deosebit interes pentru 
păstrarea reputației profesiei de avocat la un nivel înalt prin neimplicarea 
niciunuia dintre membri în astfel de activități în mod intenționat sau în. 
necunoştință de cauzăt?l. 


În Manualul de instruire privind combaterea spălării banilor şi a finanțării 
terorismuluili] se arată că „avocații, notarii, contabili şi alte profesiuni simi-. 
lare realizează un număr semnificativ de atribuții în ajutorarea clienţilor 
lor, organizând şi administrându-le afacerile financiare. Înainte de toate, 
ei acordă consultanță persoanelor fizice şi juridice în domenii precum 
investiții, înființări de companii, administrare şi alte aranjamente legale, la 
fel ca şi optimizarea situației fiscale. În plus, consultanții legali pregătesc 
si, dacă este necesar, strâng documentaţia necesară pentru înființarea de 
societăți comerciale şi alte aranjamente legale. În final, anumiţi profesionişti 
pot fi direct implicați în desfăşurarea de tipuri specifice de tranzacţii finan- 
ciare, de exemplu, păstrarea fondurilor sau plata prețului de achiziţionare 
sau vânzare de bunuri imobiliare”. 


Faţă de aceste prevederi normative, s-a pus problema dacă nu cumva 
ele încalcă unele drepturi şi libertăți fundamentale ale omului. 


(1 Ibidem. 

(2! Ibidem. 

BI Manualul de instruire privind combaterea spălării banilor și a finanțării terorismului, publicat 
pe www.onpcsb. ro[pdf/MANUAL%20INSTRUIREX20-%20ROMANA. pdf, ultima vizualizare la 15 


septembrie 2016. 


404 Etica profesiilor juridice 


În primul rând s-a pus problema dacă obligația avocatului de a face 
aceste informări nu ar încălca dreptul la viața privată, garantat de art. 8 din 
Convenția Europeană a Drepturilor Omului. În cauza Michaud c. Franței 
reclamantul, avocat al Baroului din Paris, a solicitat Curții să constate că 
Regulamentul Consiliului Național al Barourilor încalcă dispozițiile art. 8 ale 
Convenţiei Europene a Drepturilor Omului, deoarece impune avocaților 
obligația de a raporta operațiunile suspecte, însă Curtea a constatat că 
această obligație nu contravine art. 8 din Convenţie. 


De asemenea, s-a mai pus problema dacă astfel de dispoziții nu încalcă 
dreptul la apărare al clientului, contravenind astfel dreptului la un proces 
echitabil. Curtea de Justiţie a Uniunii Europene a statuat prin Hotărârea din 
26 iunie 2007, în cauza C-305/05, că „obligaţiile de informare și de coopera- 
re cu autoritățile responsabile de combaterea spălării banilor prevăzute la 
art. 6 alin. (1) din Directiva 91/308/CEE a Consiliului din 10 iunie 1991 privind 
prevenirea folosirii sistemului financiar în scopul spălării banilor, astfel cum 
a fost modificată prin Directiva 2001/97/CE a Parlamentului European și a 
Consiliului din 4 decembrie 2001, și impuse avocaților prin art. 2a pct. 5 din 
această directivă, ținând cont de art. 6 alin. (3) parag. 2 din aceasta, nu 
încalcă dreptul la un proces echitabil, astfel cum acesta este garantat prin 
art. 6 din Convenţia europeană și prin art. 6 alin. (2) din Tratatul UE”, 


În motivarea acestei hotărâri, la pct. 33-34, se statuează că „obligaţiile 
de informare şi de cooperare nu se aplică avocaţilor decât în măsura în 
care aceştia îi asistă pe clienții lor la planificarea sau la realizarea anumi- 
tor tranzacții de natură preponderent financiară sau imobiliară (...) sau 
atunci când acţionează în numele şi pentru clientul lor în orice tranzacție 
financiară sau imobiliară. În general, aceste activități, datorită chiar naturii 
lor, se situează într-un context care nu are nicio legătură cu o procedură 
judiciară şi, în consecință, în afara sferei de aplicare a dreptului la un proces 
echitabil”. În plus, se mai arată că din momentul în care asistenţa unui avo- 
cat care a intervenit în cadrul unei tranzacții menționate în Directiva 91/308 
este solicitată pentru exercitarea apărării sau a reprezentării în justiţie sau 
pentru consilierea privind iniţierea sau evitarea unei proceduri judiciare, 
respectivul avocat este exonerat de obligațiile prevăzute în directivă, in- 
diferent dacă informaţiile fuseseră primite sau obținute înainte, în timpul 
sau după această procedură. 


În literatura de specialitatel! s-a arătat că aceste excepții de la obligaţia 
avocaților de informare cu privire la suspiciunea de spălare de bani au fost 
transpuse în legislația noastră în art. 5 alin. (9) din Legea nr. 656/2002, unde 


(1 C.E.D.O., cauza Michaud c. Franței, Hotărârea din 6 decembrie 2012, publicată pe hudoc.echr. 
coe.int/app/conversion/pdfPlibrary=ECH R&id=001-126338. 
2] S, Uscov, loc. cit. 

se prevede că „persoanele prevăzute la art. 10 lit. e) şi f) nu au obligaţia de 

a raporta către Oficiu informațiile pe care le primesc sau pe care le obțin. 
de la unul dintre clienţii lor în cursul determinării situației juridice a acestuia 

ori al apărării sau reprezentării acestuia în cadrul unor proceduri judiciare 

ori în legătură cu acestea, inclusiv al acordării de consultanță cu privire la 

declanşarea unor proceduri judiciare, potrivit legii, indiferent dacă aceste 

informații au fost primite sau obținute înainte, în timpul ori după închei- 

erea procedurilor”. 


Aceasta nu înseamnă însă că avocatul poate acorda consiliere clientului 
despre care suspectează că ar face operațiuni de spălare de bani, deoarece 
în art. 120 alin. (3) din Statutul profesiei de avocat se precizează că, atunci 
„când participă la o operaţie juridică, avocatul are obligaţia de a se retrage 
din cauză de îndată ce suspectează în mod serios că respectiva operaţie ar 
avea drept rezultat o spălare de bani şi când clientul nu înțelege să renunțe 
la operația în sine”. 


Față de aceste obligații, s-a apreciat că avocatul român ar trebui 
să parcurgă următoarele etape: a) să solicite clientului să renunţe la 
operațiunea juridică; b) în cazul în care clientul nu doreşte să renunte la 
operațiunea juridică, acesta are obligația de a se retrage de îndată din 
cauză; c) are obligația de a sesiza de îndată persoana desemnată de către 
structurile de conducere ale profesiei pentru ca acestea să întocmească 
raportul vizând operaţiunea de spălare de bani şi să îl transmită către 
Oficiul Naţional de Prevenire şi Combatere a Spălării Banilor". În cazul 
nerespectării acestei obligaţii, pe lângă contravenţii, avocatul poate fi 
subiect activ al infracțiunii de spălare a banilor sau poate răspunde disci- 
plinar în măsura în care nu se retrage dintr-o operațiune juridică de care are 
cunoştinţă că are ca scop spălarea banilor după ce a eşuat să îl convingă pe 
client să renunțe la aceastall. 


În literatura de specialitate s-a mai pus următoarea întrebare: dacă un 
avocat a primit un onorariu dintr-o sumă obținută fraudulos prin spălare 
de bani, speța este gestionată pe baza dreptului comun, ori se aplică un 
tratament legal special? S-a răspuns că, în principiu, în legislația noastră se 
porneşte de la ideea că un avocat nu este de acord cu fapta clientului său 
privind spălarea banilor, ceea ce înseamnă că nu este nici dispus să participe 
sub orice formă la rezultatele sau la beneficiile acesteia; în acest context, 
s-a arătat că practica europeană în materie concluzionează că este exclusă 
existența elementelor constitutive ale faptei în cazul în care este acceptat 
un onorariu în calitate de avocat în speţe penale, o spălare de bani putând fi 
presupusă doar în cazul unei intenții directe a avocatului; or, activitatea de 


Ul Ibidem. 
3 Ibidem. 

avocat, desfăşurată pentru obținerea unui onorariu pentru a-şi desfăşura 
activitatea, reprezintă o justificare suficientă pentru excluderea unei fapte 
penale ce ar fi săvârşită de avocat prin încheierea contractului şi accep- 
tarea remunerării sale", S-a subliniat însă că în situaţia în care onorariul are 
la bază o faptă de spălare de bani şi dacă avocatul cunoaşte în mod pozi- 
tiv existența acesteia sunt întrunite împrejurările obiective ale unei fapte 
prevăzute de legislația penala specială dacă avocatul acceptă onorariul sau 
dacă îşi manifestă în mod direct intenția în acest sens.!?] 


În ţările membre ale Uniunii Europene a fost implementată în mod 
similar directiva care obligă avocaţii să raporteze suspiciunile de spălare 
de bani. 


În Belgia, avocatul poate răspunde penal pentru încălcarea legislației 
similare, care a implementat Directiva 2001/97/CE a Parlamentului European 
şi a Consiliului, dacă: a) oferă clientului asistență pentru planificarea sau 
efectuarea tranzacţiilor legate de: 1. cumpărarea şi vânzarea de proprietăți 
imobiliare sau societăți comerciale; 2. administrarea banilor, titlurilor de 
valoare sau altor active; 3. deschiderea sau administrarea conturilor ban- 
care, de economii sau de valori mobiliare; 4. organizarea contribuţiilor 
necesare pentru crearea, exploatarea sau administrarea companiilor; 
5. înființarea, exploatarea sau administrarea companiilor, fondurilor fi- 
duciare, societăților de administrare sau altor entități juridice similare; 
b) sau acționează în numele clientului şi pentru acesta în orice tranzacție 
financiară sau imobiliară. În aceste situaţii, avocaţii au obligația de a aduce 
tranzacțiile financiare suspecte la cunoştinţa Unității Belgiene de Prelucrare 
a Informaţiilor Financiare (Cel voor Financiële Informatieverwerling — CFI 
sau Cellule de traitement des informations financières — CTIF). Aceasta este 
o autoritate administrativă responsabilă cu prelucrarea şi transmiterea 
informațiilor pentru- combaterea spălării banilor (şi finanțării teroris- 
mului). În plus, obligațiile specifice de raportare către CFI-CTIF ca urmare 
a măsurilor restrictive („liste negre”) impuse de regulamentele UE care se 
bazează pe art. 215 din TFUE şi deciziile adoptate în cadrul politicii externe 
şi de securitate comune, se aplică în totalitate. Pentru protejarea secretu- 
lui profesional, raportarea de către un avocat către CFI-CTIF este supusă 
întotdeauna notificării prealabile a decanului Baroului local al avocatului, 
care acționează ca filtru” pentru protejarea secretului profesional al avo- 
catuluib!. Foarte important de precizat este că în Belgia onorariile plătite 
avocaților fac, de asemenea, obiectul dispozițiilor de mai sus privind com- 
baterea spălării banilor“. | Pi 


[1] GH. FLOREA, loc. cit. 

(2! Ibidem. 

BI A 14-a conferință a avocaţilor europeni... , p. 9-10. 
Idem, p. 12. 

În Germania, legea privind prevenirea spălării de bani este aplicabilă în- 
cepând cu data de 15 august 2002 şi avocaţilor, în măsura în care este vorba 
despre implicarea lor în următoarele operațiuni: cumpărarea şi vânzarea 
de imobile sau întreprinderi; administrarea de fonduri, titluri de valoare şi 
alte elemente patrimoniale ale clientului; deschiderea sau administrarea 
de conturi bancare, de economisire sau de titluri de valoare; atragerea 
fondurilor necesare pentru constituirea, gestionarea sau administrarea de 
societăți; constituirea, gestionarea, administrarea de societăți fiduciare, 
societăți comerciale sau structuri similare; efectuarea de tranzacții financi- 
are sau imobiliare în numele şi în contul clientului. De asemenea, avocatul 
are obligația, conform art. 2 alin. (1) din legea privind prevenirea spălării 
de bani, de identificare a partenerului său contractual numai la încheierea ' 
contractului. Independent de un raport contractual, la recepționarea de 
numerar, titluri de valoare şi metale preţioase în valoare de minim 15.000 
euro, este necesară încă din etapa de pregătire o identificare. Articolul 6. 
din legea privind prevenirea spălării de bani reglementează o obligaţie 
suplimentară de identificare în cazurile în care există suspiciuni. Anumite 
indicii existente şi care apar în mod repetat cu privire la persoană (de 
exemplu, clientul acordă informaţii incorecte sau refuză. acordarea de 
informaţii necesare pentru prestarea serviciului) sau la natura operațiunii 
(de exemplu, firma clientului prezintă caracteristicile unei societăți fictive) 
justifică obligația avocatului de a-l reclama la baroul federal pe partenerul 
contractual, conform art. 11 din legea privind prevenirea spălării de banil, 


În ceea ce priveşte onorariile avocaţilor, de la adoptarea faptei regle- 
mentate prin art. 261 C. pen. german (privind spălarea banilor) este 
contestată aplicarea acestuia cu privire la onorariile apărătorilor. În: 
situația în care onorariul are la bază o faptă menţionată în listă şi dacă 
apărătorul cunoaşte în mod pozitiv existența acestuia, împrejurările obiec- 
tive ale faptei sunt întrunite în cazul în care acceptă onorariul sau dacă îşi 
manifestă în mod direct intenția în acest sens. Pentru protecția avocaţilor, 
Curtea Constituțională a prevăzut cerințe foarte ridicate cu privire la 
intenția apărătorului. În principiu, jurisprudenţa porneşte de la ideea că un 
apărător nu este de acord-cu fapta clientului său, ceea ce înseamnă că nu 
este nici dispus să participe sub orice formă la rezultatele sau la beneficiile 
acesteia. În acest context se concluzionează că este exclusă existenţa el- 
ementelor constitutive ale faptei în cazul în care este acceptat un onorariu 
în calitate de apărător în spețe penale, o spălare de bani poate fi presupusă 
numai în cazul unei intenții directe a apărătorului, funcţia de apărător, 
desfăşurată pentru obținerea unui onorariu pentru a-şi desfăşura activita- 
tea, reprezintă o justificare]. ETS 


idem, p. 32. 
(2! Idem, p. 34. 

În Ungaria, obligația de informare a autorităților competente în legătură 
cu orice date sau informaţii care indică existența unei activități de spălare de 
banisaufinanțarea uneiactivităţiteroristese aplicăaceluiavocatcare deţine 
în custodie bani sau bunuri de valoare sau care furnizează servicii avocaţiale 
pentru următoarele tipuri de tranzacţii: vânzarea-cumpărarea oricăror 
contribuţii (acţiuni) într-o societate comercială; vânzarea-cumpărarea 
unor proprietăți imobiliare; sau înființarea, exploatarea sau închiderea unei 
societăți comerciale. În Ungaria, astfel de sesizări sunt depuse doar de 2-3 
ori/an, cu toate acestea niciunul dintre aceste rapoarte nu se dovedeşte 
a fi bine întemeiat. În anumite situaţii, onorariul acceptat de un avocat 
pentru a apăra o persoană acuzată de activități infracționale ar putea fi 
supus legislaţiei privind spălarea banilor, dar această situație nu constituie 
o regulă. În cazul în care un avocat acceptă să primească în custodie (spre 
păstrare) o sumă în numerar, sumă în legătură cu care îi este cunoscut că 
a fost generată prin comiterea unei infracțiuni, atunci acest avocat este 
acuzat de spălare de bani în baza legislației penale", 


23. În ce condiții poate fi tras la răspundere avocatul 
pentru evaziune fiscală, în legătură cu exercitarea profesiei? 


În practica judiciară s-a pus problema răspunderii penale a avocatului 
pentru infracțiunea de evaziune fiscală constând în aceea că nu a declarat 
veniturile fiscale obținute în exercitarea profesiei de avocat. Într-o viziune 
destul de îngrijorătoare, susținută într-un raport asupra justiţiei din anul 
2006, s-a arătat că „într-o estimare optimistă cel puţin 20% („numai” vreo 
2000) dintre avocații activi, membri ai baroului București și cotizanţi ai 
Filialei București a Casei de Asigurări a Avocaţilor, nu sunt și onești contri- 
buabili la Fisc. Avem indicii că nu sunt nici măcar înregistrați în evidențele 
A.N.A.F. și nimeni nu a avut curiozitatea sau autoritatea fără de prihană 
să compare (prin intermediul codurilor numerice personale) evidențele 
avocaţilor cotizanți ai C.A.A. cu contribuabilii persoane fizice autorizate 
evidențiați bazele de date A.N.A.F. București. Surprizele ar putea întrece 
orice așteptări, însă nu se dorește redarea demnității și epurarea profesiei 
de membrii săi indeciși, întrucât această vulnerabilitate permite controlul 
efectiv al unei valoroase mase de manevră cu ocazia alegerilor și a altor 
decizii ce trebuie luate în adunările generale ordinare și extraordinare ale 
profesiei. Cum respectivii avocaţi știu bine că și alţii știu sau practică toate 
aceste trucuri, ei se simt vulnerabili față de colegii avocați, de instituţiile 
profesiei și de autoritățile fiscale, care deţin în mod prezumtiv pârghiile le- 
gale pentru a-i trage la răspundere, dar omit sistematic să o facă. Ei preferă 
să nu se implice în nici un fel în viața profesiei, aplică legea tăcerii cu privire 


NI Idem, p. 87. 

la ceea ce știu despre ei înșiși și despre alții și nu cer decât să fie lăsați în 
pace. Și chiar sunt lăsaţi în pace, însă indiferența lor vinovată constituie o 
tară ce nu permite profesiei î în ansamblu să evolueze demn”, 


Această suspiciune cu privire la posibilitatea practicării evaziunii Gre 
în exercitarea profesiei de avocat este generată și de menţinerea în actua- 
lul statut al profesiei de avocat a unei prevederi considerate în același ra- 
port ca fiind una „aberantă”, respectiv cea din art. 322 alin. (4) din Statut, 
potrivit căreia „avocatul care plătește cota maximă de contribuţie nu are 
obligația de a declara valoarea veniturilor suplimentare cotei plătite”. S-a 
susținut că acesta ar fi „un text cu o aparenţă benignă, î însă cu semnificaţii 
importante pe linia fraudării instituționale a fondurilor casei de asigurări de 
către mai toți avocaţii interesați” și că această prevedere „produce efecte 
paradoxale nu numai asupra nivelului colectării contribuţiilor (zeciuielii) de 
către Casă, dar și asupra colectării impozitelor datorate de avocați către 
autoritățile fiscale: foarte mulți se vor simţi liberi să declare venituri mai 
mici și către fisc, profitând imposibilitatea corelării lor încrucișate a declara- 
țiilor fiscale de venituri anuale cu declaraţiile lunare de încasări brute către 
C.A.A.”BI, 


În ciuda acestor susţineri din raportul menționat, pe rolul instanțelor 
s-au înregistrat puţine cauze având ca obiect fapte de evaziune fiscală care 
ar fi fost comise de avocați în legătură cu veniturile obținute din avocatu- 
ră. Trebuie subliniat că, în anumite situaţii, chiar dacă faptele avocatului au 
aparența unei fapte de evaziune fiscală, instanțele au statuat că nu sunt: 
întrunite elementele constitutive ale acestei infracţiuni. 


Astfel, Curtea de Apel București, prin sentința anala nr. jr Au 
dispus condamnarea unui avocat pentru săvârșirea infracțiunii prevăzute 
de art. 9 alin. (1) lit. a) din Legea nr. 241/2005 pentru prevenirea și com- 
baterea evaziunii fiscale, în modalitatea „ascunderea bunului ori a sursei 
impozabile sau taxabile”. În sentință s-a reținut că: „fapta inculpatului, - 
avocat în cadrul Baroului București, care, în perioada 2006-2010, nu a de- 
pus declaraţii de venit, nu s-a înregistrat ca plătitor de TVA, nu a evidențiat. 
TVA în facturile fiscale emise și nu a depus deconturi de TVA, ascunzând 
practic sursa impozabilă și sustrăgându-se de la plata sumei de 885.812 lei, . 
reprezentând impozit pe venit, TVA și majorări de întârziere, întrunește 
elementele constitutive ale infracțiunii de evaziune fiscală, prevăzute de 
art. 9 alin. (1) lit. a) și alin. (2) din Legea nr. 241/2005, cu aplicarea art. 41 
alin. (2) C. pen. din 1968 și art. 5 din noul Cod penal (... )”. 


"l Primul raport independent asupra sistemului juridic din România, București, 14 septembrie 
2006, SoJust.ro, publicat pe http://cristidanilet.ro/continut/carti-monografii/2006-raport-justitie/ 
86-01-rezumat, ultima vizualizare la 19 octombrie 2016. 

(2 Ibidem. 

Prin decizia nr. 385 din 28 octombrie 2015, a fost admis însă apelul de- 
clarat de inculpat, s-a desființat în totalitate sentința penală atacată și, re- 
judecându-se cauza în fond, în temeiul art. 17 alin. (2) C. proc. pen. raportat 
la art. 16 lit. b) teza | C. proc. pen., s-a dispus achitarea inculpatului pentru 
săvârșirea infracțiunii continuate de evaziune fiscală prevăzută de art. 9 
alin. (1) lit. a) și alin. (2) din Legea nr. 241/2005 cu aplicarea art. 41 alin. (2) 
C. pen. 1969 și art. 5 C.pen. 


În această speță s-a pus problema dacă ascunderea juridică - în sensul 
de omisiune de a declara și omisiunea de a se înregistra ca plătitor de TVA 
- asigură conținutul constitutiv al infracțiunii de evaziune fiscală, în forma 
prevăzută la art. 9 alin. (1) lit. a)? 


În speţă, contribuabilul avocat, pentru perioada în cauză, avea organi- 
zate evidențe contabile, veniturile fiind înregistrate în registre și fiind trans- 
mise informările periodice către baroul din care făcea parte, dar lipseau 
declarațiile fiscale pentru perioada 2006-2010, precum și înregistrarea în 
scopuri de TVA. 


În doctrină!!! s-au făcut următoarele sublinieri, pe marginea acestei spe- 
te: i) în primul rând, nu suntem în prezenta unei activități oculte în mod ab- 
solut, nici pentru organul fiscal, de vreme ce avocat apare ca și contribua- 
bil înregistrat fiscal, nici pentru public în general, de vreme ce situația sa 
financiară (veniturile realizate) au fost declarate față de corpul profesional 
din care face parte; ii) în al doilea rând lipsește actul material al neînregis- 
trării fiscale (în sensul de procedură prin care se atribuie codul de identi- 
ficare fiscală), iar neînregistrarea în scopuri de TVA nu este prin ea însăși 
o ascundere, sancţiunea fiind înregistrarea din oficiu; iii) în al treilea rând, 
conducerea de evidențe contabile și relevarea veniturilor față de organele 
administrative ale Baroului din care face parte, nu sunt totuși elemente, 
care să țină loc de executare a obligaţiei de declarare, dar nici nu permit să 
se afirme caracterul ascuns, ocult al veniturilor impozabile. NOK 


24. Cât de extinsă este libertatea de exprimare 
a avocatului în exercitarea profesiei? - 


Pentru că arma principală a avocatului este cuvântul, îngrădirea libertă- 
ţii de exprimare a acestuia este sinonimă de multe ori cu îngrădirea exer- 
cițiului liber al profesiei. Un avocat care nu ar putea să spună tot ce con- 
sideră necesar pentru apărarea intereselor clientului său, de teama unor 
consecințe nefavorabile, nu ar putea să facă o apărare reală în cauză. De 
aceea, problema limitelor libertății de exprimare a avocatului în exercitarea 


01 1.M. COSTEA, Profesia de avocat și infracţiunea de evaziune fiscală - art. 9 lit. a) din Legea 
nr. 241/2005, articol-publicat pe www.juridice.ro, ultima vizualizare la 18 februarie 2016. 

atribuțiilor a fost intens dezbătută în doctrină și în jurisprudență, făcând 


obiectul mai multor cauze aflate pe rolul Curţii Europene a Drepturilor 
Omului. 


În literatura de specialitate s-a susținut că din cauza Morice c. Franței, 
pronunțată la data de 23 aprilie 2015 de Marea Cameră a Curţii Europene .. 
a Drepturilor Omului, ar rezulta că libertatea de exprimare a avocatului 
relativă la cauzele în care este angajat este mai extinsă decât libertatea de 
exprimare a simplilor cetățeni, iar dacă se întemeiază pe o bază factuală 
suficientă, care să-i sprijine susţinerile, avocatul ar avea libertatea de a par- 
ticipa la dezbateri în presă, în cadrul cărora ar putea exprima opinii critice 
faţă de activitatea de justiție, putând organiza, de pildă, o.conferinţă de 
presăl!l. S-a mai susținut că limitele criticii admisibile ce pot fi formulate de 
avocat față de membri ai sistemului judiciar, parte dintr-o instituţie fun- 
damentală a statului, ar fi mai largi decât în cazul cetățenilor obișnuiți și 
comentariile ar putea, prin urmare, să fie îndreptate împotriva judecăto- 
rilor’, T ii 


Într-adevăr, în hotărârea invocată, Curtea a statuat că „avocaţii nu 
pot fi puși pe picior de egalitate cu jurnaliștii. Poziţiile și rolurile lor în 
acțiunile din instanță sunt în esenţă diferite. Jurnaliștii au sarcina de a 
transmite, în conformitate cu obligaţiile și responsabilităţile lor, informa- 
ţii și idei referitoare la toate chestiunile de interes public, inclusiv cele 
legate de administrarea actului de justiție. Avocaţii, la rândul lor, sunt 
„protagoniști“ în cadrul sistemului judiciar, implicaţi direct în funcționa- 
rea acestuia și în apărarea unei părți. Prin urmare, ei nu pot fi puși pe 
picior de egalitate cu un martor extern al cărui rol este acela de a informa 
publicul], | | 


Într-o altă opinie s-a susținut că avocații ar putea atrage atenţia în presă 
cu privire la problemele sistemului judiciar, dar nu pot critica decât în căile: 
legale de atac modul în care este administrată justiţia într-un caz concret aflat 
pe rolul organelor judiciare. Astfel, s-a arătat că „publicitatea ca avocat și 
atitudinea civică nu sunt incompatibile. Admir avocaţii care ies public și sus- 
țin necesitatea reformelor sau își exprimă părerea despre legi. Dar nu ac- 
cept critici ale avocaților în mediul public, nici la TV, nici în social media, cu 
privire la procese aflate în desfășurare sau hotărâri judecătorești. Avocaţii 
trebuie să contribuie în egală măsură la sentimentul de încredere în justiție 
și nu să îşi exprime astfel nemulțumirile față de justiție. Orice nemulțumiri 
față de soluţii trebuie concretizate în contestarea lor în procedurile de apel 


"A.M. HOTCA, Avocatul este câinele de pază al justiției, articol publicat pe www.universuljuridic. 
ro, ultima vizualizare la 21 mai 2016. 

(2! Ibidem. | Aa i | 

BI C.E.D.O., cauza Morice c Franța, pct. 148, apud M. CERCELESCU, loc. cit. 

sau recurs, iar orice nemulțumiri față de conduita judecătorilor trebuie 
concretizate în plângeri adresate C.S.M.11. 


Neavând un alt reper după care să ne ghidăm în analizarea limitelor li- 
bertăţii de exprimare a avocatului, ar trebui luată în considerare jurispru- 
denţa Curţii Europene a Drepturilor Omului în acest domeniu. lar aceasta 
are în vedere două criterii atunci când evaluează declarațiile avocatului în 
ansamblul lor, și anume, pe de o parte, se determină în ce măsură acestea 
pot trece drept înșelătoare sau drept un atac gratuit, pe de altă parte, se 
stabilește dacă expresiile utilizate prezintă o legătură suficient de strânsă 
cu faptele speţei vizavi de care se fac aceste declarațiil?]. 


O primă distincţie ar trebui făcută după cum avocatul a făcut afirmaţiile 
puse în discuţie în cadrul unei proceduri în fața instanței de judecată sau în 
afara unei proceduri judiciare. 


a) În sala de judecată, avocatul este liber să își apere clientul, antrenân- 
du-se într-un schimb de opinii liber cu celelalte părți și cu judecătorii, acest 
dialog putând fi chiar energic, întrucât se consideră că în joc nu este doar 
libertatea sa de exprimare, ci însuși dreptul la un proces echitabil al clientu- 
lui său, vizat de art. 6 al Convenţieill, 


În cauza Nikula c. Finlandeil, Curtea Europeană a Drepturilor Omului a 
reținut că avocatul a citit în fața instanței o notă în care îl acuza pe procuror 
de abuz, de a fi inversat rolurile procedurale și de a fi adus acuze inventate 
clientului său. Procurorul a formulat o acţiune civilă pentru calomnie, iar 
avocatul a fost condamnat la plata unor daune-interese. Analizând cauza, 
Curtea a apreciat că „avocatului trebuie să îi aparțină aprecierea pertinen- 
tei și utilității alegerii unui anume mijloc de apărare” și că „teama de un 
control posterior a afirmaților făcute în fața judecătorului nu se poate con- 
cilia cu obligația avocatului de a apără interesele clienţilor săi”. Procurorul, 
spune decizia citată, „trebuia să fi tolerat criticile reclamantei făcute în ca- 
litate de adversar în cadrul unui proces, cu atât mai mult cu cât au fost 
făcute în sala de judecată și nu conţineau injurii”). 


În cauza Steur c. Olandei!S! s-a reținut că avocatul Steur a declarat în fața 
unor instanţe civile că declarația dată de clientul său, în scris, nu ar fi putut 
fi obținută decât prin presiuni inacceptabile, destinate să conducă la o au- 


ULC. DĂNILEŢ, Încetul cu încetul pledoaria dispare și face loc soluționării dosarului pe bază de 
documente scrise, interviu publicat pe www.juridice.ro, ultima vizualizare la 17 iunie 2016. 

(2) C.E.D.O., cauza Ormanni c. Italia, n. 30278/04, 2007, $ 73; cauza Feldek c. Slovaciei, n. 29032/95, 
2001, $ 86, apud S.I. DOROGA, loc. cit. 

3] Ibidem. 

[4 Hotărârea din 21 martie 2002, publicată pe http://jurisprudentacedo. com/Finlanda.htmi. 

[5] C.E.D.0O., cauza Nikula c. Finlandei, nr. 31611/9621, martie 2002, apud B. GOREA, loc. cit. 

l6] Cererea nr. 39657/98, ECHR 2003-Xi. 

to-incriminare. Inspectorul în fata căruia clientul a dat declarația a depus 

plângere împotriva avocatului la Ordinul Avocaţilor. Acesta din urmă a con- 

statat caracterul fondat al plângerii, fără a-i aplica, însă, avocatului o sanc- 

țiune. Soluţia a fost menţinută în apel. C.E.D.O. subliniază că inexistența 

unei sancțiuni nu exclude caracterul disuasiv pe care îl poate avea o astfel 

de decizie asupra activității unui avocat, constatând, în plus, că o astfel de. 
sancționare, fie ea doar declarativă, nu și materială, este incompatibilă (fi- 

ind inhibitorie) cu necesitatea ca avocatul să-și apere clientul în mod adec- 

vat. În speță, statul nu a reușit să dovedească existenţa unei nevoi sociale 

imperioase pentru restricția adusă libertăţii de exprimare a avocatuluili, 


În cauza Kyprianou c. Ciprul?! s-a ridicat problema în ce măsură avocatul 
se poate plânge și în ce termeni, în chiar cadrul procesului, dacă apreciază 
conduita membrilor instanţei ca fiind inadecvată. În concret, avocatul ad- 
ministra un interogatoriu, când a fost întrerupt de judecător pe motiv că in- 
terogatoriul ar fi fost prea detaliat. În acest context, avocatul, simțindu-se 
insultat, a solicitat să se retragă din proces. Instanța nu i-a permis acest 
lucru, ceea ce l-a determinat pe avocat să facă următoarea declarație: „re- 
gret să constat că în timp ce eu conduceam interogatoriul, membrii Curţii 
vorbeau între ei și își trimiteau bilețele”. Instanţa i-a solicitat să își retragă 
declarația, dar avocatul a refuzat, motiv pentru care a fost acuzat de sfi- 
darea Curţii și condamnat la 5 zile de închisoare. A fost arestat pe loc, dar 
a fost eliberat înainte de împlinirea termenului. C.E.D.O. reține încălcarea 
art. 10, subliniind că, într-un proces, de multe ori, avocatul va putea fi pus 
în situația de a reacţiona critic la modul în care tribunalul se comportă, toc- 
mai pentru a apăra interesele clientului său. Mai mult, aplicarea pedepsei 
închisorii are efect disuasiv nu doar asupra avocatului din cauza respectivă, 
ci, în general, asupra tuturor avocaților care s-ar putea teme de o astfel de 
sancțiunelil, | 


b) Atunci când avocatul se exprimă în afara sălii de judecată și în afara 
unui cadru procesual organizat, cum ar fi în mass-media, instanța europea- 
nă a analizat de la caz la caz dacă sancţionarea avocatului constituie o încăl- 
care a libertății de exprimare a acestuia sau nu, statuând în unele cazuri că 
s-a încălcat această libertate de exprimare, iar în alte cazuri că nu a existat 
o astfel de încălcare. -o o on i 


În cauza Schoffer c. Elveției, un avocat, fost deputat cantonal, a criti- 
cat cu ocazia unei conferințe de presă prefectura Hochdorf. instanțele, 
în urma unei anchete pentru defăimare, i-au aplicat o amendă de 500 de 
franci elveţieni, considerând că avocatul, prin declaraţiile sale, a atacat 


(11 C.E.D.O., cauza Steur c. Olandei, n. 39657]98, 2003, în S.I. DOROGA, loc. cit. 
[2] Cererea nr. 73797/01, Hotărârea din 15 decembrie 2005. "E: 
8I C.E.D.O., cauza Kyprianou c. Cipru, n. 73797/01, 2005, în S.l. DOROGA, loc. cit. 

public funcționarea justiției, chiar înainte de a intenta un recurs, conduită 
care nu este compatibilă cu obligația avocaţilor de a contribui la cultiva- 
rea încrederii publicului în justiție. Constatând caracterul modic al amenzii 
aplicate, Curtea face aplicarea testului proporționalității și estimează că 
autoritățile naționale nu au depășit marja de apreciere sancționându-l pe 
reclamant, 


„ În cauza Foglia c. Elveţiei!!, Curtea a reținut că reclamantul este avocat 
într-un proces ce s-a bucurat de o mare acoperire mediatică, fiind vorba de 
deturnarea unor sume importante de bani, care au fost ulterior depuse în 
conturile unei bănci. Acesta a apărat interesele mai multor victime și clienți 
ai băncii și a acordat numeroase interviuri, în care a opinat că angajații băn- 
cii vizate nu puteau ignora existența unor deturnări și a calificat ancheta 
ministerului public drept superficială și grăbită. Banca l-a acuzat pe avocat 
că a declanșat împotriva sa o campanie mediatică, menită să influenţeze 
procedurile judiciare și să difuzeze informaţii cu scopul de a aduce atingere 
imaginii băncii. Comisia de disciplină și ordine a avocaţilor a decis că avo- 
catul este vinovat și i-a aplicat o amendă, iar decizia sa a fost confirmată 
atât de instanța de apel, cât și de tribunalul federal. Principalele argumente 
ale acestei condamnări au fost că „avocatul trebuie - în orice declarație 
publică - să dea dovadă de moderație în privința tonului și de obiectivitate 
în expunerea argumentelor” și că „datorită intervențiilor reclamantului, 
presa începuse să se intereseze de afirmațiile privitoare la deturnările fi- 
nanciare”, astfel încât „rolul jucat de reclamant în raport cu presa depășise 
limitele apărării clienţilor acestuia”, iar „intervenţiile sale nu puteau trece 
drept necesare”. i 


Curtea Europeană a Drepturilor Omului a considerat însă condamnarea 
avocatului drept „o ingerință în exercițiul dreptului său la libertatea de ex- 
primare, prevăzută de lege”, și care „vizează un scop legitim, adică garan- 
ţia autorității. și imparțialității puterii judiciare”. Aceasta a apreciat că di- 
vulgarea către presă a unor informaţii din dosar „se înscria într-un context 
mediatic și putea răspunde astfel dreptului publicului de a primi informații 
referitoare la activitatea autorităților judiciare”. De altfel, „reclamantul nu 
este răspunzător pentru campania de presă și pentru angajarea unei pro- 
ceduri mediatice paralele procedurii judiciare, în scopul influențării orga- 
nelor de jurisdicție sesizate în cauză”, în condiţiile în care reproșurile sale 
făcute în presă „priveau nemulțumirile clienţilor săi, atât în privința moti- 
velor formulate în apel, cât și în privinţa rapidității excesive și a superfici-. 
alității anchetei”. În concluzie, judecătorii C.E.D.O. au decis în unanimitate 
că nu a existat „o nevoie socială imperioasă de restrângere a libertății de 


U1 C.E.D.O., cauza Schoffer c. Elveţiei, 1998, $ 31, 32 și 34, în S.l. DOROGA, loc. cit. 


[2] Cererea nr. 35865/04, Hotărârea din 13 decembrie 2007. 

exprimare a reclamantului, iar autoritățile naționale nu au furnizat motive 
pertinente și suficiente, pentru a o justificat 


În acest caz, avocatul a beneficiat de protecția dreptului la liberă ex- 
primare ca orice altă persoană, dar nu i-a fost acordată o protecție spe- 
cifică profesiei de jurnalist. Nici nu se putea acorda o astfel de protecție, 
deoarece între cele două profesii sunt deosebiri importante, decurgând 
din scopurile diferite urmărite de fiecare. În timp ce jurnalistul urmărește 
informarea publicului și este ținut de respectarea unor reguli deontologice 
referitoare la obiectivitate, avocatul urmărește apărarea intereselor clien- 
tului său, chiar și atunci când dă relații presei cu privire la cazul acestuia, 
nefiind ţinut de obligația de obiectivitate. De aceea s-a spus că specificul 
libertății de exprimare a avocatului, sub aspectul fondului și al formei infor- 
maţiilor exprimate, derivă tocmai din restricţiile obișnuite aplicabile mem- 
brilor Baroului, așa cum sunt reflectate î în cele zece principii fundamentale 
enumerate pentru avocații europeni, cu accent pe „demnitate”, „onoare” 
și „integritate” ș și „respect pentru (... ) administrarea corectă a actului de 
justiţie”, i iar potrivit Curţii, „astfel de reguli contribuie la protejarea puterii 
judecătorești împotriva unor atacuri gratuite și neîntemeiate, care pot fi 
generate exclusiv de o dorință sau strategie de a se asigura că dezbaterea | 
din instanță este urmărită de mass- -media sau de o reglare de conţuri cu 
judecătorul alocat pe dosarul respectiv”ll, 


- De aceea, într-o altă cauză în care avocatul a încălcat limitele libertăţii de 
exprimare normale, Curtea nu a mai dat câștig de cauză avocatului. Astfel, 
în cauza Isabelle Coutant c. Franţei, Curtea a făcut precizări că avocaţii nu 
pot profera insulte. Speţa pornește de la un caz care a stârnit reacţii de in- 
dignare, inclusiv din partea Baroului din Paris. În septembrie 1998 a avut loc 
procesul denumit „Chalabi”, după numele unuia dintre principalii inculpaţi, 
Mohamed Chalabi, acuzat de terorism. În acest caz, au fost arestate apro- 
ximativ 600 de persoane de origine algeriană și 138 au fost trimise în jude- 
cată. Procesul a avut loc în sala de gimnastică a închisorii Fleury-Merogis, 
transformată în sală de judecată. La 8 septembrie 1998, avocatul Isabelle 
Coutant a publicat, în numele clientului său, un comunicat de presă, parțial 
preluat de Agenţia France-Presse, în care a făcut afirmații precum: „infamia 
metodelor utilizate de către secţiuni speciale ale justiţiei franceze sub pre- 
textul combaterii terorismului”, „în scopuri mediatico-politico demagogi- 
ce, mulți au fost etichetați teroriști pentru că au o opinie politică diferită de 
cea a puterilor dominante”, „practica de raiduri, folosind metode demne 
de Gestapo și Miliție, la orice oră din zi sau din noapte, împotriva familiilor, 
inclusiv copii, pe care le transformă în false exponate”, „așa-numita luptă 
anti-terorism'a dat undă verde pentru a utiliza mijloace teroriste împotriva 


(1) C.E.D.O., cauza Foglia c. Elveţiei, nr. 35865/04, decembrie 2007, apud B. GOREA, loc. cit. 
(21 C.E.D.O., cauza Morice c. Franței, pct. 148, aprilie 2015, apud M. CERCELESCU, loc. cit. 

țintelor desemnate de către guvern, pentru propriile interese politice sau 
cele ale aliaților săi străini”. 


În opinia Curţii, caracterul excesiv și lipsa de temei de fapt al acestor 
afirmații au fost agravate de faptul că emană de la un avocat. Recunoscând 
această profesie ca beneficiară a garanţiilor prevăzute la art. 10 al 
Convenției (privind libertatea de exprimare), Curtea a subliniat că statutul 
specific al avocaților îi plasează într-o poziție centrală în administrarea justi- 
ției, ca intermediari între justițiabili și instanţe, ceea ce explică standardele 
de conduită impuse membrilor barourilor. Având în vedere rolul-cheie al 
avocaţilor în acest domeniu, ne putem aștepta să contribuie la buna func- 
ționare a justiției și, astfel, la încrederea publicului în aceasta. În acest caz, 
Curtea a considerat că reclamanta nu a demonstrat, în suficientă măsură, 
că a respectat cerințele privind demnitatea acestei profesiil!l. 


În jurisprudenţa sa în materia libertății de exprimare a avocatului Curtea 
face mai multe distincții. 


Curtea distinge în primul rând în funcție de destinatarul afirmațiilor avo- 
catului, procurorul trebuind a fi considerat un adversar, o parte în proces, 
ce poate, ca atare, să suporte critici mai largi din partea apărării decât jude- 
cătorul, care, din acest punct de vedere, deține un statut diferit! 


O altă distincție care trebuie făcută, în analizarea libertății de exprimare 
a avocatului, este aceea între un discurs critic al avocatului ce ar avea drept 
țintă o instituție, un principiu, un concept, o ideologie și o exprimare defăimă- 
toare la adresa unei persoane concrete. În acest sens, Curtea Europeană a 
constatat, spre exemplu, că, într-o speță dată, afirmaţiile problematice ale 
petentului au vizat atât calitățile profesionale ale unui procuror anume, cât 
și modul în care acesta s-a achitat de sarcini într-un caz concret; discursul 
nu a fost adresat persoanei, ci situației, iar a critica modul în care un pro- 
curor a efectuat ancheta nu înseamnă a pune în discuție toate calităţile 
sale profesionale, ci înseamnă a ridica unele semne de întrebare legitime 
asupra unor eventuale disfuncționalități ale sistemului și, deci, a face chiar 
o „critică constructivă”Bl, 


În contextul discutării libertății de exprimare a avocatului este intere- 
sant de menţionat câteva din soluțiile adoptate în dreptul comparat cu 
privire la acest aspect. a 


În Statele Unite ale Americii, comentariile despre procedurile judiciare în 
curs de desfășurare au provocat adesea ciocniri ale Primului Amendament 


0 Ibidem. 

[2] C.E.D.O., cauza Foglia c. Elveției, nr. 35865/04, 2007, $ 95, apud S.I. DOROGA, loc. cit. 

BI C.E.D.O., cauza Nikula c. Finlandei, nr. 31611/96, 2002, $51 și cauza Morice c. Franței, nr. 29369/10, 
2015, §166, apud S.I. DOROGA, loc. cit. 

cu valorile unui proces echitabil pentru justițiabili și respectului instituțio- 
nal pentru instanțele de judecată. Curtea Supremă de Justiţie a susținut 
mult timp că presa sau comentariile publice se pedepsesc doar la o prezen- 
tare a unui „pericol clar și prezent” de prejudiciu, respingând argumentele 
că orice simplă tendință de a interfera cu administrarea corectă a justiției 
a fost suficientă pentru a justifica suprimarea libertății de expresielil. însă, 
așa cum susține comparatistul american James Whitman, europenii, în vir- 
tutea unui complex de factori istorici, politici, sociali și juridici, deci cultu- - 
rali, preferă, în ipoteza unui conflict între libertatea de exprimare și viaţa 
privată, să acorde câștig de cauză celei de pe urmă, spre deosebire de ame- 
ricani, pentru care libertatea de expresie, apărată de primul amendament 
al Constituției, este sacrosanctătl. 


În Germania, jurisprudența, în special cea a Curții Constituționale, permi- 
te avocatului să utilizeze exprimări dure, chiar drastice, în măsura în care se 
menține în limita activității sale profesionale. Chiar și exprimările care ar fi 
percepute î în mod normal ca „insultă formală” sunt permise avocatului, î în 
măsura în care acesta consideră că utilizarea acestora este necesară pen- 
tru consolidarea poziției sale în cauză. bl i 


În Polonia, limitele reale ale imunității avocaţilor și consilierilor juridici 
sunt prevăzute la art. 8 din LB și la art. 11 din LCJ, conform cărora avo- 
cații și consilierii juridici respectivi beneficiază de libertate de exprimare 
în limitele definite de sarcinile Baroului și dispozițiile legale relevante (sau 
de necesitatea relevantă, atunci când este vorba de consilieri juridici). În 
conformitate cu alineatul 2 al acestor două dispoziţii, abuzul de libertate ce 
constă într-o insultă sau defăimare a unei părţi la proces, a reprezentantu- 
lui legal al acesteia sau a avocatului apărării, a administratorului desemnat, 
a martorului, a expertului instanţei sau a traducătorului, ce face obiectul 
unei plângeri în baza unei acuzații împotriva avocatului poate atrage doar 
răspunderea disciplinară a acestuia, cu mențiunea că art. 11 alin. (2) din LCJ 
nu prevede un administrator numit sau un avocat al apărăriil?l,. 


25. Când poate fi limitat timpul de pledoarie al avocatului? i 


Este cunoscut că numărul mare de dosare aflate pe rolul instanţelor 
de judecată au condus la limitarea tot mai mare a timpului de pledoarie al 
avocaţilor, tehnicizând de multe ori discursul acestora strict la aspectele 


"Landmark Communications, Inc. c. Virginia, Craig c. Harney, Pennekamp c. Florida, apud 
|. TURCULEANU, A. TROANŢĂ REBELEȘ TURCULEANU, loc. cit. 

[2] ).Q WHITMAN, The Two Western Cultures of Privacy: Dignity versus Liberty, 113 Yale Law 
Journal1151, 2004, apud S.I. DOROGA, loc. cit. 

BIA 14-a conferință a avocaţilor europeni..., p. 32. 

i Idem, p. 42. 

tehnico-juridice. Acest lucru a făcut ca pledoariile avocaților să piardă din 
strălucirea de altădată, când publicul român venea în sala de judecată doar 
ca să asculte pledoariile spectaculoase ale unor avocați ca Delavrancea, 

Titulescu, Eugen Herovanu sau Vintilă Dongoroz. 


Această practică a limitării duratei pledoariilor nu este una specific ro- 
mânească, fiind prezentă inclusiv la instanțe internaționale cum sunt Curtea 
Europeană a Drepturilor Omului ori Curtea de Justiție a Uniunii Europene. 


În doctrină s-a susținut că ar exista un drept al avocatului la pledoarie, 
arătându-se că „dreptul avocatului de a discuta fondul unui caz în pledoarie 
atât în ceea ce privește legea cât și faptele este foarte larg și el are dreptul 
să declare pe deplin opiniile sale cu privire la ceea ce arată dovezile și în ceea 
ce privește concluziile la care duc acestea”!'. Așa cum am arătat anterior, 
din moment ce practica limitării duratei pledoariilor avocatului este larg 
răspândită î în instanțele europene, întâlnită inclusiv la Curtea Europeană a 
Drepturilor Omului și la Curtea de Justiție a Uniunii Europene, nu s-ar putea 
susține că limitarea duratei pledoariei ar încălca de plano dreptul la apărare 
al părții. Cu toate acestea, durata pledoariei trebuie să fie una realistă, care 
să țină cont de complexitatea cauzei, de numărul părților, de importanța 
aspectelor ce trebuie discutate etc. Altfel, o limitare excesivă a duratei ple- 
doariei ar putea pune în discuţie însuși caracterul oral și contradictoriu al 
procedurii, adică fundamentele dreptului la un proces echitabil. Așa cum 
s-a spus în legătură cu limitarea excesivă a pledoariei avocatului „atunci 
când avocatul nu poate în pledoaria sa să expună totul în favoarea clientu- 
lui său, nefiind lăsat, acesta este oprit să spună adevărul. lar o societate în 
care nu se rostește adevărul, trăiește în mizeria minciunii”l2]. 


Limitarea pledoariei se impune însă atunci când avocatul transformă 
sala de judecată într-un spectacol, care nu ar putea aduce niciun beneficiu 
actului de justiție ori clientului avocatului. Unui astfel de avocat, în mod 
corect, i s-a spus: „Pe cine ai vrut să impresionezi? Instanța, auditoriul, 
clientul sau pe tine? Am întâlnit pledoarii demne de filme — colegi care ges- 
ticulau și se învârteau în jurul pupitrului, cu voce gravă, ton apăsat, care 
se întorceau, din când în când, spre sală, fluturând roba neîncheiată, ca o 
pelerină - „ia să văd, mă aude cineva? Sunt grozav/ă?” — fâlfâind o hârtie ca 
un stindard pierdut în vârf de pix. Sincer? Penibil. Audienţa este disperată 
de lungimea vorbelor fără fond, instanța plictisită de atâta show. Crezi că 
atitudinea asta convinge? În sală toți dorim să stăm cât mai puţin, nu este o 
piesă de teatru ce se întâmplă acolo. Este o procedură și nu un rol. Ai suferi 
dacă mâine, s-ar renunța la pledoariile publice? Ai dansa la fel dacă sala ar fi 


0] Cassim c. Allstate Ins. Co., 94 P.3d 513 Cal., 2004, apud A. TROANŢĂ REBELAȘ TURCULEANU, loc. cit. 
(2] |. FRIEDMANN - NICOLESCU, Poezia profesiei de avocat sau Gânduri de Ziua Europeană a Avocatului, 
publicat pe www.juridice.ro, ultima vizualizare la 11 decembrie 2015. 

goală de auditoriu? Nu uita că nu candidezi pentru Oscar și nici măcar pen- 


tru Zmeura de aur! To much love will kill you, vorba cântecului”, 


26. In ce condiţii este permisă folosirea de către avocat 
| a insultei și calomniei? 


Criticile avocatului adresate părții adverse sau unei hotărâri judecăto- 
rești trebuie să aibă în vedere aflarea adevărului în cauză, iar nu persoana 
celui care a redactat actul criticat. Așa cum s-a spus „critica nu trebuie să 
conțină insinuări, afirmaţii nefondate, ci trebuie inspirată doar de nevoia 
de a ajunge cât mai aproape de adevăr, motiv pentru care ea trebuie să fie 
impersonală (la obiect și bazată numai pe argumente)”, | 


Insulta gratuită a adversarului sau a judecătorului nu-i poate fi utilă nici- 
odată avocatului în apărarea clientului său. Dimpotrivă, o calitate folositoa- 
re acestuia este „cuviința și măsura ce trebuie să pună în cuvintele lui încât 
săvârșindu-și pledarea să nu fi întrebuințat nimic împotriva părții opuse”b®l, 


Dacă însă avocatul va fi nevoit să facă afirmaţii care pun o parte într-o 
lumină nefavorabilă, acest lucru fiind necesar pentru efectuarea apărării, el 
va trebui să facă aceste afirmații cu decență și cu detașare, iar nu cu ură 
sau cu patimă. - EN 


Aşa cum s-a spus, sub aspectul tehnicii juridice, o pledoarie va convinge 
despre adevărul judiciar dacă are un limbaj corect juridic și clar din punct de 
vedere semantic (latino dicere), dacă vorbirea este frumoasă și presărată 
cu metafore (ornate dicere), dacă pledoaria, limbajul va fi simplu, sobru și 
adecvat, la obiect (apte dicere), va evita orice trivialități (elegantia juris) și 
va fi calmă (exclamatio) ca expunere (claris) și ca fond, dar convingătoare 
în mijloacele puse în discuţie pentru aflarea adevărului (fortiter in re, sua- 
viter in modo), 


27. Cum pot fi îmbunătăţite relațiile dintre avocați și judecători? 


La nivelul anului 2006 se susținea că „în ultimii ani, democratizarea 
instituțiilor și promovarea libertății de exprimare au relevat frustrări și 
tensiuni acumulate de-a lungul timpului. De altfel, 23% dintre magistrați 
afirmă în mod oficial că relaţiile existente între judecători și procurori 
sunt în măsură să afecteze obiectivitatea și imparţialitatea hotărârilor 


1] A. VEZUREANU, loc. cit. 

[L] GH. SCRIPCARU ș.a., Op. cit., p. 175. 

(3) A. AMAN, op. cit., p. 76. iliri, 
[4] GH. SCRIPCARU ș.a., Op. cit., p. 203. 

judecătorești. Analizând disfuncționalitățile și modul de cooperare între ju- 
decători și conducătorii de instanţă, între Ministerul Justiției și magistrați, 
între Consiliul Superior al Magistraturii și Ministerul Justiţiei, între Consiliu 
și magistrați, între personalul auxiliar și magistrați, între magistrați și avo- 
cați, între procurori și poliția judiciară, chiar între teoreticieni și practicieni, 
vor putea fi îmbunătățite legile, statutele și regulamentele acestor profesii, 
precum și regulile de funcționare a instituțiilor”! 


Una dintre cauzele pentru care s-au deteriorat relaţiile dintre avocați și 
magistrați este temerea acestora din urmă că ar putea fi asociați cu posibi- 
le fapte de trafic de influenţă, care ar putea fi comise de avocați. Această 
temere își are temeiul nu atât în cauzele penale care au avut ca obiect astfel 
de fapte penale, cât mai ales în zvonurile care circulă printre reprezentan- 
ţii magistraților pe această temă. Astfel, la nivelul anului 2006 se susținea 
într-un raport asupra justiţiei că „nevoiţi să facă constant compromisuri, ti- 
nerii avocați devin treptat copii fidele ale celor de la care au învățat meserie 
și chiar se mândresc ipocrit cu unele pseudo-performanţe profesionale. Ei 
au aflat chiar de la maeștri cum te poți îmbogăți practicând cu tupeu trafi- 
cul de influență pe lângă magistrați neprincipiali, grefieri iresponsabili, sau 
funcționari slabi de înger”. Chiar dacă în prezent lucrurile s-au schimbat 
sub acest aspect față de perioada în care a fost întocmit raportul menţio- 
nat, nu se poate stabili cu precizie cât adevăr mai este în aceste afirmaţii. 


Un alt motiv al deteriorării relațiilor îl constituie și atitudinea necores- 
punzătoare a unor magistrați, față de avocaţii cu care au intrat în contact 
în ședințele de judecată. Aici reproșurile adresate magistraților din partea 
avocaţilor sunt numeroase, unele fiind întemeiate, altele exagerate. Acest 
aspect ține de educația și cultura profesională a fiecăruia, iar în cazul în 
care actele magistraţilor ar depăși limitele admisibile ele pot face obiectul 
unor cercetări disciplinare. 


Ce instrumente ar putea fi folosite pentru a depăși criza aceasta, mai mult 
sau mai puţin profundă, dintre cele două categorii profesionale? 


Un instrument util, care permite ca viitorii magistrați să cunoască spe- 
cificul muncii de avocat, a fost pus în aplicare în anul 2015, când Institutul 
Naţional al Magistraturii a desfășurat un program de practică a viitorilor 
magistrați în cadrul cabinetelor de avocatură din țară. După această expe- 
rienţă s-a întocmit un raport de către Institutul Naţional al iN Belea UL cu 
privire la rezultatele obținutell, 


["] Primul raport îndependent asupra sistemului juridic din România, loc. cit. ` 
[2] Ibidem. z 
"BI Raport privind desfășurarea stagiului practic al auditorilor de justiție în cadrul formelor de 
exercitare a profesiei de avocat — 1 septembrie - 27 septembrie 2015, publicat pe www.juridice.ro, 
ultima vizualizare la 29 ianuarie 2016. 


VII. Aspecte particulare de etică a profesiei de avocat 421 


Obiectivele generale declarate ale stagiului efectuat de către auditorii 
de justiție în cadrul formelor de exercitare a profesiei de avocat (cabinete- 
lor/societăţilor de avocatură) au fost: a) familiarizarea auditorilor de justi- 
ție cu deontologia și organizarea profesiei de avocat; b) conştientizarea 
rolului avocatului, precum și a imaginii de ansamblu a procesului de înfăp- 
tuire a actului de justiţie; c) identificarea bunelor practici specifice exerci- 
tării profesiei de avocat; d) aprofundarea procedurilor și a metodologiei 
de elaborare a actelor specifice profesiei de avocat. La întrebarea „Cum 
apreciați utilitatea perioadei de practică în cadrul cabinetelor/societăților 
de avocatură?” 61,19 % din participanți au răspuns foarte utilă, 35,07 % au 
considerat-o utilă, iar 3,73 % au considerat-o puţin utilă. Această statistică 
relevă gradul mare de utilitate a acestei modalități de formare profesiona- 
lă. PAI 

În raportul întocmit de Institutul Naţional al Magistraturii în legătură cu 
acest aspect s-a concluzionat că „în contextul analizării rezultatelor stagiu- 
lui în cadrul formelor de exercitare a profesiei de avocat, au fost organi- 
zate, la finalul acestuia, întâlniri între auditorii de justiție și un formator cu 
normă întreagă al |.N.M. din cadrul catedrei de etică și organizare judiciară, 
în scopul dezbaterii aspectelor pe care auditorii de justiţie le-au observat 
pe parcursul stagiului. În cadrul acestor dezbateri, au fost discutate aspec- 
te privind relaţia dintre avocaţi și magistrați, precum și probleme de natură. 
etică sesizate. Totodată, au fost analizate unele cazuri concrete relatate de 
către auditorii de justiţie referitoare la atitudini neadecvate ale magistra- 
ților față de participanții la procedurile judiciare, posibilele cauze ale unor 
astfel de tipuri de comportament, precum și metodele de evitare a aces- 
tora. În acest context, s-a discutat despre importanța respectării normelor 
de conduită conforme cu onoarea și demnitatea profesiei de magistrat, 
precum și despre modalităţile în care percepţia opiniei publice asupra siste- 
mului de justiție poate fi îmbunătățită”!, Astfel de activităţi sunt de natură 
să conducă la îmbunătățirea raporturilor dintre cele două profesii juridice, 
având în vedere că în felul acesta magistrații pot afla mai multe despre 
munca ce precede introducerea unei acțiuni în fața instanţei de judecată. 


Un alt nstrument util pentru îmbunătățirea acestor relații este cultiva- 
rea relaţiilor dintre reprezentanții celor două profesii. Nu s-ar putea susține 
că un judecător nu ar putea fi niciodată în relații de amiciție cu avocaţii 
care pledează la instanța unde acesta activează. Aceste relații se dezvoltă 
treptat, în timp, și nu ar putea fi evitate decât dacă i s-ar pretinde judecă- 
torului să menţină o rigiditate maximă în relaţiile cu avocații. Or, acest gen 
de relații încordate nu poate fi benefic nici pentru desfășurarea normală a 
activităţii instanței, pentru că poate crea frustrări și animozități inutile. Așa 


0 pidem. 

cum s-a spus „prieteniile sunt normale (...). Ce lipsește, însă, este cultura 
integrității. Un judecător sau un procuror poate fi amic cu un avocat dintr-o 
cauză, dar nu poate soluţiona acel dosar dacă are o relaţie intimă cu avo- 
catul sau dacă își face concediile cu acel avocat. Deci, judecătorul și procu- 
rorul trebuie să aibă tăria de a spune că nu pot fi imparțiali și să se retragă 
din cauză”, 


Relevantă sub acest aspect este experiența celor care au practicat 
o profesie juridică în străinătate și pot să facă comparație cu situația din 
România. Astfel, o avocată înscrisă în Baroul din Valencia declara cu privire 
la relațiile dintre avocați și magistrați din Spania că aceștia din urmă „te 
tratează de la egal la egal, sunt amabili, se poate discuta cu judecătorul sau 
procurorul. ÎI cauţi la instanță. Te primește. Se fac mii de acorduri cu procu- 
rorii în penal. Unii chiar te îndrumă. Aveam curând un caz de măsuri pentru 
copii și judecătorul voia să vorbească cu mine să clarificăm speța (...). În 
schimb, deși amabili și simpatici în viaţa de zi cu zi, spaniolii sunt foarte 
agresivi în instanțe. Nu te iartă. La cea mai mică scăpare avocatul contrar te 
sfâșie. Vine cu lecţia învățată. La fel și judecătorii sunt în general bine pre- 
gătiți. Îmi aduc aminte când o judecătoare explozivă îi făcuse observaţie unui 
coleg, în fața clientului, care uitase să ceară responsabilitatea civilă într-un 
caz penal, așa fără perdea. Nu îţi poţi permite să nu studiezi în profunzime 
cazul. Dezbaterile în instanță sunt complexe și intensive, dar libere. Te as- 
cultă și, înainte de a intra în sală, mereu se negociază. Ne zăpăcesc cu insisten- 
tele ca părțile să ajungă la un acord”?l. 


În legătură cu trecerea dintr-o profesie juridică în alta, au fost multe opi- 
nii care au susținut că judecătorul ar trebui să exercite mai întâi o altă pro- 
fesie juridică, înainte de a fi numit. Referitor la avantajele unei astfel de pro- 
ceduri, s-a spus că „deși este posibil să deranjez cu această opinie, cred cu 
tărie că orice judecător ar trebui să aibă o minimă experienţă într-o altă pro- 
fesie juridică, preferabil în cea de avocat. Afirm aceasta și din simplul motiv 
că încă de la prima ședință când am intrat în sala de judecată - judecător 
fiind — n-am avut emoții nici pe jumătate comparativ cu cele avute când 
luptam pentru clienții mei, în fața unor judecători admirabili de la Curtea de 
Apel București, spre exemplu. Tot practica de avocat m-a învățat, în ambele 
situaţii, să-mi maschez emoțiile și să mă comport precum un profesionist 
experimentat. În plus, toată gândirea juridică, lărgirea orizontului, modul 
de abordare a dosarelor, conduita în timpul ședinței de judecată, dar și în 
general, cu justițiabilii și colegii se datorează experienţei de avocat. Faptul 


ULC. DĂNILEŢ, Încetul cu încetul pledoaria dispare și face loc soluționării dosarului pe bază de 
documente scrise, interviu publicat pe www.juridice.ro, ultima vizualizare la 17 iunie 2016. 

[2] A. Russu, Avocatul din Baroul Valencia: „O româncă avocat în Spania și care ateriza la Melilla li 
se părea incredibil”, interviu publicat pe www. universuljuridic. si ultima vizualizare la 5 ianuarie 
2016. 

că am lucrat în case de avocatură în Timișoara și București m-a determinat 
să adopt un stil business, atât în ceea ce privește interacţiunea cu clienţii 
și colegii, cât și abordarea dosarelor sau a diverselor provocări profesiona- 
le. Tocmai de aceea cred și acum, deși clienții au fost schimbaţi cu justiţiabi- 
lii, iar colegii avocați nu mai stau în aceeași bancă cu mine, că jobul meu este 
unul dedicat cetățeanului, poate chiar mai mult decât îi era când lucram ca. 
avocat. Altfel spus, profesia pe care o exercit este pentru cetățeni și în ser- 
viciul acestora, iar abordarea aceasta, care tot din experiența de avocat își 
are originea, încerc să o fac vizibilă în tot ceea ce lucrez”! 


Modificarea legii privind statutul judecătorilor și procurorilor, potrivit că- - 
reia judecătorii și procurorii care au peste 18 ani vechime în magistratură 
ar putea intra în avocatură fără examen au stârnit nemulțumiri în rândul 
organelor reprezentative ale avocaţilor, care au criticat această prevedere 
pentru ingerința în organizarea profesiei de avocat. Deși prevederi similare 
există în multe din statele europene, se consideră că ea nu poate fi admisă, 
deoarece în felul acesta nu ar mai exista o selecție a candidaţilor pentru 
exercitarea profesiei de avocat. 


Într-un apel lansat de Uniunea Națională a Barourilor din România către 
Ministerului Justiţiei se arată că „propunerea nu este în concordanță cu 
exigenţele statului de drept și nu este oportună, deoarece! creează, fără 
temei justificativ transparent, o categorie de «juriști privilegiați», pe crite- 
rii ce țin de «vechimea în profesie», criteriu incompatibil cu cerințele mo- 
derne ale calității și integrității și cu exigenţele egalității în fața legii! Nu 
ține de domeniul «carierei magistraţilor» dreptul de acces în profesia de 
avocat, fără examen, a unei categorii de judecători și procurori identificate 
printr-un criteriu ales discreționar, acela-al «vechimii î în profesie»!2l, 


Credem că natura liberală a profesiei de avocat ar fi compatibilă cu o 
astfel de modificare legislativă care să permită celor care au exercitat în 
mod efectiv o perioadă de timp alte profesii juridice (cu atât mai mult a 
celor care au exercitat o perioadă de timp profesia de magistrat) să intre 
în profesia de avocat fără a fi supuși unei astfel de examinări cu privire la 
cnoștinţele profesionale pe care le dețin. 


CITATE TE pati 


Dă glas celor adevărate și plăcute; nu da glas celor adevărate, dar neplă- 
cute; nu da glas celor plăcute, dar neadevărate - iată porunca veche de când 
lumea. 


U] C. LUNGĂNAȘU, loc. cit. ` 
2] Publicat pe www. universuljuridic. ro, ultima vizualizare la 7 noiembrie 2016. 
(3 Extrase din lucrarea Enciclopedia înțelepciunii, op. cit. 

Minciuna se hrănește cu adevăr, ea înflorește pe seama acestuia, dar viața 
ei e scurtă. 


Nu faci un orator din cel peltic, nici un harnic din cel leneș, nu faci un înțe- 
lept din cel ignorant, nici nu-l poţi lumina pe cel prost. 


Pe cel lacom îl învingi cu bani, pe cel orgolios, cu rugă fierbinte, pe cel 
prost, cu îngăduința, iar pe cel înțelept, cu sinceritatea. 


Exagerările și excesele nu duc la nimic bun. Dar și dacă vei tăcea și prea 
multă vreme îţi vei înghiți cuvintele, chiar și Adevărul însuși se poate perima 
și dovedi inoportun. Să nu dorească oare Adevărul extazul în inima ta? 


E mai bun statul în care mai. mulți ascultă de legi și mai puţini de ora- 
tori. (Hilon din Sparta, 596-528 Î.Hr.) 


Vorba este imaginea faptei. (Solon din Atena, cca. 638-558 î.Hr.) 


ințeleptule! Dacă vrei să anunţi oamenilor vreun adevăr impor- 
tant. Îmbracă-l în hainele părerii generale. (Pitagora, 576-496 î.Hr.) 


Minte scurtă - vorbă lungă. (Aristofan, cca. 445-385 Î.Hr.) 
Cuvântul este umbra faptei. (Democrit din Abdera, 460-cca. 370 î.Hr.) 


Intr-o dispută, adesea înving îndrăzneala și vorba iscusită, nu adevă- 
rul. (Menandru, cca. 343-291 î.Hr.) 


Nu există nimic mai puternic decât cuvântul. (Menandru, cca. 343-291 Î.Hr.) 


Nu există nimic care să nu se poată deforma printr-o relatare proas- 
tă. [Terenţius (Publius Terentius Afer), 195-159 Î.Hr.] 

Câţi oameni, atâtea păreri. [Terenţius (Publius Terentius Afer), 195-159 î.Hr.] 

Minciuna se învecinează îndeaproape cu adevărul. (Marcus Tullius Cicero, 
106-43 Î.Hr.) 

Mai bine să fii parte vătămată într-o cauză dreaptă, decât pi iri i ate 
într-una nedreaptă. (Marcus Tullius Cicero, 106-43 î.Hr.) ` 


Oamenii se încred cu plăcere în acela în care vor să creadă. (Gaius lulius 
Cezar, 102-44 î.Hr.) 


Dacă ai ceva mai bun, propune; dacă nu - supune-te. [Horaţiu (Quintus 
Horatius Flaccus), 65-8 Î.Hr.] 


Când esența lucrării e gândită cinaiite, cuvintele vin de la sine. [Horaţiu 
(Quintus Horatius Flaccus), 65- -8 î.Hr.] 


Concizia e necesară pentru ca vorba să curgă ușor și liber, Hordi 
(Quintus Horatius Flaccus), 65-8 î.Hr.] 


Zeflemeaua rezolvă adesea mai bine și mai categoric E OP Eem ele i impor- 
tante, decât o face un discurs aspru acuzator. nonai (Quintus Horatius 
Flaccus), 65-8 î.Hr.] ; 

Mai bine amâni tot și vorbești la momentul potrivit. [Horaţiu (Quintus 
Horatius Flaccus), 65-8 î. Hr. 


Stabilește-ți doar scopuri realizabile, [Horaţiu (Quintus Horatius Flaccus), 
65-8 î.Hr.] 


Șterge mai des cele scrise. [out (Quintus Horatius Flaccus), 65-8 î.Hr.] 


E greu să exprimi cu vorbele tale adevărurile generale. [Horaţiu (Quintus 
Horatius Flaccus), 65-8 î.Hr.] 


Oamenii sunt mai receptivi în privința binelui, decât în cea a nenoroci- 
rii. (Titus Livius, 59 î.Hr.-17 d.Hr.) 


De orice înșelăciune e capabil acela obișnuit să facă din negru alb și din alb 
negru. [Ovidiu (Publius Ovidius Naso), 43 î.Hr.-18 d.Hr.] 


Nenorocirea îl împinge chiar și pe cel cinstit să mintă. (Publius Syrus, sec. | î.Hr.) 
În disputele inutile adevărul se pierde. (Publius Syrus, sec. 1î.Hr.) 


Lasă-mă să mă í exprim liber, dacă vrei s-auzi adevărul. (Publius Syrus, sec. | 
î.Hr.) 


Dacă dorești adevărul, nu-ti înfrâna limba. (Publius Syrus, sec. I î.Hr.) 


Cine ia apărarea vinovatului, singur își atrage vinovăția. (Publius aus, 
sec. | î.Hr.) 


Cearta e întotdeauna cel mai rău argument. (Publius Sus sec. lî. Hr.) 


A ști să vorbeşti e o calitate mai puțin importantă decât a ști să te 
oprești. [Seneca cel Bătrân (Lucius Annaeus Seneca), cca. 54 î.Hr.-39 d.Hr.] 


Nu Cicero îi este. dușman lui Marc Antoniu, ci mustrarea de conștiin- 
tă. [Seneca cel Bătrân (Lucius Annaeus Seneca), cca. 54 î.Hr.-39 d.Hr.] 


Discursul care ţi se furișează în suflet puţin câte puţin e de mare folos. În. 
raționamentele detaliate, scrise din vreme și citite în faţa mulțimii, e mult 
zgomot și sunt prea puţin de încredere. [Seneca cel Tânăr (Lucius Annaeus 
Seneca), cca. 4 î.Hr.-65 d.Hr.] 


De la câștig la dreptate e o distanță la fel de mare ca de la pământ la ste- 
le. (Marcus Annaeus Lucanus, 39- 65) 3 

Mai bine să spui mai mult, decât să nu spui ce e > necesar. r. [Pliniu cel Tânăr 
(Gaius Plinius Caecilius Secundus), 61-cca. 114] | 

Cel mai important lucru în arta oratoriei e să nu lași să se observe mește- 
șugul. [Quintilian (Marcus Fabius Quintilianus), cca. 35-96) 
- Adevărul evident care îl lasă rece pe om, îl farmecă atunci când i se dezvă- 
luie într-o alegorie. (Fericitul Augustin, 354 -430) 

Nu cuvintele stârnesc durerea, ci obrăznicia și aroganța care ne-au jig- 
nit. (Vasile cel Mare, cca. 330-cca. 379) 

Și nu considerați că ceva este mai bun și mai drept doar după părerea 
majorității celor competenți, fiindcă părerea unui singur om neînsemnat, 
într-o problemă dată, poate fi mai bună decât a celor mulți și mai compe- 
tenți. [Iustinian I (cel Mare), 482/483-565] - 


Dacă facem încercarea de a demonstra că unele și aceleași cuvinte sunt 
folosite de diferiţi autori în înţelesuri diferite, vom găsi cu ușurință soluţia a 
multe contradicții. (Pierre Abelard, 1079-1142) 


Ironia trebuie să muște ca oaia, nu ca dulăul. (Giovanni Boccaccio, 1313-1375) 


Amenințările sunt armele acelora care se află ei înșiși sub amenința- 
re. (Giovanni Boccaccio, 1313-1375) ` 


Vorba pe care o stăpânești e sclava ta, vorba pe care o scapi îţi de- 
vine stăpân. [Hafez (Khwaja Samsu d-Din Muhammad Hafez-E Sirazi), 
cca. 1325-1389/1390] 

E bine să fii sincer când vorbești, și-naripat./Dar e-o minune să fii scurt în ce 
ai de spus. [Ali Șir Nevai (Nizam al-Din Aii Shir Herawi), 1441-1501] 


E foarte adevărat că acolo unde argumentele raţionale sunt insuficiente, 
acestea sunt înlocuite de țipăt. (Leonardo Da Vinci, 1452-1519) 


„Adevărului în sine îi este proprie o forță de atracţie irezistibilă doar dacă 
nu i se adaugă nimic jignitor, dar numai proștilor zeii le-au dat știința de a spu- 
ne adevărul fără să jignească pe nimeni. (Erasmus Din Rotterdam, 1469-15 36) 


Omul care este cunoscut pentru înclinațiile sale rele va fi mereu expus bă- 
nuielilor. (Margareta De Navarra, 1492-1549) 


Cuvântul e ca piatra: dacă mâna a aruncat-o, înapoi n-o mai întorci. (Miguel 
de Cervantes Saavedra, 1547-1616) 


Extrasele din clasici sunt de un mare folos și mereu se întâlnește câte ceva 
care se întipărește adânc în minte și trece apoi în carne și-n sânge. [Comenius 
(Jan Amos Komensky), 1592-1670] ai ai 


Minciuna șoptește, bârfa șoptește,/ lar adevărul strigă-n gura mare. [Lope 
De Vega (Felix Lope de Vega Y Carpio), 1562-16 35] 


Cuvintele, dacă sunt alese cu grijă, au o asemenea forță încât ceva scris pe 
hârtie produce adesea o impresie mai puternică decât ceva văzut cu propriii 
ochi. (Joseph Addison, 1672-1719) 


Stăpânește arta conversaţiei, fiindcă în conversaţie se descoperă persona- 
litatea. Nici una dintre îndeletnicirile omenești nu cere mai multă înțelepciu- 
ne, deși în viaţă nu există nimic mai obișnuit — aici se poate pierde sau câștiga 
totul. (Baltasar Gracian y Morales, 1601-1658) | 

Mereu și înaintea tuturor defilează Minciuna, fascinându-i pe proști cu 
stridența ei vulgară. Ultimul, mai la urmă, vine Adevărul, care șchiopătează, 
mergând agale în urma Timpului... (Baltasar Graciân y Morales, 1601-1658) 

E mai bine să vorbești la timp decât elocvent. (Baltasar Gracian y Morales, 
1601-1658) 


Oamenii cu experiență cunosc di vorbire pulsul spiritului, nu degeaba 
a spus înțeleptul: „Vorbește, dacă vrei să te cunosc...” Keagan Gracian y 
Morales, 1601-1658) 


Nu minţi, dar nici nu spune tot adevărul. Nimic nu necesită o Mataien mai 
prudentă ca adevărul — e ca o hemogig a inimii însăși. (Baltasar Graciân v 
Morales, 1601-1658) 


Oratorii seamănă într-un fel cu militarii: își Uri un risc mai mare decât 
reprezentații altor profesii, în schimb au o ascensiune mai iapiad. (Jean de La 
Bruyere, 1645-1696) 


Talent de interlocutor are nu acela care Va cu clasa ci usa cu 
care alții vorbesc cu plăcere; dacă după conversaţia cu dumneavoastră, per- 
soana este mulțumită de sine, de spiritul său ascuţit, înseamnă că e mulțumi- 
tă și de dumneavoastră. (Jean de La Bruyere, 1645-1696). 


Demonstrația pe bază de exemple nu trebuie să fie niciodată socotită 
drept demonstraţie totală. (Wilhelm Gottfried Leibniz, 1646- 1716) . 


Zeflemeaua e cel mai rafinat mijloc de a înfățișa defectele celorlalți. (John 
Locke, 1632-1704) 


Nimic nu pătrunde atât de fără știre și ide adânc în sufletul omului ca exem- 
plul; orice trăsătură rea pe care oamenii au băgat de seamă că o au pe care 
și-au trecut-o cu vederea, le inspiră doar dezgust și rușine când i se înfățișează 
dinaintea ochilor, dar la alţii. (John Locke, 1632-1704) 


Elocința adevărată nu are nevoie de știința oratoriei, la. fel cum A la 
adevărată nu are nevoie de știința despre morală. (Blaise Pascal, 1623-1662) 


Opiniile noastre sunt ca ceasurile: fiecare arată o oră diferită, dar fiecare 
om are încredere în al său. (Alexander Pope, 1688-1744) 


Adevărata elocvenţă e știința de a spune tot ce e necesar și nu mai mult 
decât e necesar. (Francois de la Rochefoucauld, 1613-1680) 


Pasiunile sunt singurii oratori ale căror argumente sunt întotdeauna con- 
vingătoare. (Francois de la Rochefoucauld, 1613-1680) 


Înțelegerea este începutul acordului. (Baruch Spinoza, 1632-1677) 


Când nu e nimic de zis, mereu se vorbește prost. LSO IaInE (François- Marie 
Arouet), 1694-1778] as 

Satira nu îndreaptă. pe nimeni, ci doar înrăiește și mai tare pe 
proști. [Voltaire (Frangois-Marie Arouet), 1694-1778] 

Aroganța permanentă .e doar masca mediocrității. [Voltaire 
(François-Marie Arouet), 1694- ia : 

Se poate ca eu să nu fiu de acord cu argumentele voastre, dar sunt 
gata să-mi dau viaţa pentru dreptul vostru de a vi le exprima. [Voltaire 
(François-Marie Arouet), 1694-1778] 


Un client cât de cât priceput își cunoaște întotdeauna cazul mai bine decât 
orice avocat: avocaţii se fac luntre și punte, se isterizează până la răgușeală, 
doar pentru a-și demonstra competența în absolut tot și toate, dar mai puţin 
în cazul în speță, și, odată cu acestea, sunt prea puțin mișcaţi de faptul că 
l-au adus pe client la sapă de lemn, i-au obosit pe ascultători și au adormit pe 
judecători. (Pierre-Augustin Caron de Beaumarchais, 1732-1799) 


Rătăcirile unui om înțelept sunt cu mult mai pline de învățăminte decât 
adevărul unui om prost. (Thomas Carlyle, 1795-1881) 


În orice polemică, din momentul în care începem să ne enervăm, nu ne nai 
luptăm pentru adevăr, ci pentru noi înșine. (Thomas Carlyle, 1795-1881) 


Nu suntem împărați, ci robi ai cuvântului. (Heinrich Heine, 1797-1856) 


Nu noi prindem ideea, ci ideea ne prinde și ne conduce în arenă pentru 
ca noi să luptăm pentru ea, asemenea sclavilor gladiatori. Așa se întâmplă u 
orice tribun sau apostol adevărat. (Heinrich Heine, 1797-1856) 


Seriozitatea se manifestă cu o forță mai mare dacă este precedată de o 
glumă. (Heinrich Heine, 1797-1856) 


Dacă limba omului este slabă, greoaie, încâlcită, neclară, needucată, 
atunci probabil și mintea omului este la fel, pentru că omul gândește doar 
prin intermediul limbii. (Johann Gottlieb Fichte, 1762-1814) 


Cererea adresată de cei timizi, de oamenii neîncrezători în sine, este ușor 
de respins, întrucât petiționarul pune singur la îndoială oportunitatea aceste- 
ia. (Samuel Johnson, 1709-1784) 

Tot ce spunem trebuie să fie veridic, dar asta nu înseamnă că orice adevăr 
trebuie să fie spus în public. (Immanuel Kant, 1724-1804) 


Cel mai înveterat ticălos va căuta să se justifice și să convingă și pe alții 
de faptul că crima comisă de el nu este atât de gravă, fiind condiționată de 
necesitate. (Gotthold Ephraim Lessing, 1729-1781) 


Zece fraze care au afectat rațiunea sunt mai ușor de tolerat decât o frază 
care a afectat inima. (Georg Christoph Lichtenberg, 1742-1799) 


A huli e ceva foarte comod: să ataci poţi cu ajutorul unui singur cuvânt, dar 

pentru apărare e nevoie de pagini întregi. (Jean-Jacques Rousseau, 1712-1778) 

„ Majoritatea voturilor nu reprezintă o măsură a dreptăţii. (Johann 
Christoph Friedrich Von Schiller, 1759-1805) 


“Eroarea care conține și o parte de adevăr este cea mai periculoasă. (Adam 
Smith, 17233-1790) | Ai d ii 

Pentru mine, critica este o încercare nepărtinitoare de a înțelege și a 


transmite tot celeste mai bun în lumea faptelor și ideilor. (Matthew Arirnold, 
1822-1888) | 


Scopul oratoriei nu este adevărul, ci convingerea. (Thomas Babington 
Macaulay, 1800- -1859) 


O convingere trebuie să ne fie scumpă P pentru, că este adela; șinu 
pentru că este a noastră. (Vissarion Grigorievici Belinski, 1811- -1848) 


Adevărul, oricât de greu ar fi, este ușor. (Aleksandr Blok, 1880-1921) 

Cel care se minte pe sine și care ascultă de propria sa minciună, ajunge să nu 
mai distingă adevărul nici în sine însuși, nici împrejurul său, și, prin urmare, nu se 
mai respectă nici pe sine, nici pe ceilalți. (Fiodor Mihailovici Dostoievski, 1821-1881): 


Unde cuvântul nu a pierit, acolo r nici fapta nu a pierit încă. (Alexgosiag 
Ivanovici Herzen, 1812-1870) 


Pentru a fi clar, un orator trebuie să fie sincer. (Vasilii Osipovici Kliucevski, 
1841-1911) 

Dacă-ţi este frică de ridicol, înseamnă că nu jest ciur (Ivan 
Sergheievici Turgheniev, 1818-1889) | 


Drumul spre adevăr e pavat cu paradoxuri. (Oscar Wilde, Baia -1900) 


AVOCATUL este și trebuie să rămână apărătorul. ordinii legale, el repre- 
zintă în definitiv subtilitatea rafinată a rațiunii și a convingerii, adică Dreptul 
însuși, în lupta victorioasă cu forța pătimașă și brutală. (Mircea Djuvara, 
1886-1945). 


SPEȚE RELEVANTE 


1. X este avocat al părții civile. Acesta s-a înțeles în cursul procesului cu 
avocatul inculpatului că acesta din urmă va plăti daunele materiale circa 
10.000 lei, sperând că în felul acesta avocatul părții civile nu se va opune la 
pedeapsă cu suspendare. La faza concluziilor însă, avocatul părții civile X 
a solicitat o pedeapsă mai mare cu executare în regim de detenție, daune 
. mai mari și onorariul avocaţial din fond, care era deja plătit. A avut avocatul 
X un comportament etic în cauză? 


2. X este avocat în cadrul Baroului D. Acesta avea o cauză pe ralui 
Judecătoriei D, în care a avut un schimb de replici mai dure cu președintele 
de complet Y. Pentru a-și putea dovedi cererea de recuzare, X s-a gândit 
să înregistreze cu telefonul mobil acest schimb de replici cu judecătorul 
Y, fără să-i spună acestuia din urmă. Apoi, X a depus alături de cererea de 
recuzare CD-ul cu înregistrarea schimbului de replici, din care reieșea că 
judecătorul l-a acuzat.pe avocat că a formulat cu rea-credinţă cererea de 
chemare în judecată. Au încălcat X sau Y etica profesională? 

3. X este avocatul părții civile dintr-un dosar de ucidere din culpă, ca ur- 
mare a unui accident de circulație. Aceasta din urmă a declarat că nu este 
_ supărată pe inculpat și nu dorește ca acesta să intre în pușcărie, având în 
vedere că era prieten cu soțul său, care a decedat în urma accidentului de 
circulaţie. La concluziile pe fond, avocatul părții civile a pus concluzii de 
condamnare a inculpatului la o pedeapsă cu executare în regim de deten- 
ţie, pentru săvârșirea infracțiunii de ucidere din culpă. A procedat avocatul 
X în mod etic în cauză? 


4. X este avocatul unui inculpat care este trimis în judecată pentru in- 
fracțiunea de luare de mită, fapta fiind probată cu foarte multe mijloace 
de probă indubitabile, inclusiv filmare audio-video. Inculpatul insistă ca 
avocatul să susțină că nu sunt probe cu privire la săvârșirea de către el a 
infracțiunii. Ce va face avocatul? 


5. X este avocatul inculpatului Y, acuzat de săvârșirea unui jaf la o ban- 
că. Din interceptarea convorbirilor dintre cei doi rezultă că avocatul i-a 
spus inculpatului Y că poate să se ascundă la el acasă, pentru că nu va fi 
căutat de poliție în acel loc. A fost în acest caz încălcată confidențialitatea 
convorbirilor dintre inculpat și avocatul său? 


6. X este avocată și este prietenă cu Y, judecător în cadrul Judecătoriei 
D. Pentru că Y soluţionează cauze în materie penală, X a întrebat-o cum 
crede ea că ar trebui interpretat un text de lege din Codul de procedură 
penală, fără să-i spună că acest lucru o interesează într-o cauză în care este 
avocat, aflată pe rolul Judecătoriei D. Y i-a spus părerea sa cu privire la 
acest aspect. Au încălcat X și Y deontologia profesiei de avocat și respectiv 
de judecător? 


1. Avocat versus consilier juridiC....................-... EETA n., meam manali 4 32 


2. Ce va face consilierul juridic atunci când politica fi i.contravine | 
principiilor etice ale profesiei sale?....................eeemueeeeaee a a ALA erp 435 


3. Cât de independen este consilierul juridic? mi 3 

1. Avocat versus consilier juridic 


Despre profesia de consilier juridic s-a afirmat, poate în mod nedrept, 
că încă nu și-a găsit o identitate proprie. Această impresie este cauzată însă 
de un fapt istoric real, petrecut în anii perioadei de început a guvernării 
comuniste. S-a spus că primul pas în sensul introducerii acestei noi meserii 
- de jurisconsult - a constat în desființarea corpului profesional al avocați- 
lor publici, astfel apare Decretul nr. 173/1949 pentru reglementarea functi- 
onării serviciilor juridice ale ministerului, sfaturilor populare și instituțiilor 
de stat, care a abrogat Legea din 10 noiembrie 1938 pentru organizarea 
corpului de avocați publici; decretul desființa totodată contencioasele care 
funcționau pe lângă ministere, sfaturi populare și instituții de stat de orice 
fel, precum și serviciile județene de contencios. După aceea, în 1955 a fost 
elaborat Decretul nr. 143/1955 privitor la organizarea și funcționarea ofici- 
ilor juridice. Însă până la data de 10 iunie 1955, dată la care intră în vigoare 
Decretul nr. 143/1955, jurisconsulții erau membri ai colegilor de avocați și 
doar de această dată au trecut ca membri ai colectivelor regionale de ju- 
risconsulțili. 


: Așa se explică, probabil, faptul că au fost unele tentative de modificare 
a statutului consilierilor juridici, care ar fi asimilat într-un fel această profe- 
sie cu cea de avocat, dar care ar fi putut produce unele confuzii între cele 
două profesii. Aceasta a provocat reacția de împotrivire a organelor de 
conducere a avocaților, care au susținut că „în mod tradiţional profesia de 
consilier juridic a fost exercitată ca o funcție internă a organismului juridic 
reprezentat, de unde și raportul de muncă sau de subordonare, în teme- 
iul căruia acesta își desfășoară activitatea. Proiectul de modificare a Legii 
nr. 514/2003 tinde să elimine această dependenţă tradițională și să confere 
independenţa acestei profesii, statuând că profesia este independentă și 
distinctă, cu organizare și exercitare autonomă (art. 3e din proiect, pastișă 
a textului art. 1 din Legea nr. 51/1995). Mai mult, și sub aspectul organizării, 
proiectul de modificare a Legii nr. 514/2003 copiază modelul organizatoric 
al avocaturii, consilierul juridic care își desfășoară activitatea în societăți 
profesionale devenind un liber profesionist. Rezultatul adoptării proiectu- 
lui de modificare a Legii nr. 514/2003 este, fără, îndoială, apariția unor avo- 
cați de mâna a doua, care fără să acceadă la această profesie în condiţiile 
legii, vor putea realiza aceleași servicii juridice, în aceleași condiţii și adre- 
sate acelorași clienți (persoane juridice de drept public și drept privat). Pe 
această cale, ceea ce nu au reușit barourile constituționale (compuse, în 


1] M; ŞANDRU, Jurisconsulții au fost bine văzuți și chiar profesia aceasta a reprezentat o supapă, 
interviu publicat pe www.juridice.ro, ultima vizualizare 16 februarie 2016. 

majoritate din consilieri juridici care, cu încălcarea legii, și-au arogat calita- 
tea de avocat) ar putea reuși adunarea legiuitoare, dacă ar adopta acest 
proiect. S-ar crea astfel două profesii paralele, dintre care una ar fi degre- 
vată de exigentele profesiei de avocat (publicitate, răspundere, interdicții 
etc.) dar și lipsită de un nivel de formare profesională continuă comparabil 
și compatibil”, S-a susținut că „prin acest paralelism inspirat din precepte 
străine de concepția liberală care trebuie să domine organizarea și exerci- 
tarea profesiei, se compromite calitatea de avocat și, după mulți ani în care 
accesul la profesie a fost unul fundamentat pe cunoaștere, cu tendința de 
a transforma avocatura într-o meritocraţie, se cade într-un p lee Seul 
tarism, î în deserviciul justițiabililor”l, 


S-a spus că tendința aceasta a externalizării serviciilor juridice, care să 
nu mai constituie apanajul exclusiv al profesiei de avocat, este rezultatul. 
succesului repurtat de sistemul de drept anglo-saxon în fata sistemului eu- 
ropean-continental, de drept civil. Se susține că „prima victorie determi- 
nantă a fost repurtată prin adoptarea Directiveil312006/123/CE privind servi- 
ciile în cadrul pieţei interne, urmata de Directivalt] 2011/83/UE privind drep- 
turile consumatorilor. În prezent, în cadrul C.C.B.E. (Consiliul Barourilor și. 
al Societăților Europene de Drept) se disting cu claritate cele două curente, 
pro și contra calificării avocaţilor drept comercianţi/prestatori de servicii. În 
documentele premergătoare unei poziţii oficiale sunt strecurate, voalat, 
opinii favorabile tezei deschiderii profesiei față de neprofesioniști, discu- 
tiile fiind purtate asupra procentelor de deținere a capitalurilor (exemplu, 
minoritare pentru neavocaţi) ceea ce dovedește premisa externalizării 
etc.”55], Aceasta este cauzată de faptul că „noua viziune a legislatorilor.eu- 
ropeni redefinește profesia de avocat având drept principal criteriu feno- 
menul economic și nu garantarea drepturilor și libertăţilor fundamentale 
ale cetățeanului. Consecința ar putea fi consolidarea preponderent econo- 
mică a structurilor pieţii, în detrimentul întăririi statului de drept”16l. 


În această direcţie pare să fie și Hotărâreall Curţii de Justiţie a Uniunii 
Europene din data de 3 septembrie 2015, în care s-a statuat că „noţiunea de 
prestare de servicii cuprinde contractele de abonament privind prestarea 


i Opinia Baroului Brașov privind iniţiativa legislativă de modificare a Legii nr. 514/2013 privind 
organizarea și exercitarea profesiei de consilier juridic, articol publicat pe http://juri.ro/opinia- 
baroului-brasov-referitoare-la-initiativa-legisiativa-de-modificare-a-legii-nr-514-2003-privind- 
organizarea-si-exercitarea-profesiei-de- consilier. “juridic, la 1 ebiMarie 2016. 

(2! Ibidem. 

BI Publicată pe https://www.aadr. itp 05 ie -495f-ga1f-0o4anbbadf55. pdf. 

(4! Publicată în J.O. L 304/64 din 22 noiembrie 2011. 

(5 C.-A. ZAMFIRESCU, Pentru a reuși în profesia de avocat e nevoie de răbdare, echilibru, competență, 
măsură și tenacitate... , interviu publicat pe www. juridice. ro, ultima vizualizare la 26 noiembrie 2015. 

(6! Ibidem. 

M Hotărârea C.J.U.E., publicată pe http://curia.europa.eu/juris/|document/document.jsf?text= 
&docid=166826&pagelndex=o&doclang=RO&mode=ist&dir=&occ=first&part=1&cid=107637. 

de servicii de consultanță unei întreprinderi, în special de natură juridică, 
comercială și financiară, în cadrul cărora prestatorul s-a pus la dispoziția be- 
neficiarului pe durata contractului”. Această hotărâre privea interpretarea 
art. 24 din Directiva 2006/112/CE a Consiliului din 28 noiembrie 2006, privind 
sistemul comun al taxei pe valoare adăugată. Taxa pe valoare adăugată 
este specifică activităților comerciale, iar Curtea a interpretat că activitatea 
de consultanţă juridică este o activitate de prestări servicii, asimilând-o cu 
toate celelalte activități similare în urma cărora se plătește această taxă, 
fapt care îi conferă activității un caracter pregnant economic. 


De altfel, în practica judiciară naţională s-a și reţinut într-o decizie de 
speță că neplata TVA-ului de către avocat constituie infracțiunea de evazi- 
une fiscală, statuându-se că „fapta inculpatului, avocat în cadrul Baroului 
București, care în perioada 2006-2010 nu a depus declaraţii de venit, nu 
s-a înregistrat ca plătitor de TVA, nu a evidenţiat TVA în facturile fiscale 
emise și nu a depus deconturi de TVA, ascunzând practic sursa impozabilă 
și sustrăgându-se de la plata sumei de 885.812 lei, reprezentând impozit pe 
venit, TVA și majorări de întârziere, întrunește elementele constitutive ale 
infracțiunii de evaziune fiscală, prevăzute de art. 9 alin. (1) lit. a) și alin. (2) 
din Legea nr. 241/2005, cu aplicarea art. 41 alin. (2) C. pen. 1968 și art. 5 
C. pen. Potrivit art. 9 alin. (1) lit. a) din Legea nr. 241/2005, constituie infrac- 
țiunea de evaziune fiscală ascunderea bunului ori a sursei impozabile sau 
taxabile, exact ceea ce a făcut inculpatul care, timp de ani de zile nu și-a de- 
clarat veniturile realizate către Administraţia Financiar, deși avea această 
obligaţie și nu poate invoca că nu ar fi cunoscut legea (... )."I1] 


Faptul că s-a făcut această separare netă între profesia de avocat și cea 
de consilier juridic nu înseamnă că aceasta din urmă s-ar afla într-o criză de 
identitate. În realitate consilierul juridic asigură asistenţa juridică unei sin- 
gure persoane juridice sau unui număr determinat de persoane, în schim- 
bul unui venit salarial, în timp ce avocatul asigură aceste servicii unui număr 
nedeterminat de persoane. Trebuie subliniată însă importanţa rolului pe 
care consilierul juridic îl are în desfășurarea activității unei instituții publice 
sau de drept privat, întrucât consilierul juridic este „de cele mai multe ori 
prima persoană căreia conducătorul instituţiei îi cere opinia cu privire la 
deciziile pe care urmează să le ia, începând cu documentele în baza cărora 
instituția funcționează din punct de vedere organizatoric și continuând cu 


1] C.A. București, s. a Il-a pen., sent. pen. nr. 67/2015, www.rolii.ro. Prin dec. nr. 385 din 28 
octombrie 2015, Înalta Curte de Casaţie și Justiţie a admis apelul declarat de inculpat, a desființat 
în totalitate sentința penală atacată și, rejudecând în fond, în temeiul art. 17 alin. (2) C. proc. pen.raportat 
la art. 16 alin. (1) lit. b) teza I C. proc. pen., l-a achitat pe inculpat pentru săvârșirea infracţiunii 
continuate de evaziune fiscală prevăzută de art. 9 alin. (1) lit. a) și alin. (2) din Legea nr. 241/2005 
pentru prevenirea și combaterea evaziunii fiscale cu aplicarea art. 41 alin. (2) C. pen. anterior (1969) 
și art. 5 C. pen. Acest lucru nu are însă relevanță sub aspectul problemei în discuție, anume acela 
că avocatul datorează această taxă. i 

tot ceea ce înseamnă documente cu caracter juridic, contracte, notificări, 
tranzacţii ș.a. și culminând cu reprezentarea acesteia în faţa tuturor au- 


torităților și, nu în ultimul rând, în fața instanţelor de judecată de toate 
gradele”, 


2. Ce va face consilierul juridic atunci când politica firmei. - 
contravine principiilor etice ale profesiei sale? - 


Neexistând o regulă care să rezolve această dilemă, credem că soluția 
ar trebui să fie similară cu cea din alte domenii care ridică probleme asemă- 
nătoare. Bineînţeles, punctul de plecare într-o astfel de. situaţie trebuie să 
fie discuția. Problema de natură etică trebuie adusă la cunoștința superio- 
rilor consilierului juridic. Așa cum s-a spus, asemenea conflicte, în general, . 
sunt cel mai bine abordate atunci când ambele părți fac efortul de a înțele- 
ge toate punctele de vedere și preocupările celorlalți și încearcă să găsească 
un teren comun de discuţiel?!, În orice caz, consilierul juridic nu ar putea 
să execute ordine care presupun încălcarea drepturilor fundamentale ale 
omului. De altfel, de cele mai multe ori, faptele care aduc atingere acestor 
drepturi sunt incriminate și ca infracțiuni (de exemplu, ascultarea convor- 
birilor angajaților), dar chiar dacă nu ar fi o lege penală care să incrimineze 
fapta respectivă, acesta ar trebui să fie un domeniu interzis pentru jurist. . 


S-a pus problema, de pildă, dacă un angajator poate intra pe email-ul de 
serviciu al unui angajat, pentru a citi corespondenţa acestuia cu logodnica 
lui. Firma avea menţionată în.regulament interzicerea folosirii calculatoru- 
lui de serviciu pentru discuţii private pe Messenger. Un angajat a încălcat 
acest regulament, a negat că ar fi încălcat regulamentul, i s-a deschis acţi- 
une disciplinară, iar în cadrul acesteia s-au adus ca probe discuţiile private 
purtate cu logodnica lui de pe calculatorul de la serviciu. Angajatul s-a plâns 
că i s-a încălcat dreptul la viața privată, garantat de art. 8 din Convenţia eu- 
ropeană a drepturilor omului, î însă Curtea a constatat că nu a existat nicio 
violare a drepturilor angajatului. | 


3, Cât de independent este consilierul juridic? 


S-a discutat cât de independent ar putea fi consilierul juridic față de an- 
gajatorul său, în condiţiile în care acesta din urmă, mai ales dacă este vorba 
de o persoană juridică privată, poate dispune concedierea consilierului juri- 
dic în cazurile prevăzute de lege pentru orice angajat. Insă, acesta nu este 
un motiv pentru a se susține lipsa de independenţă a consilierului juridic, în 


ULE, VASILE, De ce consilier juridic? - De ce nu?! sau Pledoarie pentru profesia de consilier juridic, 
articol publicat pe www .juridice.ro, ultima vizualizare la 22 septembrie 2015. 
2] S.J. KNAPP, M.C. GOTTLIEB, M.M. HANDELSMAN, op. cit., p. 85. 

exercitarea profesiei sale. Așa cum s-a subliniat, „deși profesia de consilier 
juridic nu este o profesie liberală, în exercitarea sa și în legătură cu aceasta, 
consilierul juridic este independent profesional și nu poate fi supus niciu- 
nei îngrădiri sau presiuni de orice tip, acesta fiind protejat de lege împotri- 
va acestora. Consilierul juridic, în exercitarea profesiei, se supune numai 
Constituției României, legii speciale, codului de deontologie profesională 
și statutului profesiei”!!, | 


Problema s-ar pune în cazul în care anumite acte ar trebui să poarte viza 
de legalitate a consilierului juridic, în special în cazul celor din cadrul insti- 
tuțiilor publice sau a autorităților publice. În acest caz, având în vedere că 
șeful instituției nu poate dispune discreţionar de cariera consilierului juridic 
fără să încalce legislaţia în vigoare, credem că refuzul întemeiat al consilie- 
rului juridic de a da o astfel de viză de legalitate pentru un act administrativ 
nu poate atrage nicio consecință nefavorabilă pentru acesta. Așa cum s-a 
subliniat, „manifestă independenţă în relaţia cu organele de conducere ale 
persoanei juridice unde exercită profesia, precum și cu orice alte persoane 
din cadrul acesteia; punctul de vedere formulat de către consilierul juridic 
în legătură cu aspectul juridic al unei situații nu poate fi schimbat sau modi- 
ficat de către nicio persoană, consilierul juridic menținându-și opinia legală 
formulată inițial, indiferent de împrejurări; avizul pozitiv sau negativ, pre- 
cum și semnătura consilierului juridic sunt aplicate numai pentru aspectele 
strict juridice ale documentului respectiv”. 


Aspectele de oportunitate ale actului administrativ respectiv nu ţin de 
sfera de activitate a consilierului juridic, ci, responsabilitatea acestora apar- 
ține celui care semnează actul respectiv ca reprezentant al instituției sau 
al autorităţii. i 


4. Care sunt incompatibilităţile consilierului juridic? 


Exercitarea profesiei de consilier juridic, potrivit art. 10 din Legea 
nr. 514/200315l este incompatibilă cu calitatea de avocat, cu activităţile care 
lezează demnitatea și independenţa profesiei de consilier juridic sau bu- 
nele moravuri, cu alte profesii autorizate sau salarizate, cu funcția și acti- 
vitatea de administrator sau de lichidator în cadrul procedurilor de reor- 
ganizare și lichidare judiciară, cu activitatea publicistică salarizată, cu alte 
incompatibilități prevăzute de lege sau rezultate din situaţia de conflict de 
interese, în condiţiile legii. 


UE, VASILE, loc. cit. 

2] Ibidem. 

[3] Legea nr. 514/2003 privind organizarea si exercitarea profesiei de consilier juridic, publicată 
în M. Of. nr. 867 din 5 decembrie 2003. 

Conform art. 11 din Legea nr. 514/2003, exercitarea profesiei de consilier 
juridic este compatibilă cu activitatea didactică universitară și de cercetare, 
funcția de arbitru, mediator sau expert, în condițiile legii și cu respectarea. 
prevederilor legale privind conflictul de interese, participarea la comisii de 
studii, de întocmire a proiectelor de reglementări juridice, orice altă activi- 
tate profesională care nu încalcă situațiile de incompatibilitate, calitatea de 
asociat, acționar, administrator, cenzor la oricare dintre formele de organi- 
zare juridică prevăzute de lege. 

1. In ce condiţii se poate angaja răspunderea penală a notarului 
„public pentru fapte comise în exercitarea atribuțiilor? 


Răspunderea penală a notarilor publici pentru acte comise în exerci- 
tarea atribuţiilor de serviciu a decurs de multe ori din încălcarea de către 
aceștia a unor norme de etică profesională, fapt ce impune o analiză a 
principalelor probleme ridicate în cauzele penale ce au avut ca obiect fap- 
te penale săvârșite în exercitarea profesiei de notar. Desigur că acestea 
sunt cele mai grave încălcări ale normelor de etică profesională, dar ele 
sunt foarte importante, pentru că respectarea lor ar fi putut să conducă la 
evitarea consecințelor grave care au determinat declanșarea acțiunii pe- 
nale. | 


Trebuie subliniat în legătură cu răspunderea penală a notarilor publici 
pentru fapte comise în exercitarea atribuţiilor de serviciu că aceștia fac 
parte din categoria funcționarilor publici asimilați, prevăzută de art. 175 
alin. (2) C. pen., potrivit căruia „este considerată funcționar public, în sen- 
sul legii penale, persoana care exercită un serviciu de interes public pentru 
care a fost învestită de autoritățile publice sau care este supusă controlului 
ori supravegherii acestora cu privire la îndeplinirea respectivului serviciu 
public”. 


Diferența principală dintre categoria funcționarilor publici reglemen- 
tată în art. 175 alin. (1) C. pen. și cea a funcţionarilor publici asimilați, re- 
glementată în art. 175 alin. (2) C. pen. este aceea că primii răspund penal 
pentru infracțiunea de luare de mită, atunci când pretind sau primesc bani 
chiar și pentru îndeplinirea corectă a atribuţiilor de serviciu, în timp ce ul- 
timii comit infracțiunea de luare de mită doar dacă pretind sau primesc 
bani pentru încălcarea atribuţiilor de serviciu. Legiuitorul a avut în vedere 
pentru reglementarea explicită a categoriei funcţionarilor publici asimilați, 
printre altele, și categoria notarilor publici, care pot percepe o taxă de ur- 
genţă pentru efectuarea mai rapidă a actelor solicitate, fără să fie pasibili 
de răspundere penală pentru luare de mită în acest caz. | 


A. Un prim aspect analizat în practica judiciară, în legătură cu activita- 
tea notarilor publici, a fost acela dacă autentificarea unor acte juridice 
translative de proprietate, în lipsa extrasului de carte funciară, întruneș- 
te elementele constitutive ale unei infracţiuni. În practica judiciară au fost 
aduse atât argumente în sprijinul soluţiei că în acest caz nu sunt întrunite 
elementele constitutive ale niciunei infracţiuni, cât și argumente în sprijinul 
soluţiei că fapta notarului constituie infracțiunea de abuz în serviciu și in- 
fracțiunea de fals intelectual. | | 

Într-o cauză!', prima instanță a constatat că, în calitate de notar public, 
la data de 12 august 2011, inculpata T.M. a procedat la perfectarea actului 
de vânzare-cumpărare autentificat, încheiat între G:G., mandatar al vânză- 
toarei O.N., și G.I., în calitate de cumpărător, fără a avea extrasul de carte 
funciară. Aceasta a reţinut, în baza adresei din 20 noiembrie 2013, comu- 
nicată de Uniunea Naţională a Notarilor Publici din România, că obținerea 
extrasului de carte funciară nu era o condiție pentru validitatea contractului 
de vânzare-cumpărare și că notarul s-a asigurat că sunt îndeplinite cerințe- 
le legii civile - consimțământul părților - și, având în vedere informaţiile 
primite de la Oficiul de Cadastru și Publicitate Imobiliară Buzău, a retinut 
că nu sunt notate sarcini în cartea funciară în legătură cu imobilul ce face 
obiectul tranzacţiei, precum și împrejurarea că procura specială dată de 
vânzătoarea O.N. mandatarului nu a fost revocată. ii 


Contrar celor reţinute de instanța de fond în legătură cu împrejurarea 
că notarul public nu avea obligaţia de a deţine extrasul de carte funciară la 
momentul încheierii contractului de vânzare-cumpărare, ci doar obligația 
de a se informa cu privire la situaţia juridică a imobilului, Înalta Curte de 
Casaţie și Justiție a reținut în apel că, în conformitate cu dispoziţiile art. 54 
alin. (1) din Legea cadastruluil:l și a publicității imobiliare nr. 7/1996, în vi- 
goare la momentul încheierii și autentificării contractului de vânzare-cum- 
părare și ale art. IV „atribuţii ce revin U.N.N.P.R. și notarilor publici” din 
Ordinul] nr. 309/2010 pentru aprobarea Protocolului de colaborare înche- 
iat între Agenţia Naţională de Cadastru și Publicitate Imobiliară și Uniunea 
Naţională a Notarilor Publici din România privind modul de efectuare a 
operaţiunilor de publicitate imobiliară, în aplicarea Legii cadastrului și a 
publicităţii imobiliare nr. 7/1996, notarul public avea obligaţia legală ca la 
momentul autentificării actului prin care se constituie, se modifică sau se 
stinge un drept real imobiliar să solicite un extras de carte funciară pentru . 
autentificare sau, după caz, certificat de sarcini, iar pe perioada valabilită- 
ţii extrasului de carte funciară pentru autentificare, registratorul nu putea 
efectua niciun fel de înscriere în cartea funciară, cu excepția aceleia pentru 
care a fost eliberat extrasul. 


S-a arătat că în același sens sunt și prevederile art. IV pct. 1 parag. (2) 
din Protocolul de colaborare nr. 429312/2010 din 26 aprilie 2010 încheiat 
între Agenţia Naţională de Cadastru și Publicitate Imobiliară și Uniunea 
Naţională a Notarilor Publici din România privind modul de efectuare a 
operaţiunilor de publicitate imobiliară, în sensul că autentificarea actelor 
prin care se transmit, se constituie, se modifică sau se sting drepturile reale 
imobiliare se face numai după obţinerea extrasului de carte funciară pentru 


(1 |,C.C.J., s. pen., dec. nr. 171]A din 13 mai 2015, publicată pe www.scj.ro. 
(2) Republicată în M. Of. nr. 459 din 25 iunie 2015. ` 
13 Publicat în M. Of. nr. 475 din 9 iulie 2010. 

autentificare sau, după caz, a certificatului de sarcini și a documentației ca- 
dastrale, contrar celor reținute de judecătorul fondului care a apreciat că 
la autentificarea actului de vânzare-cumpărare nu era necesară obținerea 
extrasului de carte funciară, ci exista doar obligația notarului public de a se 
informa cu privire la situația imobilului ce urma să facă obiectului contrac- 
tului de vânzare-cumpărare. 


Mai mult, chiar în interpretarea dată de instanța de fond și susținută 
de apărare privind existența doar a obligaţiei de informare a notarului pu- 
blic în legătură cu situația imobilului ce urma să facă obiectului contractului 
de vânzare-cumpărare, întemeiată pe dispoziţiile art. III pct. 4 din Ordinul 
nr. 309/2010 - potrivit cărora oficiul de cadastru și publicitate imobiliară 
are printre obligaţii și pe cea de eliberare la cererea notarilor publici de ex- 
trase sau, după caz, copii ale cărților funciare ori certificate de sarcini, care 
pot fi transmise între notarul public și birourile de cadastru și publicitate 
imobiliară prin fax sau prin altă modalitate de comunicare, însă eliberarea 
extrasului nu va fi condiționată de primirea cererilor în original, care vor 
fi transmise ulterior —, se constată că, din probele administrate în cauză, 
nu rezultă că inculpata T.M. s-a informat cu privire la situaţia juridică a te- 
renului, ci doar a solicitat informaţii de la Oficiul de Cadastru și Publicitate 
Imobiliară Buzău în legătură cu stadiul soluționării cererii de eliberare a ex- 
trasului de carte funciară. 


Prin urmare, din interpretarea dispozițiilor normative enunțate rezultă 
în mod clar obligația inculpatei T.M. ca, în exercitarea atribuţiilor ce îi re- 
veneau, în calitate de notar public, să solicite, la momentul autentificării 
contractului de vânzare-cumpărare a imobilului — teren arabil în suprafață 
totală de 3.681 mp, conform măsurătorii cadastrale, situat în extravilanul 
comunei M., înscris în: cartea funciară, potrivit încheierii nr. 10959 din 17 
aprilie 2009 - un extras de carte funciară. Obligaţia existenţei unui extras 
de carte funciară la momentul perfectării și autentificării contractului de 
vânzare-cumpărare nu a fost îndeplinită de către inculpată, fapt ce a con- 
dus la îndeplinirea defectuoasă a unui act în exercitarea activităţilor de 
serviciu, după cum nu s-a putut dovedi nici împrejurarea că au fost obți- 
nute relaţii prin telefon sau prin alte mijloace de comunicare de la Oficiul 
de Cadastru și Publicitate Imobiliară Buzău cu privire la situația juridică a 
imobilului ce forma obiectul contractului de vânzare-cumpărare. 


De asemenea, s-a reținut că nu poate fi primită nici apărarea inculpatei 
în sensul că a procedat la încheierea contractului de vânzare-cumpărare la 
data de 12 august 2011, ca urmare a insistențelor lui G.G. care a și asigurat-o 
că nu este niciun impediment la vânzare, în contextul în care chiar marto- 
rul a arătat în mod constant în depoziţiile sale că a fost programat la data 
de 12 august 2011 pentru întocmirea contractului de vânzare-cumpărare de 
către notarul T.M., iar, după ce s-a prezentat, contractul era deja întocmit 

de aceasta din urmă, fiind doar semnat de către părți, după cum a relatat și 
faptul că nu cunoștea nimic în legătură cu împrejurarea că ar fi fost necesar 


un extras de carte funciară, aceste aspecte fiind confirmate și de martorele 
G.I. și B.A. Rp 


De altfel, împrejurarea invocată de inculpată în apărare nu are re- 
levanță sub aspectul îndeplinirii obligaţiei care îi revenea în calitate de 
notar public la momentul autentificării actelor prin care se transmit, se 
constituie, se modifică sau se sting drepturile reale imobiliare de a obține 
extrasul de carte funciară pentru autentificare; prin urmare, nerespec- 
tarea obligaţiei impuse de lege și autentificarea contractului de vânza- 
re-cumpărare reprezintă o îndeplinirea defectuoasă a unui act ce intră în 
atribuţiile sale de serviciu. Mai mult, prin modalitatea în care a acționat, 
T.M. a nesocotit dispoziţiile legale care reglementează activitatea notari- 
lor publici, care instituie în sarcina notarului public obligația de a desluși 
raporturile reale între părţi cu privire la actul pe care vor să-l încheie, de a 
verifica dacă intenția părților este de a face tranzacţia și cunosc efectele 
actelor întocmite, precum și dacă scopul pe care-l urmăresc este în con- 
formitate cu legea; or, în contextul în care exista notată o interdicţie de . 
vânzare din partea proprietarului bunului imobil pe care martorul G.G. îl 
reprezenta în baza unei procuri speciale, aspect ce putea fi verificat de 
către notar doar la primirea extrasului de carte funciară, este evident că, 
prin autentificarea contractului de vânzare-cumpărare în lipsa extrasului 
de carte funciară, și-a îndeplinit în mod defectuos obligația. de a verifica . 
voinţa părţilor. 


În ceea ce privește susținerea apărării privind notarea în mod eronat în 
cartea funciară a interdicției de vânzare, argument însușit și de judecătorul 
fondului, Înalta Curte de Casaţie și Justiție a constatat că notarea în cartea 
funciară a unei clauze de inalienabilitate exista și în vechea reglementare 
din legea specială, fiind instituită în mod expres și în noul Cod civil [art. 902 
alin. (1) și art. 881 alin. (1) teza a II-a] și, spre deosebire de înscrierea pro- 
vizorie și intabulare care au ca obiect drepturi reale imobiliare, reprezintă: 
înscrierea ce are ca obiect și alte drepturi decât cele tabulare, în sensul că 
obiectul notării îl pot constitui și alte drepturi decât cele tabulare, fapte 
sau raporturi juridice în legătură cu imobilul și ea poate fi înscrisă în cartea - 
funciară numai în cazurile ordonate de lege, având ca efect opozabilitatea 
față de terți și, numai în mod excepțional, efectul doar de informare. De 
asemenea, art. 38 din Legea nr. 7/1996, în vigoarea la data de 11 august 2011 
(abrogat prin art. 87 pct. 4 din Legea nr. 71/2011), definea obiectul notării ca 
fiind actele și faptele juridice privitoare la drepturile personale, la starea și 
capacitatea persoanelor în legătură cu imobilele înscrise în cartea funciară, 
care puteau fi înscrise în cartea funciară la cerere, cu efect de opozabilitate 
pentru terțe persoane. . 

Totodată, în conținutul dispozițiilor art. 19 alin. (1) B lit. b) din Legea 
nr. 7/1996 și art. 19 alin. (1) C lit. b) din Legea nr. 7h996, printre categoriile 
de înscrieri în cartea funciară în cuprinsul părții a Il-a și a III-a erau mențio- 
nate și faptele, drepturile personale sau alte raporturi juridice, precum și 
acţiunile referitoare la celelalte drepturi tabulare. Mai mult, notarea inter- 
dicției de vânzare în cartea funciară era prevăzută în mod expres și în con- 
ţinutul art. 42 alin. (2) lit. h) (interdicția de înstrăinare sau grevare a imo- 
bilului, precum și modalitățile interdicției de strămutare sau grevare) din 
Ordinul!" nr. 633 din 13 octombrie 2006 pentru aprobarea Regulamentului 
de organizare și funcționare a birourilor de cadastru și publicitate imobilia- 
ră, cu modificările și completările ulterioare, în vigoare la data de 11 august 
2011 [ordin abrogat prin art. 2 lit. a) din Ordinul nr. 700 din 9 iulie 2014 pri- 
vind aprobarea Regulamentului de avizare, recepție și înscriere în eviden- 
tele de cadastru și carte funciară, publicat în M. Of. nr. 571 din 31 iulie 2014]. 


Stabilind limitele și acestui tip de înscriere, în conţinutul art. 26 alin. (4) 
lit. c) din Legea nr. 7/1996 se prevede că notarea are ca obiect înscrierea 
drepturilor persoanelor, a actelor și faptelor juridice referitoare la starea și 
capacitatea persoanelor, a acţiunilor și căilor de atac în justiție, precum și 
a măsurilor de indisponibilizare, în legătură cu imobilele din cartea funcia- 
ră; prin urmare, se instituie condiția existenței unei legături între actul sau 
faptul ce se solicită a fi notat și imobilul pentru care se solicită efectuarea 
notării. 

În cauză se constată, pe deo parte, că înscrierea interdicţiei de vânzare 
a fost făcută în baza unor dispoziții legale expres prevăzute de lege, cu 
efecte de opozabilitate față de terți, și nu cu efect de informare; pe cale de 
consecință, dacă notarul public T.M. ar fi obținut extrasul de carte funciară, 
ar fi putut constata existența acestei interdicții de vânzare făcute chiar de 
titularul dreptului de proprietate al imobilului, în baza menţiunilor consem- 
nate în foia a III-a a cărţii funciare și nu ar fi încheiat/autentificat actul de 
vânzare-cumpărare dintre G.G., mandatar special, și G.I., cumpărător, iar 
pe de altă parte, între demersul făcut de O.N., proprietarul imobilului, de 
notare a interdicției de vânzare și imobilul teren arabil în suprafață totală 
de 3.681 mp, conform măsurătorii cadastrale, situat în extravilanul comu- 
nei M., înscris în cartea funciară, potrivit încheierii nr. 10959 din 17 aprilie 
2009, există o legătură, în sensul că interdicţia de vânzare a vizat tocmai 
acest imobil. 


S-a mai reţinut că nu se poate aprecia că prin notarea acestei inter- 
dicții de vânzare a terenului în cartea funciară s-a limitat dreptul de dis- 
poziție în sensul inalienabilității sau indisponibilizării bunului imobil chiar 
de către proprietar care în această modalitate își impune o interdicţie de 


0l Publicat în M. Of. nr. 1049 din 29 decembrie 2006. 

înstrăinare, având în vedere că legea cadastrului a renunţat la efectul con- 
stitutiv al înscrierilor de carte funciară, reglementând cu caracter de princi- 
piu fundamental efectul de opozabilitate în materia publicității imobiliare, 
iar prin notarea interdicției de vânzare nu s-a instituit în cauză o interdicție 
de vânzare pentru proprietar, ci o interdicție de vânzare pentru cel ce era 
împuternicit în baza procurii speciale să efectueze vânzarea imobilului, în 
împrejurările faptice descrise anterior (timpul scurt de la momentul află- 
rii de către O.N. a demersurilor efectuate de G.G., fostul concubin, de a 
înstrăina terenul în baza procurii speciale de vânzare, fapt ce nu i-a mai 
permis proprietarului imobilului să revoce procura respectivă în timp util 
și să-l încunoștințeze despre revocarea mandatului). Prin urmare, notarea . 
interdicției de vânzare reprezenta voința proprietarului bunului imobil de 
a nu mai permite ca vânzarea terenului să se realizeze de către martorul 
G.G., în respectarea principiului disponibilităţii recunoscut proprietarului 
bunului, fără a considera că prin acesta s-a instituit o interdicţie de vânzare 
chiar pentru O. N. i 


Ca atare, Înalta Curte de Casaţie s și Justiţie nu a primit | nici susținerea 
instanței de fond în legătură cu împrejurarea că singura modalitate de a îm- 
piedica vânzarea terenului era aceea de revocare expresă sau tacită a pro- 
curii speciale dată lui G.G. de către O.N. și care trebuia adusă la cunoștința 
mandatarului, având în vedere, pe de o parte, argumentele expuse în cele 
ce preced cu privire la posibilitatea notării în cartea funciară a interdicției 
de vânzare, iar pe de altă parte, efectele notării în cartea funciară a acestei 
interdicții de vânzare și scopul instituirii ei de către titularul dreptului de 
proprietate, de a împiedica vânzarea terenului până la revocarea de către 
mandant a procurii speciale de vânzare. 


Această apreciere este susținută, contrar celor reţinute de prima in- 
stanţă referitor la pasivitatea părții vătămate, chiar de demersurile reali- 
zate de O.N. care, iniţial, a solicitat unui notar revocarea procurii speciale | 
de vânzare, însă, întrucât nu avea actul asupra ei, a procedat la întocmirea 
unei declaraţii notariale de notare a interdicţiei de înstrăinare a imobilului, 
pentru care a solicitat notarea în cartea funciară. Ulterior, partea vătămată 
a făcut demersurile necesare pentru revocarea procurii speciale de vânza- 
re, sens în care a și revocat procura dată lui G.G. la data de 17 august 2011, 
astfel cum rezultă din declaraţia notarială autentificată la Biroul Notarilor 
Publici Asociaţi L.S. și V.D. 


Revenind la activitatea infracţională desfășurată de inculpata T.M., 
înalta Curte de Casaţie și Justiție mai reține că, după încheierea și auten- 
tificarea contractului de vânzare-cumpărare din 12 august 2011, prin care 
s-a transmis dreptul de proprietate a imobilului — teren arabil în suprafa- 
ţă totală de 3.681 mp, conform măsurătorii cadastrale, situat în extravila- 
nul comunei M., înscris în cartea funciară, potrivit încheierii nr. 10959 din 

17 aprilie 2009, către G.I., contrar obligaţiei legale cuprinse în prevederi- 
le art. 45 alin. (3) din Legea nr. 36/1995 a notarilor publici și a activității 
notariale, art. 54 alin. (1) din Legea nr. 7/1996 și art. II pct. 4 din Ordinul 
nr. 309/2010, aceasta nu a solicitat înscrierea contractului la Oficiul de 
Cadastru și Publicitate Imobiliară Buzău, având în vedere că nu i-a fost eli- 
berat extrasul de carte funciară, prin atitudinea sa inculpata făcând dovada 
că a autentificat un act, îndeplinindu-și, cu știință, în mod defectuos atribu- 
ţiile ce îi reveneau în calitate de notar public. 


Ulterior, după comunicarea extrasului de carte funciară de către Oficiul 
de Cadastru și Publicitate Imobiliară Buzău, inculpata, pentru a da apa- 
rența de legalitate contractului încheiat, a menţionat împrejurări nereale 
în conţinutul încheierii de completare cu privire la situația imobilului ce a 
făcut obiectul vânzării-cumpărării, în sensul că bunurile vândute nu sunt 
ipotecate, sechestrate sau gajate și nu sunt afectate de sarcini conform ex- 
trasului de carte funciară din 11 august 2011 eliberat de Oficiul de Cadastru 
și Publicitate Imobiliară Buzău. În acest context, a inserat în încheierea de 
completare din 5 septembrie 2011 a contractului de vânzare-cumpărare 
mențiunea că „bunurile vândute nu sunt ipotecate, sechestrate sau gajate 
și nu sunt afectate de sarcini cu excepţia declaraţiei autentificate (... ) din 11 
august 2011 de Biroul Notarilor Publici Asociaţi F.E. și F.1., conform extrasu- 
lui de carte funciară (... ) din 11 august 2011 eliberat de Oficiul de Cadastru și 
Publicitate Imobiliară Buzău” și împrejurarea că această încheiere de com- 
pletarea a fost dispusă urmare a solicitării lui G.G. 


Or, din actele și lucrările dosarului nu rezultă că martorul G.G. a formu- 
lat o cerere de completare a contractului de vânzare-cumpărare, aspect 
confirmat și de către martor în depoziţiile date în cursul procesului penal, 
acesta arătând că a luat cunoștință de acest act abia în anul 2012, după 
cum din materialul probator administrat rezultă că martorul G.G. nici nu 
mai putea formula o astfel de cerere:având în vedere că procura specială 
de vânzare i-a fost revocată prin declaraţia autentificată la 17 august 2011 
de către partea vătămată O.N. 


Nu a fost acceptată nici ipoteza susținută de apărare că o astfel de com- 
pletare putea fi realizată și din oficiu de către notarul public care a întocmit 
actul, având în vedere dispoziţiile art. 53 din Legea nr. 36/1995 care sta- 
bilesc atât condiţiile în care, din oficiu, pot fi îndreptate erorile materiale 
sau completate actele notariale ce cuprind omisiuni vădite, respectiv, cu 
acordul părților, acord care a lipsit în cauza de față, cât și aspectele ce pot 
face obiectul acestor îndreptări/completări, respectiv, acele erori materia- 
le sau omisiuni vădite ce rezultă din conținutul actului și cuprinsul lucrărilor 
existente la momentul perfectării actului și nu cu referire la aspecte noi 
ce rezultă din alte lucrări ulterioare acestui moment. Or, în cauză, încheie- 
rea de completare a contractului de vânzare-cumpărare conţine referiri la 

aspecte noi privind situaţia juridică a imobilului care nu au fost cunoscute la 
momentul perfectării actului; prin urmare, nu se putea dispune o astfel de 
completare din oficiu, scopul întocmirii ei de către inculpata T.M. fiind de 
a da aparența de legalitate unui act ce cuprindea mențiuni nelegale făcute 
chiar de către inculpată, în lipsa extrasului de carte funciară, la momentul 
autentificării contractului. ai dn 


După întocmirea încheierii de completare, inculpata a depus, la data de 
6 septembrie 2011, o cerere la Oficiul de Cadastru și Publicitate Imobiliară 
Buzău de înscriere în cartea funciară a contractului de vânzare-cumpăra- 
re din 12 august 2011 și a încheierii completatoare, înregistrată la Oficiul 
de Cadastru și Publicitate Imobiliară Buzău, respinsă prin încheierea din 19 
septembrie 2011, rămasă definitivă prin necontestare. 


În consecință, față de situaţia de fapt expusă, reținută pe baza declara-. 
țiilor martorilor, declarației părții vătămate O.N., actelor și lucrărilor care 
au stat la baza întocmirii și autentificării contractului de vânzare-cumpă- 
rare și încheierii de completare a contractului autentificată la 5 septem- 
brie 2011, registrelor, evidențelor în sistem informatic, actelor transmise de 
Oficiul de Cadastru și Publicitate Imobiliară Buzău, Înalta Curte de Casație și 
Justiție a constatat că fapta inculpatei T.M. care, în calitate de notar public, . 
a autentificat la data de 12 august 2011 contractul de vânzare-cumpărare 
prin care G.G., în calitate de mandatar al numitei O.N. a vândut imobilul 
- teren arabil în suprafață totală de 3.681 mp, conform măsurătorii cadas- 
trale, situat în extravilanul comunei M., înscris în cartea funciară, potrivit 
încheierii nr. 10959 din 17 aprilie 2009 - numitei G.I., mama sa, în calitate de 
cumpărător, în lipsa extrasului de carte funciară, cu nerespectarea dispo- 
zițiilor legale și regulamentare, încălcându-și astfel atribuţiile de serviciu și 
cauzând vătămarea intereselor legale ale părții vătămate O.N., ca urmare a 
transferării dreptului de proprietate asupra unui imobil asupra căruia par- 
tea vătămată a notat în cartea funciară interdicția de vânzare, întrunește 
elementele constitutive ale infracţiunii de abuz în serviciu contra interese- 
lor persoanelor prevăzută în art. 246 C. pen. anterior. 


Sub aspectul laturii subiective, Înalta Curte de Casaţie și Justiţie reți- 
ne că infracțiunea prevăzută în art. 246 C. pen. anterior se comite numai 
cu intenție, directă sau indirectă, iar din materialul probator administrat . 
în cauză rezultă dincolo de orice îndoială că, la data de 12 august 2011, in- 
culpata. T.M., cu știință, a autentificat contractul de vânzare-cumpărare în. 
lipsa extrasului de carte funciară, acționând cu forma de vinovăţie cerută 
de lege - intenția indirectă - în sensul că a prevăzut rezultatul faptei sale, 
nu l-a urmărit, dar a acceptat posibilitatea producerii lui. Apărarea inculpa- 
tei că prin menţionarea în cuprinsul actului autentificat a numărului extra- 
sului de carte funciară se presupune în mod rațional că aceasta a obţinut 
informații prin telefon despre situația juridică a imobilului și doar dintr-o 

lipsă de diligentă echivalentă culpei (culpa levisima) a procedat la întoc- 
mirea/autentificarea contractului, fără a aștepta primirea, în formă scrisă, 
a extrasului de la Oficiul de Cadastru și Publicitate Imobiliară Buzău, nu a 
fost primită de către Înalta Curte de Casaţie și Justiție, în contextul în care 
numărul menţionat în cuprinsul actului este numărul cererii formulate de 
inculpată pentru eliberarea extrasului, cunoscut de aceasta încă de la mo- 
mentul înregistrării la Oficiul de Cadastru și Publicitate Imobiliară Buzău, 
care, într-adevăr, este și numărul lucrării în baza căreia s-a eliberat extrasul 
de carte funciară, însă la data de 17 august 2011 și nu la data 11 august 2011, 
astfel cum s-a menţionat de către inculpată. i 


Urmarea imediată a faptei inculpatei de a autentifica contractul de 
vânzare-cumpărare în lipsa extrasului de carte funciară s-a produs, în sen- 
sul vătămării intereselor legale ale părții vătămate O.N. prin transmiterea 
dreptului de proprietate către martora G.[., contrar voinţei părţii vătăma- 
te. Totodată, din probele administrate rezultă că, prin îndeplinirea defec- 
tuoasă a atribuţiilor ce îi reveneau în calitate de notar, prin autentificarea 
contractului de vânzare-cumpărare, proprietatea imobilului — teren ara- 
bil în suprafață totală de 3.681 mp, conform măsurătorii cadastrale, situ- 
at în extravilanul comunei M., înscris în cartea funciară, potrivit încheierii 
nr. 10959 din 17 aprilie 2009 - a fost transmisă în patrimoniul lui G.I., cau- 
zând, astfel, o vătămare a intereselor legale a părții vătămate. 


În legătură cu cele două infracţiuni de fals intelectual, prevăzute în 
art. 289 C. pen. anterior, contrar celor reţinute de judecătorul fondului, s-a 
constatat că, prin atestarea în conţinutul contractului de vânzare-cumpă- 
rare din data de 12 august 2011 a împrejurării că bunurile vândute nu sunt 
ipotecate, sechestrate sau gajate și nu sunt afectate de sarcini conform ex- 
trasului de carte funciară din 11 august 2011 eliberat de Oficiul de Cadastru 
și Publicitate Imobiliară Buzău, în condiţiile în care inculpata nu avea un 
extras de carte funciară, așa cum rezultă din probele administrate, la acea 
dată (cererea nici nu a fost soluționată, întrucât în sistemul informatic al 
Oficiul de Cadastru și Publicitate Imobiliară Buzău figura în lucru o altă cere- 
re cu privire la același imobil, respectiv, cea de notare a interdicţiei de vân- 
zare formulată de partea vătămată O.N.), inculpata T.M. a alterat adevărul 
prin atestarea unor împrejurări neconforme cu realitatea. 


Ceea ce trebuie remarcat este faptul că în cazul infracțiunii de fals inte- 
lectual alterarea adevărului nu privește materialitatea înscrisului în forma 
și sursa acestuia, ci mențiunile inserate în înscrisul întocmit de funcţionarul 
public competent. În cauză, inculpata T.M., deși cunoștea obligaţia ce îi re- 
venea în exercitarea atribuţiilor de serviciu la autentificarea unui contract 
de vânzare-cumpărare, a menţionat în cuprinsul actului împrejurări neco- 
respunzătoare în legătură cu situația terenului ce face obiectul vânzării, în 
sensul că nu este grevat de sarcini, deși nu avea un extras de carte funciară 

emis de Oficiul de Cadastru și Publicitate Imobiliară Buzău, împrejurare 
care ulterior s-a dovedit a fi neconformă cu realitatea, asupra bunului fiind 


instituită interdicţia de vânzare, prin mandatar, chiar de către proprietarul 
terenului, O.N. 


“Sub aspectul laturii subiective, se constată că prin modalitatea în care a 
acționat, atestând în mod nereal, cu știință, că imobilul nu este grevat de - 
sarcini, inculpata T.M. a comis fapta cu forma de vinovăție cerută de lege — 
intenţia directă. 


În baza probatoriul administrat, Înalta Curte de Casaţie și Justiţie a con- 
statat că, prin menționarea în conţinutul încheierii de completare din 5 sep- 
tembrie 2011 a contractului de vânzare-cumpărare, a împrejurării că actul a 
fost întocmit la solicitarea lui G.G., că aspectele completate au fost omise 
la momentul autentificării actului și a împrejurării că două exemplare ale în- 
cheierii au fost remise lui G.G., în condiţiile î în care încheierea de completare 
a fost efectuată de inculpata T.M. după primirea extrasului de carte funci- 
ară în care era notată interdicția de vânzare a imobilului, instituită de O.N., 
aspecte care nu au fost omise la momentul încheierii/autentificării contrac- 
tului, întrucât nu exista un extras de carte funciară eliberat de Oficiul de 
Cadastru și Publicitate Imobiliară Buzău la acea dată, iar martorului G.G. nu 
i-au fost înmânate cele două exemplare ale actului, este realizat elementul 
material al infracțiunii de fals intelectual în forma atestării unor împrejurări 
necorespunzătoare adevărului în conţinutul încheierii de completare, fiind 
periclitată încrederea publică acordată unui act oficial întocmit de către no- 
tar și chiar valabilitatea actului. 


Argumentele judecătorului fondului că menţionarea în cuprinsul în- 
cheierii a împrejurări că au fost remise două exemplare martorului G.G. la 
momentul autentificării nu este. o împrejurare esenţială și producătoare 
de consecințe juridice, deoarece nu alterează substanța/esența actului nu 
poate fi primită de Înalta Curte de Casaţie și Justiţie, având în vedere că în 
cazul infracţiunii de fals intelectual nu este prevăzută condiția esenţială ca 
înscrisul respectiv să fie apt să producă consecinţe juridice; prin urmare, 
atestarea în conţinutul actului a unor împrejurări nereale cu privire la si- 
tuația de fapt ce a condus la întocmirea acelui act este suficientă pentru 
realizarea elementului material al laturii obiective. 


Sub aspectul laturii subiective, Înalta Curte de Casaţie și Justiţie mai 
reține că, prin modalitatea în care a acționat, inculpata T.M. a avut repre- 
zentarea subiectivă a faptei și a comis-o cu forma de vinovăție cerută de 
lege - intenţia directă, inserarea acelor î împrejurări neconforme cu realita- 
tea în conţinutul încheierii de completare fiind făcută tocmai pentru a da 
aparenţa de legalitate unui contract autentificat de inculpată prin îndepli- 
nirea defectuoasă a atribuţiilor ce îi reveneau în calitate de notar public. 

Pe cale de consecinţă, materialul probator administrat, astfel cum a 
fost analizat pe larg în cele ce preced, a dovedit fără putință de tăgadă 
că inculpata T.M., la data de 12 august 2011, a atestat, în mod nereal, în 
conținutul contractului de vânzare-cumpărare împrejurarea că bunurile 
vândute nu sunt ipotecate, sechestrate sau gajate și nu sunt afectate de 
sarcini conform extrasului de carte funciară din 11 august 2011 eliberat 
de Oficiul de Cadastru și Publicitate Imobiliară Buzău, în condiţiile în care 
inculpata nu avea un extras de carte funciară, iar, la data de 5 septem- 
brie 2011, a menționat în mod nereal, în conținutul încheierii de comple- 
tare a contractului de vânzare-cumpărare, împrejurarea că actul a fost 
întocmit la solicitarea lui G.G., că aspectele completate au fost omise la 
momentul autentificării actului și împrejurarea că două exemplare ale 
încheierii au fost remise lui G.G., faptele inculpatei întrunind elemente- 
le constitutive ale infracțiunilor de fals intelectual prevăzute în art. 289 
C. pen. anterior. 


Stabilind vinovăția inculpatei sub aspectul comiterii faptelor pentru 
care s-a dispus trimiterea sa în judecată, Înalta Curte de Casaţie și Justiţie 
a admis apelul procurorului, a desființat, în parte, sentința penală atacată 
și a dispus condamnarea inculpatei sub aspectul săvârșirii infracțiunilor de 
abuz în serviciu și fals intelectual (2 fapte). 


B. Un alt aspect analizat în practica judiciară a fost acela dacă la acorda- 
rea de dată certă unui înscris notarul public trebuie să verifice și existența 
condițiilor de fond pentru adoptarea înscrisului respectiv, cum ar fi apro- 
barea în ședința adunării generale a acţionarilor, sau acesta verifică doar 
existenţa condiţiilor de formă ale înscrisului. 


Într-o cauză" s-a reținut că, potrivit art. 77 alin. (2) din Legea nr. 36/1995, 
„înscrisurile redactate de părți, de reprezentanții lor legali sau convenți- 
onali ori, după caz, acordurile de mediere vor fi verificate cu privire la în- 
deplinirea condițiilor de fond și formă, notarul public putându-le aduce. 
modificările și completările corespunzătoare, cu acordul părților”. Potrivit 
alin. (5) al aceluiași articol, „în cadrul lucrărilor de îndeplinire a actelor no- 
tariale, notarul public stabilește identitatea, domiciliul și capacitatea păr- 
ților, în afara cazurilor în care se solicită dare de dată certă, întocmirea de 
copii legalizate sau acordarea de consultații juridice notariale”. Potrivit 
art. 147 alin. (2) din Legea nr. 36/1995, în cazul solicitării de dată certă, „în 
încheiere se va arăta că s-au îndeplinit condiţiile esențiale pentru dare de 
dată certă, în sensul art. 83 lit. g), prin următoarele mențiuni: a) data (anul, 
luna, ziua), iar la cererea părții, și ora; b) starea în care se află înscrisul și 


[1] C.A. Brașov, încheierea pen. nr. 59/CCP a judecătorului de cameră preliminară, din ședința 
camerei de consiliu din 28 octombrie 2015, nepublicată. 

particularitățile acestuia; c) denumirea înscrisului așa cum apare în acesta 


sau, în lipsă, o denumire corespunzătoare raportului juridic constatat de 
acel înscris”. | i 


Așadar, din art. 147 alin. (2) rezultă că în cazul solicitării de dată cer- 
tă, notarul verifică îndeplinirea condițiilor de formă și de fond ale înscrisului 
prezentat, doar sub aspectul celor trei aspecte prezentate în aceste articol 
(data și ora, starea înscrisului și particularitățile și denumirea înscrisului).. Nu 
se face referire la obligativitatea notarului de a verifica existența tuturor 
condiţiilor legale, cum ar fi aceea dacă exista aprobarea în ședința A.G.A. a 
contractului de împrumut căruia i s-a acordat dată certă. În aceste condiţii, 
faptul că petenții interpretează diferit textul de lege care prevede obligați- 
ile notarului nu poate conduce la concluzia că notarul care a dat dată certă 
înscrisurilor prezentate de părți a săvârșit infracţiunea de abuz în serviciu 
sau neglijență în serviciu. | di" în 


C. Un alt aspect legat de răspunderea penală a notarilor publici este, 
acela dacă aceasta este atrasă de orice îndeplinire defectuoasă a atribu- 
țiilor de serviciu ori trebuie să fie vorba de o încălcare vădită a acestora. 


În aceeași cauză"! s-a reținut că, pentru a putea fi vorba de existența 
acestor infracțiuni, este necesar ca îndeplinirea defectuoasă sau neînde- 
plinirea atribuţiilor de serviciu, de către notar, să fie una vădită. Altfel ar 
însemna că orice eroare în activitatea notarului se circumscrie infracțiunii 
de abuz în serviciu sau infracţiunii de neglijență în serviciu. Or, aceste in- 
fracțiuni nu se pot suprapune peste orice greșeală a notarului public, fiind 
necesară distincţia între erorile care atrag răspunderea disciplinară și cele 
care atrag răspunderea penală a acestuia. Astfel, având în vedere textul 
art. 147 alin. (2) din Legea nr. 36/1995, invocat de notarul C.C. în susținerea 
faptului că nu avea obligaţia de a verifica dacă exista aprobarea în ședința 
A.G.A. a contractului de împrumut căruia i s-a acordat dată certă, judecă- 
torul de cameră preliminară constată că nu sunt întrunite elementele con- 
stitutive ale infracțiunii de abuz în serviciu sau de neglijență în serviciu, în 
sarcina acesteia. Divergenţele legate de interpretarea textelor de lege tre- 
buie tranșate în faţa instanţei civile sau, eventual, a organului disciplinar, 
ele neputând face obiectul infracțiunii de abuz în serviciu sau neglijență 
în serviciu în sarcina notarului care, cu bună credință, a interpretat norma 
legală în alt mod decât petenții. o 

„ Aceleași argumente sunt valabile și cu privire la obligația notarului 
de a proceda la verificări suplimentare cu privire la prețurile de vânzare 
a terenurilor pentru care a-procedat la perfectarea contractelor de vân- 
zare cumpărare sau cu privire la modalitatea în care s-a efectuat plata 


Ibidem. 

sumelor împrumutate, corespunzător contractelor de împrumut nr. 387 și 
390/25.01.2008. Nu este necesară efectuarea de cercetări în acest sens, de- 
oarece din nicio probă nu rezultă participarea notarului la săvârșirea vreu- 
nei infracțiuni, alături de celelalte persoane implicate, iar pentru a dispune 
redeschiderea urmăririi penale judecătorul de cameră preliminară ar trebui 
să indice procurorului ce acte de urmărire penală ar trebui să efectueze 
pentru lămurirea aspectelor indicate. Or, nici petenţii nu au indicat ce acte 
de urmărire penală ar mai trebui efectuate, pentru a stabili eventuala con- 
tribuție a notarului C.C. la săvârșirea infracțiunilor imputate de petenti. 


„Anexa T 


MINUTA 


întâlnirii membrilor comisiilor de examinare la proba interviului numite 
în cadrul concursului de admitere la I.N.M. și al concursului de admitere 
în magistratură, sesiunea iunie-octombrie 2015 


— 19.10.2015 = 


Participanți 
Membri și supleanți ai comisiilor de examinare; 


Reprezentanți |.N.M., membri în comisia de organizare. 


Punctaj de discuții 


Analiza modului în care s-a desfășurat proba interviului din cadrul celor ` 
două concursuri; 


Date statistice; 
Observaţii, sugestii și propuneri pentru viitor; 


Utilitatea întocmirii unui raport cu privire la modul în care s-a desfășurat 
proba interviului. 


Context 


În perioada 30 iunie - 6 octombrie 2015, s-a desfășurat concursul de ad- 
mitere la Institutul Național al Magistraturii, a cărui organizare a fost apro- 
bată de către Consiliul Superior al Magistraturii, prin Hotărârea Plenului 
C.S.M. nr. 587/10 iunie 2015, în condiţiile prevăzute de art. 12-15 din Legea 
nr. 303/2004 privind statutul judecătorilor și procurorilor, republicată, 

modificată și completată și ale Regulamentului privind concursul de admite- 
re și examenul de absolvire a Institutului Naţional al Magistraturii, aprobat 


prin Hotărârea Plenului C.S.M. nr. 439/15 iunie 2006, modificată și comple- 
tată. : 


În aceeași perioadă s-a organizat și desfășurat prin intermediul |.N.M., 
concursul de admitere în magistratură, aprobat prin Hotărârea Plenului 
C.S.M. nr. 631/15 iunie 2015, în condiţiile art. 33 alin. (1) din Legea nr. 303/2004 
privind statutul judecătorilor și procurorilor. 


În ceea ce privește proba interviului, ambele concursuri s-au desfășurat 
cu respectarea principiilor transparenţei și egalității, conform metodologi- 
ei privind organizarea și desfășurarea probei, publicată pe paginile web ale 
C.S.M. (www.csm1909.ro) și I.N.M. (www.inm-lex.ro), la data de 30 iunie 
2015, odată cu publicarea anunţurilor privind desfășurarea ambelor con- 
cursuri, care au la bază Regulamentul privind concursul de admitere și exa- 
menul de absolvire a |.N.M. și, respectiv, Regulamentul privind organizarea 
și desfășurarea concursului de admitere în magistratură. 


În deschiderea întâlnirii, s-a arătat faptul că anul acesta, spre deosebire 
de anii anteriori, întrunirea se desfășoară mai devreme, în contextul lansă- 
rii în spațiul public, prin intermediul unor publicaţii centrale și locale pre- 
cum și al unor posturi TV, a unor afirmaţii în legătură cu proba interviului 
din cadrul celor două concursuri. 


Din discuţiile purtate cu ocazia întâlnirii și având în vedere și punctele de 
vedere transmise în scris de către o parte din membrii comisiilor de exami- 
nare din cadrul probei interviului, au rezultat: 


A. Consideraţii de ordin general 


Proba interviului în cadrul celor două concursuri constituie etapa con- 
secutivă celei constând în susținerea testului de verificare a cunoștințelor 
juridice și a celui de verificare a raționamentului logic și se concretizează în 
furnizarea unei fișe de prezentare (cu o valoare orientativă), în elaborarea 
în scris a unei analize cu privire la un subiect extras de către candidat, în 
susținerea orală a acestuia și în analiza orală a unei speţe cu elemente etice 
specifice profesiei. 


S-a constatat, unanim, necesitatea sublinierii faptului că, în structura 
concursurilor, etapa interviului se distinge atât prin caracterul eliminatoriu, 
cât și prin scopul diferit de cel al primelor două probe. 


Astfel, scopul desfășurării acestei probe constă în realizarea unei selecţii 
a candidaților care să permită cea mai bună prognoză în ceea ce privește 
adecvarea, eficiența și abilitățile necesare unui magistrat. Această procedu- 
ră de selecţie are la bază criterii fundamental diferite de evaluare compara- 
tiv cu cele avute în vedere în cadrul etapei anterioare a concursului. 

Etapa interviului permite examinatorilor să aprecieze, în linii generale, 
nivelul de cultură și educaţie al candidaţilor, capacitatea acestora de iden- 
tificare și selecţie a modelelor, conturarea unei imagini cu privire la perso- 
nalitatea candidatului, descoperirea unor detalii care nu pot fi surprinse 
prin intermediul testelor de verificare a cunoștințelor juridice sau a rați- 
onamentelor logice și care constituie o modalitate concretă prin care se 
poate revela caracterul intervievatului, identificarea abilităților acestuia de 
comunicare și de participare la o conversaţie, dinamismul și reactivitatea, 
absolut necesare unui viitor magistrat. Totodată, interviul este o oportuni- 
tate de identificare a candidaţilor care, deși dețin cunoștințe juridice ce le 
permit promovarea primei probe, nu pot face dovada unei culturi generale 
medii, a unui limbaj adecvat, a unei fluențe în gândire și exprimare și, une- 
ori, nici chiar a puterii de a se adapta unui mediu profesional riguros, care 
presupune respectarea unor reguli mult mai stricte.decât cele acceptate 
în societate. 


B. Modul de lucru al comisiilor de examinare din cadrul probei intervi- 
ului, aspecte investigate, detalierea criteriilor de evaluare și a sistemului 
de notare | 


Interviul este o probă care are ca scop selecţia candidaţilor pentru intra- 
rea în profesia de magistrat. În consecință, întrebările formulate se bazea- 
ză pe analiza profesiei (profilul magistratului) și sunt concentrate pe obți- 
nerea de informații relevante care să demonstreze potenţialul candidaţilor 
de a opera, în principal, la un nivel de gândire superior (analize, sinteze, 
judecăţi de valoare) și în sensul profilului magistratului. | 


Astfel, întrebările cheie sunt standardizate, iar cele adiţionale individua- 
lizate, dar toate sunt orientate către trei secțiuni și anume: 


a) prezentarea candidatului prin prisma experienței personale și prote: 
sionale; i 


b) analiza unui proverb; 
c) analiza unei speţe de etică. 


Spontaneitatea răspunsurilor este importantă în cadrul interacțiu- 
nii care are loc pe parcursul interviului între membrii comisiei și candi- 
daţi. Întrebările sunt diverse, dar obligatoriu asociate criteriilor din fișa de 
evaluare. Acestea îl solicită pe candidat în diferite moduri, pentru a-i urmări 
nivelul de performanţă raportat la fiecare criteriu. 


Performanța candidaților se apreciază de către membrii comisiilor | pasi 
tr-un punctaj, de la 1 la 10. = 

I. În ceea ce privește identificarea aptitudinilor specifice profesiei de ma- 
gistrat sunt avute în vedere următoarele criterii: 

Criteriul 1. Aptitudinea candidatului de a comunica eficient, respec- 
tiv comunicarea clară și logică a ideilor precum și capacitatea de a con- 
strui pe punctul de vedere al membrilor comisiei pentru situația analiza- 
tă], Punctarea candidaţilor arată nivelul de performanţă pe care aceștia 
l-au manifestat prin discuția liberă cu membrii comisiei, analiza proverbului 
și susținerea orală a ideilor expuse precum și capacitatea de analiză, moti- 
vare și sinteză asociate speţei de etică. 


Criteriul 2. Capacitatea de gândire autonomă este un alt criteriu avut în 
vedere pe parcursul interviului. Gândirea este un proces psihic care reflectă 
capacitatea de a produce ordine, raționamente. Cu ajutorul gândirii identi- 
ficăm, ordonăm, asociem, disociem, comparăm, clasificăm. Capacitatea de 
gândire autonomă este verificată prin modul în care candidatul își explică 
produsele gândirii, modul în care interpretează și explică propriile puncte 
de vedere, modul în care evaluează situații, evenimente și se autoevaluea- 
ză. 

Criteriul 3. Capacitatea de a rezolva probleme și de cooperare este ur- 
mărită de către membrii comisiilor de evaluare. Solicitarea de exemple din 
viața de student, de situații concrete din viaţa de zi cu zi, profesională și/ 
sau personală și discutarea acestora se constituie ca oportunităţi ce reflec- 
tă capacitatea candidatului de a înțelege problema, de a valorifica priceperi 
și deprinderi proprii sau ale celorlalți, încrederea în disponibilitatea și capa- 
citatea celorlalți, modul în care contribuie la rezolvarea unei probleme asu- 
mate de un grup. Raportarea la acest criteriu pentru depistarea abilităților 
candidatului se realizează și prin analiza speţei de etică. 


Criteriul 4. Criteriul referitor la înțelegerea realității sociale se asociază 
în mod direct raționamentelor care au la bază cunoașterea, respectiv iden- 
tificarea conștientă a stereotipurilor, cutumelor, mentalităților societă- 
ţii. Pentru a formula raționamente de acest tip este necesară în primul rând 
înțelegerea conceptelor și a modului în care se manifestă, a comportamen- 
telor asociate observate în instanțe și parchete, respectiv în societate, în 
viața de fiecare zi. A susține opiniile proprii, a te îndoi de comportamentul 
altora în mod argumentat, a supune analizei propriile opinii și ale altora 
stau la baza punctării acestui criteriu. 


Criteriul 5. Folosirea corectă a limbii române se verifică pe tot parcursul 
interviului dar și prin analiza scrisă de către candidat. Se au în vedere bo- 
găția vocabularului, acuratețea exprimării și corectitudinea gramaticală. O 
oportunitate de a analiza bogăţia și acuratețea vocabularului este aceea 


Nl De exemplu, dacă această aptitudine este absentă sau relevantă se obțin 1 până la 2 puncte. Dacă 
importanța comunicării de acest tip nu este conștientizată se acordă 3 până la 4 puncte, dacă această 
abilitate are o forță medie în susținerea acţiunii umane/punctelor de vedere, se acordă 5-6 puncte, 
iar dacă aceasta se manifestă la nivel superior, se pot obține de la 7 până la 10 puncte. 

creată prin întrebări care vizează cultura generală a candidaţilor, asociată 
hobby-urilor menționate de către aceștia în fişele de prezentare. 


II. Motivația de a accede în profesia de magistrat: 


Motivația se urmărește pe parcursul interviului prin întrebări direc- 
te sau indirecte. Se pot analiza curiozitatea față de practicarea profesiei, 
spiritul justițiar, disponibilitatea la efort, nu prin colectarea declaraţiilor 
candidaților, ci prin solicitarea de exemple concrete, situaţii din viața reală 
etc. Conștientizarea rolului pe care îl au statutul social, siguranţa locului de 
muncă, indemnizaţia reprezintă un alt aspect supus investigaţiei. De exem- 
plu, afirmaţii care subliniază siguranța locului de muncă sunt analizate de 
către membrii comisiilor de evaluare din perspectiva autoevaluării șiaar- 
gumentării. Notarea candidatului în funcţie de aceste criterii se efectuează 
după același sistem detaliat anterior. Y) INR 


III. Elemente de etică specifice profesiei (pe baza analizei unei spete) 


Conform metodologiei de lucru, criteriile aplicate selecției candidaţilor 
prin susținerea interviului au constat în identificarea elementelor de etică 
specifice profesiei de judecător sau procuror, identificarea opţiunilor posi- 
bile într-o situație dilematică și modul de analiză obiectivă a valorii acestor 
posibile alegeri, alegerea justificată a variantei optime în desfășurarea unei 
acțiuni umane precum și modul de implicare a subiectului în argumentarea 
alternativelor alese. Notarea candidatului în funcţie de aceste criterii se 
efectuează după același sistem detaliat anterior. 


C. Date statistice — sesiunea 205 
Proba interviului în cadrul concursului de admitere la I.N.M.: 


` 285 de candidați au fost declarați admiși în urmă parcurgerii primei eta- 
pe a concursului, 284 dintre aceștia fiind prezenţi la probă. 


68 dintre candidaţi au fost respinși ca urmare a obţinerii unui punctaj 
inferior celui minim prevăzut de Regulament (70 de puncte). 


Distribuţia punctajelor: 


Interval punctaj „Nr, candidaţi - 


iu. Nile oaza 6 

Din analiza rezultatelor concursului au rezultat următoarele: 
Dintre cei 140 candidaţi declarați admiși pe baza mediei finale: 

- 97 s-au plasat pe pozițiile 1 — 140 după prima etapă (69,28%); 

- 22 s-au plasat pe pozițiile 141-200 după prima etapă (15,71%); 

— 21 s-au plasat pe poziţiile 201-285 după prima etapă (15,00%). 
Dintre candidații plasați pe primele 140 de locuri după prima etapă: 
-97 au fost declarați admiși, pe baza mediei finale (69,28%); 

-15 au fost declaraţi respinși, pe baza mediei finale (10,71%); 


- 28 au fost declarați respinși la interviu, cu punctaje mai mici de 70 
puncte (20 %). 


Dintre cei 68 de candidați respinși la interviu (cu punctaje mai mici de 
70 de puncte): 


-14 se aflau după prima etapă pe poziţiile 1-50; 

- 6 se aflau după prima etapă pe poziţiile 51-100; 

- 9 se aflau după prima etapă pe poziţiile 101-150; 

- 12 se aflau după prima etapă pe pozițiile 151-200; i 

-15 se aflau după prima etapă pe pozițiile 201-250; 

-12 se aflau după prima etapă pe pozițiile 251-285, 

- așadar 29 dintre primii 150 și 39 dintre ultimii 135. 

Proba interviului în cadrul concursului de admitere în magistratură: 


93 de candidaţi au fost declarați admiși în urma parcurgerii primei etape 
a concursului, 92 dintre aceștia fiind prezenți la probă. 

42 dintre candidați au fost respinși ca urmare a obținerii unui punctaj 


inferior celui minim prevăzut de Regulament (70 de puncte). 


Distribuţia punctajelor: 


2 


1 


1 
1 


Dintre cei 50 de candidați declaraţi admiși pe baza mediei finale, 33 se 
aflau pe primele 53 de poziții după prima etapă (62,26%). pi 


D. Observații ale membrilor comisiilor de examinare la proba interviului 


Ținând seama de numărul semnificativ al candidaților declarați respinși 
la proba interviului, care, însă, în clasamentul întocmit după parcurgerea 
primei etape a concursului, s-au situat în primii 140, s-a ridicat întrebarea 
legitimă cu privire la cauzele posibile care au determinat înregistrarea aces- 
tor rezultate. 


În prealabil, însă, trebuie remarcat numărul mare de candidaţi admiși la 
probă, care au obținut un punctaj bun sau foarte bun ca urmare a faptului 
că s-au ridicat la nivelul exigențelor criteriilor de evaluare și de notare în 
procesul de examinare (217 din 285). 


„Cu toate acestea, în cazul unor candidați, s-a vădit un nivel redus de 
instruire educaţională, probabil pe fondul unei performanţe mai slabe În 
ciclurile gimnaziale, liceale și universitare și al unui nivel redus de cultură 
generală, al lipsei de orizont și de repere culturale, profesionale, morale. 


Un semnal autentic de alarmă este acela că mulți candidați se exprimă 
cu dificultate accentuată, comit numeroase erori gramaticale și de comu- 
nicare, sunt inabili de a purta un dialog, nu au proprietatea termenilor sau 
sunt în imposibilitate de a formula definiția unora. 

Cu titlu exemplificativ, redăm câteva fragmente din răspunsurile formu- 
late de candidați, exemple care relevă necunoașterea semnificației unor 
termeni: 


„lg&noranţa presupune, în viziunea mea, a nu acorda atenție fiecărui ele- 
ment care construiește drumul către realizarea «justiției»”. La insistențele 
comisiei de a da un sinonim pentru ignoranță, candidatul a afirmat că „în- 
seamnă a nu avea disponibilitatea de a te perfecționa.” 


„Libertatea este o valoare fundamentală a unui stat de drept, un atribut 
al tuturor oamenilor, care dacă își cultivă stăpânirea de sine pe un drum ce nu 
tot timpul este ușor o vor găsi în forma ei cea mai autentică”. 


Întrebare: O calitate? Răspuns: ,„Perseveritatea.” 
„Persoanele care se sacrifică pentru idealuri, principii sunt fanatice”. 


„Cunoașterea de sine presupune cunoașterea limitelor și atunci ești un 
om moral”. 


„Un prieten adevărat nu mi-ar putea cere așa ceva, el cunoaște etica mea 
față de justiţie”. 


„Totodată, după trecerea în neființă, din viaţa unui om rămân realizările 
sale, iar pentru el însuși amintirile și experiențele trăite pe parcursul vieţii”. 


„Procurorii au prea mult liber-arbitru, iar eu nu o să tolerez așa ceva ca 
judecător”. 


„Sunt foarte corectă, dar cu excepții”. 
„Prin verbul a discredita înţeleg a înjura”. 


„Empatie înseamnă capacitatea de a rezona cu fiecare individ ca să îi pre- 
iei mesajul”. 


„Vreau să fiu judecător, pentru că judecătorul are o viziune bilaterală, 
spre deosebire de procuror sau avocat”. 
„Ignoranţa înseamnă nepăsare față de societate”. 


„Vreau să devin magistrat pentru că îmi doresc o mai mare adrenalină și 
sunt predispus spre a fi impartial”. 


„Vreau să mă fac judecător, pentru că pot privi multilateral cauza, iar pro- 
curorul adoptă o vedere părtinitoare”. 


„Justiția va fi mai solidă pentru că nu o să judec în aparență și nu voi fi 
blazată pentru că refuz să fac cuiva calități”. 


„Justiţia imanentă este justiţia rapidă, cu caracter practic”. 

„Un exemplu de virtute care înseamnă pasiune este spiritul de echipă care 
împinsă peste o anumită limită se transformă în exces de zel”. 


„Existăimparțialitate obiectivă și imparţialitate subiectivă. impartialité 
subiectivă înseamnă părtinire pur și simplu”. 


„Ca judecător nu trebuie să fiu impartial”. 


„Eu vreau să mă fac judecător pentru că sunt mai calmă și nu vreau să 
supăr pe cineva, să mă mustre conștiința”. 


„Pasiunea e acel element care vine din exterior, de exemplu prejudecățile”. 
„Ignoranţă înseamnă pasivitate”. 
„Puterea și ignoranta duc la imparțialitate”. 


„Onestitate înseamnă că, în facultate, când plecam în excursie cu colegii 
mai săraci, le dădeam bani pentru că îmi plăcea compania lor”. 


„Îmi doresc sa fiu remarcabil”. 

Ce înseamnă pentru dumneavoastră să fiți remarcabil? 
„Să fiu filantrop”. 

De ce vreți să deveniți magistrat? 


„Mă gândeam, în retorica mea interioară, de ce our să respectăm le- 
gea, de ce este egală pentru toți. Am avut o atragere față de reguli, de disci- 
plină”. 


Unii candidați comit grave greșeli gramaticale: 

De pildă: 

„(... ) cât și pentru o persoană cu care intrii în contact (...)” 
„(-..) pentru a depășii situația critică ERN 

»(...)unuli-a totul (... p 

„(...) ideia de justiție (.. Dă 


„(...) înţelepciunea sa lăsând să  perpetue peste mii de ani importanţa 
educatiei (...)” 


„Pentru a stabilii cea ce este permis unei persoane să facă, mai întâi sunt 
reglementate comportamentele, atitudinile interzise, rezultând astfel ceea 
ce nu îi este interzis să facă, ceea ce nu este reglementat, ceea ce este permis 
unei persoane, libertatea acestuia”. 


La speţele de etică, o parte însemnată a candidaţilor nu a reușit să 
identifice problemele și opţiunile posibile, în funcţie de diversele ipoteze, 

prezumtive. Dovedesc o atitudine rigidă, aleg o variantă de răspuns la care 
nu renunță, considerând (probabil) că scopul urmărit de membrii comisiei 
este de a adresa întrebări și de a dezvolta subiectul doar pentru a-i „încur- 
ca”. 


Fiind pus în situația de a decide dacă la spital folosește legitimația-de ser- 
viciu pentru ca o rudă grav bolnavă să beneficieze de îngrijiri, în condiţiile în 
care se afla la urgență de mai multe ore, fără a fi văzută de un medic, un can- 
didat a susținut că „nu își folosește legitimaţia, pentru că nu are nicio valoare 
și că a văzut în orașul natal judecători și procurori care s-au legitimat pentru 
satisfacerea unui interes personal, dar nu i-a băgat nimeni în seamă”. Fiind 
întrebat dacă totuși prezintă legitimaţia și medicul dă curs solicitării sale, a 
susţinut că „este o problemă de moralitate a medicului și chiar o să-i atragă 
atenția, pentru că nu este normal să se lase influențat de alte profesii în acti- 
vitatea sa”. 


Analizând ideea cuprinsă în subiectul extras, mulți candidaţi au demon- 
strat incapacitatea de a înțelege problemele și realitățile sociale. 


„Un judecător va fi mai blând faţă de cel acuzat pentru conducerea unui 
autovehicul sub influența băuturilor alcoolice dacă prevede neșansa ca și el să 
conducă după ce a consumat alcool la o petrecere”. 


- „Încercarea oamenilor de a se face plăcuţi și apreciaţi de ceilalţi, duce la 
diminuarea încrederii celorlalți membrii ai societății, deoarece o persoană 
versatilă care se mulează pe modelul persoanei pe care dorește să și-o atragă 
drept prieten este periculoasă, este o formă fără fond, și astfel de evitat”. 


„În ultima parte «și lasă o urmă», trebuie să încercăm să tragem toate 
foloasele și să ne facem propriul drum, să ne extindem la zona de confort și 
după aceea să o depășim iar”. 


„Concursul acesta este un hobby, o pasiune”. 


Alte explicaţii posibile/probabile ale numărului mare de candidaţi care 
înregistrează rezultate slabe la proba interviului: 


Candidaţii care au participat la concursurile anterioare se izolează, se 
rup de realitate, se limitează strict la „învățarea” unor grile sau la învățarea 
mecanică a codurilor, cu accent pe acumularea de tip cantitativ a informa- 
ţiilor, aspecte care diminuează gradul de relevanţă al probelor din cadrul 
primei etape a concursurilor și atrag necesitatea sporirii ponderii interviu- 
lui în economia de notare a rezultatelor finale. Alţi candidați nu dobândesc 
experiența cuvenită prin exercitarea unei activități, fapt care, mai ales în 
situația participării la concursul de admitere în magistratură, impune par- 
ticularizarea și completarea criteriilor de evaluare la interviu, de pildă, în 
privința motivaţiei pentru a accede în profesia de magistrat. 

Un element care a favorizat obținerea unor rezultate mai slabe a fost 
creșterea exigenţei verificării compatibilității candidaţilor cu profilul unui 
viitor magistrat, impusă de diversele probleme atitudinale ale auditorilor 
de justiţie, astfel cum au fost constatate pe parcursul anilor de formare în 
cadrul L.N.M. 


Un alt element, rezultat din punerea la dispoziția candidaţilor din sesiu- 
nea anterioară a grilelor de notare, a evidenţiat faptul că unii candidaţi au 
optat pentru efectuarea unor „sesiuni de pregătire prealabile” a acestei 
probe, pregătire raportată mecanic la criteriile generale de evaluare enun- 
țate în documentul pus la dispoziţie, în cadrul căreia este posibil să le fi fost 
furnizate anumite clișee sau tipare de răspuns la întrebările „standard” pe 
care se așteptau să le audă de la examinatori. 


Însușirea și livrarea acestor șabloane de răspuns în condiţii de concurs 
au determinat blocaje greu de surmontat de către candidați (tăceri pre- 
lungite, stări emoționale inadecvate) și au generat din partea acestora ex- 
puneri de analize învățate mecanic (cu privire la un anumit proverb/citat), 
fără ca examinatorii să poată stabili existenţa vreunei legături între analiza 
expusă și ideea cuprinsă în subiectul extras. i 


Toate acestea au împiedicat, pe de-o parte, desfășurarea firească a di- 
alogului, iar pe de altă parte, au dovedit lipsa unei gândiri logice, inabilita- . 
tea de a face asocieri/disocieri, existența unei atitudini mimetice sau chiar 
simularea unor abilități, deprinderi, obiceiuri intelectuale și calități de altfel 
inexistente. | | E 


E. Cu privire la modul de organizare a concursului s-au formulat apre- 
cieri pozitive AX, îi pf 

Astfel, rotirea membrilor comisiilor prin tragerea la sorţi în vederea con- 
stituirii acestora reprezintă o procedură transparentă care trebuie menți- 
nută ca atare. | i 


De asemenea, modul de lucru în cadrul comisiilor, caracterizat de o 
dinamică eficientă în realizarea interviului atât cu privire la formularea 
întrebărilor conform criteriilor cât și cu privire la succesiunea intervievării 
candidatului de către toți membrii comisiei, a fost apreciat ca fiind exce- 
lent. Pi 


'Secretizarea subiectelor s-a realizat în condiții de maximă siguranţă, iar 
notarea s-a realizat individual, fără ingerinţe în actul de deliberare. 


De asemenea, membrii comisiilor de examinare la proba interviului nu 
au fost influențați de rezultatele obținute de candidați în cadrul etapei an- 
terioare a concursului (date care, de altfel nici nu sunt puse la dispoziția 
membrilor comisiilor la proba interviului). 

F. Propuneri 


Referitoare la proba interviului: 


— menținerea etapei în structura concursului de admitere, deoa- 


rece plasarea candidatului în contextul de tip „interviu” creea- 
ză condiţiile optime pentru ca anumite trăsături de caracter să 
fie revelate; 


menținerea caracterului eliminatoriu al acestei probe; 


menținerea, pentru moment, și chiar creșterea, în viitor, a pon- 
derii notei la interviu în media finală; 


secretizarea participării la proba interviului prin atribuirea de 
coduri fiecărui candidat (pentru a se elimina orice suspiciune cu 
privire la influențarea notei la interviu de către rezultatul obți- 
nut la probele anterioare); 


publicarea notelor obținute la interviu la finalul fiecărei zile de 
examinare; 


formarea membrilor comisiilor de evaluare; în prezent, se rea- 
lizează o pregătire a comisiilor de evaluare în cadrul întâlnirilor 
premergătoare, însă aceasta nu acoperă în întregime nevoile 
de formare ale unor noi membri care nu au experienţă în teh- 
nica interviului. 


În ceea ce privește celelalte condiții de organizare și desfășurare a eta- 
pei interviului din cadrul concursului de admitere la I.N.M. și în magistratu- 
ră, se apreciază că se impune menținerea acestora ca și până în prezent, 
nefiind necesară nicio altă modificare. 


Referitoare la concurs: 


— desfășurarea probei de testare psihologică înainte de etapa in- 


terviului, doar în condiţiile în care rezultatele obținute în urma 
testării nu vor fi supuse reexaminării; 


— lărgirea sferei materiilor de concurs pentru proba de verificare 


a cunoștințelor juridice; 


— creșterea pragului minim pentru proba de verificare a raționa- 


mentului logic, pentru o sporire a eficienței selecției candidați- 
lor în prima etapă. 


Referitoare la alte concursuri și examene: 


— introducerea etapei interviului și în structura examenului de 


absolvire a I.N.M.; 

— introducerea examenului de capacitate și pentru candidaţii de- 
clarați admiși la concursul de admitere în magistratură. 


În final, s-a agreat întocmirea unei minute a întâlnirii care să sintetize- 
ze date statistice, constatările și propunerile membrilor comisiei, precum 
și exemple de răspunsuri care nu au întrunit exigenţele probei interviului, 
care să fie transmisă, spre știință, Consiliului Superior al Magistraturii. 

Anexa 2 


PROIECT DE GHID DE BUNE PRACTICI 
CU PRIVIRE LA COMUNICAREA 
DINTRE 
AVOCAŢI ȘI JUDECĂTORI 


EXPUNERE DE MOTIVE 


În perioada octombrie 2014 — iunie 2015, s-a derulat la Cluj-Napoca un pro- 
iect de comunicare profesională între judecători și avocați, iniţiat de Filiala 
Cluj a AMR, cu contribuția Baroului Cluj și a Curţii de Apel Cluj, constând într-o 
serie de seminarii coordonate de specialiști în comunicare și etică, respec- 
tiv conf. univ. dr. Kadar Magor (Facultatea de Științe Politice, Administrative 
și ale Comunicării) și conf. univ. dr. lon Copoeru (Facultatea de Istorie și 
Filosofie) din cadrul UBB Cluj. Seminariile și-au propus ca scop general iden- 
tificarea problemelor de comunicare dintre cele două profesii juridice și gă- 
sirea soluţiilor adecvate, iar ca scop specific stabilirea unor bune practici în 
acest domeniu. i 


În vederea întăririi încrederii în actul de justiţie, reprezentanții celor două 
profesii și-au exprimat dorinţa de a contribui în mod activ la crearea unui cli- 
mat mai bun la locul de muncă, la clarificarea (contextualizarea) conceptului 
de aparență de imparţialitate în limitele normalității relaţiei avocat-judecă- 
tor în viaţa profesională și cea personală, la menţinerea unui dialog continuu 
și deschis între profesii, pe poziții de egalitate, la înțelegerea interesele și mo- 
dul de gândire și acţiune al celeilalte profesii. 


1. MODUL DE REDACTARE AL ACTELOR DE PROCEDURĂ 
1.1. Standardizare, adoptarea unor modele. | 


1.2. Limitarea numărului de pagini în funcţie de etapa procesuală. 

2. COMUNICAREA ÎN SALA DE JUDECATĂ 
2.1. Număr mai mic de cauze pe ședința de judecată. 


2,2. Întocmirea, la începutul ședinței de judecată, a listei cauzelor în care 
există avocați, respectiv a celor în care sunt prezenți toți avocații în cauză. 


2.3. Evitarea luării cauzelor cu avocaţi peste rând și la rând, în absența 
vreunui avocat. 


2.4. Lăsarea la urmă a cauzelor cu martori și interogatorii, în special, 
stabilirea unei ore de luare a acestora. 


2.5. Grila privind minutele alocate concluziilor orale. 


2.6. Indicarea de către judecător a problemelor asupra cărora dorește 
ca avocatul să insiste în concluzii — parteneriat judecător - avocat(ţi) în elu- 
cidarea tuturor aspectelor cauzei. 


2.7. Calificarea juridică să fie făcută în cursul ședinței de judecată, prin 
încheiere interlocutorie, pentru ca avocatul să știe cu privire la ce pune 
concluzii și cu privire la ce se apără. 


2.8. Judecătorul să indice clar dacă apreciază că probele propuse de 
părți sunt insuficiente: 


2.9. Indicarea de către judecător a numărului de pagini la care se așteap- 
tă în notele scrise. 


2.10. Respect reciproc între cele două categorii de participanți (tonul 
folosit, ascultarea asertivă, judecătorul să nu vorbească în timp ce avocatul 
pune concluzii, să nu folosească remarci nepotrivite). 


2.11. Neluarea prin surprindere — avocatul să invoce excepţiile, apărările, 
alte incidente procedurale, să propună probe noi, în scris, într-un termen 
rezonabil anterior termenului fixat pentru judecarea cauzei, iar judecăto- 
rul, atunci când invocă orice chestiune din oficiu (în special excepţii), să o 
motiveze și să dea timp, dacă este necesar, să fixeze un alt termen de jude- 
cată, pentru a da posibilitate avocatului să formuleze concluzii cu privire la 
problema invocată. 


2.12. Conștientizarea mesajului transmis prin expresii faciale, tonuri, 
gesturi asupra celorlalţi participanţi din proces și a publicului din sala de 
judecată (atunci când este cazul). 


2.13Încunoștinţarea participantului din proces cu privire la problemele 
de logistică ce pot perturba bunul mers al ședinței de judecată și comunica- 
rea dintre cele două categorii profesionale (de exemplu, sonorizarea sălii 
de judecată, accesul la dosar al avocatului în timpul ș ședinței de judecată, 
afișajul electronic etc.). 

3. COMUNICAREA ÎN AFARA SĂLII DE JUDECATĂ 
3.1. Comunicarea în incinta instanței de judecată 


3.1.1. Forme de exteriorizare a respectului reciproc: salutul obișnuit din- 
tre avocat și judecător, chiar dacă urmează să intre în aceeași sală de ju- 
decată, formulele de adresare obișnuite (adică în funcţie de relaţiile care 
există între persoanele respective și în viața privată). 


3.1.2. Un spațiu de comunicare comun în incinta instanţei, care poate fi 
informal (cafenea, cantină etc.) sau formal (bibliotecă). 


3.1.3. invitarea reciprocă a celor două categorii de parteneri la eveni- 
mentele oficiale ale respectivei categorii — adunarea generală a baroului 
sau Zilele baroului, bilanțul anual al instanţei etc. 


3.2. Comunicarea în afara sediului instanței 


3.2.1. Organizarea unor evenimente comune — 8 Martie, Balul Palatului 
de justiție, Ziua justiției, Ziua avocatului, micro-revelion etc. 


3.2.2. Posibilitatea unor grupuri comune de discuţii pe site-uri de socia- 
lizare. 


3.2.3. Posibilitatea 1 unor forme de socializare între avocați și judecători 
și în cadru informal, inclusiv site-uri de socializare. 


3.2.4. Avocaţii să contribuie la întărirea aparenţei de imparțialitate ex- 
plicând, atunci când e cazul, că relația în afara sălii de judecată dintre avo- 
cați sau avocați și judecători nu influențează mersul actului de justiţie. 


4. FORMAREA PROFESIONALĂ COMUNĂ 


4.1. inventarierea periodică a problemelor de drept ș și a celor de comu- 
nicare. 


4.2. Seminarii comune pe teme precise, cu rolul de a afla perspectiva 
celeilalte părți asupra problemei juridice și de contribui la previzibil tatea 
jurisprudenţei. 


4.3. Seminarii de comunicare. 


5. ALTE PROPUNERI 


5.1. Schimb de experienţă periodic între cele două categorii profesionale 
-judecător într-un birou avocaţial, avocat într-un birou de judecător (pentru 
o mai bună înțelegere a problemelor cu care se confruntă fiecare profesie). 


5.2. Revistă care tratează problemele specifice ale celor două profesii și 
ale comunicării dintre ele. 

5.3. Traininguri de dezvoltare a abilităților individuale de comunicare și 
de gestionare a emoțiilor. 


5.4. Dialog continuu între cele două profesii și căi de comunicare deschi- 
se în eventualitatea unor incidente, încercarea de rezolvare a conflictelor 
în interiorul celor două profesii. 


5.5. Să nu se comunice hotărârile judecătorești în vederea curgerii ter- 
menelor de exercitare a căilor de atac în perioada vacanței de Crăciun și a 
vacanței judecătorești, pentru ca și avocaţii să aibă o previzibilitate pentru 
a putea pleca în concediu. 

Etica profesiilor juridice 


Această carte este concepută ca un îndrumar adresat în primul 
rând studenţilor facultăţilor de drept, precum și absolvenţilor care 
se pregătesc pentru concursurile de admitere în profesiile juridice 
ce presupun şi susţinerea unui interviu. Cartea expune și analizează 
succint principiile, valorile morale necesare oricărui profesionist şi 
chestiunile care conturează aria de aplicare a deontologiei juridice, 
ea fiind astfel necesară tuturor practicienilor dreptului, la început 
de drum şi nu numai, care vor să dezvolte un comportament 
profesional demn de profesia pe care şi-o aleg. 


Autorul încearcă să ofere răspunsuri clare şi utile unor întrebări 
ce se pot regăsi în etapa susţinerii interviului la concursul privind 
admiterea la INM sau în magistratură: Care este profilul etic al 
judecătorului sau al procurorului? Ce instrumente pot fi folosite 
pentru rezolvarea dilemelor etice în profesia de judecător sau de 
procuror? Cu ce probleme etice se confruntă proaspătul judecător 
sau procuror stagiar? De ce este nevoie de un cod etic al profesiilor 
juridice? Răspunsurile ce tratează pe larg fiecare problemă imprimă 
lucrării un puternic caracter practic, aceasta fiind presărată cu 
numeroase exemple din speţe de etică dezlegate de Plenul CSM. 


Un alt punct forte al acestei cărți constă în simularea etapei 
interviului, provocând cititorul să dezlege singur o serie de spete de 
etică, dar şi să analizeze citate/proverbe/maxime relevante pentru 
fiecare temă în parte. 

